
Svarbiausioji žinia, Bengoras, “Daily News", 1988 m. liepos 25-oji. 


Deividas Braitas 
DERYJE DINGO DU VALSTIJOS POLICININKAI 
Krašte paskelbta paieška 


Po to, kai praeitą vakarą, netrukus po 21:30, Deryje buvo ap- 
tikta valstijos policijos patrulinė mašina be ekipažo, rytiniuose ir 
centriniuose Meino valstijos rajonuose paskelbta nauja, jau ant- 
ra šią vasarą, plačios apimties paieška. Pirmoji buvo susijusi su 
dingusiu keturmečiu Deividu Braunu iš Heiveno, dar iki šiol ne- 
surastų. Kaip tyčia, pareigūnai Bentonas Roudsas ir Piteris Ge- 
bonsas dingo grįždami iš to paties miesto, ką tik užbaigę pareng- 
tinį krosnies gaisro, nusinešusio vieną gyvybę (apie tai skaityki- 
te šiame pat puslapyje), aplinkybių tyrimą. 

Pastarajame įvykyje, kurį vienas iš informuotųjų policijos 
personalo asmenų įvardija kaip “blogiausias naujienas, kokias tu- 
rime šiuo metu“, netoliese patrulinės mašinos rasta nušauto ir iš- 
darinėto elnio skerdena, ir tai leidžia spėlioti, kad... 


- Ei, tik pažiūrėkit į tai, - kitą rytą pasakė Bičas Dikui Elisonui ir 
Njutui Berindžeriui. Jie sėdėjo “Heiveno užkandinėje“, sklaidydami ką 
tik atėjusį laikraštį. - Mes visi manėme, kad niekas nepadarys sąsajų. 
Velniava! 

- Nusiramink, - sudraudė Njutas, ir Dikas pritariamai linktelėjo. - 
Niekas nesusies dingusio keturmečio berniuko, kuris veikiausiai nukly- 
do į mišką ar buvo pagrobtas ir nusivežtas kokio nors lytinio iškrypėlio, 
su dingusiais dviem stambiais stipriais valstijos patruliais. Tiesa, Dikai? 

 - Gryniausia. 

Pirmasis puslapis, Bengoro “Daily News", žemiau perlenkimo 


Džonas Leandras 
HEIVENO KONSTEBLĖ, ŽUVUSI KEISTOMIS 
APLINKYBĖMIS, BUVO POPULIARIAUSIAS 
BENDRUOMENĖS ASMUO 


Rūta Makoslend, viena iš trijų moterų konsteblių Meine, pen- 
kiasdešimties metų amžiaus, vakar žuvo savo gimtajame Heive- 
no mieste. Ričardas Elisonas, vietinės savanoriškos ugniagesių 
komandos viršininkas, teigia, kad misis Makoslend, matyt, žuvo 
užsidegus naftos garams rotušės rūsyje dėl blogai funkcionuojan- 
čio vožtuvo. Elisonas pareiškė, kad apšvietimas rūsyje, kur lai- 
koma daug miesto archyvo bylų, nėra itin geras. “Ji galėjo įžieb- 
ti degtuką, - pasakė Elisonas. - Bent tokios prielaidos mes dabar 
laikomės"'. 

Paklaustas, ar rasta kokių nors įrodymų, jog galėjo būti pa- 
degta, Elisonas atsakė neigiamai, bet pripažino, kad dviejų vals- 
tijos policijos patrulių, pasiųstų ištirti tą nelaimingą atsitikimą 
(skaitykite Žinutę auksčiau), dingimas sunkina aiškesnę išvadą. 
“Kadangi nei vienas iš tyrusiųjų pareigūnų negalėjo įteikti rapor- 
to, manau, kad susilauksime valstijos priešgaisrinės apsaugos 
inspektorių. Dabar man labiau rūpi, kad šie pareigūnai atsirastų 
sveiki ir gyvi". 

Njutonas Berindžeris, Heiveno deputatų tarybos pirmininkas, 
pasakė, kad visas miestas didžiai gedi misis Makoslend. “Ji bu- 
vo didi moteris, - pasakė Berindžeris, - ir mes visi ją mylėjome"". 
Šiuos žodžius pakartoja ir daugelis kitų heiveniečių, kurių ne 
vieno akyse pasirodė ašaros, kai kalbėjo apie misis Makoslend. 

Jos tarnyba Heiveno miestuko bendruomenei prasidėjo... 


Žinoma, tai buvo Ivas Hilmanas, kuris pastebėjo tą ryšį. Ivas Hilma- 
nas, kurį pagrįstai buvo galima vadinti miestu tremtyje, Ivas Hilmanas, 
kuris grįžo iš Antrojo pasaulinio su dviem plieninėmis plokštelėmis gal- 
voje, įstatytomis jam po to, kai Ardėnų mūšyje netoliese jo sprogo vo- 
kiška granata. 

Po sekmadieninio sprogimo Heivene jis pirmadienio rytą praleido 
ten pat, kur praleisdavo visus savo rytus - Deri Houmo ligoninės 371- 
oje palatoje, budėdamas prie Hilio. Išsinuomojo mebliuotą kambarį Že- 
mutinėje Pagrindinėje gatvėje ir savo naktis - dažniausiai bemieges 
naktis - praleisdavo ten, kai seselės jį išprašydavo iš palatos. 

Kartais jis gulėdavo tamsoje, ir jam rodydavosi, kad girdi iš kanali- 
zacijos vamzdžių garsus, panašius į kvatojimą. Tada pagalvodavo: 
“Tau maišosi protas, seni“. Bet jam nesimaišė. Kartais norėdavo, kad 
taip būtų. | 

Jis mėgino pasišnekėti su kai kuriomis medicinos seserimis apie tai, 
kas, jo nuomone, nutiko Deividui. Jos Ivo gailėjosi. Iš pradžių jis ne- 
pastebėdavo jų gailesčio; akys jam atsivėrė tik po to, kai padarė klaidą, 
pasikalbėdamas su reporteriu. Tatai atvėrė jam akis. Manė, kad seselės 
juo žavisi dėl ištikimybės Hiliui ir užjautė jį, kadangi Hilis, atrodo, pa- 
mažėle tolo nuo šio pasaulio... bet jos taip pat laikė jį pamišėliu. Juk 
berniukai neišnyksta per fokusus, atliekamus užpakalinio kiemo magi- 
j0s seansų metu. Nereikia nė baigti seserų mokyklą, kad tą žinotum. 

Po vienatvės Deryje, pusiau pametęs protą iš rūpesčio dėl Hilio ir 
Deivido, paniekos sau dėl to, kas dabar jam rodėsi bailumu, ir būgšta- 
vimų dėl Rūtos Makoslend bei kitų heiveniečių, Ivas šiek tiek išgėrė ba- 
riuke, esančiame Žemutinės Pagrindinės gatvės pusiaukelyje. Besišne- 
kėdamas su barmenu, išgirdo istoriją apie tokį vyrioką, pavarde Džonas 
Smitas, kuris prieš tai mokytojavo netoliese Klivs Milse. Smitas metų 
metus išbuvo komoje, kurią jam nutraukė pasitelkę kažkokį psichinį 
triuką. Prieš keletą metų jis išprotėjo - bandė nužudyti tokį Stilsoną, ku- 
ris buvo JAV kongresmenas nuo Niū Hampšyro valstijos. 

- Nežinau, kiek tai tiesa apie tą psichinę dalį, - pasakė barmenas, vėl 
įleisdamas Ivui alaus. - O aš pats manau, kad čia paprasčiausias akių 
muilinimas. Bet jeigu jūs turite papasakoti kokią nepaprastą istoriją, - 
Ivas buvo jam užsiminęs, kad galėtų papasakoti istoriją, prieš kurią 
nublanktų “Siaubas Amitvilyje"“*, - tuomet Braitas iš Bengoro “Daily 
News" yra kaip tik tas vaikinas, kuris ją išklausytų. Tai jis aprašė laik- 
raštyje tą Smitą. Kartkartėmis jis čia užsuka išmesti alaus, ir aš jums pa- 
sakysiu, misteri, jis tikėjo, kad Smitas turėjo įžvalgumo. 

Ivas greitai vieną po kito išmaukė tris bokalus alaus - kitaip tariant, 
kaip tik pakankamai, kad pasirodytų, jog paprasti sprendimai įmanomi. 
Jis nuėjo prie telefono automato, pasidėjo prieš save ant lentynėlės vi- 


* Amerikiečių siaubo filmas (1979), kuriame nusifilmavo garsus aktorius 
Rodas Staidžeris (Rod Steiger). 

sas, kiek turėjo, smulkias monetas ir paskambino į Bengoro “Daily 
News". Deividas Braitas buvo savo vietoje, ir Ivas su juo pasikalbėjo. 
Nepradėjo jam pasakoti savosios istorijos, tik jau ne per telefoną, bet 
pasisakė turįs kai ką įdomaus ir nesuprantąs, ką visa tai turėtų reikšti, 
tačiau manąs, jog Žmonės turėtų apie tai sužinoti, ir kuo greičiau. 

Sprendžiant iš balso, Braitas, regis, susidomėjo. Dar daugiau, atro- 
do, jis atjautė. Paklausė Ivą, kada šis galėtų atvykti į Bengorą (kad Brai- 
tas neužsiminė pats atvažiuosiąs į Derį paimti interviu iš senuko, turėjo 
kyštelti Ivui mintį, kad jis galbūt pervertino tiek Braito domesį, tiek at- 
jautą), ir Ivas pasiteiravo, ar šį pat vakarą tiktų. 

- Ką gi, dar dvi valandas aš čia būnu, - pasakė Braitas. - Ar galite at- 
sirasti pas mane prieš vidurnaktį, misteri Hilmanai? 

- Galite tuo neabejoti, - trumpai atsakė senukas ir pakabino ragelį. 
Kai išėjo iš “Voli Spa" į Žemutinę Pagrindinę, jo akys degė, žingsnis 
spyruokliavo. Atrodė dvidešimčia metų jaunesnis, palyginus su tuo 
žmogumi, kuris vilkdamas kojas buvo įėjęs vidun. 

Bet iki Bengoro buvo dvidešimt penkios mylios kelio, ir trys alaus 
bokalai pamažu išsivadėjo. Kai Ivas pasiekė redakcijos pastatą, vėl bu- 
vo blaivut blaivutėlis. Dar blogiau, galvoje jam sukosi ūkai ir jaukaly- 
nė. Jautė, kad pasakoja istoriją prastai, kad vis sugrįžta prie ano magi- 
jos seanso, prie to, kaip atrodė Hilis, prie savo įsitikinimo, kad Deivi- 
das Braunas iš tikrųjų išnyko. 

Pagaliau jisai sustojo... tačiau veikiau todėl, kad išseko vis silpnėjan- 
tis žodžių srautas. 

Braitas stukseno pieštuku į savo stalo kraštą, nepakeldamas akių į 
Ivą. 

- O kaip iš tikrųjų, ar jūs tuo metu nė nedirstelėjot po pakyla, miste- 
ri Hilmanai? 

- Ne... ne. Bet... 

Dabar Braitas pažvelgė į jį, reporterio veidas buvo švelnus, bet su 
išraiška, kuri atvėrė Ivui akis - tas žmogus laikė jį bepročiu! 

- Misteri Hilmanai, visa tai labai įdomu... 

- Nesvarbu, - atsakė Ivas atsistodamas. Kėdė, ant kurios sėdėjo, taip 
staigiai pavažiavo atgal, jog mažne apvirto. Neaiškiai suvokė aplinkui 
tarškant printerius, skambant telefonus, žmones miesto redakcijoje su 
popieriais rankose skubančius ten ir atgal. O labiausiai jisai suvokė, jog 
yra pavargęs, iškamuotas baimės ir jog šis vyriokas laiko jį pamišėliu. 
- Nesvarbu, jau vėlu, manau, norėtumėt grįžti namo, pas šeimą. 

- Misteri, jeigu tik jūs pažiūrėtumėt mano akimis, suprastumėt, 
kad... 

- Aš ir matau jūsų akimis, - atšovė Ivas. - Turbūt pirmąsyk. Man 
taip pat reikia eiti, misteri Braitai. Prieš akis ilga kelionė, o lankymo va- 
landos prasideda devintą. Atleiskit, kad sutrukdžiau. 

Jis sparčiai apleido redakciją, pakeliui su įsiūčiu prisimindamas, ką 
turėjo prisiminti nuo pat pradžių; jog didesnio kvailio už seną kvailį nė- 
ra. O šio vakaro pokalbis, matyt, bus jį parodęs kaip visų didžiausią se- 
ną kvailį. Ką gi, daugiau nebėra ko stengtis papasakoti žmonėms, kas 
dedasi Heivene. Jis senas, taip, tačiau tebus prakeiktas, jeigu turės dar 
iškentėti panašų žvilgsnį kaip šiandien. 

Niekados savo gyvenime. 

Toks pasiryžimas jam laikėsi lygiai penkiasdešimt šešias valandas - 
iki tol, kol nepamatė pirmadienio spaudos antraščių. Išvydus jas, jam 
kilo noras nueiti ir susirasti žmogų, vadovaujantį tyrimui dėl dviejų din- 
gusių valstijos kopų. “News" teigė, kad jo pavardė Daganas, ir užsimi- 
nė, kad jis gerai pažinojo Rūtą Makoslend - dargi tiek, jog atitrūks nuo 
ypatingai svarbios bylos, kad pasakytų trumpą kalbą per jos laidotuves. 
Matyt, velniškai gerai pažinojo, pasirodė Ivui. | 

Bet kai jis stengėsi sau įžiebti vakarykščios nakties užsidegimą bei 
jaudulį, tesurado gaižų nuobodulį ir beviltiškumą. Dvejetas straipsnių 
pirmame puslapyje atėmė iš jo paskutinę likusią drąsą. Heivenas tampa 
gyvačių lizdu ir dabar gyvatės pradeda kandžiotis. Privalau ką nors tuo 
įtikinti, o kaip aš tą padarysiu? Kaip aš bet ką įtikinsiu, kad tame mies- 
te reiškiasi telepatija ir Dievas žino, dar kas? Kaip, jeigu aš vos pajė- 
giu prisiminti, kokiu būdu sužinojau, kad tokie dalykai ten vyksta? 
Kaip, jeigu aš pats niekad iš tikrųjų to nemačiau? Kaip? O svarbiausia, 
kaip turėčiau tą padaryti, jeigu visa toji velniava dedasi jiems po aki- 
mis, O jie ničnieko nemato? Visas miestas čia pat netoliese išeina lau- 
kais, o niekas nė nutuokt nenutuokia, kas vyksta. 

Jis vėl atsivertė nekrologų puslapį. Aiškios Rūtos akys žvelgė į jį iš 
vienos tų keistųjų laikraštinių fotografijų, kurios yra ne kas kita kaip tel- 
kinys kompaktiškai išdėstytų taškelių. Jos akys, tokios aiškios, nuošir- 
džios ir gražios, ramiai žvelgė į jį. Ivas spėjo, kad Heivene mažiausia 
penki, o gal netgi tuzinas vyrų buvo ją įsimylėję, o ji niekad to nė neį- 
tarė. Jos akys tartum neigė pačią mintį apie mirtį, skelbė ją juokinga. 
Bet vis dėlto ji buvo mirus. 

Prisiminė, kaip ėjo su Hiliu iš namų, kai susirinko paieškų grupė. 

Galėtum ir tu važiuoti su mumis, Rūta. 


Ivai, aš negaliu... Kaip nors susisiek su manimi. 

Tik sykį jis pamėgino, manydamas, kad jeigu Rūta bus su juo Dery- 
j€, jai negrės joks pavojus... ir ji galėtų paremti jo pasakojimą. Tokios 
būklės kaip dabar, pasimetęs ir nelaimingas, besiilgintis namų, Ivas net- 
gi abejojo, kas buvo jam svarbiau. Pagaliau tai neturi reikšmės. Tris 
kartus jis bandė tiesiogiai paskambinti į Heiveną, paskutinįsyk po po- 
kalbio su Braitu, bet vis nebuvo ryšio. Prisiskambinti per tarpmiestinę, 
bet telefonistė jam pasakė, kad, matyt, bus sugedusi linija. Gal pamė- 
gintų vėliau? Ivas pasakė taip ir padarysiąs, bet, užuot paskambinęs, gu- 
lėjo patamsy, klausydamasis kanalizacijos vamzdžių kikenimo. 

Dabar, nepraėjus nė trim dienom, Rūta susisiekė su juo. Per nekro- 
logų puslapį. 

Jis pažvelgė į Hilį. Berniukas miegojo. Daktarai nesutiko vadinti tai 
koma - sakė, kad jo encefalograma nepanaši į komatozinio ligonio en- 
cefalogramą, veikiau jos linijos panašios į giliai miegančio Žmogaus. 
Ivui nerūpėjo, kaip jie tai vadina. Žinojo, kad Hilis slysta tolyn, ar į 
būklę, vadinamą autizmu, - Ivas nesuprato, ką tas žodis reiškia, bet gir- 
dėjo vieną iš daktarų, kaip tasai stengėsi nuo jo nuslėpti ir tyliai sumur- 
mėjo kitam, - ar į kokią kitą, vadinamą koma. Tai tik žodžiai. Slydimas 
tolyn - štai kur esmė, ir tatai ganėtinai baisu. 

Važiuojant į Derį, berniukas elgėsi lyg ištiktas gilaus šoko. Ivas kaž- 
kaip neaiškiai jautė, kad išgabenus jį iš Heiveno reikalai pagerėtų, bet 
nei Brajantas, nei Merė, regis, nematė, kaip atrodo jų vyresnysis sūnus. 

Nors jie ir išsidangino iš Heiveno, tačiau tai nieko nepadėjo. Aplin- 
kos suvokimas ir sąmonės rišlumas Hiliui tolydžio silpnėjo. Pirmąją pa- 
rą ligoninėje jis išmiegojo vienuolika valandų iš dvidešimt keturių. Įs- 
tengė atsakinėti į paprastus klausimus, bet sudėtingesni jį trikdė. Skun- 
dėsi, kad skauda galvą. Visiškai neprisiminė magijos seanso ir, atrodo, 
manė, kad jo gimtadienis buvo tik prieš savaitę. Tąnakt, giliai įmigęs, 
jis gan aiškiai ištarė vieną frazę: “Visus kareivukus“. Ivui pašiurpo nu- 
gara. Kaip tik tą Hilis klykavo, kai visi puolė iš namų ieškoti Deivido, 
o patsai buvo ištiktas isterijos. 

Kitą dieną Hilis išmiegojo keturiolika valandų ir atrodė dar labiau 
sujaukto proto tą laiką, kurį praleido klampioje nemigoje. Jam priskirto 
vaikų psichologo paklaustas antrojo vardo, atsakė “Džonatanas". Tai 
buvo Deivido antrasis vardas. 

Faktiškai dabar jis miegojo kiaurą parą. Retsykiais prasimerkdavo, 
netgi atrodydavo, jog žiūri į Ivą ar vieną iš seselių, bet kai šie užkalbin- 
davo, jis tik nusišypsodavo savo miela Hilio Brauno šypsenėle ir vėl jo 
sąmonė nuplaukdavo. 

Slydo tolyn. Gulėjo kaip užkerėtas berniukas pasakų pilyje, tiktai 1a- 
šelinės butelis jam virš galvos ir retsykiais per vietinį radiją koridoriuje 
nuskambantys pranešimai griovė tą iliuziją. 

Iš pradžių kilo didelis bruzdulys tarp neuropatologų; tamsus, neapib- 
rėžtas Šešėlis Hilio smegenų žievės srityje kėlė įtarimą, kad keistą ber- 
niuko mieguistumą galėjo sukelti smegenų navikas. Bet kai po dviejų 
dienų Hilį vėl nuvežė padaryti rentgenogramos (jo fotoplokštelės buvo 
nejautrios, paaiškino Ivui rentgenotechnikas, kadangi niekas nesitiki ap- 
tikti smegenų naviką dešimtmečio vaiko galvoje, be to, nepastebėta jo- 
kių išankstinių simptomų, kad būtų galima jį įtarti), šešėlis buvo dingęs. 
Neuropatologas pasitarė su rentgenotechniku, ir iš pastarojo gynybinės 
pozos Ivas suprato, jog šis bus gavęs pylos. Neuropatologas pasakė, 
kad bus padaryta nauja serija nuotraukų, bet spėjo, jog ir jų rezultatas 
bus neigiamas. Veikiausiai pirmosios fotoplokštelės buvo sugedusios. 

- Aš įtariau, kad kažkas čia ne taip, - pasakė jis Ivui. 

- Kodėl? 

Neuropatologas, stambus vyriškis su pasiutusiai raudona barzda, nu- 
sišypsojo: | 

- Kadangi tasai šešėlis buvo didžiulis. Kalbant atvirai, vaikiukas su 
tokiu dideliu smegenų navikų būtų buvęs labai sunkus ligonis itin ilgą 
laiką... jeigu apskritai būtų gyvas. | 

- Suprantu. Vadinasi, jūs vis dar nežinote, kas Hiliui negera? 

- Dabar tyrimus atliekame dviem ar trim kryptimis, - pasakė neuro- 
patologas, bet jo šypsena tapo neišskaitoma, akys nusisuko į šalį, o ry- 
tojaus dieną vėl pasirodė vaikų psichologas. Tas psichologas buvo sto- 
rulė moteris labai juodais plaukais. Pasiteiravo, kur Hilio tėvai. 

- Mėgina surasti savo kitą sūnų, - Ivas tikėjosi, kad atsakymas išmuš 
ją 1š vėžių. 

Anaiptol. 

- Paskambinkit jiems ir pasakykit, jog man reikia jų pagalbos, kad 
surasčiau šį. 

Jie atvyko, bet iš to nesulaukta jokios naudos. Buvo pasikeitę, atro- 
dė kažkokie ne tokie. Vaikų psichologė irgi šitai suvokė, ir po įvadinės 
klausimų serijos ėmė nuo jų trauktis - tiesą sakant, Ivas pajautė ją tai 
darant. Ivas pats turėjo labai prisiversti, kad neatsistotų ir neapleistų ka- 
bineto. Nenorėjo justi ant savęs keisto jų žvilgsnio: jam pasirodė, lyg 
būtų numatytas kažkokiam tikslui. Moteris su megztinėliu ir išbluku- 
siais džinsais kažkada buvo jo duktė, ir ji vis dar atrodė kaip jo duktė, 
bet jau tokia nebebuvo, visai ne. Didžiuma Merės buvo mirusi, o kas li- 
kę - sparčiai merdėjo. 

Vaikų psichologė daugiau jų nebekvietė atvykti. 

Po to ji dar du kartus atėjo apžiūrėti Hilį. Antrąsyk - šeštadienį po- 
piet, dieną prieš tai, kai susprogo Heiveno rotušė. 

- Kuo jį čia maitina? - staiga ji paklausė. 

Ivas sėdėjo prie lango po karštais saulės spinduliais ir mažne buvo 
beužsnūstąs. Storulės klausimas išbudino jį. 

- Ką? 

- Kuo jį čia maitina? 

- Na, paprasčiausiai, įprastu maistu, - atsakė jis. 

- Abejoju. 

- Neverta, - nuramino jis. - Aš pakankamai dažnai čia maitindavaus, 
kad Žinočiau. Kodėl klausiat? 

- Todėl, kad jam iškrito dešimt dantų, - trumpai bloškė ji. 

Nepaisant maudžiančio artrito, Ivas kietai sugniaužė kumštį ir stip- 
riai trenkė sau per kelį. 

Ką ketini daryti, seni? Deividas dingo, ir būtų lengviau, jeigu galė- 
tum save įtikinti, kad jis iš tiesų miręs, tiesa? 

Taip. Visa būtų paprasčiau. Liūdniau, bet paprasčiau. Bet jis nega- 
lėjo tuo patikėti. Dalis jo vis dar buvo įsitikinusi, kad Deividas gyvas. 
Galbūt toks požiūris - tai tik sau nuraminti, bet Ivui kažkodėl taip neat- 
rodė, savo laiku pakankamai buvo padaręs panašių klaidų, bet čia, ma- 
tyt, kas kita. Jo sąmonėje be atvangos tvinkčiojo stipri nuojauta: Deivi- 
das gyvas. Jis pražuvęs ir jam gresia mirtinas pavojus, 0, tikrų tikriau- 
siai... bet jį vis dar galima išgelbėti. Jeigu. Jeigu turėsi ryžto ką nors 
padaryti. Ir jeigu tai, kam pasiryši, bus teisinga. Maža šansų tokiam se- 
nam pirdžiui kaip tu, nuvarvinančiam tamsią dėmę ant savo kelnių kas- 
syk, kai nesuspėja laiku į išvietę. Maža, maža šansų. 

Vėlai pirmadienio vakarą jis drebėdamas atsibudo iš negilaus miego 
Hilio palatoje - seselės dažnai jam nuolaidžiaudavo ir leisdavo pasilikti 
gerokai ilgiau nustatytųjų lankymo valandų. Sapnavo baisų košmarą: ta- 
rytum buvo kažkokioje tamsioje uolėtoje vietovėje - smailos kalnų vir- 
šūnės smigo į juodą, šaltų žvaigždžių nusagstytą dangų, o čaižantis nely- 
ginant ledo adatėlės vėjas stūgavo siaurais, akmeningais tarpekliais. 
Žvaigždžių šviesoje žemiau po savimi matė plytinčią didžiulę lygumą. 
Atrodė sausa, šalta ir negyva. Gilūs skardžiai zigzagais raižė ją, suteik- 
dami keisto grindinio išvaizdą. Ir iš kažkur jį pasiekė plonytis Deivido 

balsiukas: Padėk man, seneli, skauda kvėpuoti! Padėk man! Aš bijau! 
Nenorėjau to fokuso, bet Hilis mane privertė, ir dabar nerandu kelio 
namo! 

Atsisėdęs pažvelgė į Hilį, visas išpiltas prakaito, kuris sruvo veidu 
nelyginant ašaros. 

Atsistojo ir nuėjo prie Hilio, pasilenkė prie pat jo. 

- Hili, - pasakė jis, kaip jau nekart sakydavo. - Kur tavo brolis? Kur 
Deividas? 

Tačiau šįsyk Hilio akys prasivėrė. Vandeningas, nematantis Žvilgs- 
nis pašiurpino Everetą - tai buvo neregio žynio žvilgsnis. 

- Altayre-4, - ramiai ir visai aiškiai pasakė Hilis. - Deividas Altay- 
re-4, ir tominokeriai, tominokeriai ten beldžias trankiai. 

Jo akys pamažu užsimerkė, ir jis vėl kietai užmigo. 

Ivas sustingo prie jo, visas nupilkęs it negyvėlis. 

Po kurio laiko jį sukrėtė drebulys. : 


Jis buvo miestas tremtyje. 

Jeigu Rūta Makoslend buvo Heiveno širdis ir sąžinė, tai Ivas Hilma- 
nas su savo septyniasdešimt trejų metų amžiumi (ir toli gražu ne toksai 
senas, kaip pastaruoju metu jis buvo pradėjęs baimintis) buvo jo atmin- 
tis. Per savo ilgą gyvenimą matė daug miesto įvykių ir dar daugiau gir- 
dėjo; visad mokėjo klausytis. 

Tą pusiaudienio vakarą palikęs ligoninę, jis užsuko į Derio knygy- 
nėlį “Misteris Peiperbekas", kur už devynis dolerius nusipirko Meino 
atlasą - didelių žemėlapių rinkinį, apimantį visą valstijos teritoriją, išda- 
lintą segmentais, po šešis šimtus kvadratinių mylių kiekvienas. Perver- 
tęs iki 23-0jo žemėlapio, susirado Heiveno miestą. Knygynėlyje taip 
pat buvo nusipirkęs skriestuvą ir dabar, nė nesusimąstydamas kodėl, 
nubrėžė apie miestą ratą. Žinoma, šitai darydamas neįbedė skriestuvo 
smaigalio į Heiven Vilidžą, nes gyvenvietė faktiškai buvo miesto teri- 
torijos pakraštyje. 

Deividas Altayre-4. 

Deividas Altayre-4 ir tominokeriai, tominokeriai ten beldžias tran- 
kiai. 

Ivas sėdėjo suraukęs kaktą, žvelgdamas į žemėlapį bei savo nubrėž- 
tą ratą ir mąstė, ar Hilio pasakytieji žodžiai ką nors reiškia. 

Reikėjo nusipirkti raudoną pieštuką, seni. Heivenas dabar turėtų 
būti apibrėžtas raudonai. Šiame žemėlapyje... kiekviename žemėlapyje. 

Jis pasilenkė arčiau. Toli matė vis dar taip puikiai, jog iš keturiasde- 
šimties jardų nuotolio būtų galėjęs atskirti pupelę nuo kukurūzo grūdo, 
padėtus ant tvorastulpio, bet artimoji jo rega dabar labai greitai ėjo vel- 
niop, o savo akinius skaitymui buvo palikęs pas Merę ir Brajantą - ir 
kažkaip jautė, kad jeigu sugrįžtų pasiimti, ko gero, turėtų rimtesnių rū- 
pesčių, nei perskaityti smulkų šriftą. Kol Ras geriau - saugiau - verstis 
be jų. 

Mažne įbedęs nosį į puslapį, jis ištyrinėjo vietą, kur buvo įsmigęs 
skriestuvo smaigalys. Tiesiai į Derio kelią, kiek šiauriau Prestono upe- 
lio ir truputėlį į rytus nuo vietovės, kurią jis ir jo draugai vaikystėje va- 
dino Didžiojo Indėno mišku. Žemėlapyje jis buvo pažymėtas kaip De- 
gantysis miškas; Ivas porąsyk buvo girdėjęs ir šį pavadinimą. | 

Jis sumažino skriestuvo praskėtros kampą ketvirčiu spindulio, kad 
apskritimu apimtų visą Heiveną, ir nubrėžė antrą ratą. Pastebėjo, kad 
Brajanto ir Merės namas atsidūrė kaip tik šio antro rato viduje. Į vaka- 
rus ėjo trumpa Nistos kelio atkarpa, atsišakojanti nuo 9-ojo plento - De- 
rio kelio - ir aklai užsibaigianti prie žvyro karjero to paties miško pak- 
rašty - nesvarbu, kaip jį pavadinsi, Indėno ar Degančiuoju, tai iš esmės 
tas pat, miškas vienas ir tas pats. 

Nistos kelias... Nistos kelias... Kažkas apie Nistos kelią girdėta, bet 
kas? Kažkas, nutikę dar prieš jam gimstant, bet apie ką paskiau metų 
metais buvo vis kalbama... 

Ivas užsimerkė ir atrodė, kad besėdėdamas jis užsnūdo - vienišas iš- 
džiūvęs senučiukas, beveik nuplikusia galva, su tvarkingais chaki spal- 
vos marškiniais ir tokiomis pat rūpestingai išlygintomis kelnėmis. 

Ir jis prisiminė, pats nusistebėdamas, kodėl iškart jam neatėjo į gal- 
vą. Klarendonai. Žinoma, Klarendonai. Jie gyveno, kur susikerta Nistos 
ir Senasis Derio keliai. Polis ir Feitė Klarendonai. Feitė, kuri taip susi- 
žavėjo tuo saldžialiežuviu pamokslininku ir kuri apie devynis mėnesius 
po to, kai pamokslininkas paspruko iš miesto, pagimdė kūdikį juodais 
plaukais ir mielomis žydromis akimis. Polis Klarendonas, kuris ilgai 
stebeilijo į kūdikį lopšyje, o paskiau paėmė savo skustuvą... 

Kai kurie žmonės paskiau lingavo galvas ir dėl visko kaltino pa- 
mokslininką - jo pavardė buvo Kolsonas. Bent jis taip sakėsi. 

Kai kurie lingavo galvas ir kaltino Polį Klarendoną; sakė, kad jis vi- 
sados buvo pamišėlis ir Feitei nereikėjo už jo tekėti. 

Kai kurie, žinoma, kaltino Feitę. Ivas prisiminė, kaip vienas senis 
kirpykloje, - tai buvo po daugelio metų, bet tokie miestai kaip Heivenas 
ilgai išlaiko atmintį, - pavadino ją “tiesiog iš prigimties su besikratan- 
čiais papais kekše, per kurią vieni nemalonumai". 

O kai kurie - po teisybei, tylomis - kaltino mišką. 

Ir staiga Ivui atsivėrė. 

Taip, taip, jie kaltino mišką. Jo motina tokius Žmones vadindavo 
prietaringais tamsuoliais, bet jo tėvas tik pamažu papsėdavo pypkę ir 
sakydavo, kad kartais senos istorijos turi grūdelį ar porą tiesos, ir ver- 
čiau nerizikuoti. Štai kodėl, sakydavo tėvas, juodai katei perbėgus ke- 
lią jis visad persižegnoja. 

- Pf! - purkšdavo Ivo motina. Pačiam Ivui tada buvo apie devyneri 
metai, dabar prisiminė jis. 

- Ir, spėju, štai kodėl tavo mama visada meta žiupsnį druskos per pe- 
tį, kai apverčia druskinę, - nepiktai tarė tėvas, kreipdamasis į Ivą. 

- Pf! - supurkštė ji vėl ir įėjo vidun, palikdama savo vyrą, rūkantį 
priebutyje. Ivas sėdėjo greta ir įdėmiai klausėsi jo poringių. Ivas visad 
buvo geras klausovas... išskyrus tą vieną lemiamą akimirką, kai kam la- 
bai jo reikėjo, kad išklausytų, tą vieną nesugrąžinamą akimirką, kai Hi- 
lio ašaros privertė jį sutrikusį pasitraukti. 

Todėl dabar Ivas klausėsi. Klausėsi savo atminties... miesto atmin- 
ties. 

Didžiojo Indėno mišku jis buvo pavadintas todėl, kad ten žuvo 
Vadas Atlantikas. Tai baltieji jį pavadino Vadu Atlantiku - tikrasis jo 
vardas mikmahų* tarme buvo Vavaivoka, o tai reiškė “šalimais aukš- 
tųjų vandenų". “Vadas Atlantikas“ buvo niekinamas jo vertinys. Gentis 
iš pradžių užėmė teritoriją, kuri dabar sudarė didesniąją Penobskoto 
apygardos dalį; didelės grupės buvo susitelkusios Oldtaune, Skauhege- 
ne ir Didžiajame miške, kurie prasidėjo nuo Ladlou - kaip tik pastara- 
jame indėnai palaidojo savo mirusiuosius po 1880-aisiais juos nusiau- 
busio gripo ir pasitraukė piečiau kartu su Vavaivoka, kuris vadovavo 
jiems per tolimesnį nuosmūkį. Vavaivoka mirė 1885-aisiais, ir mirties 
patale jis paskelbė, kad miškai, į kuriuos atvedė savo nykstančią gentį, 
užkeikti. Tai tapo žinoma ir užfiksuota dviejų dalyvavusių prie jo mir- 
ties baltųjų dėka. Vienas iš jų buvo antropologas iš Bostono koledžo, 
kitas - iš Smitsono Instituto. Abu užklydo į šią sritį, ieškodami indėniš- 
kų dirbinių, kadangi šiaurės rytų gentys buvo sparčiai beišsigimstančios 
1r netrukus turėjo išnykti. Kur kas mažiau buvo tikra, ar Vadas Atlanti- 


* Algonkimų genties indėnas. 

kas pats užtraukė prakeikimą, ar tik konstatavo jau egzistuojančią pa- 
dėtį. 

Kad ir kaip ten būtų, vienintelis likęs jam paminklas - Didžiojo In- 
dėno miškas, netgi jo kapvietė dabar nežinoma. Šio didžiulio miškų 
masyvo pavadinimas buvo, kiek Ivas prisiminė, dažniausiai vartojamas 
Heivene ir kituose apylinkės miestuose,-bet jis galėjo suprasti, kodėl 
Meino atlasą sudarinėję kartografai nepanoro į jo žemėlapius patalpinti 
žodžio “Indėno". Žmonės tapo labai opūs tokioms paprastoms užuomi- 
noms. 

Senos istorijos kartais turi grūdą tiesos, tėtis sakydavo... 

Ivas, kuris irgi žegnodavosi, kai juoda katė perbėgdavo kelią (ir, po 
teisybei, dargi tada, kai kuri nors tik atrodydavo panaši į tokią - kad bū- 
tų saugiau), pagalvojo, kad jo tėtis buvo teisus ir kad to grūdo paprastai 
jose esama. O Didžiojo Indėno miškas, buvo jis užkeiktas ar ne, niekam 
nebuvo itin laimingas. 

Nelaimingas Vavaivokai, nelaimingas Klarendonams. Nebuvo lai- 
mingas ir medžiotojams, bandžiusiems tenai savo ranką, prisiminė jis. 
Per tuos metus ten įvyko dvejetas... ne, trejetas... minutėlę... 

Ivo akys išsiplėtė, 1r jis tyliai švilptelėjo, mintyse pasirausė įsivaiz- 
duojamoje kartotekoje, pažymėtoje NELAIMINGI ATSITIKIMAI 
MEDŽIOKLĖJE, HEIVENAS. Čia pat prisiminė bent tuziną nelaimių, 
daugiausia šautinių, įvykusių Didžiojo Indėno miške, tuziną medžioto- 
jų, kurie buvo išvilkti iš jo plūstantys krauju ir besikeikiantys, plūstan- 
tys krauju ir be sąmonės ar tiesiog negyvi. Kai kurie iš jų nusišovė pa- 
tys, besinaudodami užtaisytais šautuvais vietoje ramsčių, kad perliptų 
per išvirtusius medžius, ar išmesdami juos iš rankų, ar dar dėl kokio 
prakeikto dalyko. Vienas buvo palaikytas savižudžiu. Bet Ivas dar pri- 
siminė, kad dviem atvejais būta žmogžudysčių, įvykusių Didžiojo Indė- 
no miške - abiem kartais įvykusių pasikarščiavus: sykį per kortų kivir- 
čą kažkieno stovykloje, sykį dviem bičiuliams susiginčijus, kieno kul- 
ka paklojo rekordinio dydžio elnią. 

Be to, medžiotojai ten pasiklysdavo. Dievaži! Dargi kiek kartų! 
Kiekvienais metais, regis, būdavo siunčiama mažų mažiausia viena 
paieškų grupė ieškoti kokio nors suskretėlio iš Masačūsetso, Niū Džer- 
sio ar Niujorko, o kai kuriais metais tokių paieškų būdavo dvi ar trys. 
Ne visi paklydusieji buvo surasti. 

Dauguma iš jų - tai miestiečiai, kuriems pirmų pirmiausia nebūta ko 
lįsti į mišką, tačiau ne visada taip pasakytina. Prityrę medžiotojai kalbė- 
davo, kad Didžiojo Indėno miške kompasai veikia prastai ar išvis nevei- 

„kia. Ivo tėtis sakydavo, kad veikiausia tenai kur nors slypi velniškai 
stambus magnetinės uolienos masyvas, kuris, po šimts, sutrikdo kompa- 
so rodyklę. Skirtumas tarp miestiečių ir miškų veteranų tas, kad mies- 
tiečiai išmoksta naudotis kompasu ir paskiau visiškai juo pasikliauja. 
Tad, kai tas išeina iš rikiuotės ir vietoje rytų rodo šiaurę ar vietoje va- 
karų rytus, arba vien tik sukasi ir sukasi aplinkui nelyginant pieno bu- 
telis per Žaidimą bučiniais, jie pasijunta kaip Žmonės su laisvais vidu- 
riais, įstrigę šikinyke be tualetinio popieriaus. Protingesnieji paprasčiau- 
siai keikdamiesi įsigrūsdavo kompasą kišenėn ir bandydavo vienu iš 
pustuzinio kitų būdų nustatyti kryptį. Jeigu neturi nieko kita, gali susi- 
rasti upokšnį, kuris išvestų iš miško. Anksčiau ar vėliau, laikydamasis 
jo, išeini į kelią ar prie aukštos įtampos atramų. 

Bet Ivas pažinojo keletą vyrukų, kurie visą savo amžių gyveno ir 
medžiojo Meine ir kuriuos vis tiek tekdavo išvesti iš miško padedant 
paieškų grupei, jeigu tik per kvailą atsitiktinumą nesusirasdavo kelio 
patys. Delbertas Makridis, kurį Ivas pažinojo nuo pat vaikystės, buvo 
vienas iš tokių. Delas įėjo į Didžiojo Indėno mišką su savuoju dvylika- 
kalibriu antradienį, 1947-ųjų metų lapkričio 10-ąją. Kai praslinko dvi 
paros, o jis vis dar nebuvo pasirodęs, misis Makridi paskambino Alfui 
Tremeinui, kuris tais laikais buvo konsteblis. Paieškų grupė iš dvide- 
šimties Žmonių įžengė į mišką toje vietoje, kur Nistos kelias baigėsi 
prie Daijamondo žvyro karjero, o į savaitės pabaigą ji išaugo iki dviejų 
šimtų. 

Jie jau rengėsi laikyti Delą, - kurio duktė, suprantama, buvo Heize- 
lė Makridi, - žuvusiu, kai tas kliuvinėdamas kojomis išsigavo iš miško 
Prestono upokšnio pakraščiu - išblyškęs, apdujęs ir dvidešimčia svarų 
lengvesnis nei įžengdamas į mišką. | 

Ivas aplankė jį ligoninėje. 

- Kaip šitai galėjo atsitikti, Delai? Naktis buvo giedra. Žvaigždės 
ryškiai spindėjo. Juk tu moki orientuotis pagal Žvaigždes, ar ne? 

- Aha, - Delas atrodė gerokai susigėdęs. - Šiaip ar taip, anksčiau vi- 
sad mokėdavau. | 

- O samanos. Juk tai tu man papasakojai, kai buvome vaikai, kaip 
susirasti šiaurę pagal samanas ant medžių. 

- Aha, - pakartojo Delas. Tik tiek. Ivas davė laiko jam atsigauti, pas- 
kiau vėl mygo: 

- Na, tai kas atsitiko? 

Delas vis tebetylėjo. Paskiau vos girdimu balsu pratarė: 

- Mane apsuko. 


Ivas leidą tuyroti-tylai, nors jam įsakų „buvo įškęsti.. 

- Iš pradžių viskas buvo gerai, - pagaliau vėl prašneko Delas. - Visą 
rytą medžiojau, bet neaptikau šviežio pėdsako. Dieną atsisėdau ir papie- 
tavau, išgėriau butelį mamos įdėto alaus. Apėmė miegas, ir aš užsnū- 
dau. Sapnavosi man kažkokie keisti sapnai... negaliu jų prisiminti, bet 
žinau, kad jie buvo keisti. Ir, tik pažiūrėk! Šitai man atsitiko, kol mie- 
gojau. 

Delas Makridis atkėlė viršutiniąją lūpą ir parodė Ivui švarplę. 

- Pametei dantį? 

- Aha... kai atsibudau, jis gulėjo ant mano kelnių antuko. Veikiausia 
iškrito man bemiegant, bet aš niekad anksčiau nesiskundžiau dantimis, 
neskaitant to atvejo, kai negalėjo prasikalti vienas proto dantis, ir aš 
mažne numiriau. Na, o tuo tarpu ėmė temti... 

- Temti! 

- Suprantu, kaip tatai skamba, nesirūpink, - šiurkščiai metė Delas - 
bet tasai šiurkštumas buvo didžiai susigėdusio žmogaus. - Paprasčiau- 
siai aš pramiegojau visą popietę, ir kai atsistojau, Ivai... 

Kokią apgailėtiną sekundę jis susidūrė akimis su Ivo žvilgsniu ir 
tuojau pat vėl jas nusuko, lyg nepajėgdamas ilgiau žvelgti savo bičiuliui 
į akis. 

- Tartum kas pavogė mano smegenis. Galbūt dantų fėja. 

Delas nusijuokė, bet be ypatingo linksmumo. 

- Kurį laiką aš klaidžiojau, manydamas, jog einu pagal šiaurinę 
žvaigždę, o kai iki devintos valandos ar maždaug apie tiek vis dar neuž- 
sidūriau ant Kirtavietės kelio, aš tartum prasitryniau akis ir pamačiau, 
kad tai visai ne Šiaurinė, bet kažkuri iš planetų - Marsas ar Saturnas, ne- 
žinau. Atsiguliau pamiegoti, ir iki po savaitės išėjau palei Prestono 
upokšnį, nieko neprisimenu, išskyrus kai kurias nuotrupas. 

- Na... - Ivas užsikirto. Visiškai nepanašu į Delą, kurio niekas neiš- 
muša iš vėžių. - Na, tu gal supanikavai, Delai? 

Delas vėl pakėlė akis į Ivą. Šįsyk jos buvo ne tik susigėdusios, bet 
ir su šiokio tokio humoro problyksniais. 

- Nemanau, žmogus juk negali visą savaitę panikuoti, - sausai pasa- 
kė jis. - Tai baisiai sunku. 

- Taigi tu tik... 

- Taip, aš tik, - sutiko Delas. - Tačiau ką būtent “tik", aš nežinau. 
Bet prisimenu, kad kai pabudau iš to snaudulio, mano kojos ir subinė 
buvo aptirpusios ir lyg tebemiegančios, ir prisimenu, kad per vieną iš tų 
sapnų girdėjau kažkokį dūzgesį, - žinai, panašiai, kaip ramią dieną dūz- 
gia aukštos įtampos linija, - ir tai viskas. Aš pamiršau visą savąją miš- 


18 


ko nuovoką ir klaidžiojau kaip žmogus, niekad anksčiau nė nematęs 
miško. Kai užsidūriau ant Prestono upokšnio, vis dėlto susiorientavau, 
kad patraukčiau palei jį, ir galutinai prabudau čia; turbūt iš manęs juo- 
kiasi visas miestas, bet aš džiaugiuosi likęs gyvas. Ačiū už tai Dievui. 
- Iš tavęs niekas nesijuokia, Delai, - pasakė Ivas, ir tai buvo melas, 
nes iš jo juokėsi. Penkerius metus Delas visaip stengėsi pergalėti tokią 
šlovę, ir kai įsitikino galutinai, kad kirpyklos juokeliai niekad neduos 
jam ramiai gyventi, jis išsikėlė į Rytų Edingtoną ir atidarė garažą su ne- 
didele mašinų remonto dirbtuvėle. Ivas kartkartėmis jį aplankydavo, bet 
Delas niekad į Heiveną nebeatvažiuodavo. Ivas, regis, numanė kodėl. 

Sėdėdamas išsinuomotame kambaryje, Ivas kaip įmanoma labiau 
suglaudė skriestuvą ir nubrėžė mažutėlytį ratuką, patį mažiausią, kokį 
tik leido kompasas. Šio vaikiško marmurinio rutuliuko.skersmens apsk- 
ritimo viduryje tebuvo iš viso vienas namas, ir jis pagalvojo: “Tasai na- 
mas arčiausiai iš visų nuo Heiveno centro. Keista, kaip aš niekad apie 
tai nepagalvojau". 

Tai buvo senojo Gariko sodyba, prigludusi prie Derio kelio, o už jos 
plytėjo Didžiojo Indėno miškas. 

“Turėčiau nors šį paskutinį ratuką apibrėžti raudonai, jeigu jau ne 
kitus". 

Senojo Gariko sodyboje dabar gyveno Frenko dukterėčia Bobė - ži- 
noma, ji ne ūkininkavo, bet rašė knygas. Ivas nebuvo apsimainęs dau- 
geliu žodžių su Bobe, bet ji mieste turėjo gerą reputaciją. Laiku apsimo- 
kėdavo sąskaitas, kalbėjo Žmonės, o be to, nebuvo liežuvautoja. Taipgi 
ji rašo gerus senoviškus vesternus, nuo kurių tiesiog negalėdavai atsit- 
raukti, visai ne tokias knygas su pramanytomis pabaigomis ir krūva 
šlykščių nešvankybių, kokias rašė tasai vyriokas, gyvenantis Bengore. 
Velniškai geri vesternai, sakė Žmonės. 

Ypač, kaip parašyti moters. 

Žmonės Heivene buvo palankūs Bobei Anderson, bet, aišku, ji gy- 
veno mieste dar tik trylika metų, tad reikia dar palaukti ir pažiūrėti. 
Daugumas sutiko, kad Garikas buvo trenktas kaip šikinyko žiurkė. Vi- 
sad užaugindavo gerą derlių, bet jo protinės būklės tatai nekeitė. Visad 
taikydavosi kam nors papasakoti apie savo sapnus. Paprastai jie būda- 
vo apie Antrąjį Atėjimą. Galų gale baigėsi tuo, jog net Arlina Kalam, 
kuri su krikščionės uolumu pardavinėjo kosmetikos priemones ir valik- 

lius “Amway", pasistengdavo išnykti, vos tik išvydusi Frenko Gariko 
sunkvežimį (su buferiais, apklijuotais lipdukais, skelbiančiais ką nors 
tokio: JEI ŠIANDIEN PAKYLĖJIMAS DANGUN, KAS NORS TE- 
SUGRIEBIA MANO VAIR A) atriedant miestuko Pagrindine gatve. 

Šešiasdešimtųjų pabaigoje seniui pasimaišė galva dėl skraidančiųjų 
lėkščių. Svaičiojo kažką apie Eliją, regintį ratą rate ir paimtą dangun an- 
gelų, valdančių ugninius vežimus, varomus elektromagnetinės-energi- 
j0s. Jis buvo trenktas ir numirė nuo širdies smūgio 1975-aisiais. 

“Bet prieš numirdamas, - pagalvojo Ivas su kylančiu šalčiu, - jis ne- 
teko visų savo dantų. Aš atkreipiau į tai dėmesį ir prisiminiau, kaip 
Džastinas Hardas, gyvenantis kiek tolėliau prie to paties kelio, komen- 
tavo... ir dabar Džastinas ten gyvena arčiausiai, tai yra neskaitant pačios 
Bobės, ir Džastino taipgi nepavadintum sveiko proto bei išminties eta- 
lonu. Kelis kartus, kai mačiausi su juo prieš išvažiuodamas, jis man 
dargi priminė senąjį Frenką". 

Keista, pirmiausia jis pagalvojo, kad niekad anksčiau nesusiejo tų 
savotiškų dalykų, kurie praeityje nutikdavo tuose dviejuose vidiniuose 
ratuose, kad niekas jų nesusiejo. Toliau mąstydamas nusprendė, kad ga- 
lų gale čia nieko keista. Gyvenimas - ypač ilgas - esti sudarytas iš dau- 
gybės įvykių nelyginant gobelenas su tankiai išaustu raštu. Toksai raš- 
tas kaip šis - mirtys, žmogžudystės, pasiklydę medžiotojai, trenktas 
Frenkas Garikas, galbūt netgi tas įtartinas gaisras pas Polsonus - išryš- 
kėja tik tada, kai į jį atidžiai įsižiūri. Sykį išvydęs stebiesi, kaip galėjai 
jo nematyti. Bet jeigu nesi... 

Ir dabar toptelėjo nauja mintis: Bobė Anderson irgi galbūt ne visai 
normali. Prisiminė, kad nuo liepos pradžios, o gal netgi anksčiau, iš Di- 
džiojo Indėno miško atsklisdavo dirbančių galingų mašinų dudenimas. 
Ivas girdėjo tuos garsus, bet nekreipė į juos dėmesio - Meinas buvo 
labai miškingas, ir visi tie garsai - įprastas dalykas. Matyt, kompanija 
“Naujosios Anglijos popierius" ruošė sau miško medžiagų. 

Tačiau dabar, kai apie tai pagalvojo, - kai išvydo audeklo raštą, - 
Ivas sumojo, kad garsai sklido ne iš miško gilumos, kur buvo kompa- 
nijos kirtavietės, o iš Gariko sodybos. Ir staiga jam dingtelėjo, kad 
ankstesnieji garsai - cikliškas grandininio pjūklo žvygesys, virstančių 
medžių treškesys ir braškėjimas, užsikertantis benzininio tašiklio stūgs- 
mas - užleido vietą garsams, kurių jis anaiptol nesiejo su miško darbais. 
Pastarieji garsai buvo... kieno? Galbūt žemkasių. 

Pakanka išvysti rašto piešinį, ir visa atsistoja į savo vietą - kaip pas- 
kutinis tuzinas kaladėlių be vargo sutelpa į didelę mozaikinę mįslę. 


20 


Ivas sėdėjo žvelgdamas į žemėlapį ir nubrėžtuosius ratus. Stingdan- 
tis siaubas tartum plito jo gyslomis, persmelkdamas šalčiu iki pat vi- 
daus. 

Sykį išvydęs audinio raštą, nebegali jo nematyti. 

Su trenksmu užvertęs atlasą, Ivas atsigulė lovon. 

Bet miegas neėmė. 

Ką jie ten daro šiąnakt? Stato ką nors? Verčia žmones išnykti? Ką? 

Kaskart, kai jis buvo beužmingąs, iškildavo vaizdas: Heiven Vilidžo 
gyventojai, stovintys Pagrindinėje gatvėje apdujusiais veidais, lyg sap- 
nuodami, ir visi žvelgiantys pietvakarių kryptimi, iš kur sklido tie gar- 
sai - nelyginant mahometonai pasisukę maldai į Meką. 

Galingos mašinos... žemkasės. 

Kai kaladėlės sueina visos į vietą, imi matyti, kas tai, nors ir nėra ant 
dėžutės piešinuko, kuris tau pagelbėtų. Gulėdamas šioje aukštoje lovo- 
je netoliese tos vietos, kur ištiktas komos gulėjo Hilis, Ivas Hilmanas 
galvojo, kad mato paveikslą pakankamai gerai. Ne visą, įsidėmėkit, bet 
didžiumą. Matė ir puikiai suprato, kad niekas juo nepatikės. Niekas, jei- 
gu nepateiks įrodymų. Ir jis nedrįso sugrįžti atgal, nedrįso atsidurti 
jiems pasiekiamas. Antrusyk jie jo nebeišleis. 

Kažkas. Kažkas Didžiojo Indėno miške. Kažkas žemėje, kažkas so- 
dyboje, kurią Frenkas Garikas testamentu paliko savo dukterėčiai, ra- 
šančiai tuos vesternus. Kažkas, kas pamaišydavo kompasus ir žmonių 
protus, jeigu per arti prieidavai. Ivo supratimu, tokių keistų klodų gali 
būti visur žemėje. Mažų mažiausia tai galėtų paaiškinti, kodėl žmonės 
kai kuriose vietose visąlaik tokie velniški dergaliai. Kažkas bloga. 
Šmėkliška. Galbūt net užkeikta. 

Ivas neramiai sujudėjo, persivertė, pažvelgė į lubas. 

Kažkas turėjo būti žemėje. Bobė Anderson tai surado ir atkasinėjo, 
ji ir tasai vyriokas, kuris laikosi su ja fermoje. To vyrioko pavardė... jo 
pavardė... 

Ivas stengėsi prisiminti, bet niekaip nesisekė. Mintyse jam iškilo, 
kaip Bičas Džernigenas suspaudė lūpas, kai sykį apie Bobės draugužį 
užsiminta “Heiveno užkandinėje“. Nuolatiniai lankytojai prie kavos 
puodelio kaip tik pastebėjo tą žmogų išeinant iš parduotuvės su produk- 
tų krepšeliu. Gyveno jis Trojoje, pasakė Bičas, menkoje lūšnelėje su 
malkų krosnimi ir plastikine plėvele languose. 

Kažkas atsiliepė girdėjęs, jog vyriokas išsilavinęs. 


„ 

Bičas atšovė, kad išsilavinimas nieko neapsaugojo nuo menkystės. 

“Niekas dėl to užkandinėje nesiginčijo", - prisiminė Ivas. 

Nensė Vos irgi atsiliepė apie jį nepalankiai. Pasakė, kad Bobės drau- 
gužis nušovė savo žmoną, bet buvo paleistas, nes esąs koledžo profeso- 
rius. 

- Šioje šalyje, jeigu tik turi lotyniškai surašytą diplomą, gali iš bet ko 
išsisukti, - taip tada pasakė ji. 

Jie stebėjo vyrioką įlipant į Bobės sunkvežimį ir nuvažiuojant seno- 
jo Gariko sodybos link. 

- Girdėjau, jisai specialistas išgerti, - pasakė Deivas Ratledžas nuo 
galinės taburetės iš savo pamėgtojo kampo. - Kas tik ten užeina, sako, 
kad jis mažne visad girtas kaip pėdas. 

Į tuos Žodžius nuskambėjo nedraugiškas, pasalūniškas, kaimietiškas 
kvatulys. Jie nemėgo Bobės draugužio; nė vienas nemėgo. Kodėl? To- 
dėl, kad nušovė savo žmoną? Kad gėrė? Kad gyveno su moterimi, ku- 
rios nebuvo vedęs? Ivas gerai suprato kodėl. Užkandinėjė tądien buvo 
žmonės, kurie ne tik mušė savo žmonas, bet dargi mušė taip, jog jų 
neatpažindavai. Čia tai buvo laikoma elgesio norma: privalėjai įkrėsti 
proto savo senei, jeigu ši “pasidarydavo pernelyg įžūli"'. Čia buvo žmo- 
nės, kurie nuo vienuolikos ryto iki šeštos vakaro plempė alų ir pigų vis- 
kį ir būtų išlakę netgi nuodus musėms, prakoštus pro nosšnypštį, jeigu 
neįpirkdavo viskio. Žmonės, kurių lytinis gyvenimas tarsi triušių, šoki- 
nėjančių nuo skylės prie skylės... Vis dėlto, kokia jo pavardė? 

Ivas grimzdo į miegą. Išvydo juos stovinčius ant šaligatvių, ant pie- 
vutės priešais viešąją biblioteką, tenai, prie parkelio, lyg per sapną žvel- 
giančius tų garsų pusėn. Ir vėl staiga atsibudo. 

Ką tu aptikai, Rūta? Kodėl jie tave nužudė? 

Jis persivertė ant kairiojo šono. 

Deividas gyvas... bet kad jį sugrąžinčiau, privalau pradėti nuo Hei- 
veno. 

Persivertė ant dešiniojo šono. 

Jie mane užmuš, jei sugrįšiu. Buvo laikas, kai mane mažne taip pat 
mylėjo kaip Rūtą... Dabar manęs neapkenčia. Mačiau tai iš jų akių tą 
vakarą, kai pradėjo ieškoti Deivido. Aš išsivežiau Hilį, nes jis buvo li- 
gonis ir reikalingas daktaro... bet velniškai buvo gera turėti priežastį, 
kad išvažiuotum. Galbūt jie tik todėl mane išleido, kad Deividas nukrei- 
pė jų dėmesį. Galbūt paprasčiausiai norėjo manimi atsikratyti. Šiaip ar 
taip, man pasisekė, kad iš ten ištrūkau. Antrąsyk neištrūkčiau. Tad 
kaipgi galiu grįžti? Negaliu. 

Ivas blaškėsi ir vartėsi įstrigęs tarp dviejų įsakmių paskatų - jis pri- 
valo grįžti į Heiveną, jeigu nori išgelbėti Deividą, kol šis dar nenumirė, 
bet jeigu sugrįš, bus užmuštas ir greitai palaidotas kieno nors galulau- 
kėj. 

Netrukus iki pusiaunakčio jis nugrimzdo į neramų snaudulį, kuris 
veikiai nuo kraštutinio išsekimo perėjo į gilų miegą be sapnų. 


12 


Jis miegojo ilgiau nei kada nors per daugelį metų - atsibudo antra- 
dienį ketvirtį po dešimtos. Pirmąsyk per ilgą laiką jautėsi atsigavęs ir 
sveikas. Be to, miegas jam didžiai pasitarnavo: jo metu sugalvojo, kaip 
galbūt galėtų sugrįžti į Heiveną ir vėl iš jo ištrūkti. Galbūt. Dėl Deivido 
ir Hilio jisai surizikuos. 

Pagalvojo, kad galėtų patekti į Heiveną ir jį palikti Rūtos Makoslend 
laidotuvių dieną. 

Batčas Monstras Daganas buvo stambiausias Ivo kada nors matytas 
žmogus. Jam pasirodė, kad Džastino Hardo tėvas Henris netoli to, - 
Henris buvo šešių pėdų ir šešių colių ūgio, svėrė tris šimtus aštuonias- 
dešimt svarų ir turėjo pečius tokius plačius, jog vos išsitekdavo pro du- 
ris, - bet šis vyriokas, Ivo nuomone, buvo mažumėlę didesnis. Dvide- 
šimt ar trisdešimt svarų lengvesnis - galbūt, tačiau tik tiek. 

Kai Ivas paspaudė policininkui ranką, suprato, jog gandai apie jį jau 
buvo pasklidę. Tai atsispindėjo Dagano veide. 

- Sėskitės, pone Hilmanai, - pakvietė Daganas ir pats atsisėdo į su- 
kamąją kėdę, kuri atrodė sukalta iš didžiulio ąžuolo. - Kuo galiu būti 
jums naudingas? 

“Jis laukia, kad aš pradėsiu sapalioti, - ramiai pagalvojo Ivas, - kaip 
mes visados laukdavome, kad Frenkas Garikas pradės, kai kurį nors iš 
mūsų pasigaudavo gatvėje. Ir, manau, jo nenuvilsiu. Bet ženk atsargiai, 
Ivai, ir gal savo pasieksi. Šiaip ar taip, dabar žinai, kur nori nueiti". 

- Ką gi, galbūt kai kuo ir galėtumėt, - pasakė Ivas. Bent jis dabar 
neišgėręs; bandymas pasikalbėti su anuo reporteriu po tų alaus bokalų 
buvo žiauri klaida. - Laikraštyje rašoma, kad rytoj ketinate vykti į Rū- 
tos Makoslend laidotuves. 

Daganas linktelėjo: 

- Taip, vykstu. Rūta buvo mano asmeniška draugė. 

- Ir kiti 15 Derio būstinės važiuos? Laikraštyje rašoma, kad jos vyras 
buvo policininkas, ir jai pačiai policijos darbas buvo nesvetimas. O 
miesto konsteblis - ne kažkas, žinau, bet jūs suprantate, ką aš turiu gal- 
voje. Ten bus ir kiti, tiesa? 

Daganas susiraukė - raukšlėms buvo kur rastis jo plačiame veide. 

- Misteri Hilmanai, jeigu jūs darote kokią nors užuominą, tai aš jū- 
sų nesuprantu. “Ir šįryt esu labai užimtas, - pridūrė jo veido išraiška. - 
Pražuvo du kopai, ir vis labiau panašu, kad jie užsidūrė ant kažkokių ti- 
pų, brakonieriaujančių elnius, ir brakonieriai supanikavę juos nušovė; 
jau vien dėl to man striuka, o čia dar numirė mano sena bičiulė Rūta 
Makoslend, ir aš neturiu nei laiko, nei kantrybės visokiems nieknie- 
kiams"“. 

- Žinau, kad ne. Bet suprasite. Ar ji turėjo kokių kitų draugų, kurie 
rengiasi atvažiuoti? 

- Taip. Pustuzinį ar daugiau. Ir aš pats važiuosiu, išvyksiu kiek anks- 
čiau, kad galėčiau pakalbėti su kai kuriais žmonėmis ir apie susijusį at- 
vėjį. 

Ivas linktelėjo. 

- Aš Žinau tą susijusį atvejį, - pasakė jis, - ir, spėju, jūs Žinote apie 
mane. Arba manote, kad žinote. 

- Misteri Hilmanai... 

- Aš kalbėjau kvailai ir ne su tais žmonėmis, ir netinkamu laiku, - 
pasakė Ivas vėl tokiu pat ramiu balsu. - Kitomis aplinkybėmis būčiau 
buvęs apdairesnis, bet jaučiausi išmuštas iš vėžių. Vienas iš mano vai- 
kaičių pradingęs. Antras - ištiktas tartum kokios komos. 

- Taip. Aš Žinau. 

- Buvau toks pasimetęs, jog nesuvokiau, ką darau. Tad prasiplepė- 
jau kelioms seselėms, o paskiau nuvažiavau į Bengorą ir pasikalbėjau 
su vienu reporteriu. Su Braitu. Man regis, jūs girdėjote didžiumą to, ką 
aš jam papasakojau. 

- Kiek suprantu, jūs įsitikinęs, kad dėl Deivido Brauno dingimo esa- 
ma kažkokio... sąmokslo... 

Ivas vos susiturėjo nesusijuokęs. Pavartotas žodis buvo kartu ir 
įmantrus, ir vykęs. Jam pačiam niekad nebūtų atėjęs į galvą. O taip, tik- 
rai, rezgamas sąmokslas. Pragariškas sąmokslas. 

- Taip, sere. Esu įsitikinęs, jog tai sąmokslas, ir manau, jog turite tris 
atvejus, labiau tarp savęs susietus nei suvokiate: mano vaikaičio dingi- 
mą, tų dviejų policininkų dingimą ir Rūtos Makoslend - tiek pat mano, 
kiek ir jūsų bičiulės - mirtį. 

Daganas atrodė šiek tiek apstulbintas... ir pirmąsyk iš jo akių išny- 
ko tas atsainus žvilgsnis. Pirmąsyk Ivui kilo toks įspūdis, kad Daganas 
iš tiesų mato jį, Everetą Hilmaną, o ne kokį kuoktelėjusį seną bizdžių, 
įsiveržusį čia sugadinti jam dalį ryto. 

- Gal būtų geriausia, jei išdėstytumėte man esmę, ką galvojate, - pa- 
sakė Daganas ir išsitraukė bloknotą. 

- Ne. Įsikiškite atgal tą bloknotą. 

Minutėlę Daganas tylėdamas žvelgė į jį. Neįsikišo bloknoto, bet pa- 
dėjo ant stalo pieštuką. 

- Braitas pamanė, kad aš išprotėjęs, o aš jam nepasakiau nė pusės to, 
ką galvoju, - tarė Ivas. - Tad neketinu ir jums nieko pasakoti. Bet štai 
vienas dalykas - aš tikiu, kad Deividas tebėra gyvas. Nemanau, kad jis 
vis dar Heivene, bet esu įsitikinęs, jog jeigu aš sugrįšiu tenai, galbūt 
man kils kokių minčių, kur jis. Beje, turiu priežasčių - regis, gana 
pagrįstų - manyti, kad Heivene esu nepageidaujamas. Turiu priežasčių 
manyti, kad jeigu daugeliu aplinkybių sugrįžčiau ten, ko gero, dingčiau 
kaip Deividas Braunas. Arba patirčiau kokį nors nelaimingą atsitikimą 
kaip Rūta. 

Batčo Dagano veidas persimainė. 

- Manau, - pasakė jis, - turiu jus paprašyti paaiškinti visa tai, misteri 
Hilmanai. 

- Nesirengiu to daryti. Negaliu. Aš Žinau tai, ką Žinau, ir tikiu tuo, 
kuo tikiu, bet neturiu nė menkiausio įrodymo. Suprantu, kaip mano žo- 
džiai gali kvailai skambėti, bet jeigu pažvelgsit man į veidą, jums ma- 
žų mažiausia bus aišku viena: aš tikiu tuo, ką kalbu. 

Daganas atsiduso. 

- Misteri Hilmanai, jeigu jūs būtumėt mano vietoje, žinotumėte, ko- 
kie nuoširdūs atrodo daugumas melagių. 

Ivas norėjo kažką pasakyti, bet Daganas papurtė galvą. 

- Užmirškite tai. Pernelyg pigu. Nuo sekmadienio gavau numigti tik 
šešias valandas. Darausi per senas tokiems maratonams. Faktas lieka 
faktu, aš tikiu, kad nemeluojate. Bet jūs tik kalbate grėsmingomis užuo- 
minomis, vis sukate aplinkui. Kai kurie Žmonės taip elgiasi, kai yra 1š- 
sigandę arba kai neturi nieko konkretaus pasakyti. Šiaip ar taip, stokoju 
laiko jus mygti. Atsakiau į jūsų klausimus; gal dabar išdėstytumėt savo 
reikalą. | 

- Mielai. Aš atėjau dėl dviejų priežasčių, policininke Daganai. Pir- 
ma, įsitikinti, kad rytoj Heivene susirinks daug kopų. Mažiau tikėtina, 
kad kas atsitiktų, kai aplinkui daug kopų, sutinkate? 

Daganas nieko neatsakė, tik be jokios išraiškos žvelgė į Ivą. 

- Antra, pasakyti jums, kad aš irgi rytoj būsiu Heivene. Bet nedaly- 
vausiu Rūtos laidotuvėse. Ketinu pasiimti raketinį pistoletą, ir jeigu per 
tas laidotuves jūs ar kas nors iš jūsų Žmonių pamatytų šaunant į dangų 
didelę skaisčią raketą, žinokite, kad aš susidūriau su kažkiek tos bepro- 
tystės, kuria niekas netiki. Jūs manęs klausotės? 

- Pasakėte, kad sugrįžti į Heiveną jums gali būti... hm, nesveika, - 
Dagano veidas tebeliko neišskaitomas, tačiau vis tiek Ivas suprato, kad 
šisai sugrįžo prie savo pirmykštės minties: laiko jį pamišėliu. 

- Aš pasakiau daugeliu aplinkybių. Šiomis aplinkybėmis, manau, 
man pavyks išsisukti. Rūtą Heivene mylėjo, ir to, man regis, nėra reika- 
lo jums sakyti. Dauguma miestiečių susirinks ją palydėti žemėn. Neži- 
nau, ar jie tebemylėjo tuo metu, kai ji mirė, bet šitai nesvarbu - šiaip ar 
taip, jie susirinks. 

- Kodėl taip manote? - paklausė Daganas. - O gal tai irgi vienas iš 
tų dalykų, apie kuriuos nenorite kalbėti? 

- Ne, aš ne prieš. Atrodytų negerai, jeigu jie nesusirinktų. 

- Kam negerai? 

- Jums. Kitiems policininkams, buvusiems jos ir jo draugams. Poli- 
tikams iš Penobskoto apygardos Demokratų partijos komiteto. Ką gi, 
nenustebčiau, jeigu kongresmenas Brenanas atsiųstų ką nors iš Ogastos 
- ji baisiai daug dėl jo padirbėjo, kai jis iškėlė savo kandidatūrą toms 
pareigoms Vašingtone. Suprantate, ją pažinojo ne tik vietiniai, ir į tai ir- 
gi reikia atsižvelgti. Jie panašūs į žmones, kurie nenori rengti priėmimo, 
bet vis tiek yra priversti tai daryti. Tikiuosi, taip stengsis, kad visa atro- 
dytų kaip dera, - surengdami gražų spektaklį, - jog jie nė nepajus, kad 
lankiausi Heivene, kai jau būsiu išvykęs. 

Batčas Daganas sukryžiavo ant krūtinės rankas. Ivas buvo netoli tie- 
sos - iš pradžių Daganas buvo leidęs sau pagalvoti, kad Deividas Brai- 
tas, paprastai tikslus žmogaus elgesio interpretuotojas, šįsyk suklydo: 
Hilmanas tokio pat sveiko proto kaip ir jis pats. Dabar jis šiek tiek su- 
nerimo - ne todėl, kad Hilmanas pasirodė esąs ne šioks toks pamišėlis, 
bet todėl, kad jis pasirodė esąs iš tikrųjų pamišėlis. Ir vis dėlto... buvo 
kažkas keistai įtikima senuko ramiame, nuosaikiame balse ir tvirtame 
žvilgsnyje. 

- Jūs kalbate, lyg visi Heivene į kažką įsimaišę, - pasakė Daganas, - 
0 aš manau, jog tas neįmanoma. Ir noriu, kad šitai Žžinotumėte. 

- Sutinku, bet kuris normalus žmogus šitaip kalbėtų. Štai kodėl jie 
taip ilgai netrukdomi galėjo tai daryti. Prieš penkiasdešimtį metų žmo- 
nės manė, jog atominė bomba neįmanoma, ir būtų nusijuokę iš minties 
apie televiziją, o ką jau kalbėti apie vaizdajuostes. Nedaug kas keičiasi, 

policininke Daganai. Dauguma žmonių mato ne toliau horizonto, tik 
tiek. Jeigu jiems pasakysi, kad yra kai kas ir už jo, nepatikės. 

Ivas atsistojo ir per stalą ištiesė ranką, lyg būtų visiškai tikras, kad 
Daganas ją paspaus. Netikėtai užkluptas Batčas kaip tik tą ir padarė. 

- Ką gi, supratau, kai pažvelgiau į jus, jog laikote mane prietranka, 
- liūdnai nusišypsojo Ivas, - ir, man regis, pasakiau pakankamai, kad 
sustiprinčiau šį įsitikinimą. Bet aš sužinojau, ką norėjau sužinoti, ir pa- 
sakiau, ką norėjau pasakyti. Padarykite senukui malonę, kartkartėmis 
žvilgtelėkite į dangų. Jeigu išvysite raudoną raketą... 

- Šią vasarą miškai sausi, - pasakė Daganas, ir vos tik nuskridę nuo 
lūpų žodžiai jam pasirodė bejėgiški ir keistai nereikšmingi, bemaž ne- 
rimti. Jautė, jog prieš savo valią vėlei linkęs tikėti. 

Daganas atsikrenkštė ir varė toliau: 

- Jeigu jūs iš tikrųjų turite signalinį pistoletą, tai juo pasinaudojęs ga- 
lite sukelti pragarišką miško gaisrą. Jeigu neturite leidimo tokiam gink- 
lui, - o aš, po šimts, labai gerai žinau, jog neturite, - galite pakliūti už 
grotų. 

Ivo šypsena kiek praplatėjo, bet joje vis tiek nebuvo linksmumo. 

- Jeigu jūs pamatysite raketą, - tarė jis, - tai aš jaučiu, kad pakliūti į 
kaliuzę Bengore būtų mažiausias mano rūpestis. Geros dienos, polici- 
ninke Daganai. 

Ivas išėjo ir kruopščiai uždarė paskui save duris. Daganas mirksnį 
stovėjo apstulbęs ir sunerimęs kaip niekad savo gyvenime. “Tegul sau 
eina", - pagalvojo ir tada pajudėjo iš vietos. 

Kažkas Batčui Daganui kėlė nerimą. Dvejetas dingusių patrulių, ku- 
riuos jis pažinojo ir mėgo, laikinai buvo išstūmę jam tai iš galvos. Hlil- 
mano atsilankymas vėl priminė, ir todėl jis nusivijo senuką. 

Prisiminė savo paskutinįjį pokalbį su Rūta. Buvo susirūpinęs dėl jos 
netgi ir anksčiau; tai, kaip ji vadovavo Deivido Brauno paieškoms, vi- 
siškai nepanėšėjo į tą Rūtą Makoslend, kurią jis pažinojo. Vienintelį sy- 
kį, kiek jis prisiminė, ji veikė neprofesionaliai. 

Paskiau, naktį prieš tai, kai ji numirė, jis paskambino jai dėl tyrimo 
eigos - pasiteirauti informacijos ir ją suteikti; trumpai drūtai - paplepė- 
ti. Žinojo, kad nė vienas iš jų neturi ko nors konkretaus, bet kartais juk 
gali ką nors pešti grynai iš prielaidų - kaip auksą iš šiaudų. Per šį pokal- 
bį buvo užsiminta apie berniuko senelį. Tada Batčas jau buvo pasikal- 
bėjęs su Deividu Braitu iš “News", - tai yra, juodu gėrė alų, - ir perda- 
vė Rūtai Ivo mintį, kad visas miestas kažkokiu būdu kraustosi iš proto. 

Rūta nenusijuokė iš jo žodžių, nei pasišaipė iš Ivo Hilmano pašliju- 
sio mąstymo, kaip jis to ir tikėjosi. Ne visai suprato, ką būtent ji tada 

pasakė, nes tuo metu ėmė trikti ryšys - nors čia nebuvo nieko neįpras- 
ta; daugelis linijų, nusidriekusių į tokius miestukus kaip Heivenas, bu- 
vo pritvirtintos ant stulpų, ir ryšys nuolat eidavo velniop - pakakdavo 
stipresnio vėjo, kad judu su pašnekovu jaustumėtės it vaikai, žaidžian- 
tys telefoną su skardinėmis nuo pomidorų sriubos, sujungtomis vaškuo- 
ta virvute. 

“Verčiau pasakyk jam, kad laikytųsi nuo to atokiau“, - tada pasakė 
Rūta - tiek jis buvo tikras. O po to, prieš visai pradingstant jos balsui, 
jam pasirodė, kad ji pasakė kažką apie, - tiesiog nepatikėtum, - nailoni- 
nes kojines. Matyt, ne taip ją nugirdo, bet dėl tono negalėjai apsirikti - 
skambėjo liūdnai ir su nuovargiu, tartum nesėkminga Deivido Brauno 
paieška būtų atėmusi iš jos visą drąsą. Po akimirkos ryšys visiškai nut- 
rūko. Nepabandė vėl jai prisiskambinti, nes buvo suteikęs visą turimą 
informaciją... tiesą sakant, mažai vertingą. 

Kitą dieną ji mirė. | 

Verčiau pasakyk jam, kad laikytųsi nuo to atokiau. Tiek jis tikrai 
girdėjo. 

Beje, turiu priežasčių... manyti, kad Heivene esu nepageidaujamas. 

Pasakyk jam, kad laikytysi nuo to atokiau. 

Ko gero, dingčiau kaip Deividas Braunas. 

Laikykis nuo to atokiau. 

Arba patirsi nelaimingą atsitikimą kaip Rūta Makoslend. 

Atokiau. 

Jis prisivijo senuką parkavimo aikštelėje. 

Hilmanas turėjo seną purpurinį “Valjantą" su stipriai aprūdijusiais 
priekiniais sparnais. Kai Dagas išdygo priešais jį, Ivas pro dar praver- 
tas vairuotojo dureles pažvelgė viršun. 

- Aš rytoj vykstu su jumis. 

Ivo akys išsiplėtė. 

- Jūs net nežinote, kur vykstu! 

- Ne. Bet jeigu būsiu su jumis, tai nors neturėsiu rūpintis, kad pa- 
degsite pusę rytinio Meino miškų, bandydamas pasiųsti man Žinių kaip 
nulis-nulis-septyni.* 


* T. y. agentas 007 - Džeimsas Bondas, populiarių J. Flemingo romanų 
apie anglų žvalgybos superagentą herojus. 

Ivas svarstydamas kurį laiką žvelgė į jį, paskiau papurtė galvą. 

- Aš jausčiaus geriau, turėdamas ką nors greta, ypač berną, stambų- 
mo sulig gorila Monsunu*, nešiojantį ginklą. Tačiau tie Heivene ne to- 
kie kvaili, karininke Daganai. Niekad jie nebuvo kvaili, ir, man regis, 
jog pastaruoju metu kvailumo jiems dar labiau sumažėjo. Jie tikisi jos 
laidotuvėse išvysti jus. Jeigu neišvys, jiems kils įtarimas. 

- Dievuliau! Norėčiau suprasti, kaip jums, po šimts, pavyksta čia 
malti visas tas kvailas nesąmones ir kartu atrodyti tokiu velniškai nor- 
maliu! 

- Galbūt todėl, kad jūs irgi žinote, - pasakė Ivas, - kiek visa tai keis- 
ta. Kokie keisti visi tie prasidėję Heivene dalykai, - paskiau su baugi- 
nančiu įžvalgumu pridūrė: - Arba galbūt jūs pažinojote Rūtą pakanka- 
mai gerai, kad pajaustumėte, jog jai atsisuko varžtelis. 

-Dvejetas vyrų stovėjo žvyruotoje Derio policijos būstinės parkavi- 
mo aikštelėje, žvelgdami vienas į kitą; saulė tvieskė į juos, įkypai mes- 
dama ryškius juodus šešėlius - buvo antra valanda. 

- Šį vakarą paskleisiu gandą, jog sunegalavau, - pasakė Daganas. - 
Kad man skrandžio uždegimas. Dabar būstinėje daug kas juo serga. 
Kaip manote? 

Ivas staiga lengviau atsikvėpė - tiesiog stebinančiai lengviau. Min- 
tis slapčia prasigauti į Heiveną gąsdino jį labiau, nei norėjo tai prisipa- 
žinti, ypač patsai sau. Jau pusiau įtikino tą stambuolį policininką, jog 
ten kažkas galbūt vyksta - matė tai iš jo veido. Pusiau įtikinti - tebus ne 
kažin kiek daug, bet vis dėlto tai didžiulis žingsnis į priekį, palyginus su 
tuo, kas buvo anksčiau. Ir, žinoma, šį žingsnį jis žengė ne vienas - jam 
padėjo Rūta Makoslend. 

- Gerai, - sutiko jis, - bet klausykitės manęs, policininke Daganai, 
atidžiai klausykitės, nes rytoj galbūt šitai lems mūsų gyvybę. Nepas- 
kambinkite nė vienam iš tų vyrų, kurie rytoj bus laidotuvėse, ir nepasa- 
kykite jiems, kad nedalyvausite vien todėl, jog rengiate tam tikras pink- 
les. Paskambinkite šįvakar keliems žmonėms ir pasakykite jiems, kad 
šuniškai apsirgote, kad tikitės rytoj dalyvauti, jeigu tik pavyks atsikelti 
iš lovos, bet labai tuo abejojate. 

Daganas susiraukė. 

- Kodėl jūs norite, kad aš pasakyčiau?.. 

Bet staiga jisai suprato ir prasižiojo. Senukas ramiai atlaikė jo 
žvilgsnį. 


* Personažas iš populiaraus siaubo katastrofinio filmo. 

- Dieve mano, nejau norite pasakyti, kad heiveniečiai moka skaityti 
mintis? Kad jeigu mano žmonės žinotų, jog aš iš tikrųjų nesergu, tai tie 
miestiečiai tą sužinotų tiesiai iš jų galvų? 

- Aš jums to nesakau, policininke Daganai, - atrėmė Ivas. - Tai jūs 
man sakote. 

- Misteri Hilmanai, aš iš tiesų manau, kad jūs fantazuojate... 

- Kai atėjau pas jus, visai nesitikėjau, kad panorėsite su manimi va- 
žiuoti. Netgi nesistengiau jus įkalbėti. Daugių daugiausia, ko vyliaus - 
kad neužmerksite akių ir pastebėsite mano raketą, jeigu patekčiau bė- 
don. Tatai nors padėtų kurį laiką laikyti tą gyvatyną įtampoje. Bet kuo 
daugiau žmogui siūlai, tuo daugiau jis nori. Dar šiek tiek manimi pati- 
kėkite. Prašau. Dėl Rūtos... jeigu tik šito motyvo reikia, kad jus įtikin- 
čiau vykti su manimi, mielai juo pasinaudoju. Ir dar: nesvarbu, kas at- 
sitiktų, rytoj jums kai kurie dalykai pasirodys keisti. 

- Jau šiandien pasirodė, - pasakė Daganas. 

- Aha, - linktelėjo Ivas ir laukė, ką Daganas nuspręs. 

- Ar esate numatęs kokią nors konkrečią vietą, kur vyksite? - kiek 
patylėjęs paklausė Daganas. - Ar paprasčiausiai rengiatės paslampinėti 
po miestą, kol jums nusibos? 

- Esu numatęs vieną vietą, - ramiai pasakė Ivas ir pagalvojo: “O 
taip. Taip, sere Bobi. Už senojo Gariko sodybos, Didžiojo Indėno miš- 
ko pakraštyje, kur kompasai neverti nė sumauto sudilusio cento. Ir ma- 
nau, kad aptiksime visai neblogą kelią per mišką tenai, - kad ir kas tas 
“tenai"' būtų, - kadangi įranga, kokią Bobė Anderson ir jos draugužis 
naudoja, palieka pėdsaką platų kaip plentą. Ne, nemanau, kad mums 
bus sunku jį aptikti". 

- Gerai. Palikite man adresą, kur esate apsistojęs Deryje, ir aš užva- 
žiuosiu jūsų pasiimti savo nuosava mašina. Mes nuvažiuosime maž- 
daug tuo metu, kai prasidės pamaldos. 

- Automobilis - mano rūpestis, - vėl ramiai pasakė Ivas. - Tik va- 
žiuosime ne šituo, - jį Heivene gerai pažįsta, - o išsinuomotu. Ir jums 
reikia pasirodyti aštuntą, nes teks pavingiuoti laukų keliukais. 

- Galiu taip padaryti, kad atsidurtume Heivene, laikydamiesi atokiai 
nuo miestuko, - pasiūlė Daganas. - Galėsite dėl to nesirūpinti. 

- Aš nesirūpinu. Bet aš noriu aplenkti visą miestą ir įvažiuoti nuo 
Albiono pusės, ir, man regis, Žinau, kaip tatai padaryti. 

- Kurių velnių mes turime įvažiuoti būtent iš to galo? 

- Kadangi jis toliausiai nuo ten, kur jie bus susirinkę, ir kaip tik pro 
ten aš noriu grįžti į Heiveną. Kaip įmanoma toliau nuo jų. 

- Jūs iš tikrųjų išsigandęs, tiesa? 

Ivas linktelėjo. 

- Kodėl išsinuomotu automobiliu? 

- Šefe, ar ne per daug klausinėjate? - ir Ivas užvertė akis į viršų taip 
komiškai, jog Batčas Daganas išsišiepė. 

- Tai mano amatas, - pasakė jis. - Na, tai kodėl norite važiuoti išsi- 
nuomotu automobiliu? Juk niekas Heivene nepažins mano nuosavo au- 
tomobilio, - jisai stabtelėjo ir pagalvojo: “Bent ne dabar, kai Rūta mi- 
rusi". 

- Todėl, kad taip mano įsikalta, - atsakė Ivas Hilmanas. Jo veidas 
staiga išplito į nepaprastai malonią šypseną. - Ir žmogus privalėtų apsi- 
imti išlaidas to, ką įsikalė į galvą. 

- Na, gerai, - tarė Batčas, - pasiduodu. Aštuntą valandą. Jūsų marš- 
rutas, jūsų mašina, jūsų įsikaltas sumanymas. Matyt, aš proto netekau. 
Tikriausiai taip. g 

- Rytoj šiuo laiku, manau, jūs geriau įsivaizduosite, kas tai yra ne- 
tekti proto, - pasakė Ivas ir įsėdo į savąjį purpurinį “Valjantą", Daganui 
nespėjus nieko daugiau jo paklausti. 

Tiesą sakant, Batčas nė neturėjo ko daugiau klausti. Jautėsi nesma- 
giai, lyg savo pirmąją dieną Niujorke būtų nusipirkęs Bruklino tiltą, 
nustekendamas savo kišenę, nors žinojo, kad toks didžiulis daiktas ne- 
parduodamas. Niekas neapgaunamas, jeigu nenori būti apgautas. Tre- 
jus metus dirbo Ogastoje Apgavysčių 1r sukčiavimų padalinyje, ir šito 
pirmiausia tave išmokydavo. Senioko kalba buvo keistai įtikinama, bet 
Batčas Daganas žinojo, kad nebuvo į tai įkalbėtas - tiesiog pats šokte 
įšoko. Kadangi jis mylėjo Rūtą Makoslend, ir po metų kitų veikiausiai 
jis būtų sutelkęs užtektinai drąsos, kad jai pasipirštų. Kadangi, kai mirš- 
ta kas nors, kurį tu myli, tai palieka tavo širdyje juodą spragą, ir vienin- 
telis būdas užtaisyti tą spragą - stengtis nepripažinti, kad kas nors žuvo 
per kokį kvailą atsitiktinumą. Yra geriau, jei gali manyti, - kad ir trum- 
pai, - jog už tai atsakingas kas nors, ką galėtum prigriebti. Nuo to spra- 
ga kiek sumažėja. Bet kuris stuobrys tiek žino. 

Dūsaudamas, staiga pasijautęs daug senesnis, Daganas nukėblino į 
būstinę. 

Ivas nuvažiavo į ligoninę ir bemaž visą likusią dienos dalį prasėdė- 
jo šalia Hilio. Apie trečią valandą parašė du raštelius. Vieną padėjo ant 
naktinio stalelio, prispaudęs gėlių vazonu, kad kartais pro atdarą langą 
paišdykaujantis vėjelis nenuneštų. Kitas raštelis buvo ilgesnis, ir baigęs 
rašyti Ivas įsidėjo jį kišenėn. Paskiau paliko ligoninę. 

Nuvažiavo prie nedidelio pastato Derio Pramonės parke. Iškaba virš 
durų skelbė: MEINO MEDICINOS ĮRANGA. O žemiau: Nuo 1946- 
ųjų mūsų specializacija - kvėpavimo aparatai ir terapija. 

Viduje esančiam žmogui paaiškino, ko norįs. Tasai atsakė, kad, ma- 
tyt, jis turėtų pavažiuoti į Bengorą ir pasišnekėti su vaikinais iš Rytų ak- 
valangistų klubo. Ivas paaiškino, kad akvalango balionas - tai mažiau- 
sia, ko jam reikia; jį domina sausumos portatyviniai kvėpavimo apara- 
tai. Ivas dar kiek pasikalbėjo su tuo vyruku ir pasirašęs trisdešimt šešių 
valandų nuomos sutartį išėjo nešinas gana specialia ekipuote. Vyrukas 
iš “Meino medicinos įrangos" stovėjo prie durų, lydėdamas jį akimis ir 
krapštydamasis pakaušį. 

Seselė perskaitė raštelį prie Hilio lovos: 


Hili, 

Galbūt kurį laiką tavęs nebematysiu, bet noriu tau pasakyti, 
jog, manau, tu įveiksi šį blogą tarpsnį, ir jeigu galėsiu padėti tau, 
turbūt būsiu laimingiausias senelis pasaulyje. Aš tikiu, kad Dei- 
vidas vis dar gyvas ir, svarbiausia, nemanau, kad tai tavo kaltė, 
jog jis dingo. Myliu tave, Hili, ir tikiuosi greitai tave vėl išvysti. 


Senelis 
Bet jis niekad nebeišvydo Hilio Brauno. 


LAIDOTUVĖS 

Nuo devintos valandos visi užmiestiečiai, kurie pažinojo Rūtą Ma- 
koslend ar su ja kartu dirbo, pradėjo traukti į Heiven Vilidžą. Netrukus 
beveik visos vietos pastatyti mašinoms palei Pagrindinę gatvę buvo 
užimtos. “Heiveno užkandinėje'' vyko gyva prekyba. Bičas triūsė prie 
greitų užsakymų - kiaušinių, kumpio, dešros ir naminių kepinių. Jis kai- 
tė puodelį po puodelio kavos. Kongresmenas Brenenas neatvažiavo, ta- 
čiau atsiuntė savo artimą padėjėją. 

“Reikėjo pačiam atvažiuoti, Džo, - pagalvojo Bičas su užslėpta šyp- 
senėle. - Būtum gavęs aibę naujų idėjų, kaip tvarkyti vyriausybę". 

Diena išaušo gaivi ir skaidri, panašesnė į spalio, o ne liepos pabai- 
gą. Dangus plytėjo šviesiai žydras, temperatūra saikingai nesiekė dvide- 
šimties laipsnių, pūtė ne stipresnis nei dvidešimties mylių per valandą 
vakaris. Dar kartą į Heiveną susirinko pašaliečiai ir dar kartą Heivenas 
jiems suteikė laimę džiaugtis puikiu oru. Ir greitai nebe tiek turės reikš- 
mės, laimingi jie ar nelaimingi, be garso kalbėjosi tarp savęs miestie- 
čiai; greitai laimė priklausys nuo pačių jų. 

Pasakytumėt, graži diena; geriausia, kokia tik pasitaiko vasarą Nau- 
jojoje Anglijoje, dėl tokios ir atvyksta turistai. Diena, sužadinanti ape- 
titą. Atvykėliai į Heiveną iš apylinkių užsisakinėjo sau sočius pusryčius, 
kaip linkę daryti žmonės su prabudusiais apetitais, bet Bičas pastebėjo, 
kad daugiausia tie pusryčiai grįždavo tik perpus sudoroti. Atvykėliai 
sparčiai prarasdavo norą valgyti, jų žvilgsnis blėso ir jie imdavo atrodyti 
sugniužę ir šiek tiek nesveiki. 

Užkandinė buvo pilna žmonių, tačiau pokalbiai ėjo vangiai. 

“Matyt, oras čia, mūsų miestukyje, ne visai jums tinkamas, žmo- 
nės“, - galvojo Bičas. Įsivaizdavo, kaip nueina į sandėliuką, kur po krū- 
va staltiesių paslėptas tasai aparatas, su kuriuo jis atsikratė tais dviem 
landžiais kopais. Įsivaizdavo, kaip atsineša jį čia - tą nedidelę mirtiną 
bazuką - ir žalios liepsnos pliūpsniu apvalo savo salę nuo visų tų paša- 
liečių. 

Ne, ne dabar. Dabar ne. Greitai tai nebebus svarbu. Kitą mėnesį. 
Bet kol kas... 

Nuleido akis į lėkštę, kurią valė, ir išvydo dantį kažkieno kiaušinie- 
nėj. 

“Tominokeriai ateina, draugužiai, - pagalvojo Bičas. - Tačiau, kai 
galiausiai jie atsidurs čia, nemanau, kad pasivargins belstis; man atrodo, 
jie paprasčiausiai išsprogdins tas mėšlinas duris". 

Bičas išsiviepė plačiau. Ir ištrenkė iš lėkštės su kitomis atliekomis 
dantį. 


Daganas mokėjo tylėti, kai norėdavo, 1r šį rytą jis kaip tik to ir no- 
rėjo. Matyt, šito norėjo ir seniokas. Daganas prisistatė prie namo Žemu- 
tinėje Pagrindinėje gatvėje, kur nuomojosi būstą Hilmanas, lygiai 
aštuntą ir išvydo už senioko “Valjanto" stovintį džipą “Čerokį"*, kurio 
gale pūpsojo didelė džiuto medžiagos kuprinė, iš viršaus perrišta virve. 

- Ar tą griozdą išsinuomojote Bengore? 

- Pasiskolinau iš AMC* Derio filialo. 

- Turėjo daug kainuoti. 

- Ne per brangiausiai. 

Tuo pokalbis ir baigėsi. Po valandos ir keturiasdešimties minučių jie 
atsidūrė kažkur netoliese Albiono ir Heiveno miestų skiriamosios ribos. 
“Teks pavingiuoti laukų keliukais", - pasakė seniokas, ir jeigu ne kla- 
siškas dalykų sumenkinimas, tuomet išvis Batčas nežinojo, kas tai bu- 
vo. Šioje Meino dalyje jis praleido už vairo veik dvidešimt metų ir iki 
šiandien įsivaizdavo pažįstąs ją kaip savo penkis pirštus. Dabar supra- 
to, jog klydo. Hilmanas ją pažinojo kaip savo penkis pirštus; palyginus 
su juo, Batčas Daganas tą sritį pažinojo paviršutiniškai, kiek buvo rei- 
kalinga darbui, ne daugiau. 

Iš magistralės juodu įsuko į 69-ąjį plentą, iš pastarojo - į dviejų eis- 
mo juostų asfaltuotos dangos trasą, paskiau - į žvyrkelį vakariau Trojos, 
dar paskiau - į plūktą keliuką, po to - į vagų išraižytą purviną šunkelį su 
viduryje želiančia žole, galiausiai į užžėlusį kirtimvietės traktą, kuriuo, 
regis, niekas rimtai nesinaudojo nuo kokių 1950-ųjų metų. 

- Ar, po šimts, nors žinote, kur mes grūdamės? - šūktelėjo Batčas, 
kai “Čerokis"" prasmego į supuvusius rąstus, paskiau sunkiai riaumoda- 
mas išsiropštė, iš po visų keturių ratų taškydamas purvą ir sutrūnijusias 
medienos atplaišas. | 

Ivas tik linktelėjo galva. Sėdėjo įsikibęs didžiulio “Čerokio" vairo 
kaip sena plinkanti beždžionė. 

"Vienas miško keliukas vedė į kitą, ir galiausiai jie išsimušė iš lapais 
nuklotos proskynos į gruntkelį, kurį Batčas atpažino kaip Albiono mies- 
to 5-ąjį. Nors jam tai atrodė neįmanoma, seniokas tiksliai tęsėjo savo 
pažadą: aplenkė visą Heiveną, nėsyk neįvažiuodamas į jo ribas. 

Dabar Ivas sustabdė “Čerokį"* šimtą pėdų iki Heiveno miesto ribos. 
Užgesino variklį ir nuleido langą iš savo pusės. Nebebuvo girdėti nė 
garso, tiktai kažkas variklyje tiksėjo. Nečiulbėjo paukščiai, ir Batčui tai 
pasirodė keista. 

- Kas ten gale tame ginkladėklyje? - paklausė Batčas. 

- Visokie dalykai. Kol kas nereikia dėl to sukt galvos. 

- Ko laukiate? 

- Bažnyčios varpų, - atsakė Ivas. 


* American Motor Corporation - Amerikos automobilių korporacija. 

Tačiau tai buvo ne tie metodistų bažnyčios varpai, su kuriais Ivas 
užaugo ir kuriuos jis tikėjosi išgirsti, nuskambėję be ketvirčio dešimtą, 
kviesdami Rūtos gedėtojus, - tikruosius ir tuos, kurie rengėsi gausiai 
lieti krokodilo ašaras, - į metodistų bažnyčią, kur turėjo prasidėti pirma- 
sis 1š trijų tų veiksmų (II veiksmas: Ceremonijos prie kapo, III veiks- 
mas: Gedulingos vaišės miesto bibliotekoje). 

Garbusis Gurindžeris, nedrąsus žmogutis, kuris nė musės nenusk- 
riaustų, prieš kelias savaites vaikštinėjo po miestą ir visiems kalbėjo, 
jog yra velniškai pavargęs nuo viso to skalambijimo. 

- Tai kodėl tau ką nors dėl to nepadarius, Gu? - paklausė jį Pamela 
Sardžent. 

Garbusis Lesteris Gurindžeris dar niekad gyvenime nebuvo pavadin- 
tas “Gu", bet dabar, pagautas nuoskaudos, beveik praleido'tai negir- 
domis. 

- Galbūt ir padarysiu, - pasakė jis, niūriai žvelgdamas į ją pro storus 
savo akinių stiklus. 

- Ką nors esi sumanęs? 

- Galimas daiktas, - suktai pasakė jis. - Laikas parodys, tiesa? 

- Kaip visados, Gu, - sutiko ji. - Kaip visados. 

Garbusis Gurindžeris iš tiesų turėjo puikią idėją dėl tų varpų - tie- 
siog nesitiki, kaip anksčiau apie tai nepagalvojo, juk visa taip paprasta 
ir gražu. O gražiausia tai, kad nereikės derinti su diakonais ir “Moterų 
Pagalba“ (organizacija, kuri, matyt, pritraukdavo tik dviejų tipų mote- 
ris - šlykščias storules su krūtimis it statinės ir siaurašiknes, plokščiak- 
rūtes bobas kaip Pamela Sardžent, su jos dramblio kaulo imitacijos kan- 
dikliu ir šiurkščiu rūkoriaus kosuliu) ar su keliais pasiturinčiais savo 
kongregacijos nariais... vien apsilankymas pas juos jam visai savaitei 
padidindavo skrandžio rūgštingumą. Nemėgo prašyti. Ne, čia tai, ką 
garbusis tėvas Lesteris Gurindžeris galėjo padaryti visai savarankiškai, 
taigi taip ir padarė. Ir tegul visi jie eina velniop, jeigu nesupras juokų. 

- Ir jeigu dar kada nors mane pavadinsi Gu, Pame, - sukuždėjo jis, 
rūsyje pervyniodamas vielas elektros saugikliuose, kad tie galėtų pra- 
leisti didesnį voltažą, kurio pareikalaus jo sumanymas, - tai aš pisuare 
sugrūsiu tavo šiknon santechniko šepetį ir pravalysiu tau smegenis... 
jeigu jas dar turi. 

Jisai sugageno ir vėl užsiėmė saugikliais. Garbusis tėvas Lesteris 
Gurindžeris niekad gyvenime nebuvo pagalvojęs, o juolab pasakęs ką 
nors tokio nešvankaus, ir ši patirtis jam pasirodė išlaisvinanti bei links- 

ma. Tiesą sakant, buvo pasirengęs kiekvienam iš heiveniečių, kuriam 
„nepatiks jo naujasis karilionas, pasakyti, kad deda ant jų skersą. 

Bet visi miestelėnai naująjį patobulinimą įvertino kaip tiesiog nuos- 
tabų. Iš tikrųjų taip ir buvo. Tad šiandien garbiajam Gurindžeriui širdis 
netilpo krūtinėje iš didybės, kai zakristijoje nuspaudė jungiklį ir virš 
Heiveno nuplaukė varpų skambesys su bažnytinių himnų mišraine. Ka- 
rilionas buvo užprogramuojamas, ir šiandien Lesteris Gurindžeris įjun- 
gė himnus, kuriuos ypač mėgo Rūta. Tarp jų buvo ir tokios senos popu- 
liarios metodistų ir baptistų giesmės KAIP, E mūsų draugas“ ir 

“Tai mano Tėvo pasaulis". 

Garbusis Gurindžeris stovėjo šalia anikuasis rankas ir stebėjo, 
kaip žmonės grupelėmis po du ir po tris slenka bažnyčios link, traukia- 
mi varpų gausmo - varpų gausmo ir jame skambančio kvietimo. 

- Velniai rautų! - sušuko garbusis Gurindžeris. Niekad gyvenime ge- 
riau nesijautė ir iš tiesų norėjo palydėti Rūtą paskutinėn kelionėn praš- 
matniai. Ketino pasakyti pritrenkiantį pamokslą prie kapo. 

Galų gale juk jie visi ją mylėjo. 

Varpai. 

Deivas Ratledžas, seniausias miesto gyventojas, pakreipė ausį jų pu- 
sėn ir nusišypsojo bedante burna - net jeigu varpai būtų skambėję ne- 
darniai, jis vis tiek būtų šypsojęsis, kadangi galėjo juos girdėti. Iki lie- 
pos pradžios Deivas buvo beveik visiškai kurčias, ir jo apatinės galūnės 
beveik visada buvo šaltos, nes jo kraujotaka pastoviai prastėjo. Galų ga- 
le jam jau buvo devyniasdešimt metų ir todėl panėšėjo į seną šunį. Bet 
šį mėnesį jo klausa ir kraujotaka stebuklingai pagerėjo. Žmonės jam sa- 
kė, kad atrodo dešimčia metų jaunesnis ir, dievaži, jis pats jautėsi dvi- 
dešimčia metų jaunesnis. Ir tik pamanykit, argi tasai varpų skambesys 
ne visų maloniausias dalykas? Deivas atsistojo 1 pasuko bažnyčios lin- 
kui. 


Varpai kvietė. 

Sausį padėjėjas, kurį kongresmenas Brenenas atsiuntė į Heiveną, 
lankėsi Kolumbijos apygardoje ir ten susipažino su gražia jauna mote- 
rimi, vardu Anabelė. Šią vasarą ji atvyko paviešėti pas jį į Meiną, ir šį 
rytą, palaikydama kompaniją, atvažiavo drauge su juo į Heiveną. Jis jai 

pažadėjo kad juodu praleis visą vakarą Bar Harbore, o paskiau grįš į 
Ogastą. Iš pradžių jai tasai sumanymas nepatiko, kadangi restoranėlyje 
ją pradėjo šiek tiek pykinti, ir ji nepajėgė baigti savo pusryčių. Pirmiau- 
sia todėl, kad virėjas prie baro panėšėjo į senesnio, storesnio Čarlzo 
Mensono* kopiją. Kai manė, kad į jį niekas nežiūri, kartkartėmis jo vei- 
de pasirodydavo itin keista šypsenėlė - jau vien jos pakakdavo, kad pa- 
galvotum, ar jis nepripylęs į kiaušinienę aršeniko. Bet bažnytinius him- 
nus tilindžiuojantis melodingas varpų skambesys, kokio nebuvo girdė- 
jus nuo pat vaikystės Nebraskoje, pakerėjo ją savo nuostabumu. 

- Dievuliau, Marti, kaip gali paprasčiausias pakelės miestukas turėti 
tokį puikų karilioną? 

- Galbūt koks nors turtingas vasaros turistas numirdamas padovano- 
jo juos miestui, - išsiblaškęs atsakė Martis. Jo visai nedomino karilio- 
nas. Nuo pat pradžių, kai čia atvažiavo, jam įsiskaudėjo galvą, ir skaus- 
mas tolydžio stiprėjo. Be to, kraujavo iš dantenos prie vierio iš dantų. 
Parodontozė jo giminėj buvo paplitusi; meldė Dievo, kad čia būtų ne 
tai. 

- Na, eime į bažnyčią. - Jis pagalvojo: “Atliksime tai, nuvažiuosime 
į Bar Harborą ir pasidulkinsime iki soties. Vis dėlto, koks nemalonus 
miesteliūkštis“. 

Jie abu leidosi per gatvę, jinai - juodu kostiumėliu (bet, pasakė jam 
žaismingai, kai važiavo čia, jos apatiniai visi balti... Kad ir kiek jų ten 
yra), jis - valdžios vyrų pilka eilute. Heiveniečiai, apsirengę kuo kuk- 
liausiais puošniais drabužiais, traukė drauge su jais. Marčiui krito į akis 
nuostabiai daug melsvų valstijos policijos uniformų. 

- Tik pažvelk, Marti! Laikrodis! 

Ji rodė į rotušės bokštą. Nors buvo tvirtų raudonų plytų, bet mirksnį 
Marčiui pasirodė, lyg jis plauktų ir siūbuotų jam prieš akis. Tuojau pat 
galvos skausmas dar sustiprėjo. Gal tai nuo akių pervargimo. Tikrinosi 
regėjimą prieš tris mėnesius, ir tasai vyriokas pasakė, jog dėl akių galįs 
skraidyti netgi reaktyviniu, bet gal jis apsiriko. Pusė Amerikos specia- 
listų nūnai vartoja kokainą. Skaitė apie tai "Time"... Ir kodėl jo mintys 
šitaip klejoja? Viskuo kalti varpai. Jų dūžiai tartum atsiliepdavo aidu ir 
pasidaugindavo jo galvoje. Dešimt, šimtas, tūkstantis, milijonas, ir visi 
groja “Kai mes susitiksime prie Jėzaus kojų". 

- Kas, laikrodis? - irzliai paklausė jis. 

- Jo rodyklės keistos, - pasakė ji. - Mažne... Kaip nupieštos. 


* Sektantas, 1969 m. žiauriai nužudęs rež. R. Polanskio žmoną aktorę Še- 
ron Teit. 

Varpai kvietė. 

Edis Stampnelas iš Derio būstinės su Endžiu Raidantu iš Orono pe- 
rėjo gatvę - abu jie pažinojo Rūtą, mėgo ją. 

- Gražu, tiesa? - dvejodamas paklausė Edis. 

- Galbūt, - atsakė Endis. - Tik aš vis galvoju apie Bentą ir Džinglsą, 
nušautus kelių bukagalvių ir veikiausiai užkastų kokio nors fermerio 
bulvių lauke, tad man tie garsai lyg skambėtų iš kapo. Tartum Heivenui 
grėstų kokia nors nelaimė. Žinau, tai kvaila, bet aš taip jaučiu. 

- Nelaimė mano galvai, - atsakė Edis, - skauda žvėriškai. 

- Ką gi, atlikime tai ir nešdinamės, - pasakė Endis. - Ji buvo gera 
moteris, bet jos jau nebėra. Tarp mūsų kalbant, būčiau ne prieš išsidan- 
ginti iš Heiveno po penkiolikos minučių, vis tiek jos nesugrąžinsi. 

Juodu kartu įžengė į metodistų bažnyčią ir nei vienas iš jų nepažvel- 
gė į garbųjį Lesterį Gurindžerį, stovintį šalia jungiklio, valdančio jo 
mieląjį karilioną, šypsantį, trinantį sausas rankas ir priiminėjantį komp- 
limentus iš visų be išimties. 

Varpai verkė. 

Bobė Anderson išlipo iš savo mėlyno sunkvežimaičio “Ševrolė", 
užtrenkė dureles, išlygino sau virš šlaunų tamsiai mėlyną suknutę ir pa- 
sitikrino savo makijažą sunkvežimio išoriniame veidrodėlyje, o paskui 
patraukė šaligatviu prie bažnyčios. Ėjo nulenkusi galvą, nusvirusiais pe- 
čiais. Labai stengėsi ištaikyti poilsio valandėlę, kurios buvo reikalinga, 
kad galėtų toliau tęsti; Gardas padėjo pristabdyti ją apnikusią maniją, 

(taip, tai manija, nėra ko savęs apgaudinėti) 

bet Gardas - pamažu nusidėvintis stabdys. Nedalyvauja laidotuvėse, 
nes atsimiega už grandiozinę girtuoklystę, pasidėjęs ant rankos suvargu- 
sį, Žilų plaukų rėminamą veidą, skleisdamas aplink save rūgėsių kvapą. 
Taip, Anderson buvo nuvargusi, bet ne tik - šįryt ją tartum apėmė di- 
džiulis, neaiškus liūdesys. Iš dalies dėl Rūtos, iš dalies dėl Deivido 
Brauno, iš dalies dėl viso miesto. Tačiau daugiausia, spėjo ji, dėl savės. 
“Tapsmas" tęsėsi - kiekvienam iš miesto, išskyrus Gardą - ir tai buvo 
gerai, bet ji gedėjo savosios esybės, kuri dabar nyko kaip ryto migla. 
Dabar žinojo, kad “Bizonų kariai“ - tai jos paskutinioji knyga... Ir visa 
ironija ta, kad jai rodėsi, jog ir šios didžiumą parašė tominokeriai. 

Varpai, varpai, varpai. 

Heivenas atsiliepė į juos. Tai buvo Pirmasis veiksmas šarados, ku- 
rios pavadinimas - “Rūtos Makoslend pakasynos, arba Kaip mes mylė- 
jome tą moterį". Kad galėtų ateiti, Nensė Vos uždarė paštą. Vyriausy- 
bė nebūtų pritarus, bet ko vyriausybė nežino, dėl to jai ir neskauda. 
“Netrukus pertektinai sužinos“, - pagalvojo ji. Labai greit jie gaus iš 
Heiveno didžiulę siuntą skubiu paštu. Jie ir visos kitos vyriausybės šia- 
me besisukančiame purvo rutulyje. | 

Atsiliepė į varpus Frenkas Spriusas, stambiausias Heiveno pieninin- 
kystės fermeris. Atsiliepė į juos Džonas Memfis, kurio tėvas varžėsi su 
Rūta dėl miesto konsteblio posto. Atsiliepė į juos kartu su savo tėvais 
Ešlis Ruvolas, kuris pravažiavo pro ją ties miesto riba dvi dienos prieš 
jos mirtį. Ešlis verkė. Buvo ten daktaras Vorvikas ir Džudė Tarkington; 
Edlis Makynas atėjo su Heizele Makridi už parankės; atsiliepė į juos 
Njutas Berindžeris ir Dikas Elisonas - žengė pamažu, prilaikydami iš 
abiejų pusių tarp savęs Džoną Harlį, Rūtos pirmtaką. Džonas buvo silp- 
nas ir mažne permatomas. Jo žmona Megė apskritai neturėjo jėgų ateiti. 

Atsiliepdami į varpų kvietimą, atėjo jie - Tremeinai ir Tarlonai, Epl- 
geitai ir Goldmanai, Daplisiai 1 Arčinburgai. Gerieji Meino žmonės, 
pasakytumėt, kilę iš stipraus raugo, daugiausia prancūziško, airiško, 
škotiško ir kanadiško. Bet dabar jie buvo kitokie; kai šitaip susijungę 
draugėn traukė bažnyčion, susijungė ir jų sąmonė, tapdama viena sąmo- 
ne, stebinčia pašaliečius, besistengiančia išgirsti menkiausią netinkamą 
gaidelę jų mintyse... jie atėjo drauge, jie klausėsi, ir varpai trankės keis- 
tame jų kraujyje. 

Išgirdęs tolimą karilionų skambesį, Ivas loštelėjo už “Čerokio" vai- 
ro ir išpūtė akis. 

- Kas per velnias... 

- Bažnyčios varpai, kas gi daugiau? - atrėmė Batčas Daganas. - 
Skamba labai gražiai. Matyt, rengiasi pradėti laidotuves. “Jie tenai 
miestelyje laidoja Rūtą... o ką, dėl Dievo, aš čia veikiu prie miesto ri- 
bos su pamišėliu senioku?" 

Iš tiesų nežinojo, bet jau buvo per vėlu ką nors keisti. 

- Kiek gyvenu, metodistų bažnyčios varpai niekad anksčiau taip 
neskambėjo, - pasakė Ivas. - Kažkas juos pakeitė. 

- Na tai kas? 

- Na tai nieko. Arba daug kas. Nežinau. Važiuojam, policininke Da- 
ganai. - Jis pasuko raktelį, ir “Čerokio" variklis užriaumojo. 

- Aš darsyk jus klausiu, - pasakė Daganas, kaip jam rodės, su nepa- 
prasta kantrybe, - ko mes ieškome? 

- Tiksliai nežinau, - “Čerokis"' praslinko pro miesto ženklą. Jie pali- 
ko Albioną ir įvažiavo į Heiveną. Ivą staiga iki šleikštumo nuvėrė nuo- 
jauta, kad nepaisant visų jo atsargumo priemonių ir rūpesčio, šio mies- 
to jam nebelemta palikti. - Sužinosime, kai pamatysime. 

Daganas nieko neatsakė, tik buvo pasirengęs viskam ir darsyk nusis- 
tebėjo, kaip galėjo į šitai įsivelti - matyt, jis toksai pat beprotis kaip ši- 
sai senas pirdžius, su kuriuo dabar važiuoja, arba netgi dar didesnis. Pri- 
dėjo ranką sau prie kaktos ir patrynė ją tuoj viršum antakių. 

Jon ėmė smelktis skausmas. 

Šnarpštesiai, akių įraudis ir kūkčiojimai supo garbųjį tėvą Gurindže- 
rį, kurio plikė švelniai atspindėjo spalvų įvairovę, saulės spindulių me- 
tamą pro langų vitražus. Po giesmės, maldos, dar vienos giesmės, Rū- 
tos mėgstamosios ištraukos iš Šventojo Rašto (Palaiminimų) ir vėl gies- 
mės jis perėjo prie laidotuvių pamokslo. Žemiau jo, pusračiu aplink 
analojų liepsnojo didžiulės puokštės vasarinių gėlių. Nors viršutiniai 
bažnyčios langai buvo atviri ir pro juos dvelkė smagus vėjelis, salsvas 
žiedų kvapas kėlė dusulį. 

- Susirinkome čia pašlovinti Rūtą Makoslend ir maldomis palydėti 
anan pasaulin, - pradėjo Gurindženis. 

Miestiečiai sėdėjo arba sudėję rankas, arba gniaužydami nosines; jų 
akys - dauguma sudrėkusių - žvelgė į Gurindžerį su rimtu, sutelktų dė- 
mesiu. Jie atrodė sveiki, tie žmoneliai: veido spalva jų buvo gera, oda - 
be dėmelės. Bet netgi niekad iki šiol nesilankęs Heivene būtų pastebė- 
jęs, kad kongregacija tartum savaime buvo suskilusi į dvi dalis. Pašalie- 
čiai neatrodė sveiki. Buvo išblyškę, apdujusių akių. Dusyk giriamojo 
žodžio metu žmonės paskubom palikdavo bažnyčią, puldavo už kampo 
ir tyliai vemdavo. Kitus šleikštulys mažiau kamavo - vidurius nemalo- 
niai suko, ne tiek smarkiai, kad priverstų išeiti, tačiau tiesiog be mažiau- 
sios atvangos. 

Kai kurie iš pašaliečių dar dienai nesibaigus neteks keleto dantų. 

Keliems prasidėjo galvos skausmai, turėsiantys bemaž tuoj pat iš- 
nykti, kai tik jie paliks miestą - pamanys, kad suveikė aspirinas. 

Ir daugiau negu keliems, sėdintiems ant kietų klauptų ir besiklausan- 
tiems Rūtai Makoslend skirtų Gurindžerio liaupsių, kilo itin stu/binan- 
čių idėjų. Kai kuriais atvejais tos idėjos toptelėdavo taip staiga ir atro- 
dydavo tokios grandioziškos, tokios fundamentalios, 10g jų autoriams 
susvaigdavo galva. Turėdavo sutelkti visas valios pastangas, kad sustt- 
vardytų ir neišpultų gatvėn, visu balsu šaukdami "Eureka!" 

Heiveniečiai matė visa tai dedantis, ir jiems buvo linksma. Kaip iš 
niekur nieko, apatiškas, tešlinis kieno nors veidas ūmai persimainyda- 
vo. Akys išsiplėsdavo, žiauna atkardavo - tiesiog išraiška žmogaus, gir- 
dinčio Genialią Idėją. 

Pavyzdžiui, Edis Stampnelas iš Derio būstinės sumanė naują nacio- 
nalinę policijos bangą, kuria galėtų susisiekti kiekvienas šalies kopas. Ir 
jis aiškiai regėjo, kaip būtų galima lengvai užmaskuoti šią bangą; ir vi- 
si tie kišantys nosį kur nereikia civiliai su savo imtuvais, nustatytais pri- 
imti policijos bangą, liktų it musę kandę. Visokie variantai if modifika- 
cijos liejosi jam galvon greičiau, nei spėjo su jomis dorotis; jeigu idė- 
j0s prilygtų vandeniui, jis būtų nuskendęs. “Aš šituo išgarsėsiu"', - gal- 
vojo jis karštligiškai. Užmiršo garbųjį Gurindžerį, užmiršo savo partnerį 
Endį Raidantą, užmiršo antipatiją, kurią jautė tam priekvaišiam mies- 
teliūkščiui, užmiršo taip pat Rūtą. Idėja užvaldė jo protą. Aš išgarsėsiu, 
padarysiu perversmą Amerikos policijos darbe... galbūt viso pasaulio 
policijos darbe. Viešpatie aukštielninkas! Viešpatie AUKŠ-TIELNIN- 
KAS! 

Heiveniečiai žinojo, kad grandiozinė Edžio idėja iki vidudienio nu- 
grims į ūkus, o iki trečios valandos visai išnyks, tad tik šypsojosi, klau- 
sėsi ir laukė. Laukė, kol visa tai baigsis, kad galėtų grįžti prie savo tik- 
rojo reikalo. 

Kad galėtų grįžti prie “tapsmo"". 

Jie riedėjo gruntinėmis provėžomis - 5-uoju Albiono miesto keliu, 
kuris čia, Heivene, tapo 16-uoju Ugnies keliu. Dusyk nuo jo miškan ša- 
kojosi keliukai, kuriais buvo velkami rąstai, ir kaskart ties jais Daganas 
rengėsi dar vienai kaulų kratalynei. Bet Hilmanas neįsuko nė į vieną. 
Pasiekė 9-ąjį plentą ir pasidavė dešinėn. Jis įbėgino “Čerokį" iki pen- 
kiasdešimties mylių per valandą, įnerdamas giliau į Heiveną. 

Daganas jautėsi kaip ant adatų ir pats nesuprato kodėl. Žinoma, se- 
niokas pamišėlis; mintis, kad Heivenas virtęs gyvatynu - gryna parano- 

ja. Bet vis tiek Monstras jautė viduj savęs nuolat augančią, tvinksinčią 
nervinę įtampą. Jo nervais tartum slinko smilkstanti ugnis. 

- Jūs vis trinate sau kaktą, - pastebėjo Hilmanas. 

- Man skauda galvą. 

- Spėju, kad skaudėtų dar labiau, jei vėjas nepūstų. 

Ir vėl įsileido į grynas nesąmones. Kokį velnią jis čia veikia? Ir ko- 
dėl jaučiasi toks įsitempęs? | 

- Jaučiuos, lyg kas nors man būtų pakišęs porą migdomųjų tablečių. 

- Aha. 

Daganas pažvelgė į jį: 

- Bet jūs taip nesijaučiate, tiesa? Atrodote, po šimts, kaip ledas. 

- Esu išsigandęs, bet nevirpinu kinkų ir man neskauda galvos. 

- Kodėl jums turėtų skaudėti? - šiurkščiai paklausė Daganas. Pokal- 
bis darėsi tiesiog kaip išluptas iš “Alisos stebuklų šalyje“. - Galvos 
skausmas neužkrečiamas. 

- Jeigu jūs ir dar šešetas vyrukų dažote uždarą kambarį, tai visai ti- 
kėtina, kad visiems jums baigsis galvoskaudžiu, juk tiesa? 

- Aba, gal ir taip. Bet čia ne... 

- Ne. Čia ne tas. Ir mums pasisekė dėl oro. Vis tiek, man regis, tas 
dalykas skleidžia galingą dvoką, nes jūs tai jaučiate. Aš matau, - Hilma- 
nas kiek patylėjo ir galiausiai ištarė dar vieną ištrauką iš “Alisos stebuk- 
lų šalyje": - Ar dar jums nekilo gerų minčių, policininke? 

- Ką turite omeny? 

Hilmanas patenkintas linktelėjo. 

- Gerai. Jeigu jums kils, pasakykite man. Toje kuprinėje turiu kai ką 
if jums. 

- Tai keista, - pasakė Daganas netvirtu balsu. - Noriu pasakyti, visai 
trenkta. Apgręžkite tą kledarą, Hilmanai. Aš noriu grįžti atgal. 

Ivas staiga susikoncentravo savo mintyse į vieną vienintelę frazę, 
taip intenstyviai ir ryškiai, kaip sugebėjo. Žinojo iš savo pastarųjų trijų 
Heivene praleistų dienų, kad Brajantas, Merė, Hilis ir Deividas kaip 
niekur nieko skaitė vienas kito mintis. Jis tą jautė, nors ir negalėjo jų 
perimti. Podraug jis galiausiai ėmė suvokti, kad jie negalėjo prasisk- 
verbti į jo smegenis, jeigu tik jis jiems neleisdavo. Pradėjo galvoti, kad 
tai kažkaip susiję su plieno plokštelėmis jo kiauše - tos vokiečių grana- 
tos prisiminimu. Regėjo ją su siaubingu, nesilpstančiu ryškumu - pilkš- 
vai juodą daikčiuką, besisukantį ant sniego. Tada pagalvojo: Na, aš Žžu- 
vęs. Baigta. Po to neprisiminė nieko, tiktai kaip atsipeikėjo prancūzų li- 
goninėje. Prisiminė, kaip skaudėjo galvą; prisiminė seselę, kuri jį bučia- 

vo ir kurios alsavimas kvepėjo anyžium, ir kaip ji vis kartojo, aiškiai 
dėliodama lūpas, lyg kalbėtų mažam vaikui: Je taime, mon amour. La 
guerre est fini. Je t'aime. Je t'aime les Etats-Units ".* 

“La guerre est fini, - dabar pagalvojo jis. - La guerre est fini". 

- Kas tai? - ūmai paklausė jis Daganą. 

- Ką turite ga... 

Ivas pasuko “Čerokį"" į kelio kraštą, pakeldamas dulkių debesį. Šiuo 
metu jau buvo įvažiavę į miesto ribas pusantros mylios; iki senojo Ga- 
riko fermos liko dar trys ar keturios mylios. 

- Nieko negalvokite, nieko nekalbėkite, tik pasakykite, ką aš galvo- 
jau. 

- Tout fini**, jūs galvojate la guerre est fini, betgi jūs išprotėjot, 
žmonės negali skaityti minčių, jie ne... 

Daganas nutilo. Pamažu pasuko galvą ir įsistebeilijo į Ivą. Šis išgir- 
do, kaip policininko sprande sugirgždėjo sausgyslės, jo akys tiesiog 
suapvalėjo. 

- La guerre est fini, - sukuždėjo jis. - Štai ką jūs galvojote, ir kad 
nuo jos kvepėjo saldymedžuu... 

- Anyžium, - pataisė Ivas ir nusišypsojo. - Jos šlaunys buvo baltos, 
o vagina tokia stangi. 

- ...r aš mačiau granatą ant sniego, o Dieve, kas gi čia dedas? 

Ivas mintyse įsivaizdavo raudoną seno modelio traktorių. 

- O dabar? | 

- Traktorius, - kimiai atsakė Daganas. - “Farmolas"'. Bet ant jo už- 
dėjote ne tas padangas. Čia “Dixie-Field-Boss** padangos. Jos netinka 
“Farm... 

Daganas staiga nusisuko, pagrabaliojo mašinos durų rankenos, 1šsi- 
lenkė laukan ir išvėmė. 

- Rūta sykį manęs paklausė, ar paskaityčiau “Palaiminimus", jeigu 
man išpultų vadovauti jos laidotuvėms, - kalbėjo garbusis Gurindžeris 
sodriu balsu, kurį tikrai tinkamai būtų įvertinęs garbusis Donaldas Hart- 
lis, - ir aš išpildžiau jos pageidavimą. Tačiau... 

(la guerre tu galvoji la guerre est) 


* Aš tave myliu, meile mano. Karas baigėsi. Aš tave myliu. Aš tave my- 
liu, amerikieti (pranc.). 
** Viskas baigta (pranc.). 

Gurindžeris stabtelėjo, nežymus nuostabos ir rūpesčio šešėlis šmės- 
telėjo jo veidu. Įdėmesnis stebėtojas gal būtų pagalvojęs, kad jam su- 
burksėjo žarnose dujos, ir jisai stabtelėjo, kad sulaikytų nepadorų pirsnį. 

- „aš manau, kad ji nusipelno ir kitų posmų. Tai... 

(traktorius “Farmolas "' traktorius) 

Vėl kliūtelė Gurindžerio prakalboje, ir vėl jo veide atsispindėjo tas 
pats rūpestis. 

- „ne tie posmai, kurių bet kuri krikščionė drįstų prašyti, žinodama, 
kad krikščionė privalo juos užsitarnauti. Paklausykite, kaip aš paskaity- 
siu iš Patarlių Knygos ir nuspręskite jūs, kurie pažinojote ją, ar netinka 
jie Rūtai Makoslend. 

(čia “"Dixie-Field-Boss"" padangos) 

Dikas Elisonas dirstelėjo kairėn ir iš kitos klauptų pusės pagavo 
Njuto žvilgsnį. Njutas atrodė sunerimęs. Džono Harlio žiauna atkaro; jo 
išblukusios melsvos akys išsigandusios sukiojosi ten ir atgal. 

Gurindžeris atgavo savitvardą, vėl ją prarado, bemaž išmetė iš ran- 
kų Bibliją. Staiga jisai susijaudino, iš ceremonmeisterio tapo teologijos 
studenčioku, apniktu scenos baimės. Nors niekas to nepastebėjo; paša- 
liečių mintis buvo užėmę arba fizinės negalios arba stulbinančios idėjos. 
Vos tik pajutę pavojų, Heiveno gyventojai susitelkė glaudžiau, šokinė- 
jo vienas į kito protą ir galiausiai visų jų galvose skambėjo tas pat - nau- 
jas karilionas, tik šįsyk džeržgiantis disonansu. 

(kai kas kiša nosį kur) 

(kur nereikia) 

Bobis Tremeinas sugriebė ir spustelėjo Stefanijos Kolson ranką. Ji 
jam atsakė tuo pačiu, žvelgdama į jį didelėmis rudomis akimis - išsigan- 
dusiomis akimis stirnos, girdinčios spragtelint medžiotojo šautuvo 
spyną. 

(ten 9-ajame plente) 

(per arti laivo) 

(vienas jų kopas) 

(kopas, taip, bet ypatingas kopas - Rūtos kopas, jis mylėjo) 

Rūta būtų atpažinusi tuos kylančius balsus. Ir dabar netgi kai kurie 
iš pašaliečių ėmė juos justi, nors dar palyginus naujokai Heiveno užk- 
ratui. Keletas jų apsidairė, tartum busdami iš lengvo snaudulio. Vienas 
iš jų buvo kongresmeno Breneno padėjėjo draugužė. Atrodė, lyg būtų 
buvus mylių mylias nuo čia - ji, smulki Vašingtono tarnautojėlė, ką tik 
buvo sugalvojusi kartotekų sistemą, kuri jai, ko gero, užtikrintų solidų 
paaukštinimą tarnyboje. Paskiau iš kažkur atklydus mintis, - mintis, dėl 
kurios prisiekti galėjo, jog ne jos, - 

(kažkas turi kuo greičiau juos sustabdyti!) 

įsirėžė jai į protą, ir ji apsidairė aplink, ar kas garsiai nešūktelėjo 
bažnyčioje. 

Tačiau tylą trikdė vien pamokslininkas, kuris vėl susitvardė. Ji paž- 
velgė į Martį, bet šisai sėdėjo apdujęs, žvelgdamas pastirusiu žvilgsniu 
į vieną iš vitražinių langų lyg užhipnotizuotas. Pagalvojusi, jog tai iš 
nuobodulio, ji vėl sugrįžo prie savo minčių. 

- Kas ras stropią moteriškę? - skaitė Gurindžeris šiek tiek nelygiu 
balsu. - Jos vertė kaip dalykų iš tolimiausių žemės pakraščių. Ja pasiti- 
ki jos vyro širdis ir jam netrūksta pelno. Ir atsilygina jam geru, o ne pik- 
tu per visas savo gyvenimo dienas. Ji parūpina vilnų...* 

Vėl tų svetimų minčių proveržis pasiekė bažnyčioje vieną jungtinę 
įjautrintą klausą 

(atleiskit bet aš tiesiog neišlaikiau) 


(Dieve brangus, juk čia “Wheeling 'ai ""! Kaip...) 

Kalba dvejetas balsų, bet mes girdime tik vieną, pagalvojo minčių 
tinklas, ir akys pradėjo krypti į Bobę. Heivene buvo tik vienas žmogus, 
kuris galėjo padaryti savo mintis jiems nepermatomas, bet jo dabar čia 
nėra. Dvejetas balsų - ar ne tavajam girtuokliui draugužiui priklauso 
tas, kurio negirdime? 

Bobė staiga atsistojo ir ėmė brautis pro klauptus, su siaubu suvokda- 
ma, kad žmonės žiūri į ją. Gurindžeris, tasai asilas, vėl stabtelėjo. 

- Atleiskit man, - murmėjo Bobė. - Atleiskit man... atleiskit. 

Galiausiai ji ištrūko prieangin ir į gatvę. Kiti - Bobis Tremeinas, 
Njutas, Dikas, tarp jų ir Brajantas Braunas - patraukė jai įkandin. Nie- 
kas iš pašaliečių to nepastebėjo. Vėl buvo nugrimzdę į savo keistas sva- 
jas. 

- Atleiskit, - pasakė Batčas Daganas. Jis užtrenkė duris, išsiėmė iš 
užpakalinės kišenės nosinę ir ėmė šluostytis burną. - Bet aš tiesiog neiš- 
laikiau. Dabar man geriau. 

Ivas linktelėjo. 


* Iš ST Patarlių Knygos 31, 10 - 13 (J. J. Skvirecko vert., V., 1991). 
45 


- Aš neketinu nieko aiškinti. Nėra laiko. Bet noriu, kad kai ko pasik- 
lausytumėt. 

- Ko? 

Ivas įjungė “Čerokio" radiją ir ėmė sukinėti bangų diapazono ranke- 
nėlę. Daganas krūptelėjo. Niekad nebuvo girdėjęs tiek daug stočių, net- 
gi naktimis, kai jos ištisai užslinkdavo viena ant kitos, banguojančiai tai 
sustiprėdamos, tai vėl nusilpdamos balsų jūroje. Čia jokio bangavimo, 
dauguma stočių skambėjo aiškių aiškiausiai. 

Ivas apsistojo ties “S4:W" stotimi. Kaip tik baigė dainuoti “Judds"". 
Po to sekė stoties šaukiniai. Batčas vos galėjo patikėti tuo, ką girdėjo: 
“Dabljei-Dabljei-Vi-JEIJEI"* žvaliai klykavo merginų grupė, pritariant 
smuikams ir bandžoms. 

- Dieve brangus, juk čia “Wheeling ai"! - sušuko Daganas. - Kaip... 

Ivas išjungė radiją. 6 

- O dabar pasiklausykite mano galvos. a 

Daganas mirksnį stebeilijo į jį visiškai suglumęs. Netgi “Alisoje ste- 
buklų šalyje" nėra tokių nesąmonių. 

- Dėl Dievo, ką jūs čia kalbat? 

- Nesiginčykite su manimi, tik padarykite tai, - Ivas nusigręžė, at- 
sukdamas jam pakaušį. Turiu dvi plienines plokšteles. Karo suvenyrai. 
Didesnioji štai čia. Matote, kur neauga plaukai? 

- Taip, bet... 

- Nėra laiko! Pridėkit ausį prie to rando ir Klausykitės! 

Įvykdė, ką lieptas... ir jį užliejo kažkoks nerealumo pojūtis. Senioko 
pakaušyje grojo muzika. Silpna ir tolima, bet puikiai skiriama. Tai 
Frenkas Sinatra dainavo “Niujorkas, Niujorkas". 

Batčas Daganas ėmė kikenti, paskiau juoktis. Netrukus jis kvatojosi 
susiėmęs rankomis už pilvo. Štai sėdi čia velniai žino kokiame užkam- 
pyje su senioku, kurio galva tapus tiesiog muzikine dėže. Dievaži, šitai 
geriau nei Riplio “Norite tikėkite, norite netikėkite". 

Batčas juokėsi, duso, kvatojosi iki ašarų ir... 

Sudiržęs senioko delnas trenkė jam per veidą. Nuostaba susilaukti 
antausio kaip mažam vaikui, taip pat ir skausmas tiek Batčą sukrėtė, jog 
j0 isterijos priepuolis baigėsi. Sumirksėjo į Ivą, prisidėdamas ranką prie 
skruosto. 

- Tai prasidėjo prieš pusantros savaitės, iki aš palikau miestą, - niū- 
riai pasakė Ivas. - Muzikos protrūkiai mano galvoje. Ir jie sustiprėjo, kai 
atsidanginau šion pusėn, ir privalėjau apie tai iš anksto pagalvoti, bet ši- 
to nepadariau. Dabar jie dar sustiprėjo. Viskas sustiprėjo. Tad neturiu 
laiko klausytis jūsų žvygių gagesių. Ar dabar liausitės? 

Nuokaitis, išplitęs po Dagano veidą, mažne visai paslėpė Ivo delno 
paliktą raudoną žymę. Žvygus gagesys. Gan tiksliai pasakyta. Pirmiau- 
sia jis nusivėmė, o paskui įpuolė isterijon kaip kokia paauglė. Tasai se- 
niokas ne tik pastatė jį į vietą, bet dargi dvigubai lenkia savo veiklumu. 

- Jau man gerai, - tarė jis. 

- Dabar tikite, kad čia kažkas dedas? Kad kažkas Heivene pasikeitę? 

- Taip. Aš... - jis nurijo seilę. - Taip, - pakartojo. 

- Gerai. - Ivas numynė akceleratoriaus pedalą ir vėl įburzgė į kelią. 
- Tasai... dalykas... keičia visus mieste, policininke Daganai. Visus, išs- 
kyrus mane. Aš girdžiu galvoje muziką, bet tik tiek. Aš neskaitau min- 
čių... Ir man nešauna jokių idėjų. 

- Ką turite omeny? Kokių "idėjų"? 

- Visokių, - “Čerokio"" spidometro rodyklė priartėjo prie šešiasde- 
šimties, paskiau ėmė krypti toliau. - Visa bėda, kad aš neturiu įrodymų 
to, kas čia dedasi. Visiškai jokių. Juk jūs galvojote, kad marf ne visi na- 
mie, tiesa? 

Daganas linktelėjo. Sėdėjo tvirtai įsikibęs į prietaisų skydelį priešais 
save. Vėl jam supykino skrandį. Saulė taip akinamai plieskė, atsispin- 
dėdama nuo priekinio stiklo ir chromuotos apdailos. 

- Tą pat galvojo reporteris ir seselės. Bet čia miške kažko esama, ir 
aš tą sužinosiu, padarysiu keletą nuotraukų, nusivesiu jus, mes garsiai 
kalbėsimės, ir galbūt rasime būdą, kaip sugrąžinti mano vaikaitį Deivi- 
dą, o gal ir ne, bet, šiaip ar taip, turėtume užbaigti tai, kas čia dedasi, 
kol dar ne vėlu. Zurėtume? Mes privalome. 

Dabar spidometro rodyklė virpčiojo kiek žemiau septyniasdešimties. 

- Ar dar toli? - vargais negalais paklausė Daganas pro sukąstus dan- 
tis. Jis vėl tuoj vems, labai greitai, tik vylėsi, kad susiturės, kol jie atsi- 
durs ten, kur važiuoja. 

- Senojo Gariko ferma, - pasakė Ivas. - Liko ne daugiau kaip mylia. 

“Ačiū Dievui“, - pagalvojo Daganas. 

- Tai ne Gardas, - pasakė Bobė. - Gardas mirtinai nusitašęs namų 
priebutyje. 

- Iš kur Žinai? - paklausė Edlis Makynas. - Juk negali skaityti jo 
minčių. 

- Vis dėlto galiu, - atsakė Bobė. - Kasdien vis po truputėlį daugiau. 
Sakau jurns, jis tebemiega priebutyje. Sapnuoja slidinėjąs. 

Kurį laiką jie tylomis žvelgė į Bobę - apie tuzinas vyrų, susibūrusių 
kitoje gatvės pusėje nuo metodistų bažnyčios, priešais “Heiveno užkan- 
dinę". 

- Tai kas tada tenai? - galiausiai paklausė Džo Samerfildas. 

- Nežinau, - pasakė Bobė. - Tiktai tai ne Gardas. 

Bobė nežymiai svyravo į šalis. Iš veido duotum jai penkiasdešimtį 
metų, nors buvo tik trisdešimt septynerių. Po akimis nuo išsekimo juo- 
davo ratilai. Vyrai to tartum nematė. 

Iš bažnyčios atskriejo “Šventas, Šventas Dieve, mes šlovinam. 
Tave". 

- Aš Žinau, kas ten, - staiga pasakė Dikas Elisonas. Jo akys tapo 
keistos, pritemdytos neapykantos. - Vienas vienintelis žmogus galėtų 
dar ten būti. Vienintelis kitas man pažįstamas mieste žmogus su metalu 
galvoje. 

- Ivas Hilmanas! - sušuko Njutas. - Dievuliau! 

- Turime judėti, - pasakė Džadas Tarkingtonas. - Tie išperos visai 
arti. Edli, atnešk keletą šautuvų iš geležies dirbinių krautuvės. 

- Gerai. 

- Pasiimkite juos, bet nepavartokite, - pasakė Bobė, nužvelgdama 
vyrus. - Tik ne prieš Hilmaną, jeigu ten jis, ir ne prieš kopą. Ypač ne 
prieš kopą. Negalime leisti, kad Heivene vėl užvirtų košė. Tik ne anks- 
čiau 

("tapsmo ") 

kol visa tai baigsis. 

- Aš pasiimsiu savo vamzdį, - pasakė Bičas. Jo veidas degė uolumu. 

Bobė sugriebė jį už peties. 

- Ne, nereikia. Kai kalbu apie košę, tai reiškia, kad nebeturi dingti 
daugiau kopų. 

Ji vėl pažvelgė į juos visus, paskiau į Diką Elisoną. Šis linktelėjo. 

- Hilmanas privalo išnykti, - pasakė jis. - Kitaip negalima. Bet šitai 
prasmuks kaip niekur nieko. Ivas pamišėlis. Pamišęs seniokas papras- 
čiausiai gali nuspręsti viską mesti ir išsidanginti į Zaijeną Jutos valsti- 
joje ar Grand Forksą Aidaho valstijoje, kad tenai lauktų pasaulio pabai- 
gos. Kopas gal ir užvirs košę, bet užvirs ją Deryje, ir toji košė bus vi- 
siems suprantama. Niekas daugiau nebedergs mūsų lizdo. Pirmyn, Dža- 
dai. Paimk šautuvus. Bobe, privažiuok su savo sunkvežimiu prie užkan- 
dinės užpakalinių durų. Njutai, Edli, Džo, jūs važiuojate su manimi. Tu, 
Džadai, važiuoji su Bobe. Visi kiti - Kailo “Kadžiu"'. Na, kraunamės! 

Ir visi subruzdo suktis. 

Saššš... 

Tas pats senasis sapnas, tik keletas naujų potėpių. Velniškai keistų. 
Sniegas parausvėjęs. Persisunkęs krauju. Nejau iš jo? Velniava! Kas 
būtų pagalvojęs, kad tame sename kaklėgoje tiek daug kraujo? 

Jie leidžiasi slidėmis nuo vidutiniojo šlaito. Suvokia, kad jam ver- 
čiau būtų reikėję pasilikti dar bent vieną dienelę ant šlaitų pradedantie- 
siems, šis jam per greitas, o be to, visas tas kruvinas sniegas labai blaš- 
ko dėmesį, ypač kai tai tavo kraujas. 

Štai jis pažvelgia priešais save, galvą nuveria skausmas, jo akys iš- 
siplečia. Po šimts, ant šlaito džipas! 

Ana Marija suklinka: "Stabdyk Bobę, Gardai! STABDYK BOBĘ! 

Bet jam nėra reikalo stabdyti Bobę, juk čia tik sapnas, per pastarą- 
sias kelias savaites jam įprastas, kaip ir vis pasikartojantys muzikos 
protrūkiai galvoje; tai sapnas, ir nėra jokio džipo, ir čia ne “Tiesiosios 
Strėlės '' šlaitas, štai... 

.. įsuka į Bobės kiemo keliuką. 

Tai sapnas? Ar tikrovė? 

Ne, sumojo jis: klausimas ne toks. Geriau būtų paklausti: Kiek viso 
to yra tikrovės? 

Atšvaitai nuo chromo smigtelėjo akinamomis strėlėmis Gardneriui į 
akis. Jisai susiraukė ir pagrabaliojo 

(slidžių lazdų? Ne, ne sapnas, dabar vasara, ir tu Heivene) 

priebučio turėklų. Jis pajėgė prisiminti beveik viską. Per ūkus, bet 
pajėgė prisiminti. Nuo tada, kai sugrįžo pas Bobę, jokių sąmonės užte- 
mimų. Bobė išvyko į laidotuves. Vėliau ji parvažiuos, ir juodu vėl pra- 
dės kasti. Jis prisimena viską, taip pat prisimena, kaip rotušės laikrodžio 
bokštas pakilo popietės dangun tartum koksai storašiknis paukštis. Vis- 
kas savo vietoje ir patikrinta, sere. Išskyrus tai. 

Jisai stovėjo padėjęs rankas ant turėklų, blausiomis, krauju pasruvu- 
siomis akimis, nebodamas akinamo spindesio, stebeilydamas į džipą. 
Suvokė, jog tikriausiai atrodo it pabėgėlis iš Niujorko lindynių. Ačiū 
Dievui, reklamoje dar esama šiek tiek tiesos - štai koks mano jausmas. 

Žmogus šalia vairuotojo pasuko galvą ir pamatė Gardą. Buvo toksai 
stambuolis, jog atrodė kaip koks pasakų milžinas. Kadangi atvykėlio 
akis dengė tamsūs akiniai, Gardneris negalėjo tikrai pasakyti ar susiti- 
ko jų žvilgsniai. Jam atrodė, kad susitiko, bent šitai jautė. Šiaip ar taip, 
ne tiek tai svarbu. Pažinojo tą žvilgsnį. Kaip kokio pusšimčio piketų 

dalyvis gerai jį pažinojo. Taip pat pažinojo jį ir kaip girtuoklis, nesyk 
atsibusdavęs policijos blaivykloje. 

“Pagaliau prisistatė Dalaso policija", - pagalvojo jis. Ši mintis paža- 
dino pyktį ir gailestį... bet labiausia jis jautė palengvėjimą. Bent tam 
kartui. 

Tai kopas... bet ką jis veikia džipe? Dieve, na ir stambus jo veidas... 
nelyginant daržinė! Tikriausiai sapnuoju. Tikrų tikriausiai. 

Džipas nesustojo: nuriedėjo toliau keliuku ir dingo iš akių. Dabar 
Gardneris tegirdėjo jo motoro burzgesį. 

Pasuko už namo. Važiuoja tenai į mišką. Taip, jie sužinojo. O Die- 
ve, jeigu vyriausybė gaus tai... 

Visa ankstesnė baimė pasklido po jį tartum tulžis; svaigus palengvė- 
jimas išsisklaidė kaip dūmai. Prieš akis jam iškilo Tedas Energetikas, 
nusviedžiantis savo striukę ant netvarkingai išmėtytų levitacinės maši- 
nos likučių ir klausiantis: “Kas čia per prietaisai?" 

Baimę pakeitė senas, iki šleikštulio siekiąs įsiūtis. 

“EI, BOBE, GREIČIAU DANGINK ČION SAVO SUBINE!* - 
suspigo jis mintyse kaip įmanydamas garsiau ir aiškiau. 

Vėl kraujas pliūptelėjo jam iš nosies, jis be jėgų svirstelėjo atgal, iš 
pasibjaurėjimo susiraukė ir ėmė grabaliotis nosinės. Pagaliau argi tai 
svarbu. Tegul jie turi. Pagaliau tas pats velnias, ir tu tai žinai. Na ir 
kas, kad tai paims Dalaso policija? Juk šitai Bobę ir kiekvieną mieste 
pamažu verčia Dalaso policija. Ypač jos kompaniją. Tuos, kuriuos at- 
siveža čia vėlai naktimis, kai mano, kad aš miegu. Tuos, kuriuos ji ve- 
dasi į stoginę. 

Tai buvo atsitikę dusyk, ir abu kartus apie trečią paryčiui. Bobė ma- 
nydavo, kad Gardneris kietai miega, susidėjus viskam - sunkiam darbui, 
padaugintam kaušalui ir valiumui. Kas be ko, valiumo tablečių skaičius 
buteliukyje tolydžio mažėjo, bet ne todėl, kad Gardneris jas rijo. Kas 
vakaras po vieną tabletę, po teisybei, nukeliaudavo į unitazą. 

Kodėl tokia slapta apgaulė? Jis nežinojo, kaip ir nežinojo, kodėl me- 
lavo Bobei, ką matė sekmadienį popiet. Kiekvieną vakarą nuleisti su 
vandeniu į unitazą po valiumo tabletę - tai iš tikrųjų ne melagystė, nes 
Bobė tiesiai neklausinėjo, ar jis jas geria; paprasčiausiai ji žiūrėjo į maž- 
tantį tablečių skaičių ir padarė klaidingą išvadą, kurios Gardneris nesi- 
vargino pataisyti. 

Lygiai kaip nesivargino pataisyti jos įsitikinimą, kad jis kietai mie- 
ga. Tiesą sakant, jį kankino nemiga. Ir, matyt, joks išgertas alkoholio 
kiekis jo ilgam nepatiesdavo. To rezultatas - tartum nuolatinė miglota 
būdrystė, kartkartėmis užtraukiama pilku it nešvari kojinė miego šydu. 

Pirmą sykį, kai jis ankstyvosiomis rytmečio valandomis išvydo sker- 
sai svetainės tvykstelint automobilio žibintų šviesas, pakėlęs galvą lau- 
ke pamatė įsukant į kiemo keliuką didžiulį “Kadilaką". Pažvelgė į laik- 
rodį ir pagalvojo: “Tikriausiai mafija... Kas dar kitas galėtų pasirodyti 
su “Kadilaku"' trečią paryčiui atkampioje pamiškės fermoje?" 

Bet kai priebutyje užsidegė šviesa, jis išvydo registracijos numerį 
KAIL-1 ir suabejojo, ar netgi mafija važinėja su vardiniais registracijos 
numeriais. 

Prie išlipusių iš automobilio keturių vyrų ir moters prisijungė Bobė. 
Buvo apsirengusi, tačiau basa. Dvejetą iš vyrų Gardneris pažinojo - Di- 
ką Elisoną, vietos savanoriškos ugniagesių komandos viršininką, ir Kai- 
lą Arčinburgą, vietinį nekilnojamojo turto agentą, kuriam priklausė so- 
lidusis “Kadilakas"'. Kiti du jam irgi buvo šiek tiek pažįstami. O mote- 
ris - tai Heizelė Makridi. 

Po kelių sekundžių Bobė juos nusivedė į stoginę už namo. Į tą su di- 
dele pakabinamąja spyna ant durų. 

Gardneris pagalvojo: “Gal reikėtų išeiti laukan. Pasižiūrėti, kas de- 
dasi"'. Užuot padaręs tai, vėl atsigulė. Jam nesinorėjo eiti artyn stoginės. 
Bijojo jos. Ir to, kas galėjo tenai būti. 

Vėl užsnūdo. 

Kitą rytą nesimatė nei “Kadilako", nei Bobės kompanijos pėdsakų. 
Tiesą sakant, Bobė tą rytą atrodė linksmesnė ir labiau panašesnė į save 
nei bet kada nuo to laiko, kai Gardneris sugrįžo. Įtikino save, jog tai bu- 
vo sapnas arba kas nors išlindę, - kad ir ne baltoji karštinė, bet arti to, - 
iš butelio. Ir štai, vos tik prieš keturias naktis KAIL-1 vėl pasirodė. Iš 
jo išlipo tie patys žmonės, susitiko su Bobe ir nuėjo už namo į stoginę. 

Gardneris įdribo į Bobės supamąją kėdę ir pagrabaliojo butelio ško- 
tiškojo, kurį buvo rytą čia atsinešęs. Rado butelį vietoje. Gardneris pa- 
mažu pakėlė jį, atsigėrė ir pajuto skystą karštį 1š skrandžio išplintant po 
visą kūną. Džipo burzgesys dabar tolo tartum sapne. Ko gero, tai ir bu- 
vo tik sapnas. Dabar visa šitaip atrodė. Kaip skamba toji eilutė iš Polo 
Saimono dainos? “Mičiganas man dabar tarytum sapnas“. Taip, sere. 
Mičiganas, paslaptingi laivai, užkasti žemėje, džipai “Čerokiai" ir “Ka- 
dilakai" nakties vidury. Pakankamai išgerk, ir visa nugrims į sapną. 

Tačiau tai ne sapnas. Tai atsakingieji žmonės - tie, kurie atvažiavo 
“Kadilaku"" su vardiniu registracijos numeriu. Tokie patys kaip Dala- 
so policija. Tokie patys kaip gerasis senis Tedas su savo reaktoriais. Ką 
tu jiems siūlai, Bobe? Kodėl labiau renkiesi juos, nei kitus čionykščius 
genijus? Senoji Bobė nesiterliotų su tokiu mėšlu, bet Naujajai, Pato- 

bulintajai, Bobei šitai patinka. Kur atsakas į visą tą mėšlą? Ir ar jis 
yra? 

- Visur velniava! - didingai šūktelėjo Gardneris. Išlenkė paskutinį 
gurkšnį viskio ir nusviedė butelį per priebučio turėklus į krūmus. - Vi- 
sur velniava! - pakartojo jis ir prarado sąmonę. 

- Tas vyriokas mus matė, - pasakė Batčas, kai džipas įstrižai pasuko 
per Anderson daržą, parmušdamas milžiniškus kukurūzų stiebus ir sau- 
lėgrąžas, kurių galvos šovėsi aukštai viršum “Čerokio"" stogo. 

- Kas man darbo, - atšovė Ivas, galynėdamasis su vairu. Jie išniro 1š 
daržo kitame pakraštyje. “Čerokio" ratai traiškė galybę moliūgų, užau- 
gusių stebėtinai anksti. Jų žievės buvo keistai blyškios, ir jiems plyštant 
atsiverdavo nemalonūs, mėsiškai rausvi viduriai. 

- Jeigu jie iki šiol nežino, kad mes mieste, tuomet aš dėl visko apsi- 
rinku... Žiūrėkit! Ar aš jums nesakiau? 

Platus gilus provėžų takas vingiavo miško gelmėn. Šokčiodamas au- 
tomobiliu per nelygumus, Ivas įsuko į jį. 

- Jo veidas buvo kruvinas, - Daganas nurijo seiles. Sunku. Galvą 
žiauriai skaudėjo, ir atrodė tartum visos jo dantų plombos labai tankiai 
vibruotų. Vidurius vėl suko. Ir jo marškiniai. Lyg kas nors jam būtų 
trenkęs į... - Sustok, mane vėl pykina. 

Ivas nuspaudė stabdžius. Daganas atidarė savo pusės dureles ir išsi- 
lenkė laukan, išvėmė ant žemės ploną gelsvą srovelę, paskiau sekundę 
užsimerkė. Viskas aplinkui siūbavo ir sukosi. 

Jo galvoje sušnarėjo balsai. Daugybė balsų. 

(Gardas juos matė šaukiasi pagalbos) 

(kiek jų) | 

(du du '"Cerokyje" jie pasuko) 

- Klausykit, - tartum labai iš tolo Batčas išgirdo save sakant. - Ne- 
noriu sugadinti iškylos, bet man bloga. Rimtai bloga. 

- Aš ir tikėjaus, kad jums gali taip atsitikti, - Hilmano balsas tartum 
atsklido per ilgą, aidžią salę. Batčas vargais negalais įstengė vėl įsmuk- 
ti sėdynėn, bet jau nebeturėjo jėgų užtrenkti dureles. Jautėsi bejėgis it 
naujagimis kačiukas. - Neturėjote laiko susitverti jokiam atsparumui, o 
dabar mes kaip tik toje vietoje, kur poveikis stipriausias. Laikykitės. 
Turiu kai ką, kas jus pastatys ant kojų. Bent aš taip manau. 

Ivas nuspaudė mygtuką, kuriuo nuleido elektra valdomą “Čerokio" 
užpakalinį langą, išlipo iš mašinos, atvertė užpakalines dureles ir ištrau- 

kė laukan kuprinę. Nutempė ją į džipo priekį ir įvertė ant sėdynės. Paž- 
velgė į Daganą ir vaizdas jo nenudžiugino. Policininko veidas buvo 
vaško spalvos, akys užmerktos, vokai pamėlę. Pusiau pravira burna 
kvėpavo tankiai, negiliai. Ivas dar ištaikė laiko nusistebėti, kaip tatai, 
kad ir kas čia buvo, galėjo šitaip veikti Daganą, kai jis pats nejuto nie- 
ko, absoliučiai nieko. 

- Kantrybės, drauguži, - pasakė jis ir savo kišeniniu peiliuku perpjo- 
vė virvę, kuria buvo užrišta kuprinė. 

- „bloga, - suinkštė Daganas ir išvėmė rusvu skysčiu. Ivas pamatė 
tarp vėmalų tris dantis. 

Seniokas ištraukė iš kuprinės plastmasinį deguonies balioną - kler- 
kas “Meino medicinos įrangoje“ pavadino jį kompaktišku. Nuplėšė 
auksinę foliją, kuria buvo apsuktas iš baliono einančios žarnos galas, 
apnuogindamas nerūdijančio plieno antgalį. Paskiau ištraukė auksaspal- 
vę plastmasinę kaukę - tokiomis dabar aprūpinti reaktyviniai avialaine- 
riai, ir jos gale buvo baltas antgalis su vožtuvu. 

Jeigu tas daikčiukas nesuveiks taip, kaip sakė anas vyriokas, manau, 
šisai stambuolis mirs man ant rankų. 

Jis įkišo kaukės antgalį į deguonies baliono žarnos antgalį - sąlytis, 
kuris, jis vylėsi, palaikys Dagano gyvybę. Išgirdo auksaspalvės kaukės 
viduje tyliai sušnypščiant deguonį. Tvarka. Kol kas viskas gerai. 

Pasilenkęs pridėjo kaukę prie Dagano burnos ir nosies, pritvirtinda- 
mas elastiniais dirželiais. Paskiau ėmė laukti, kas atsitiks. Jeigu per tris- 
dešimt keturiasdešimt sekundžių Daganas neatsigaus, tuomet jis kuo 
greičiau neš iš čia kudašių. Žinoma, Deividas dingęs, o Hilis serga, bet 
nei viena, nei kita jam neduoda teisės nugalabyti Daganą, kuris nežino- 
jo, į kokią makalienę lenda. 

Praėjo dvidešimt sekundžių. Paskiau trisdešimt. 

Ivas pavarė “Čerokį" atbuline eiga, ketindamas apsisukti Anderson 
daržo pakraštyje, bet Daganas giliai atsikvėpė, krūptelėjo ir pramerkė 
akis. Virš auksaspalvės kaukės jos atrodė labai plačios, žydros ir išsi- 
gandusios. Į jo skruostus grįžo šiek tiek rausvumo. 

- Kas per velnias... - rankomis jisai siekė kaukės. 

- Palikit ją, - pasakė Ivas, uždėdamas savo stambią, seną, artrito išk- 
laipytą plaštaką ant Batčo rankos. - Tai aplinkos oras jus nuodija. Sku- 
bate gauti kitą jo dozę? 

Batčas atitraukė ranką nuo kaukės. Jam prašnekus, ta pasikilnojo ant 
jo veido: 

- Ar ilgam to užteks? 

- Dvidešimt penkias minutes ar apie tiek, taip tas vyriokas sakė. Ta- 
čiau čia poreikį užtikrinantis ventilinis vožtuvas. Retsykiais galite kau- 
kę nusiimti. Kai tik pajusite svaigulį, vėl ją užsidėkite. Aš noriu važiuoti 
gilyn, jeigu manote, kad pajėgsite. Neturėtų būti toli, ir... Ir aš jaučiu, 
kad, man regis, Žinau kur. 

Batčas Daganas linktelėjo. 

“Čerokis"* vėl metėsi priekin. Daganas dairėsi aplinkui į juos supan- 
tį mišką. Tylu. Jokių paukščių. Jokių žvėrių. Nieko. Labai neįprasta. 
Labai blogai ir, po šimts, labai neįprasta. 

Kažkur toli savo proto gilumoje jis girdėjo silpnai šnarant mintis, 
tartum perduodamas trumposiomis bangomis. 

Pažvelgė į Ivą. 

- Kas per sumauta velniava čia dedasi? 

- Tą ir reikia sužinoti, - neatitraukdamas akių nuo nelygaus keliuko, 
Ivas pasirausė kuprinėje. Daganas susiraukė, kai “Čerokio" važiuoklė 
sudžeržgė virš kelmo, nupjauto kiek aukščiau nei kiti. 

Ivas išsitraukė masyvų 45-o kalibro koltą. Atrodė toksai senas, lyg 
juo būtų naudotasi dar Pirmojo pasaulinio karo metu. 

- Jūsų? - paklausė Daganas. Tiesiog stebėtina, kaip greitai deguonis 
jį atgaivino. 

- Aha. Jus moko jais naudotis, tiesa? 

- Taip, - nors tas, kurį turėjo Hilmanas, atrodė kaip seniena. 

- Gal jums teks šiandien juo pasinaudoti, - pasakė Hilmanas ir pada- 
vė jam koltą. 

- Kas... 

- Atsargiai. Jis užtaisytas. 

Priekyje Žemės paviršius staiga ėmė leistis nuokalnėn. Pro medžius 
blyksėjo milžiniškas atspindys: saulės, atsimušančios nuo didžiulio me- 
talinio objekto. 

Ivas staiga numynė stabdžius, pasibaisėjęs iki širdies gelmių. 

- Kas per velnias? - išgirdo Daganą sumurmant šalia savęs. 

Atidaręs dureles, Ivas išlipo laukan. Kai kojomis palietė žemę, su- 
mojo, kad gruntas skersai išilgai išraižytas mažų dulkėtų plyšių ir kad 
tankiai vibruoja. Ir tuojau pat škvalo stiprumu jo galvoje praūžė kurti- 
nanti muzika. Tęsėsi kokias trisdešimtį sekundžių, bet skausmas buvo 
toks nepakeliamas, jog, atrodė, niekad nesibaigs. Galop ji paprasčiausiai 
vienu mirksniu nutilo. 

Išvydo Daganą, stovintį pirma “Čerokio", kaukė dabar kabojo jam 
po smakru. Viena ranka už dirželio jis laikė plastmasinį balioną, kita - 
kaukę. Baugščiai žvelgė į ji. 

- Man viskas gerai, - pasakė Ivas. 

- Taip? Jums kraujuoja iš nosies - visai kaip tam vyriokui tenai fer- 
moje, kurią pravažiavome. 

Ivas pirštu nusišluostė nosį ir pažvelgė į kraujo tėpį. Nusišluostė 
pirštą į kelnes ir linktelėjo Daganui. 

- Nepamirškite vėl užsidėti kaukę, jeigu imsite justi svaigulį. 

- O, nesirūpinkit. 

Ivas pasilenkė “Čerokio"' vidun ir vėl pasirausė savajam fokusinin- 
ko maiše. Ištraukė diskinę “Kodak"' kamerą ir kažką tarpinio tarp pisto- 
leto ir feno. 

- Jūsų signalinis pistoletas? - paklausė Daganas šyptelėdamas. 

- Aha. Na, pakvėpuokit iš baliono, policininke. Vėl blykštat. 

Daganas prisidėjo kaukę, ir abu vyrai pasuko prie to spindinčio 
daikto miške. Penkiasdešimt žingsnių nuo “Čerokio"' Ivas sustojo. Per 
maža pasakyti didžiulis; tas daiktas buvo gigantiškas, ko gero, visai ati- 
dengtas priverstų tarpkontinentinį lainerį šalia savęs atrodyti kaip nykš- 
tuką. 
- Duokit ranką, - kimiai pasakė jis Daganui. 

Daganas įvykdė, ką paprašytas, bet panoro sužinoti kodėl. 

- Todėl, kad aš apsišiktinai išsigandęs, - atsakė Ivas. 

Daganas suspaudė jam ranką. Ivo artritinius pirštus nutvilkė skaus- 
mas, bet jis atsakė spustelėjimu į spustelėjimą. Po akimirkos abu vyrai 
vėl žingtelėjo priekin. 

Bobė ir Džadas paėmė iš geležies krautuvėlės šautuvus ir padėjo 
juos pikapo gale. Pasukti į šalį neužėmė daug laiko, bet Dikas ir kiti jau 
buvo gerokai nutolę, ir Bobė, kad juos pasivytų, varė pikapą, kiek tik- 
tai jai užteko drąsos. Mašinos šešėlis, artėjant pusiaudieniui vis trumpė- 
jantis, skriejo šalia. 

Bobė už vairo staiga kiek įsitempė. 

- Girdėjote? 

- Kažką girdėjau, - pasakė Džadas. - Tai tavo draugužis, tiesa? 

Bobė linktelėjo. 

- Gardas juos matė. Šaukiasi pagalbos. 

- Kiek jų? 

- Dviese. Džipe. Jie pasuko tenai, kur yra laivas. 

Džadas trenkė kumščiu sau per kelį. 

- Šunsnukiai. Bjaurūs, šniukštinėjantys šunsnukiai! 

- Mes pagausim juos, - nuramino Bobė. - Nesirūpink. 

Po penkiolikos minučių jie atsidūrė fermoje. Bobė pastatė savo 
sunkvežimaitį už Elisono “Novos" ir Arčinburgo “Kadilako". Pažvelgė 
į vyrų grupelę ir pagalvojo, kaip panašu į tas naktis, kai jie čia susitik- 
davo... tie, kurie 

("taps" pirmieji) 

įgys nepaprastą jėgą. Bet Heizelės čia nebūdavo, o Bičas būdavo; 
Džo Samerfildas ir Edlis Makynas irgi niekad nėra buvę stoginėje. 

- Paimkite ginklus, - pasakė ji Džadui. - Džo, tu padėk. Prisiminki- 
te: nešaudykite, jeigu nebūsite priversti, taip pat, kad 1r kas atsitiktų, ne= 
šaukite į kopą. 

Ji pažvelgė į priebutį ir išvydo ten gulintį ant nugaros Gardą. Buvo 
prasižiojęs ir kvėpavo pamažu, su gargesiu suknarkdamas. Bobės 
žvilgsnis sušvelnėjo. Heivene buvo nemaža žmonių, - ir veikiausia 
jiems vadovavo Dikas Elisonas su Njutu Berindžeriu, - kurie buvo įsi- 
tikinę, jog jai seniai derėjo Gardu nusikratyti. Nieko garsiai nebuvo pa- 
sakyta, bet Heivene ir nebereikėdavo ką nors garsiai sakyti. Bobė Žino- 
jo: jeigu ji paleistų Gardui į smilkinį kulką, po valandos prisistatytų vi- 
sas būrys savanorių, trokštančių jį palaidoti. Jie nemėgo Gardo, nes 
plokštelė galvoje darė jį atsparų “tapsmui". Ir apsunkino skaityti jo min- 
tis. Bet jis ją priturėdavo. Ir netgi šitai yra niekbylystė. Tiesa dar papras- 
tesnė: jinai tebemylėjo.jį. Vis dar buvo tam pakankamai žmogiška. 

Džadas ir Džo Samerfildas sugrįžo su šautuvais. Šešetu, įvairių ka- 
librų. Bobė pasirūpino, kad penki atitektų žmonėms, kuriais galėjo vi- 
siškai pasitikėti. Šeštąjį, 22-o0 kalibro, atidavė Bičui, kuris būtų nepaten- 
kintas negavęs į rankas šaunamojo žaisliuko. 

Užsiėmę su šautuvais, nė vienas jų nepastebėjo, kad Gardneris, pu- 
siau pramerkęs savo krauju pasruvusias akis, žvelgia į juos. Nė vienas 
negirdėjo jo minčių; buvo išmokęs jas atitverti nuo jų. 

- Eime, - paragino Bobė. - Ir atminkite: man reikia to policininko. 

Jie visa grupe pajudėjo iš vietos. 

Ivas ir Batčas stovėjo gan atokiai nuo dantytais kraštais kasinio, sie- 
kiančio per tris šimtus jardų iš dešinės į kairę ir plačiausioje vietoje Žio- 
jėjančio šešiasdešimties pėdų atstumu. Senasis Anderson sunkvežimio 
mišrūnas stovėjo šalia pakrypęs šonu ir todėl atrodė pavargęs bei susi- 
dėvėjęs. Čia pat riogsojo galingas krautuvas su gigantišku atsuktuvo 

pavidalo snapu. Tašytų rąstų pašiūrėje buvo ir kitų įrenginių. Ivas vie- 
noje jos pusėje pamatė grandininį transporterį, kitoje - medienos tašy- 
tuvą. Po tašytuvo išmetamąja anga pūpsojo didelė krūva drėgnų pjuve- 
nų. Čia pat pašiūrėje stovėjo benzino kanistrai ir juodas cilindras su už- 
rašu DYZELINIS. Kai Ivas pirmąsyk išgirdo tuos garsus miške, pagal- 
vojo, kad “Naujosios Anglijos popieriaus kompanija" užsiėmusi medie- 
nos paruošomis, bet čia būta ne medienos paruošų, o kasimo darbų. 

Ta lėkštė. Ta pabaisiška lėkštė, spindinti saulėje. 

Negalėjai nusukti akių. Vis traukė ir traukė vėl žiūrėti. Gardneris ir 
Bobė buvo nukasę gerokai daugiau šlaito. Devyniasdešimt pėdų glot- 
naus sidabriškai pilko metalo dabar kyšojo iš žemės žalsvai auksinėje 
saulės šviesoje. Jeigu būtų pažvelgę kasinio gilumon, jie būtų pamatę 
dar keturiasdešimt pėdų ar daugiau. 

Bet nė vienas iš jų nepriėjo artyn pasižiūrėti. 

- Dieve šventas, - aiktelėjo Daganas. Auksaspalvė kaukė krustelėjo 
jam ant veido, ir virš jos krašto žvelgė išsipūtusios jo akys. - Dieve 
šventas, tai erdvėlaivis. Arba mūsų, arba rusų, kaip manot? Dieve 
šventas, Jėzau, didžiulis kaip “Oueen Mary“*, bet ne rusiškas, ir ne... 
ne... 

Jis vėl nutilo. Nepaisant deguonies kaukės, galvoskaudis jam su- 
grįžo. 

Ivas pakėlė automatinį fotoaparatą ir spragtelėjo septynias nuotrau- 
kas tokiu greičiu, kiek spėjo pirštu nuspaudinėti aparato mygtuką. Pas- 
kiau paėjo dvidešimt žingsnių į šoną ir padarė dar penketą, stovėdamas 
šalia medienos tašytuvo. 

- Pasisukit į dešinę! - paliepė jis Daganui. 

- A? 

- Į dešinę! Paskutinėse trijose noriu nufotografuoti jus - dėl perspek- 
tyvos. , 

- Pamirškite tai, tėtuši! - nors ir kaukės prislopintame Dagano balse 
nuskambėjo šaiži gaidelė. 

- Na, nebijokit. Tiktai keturis žingsnius. 

Daganas pasislinko keturis mažutėlaičius žingsnelius dešinėn. Ivas 
vėl pakėlė fotoaparatą - dovaną nuo Brajanto ir Merės Tėvo dienos pro- 
ga - ir spragtelėjo paskutines tris nuotraukas. Daganas buvo labai stam- 
bus vyras, bet prieš laivą žemėje atrodė lyg pigmėjas. 


* “Karalienė Marija“ - transatlantinis anglų laivas, kursavęs tarp Didžio- 
sios Britanijos ir JAV. 

- Tvarka, - pasakė Ivas. Daganas paskubom žingtelėjo į savo anks- 
tesnę vietą. Judėjo smulkiais, atsargiais žingsneliais, neišleisdamas iš 
akių didžiojo apvalaus objekto. 

„ Ivas abejojo, ar nuotraukos išeis. Jo rankos drebėjo. O laivas, - o tai 
tikrai buvo kažkoks erdvėlaivis, - gali skleisti radiaciją, kuri apšvies fo- 
tojuostą. 

O jeigu ir išeis, kas jomis patikės? Kas patikės tame pasaulyje, kur 
kiekvieną sumautą šeštadienį vaikai eina į kiną ir mato tokius dalykus 
kaip “Žvaigždžių karai "? 

- Aš noriu iš čia nešdintis, - pasakė Daganas. 

Ivas dar kiek žvelgė į laivą, svarstydamas, ar Deividas jo viduje, įka- 
lintas, klydinėjantis frepažįstamais koridoriais, ar mirštąs iš alkio patam- 
siuose, vaikštinėdamas pro duris, nepritaikytas žmogaus formai. Ne... 
jeigu jis būtų įkalintas tenai, seniai jau būtų numiręs iš alkio. Numiręs 
iš alkio ir troškulio. 

Jis įsigrūdo mažutį fotoaparatą kelnių kišenėn, sugrįžo prie Dagano 
ir pasiėmė signalinį pistoletą. 

- Aha. Manau... 

Jis nutilo, žvelgdamas “Čerokio" pusėn. Ten tarp medžių stovėjo 
grandinė vyrų ir viena moteris, kai kurie ginkluoti. Ivas atpažino visus 
juos... ir kartu neatpažino nė vieno. 

Bobė ėmė leistis šlaitu prie dvejeto vyrų. Kiti sekė jai iš paskos. 

- Sveikas, Ivai, - gan maloniai tarė Bobė. 

Daganas pakėlė koltą, labai apgailestaudamas, kad neturi rankoje 
sau įprasto tarnybinio revolverio. 

- Stokite, - paliepė jis, nepatenkintas tuo, kad auksaspalvė kaukė ant 
burnos prislopina žodžius, atima iš jų bet kokį valdingumą. - Visi. Tie, 
kurie su šautuvais, padėkite juos ant žemės. Visi jūs areštuoti. 

- Pranokstam tave ginklais, Batčai, - maloniai pasakė Njutas Berin- 
džeris. 

- Po šimts, tuščios kalbos! - suniurnėjo Bičas. Dikas Elisonas susi- 
raukęs pažvelgė į jį. 

- Verčiau vėl užsidėtum kaukę, Batčai, - su tingia pašaipia šypsenė- 
le metė Edlis Makynas. - Man regis, tu ją pamesi. 

Kai tik nusitraukė kaukę, Batčas pasijuto lyg ūkuose. Dar blogiau, 
kad jis girdėjo jų minčių šnaresį. Vėl užstūmė ją ant veido, klausdamas 
savęs, kiek dar balione liks oro. 

- Padėk ginklą, - pasakė Bobė. - O tu, Ivai, padėk raketšaudį. Nie- 
kas nenori jums pakenkti. 

- Kur Deividas? - šiurkščiai paklausė Ivas. - Aš noriu jį pamatyti, 
kale. 

- Jis Altayre-4 su Robiu Robotu ir Daktaru Mobiusu, - sukrizeno 
Kailas Arčinburgas. - Piknikauja tarp Krelo atminties bankų. 

- Užsičiaupk, - sudraudė Bobė. Staiga pasijautė sutrikusi, susigėdu- 
si, netvirta. Kale? Taip ją senis pavadino? Kale? Panoro jam pasakyti, 
kad apsirikęs - ji ne kalė. Tai jos sesuo Ana - kalė. 

Staiga jai prieš akis iškilo sujauktas vaizdas: senioko bėda, Gardo 
bėda, netgi jos pačios - visa susimaišė. Jos dėmesys išsiblaškė, ir tuo 
metu Ivas Hilmanas pakėlęs signalinį pistoletą iššovė. Jeigu Daganas tai 
būtų daręs, jie būtų išskaitę jo ketinimą ir užbėgę už akių, bet seniokas 
- visai kitas reikalas. 

Pasigirdo duslus buch! ir šniokštesys. Bičas Džernigenas susprogo 
balta ugnimi ir susvirduliavo atgal, išmesdamas iš rankų šautuvą. Jo 
akys padrumzlėjo, sušnypštė ir plyšo, užlietos degančio fosforo, o sk- 
ruostai ėmė virpėti. Prasižiojo ir griebėsi už krūtinės - įkaitęs oras, kurį 
įkvėpė, išpūtė ir suplėšė jam plaučius. Visa tai įvyko per sekundės da- 
lelytę. 

Žmonių grandinė susvyravo ir neteko vientisumo, visi pasidavė ata- 
tupsti, siaubo iškreiptais veidais. Savo galvose girdėjo mirštant Bičą 
Džernigeną. 

- Šen! - šūktelėjo Ivas Daganui ir nubėgo prie “Čerokio?"". Džadas 
Tarkingtonas nerangiai pabandė pastoti jam kelią. Ivas smogė karštų 
signalinio pistoleto vamzdžiu jam per veidą, nudegindamas skruostą ir 
sulaužydamas nosį. Džadas nuskriejo atgalios, užkliuvo už savo paties 
kojų ir išsitiesė visu ilgiu aukštielninkas. 

Bičas tebedegė ant purvinos, suplaktos žemės. Viena susukta aptir- 
pusia ranka silpnai dar pagrabinėjo sau už gerklės, visu kūnu sudrebėjo 
ir paskiau sustingo. 

Daganas puolė paskui senioką, besistengiantį atplėšti “ČCerokio" vai- 
ruotojo pusės dureles. 

Bobė išgirdo Bičo mintis silpstant, užgestant ir pasigręžusi išvydo, 
kad seniokas ir kopas buvo bepasprunką. 

Dievuliau, vaikinai, sulaikykite juos! 

Tai nutraukė jų paralyžių, bet Bobė metėsi pirmoji. Prišokusi prie 
senioko, smogė šiam per sprandą savo šautuvo buože. Ivo veidas atsit- 
renkė į džipo durelių viršų. Kraujas pasipylė jam iš nosies, ir jis apsvai- 

gęs sukniubo ant kelių. Bobė užsimojo buože vėl jam smogti, bet tuo 
metu Daganas iš kitos “Čerokio?" pusės koltu iššovė pro keleivio langą. 

Bobė pajuto karštą smūgį, staiga ją nutvilkiusį žemiau peties. De- 
šiniąją ranką stipriai mestelėjo aukštyn, ir ji išleido iš delno šautuvą. 
Mirksnį nuo smūgio jos kūnas apmirė, paskiau karštis sugrįžo - 1š vi- 
daus po ją visą plito deginanti krosnies kaitra. 

Parblokšta aukštielninka, kairiąja ranka ji siekė vietos, kur pajuto 
smūgį, tikėdamasi rasti kraują, bet nerado nė kiek, - bent kol kas, - tik 
skylę savo marškiniuose ir kūne po jais. Skylė buvo kietais kraštais, at- 
rodė karšta ir tvinksinti. Kraujas sruvo jai nugara, daug kraujo, bet nuo 
sukrėtimo buvo tartum apmirusi ir dar mažai tejuto skausmo. Kairioji 
jos ranka aptiko mažą angą, pro kurią įėjo kulka; kur kulka išėjo, žaiz- 
da buvo didumo sulig vaiko kumščiu. 

Išvydo Diką Elisoną - jo veidas buvo išblyškęs ir subliuškęs iš pa- 
nikos. 

Visa vyksta negerai dievaži visai negerai griebkit jį kol mūsų nepri- 
griebė 0 tu bjaurus šnipe bjaurus šnipe BJAURUS ŠNIPE! 

- Nešauktt į jį! - suspigo Bobė. Skausmas tartum sprogimo banga 
pasklido po kūną. Plona čiurkšlele iš burnos trykštelėjo kraujas. Kulka 
pramušė jos dešinįjį plautį. 

Elisonas delsė. Nespėjus Daganui vėl pakelti ginklą, prišoko Njutas 
1 Džo Samerfildas. Daganas pasisuko į juos, ir Njutas trenkė savo šau- 
tuvo vamzdžiu per jo ranką su koltu. Antras Dagano šūvis susmigo į 
žemę. 

- Liaukis, policininke, liaukis, arba tu žuvęs! - sukliko Džonas En- 
dersas, vidurinės mokyklos direktorius. - Į tave nutaikyti keturi šau- 
tuvai. 

Daganas apsidairė aplink. Išvydo keturis vyrus su šautuvais. Ir Eli- 
soną - vis dar pastirusiomis akimis, mažne visai suglebusį, tačiau jau, 
regis, pasiruošusį šauti, jeigu tik pirsteltų voverė. 

Jie vis tiek tave užmuš. Tad gal verčiau stoti kovon kaip Džonui Vei- 
nui. Šūdas, jie visi bepročiai. 

- Ne, - pasakė Bobė. Dabar ji rėmėsi į džipo kapotą. Iš burnos jai 
sruveno kraujas. Marškiniai nugaroje permirko. - Mes ne bepročiai. 
Mes tavęs neužmušime. Patikėk. 

Daganas negrabiai įsiskverbė į Bobės Anderson mintis ir pamatė, 
kad ši sako tiesą... bet kažkurioje jos smegenų kertelėje tūnojo kai kas, 
dėl ko jis būtų suklusęs, jeigu nebūtų toks naujokas šioje kraupioje min- 
čių skaitymo gudrystėje. Tai buvo lyg koks prierašas smulkiu šriftu su 

apsukriu automobilių komisionieriumi sudarytame kontrakte. Jis pagal- 
vos apie tai vėliau. Tie tipai - diletantai, tad esama šansų išnešti kailį 
sveikam. Jeigu tik... 

Staiga Edlis Makynas nuplėšė nuo jo veido auksaspalvę kaukę. Bat- 
čui bemaž išsyk susvaigo galva. 

- Man šitaip geriau patinki, - pasakė Edlis. - Tiek nebegalvosi kaip 
pasprukti, kai tavo tas prakeiktas konservuotas oras bus atjungtas. 

Batčas nugalėjo svaigulį ir vėl pažvelgė į Bobę Anderson. Man re- 
gis, Ji mirs. 

Galvok, ką tu nori. 

Jis atsitiesė ir žingtelėjo atgal, kai toji netikėta mintis atėjo jam į gal- 
vą. Pažvelgė į ją atidžiau. 

- O kaip dėl senioko? - paklausė tiesiai. 

- Ne... - Bobė užsikosėjo, iškrenkšdama daugiau kraujo. Ant jos 
šnervių susidarė jo burbulai. Kailas ir Njutas buvo bepuolą prie jos. Bo- 
bė numojo juos šalin. - Ne tavo reikalas. Tu ir aš sėsime džipo priekin. 
Tu vairuosi. Užpakaly sėdės trys vyrai su ginklais, jeigu sugalvotum 
kokią kvailystę. 

- Noriu žinoti, kas atsitiks seniokui, - pakartojo Batčas. 

Bobė didelėmis pastangomis pakėlė savo šautuvą. Kairiąja ranka 
nubraukė sau nuo akių prakaituotus plaukus. Dešinioji tabalavo be nau- 
dos nukarus jai prie šono. Ji tartum norėjo, kad Daganas įsižiūrėtų į ją 
įdėmiau, kad įvertintų ją. Batčas taip ir padarė. Šaltis, kurį išvydo jos 
akyse, buvo tikras. 

- Aš nenoriu tavęs užmušti, - pasakė ji švelniai. - Ir tu tai žinai. Bet 
jeigu tarsi dar nors vieną Žodį, įsakysiu tiems vyrams nudėti tave čia 
pat. Palaidosime tave greta Bičo, ir sutinkame rizikuoti. 

Ivas Hilmanas stengėsi atsistoti. Atrodė apdujęs, nesusigaudantis, 
kur esąs. Nelyginant prakaitą nusišluostė sau nuo kaktos kraują. 

Nauja svaigulio banga užliejo Batčą, ir jam atėjo į galvą be galo 
guodžianti mintis: Tai sapnas. Visa tai tik sapnas. 

Bobė nelinksmai nusišypsojo: 

- Galvok taip, jei nori, - tarė. - Tik lipk į džipą. 

Batčas įlipo ir įsispraudė už vairo. Bobė pasuko aplinkui prie kelei- 
vio sėdynės. Ji vėl užsikosėjo, taškydama kraują, jos keliai sulinko. 
Dvejetas kitų gavo jai padėti. 

Nekreipk dėmesio į "galvok". Aš žinau, kad ji numirs. 

Bobė pasuko galvą ir pažvelgė į jį. Tas aiškus minčių balsas 

(galvok ką tu nori) 

vėl sušnarėjo jam galvoje. 

Arčinburgas, Samerfildas ir Makynas įsigrūdo ant užpakalinės “Če- 
rokio'' sėdynės. 

- Važiuok, - sukuždėjo Bobė. - Pamažu. 

Batčas pavarė džipą atbulą. Jis dar pamatys Ivą Hilmaną, bet nepri- 
simins - vėliau didžiuma Batčo atminties bus ištrinta lyg kreida nuo ra- 
šomosios lentos. Seniokas stovėjo nutviekstas saulės, už jo dunksojo ta- 
sai nuostabus lėkštės pavidalo siluetas. Buvo apsuptas stambių dilbų, o 
penkis žingsnius nuo jo kairiau gulėjo ant žemės kažkas panašus į 
apanglijusį rastą. | 

Ne taip blogai pasirodei, seni. Savo laiku, matyt, buvai ne pėsčias... 
ir tu tikrai, velniai rautų, nebuvai išprotėjęs... 

-Hilmanas pakėlė galvą ir truktelėjo pečiais lyg sakydamas: Ką gi, 
mes bandėm. 

Ir vėl svaigulys. Batčo rega aptemo. 

- Nežinau, ar sugebėsiu vairuoti, - pasakė jis. Jo paties balsas atsi- 
mušė į ausis lyg iš kažkur labai toli. - Nuo to daikto... mane pykina. 

- Ar dar likę nors kiek oro jo kubilėlyje, Edli? - sukuždėjo Bobė. Jos 
veidas buvo nupilkęs. Palyginus su juo, kraujas ant jos lūpų atrodė ryš- 
kiai raudonas. 

- Kaukėj šiek tiek šnypščia. 

- Uždėk jam. 

Po kurio laiko, kai kaukė vėl buvo tvirtai užsmaukta ant Batčo bur- 
nos ir nosies, jam kiek palengvėjo. 

- Naudokis, kol dar gali, - sukuždėjo Bobė ir prarado sąmonę. 


- Pelenai pelenams... Dulkė dulkėms. Taip mes atiduodame mūsų 
draugės Rūtos Makoslend kūną žemei, o sielą - Dievui. 
Gedėtojai pajudėjo linkui dailių kapinaičių ant kalvelės vakaruosna 


„L. 

buvo pakabintas virš jo ant virvių su skrysčiais. Cia buvo kur kas ma- 
žiau gedėtojų negu bažnyčioje; daugelis ne miestiečių su įsiskaudėjusia 
galva ir pykinami, karštligiškai užsidegę keistomis naujomis idėjomis, 
pasinaudojo pertraukos tarp ceremonijos veiksmų suteikta proga ir išs- 
liūkino. 

Gaivus vasaros vėjelis švelniai lingavo gėles kapo galvūgaly. Pakė- 
lęs galvą, garbusis Gurindžeris pastebėjo žolėta kalvele vėjo žemyn 

genamą skaisčiai geltoną rožę. Už ir žemiau baltos kapinių tvoros, jau 
gerokai apniokotos orų, jam buvo matyti rotušės laikrodžio bokštas. 
Lengvai lingavo vaiskioje šviesoje, tartum Žiūrėtum į jį pro įkaitintą 
orą. “Vis dėlto, - pagalvojo Gurindžeris, - velniškai gera iliuzija. Tie 
miesto svetimiškiai- bus matę geriausią per visą istoriją magiškojo žibin- 
to skaidrę ir netgi to neįtarę". 

Trumpam susidūrė žvilgsniais su Frenku Spriusu - aiškiai perskaitė 
šio akyse palengvėjimą ir spėjo, kad pastarasis tą pat aiškiai mato ir jo 
žvilgsnyje. Daugelis pašaliečių grįš iš kur atvykę ir papasakos savo 
draugams, kad Rūtos mirtis sukrėtė mažąją bendruomenę iki pamatų; 
susidaręs toks įspūdis, kad mintimis jie buvo kažkur kitur. Ko nė vienas 
iš jų nė nutuokt nenutuokė, mąstė Gurindžeris, tai, kad miestiečiai su 
didžiuliu dėmesiu sekė įvykius, besirutuliojančius prie laivo. Kurį laiką 
reikalai ten klostėsi labai prastai. Dabar visa vėl kontroliuojama, bet 
Bobė Anderson gali numirti, jeigu jie jos greitai nepargabens į stoginę, 
ir tatai labai blogai. 

Vis dėlto dalykai kontroliuojami. “Tapsmas" vyks toliau. Ir tai visų 
svarbiausia. 

Gurindžeris laikė rankoje atverstą Bibliją. Jos puslapius šiek tiek 
plazdeno vėjelis. Dabar jis pakėlė kitą ranką oran. Gedėtojai aplink Rū- 
tos kapą nulenkė galvas. 

- Telaimina ir tepasiima tave Viešpats; tepakelia Viešpats savo vei- 
dą ir nušviečia juo tave, tesuteikia tau amžiną atilsį. Amen. 

Gedėtojai pakėlė galvas. Gurindžeris nusišypsojo. 

- Tie, kurie panorėsite minutėlę dar pasilikti ir prisiminti Rūtą, bib- 
liotekoje galėsite pasistiprinti, - pasakė jis. 

Baigėsi Antrasis veiksmas. 

Kailas švelniai siekė Bobės kelnių kišenės 1r pagraibęs užčiuopė 
raktų vėrinį. Ištraukė jį ir atsirinko raktą nuo stoginės spynos. Įkišo rak- 
tą į skylutę, bet jo nepasuko. 

Edlis 11 Džo Samerfildas saugojo Daganą, vis dar už džipo vairo. 
Batčui vis sunkiau ir sunkiau buvo traukti iš kaukės orą. Manometro ro- 
dyklė jau penkias minutes buvo prie raudonos atžymos. Kailas prisijun- 
gė prie jų. 

- Eik, patikrink girtuoklį, - pasakė Kailas Džo Samerfildui. - Atro- 
do, lyg vis dar be sąmonės, bet aš tuo šunsnukiu netikiu. 

Džo perkirto kiemo šoną, užlipo į priebutį 1r atidžiai apžiūrėjo Gard- 
nerį, susiraukdamas nuo sklindančio šiam iš burnos rūgėsių kvapo. Šį- 
syk Gardneris neapsimetinėjo: buvo susiradęs butelį škotiškojo viskio ir 
nusitašęs iki nebūties. 

Kol dvejetas kitų vyrų stovėjo ir laukė Džo sugrįžtant, Kailas tarė: 

- Bobė tikriausiai numirs. Jeigu taip atsitiks, pirmų pirmučiausia aš 
atsikratysiu tuo prasilakėliu. 

Džo sugrįžo. 

- Jis gatavas. 

Kailas linktelėjo ir įkišo raktą į stoginės spyną, o Džo nuėjo prie Ed- 
lio padėti šiam saugoti kopą. Kailas nuėmė spyną ir atidarė vieną durų 
sąvarą. Skaisčiai žalia šviesa pliūptelėjo iš vidaus - buvo tokia ryški, 
jog, atrodė, temdo saulę. Girdėjosi keistas, teliuškuojantis garsas - lyg 
(bet ne visai) dirbtų kokia sviesto mušamoji. 

Kailas nejučia atšlijo atgal, jo veidą mirksnį įtempė baimės, pasiš- 
lykštėjimo ir pagarbios nuostabos išraiška. Vien kvapo - sunkaus, dvo- 
kiančio ir organiško - mažne pakako, kad išverstų žmogų iš kojų. Kai- 
las - jie visi - suprato, kad dviširdė tominokerių prigimtis dabar susilie- 
ja į vieną. Apgaulės šokis beveik baigėsi. 

Teliuškuojantys garsai, tasai kvapas... ir paskiau dar kažkoks garsas 
- tarytum silpnas, springstantis skęstančio šunyčio inkštesys. 

Kailas jau dusyk buvo lankęsis stoginėje, bet maža ką teprisiminė. 
Suprantama, žinojo, kad tai svarbi vieta, puiki vieta, ir kad ji pagreitino 
j0 paties “tapsmą". Bet žmogiškoji jo dalis vis dar beveik prietaringai to 
bijojo. 

Sugrįžo prie Edlio ir Džo. 

- Negalima kitų laukti. Turime tuoj pat įnešti Bobę vidun, jeigu tik 
apskritai įmanoma ją išgelbėti. 

Kopas, jis matė, nusiėmė kaukę. Ji nebenaudinga gulėjo ant sėdynės 
šalia jo. Tai gerai. Kaip Edlis sakė miške, be savo konservuoto oro ma- 
žiau galvos, kaip pabėgti. 

- Nenuleisk šautuvo nuo kopo, - pasakė Kailas. - Džo, padėk man su 
Bobe. 

- Padėti tau įnešti ją stoginėn? 

- Ne, nugabenti į Ramfordo zoologijos sodą, kad pasižiūrėtų, kaip 
krušasi liūtai! - sušuko Kailas. - Žinoma, į stoginę! 

- Aš ne... nemanau, kad norėčiau ten lįsti. Ne dabar, - susigėdęs, su 
kiek liguista šypsenėle lūpose, jis pervedė akis nuo tos žalios šviesos 
vėl į Kailą. 

- Aš tau padėsiu, - švelniai pasakė Edlis. - Bobė sena gera mūsų bi- 
čiulė. Būtų gėda, jei padėtų šaukštą, kol mes nepasiekėme viso to pa- 
baigos. 

- Gerai, - tarė Kailas. - Prižiūrėk kopą, - pasakė jis Džo. - Ir jeigu tu 
sugadinsi reikalą, prisiekiu, aš tave nudėsiu. 

- Nesugadinsiu, Kailai, - pažadėjo Džo. Ta susigėdusi šypsenėlė vis 
tebesilaikė jo lūpose, bet iš akių matėsi, kad jam aiškiai palengvėjo. - 
Tikrai ne. Atidžiai jį stebėsiu. 

- Na tai žiūrėk, - silpnai atsiliepė Bobė, visus juos išgąsdindama. 

Kailas pažvelgė į ją, paskiau vėl į Džo. Pastarasis nuo atviros panie- 
kos Kailo akyse krūptelėjo... Tačiau vis tiek nedrįso pažiūrėti stoginės, 
tos šviesos, tų teliuškuojančių, šliurpsinčių garsų pusėn. 

- Eime, Edli, - galiausiai tarė Kailas. - Įneškime ten Bobę. Greičiau 
pradėsim, greičiau baigsim. 

Edlis Makynas, netoli penkiasdešimties metų amžiaus, plinkantis, 
kresnas, mirksnį susvyravo: | 

- Ar ten... - jis apsilaižė lūpas. - Kailai ar ten bloga? Tenai viduje? 

- Po teisybei, nepamenu, - atsakė Kailas. - Tik Žinau, kad išėjęs iš 
ten jaučiausi nuostabiai. Tartum daugiau žinodamas, galėčiau daugiau 
padaryti. 

- O, - pratarė Edlis mažne leisgyviu balsu. 

- Tu būsi vienas iš mūsų, Edli, - tokiu pat silpnu balsu vėl pratarė 
Bobė. | 

Edlio veidas, nors vis dar išsigandęs, sutvirtėjo. 

- Gerai, - pasakė jis. 

- Pasistenkime jos neužgauti, - perspėjo Kailas. 

Jie įnešė Bobę stoginėn. Džo Samerfildas trumpam atitraukė savo 
dėmesį nuo Dagano ir stebėjo juos pranykstant tame švytesy - ir jam pa- 
sirodė, kad jie iš tiesų išnyko, o ne tik įžengė vidun; tartum stebėtum 
akinančioje saulės karūnoje išnykstančius objektus. 

Jo atotrūkis užsitęsė trumpai, bet senajam Batčui Daganui šito būtų 
pakakę. Netgi dabar jis pastebėjo šią progą, tačiau paprasčiausiai buvo 
nepajėgus ja pasinaudoti. Kojose jokios jėgos. Vis kylantis pykinimas 
skrandyje. Galvoje tvinkčiojo 1r trankėsi. 

Aš nenoriu tenai vidun. 

Tačiau nieko negalėtų padaryti, jeigu jie pabandytų jį įtempti vidun. 
Buvo silpnas it kačiukas. 

Sąmonė jam pritemo. 

Po kurio laiko jis išgirdo balsus ir pakėlė galvą. Tam prireikė pastan- 
gų, nes atrodė lyg kas būtų įpylęs į vieną jo ausį cemento, paskiau už- 

pildžiusio visą galvą. Likusioji gaudytojų dalis pasirodė iš Bobės An- 
derson daržo raizgalynės. Priekyje savęs jie šiurkščiai stumčiojo senio- 
ką. Kojos Hilmanui susipynė ir jis parvirto. Vienas iš jų - Tarkingtonas 
- spyriu privertė jį atsikelti, 1 Batčas aiškiai perskaitė Tarkingtono min- 
tis: jis niršo ant to, kurį laikė Bičo Džernigeno žudiku. 

Hilmanas kluptelėjo “Čerokio"' link. Tuo metu atsidarė stoginės du- 
rys ir pasirodė Kailas Arčinburgas su Edliu Makynu. Pastarasis nebeat- 
rodė išsigandęs - jo akys spindėjo, o lūpos vypsojo ištemptos plačios 
bedantės šypsenos. Bet šitai buvo ne viskas. Ir tada Batčui paaiškėjo. 
Dar kažkas... 

Per tas kelias minutes, kurias dvejetas vyrų užtruko tenai viduje, re- 
gis, dingo didžiuma Edlio plaukų. 

- Bet kada galėsiu ten įeiti, Kailai, - sakė jis. - Jokių problemų. 

Dar kažką kalbėjo, bet dabar vėl viskas lyg ėmė plaukti tolyn. Bat- 
čas nebesipriešino. 

Viskas aplinkui nublanko, liko tik tie teliuškuojantys garsai ir už- 
delstas žalios šviesos vaizdas ant vokų. 


Trečias veiksmas. 

Jie sėdėjo miesto bibliotekoje - dabar ji bus pavadinta Memorialine 
Rūtos Makoslend biblioteka, visi sutiko. Gėrė kavą, atšaldytą arbatą, 
kokakolą, limonadą. Nieko su alkoholiu. Tik ne per Rūtos šermenis. 
Valgė mažučius trikampius sumuštinius su tunu, sumuštinius, užteptus 
sūrio pasta su raudonaisiais pipirais. Valgė šaltą nugarinę su drebučių 
salotomis ir morkų griežinėliais, prikibusiais juose it inkliuzais gintare. 

Daug kalbėjosi, bet kambaryje beveik visą laiką tvyrojo tyla - jeigu 
būtų slapčia pasiklausoma, sekėjai būtų nuvilti. Įtampa, įsirėžusi dauge- 
lio veiduose bažnyčioje, kai situacija miške buvo pavojingai betampanti 
bemaž nevaldoma, dabar atsileido. Bobė buvo stoginėje. Tasai landūnas 
seniokas - irgi. Galiausiai stoginėn patalpino ir visur kaišiojantį nosį po- 
licininką. 

Grupinis protas prarado šių Žmonių pėdsaką, kai jie pateko į tą sod- 
rų žalią it rūdijančio vario švytėjimą. 

Jie valgė ir gėrė, ir klausėsi, ir kalbėjosi, ir nė vienas nepratarė nė 
žodžio, ir tai buvo visai normalu; paskutinieji iš pašaliečių paliko mies- 
tą po Gurindžerio palaiminimo prie kapo, ir vėl Heivenas liko tik jiems 
vieniems. 

(dabar bus tvarka) 

(taip jie supras ką daryti su Daganu) 

(tikrai tu manai) 

(taip jie supras, jie manys kad supranta) 

Praeitą pavasarį vidurinės mokyklos po atliekų rinkimo vajaus pado- 
vanoto laikrodžio “Seth Thomas“ tiksėjimas ant židinio atbrailos buvo 
geriausias garsas kambaryje. Kartkartėmis dar oriai suskimbčiodavo 
koks nors porcelianinis puodelis. Už atvirų langų su tinkleliu iš tolo 
atsklido lėktuvo burzgesys. 

Nė vienos paukščių giesmės. 

Jos nė nepasigęsta. 

Jie valgė ir gėrė, ir kai apie pusę antros tądien Daganas buvo paly- 
dėtas iš Bobės stoginės, jie tai sužinojo. Žmonės atsistojo ir dabar išsyk 
prasidėjo kalbos, tikros kalbos. Vyrai užsidėjo katiliukus. Moterys slė- 
pė į maišelius nesuvalgytus sumuštinius. Klodetė Ruvol, Ešlio motina, 
uždengė aliuminine folija atsinešto apkepo likučius. Jie visi išėjo laukan 
ir šypsodamiesi bei šnekučiuodamiesi pasuko savo namų link. 

Trečias veiksmas baigėsi. 


23 

Gardneris atsipeikėjo maždaug prieš saulėlydį su pagirių galvoskau- 
džiu ir jausdamas, kad dėjosi kažkokie įvykiai, kurių prisiminti nelabai 
pajėgė. | 

“Galiausiai savo pasiekei, Gardai, - pagalvojo jis. - Galiausiai turė- 
jai dar vieną sąmonės užtemimą. Patenkintas?* 

Šiaip taip išslinko į priebutį, svirduliuodamas nuėjo už namo kam- 
po, kad nesimatytų nuo kelio, ir išvėmė. Vėmaluose pamatė kraują ir nė 
kiek nenustebo. Tai jau ne pirmąsyk, nors šįsyk kraujo buvo daugiau 
negu kada nors anksčiau. 

Sapnai, dievaži, sapnavo kažkokius klaikius košmarus, nesvarbu, 
kad sąmonė buvo užtemus. Aplinkui čia sukiojosi Žmonės, tiek daug 
žmonių, jog jiems tereikėjo orkestro ir Dalaso 

(Policijos. Dalaso policija buvo čia šįryt, ir tu nusilakei, kad jų ne- 
matytum, suskretęs baily) 

mergužių. Košmarai, ir tiek. 

Nusigręžė nuo vėmalų tyrės sau tarp kojų. Su kiekvienu jo širdies 
dūžiu pasaulis tai priartėdavo, tai nutoldavo, ir Gardneris staiga supra- 
to esąs labai arti mirties. Galų gale jis save žudo... tik daro tai pamažu. 
Atsirėmė į namo sieną alkūne ir padėjo ant jos galvą. 

- Misteri Gardneri, jums viskas gerai? 

- A?! - šūktelėjo jis, pašokdamas it pametėtas. Širdis dusyk smarkiai 
trinktelėjo, paskiau sustojo lyg visai amžinybei, galiausiai pradėjo taip 
greitai daužytis, jog jam vos sekėsi išskirti pavienius pulso tvinksnius. 
Galvoskaudis pranoko bet kokias ribas. Gardneris apsisuko. 

Priešais jį stovėjo Bobis Tremeinas, atrodė nustebęs, netgi mažumė- 
lę pralinksmintas... bet nė kiek nesigailintis dėl išgąsčio, kurį uždavė 
žmogui. 

- Ėčė, aš visai nenorėjau netikėtai jūsų užklupti, misteri Gardneri... 

Po šimts, gerai žinai, jog norėjai, ir aš, po šimts, gerai tą žinau. 

Tremeinų vaikėzas greitai kelissyk sumirksėjo. Gardneris pamatė, 
kad jis kai ką iš tų minčių pagavo. Tačiau jam į tai buvo nusispjaut. 

- Kur Bobė? - paklausė jis. 

- Aš... 

- Žinau, kas tu. Žinai, kur esi. Tiesiai priešais mane. Bet kur Bobė? 

- Na, aš jums pasakysiu, - tarė Bobis Tremeinas. Jo veidas tapo la- 
bai atviras, plačių akių, doras, ir Gardneris staiga nenorom prisiminė 
tuos laikus, kai dėstė. Štai taip atrodydavo studentai, ilgą žiemos savait- 
galį praleidę slidinėdami, dulkindamiesi ir gerdami, kai pradėdavo aiš- 
kinti, jog negalį įteikti kursinio darbo, nes šeštadienį numirė motina. 

- Žinoma, pasakyk man, - Gardneris atsirėmė į lentinę namo sieną, 
žvelgdamas į rausvo saulėlydžio nutviekstą paauglį. Per jo petį jam bu- 
vo matyti stoginė - su spyna ant durų; lentom užkaltais langais. 

Prisiminė, stoginė buvo ir jo sapne. 

Sapne? O gal tu nenori pripažinti, jog tai buvo tikrovė? 

Mirksnį vaikėzas atrodė ciniškos Gardnerio išraiškos ne juokais iš- 
muštas iš vėžių. 

- Mis Anderson ištiko saulės smūgis. Keletas iš žmonių aptiko ją ne- 
toliese laivo ir nugabeno į Deri Houmo ligoninę. Jūs gulėjot be są- 
monės. 

Gardneris kaipmat atsitiesė. 

- Ar jai viskas gerai? 

- Nežinau. Jie vis dar su ja. Niekas kol kas čia nepasirodė. Tai yra, 
niekas maždaug nuo trečios valandos. Nuo tada, kai aš čia esu. 

Gardneris atsistūmė nuo sienos ir pasuko už namo - nuleista galva, 
kovodamas su pagiriomis. Jis buvo įsitikinęs, jog vaikėzas rengėsi su- 
meluoti, ir galbūt pamelavo dėl to, kas iš tiesų nutiko Bobei, bet esmę 
Gardneris pagavo: Bobė serga, sužalota ar panašiai. Tai paaiškina tuos 
vaikštinėjimus šen ir ten, kuriuos jis prisiminė regėjęs lyg sapne. Spė- 

j0, kad Bobė prisišaukė juos savo mintimis. Tikrai. Prisišaukė juos sa- 
vo mintimis - geriausias savaitės fokusas. Tiktai Heivene, ledi ir džen... 

- Kur jūs einate? - paklausė Bobis Tremeinas. Jo balsas staiga tapo 
šaižus. 

- Į Derį, - Gardneris pasiekė kiemo keliuko pradžią. Ten stovėjo Bo- 
bės pikapas. Prie jo buvo priglaustas Tremeinų vaikėzo didelis geltonas 
“Dodžas Čelendžeris". Gardneris atsisuko į vaikėzą. Saulėlydis buvo 
nudažęs bernioko veidą raudonais blyksniais ir juodais šešėliais, pada- 
rydamas jį panašų į indėno. Gardneris įsižiūrėjo atidžiau ir suprato, kad 
niekur nevažiuos. Juk tas vaikėzas su greitaeigių automobiliu ir futbolo 
žvaigždės pečiais neatsiųstas čia vien tam, kad praneštų Gardui blogas 
naujienas, kai tik šis išvems ganėtinai kaušalo, kad vėl sugrįžtų į gyvų- 
jų tarpą. 

Ir aš turiu patikėti, kad Bobė buvo tenai miške, kasė kaip pamišėlė 
ir nuvirto nuo saulės smūgio, kai buvęs jos partneris voliojosi priebuty 
girtas kaip pėdas? Taip? Ką gi, tai geras pokštas, nes juk ji privalėjo 
dalyvauti tosios Makoslend laidotuvėse. Ji nuvyko į miestuką, o aš čia 
likau vienas ir ėmiau galvoti apie tai, ką mačiau sekmadienį... ėmiau 
galvoti ir ėmiau gerti, kaip dažniausiai man ir atsitinka. Žinoma, Bobė 
galėjo nuvykti į laidotuves, sugrįžti, pasikeisti drabužius ir nueiti į miš- 
ką darbuotis, o paskiau saulės smūgis... tik atsitiko ne taip. Vaikiščias 
meluoja. Šitai parašyta jam ant veido, ir kažkodėl staiga, po paraliais, 
man labai džiugu, kad jis negali skaityti mano minčių. 

- Manau, mis Anderson labiau norėtų, kad jūs liktumėte čia 4r tęstu- 
mėte darbą, - sklandžiai pasakė Bobis Tremeinas. 

- Tu manai? 

- Tai yra, mes visi manome, - mirksnį vaikėzas atrodė labiau išmuš- 
tas iš vėžių negu bet kada anksčiau - nepatiklus, šiek tiek linguojantis 
ant kojų. Turbūt nesitikėjo, kad Bobės girtuoklėliui likę bet kiek dantų 
ar nagų. Tai pakišo kitą, kur kas keistesnę, mintį, ir jis šviesoje, dabar 
blankstančioje į oranžinę ir pilkšvai rausvą, atidžiau pažvelgė į vaikėzą. 
Futbolo žvaigždės pečiai, gražus, su duobute smakre veidas, kokį galė- 
tų nutapyti Aleksas Gordonas ar Bernis Vraitsonas, plati krūtinė, siau- 
ras liemuo. Bobis Tremeinas, tikras amerikietis. Nieko stebėtina, kad 
Kolsonų mergiotė dėl jo eina iš galvos. Tačiau toji įdubusi, liguistos iš- 
vaizdos burna keistai dera su viskuo kitu, pagalvojo Gardneris. Tai jie 
vis pameta dantis, ne Gardneris. 

Gerai, tad ko gi jis čia? 

Mane sergėti. Kad likčiau vietoje, nors ir kas atsitiktų. 

- Ką gi, gerai, - pasakė jis Tremeinui minkštesniu, taikingesniu bal- 
su, - jeigu jūs visi taip manote. 

Tremeinui šiek tiek atlėgo. 

- Kaip tik taip. 

- Na, eime vidun ir užsikaiskim kavos. Man ji praverstų. Labai skau- 
da galvą. Be to, rytoj reiks anksti keltis... - jis stabtelėjo ir pažvelgė į 
Tremeiną. - Tu ketini padėti, ar ne? Juk tai tavo užduotis, tiesa? 

- A... e... taip, sere. 

Gardneris linktelėjo. Žvilgtelėjo į stoginę ir nykstančioje šviesoje iš- 
vydo pro lentų tarpukus prasisunkiant žalius blyksnelius. Sekundę jis 
buvo visai netoli to, kad prisimintų mirgantį sapną - žiaurius batsiuvius 
tame žaliame švytesy stuksinčius prie nežinomų prietaisų. Niekad anks- 
čiau dar neregėjo tokio ryškaus švytėjimo, ir jis pastebėjo, kad kai Tre- 
meinas žvilgtelėjo ton pusėn, iškart neramiai slystelėjo akimis į šalį. 

Gardneriui ne visai atsitiktinai atmintin išplaukė senos dainos nuot- 
rupos, paskiau vėl ir vėl: 

Ką jie veikia, nežinau, bet už tų žalių durų ten kvatoja gana daug... 
bet už tų žalių durų paslaptis kažkokia tvyro. 

Ir dar garsas. Silpnas... ritmiškas... ne visai atpažįstamas... bet kaž- 
koks nemalonus. 

Abu jie neryžtingai delsė. Galiausiai Gardneris pasuko namo linkui. 
Tremeinas apsidžiaugęs nusekė iš paskos. 

- Gerai, - tarė Gardneris, lyg pokalbis nė nebūtų nutrūkęs. - Pagalba 
man praverstų. Bobė spėjo, kad maždaug per porą savaičių mes prisika- 
sim iki kokio nors liuko... kad mes galėsim patekti vidun. 

- Taip, žinau, - nesvyruodamas atsakė Tremeinas. 

- Tačiau tada mes dirbome abu. 

- O, su jumis visąlaik kas nors bus, - pažadėjo Tremeinas ir nesislėp- 
damas nusišypsojo. Gardnerio nugara perbėgo šiurpas. 

- 0? 

- Taip! Tikrai! 

- Kol Bobė sugrįš? 

- Iki tol, - sutiko Tremeinas. 

Tačiau jis nemano, kad Bobė sugrįš. Kada nors. 

- Eime, - pakvietė jis. - Kavos. O paskiau galbūt ko nors užkrimsim. 

- Man skamba visai mielai. 

Juodu įėjo vidun, tirštėjančioje tamsoje palikdami stoginę sau teliuš- 
kuoti 1r burbuliuoti. Saulei išnykus, žalios siūlės plyšiuose tarp lentų da- 
rėsi vis ryškesnės ir ryškesnės. Žiogas užšoko ant švytinčio taškučio, 
metamo pro vieną iš tų plyšių, ir čia pat krito negyvas. 

DIENŲ KNYGA - 
MIESTAS, 
PABAIGA 


Ketvirtadienis, liepos 28-oji. 

Lygiai 3:05 ryto Batčas Daganas atsibudo savo lovoje Deryje. Nu- 
simetė apklotą ir iškėlė kojas ant grindų. Jo veidas buvo paburkęs nuo 
miego, o išsiplėtusios akys žvelgė su nuostaba. Drabužiai, kuriais vilkė- 
jo savo kelionės į Heiveną su senioku metu, gulėjo ant kėdės šalia ra- 
šomojo stalelio. Iš marškinių krūtinės kišenės kyšojo plunksnakotis. 
Kaip gerai - jam jo prisireiks. Tai vienintelė mintis, kurią jo protas pa- 
jėgė aiškiai suvokti. 

Atsistojo, nuėjo prie kėdės, paėmė plunksnakotį, numetė marškinius 
ant grindų, atsisėdo ir ilgai žvelgė į tamsą, laukdamas ateinant kitą min- 
tį. 

Batčas pabuvojo Anderson stoginėje, bet iš ten išėjo labai maža jo 
paties. Atrodė susitraukęs, sumažėjęs. Nieko aiškiai neprisiminė. Nebū- 
tų pasakęs, jeigu kas nors klaustų, savo antrojo vardo, ir visiškai nepri- 
siminė, kaip buvo nuvežtas prie Heiveno-Trojos miestų ribos Hilmano 
išsinuomotuoju “Čerokiu", ar kaip įsislinko už jo vairo, kai Edlis Maky- 
nas išlipo ir nuėjo prie Kailo Arčenburgo “Kadilako". Taip pat neprisi- 
minė, kaip parvažiavo į Derį. Ir vis dėlto visa tai atsitiko. 

Pastatė “Čerokį?* priešais pastatą, kur nuomojo kambarį Hilmanas, 
užrakino jį ir persėdo į savo automobilį. Už dviejų kvartalų tik stabte- 
lėjo tam, kad įmestų džipo raktelius į nuotėkų kolektorių. 

Pasiekęs namus, iškart atsigulė ir miegojo tol, kol smegenyse tūnan- 
tis žadintuvas jo neišbudino. 

Dabar spragtelėjo jo sąmonėje keletas naujų jungiklių, Batčas sykį 
ar du sumirksėjo, atidarė stalčių ir išsitraukė 1š jo bloknotą. Jis parašė: 


Pasakiau žmonėms antrad. vakare, kad negalėsiu vykti į jos 
laidotuves, nes sergu. Tai tiesa. Bet kaltas buvo ne skrandis. Ke- 
tinau paprašyti ją, kad tekėtų už manęs, ir vis atidėliojau. Bijo- 

jau, jog neatsisakytų. Jeigu nebūčiau bijojęs, gal ji dabar būtų 
gyva. Dabar, kai ji mirus, regis, nebėra dėl ko gyventi. 
Atleiskite už tą jaukalą. 


Minutėlę žvelgė į raštelį, paskiau apačioje pasirašė: Entonis F. Da- 
ganas. 

Atidėjo plunksnakotį bei raštelį į šalį ir atsilošė, žvelgdamas tiesiai 
priešais save pro langą. 

Išėjo iš rikiuotės dar viena relė. 

Paskutinioji relė. 

Atsistojo ir nušlepsėjo prie sieninės spintos. Surinko čia įtaisyto sei- 
fo kombinaciją ir išsiėmė savąjį “Magnum 357“. Pasikabino už diržo jį 
ant peties, sugrįžo prie stalo ir atsisėdo. | 

Kurį laiką susiraukęs galvojo, paskiau vėl atsistojo, išjungė sieninė- 
je spintoje šviesą, uždarė jos duris, sugrįžo prie stalo ir vėl atsisėdo, išt- 
raukė iš dėklo ginklą, tvirtai įrėmė jo vamzdį sau prie kairiojo smilki- 
nio ir nuspaudė gaiduką. Kėdė apvirto ir atsimušė į grindis su paprastu, 
visai nedramatišku mediniu garsu - lyg kas išeidamas trinktelėtų duri- 
mis. 


Penktadienis, liepos 29-oji. Bengoro “Daily News" pirmasis pus- 
lapis: 


| Džonas Leandras 
SPĖJAMA VALSTIJOS POLICININKO 
SAVIŽUDYBĖ DERYJE 
Vadovavo patrulių dingimo tyrimui 


Kapitonas Entonis “Batčas" Daganas iš valstijos policijos 
būstinės Deryje ankstų ketvirtadienio rytą spėjamai nusišovė sa- 
vo tarnybiniu revolveriu. Jo mirtis sukrėtė Derio policijos būsti- 
nę, ir taip sukeltą ant kojų po to, kai dingo dvejetas patrulių... 

Šeštadienis, liepos 30-0ji. 
Gardneris be marškinių sėdėjo ant kelmo miške ir valgė sumuštinį, 
užgerdamas atšaldyta kava, paskaninta brendžiu. Priešais jį, ant kito 

kelmo, sėdėjo Džonas Endersas, mokyklos direktorius. Endersas nebu- 
vo sudėtas sunkiems darbams ir atrodė sukaitęs, pavargęs, bemaž visai 
netekęs jėgų, nors buvo tik vidudienis. 

Gardneris linktelėjo jam. 

- Neblogai,-- tarė. - Šiaip ar taip, geriau nei Tremeinas. - Tas tai ban- 
dydamas ją išvirti, išgarintų visą vandenį. 

Endersas blankiai šyptelėjo: 

- Dėkui. 

Gardneris pažvelgė į didelį apvalų siluetą, kyšantį už jo iš žemės. 
Griovys vis platėjo, 1r kad kraštai neįgriūtų, jiems teko vis daugiau ir 
daugiau suvartoti to sidabraspalvio tinklelio (nesuprato, kaip jiems tai 
sekėsi, tik žinojo, kad didelės jo atsargos rūsyje jau buvo bemaž išsen- 
kančios, ir štai vakar pora moterų iš miesto atvežė furgonu naują jo par- 
tiją, tvarkingai sulankstytą tartum ką tik išlygintas užuolaidas). Jiems 
reikės dar daugiau, nes vis giliau ir giliau įsikasa į šlaitą... O tas daiktas 
tęsiasi žemėn be galo be krašto. Jau visas Bobės namas galėtų sutilpti jo 
paunksnėje. | 

Jis vėl pažvelgė į Endersą. Šis stebeilijo į tą milžiną su dievinama 
pamaldžia pagarba - tartum koksai kaimo druidas, iš savo užkampio 
pirmąsyk išsirengęs pamatyti Stonhendžą.* | 

Kiek svyrinėdamas, Gardneris atsistojo. 

- Eime, - tarė. - Mažumėlę pasprogdinsim. 

Prieš savaitę jisai su Bobe pasiekė vietą, kur laivas buvo tvirtai įst- 
rigęs atsparioje uolienoje nelyginant plieno gabalas betone. Uoliena ne- 
sužalojo laivo; perlamutriškai pilkas jo korpusas be įdrėskimėlio, jau 
nekalbant apie įlinkį ar pralaužą. Bet jis buvo tvirtai įstrigęs. Kitos išei- 
ties nebuvo - liko tik sprogdinti. Kitomis aplinkybėmis tai būtų buvęs 
nemenkas darbas statybininkų brigadai, mokančiai elgtis su dinamitu - 
su daug dinamito. 

Bet šiomis dienomis Heivene turėta sprogmenų, darančių dinamitą 
pasenusiu. Gardneriui vis dar buvo neaišku, kas per medžiaga suspro- 
go Heiven Vilidže, ir kažin, ar jis norėjo išsiaiškinti. Šiaip ar taip, klau- 
simas miglotas, nes niekas apie tai nekalbėjo. Kad ir kas tenai buvo, 
vieną dalyką tikrai žinojo - didžiulis plytų statinys išlėkė į orą kaip ra- 
keta, ir, matyt, ten suveikė kažkokie iš tų Naujų ir Patobulintų Sprog- 
menų. Buvo metas, jis prisiminė, kai iš esmės gaišo laiką svarstydamas, 
gali ar negali Bobės iškasenos oran skleidžiamas nepaprastasis smege- 


* Stonehendge (angl.) - priešistorinės akmenų struktūros Solsberio lygu- 
moje, Anglijoje. 


73 


nų penas prisidėti prie ginklų gamybos. Anas laikas dabar atrodė nejti- 
kėtinai tolimas, o anas Gardneris - neįtikėtinai naivus. 

- Tu pajėgsi tai padaryti, Džoni? - paklausė jis mokyklos direktorių. 

Endersas atsistojo, susiraukdamas ir susigriebdamas už strėnų. Nors 
ir atrodė žiauriai pavargęs, vis dėlto sugebėjo išspausti iš savęs šypse- 
nėlę. Laivo vaizdas tartum teikė jam jėgų. Tačiau iš vienos jo akies 
kampučio prasisunkė kraujas - tiesiog raudona ašarėlė. Matyt, kažkas 
ten trūko. “Tai nuo to, kad sukinėjamės taip arti laivo", - pagalvojo 
Gardas. Pačią pirmąją dieną, iš tų dviejų, kurias Bobis Tremeinas pra- 
leido “padėdamas" jam, vos tik atėjęs čia, išspjovė savo paskutiniuosius 
kelis dantis nelyginant iš automato. 

Iš pradžių jau ketino pasakyti Endersui, kad kažkas iš už jo dešinės 
akies sunkiasi, paskiau persigalvojo, palikdamas šiam tai pastebėti pa- 
čiam. Vyriokui nieko neatsitiks. Tikriausiai. O jeigu kas ir atsitiks, 
Gardneris nežinojo, ar labai jam tai rūpės... Ir ši mintis labiau nei bet 
kas kita jį pritrenkė. 

Kodėl turėtų rūpėti? Nejau save apgaudinėji, kad šitie žalčiai dar 
turi ką nors žmogiška? Jeigu taip, tai verčiau ateitum į protą, Gardai, 
senuke Gardai. 

Jis pradėjo leistis šlaitu ir sustojo prie paskutinio kelmo, ties kur ak- 
menuota dirva užleido vietą supleišėjusiai ir griovelių išvagotai uolie- 
nai. Pakėlė nuo žemės pigų, iš geltonos, smūgiams atsparios plastmasės 
tranzistorinį radijo imtuvą. Kažkas panašaus į “Snoopy"'. Prie jo buvo 
pritvirtintas “Sharp" kalkuliatoriaus panelis. Ir, žinoma, baterijos. 

Niūniuodamas sau po nosimi, Gardneris priėjo prie tranšėjos krašto. 
Muzika jo galvoje nuščiuvo, ir jisai stovėjo ramus, vien žvelgdamas į 
milžinišką pilką laivo šoną. Reginys neteikė jam atgaivos, tačiau kėlė 
gilią, pagarbią nuostabą, prie kurios prisijungė ir vis didėjanti baimė. 

Tačiau juk tu vis dar tikiesi. Sumeluosi pasakęs, jog ne. Mįslės rak- 
tas vis dar gali slypėti čia... Kažkur. 

Šiaip ar taip, baimei didėjant, viltis niaukėsi. Jam dingojos, kad pas- 
tarosios greitai nebeliks. 

Šlaito nuokasoje laivo šonas dabar buvo pernelyg toli, kad jį galė- 
tum pasiekti - tiesą sakant, jam nelabai ir norėjos; ne itin smagu justi sa- 
vo galvą virstant didžiuliu garsiakalbiu. Skauda. Dabar jis retai bekrau- 
juodavo prisilietęs laivo (o kartais to tiesiog negalėdavai išvengti), bet 
retsykiais radijo trenksmas vis užeidavo, ir tada iš jo nosies ar ausų pa- 
sipildavo tiek velniškai daug kraujo, jog jam baisu būdavo pažiūrėti. 
Gardneris trumpam susimąstė, kiek dar jam ilgai likę gyventi skolinto 
laiko, bet šis klausimas irgi miglotas. Nuo ano ryto, kai atsibudo ant to 

Niū Hampšyro bangolaužio, jisai gyveno skolintą laiką. Jis buvo ligo- 
nis ir tai žinojo, bet ne toks ligonis, kad neįvertintų visos situacijos, ku- 
rioje buvo atsidūręs, ironiškumo: po to, kai susiriesdamas lenkė nuga- 
rą, kad su visokiausiais įrankiais, tarsi paimtais iš Hingo Gernsbako 
“Pasaulinio katalogo"', atkastų šitą velnio gremėzdą, po to, kai nuveikė 
tiek, kiek niekas kitas tikriausiai nebūtų nuveikęs, nelyginant kokiame 
hipnotiškame transe mirtinai nenusivarydamas, jis, ko gero, nepajėgs 
įlipti vidun, kai ir jeigu jie prisikas iki to liuko, kurį Bobė tikėjo egzis- 
tuojant. Bet pabandyti verta. Už tą galima viską atiduoti. 

Jis įstatė koją į lyno kilpą, stipriai užveržė mazgą ir užsikišo radijo 
imtuvą už marškinių. 

- Pamažu leisk mane žemyn, Džoni. 

Endersas puolė sukti gervę, ir Gardneris ėmė slinkti žemyn. Glotnus 
pilkas korpusas šalia jo slinko vis aukščiau ir aukščiau. 

Jeigu jie norėtų juo nusikratyti, tai būtų lengviausias būdas, pamanė 
jis. Užtektų telepatiškai pasiųsti Endersui įsakymą: Paleisk ratą, Džo- 
nai. Mes su juo baigiame. Ir jis nugarmėtų žemyn keturiasdešimt pėdų 
ant kietos dugno uolienos, nusitempdamas paskui save palaidą lyną. 
Žnekt! 

Bet, Žinoma, šiaip ar taip, jis yra jų malonėje... Ir tikėjosi, kad jie, 
nors ir nenorom, pripažįsta, kad gali būti jiems naudingas. Tremeinų 
vaikėzas buvo jaunas, stiprus kaip buliukas, bet per dvi dienas visiškai 
nusivarė nuo koto. Endersas pratemps šią dieną, - galbūt, - bet Gardne- 
ris būtų lažinęsis iš viso, ką turi (o ką jis turi, cha-cha?), kad rytoj čio- 
nai prisistatys kas nors kitas jį šniukštinėti. 

Bobė šaunuolė. 

Šūdas, jokia ne šaunuolė - jeigu tu nebūtum sugrįžęs, ji būtų nu- 
sigalavusi. 

Bet ji čia laikėsi geriau nei Endersas ar Tremeinų vaikėzas... 

Jo mintys nenumaldomai vis grįždavo prie to paties: Bobė eidavo 
su kitais į stoginę. Tremeinas ir Endersas - niekados... bent kiek tu ma- 
tei. Gal čia visas skirtumas? 

Tai kas gi ten viduje? Galybė angelų, šokančių ant smeigtuko galvu- 
tės? Džeimso Dino* šmėkla? Turino drobulė**? Kas? 

Jis nežinojo. 


* James Dean (1931-1955) amerikiečių kino aktorius, labai populiarus 
tarp 50-ųjų metų (šeštojo dešimtmečio) kartos “bitnikų"". 
** Turine saugoma drobulė, kaip manoma, buvusi Jėzaus Kristaus įkapė- 
mis. 

Kojomis palietė duobės dugną. 

- Aš apačioje! - šūktelėjo jis. 

Enderso veidas, iš tolo toks mažas, pasirodė prie iškasos krašto. Už 
jo Gardneris matė mėlynuojant dangaus ruoželį. Pernelyg mažutėlį. Tai 
klaustrafobija - kuždanti jam į ausį šiurkščiu nelyginant švitrinis popie- 
rius balsu. 

Čia apačioje tarpas tarp laivo šono ir sienos, pridengtas-tuo sidabras- 
palviu tinkleliu, buvo siaurutėlis. Gardneris turėjo judėti labai atsargiai, 
kad neprisiliestų korpuso ir vėl neužgriaudintų tos galvą plėšančios mu- 
zikos. 

Uoliena buvo labai tamsi. Jis patrynė ir perbraukė per ją pirštais. Jie 
sudrėko. Pastarąją savaitę kasdien jie sudrėkdavo vis daugiau. 

Šįryt jis buvo iškirtęs uolienoje nedidelę stačiakampę įdubą - ketu- 
ris colius duobės sienon ir pėdą jos dugnan, naudodamasis įtaisu, kuris 
kadaise buvo fenas. Dabar atsidaręs įrankių dėklą, išsiėmė žibintuvėlį ir 
pašvietė jon. 

Įduba buvo pilna vandens. 

Jis atsistojo ir šūktelėjo: 

- Nuleisk žarną! 

- „ką? - ataidėjo iš viršaus. Enderso balsas skambėjo atsiprašomai. 
Gardneris atsiduso, klausdamas savęs, kiek dar ilgai jis pajėgs kovoti su 
slegiančiu be atvangos išsekimu. Čia visas šis Hiugo Gernsbako “Pa- 
saulinio katalogo" įrangos rinkinys, bet niekas nė nepagalvojo įrengti 
tarp viršaus ir apačios telefono ryšį. Užtat dabar turėjo plėšyti gerklę. 

O, bet nė viena iš jų nuostabiųjų idėjų nekrypsta šion pusėn, ir tu tai 
žinai. Kam jiems galvoti apie telefoninį ryšį, jeigu gali skaityti mintis? 
Tu čia darbinis arklys, ne jie. 

- Žarną! - sustaugė jis. - Nuleisk žemyn sumautą žarną, bukagalvi! 

- 0... Gerai... 

Gardneris stovėjo ir laukė, kol nusileis žarna, baisiai trokšdamas, 
kad būtų bet kur kitur, tik ne čia, trokšdamas save kaip nors įtikinti, kad 
tai košmariškas sapnas. 

Nieko tai nepadėjo. Laivas buvo pasiutusiai egzotiškas, bet šioji tik- 
rovė pernelyg proziška, kad būtų sapnas: aitrus Džono Enderso prakai- 
to kvapas, šiek tiek trenkiantis kaušalu jo paties, rėžis, likęs nuo lyno jo 
pėdos keltyje, kai leidosi žemyn, šiurkšti, drėgna uoliena po pirštais. 

Kur Bobė, Gardai? Ar ji negyva? 

Ne. Jis nemanė, kad ji negyva, bet vis labiau įsitikino, kad ji sunkiai 
serga. Kažkas trečiadienį jai nutiko. Kažkas trečiadienį jiems visiems 
nutiko. Gardneris ne visai pajėgė sutelkti atmintį, bet žinojo, kad nepa- 

tyrė visiško sąmonės užtemimo ar baltosios karštinės košmaro. Būtų 
buvę geriau, jeigu būtų patyręs. Praeitą trečiadienį kažkas slapta jiems 
nutiko - kažkokios pašėlusios kapotynės. Ir per jas, jam atrodė, Bobė 
buvo sužeista... Ar susirgo... Ar panašiai. 

Bet jie apie tai nekalba. 

Bobis Tremeinas: Bobė? Ką jūs, misteri Gardneri. Bobei nieko blo- 
ga - tik nedidukas saulės smūgis. Greitai vėl bus čia! Jai reikia poilsio! 
Juk žinote, tai geriau nei bet kas, aš manau! 

Skambėjo puikiai. Taip puikiai, jog bemaž galėjai pagalvoti, kad 
Tremeinų vaikėzas pats tuo tiki, kol įdėmiau nepažvelgsi į jo keistas 
akis. 

Įsivaizdavo save nueinantį pas tuos, apie kuriuos buvo pradėjęs gal- 
voti kaip apie Stoginės Žmones ir pareikalaujantį sužinoti, kas jai nu- 
tiko. 

Njutas Berindžeris: Nė mirktelt nespėsite, kai jis mėgins mums įteig- 
ti, jog esame Dalaso policija. 

Ir, vaikine, tada jie visi pratrūks kvatotis, tiesa? Jie - Dalaso polici- 
ja? Na ir juokinga. Iki ašarų. 

“Galbūt, - pagalvojo Gardas, - taip ir yra. Tai yra, iki ašarų". 

Ir dabar, kai jisai stovėjo šiame Žmogaus išrausto žemėje plyšio gi- 
lumoje, greta milžiniško, iš kito pasaulio atkeliavusio skraidančiojo lai- 
vo, ir laukė, kol bus nuleista žarna, staiga jam galvoje suskambėjo it 
mirties šauksmas baigiamosios baisiosios eilutės iš Džordžo Orvelo 
“Gyvulių ūkio". Keista, kai aptinki, ką esi išmokęs mintinai. Žlibos Do- 
bilo akys šokinėjo nuo vieno veido prie kito. Ir kai lauke gyvuliai žvel- 
gė pro langą vidun čia į kiaules, čia į žmones, vėl į kiaules, vėl į žmo- 
nes, atrodė, kad dedasi kažkas keista. Buvo neįmanoma atskirti, kur 
kuris. 

Dievaži, Gardai, liaukis! 

Štai pagaliau pasirodė žarna - septyniasdešimt pėdų ilgio, iš savano- 
rių ugniagesių komandos. Žinoma, ji buvo skirta vandeniui švirkšti, o 
ne siurbti, bet vakuuminis siurblys kuo puikiausiai pakeitė jo funkciją. 

Endersas leido žarną trūkčiodamas. Jos galas siūbavo pirmyn ir at- 
gal, kartkartėmis užkliudydamas laivo korpusą. Kaskart, kai taip atsitik- 
davo, pasigirsdavo dunktelėjimas, duslus, tačiau keistai nusmelkiantis. 
Gardneriui tas garsas nepatiko, ir netrukus jisai su baime laukė kiekvie- 
no trinksnio. 

Dieve, kodėl jis tą daiktą linguoja. 

Dunkt... dunkt... dunkt. Kodėl negali tik skimbčioti? Kodėl vis kelia 
tą garsą - lyg krintančių ant karsto žemių? 

Dunkt... dunkt... dunkt. 

Dieve, man reikėjo nušokti, kai pasitaikė proga. Tiesiog nužengti 
nuo to prakeikto bangolaužio Arkadija Byče. Liepos 4-oji tada buvo, re- 
gis? Šūdas, galėjau būti Šaunusis Numirėlis Jankis. 

Ką gi, tuomet laikykis. Šįvakar grįžęs namo praryk visą valiumą, 
esantį vaistinėlėje. Nusižudyk, jeigu kinkos per silpnos pamatyti, kuo vi- 
sa baigsis ar padaryti tam galą. Gerieji heiveniečiai tikriausiai prie ta- 
vo kūno ištaisys puotą. Manai, jie taves čionai pageidauja? Jeigu šalia 
dar nebūtų bent dalelės Senosios, Nepatobulintosios Bobės, greičiau- 
siai tu jau būtum iškeliavęs pas Abraomą. Jeigu ji neįsiterptų tarp tavęs 
ir jų... 

Dunkt... dunkt... dunk. 

Ar Bobė vis tebeįsiterpus tarp jo ir kitų heiveniečių? Aha. Bet jeigu 
ji numirtų, kiek 1lgai užtruktų, kol jis pats būtų nurašytas? 

Neilgai, bičiuli, visai neilgai. Kokias penkiolika minučių. 

Dunkt... dunkt... du... 

Susiraukęs, sukandęs dantis nuo to duslaus, negyvo garso, Gardas 
pašoko ir sugriebė varinį žarnos antgalį, kol tas darsyk nesubeldė į lai- 
vo šoną. Patraukė žarną žemyn, atsiklaupė prie duobutės su vandeniu ir 
pakėlė galvą viršun, mažučio Enderso veido linkui. 

- Pumpuok! - šūktelėjo jis. 

- „„ką?.. 

“Dievuliau", - pagalvojo Gardneris. 

- Pumpuok, kad tave velniai! - sustaugė jis, ir šįsyk pajuto, tikrai pa- 
juto, kad galva jam skyla. Užsimerkė. 

- ...O... gerai... 

Kai pažvelgė viršun, Endersas buvo išnykęs. 

Gardneris įkišo žarnos galą į savo šįryt iškirstą uoloje duburį. Van- 
duo pradėjo pamažu, bemaž mąsliai burbuliuoti. Iš pradžių čia atrodė 
tik vėsu, bet jo pirštai greitai sustingo. Nors tranšėja, kurion jis buvo 
nusileidęs, turėjo tik keturiasdešimt pėdų gylio, bet prieš tai, kad pasiek- 
tų pagrindinį vietovės paviršiaus lygmenį, jie buvo nukasę visą šlaitą, 
tad toji vieta, kur dabar Gardneris glaudėsi, iki liepos pabaigos išbuvo 
veikiausiai devyniasdešimtį pėdų po žeme. Išmatavus atkastosios laivo 
dalies aukštį, galėtum tiksliai pasakyti, bet Gardneriui į tai buvo nusis- 
pjaut. Faktas lieka faktu, kad jie tikriausiai bus beveik atsidūrę į vande- 
ningąjį horizontą: korėtą uolieną, pripildytą vandens. Matyt, pusė ar du 
trečdaliai apatinės laivo dalies mirko didžiuliame požeminiame ežere. 

Rankos taip sustingo, jog jis jų nebejuto. 

- Nagi, šiknažarne, - sumurmėjo jis. 

Tartum atsiliepdama, žarna suvibravo ir ėmė rangytis. Iš čia jam ne- 
buvo girdėti siurblio motoro, tačiau to nė nereikėjo. Vanduo dubury 
nuslūgo, ir Gardneris vėl išvydo savo paraudusias šlapias rankas. Stebė- 
j0, kaip vanduo toliau senka. 

Jeigu atsidūrėme į vandeningąjį horizontą, tuomet šitai sulėtins mū- 
sų darbą. 

Aha. Ko gero, prarasime visą dieną, kol jie sugalvos kokią super- 
pompą. 

Siokia tokia gaišatis, bet niekas jų nesustabdys, Gardai. Argi to ne- 
žinai? 

"Iš žarnos pasigirdo garsai, kokius sukeltų milžiniškas šiaudas milži- 
niškame kokos stikle. Duburys buvo tuščias. 

- Išjunk! - šūktelėjo jis. Endersas tebespoksojo žemyn. Gardneris at- 
siduso ir stipriai patampė žarną. Endersas tartum išsigando, o paskiau 
iškėlęs parodė Gardneriui nykštį ir išnyko. Po kelių sekundžių žarna 
liovėsi vibravusi ir tuoj ėmė slinkti viršun - Endersas puolė ją vynioti. 

Gardneris pasistengė, kad žarnos galas visai nurimtų, nepradėtų švy- 
tuoti, ir tik tada ją paleido. 

Paskiau išsitraukė iš marškinių užančio radijo imtuvą ir jį įjungė. Ja- 
me buvo įtaisytas uždelsto veikimo mechanizmas su dešimties minučių 
atsarga. Padėjo imtuvą į duburio dugną, užkrovė uolienos gabalais. Vis 
tiek nemaža sprogimo jėgos nueis aukštyn, bet ši medžiaga, kad ir kas 
ji būtų, galinga - jos pakaks, kad suplėšytų galbūt kokias tris pėdas stat- 
menai uolienos į skeveldras, kurias jie greitai pakraus į nuleistą platfor- 
mą ir motorine gerve užtemps viršun. O laivas liks nesužalotas. Atrodo, 
niekas nepajėgus to padaryti. 

Gardneris įstatė koją į lyno kilpą ir šūktelėjo: 

- Trauk mane viršun! 

Nieko. 

- TRAUK MANE, DŽONI! - sustūgo jis. Vėl tasai pojūtis, lyg jo 
galva skirtųsi per kažkurią sutrūnijusią siūlę. 

Vis nieko. 

Pasikrapštęs iki riešų lediniame vandenyje, Gardneris gerokai suša- 
lo. Tačiau nepaisant to jo kaktą staiga išpylė lipnūs, nemaloniai varvan- 
tys prakaito lašai. Pasižiūrėjo į laikrodį ant rankos. Praėjo dvi minutės, 
kai įjungė radiją. Nuo laikrodžio jo akys nukrypo į granito gabalų krū- 
velę duburyje. Pakankamai laiko juos nusvaidyti ir išjungti imtuvą. 

Tačiau, kad ir išjungęs imtuvą, nesustabdysi to, kas vyksta jo vidu- 
je. Kažkaip tą Žinojo. 

Pakėlė akis viršun į Endersą, bet šio tenai nebuvo. 

Stai kaip jie tavim nusikratys, Gardai. 

Prakaito lašai sruveno jam į akis. Atbula ranka nusišluostė juos. 

- ENDERSAI! EI, DŽONI! 

Ropškis lynu, Gardai. 

Keturiasdešimt pėdų? Sapnuoji. Koledže gal būtum pajėgęs. O gal 
netgi ir tada - ne. 

Pasižiūrėjo į laikrodį. Trys minutės. 

Taigi, štai kaip. Buch. Ir nebėra. Auka Didžiajam Laivui. Niekniekė- 
lis tominokeriams permaldauti. 

- „dar nepaleidai? 

Jis taip staigiai atkragino galvą, jog sprande net sutreškėjo, baimė 
tučtuojau peraugo į įsiūtį. 

- Paleidau jau beveik prieš penkias minutes, šiknasmegeni! Ištrauk 
mane greičiau, kol dar tas daiktas nesprogo ir nepasiuntė manęs pade- 
besiuosna! 

Iš nuostabos Enderso burna bemaž komiškai suapvalėjo “O* raide. 
Jis vėl išnyko, ir Gardneris liko žvelgti į savo laikrodį pro akis užpylu- 
sio prakaito valktį. 

Lyno kilpą apie jo pėdą timptelėjo, ir tuoj pat jis ėmė kilti. Užsimer- 
kė ir prigludo prie lyno. Matyt, ne toks jau pasirengęs per kotą pūsti, 
kaip manėsi esąs. Antra vertus, gal ir nebloga tatai Žinoti. 

Pasiekęs iškasos viršų, nužengė ant jos krašto, atsilaisvino nuo pė- 
dos virvę ir nuėjo prie Enderso. 

- Atleisk, - subruzdo Endersas, kaltai nusišypsodamas. - maniau, 
kad buvome susitarę, jog prieš tai tu man šūktelsi... 

Gardneris smogė jam. Žala buvo padaryta, ir dar jam nespėjus kaip 
reikiant suvokti savo ketinimų, Endersas jau gulėjo ant žemės su paki- 
busiais ant vienos ausies akiniais ir kruvina burna. Ir nors neturėjo tele- 
patijos galios, Gardui pasirodė, kad jaučia, kaip visų galvos Heivene pa- 
sisuko šion pusėn, sunerimusios ir pastačiusios ausis. 

- Palikai mane apačioje su tuo įjungtu daiktu, šikniau, - pasakė jis. - 
Jeigu tu - ar kuris nors kitas šiame mieste - dar kada nors tai pakartos, 
verčiau tepalieka mane apačioje. Girdi? 

Įsiūtis užsiplieskė Enderso akyse. Jis vėl susigrąžino į vietą akinius 
ir atsistojo. Jo plikė buvo purvina. 

- Turbūt nežinai, su kuo kalbiesi. 

- Žinau daugiau, negu tu manai, - atkirto Gardneris. - Klausyk, Džo- 
ni. Ir visi kiti jūs, jeigu tik girdite, o aš manau, kad girdite, klausykitės. 
Man ten apačioje reikia telefoninio ryšio. Velniai rautų, man reikia pa- 
prasčiausio dėmesio. Juk elgiausi su jumis garbingai; aš vienintelis šia- 

me mieste, kuriam nereikėjo sumaišyti smegenų, kad šitai darytų. Po 
šimts, man reikia šiokio tokio dėmesingumo. Girdite? 

Endersas pakėlė akis, bet Gardneriui pasirodė, kad jis irgi klausosi. 
Klausosi kitų balsų. Gardneris laukė, ką jie nuspręs. Buvo pernelyg įpy- 
kęs, kad labai imtų į galvą. 

- Gerai, - švelniai pasakė Endersas, prispausdamas atbulą plaštaką 
sau prie sukruvintos burnos. - Gal tu 1r teisus. Mes įrengsime telefono 
ryšį ir pasirūpinsime, kad sulauktum truputėlį daugiau... Kaip tu tai va- 
dini? - niekinama šypsena perbėgo jo lūpomis. Šypsena, labai gerai 
Gardneriui pažįstama. Taip šypsosi Arbergas 17 Makardl bei visi į juos 
panašūs. Taip šypsojosi tipai, valdantys atomines, kai kalbėjo apie 
atominės energijos galimybes. 

- Pasakiau “dėmesingumo"'. Nori, kad tau priminčiau. Bet guviems 
vaikinams nesunku išmokti, ką, Džoni? Tenai namie yra žodynas. Tau 
reikia jo, šikniau? - žingtelėjo Enderso link ir su aiškiu pasitenkinimu 
išvydo šį pasitraukiant du žingsnius atatupstą, paniekos šypsena nuo jo 
lūpų dingo. Ją pakeitė nervingos įtampos žvilgsnis. - Dėmesingumo, 
Džoni. Prisimink. Visi jūs prisiminkite. Jeigu ne dėl manęs, tai nors dėl 
Bobės. 

Dabar jie stovėjo prie įrankių pašiūrės, Enderso akys buvo mažutė- 
lės ir nervingos, Gardnerio - plačios, pasruvusios krauju ir vis dar 
piktos. 

Ir jeigu Bobė numirs, tavo kalbos apie dėmesingumą gali papras- 
čiausiai užsibaigti greita ir neskausminga mirtimi. Štai kiek jo susilauk- 
siu, ar ne tiesa? Nejau imsi tvirtinti, kad tai gerai nusako šią situaciją, 
tu nuplikęs skystakiauši? 

- Aš... mes... vertiname tavo atvirumą, - pralemeno Endersas. Nepa- 
remiamos dantų jo lūpos nervingai tai pasipūsdavo, tai vėl įdubdavo. 

- Kurgi ne. 

- Galbūt mums ir neprošal pasikalbėti tiesiai šviesiai, - Endersas nu- 
siėmė akinius, ėmė juos šluostytis į sumirkusią nuo prakaito marškinių 
krūtinę (Gardneris pagalvojo, kad nuo to stiklai tik dar daugiau išsitep- 
lios); kai žmogėnas pakėlė akis, Gardas pamatė jose niekšišką piktą 
blizgesį. Tau nereikia... Taip trankytis, Džimai. Patariu - mes visi tau 
patariame - niekados daugiau to nedaryti. Esama... e... permainų... Taip, 
permainų... vykstančių Heivene... 

- Liaukis niekus tauzyti. 

- Ir kai kurios iš tų permainų padarė žmones... e... nekantriais. Tad 
šitaip trankytis gali būti... Na, didelė klaida. 

- Tavęs negąsdina netikėti garsai? 

Endersas sukluso. 

- Nesuprantu tavo... 

- Mat, jeigu laikrodžio mechanizmas radijuje tvarkingas, tuoj vieną 
tokį išgirsi. 

Jis užsiglaudė už pašiūrės, ne bėgčia, bet ir ne lūkuriuodamas. En- 
dersas metė išsigandusį žvilgsnį laivo link ir puolė įkandin jo. Užkliu- 
vo už kastuvo ir visu ilgiu išsitiesė į purvą, susigriebdamas už blauzdos 
ir iš skausmo susiraukdamas. Ir tą pat mirksnį žemę sudrebino stiprus 
trenksmas. Pažirę ant laivo korpuso uolienos gabalai vėl sukėlė tuos 
duslius, širdį smelkiančius dunksnius. Kitos nuolaužos pažiro į orą, 
nukrisdamos ant iškasos krašto ar atgal nugarmėdamos jon. Gardneris 
išvydo, kaip viena atšokusi nuo laivo korpuso nuskriejo stebėtinai toli. 

- Tu, menkysta, apgavike, šunsnuki! - sustūgo Endersas. Jis vis dar 
gulėjo ant žemės, tebeįsitvėręs savo blauzdos. | 

- Velniai rautų, menkysta! - atšovė Gardneris. - Juk tai tu palikai 
mane ten apačioje. 

Endersas piktai stebeilijo į jį. 

Gardneris kiek pastovėjo, kur buvo užsiglaudęs, paskiau nuėjo prie 
jo ir ištiesė ranką. 

- Na, stokis, Džoni. Kas buvo - pražuvo. Jeigu Stalinas ir Ruzveltas 
galėjo tiek ilgai bendradarbiauti, kovodami su Hitleriu, manau, mes pa- 
jėgsime pakankamai ilgai bendradarbiauti, kolei išlupsime šį griozdą iš 
žemės. Ką tu į tai? 

Endersas nieko neatsakė, tačiau kiek padelsęs paėmė Gardnerio ran- 
ką ir atsistojo. Paniuręs nusivalė drabužius, kartkartėmis vis apdovano- 
damas jį priešišku, klastingu it katės žvilgsniu. 

Nori nueiti ir pasižiūrėti, ar dar neiškėlėme savo lobio? - paklausė 
Gardneris. Pasijautė geriau nei bet kada per daugelį dienų, mėnesių, gal, 
po teisybei, netgi metų. Išliejus savo pyktį ant Enderso, jam gerokai pa- 
lengvėjo. 

- Ką turi galvoje? 

- Nesvarbu, - numojo Gardneris ir pats vienas priėjo prie iškasos 
krašto. Pažvelgė žemyn, tikėdamasis išvysti vandenį, klausydamasis, ar 
neišgirs apačioje burbuliuojant ir teliuškuojant. Nieko neišvydo, nieko 
neišgirdo. Regis, jiems vėl pasisekė. 

Staiga dingtelėjo, kad jis čia pat stovi įsirėmęs rankomis į strėnas, 
palinkęs virš keturiasdešimties pėdų pragarmės, o už jo nugaros - žmo- 
gus, kuriam ką tik suknežino marmūzę. “Jeigu Endersas panorėtų, ga- 
lėtų pribėgti ir stipriu stūmiu pasiųsti mane šion prarajon“, - pagalvojo 
jis ir išgirdo Endersą sakant: “Šitai padaryti būtų labai didelė klaida". 

Bet jis neatsigręžė, ir tasai saugumo pojūtis tęsėsi, nesvarbu, kad ir 
absurdiškai ne vietoje. Jautė palaimingą pasitenkinimą, ir tartum koksai 
užpakalinio vaizdo veidrodėlis jo galvoje leido jam pamatyti, kad nie- 
kas nesirengia to būvio nutraukti. 

Kai galiausiai atsisuko, Endersas vis tebestovėjo prie pašiūrės, ste- 
beilydamas į jį tuo paniurusiu paspirtos katės žvilgsniu. Gardneris spė- 
jo, kad šis vėl turėjo grupinį ryšį su savo draugužiais mutantais. 

- Ką pasakysi? - šūktelėjo jam Gardneris su patenkinta gaidele bal- 
se. - Apačioj daug sutrupintos uolienos. Grįšim prie darbo ar vis dar lie- 
sim vienas kitam nuoskaudas? 

Endersas nuėjo į pašiūrę, nusitvėrė keliamąjį krepšį, kuriuo jie išt- 
raukdavo iš apačios didesnius uolos gabalus, ir pasuko prie Gardnerio. 
Atkišo krepšį jam. Gardneris užsimetė jį sau ant peties. Buvo beeinąs 
vėl prie lyno, bet stabtelėjo ir atsigręžė į Endersą. 

- Neužmiršk manęs iškelti, kai šūktelsiu. 

- Neužmiršiu. 

Enderso akys, - o gal tik akinių stiklai, - buvo dumstelėję. Tiesa, 
Gardneris sumojo, kad nelabai jam rūpi katrie. Įstatė pėdą į lyno kilpą 
ir užveržė ją, o Endersas sugrįžo prie gervės. 

- Atmink, Džoni. Dėmesingumo. Štai šios dienos žodis. 

Nieko neatsakęs, Endersas jį nuleido apačion. 

Sekmadienis, liepos 31-oji. 

To sekmadienio rytą, penkiolika minučių po vienuoliktos, Henris 
Bakas, o savo draugeliams - paprasčiausiai Henkas, atliko paskutinį 
veiksmą toje tiesiog nesuvokiamoje, Heivene vykstančioje beprotystėje. 

Žmonės Heivene nekantrūs, - pasakė Endersas Gardneriui. Rūta 
Makoslend matė šio nekantrumo įrodymų per Deivido Brauno paieškas: 
karšti barniai, susistumdymai, sykį ar du paleisti į darbą kumščiai. Li- 
kimo ironija, juk visad pati Rūta, - Rūta ir aiškios moralinės nuostatos, 
kurioms ji visad atstovavo šių Žmonių gyvenime, - neleido paieškoms 
virsti visuotinėmis peštynėmis. 

Nekantrūs? “Padūkę"' - tinkamesnis žodis. 

Patirdamas “tapsmo" sukrėtimą, miestas panėšėjo į kambarį, pilną 
dujų, kur tereikia čirkštelti degtuku... Ar padaryti dar ką nors iš netyčių, 
tačiau tiek pat mirtinai pavojinga - kaip antai sprogimą tokiame kamba- 
ryje gali sukelti nekaltas pasiuntinukas, nuspaudęs durų skambutį ir taip 
įžiebęs kibirkštį. 

Tačiau toji kibirkštis vis dar netvykstelėjo. Iš dalies tai buvo Rūtos 
nuopelnas, iš dalies - Bobės. Paskiau, po apsilankymų stoginėn, pustu- 
zinis vyrų ir viena moteris pradėjo darbuotis tartum apsvaigę nuo LSD 
šeštojo dešimtmečio hipiai, padėdami Heivenui įveikti pirmuosius 
"tapsmo" sunkumus. 

Laimė Heiveno gyventojamas, laimė Meino, Naujosios Anglijos 
žmonėms, galbūt visam žemynui ar visai planetai, kad didysis trenks- 
mas vis dėlto neįvyko. Ne man jus įtikinėti, kad kur nors visatoje nėra 
planetų, sudarytų iš erdvėje pakibusių negyvų pelenų vien todėl, kad te- 
nai pradėtas karas dėl to, ar kas vietinėje skalbykloje neužsigriebęs per 
daug automatinių džiovintuvų. Niekas niekad negali tikrai pasakyti, kuo 
dalykai baigsis - jeigu jie baigsis. Ir liepos pabaigoje būta meto, kai vi- 
sas pasaulis galėjo prabusti ir sužinoti, kad mažame nežinomame Mei- 
no miestukyje verda baisus konfliktas, grasinantis sunaikinti visą pasau- 
lį - kivirčas, prasidėjęs dėl ko nors tokio didžiai svarbaus, kaip antai, 
kas turi apmokėti už priešpiečių kavą “Heiveno užkandinėje“. 

Žinoma, kurią nors dieną mes galime susprogdinti savo pasaulį be 
kieno nors pašalinės pagalbos, dėl priežasčių, kurios iš šviesmečių ats- 
tumo atrodytų visiškai banalios; iš tos vietos, kur mes sukamės ant vie- 
no iš Paukščių Tako stipinų Mažesniajame Magelano debesyje. Klausi- 
mas, įsiverš ar neįsiverš rusai į Irano naftos versloves, arba ar nuspręs 
NATO pastatyti Vakarų Vokietijoje sparnuotąsiais raketas, gali atrody- 
ti toks pat svarbus, kaip kieno eilė apmokėti sąskaitą už penkis kavos 
puodelius ir tiek pat pyragėlių. Galbūt, žvelgiant iš galaktikos perspek- 
tyvos, visa sueina į vieną ir tą pat. 

Kaip ten būtų, įtemptas laikotarpis Heivene iš tiesų baigėsi kartu su 
liepos mėnesiu - iki tol beveik visi miestiečiai prarado savo dantis ir 
prasidėjo nemaža kitų, keistesnių mutacijų. Tasai septynetas apsilankiu- 
siųjų Bobės stoginėje ir pabendravusiųjų su kažin kuo žaliajame gaise 
pradėjo justi tas mutacijas kokias dešimt dienų anksčiau, bet slėpė jas. 

Atsižvelgiant į pokyčių pobūdį, veikiausia tatai buvo išmintinga. 

Kadangi Henko Bako kerštas Albertui “Pitsui" Barfildui iš tiesų bu- 
vo paskutinis pasibaisėtinos Heiveno beprotystės veiksmas, šioje švie- 
soje nusipelno, kad jį trumpai paminėtume. 

Henkas ir Pitsas Barfildas įėjo į ketvirtadienio pokeristų ratelį, ku- 
riam taip pat priklausė ir Džo Polsonas. Nuo liepos 31-osio0s pokerio 
partijos užsibaigė, ir ne todėl, kad toji kalė Beka Polson išprotėjusi sus- 
pirgino savo vyrą. Užsibaigė todėl, kad pokeryje negali blefuoti, jeigu 
visi lošėjai - telepatai. | 

Tad štai, Henkas griežė ant Pitso Barfildo dantį, ir kuo daugiau jis 
galvojo, tuo jo pagieža didėjo. Visus tuos metus Pitsas sukčiavo dalin- 
damas kortas: Kai kurie iš jų tą įtarė - Henkas vis prisiminė vieną va- 
karą pas Kailą Arčinburgą jo galiniame kambaryje, - regis, tai buvo 
prieš septynerius metus, - kai žaidė biliardą su Mosu Harlingenu ir ta- 
sai jam pasakė: | 

- Jisai sukčiauja, tai taip tikra, kaip tu esi šiame pasaulyje, Henkai. 
Šeštukas šalin. - Bam! Ir rutulys įlėkė tinklelin lyg virvele pritrauktas. - 
Visa esmė, kad šunsnukis moka tai daryti. Jeigu būtų nors kiek lėtesnis, 
aš jį pagaučiau. 

- Jeigu taip manai, tau reikėtų pasitraukti iš lošimo. 

- Šūdas! Bet kuris kitas tame lošime toks pat doras. Ir, po teisybei, 
aš daugelį jų galiu aplošti. Devintukas. Kampas. - Bam! - Tasai suskre- 
tęs šmikis gudrus, niekad nepersistengia - tik trupučiuką pareguliuoja, 
jeigu iš tikrųjų pradeda eiti į minusą. Pastebėjai, kaip kiekvieną ketvir- 
tadienį baigia? Maždaug lygiai? 

Henkas pastebėjo. Bet vis tiek manė, kad visą tą dalyką Mosas per- 
nelyg sau išpučia galvoje - Mosas buvo geras pokeristas, nemėgo, jei- 
gu negalėdavo pasiimti kieno nors kito pinigų. Bet per tuos metus ir ki- 
ti išsakė panašų įtarimą, ir ne vienas iš jų, - beje, kai kurie velniškai geri 
vaikinai, vaikinai, su kuriais Henkui tikrai malonų būdavo išlenkti ke- 
lis bokalus alaus ar sumesti kelias partijas kortomis, - pasitraukė iš lo- 
šimo. Padarė tai ramiai, be bruzdulio, nieko neužgaudamas, ir niekad 
nekilo užuominų, jog dėl to galėjo būti kaltas Pitsas Barfildas. Taigi ga- 
liausiai jie įsirašė į Bengoro kėglių klubą, kur ir praleisdavo pirmadie- 
nio vakarus, bet žmonoms nepatiko, kad dusyk per savaitę vakarais jie 
grįždavo taip vėlai. Jų tvarkaraštis pasikeitė, nebegalėdavo vakarais 11- 
gai užtrukti. Dingsčių būdavo daug, pavyzdžiui, artėja žiema (net jeigu 
tebuvo gegužė) ir reikia pasitvarkyti savo motoroges. 

Taigi jie po vieną pasitraukė iš kompanijos, liko tik nedidukas bran- 
duolys iš trijų ar keturių visąlaik buvusiųjų drauge, ir kažkaip nuo to pa- 
sidarė tik dar blogiau, žinant, kad arba tie pašaliečiai pastebėjo, arba 
suuodė taip aiškiai, kaip gali užuosti naminio antpilo kvapą, beveik 
nuolatos trenkiantį nuo Barfildo neprausto kūno. Jie suprato. Jis, Kailas 
ir Džo buvo muilinami. Visus tuos metus jie buvo muilinami. 

Kai “tapsmas" kaip reikiant įsibėgėjo, Henkui atsivėrė akys, sužino- 
jo tiesą kartą visiems laikams. Pitsas ne tik mažumėlę sukčiaudavo da- 
lindamas kortas, bet kartkartėmis suteikdavo sau ir nediduką malonumą 
jas žymėti. Šitų triukų išmoko per ilgas nuobodžias valandas naujokų 
karantine - pirmaisiais mėnesiais po Antrojo pasaulinio karo Berlyne... 

O dabar, kai kada tomis karštomis, tvankiomis liepos naktimis Henkas 
gulėdavo nesudėdamas bluosto lovoje, skaudančia galva, ir įsivaizduo- 
davo Pitsą sėdintį kokioje nors dailutėje, jaukioje sodyboje, be marš- 
kinių, be batų, skleidžiantį dvoką iki dangaus, vypsantį plačia šlykščia 
šypsena, kaip buvo pratęs sukčiaudamas, ir paskendusį svajonėse apie 
dundukus, kuriems grįžęs namo kirps vilną. 

Henkas ištvėrė tuos vaizdinius ir galvos skausmus dvi savaites... O 
paskiau vieną naktį toptelėjo.-atsakymas. Paprasčiausiai jis vėl pasiųs se- 
nąjį Pitsą į karantiną. Štai ką padarys. Kad ir kaip ten būtų, į kokį nors 
karantiną. Į karantiną galbūt už penkiasdešimties, o gal ir už penkių 
šimtų ar penkių milijonų šviesmečių. Į karantiną Šmėklų zonoje. Ir 
Henkas žinojo, kaip šitai padaryti. Staiga atsisėdo lovoje ir plačiai 1šsi- 
šiepė. Pagaliau galvos skausmas praėjo. 

- O vis dėlto kas, po šimts, tas karantinas? - sumurmėjo jis, ir tuoj 
nusprendė, kad tai ne jo problema. Išlipo iš lovos 1r iškart, trečią pary- 
čiui, ėmėsi darbo. 

Pagavo Pitsą po savaitės, kai tasai sumanymas buvo atėjęs jam į gal- 
vą. Pitsas sėdėjo atsidrėbęs kėdėje priešais Kuderio universalinę ir Žiū- 
rinėjo fotografijas “Gallery"' žurnale. Žiūrinėti plikų bobų fotografijas, 
sukčiauti lošiant ir smardinti karantinus - štai kokia Pitso Barfildo spe- 
cialybė. Henkas apsisprendė. 

Buvo sekmadienis, oras padūmavęs, karštas. Žmonės matė, kaip 
Henkas priėjo prie Alberto “Pitso"' Barfildo - atsidrėbusio kėdėje, batais 
apsikabinusio priekines jos kojeles ir peržiūrinėjantį visas tas Merginas 
Iš Kaimynystės; jie jautė (girdėjo) vieną vienintelę mintį be atvangos 
pulsuojančią 

(karantinaskarantinaskarantinas) 

Henko sąmonėje; matė didžiulį portatyvinį radijo imtuvą, kurį jis ne- 
šėsi už rankenėlės, matė iš priekio už kelnių užkištą pistoletą ir skubiai 
išsisklaidė į šalis. 

Pitsas įsigilinęs tyrinėjo “Gallery" atlanką, kuriame buvo pavaizduo- 
ta nemaža merginos, vardu Kendė (kaip teigė žurnalas, jos hobis - “bu- 
riavimas ir vyrai su stipriomis ir kartu švelniomis rankomis*'). Atitrau- 
kė akis nuo fotografijos per vėlai, kad suspėtų ką nors konstruktyvaus 
savo labui nuveikti. Turint omeny Henko pistoleto dydį, žmonės tądien 
per vakarienę reiškė nuomonę (paprastai nė nepraverdami burnos, ne- 
bent kai jon dėdavosi maistą), kad kai vargšas Pitsas tą sekmadienio ry- 
tą atsistojo, buvo jau per vėlu. 

Kėdė iš po jo su trenksmu apvirto. 

- Ei, Henkai! Kas... 

Henkas išsitraukė ginklą - prisiminimą iš savo paties tarnybos armi- 
joje. Jis tarnavo Korėjoje, o ne kokiame nors karantine. 

- Verčiau sėdėk, kur sėdėjai, - tarė Henkas, - arba teks plauti nuo tos 
vitrinos tavo vidurius, sukčiau neraliuotas. 

- Henkai... Henkai... Kas... 

Henkas siekė už marškinių ir ištraukė porą nedidelių ausinių. Įkišo 
jų laidus į didįjį imtuvą, įjungė jį ir numetė ausines Pitsui. 

- Užsidėk jas, Pitsai. Pažiūrėsim, ar ir dabar sugebėsi išsisukti. 

- Henkai... Prašau... | 

- Neketinu su tavim derėtis, Pitsai, - labai nuoširdžiai tarė Henkas. - 
Skaičiuoju iki penkių - užsidedi tas ausines arba aš tau padarysiu sinu- 
sų operaciją. 

- Dievaži, Henkai, dėl to sumauto centinio pokerio! - sukliko Pitsas. 
Prakaitas išpylė jo veidą, sruvo ant chaki spalvos marškinių. Skleidė 
nuo savęs stiprų, rūgštų ir stebėtinai nemalonų tvaiką. 

- Vienas... Du... 

Pitsas baugščiai apsidairė. Nieko aplinkui nebuvo. Gatvė stebuklin- 
gai ištuštėjo. Nevažiavo nė vienas automobilis, nors jų daug stovėjo 
parkavimo aikštelėje prie universalinės. Užgulė slegianti tyla. Ją trikdė 
tik muzika, kurią jis ir Henkas girdėjo sklindant iš ausinių - “Los Lo- 
bos“ svarstė, ar vilkas išgyvens. 

- Tiktai korta tokia paeidavo per tą sumautą pokerį, aš nieko neda- 
riau! - suspigo Pitsas. - Dėl Dievo! Kas nors sustabdykite tą vyrioką! 

- „„„tTYS... 

Galiausiai, paklaikęs iš baimės, Pitsas pašaipiai sukliko: 

- Pyksta, kad yra toksai nevykęs prasilošėlis! 

- Keturi, - pasakė Henkas ir pakėlė savo karišką pistoletą. 

Pitso marškiniai dabar beveik pajuodo nuo prakaito, išsprogusiomis 
18 baimės akimis, skleidžiantis dvoką it napalmu paskrudinta mėšlo krū- 
va, jis pasidavė: 

- Gerai! Gerai! Gerai! - sukliko ir paėmė ausines. - Aš jas deduos, 
deduos! 

Jis užsidėjo ausines. 

Tebelaikydamas nukreiptą į jį pistoletą, Henkas pasilenkė prie radi- 
jo aparato, kuriuo galima buvo leisti kasetines juosteles, taip pat priimi- 
nėti stotis “AM" ir “FM" bangų diapazonais. Po kasetės kamera esan- 
tis mygtukas “Groti" buvo užklijuotas lipnia juostele su ant jos užrašy- 
tu vienu gan grėsmingu žodžiu: “Siųsti"". 

Henkas nuspaudė tą mygtuką. 

Pitsas pratrūko klykti. Paskiau klyksmas ėmė silpti, tartum kažkas jo 
viduje reguliatoriumi mažino garso stiprumą. Tuo pat metu kažkas tar- 
tum mažino ir jo ryškį, fizinę vientisybę... Jo esamumą. Pitsas Barfildas 
bluko nelyginant fotografija. Jo burna jau judėjo be garso, oda skydo 
kaip pienas. 

Realybės lopinėlis - lopinėlis dydžiu sulig apatiniąja baro durų puse 
- už jo prasivėrė. Kilo toks pojūtis, kad realybė - heiveniškoji realybė - 
pasisuko ant kažkokios nežinomos ašies (kaip triuke su namu, kuriame 
vaidenasi, knygų spinta pasirodo esanti užmaskuotomis durimis). Už 
Pitso dabar tęsėsi grasus, purpurinis iki juodumo kraštovaizdis. 

Tartum nuo vėjo plaukai Henkui apie ausis susikedeno, apykaklė at- 
sisegė pokštelėdama nelyginant šūvis iš pistoleto su duslintuvu; šiukš- 
lės ant asfalto - saldainių popierėliai, suploti cigarečių pakeliai, pora 
maišelių nuo bulvių traškučių - nuskriejo į tą kiaurymę, nešamos oro 
srovės, plūstančios į mažne beorę aną kitą vietą. Kai kurios iš tų šiukš- 
lių pralėkė Pitsui tarp kojų. O kitos, pagalvojo Henkas, tartum perėjo 
kiaurai per jas. 

Paskiau staiga, lyg pats tapęs lengvas it šiukšlės, besimėčiusios ant 
grįstos aikštelės priešais parduotuvę, Pitsas buvo įtrauktas kiaurymėn. 
parnis savo sparnais. “Kaip tik tau, storasnuki, - pagalvojo Henkas, - tu- 
rėsi ką skaityti savo karantine". Pitso kėdė persivertė, nušliaužė asfaltu 
ir perpus įstrigo toje angoje. Oro srovė jau verpetavo apie Henką. Jis 
pasilenkė prie imtuvo ir pridėjo pirštą ant “Stop" mygtuko. 

Prieš pat jį nuspausdamas, išgirdo aukštą ploną šauksmą, atskriejusį 
iš anapus. Jis pakėlė galvą pagalvodamas: tai ne Pitso. | 

Ir vėl: 

-hili... 

Henkas susiraukė. Tai vaiko balsas. Vaiko balsas, ir kažkoks pažįs- 
tamas. Kažkoks... 

- „dar nebaigei? Aš noriu na-amo... 

Lengvai, neįspūdingai dzinktelėjo, ir Kuderio universalinės vitrina, 
įblokšta vidun, kai praeitą sekmadienį susprogo rotušė, dabar buvo iš- 
siurbta laukan. Apie Henką praskriejo stiklų uraganas, tačiau Henkas 
stebuklingai išliko sveikas. 

- „prašau, sunku kvėėėėpuoti... 

Dabar apie Henką pradėjo skraidyti universalinės vitrinoje piramidė- 
mis sukrauti pupelių konservai, tartum siurbiami pro realybės angą, ku- 

rią jis kažkokiu būdu atidarė. Penkiasvariai maišai su produktų rinki- 
niais piknikui ir dešimtsvariai - su anglimis slydo grindiniu su sausu po- 
pieriaus garsu. 

“Metas užkimšti tą siurbyklę", - pagalvojo Henkas, ir tartum patvir- 
tindama šią jo nuomonę pupelių skardinė trenkė jam į pakaušį, atšoko 
aukštai į orą, paskiau nušvilpė į tą purpuriškai juodą prarają. 

- Hiliiiii... 

Henkas nuspaudė “Stop" mygtuką. Anga kaipmat pranyko. Pasigir- 
do triokštelėjimas - įstrigusi joje kėdė buvo perkirsta pusiau, bemaž 
tiksliai įstrižaine. Pusė kėdės gulėjo ant asfalto. Antrosios pusės niekur 
nebuvo matyti. 

Rendis Krogeris, vokietis, nusipirkęs Kuderio universalinę penktojo 
dešimtmečio pabaigoje, sugriebė Henką ir apgręžė į save. 

- Tu man sumokėsi už tą vitriną, Bakai, - pasakė jis. 

Krogeris parodė į keistai įkypą puskėdę, gulinčią ant asfalto. 

- Taip pat ir už kėdę, - pareiškė jis ir nužingsniavo atgal parduotu- 
vėn. 

Štai kaip baigėsi liepa. 


5 

Pirmadienis, rugpjūčio 1-oji. 

Džonas Leandras nutilo, išlenkė iki galo alaus bokalą ir paklausė 
Deividą Braitą:. 

- Na, tai kaip manai, ką jis pasakys? 

Braitas trumpam susimąstė. Jisai su Leandru sėdėjo “Baunti Taver- 
noje", pašėlusiai pergražintoje Bengoro užeigoje, pasižyminčioje tik 
dviem privalumais - buvo bemaž tiesiai skersai gatvę nuo Bengoro 
“Daily News“ redakcijos ir pirmadieniais čia galėdavai gauti “Heine- 
ken'' alaus po dolerį už butelį. 

- Manau, pirmiausia jis tau pasiūlys kuo skubiausiai vykti į Derį ir 
baigti spaudai “Bendruomenės kalendorių“, - pasakė Braitas. - Paskiau 
turbūt pasiteiraus, ar nepagalvojai kreiptis į psichiatrą. 

Leandras atrodė tiesiog juokingai prislėgtas. Turėjo vos dvidešimt 
ketverius metus, ir paskutinės dvi istorijos, kurias nušvietė laikraštyje, 
- dviejų valstijos policijos patrulių dingimas (skaityk: spėjamai nužudy- 
ti) ir trečiojo savižudybė, - pakurstė jo apetitą aukštos įtampos medžia- 
gai. Palyginus su niauriomis dviejų valstijos policininkų kūnų vidurnak- 
čio paieškomis, rašyti reportažą apie Amerikos Veterinarų konferenci- 

jos Deryje iškilmingą vakarienę - ne kažin kas. Nenorėjo, kad sensac1- 
jos baigtųsi. Braitui beveik pagailo to mažo kirmino - bėda, kad Leand- 
ras toks ir buvo. Būti kirminu dvidešimt ketverių metų - dar nieko. Ta- 
čiau jis bemaž neabejojo, kad Džonis Leandras liks kirminu keturiasde- 
šimt ketverių... Šešiasdešimt ketverių... aštuoniasdešimt ketverių, jeigu 
tik išgyvens tiek. 

Būti kirminu aštuoniasdešimt ketverių - mintis, šiek tiek kelianti pa- 
garbą ir perdėm bauginanti. Galų gale Braitas nusprendė dar užsisakyti 
alaus. 

- Aš tik pajuokavau, - pasakė jis. 

- Tuomet tu manai, kad jis leis man tęsti? 

- Ne. 

- Betgi tu ką tik pasakei... 

- Aš pajuokavau dėl psichiatro, - kantriai paaiškino Braitas. - Štai 
apie ką aš juokavau. 

“Jis" - tai Piteris Reino, laikraščio vyriausiasis redaktorius. Braitas 
jau prieš gerokai mėtų buvo sužinojęs, kad vyriausieji redaktoriai turi 
vieną bendrą bruožą su Pačiu Dievu, ir spėjo, kad Džonis Leandras jau 
greitai irgi tą sužinos. Reporteriai gali siūlyti, bet vyriausieji redaktoriai, 
tokie kaip Piteris Reino, galutinai nusprendžia. 

- Bet... 

- Tau nėra ko tęsti, - nukirto Braitas. 

Jeigu Heiveno siaurasis ratelis - tie, kurie lankėsi Bobės Anderson 
stoginėje, - būtų galėjęs išgirsti, ką Leandras paskiau pasakė, jo gyve- 
nimo trukmės tikimybė būtų nukritusi iki dienų... Gal netgi valandų. 

- Man reikia tęsti Heivene, - štai ką jis pasakė, ir trim gurkšniais iš- 
maukė “Heineken'o" tamsųjį. - Viskas prasideda tenai. Vaikas dingsta 
Heivene, moteris žūva Heivene, Roudsas ir Gebonsas grįžta iš Heiveno. 
Daganas nusižudo. Kodėl? Nes mylėjo tą moterį Makoslend, sako jis. 
Makoslend - iš Heiveno. 

- Nepamiršk mylinčio senelio, - patarė Braitas. - Jis visur eina ir kal- 
ba, kad jo vaikaičio dingimas - tai sąmokslas. Laukiau, kad ims kuždė- 
ti apie Fu Mančą* ir baltąsias verges. 

- Tai kas gi? - dramatiškai paklausė Leandras. - Kas vyksta Hei- 
vene? 

- Klastingojo daktaro šunybės, - atsakė Braitas. 


* Daktaras Fu Mančas - populiarių tarpukaryje Sakso Romerio (Sax Roh- 
mer) nuotykių romanų personažas. 

Atnešė alų, bet jis jau nebenorėjo gerti. Tik norėjo ištrūkti iš čia. Už- 
siminti apie mylintį senelį buvo klaida. Prisiminti apie tą senelioką šiek 
tiek nesmagu. Jam aiškiai išklibęs šulas, bet kažkas jo akyse... 

- Ką? 

- Daktaro Fu MančdęJeigu čia pamatysi besisukinėjantį Neilandą 
Smitą*, manau, galėsi jam pasiūlyti šimtmečio istoriją. - Braitas pasi- 
lenkė per stalą ir kimiai sušnabždėjo: - Baltosios vergės. Atsimink, iš ko 
tai išgirdai, kai tau paskambins iš Niujorko “Times". 

- Man tai neatrodo juokinga, Deividai. 

“Aštuoniasdešimt ketverių metų kirminas, - vėl pagalvojo Braitas. - 
Tik įsivaizduok". 

- Arba štai dar, - pasakė Braitas. - Žali žmogeliukai. Jau jie įsiveržė 
į Žemę, tik niekas dar to nežino. Ir BAC! Niekas Nepatikės Tuo Sau- 
niuoju Jaunu Laikraščių Ereliu! Robertas Redfordas Džono Leandro 
vaidmenyje Toje Kvapą Gniaužiančioje Sagoje apie... 

Priėjęs barmenas paklausė, gal jie norį atsiskaityti. 

Leandras atsistojo, jo veidas buvo šaltas. Numetė tris dolerinius 
banknotus ant baro prekystalio. 

- Tavo humoro jausmas kaip paauglio, Deividai! 

- Arba pabandyk šitaip, - svajingai varė toliau Braitas. - Ir Fu Man- 
čas, ir Žalieji žmogeliukai - ateiviai iš kosmoso. Sudarę sąjungą pra- 
gare. Niekas apie tai nežino, išskyrus tave, Džoni. Klaatu barada nic- 
tų/** 

- Ką gi, nusispjaut, leis man Reino tęsti ar neleis, - tarė Leandras, ir 
Braitas suprato, kad galbūt kiek per smarkiai tampė Džonio jautriąsias 
stygas; kirminas buvo įsiutęs. - Mano atostogos prasideda ateinantį 
penktadienį. Galiu nuvažiuoti į Heiveną. Ir tęsti savo laiko sąskaita. 

- Žinoma, - pakiliai pasakė Braitas. Suvokė, kad reiktų liautis, - jau 
labai greitai Leandras tikriausiai pabandys žiebti jam į snukį, - bet vai- 
kinas tiesiog vis atveria naujų progų pašmaikštauti. - Žinoma, šitaip tu- 
ri būti. Antraip Redfordas nesutiktų imtis vaidmens, jeigu negalėtų 
veikti vienas. Vienišas vilkas! Klaatu barada nictu! Uch! Tik nepa- 
miršk užsisegti savo ypatingąjį laikrodį, kai ten vyksi. 

*“ - Kokį laikrodį? - paklausė Leandras vis dar piktu veidu. O, taip, ji- 
sai susigadino nuotaiką, tačiau neprarado kovos dvasios. 


* S. Romerio “Dr. Fu Mančo“ romanų serijos personažas. 
** Frazė iš populiaraus 1950 metų filmo “Diena, kai sustojo Zemė" Kla- 
atu - skraidančiosios lėkštės pilotas, ateivis iš kitos planetos. 

- Na, Žinai, to, siunčiančio ultragarsinius signalus, kuriuos tik Super- 
menas gali girdėti, kai tu ištrauki prisukamąją galvutę, - pasakė Braitas, 
pademonstruodamas savo paties laikrodį (ir išliedamas sau ant klyno 

- Man nusispjaut, ką galvoja Piteris Reino, ir nusispjaut, kiek dar tu 
kvailai juokausi, - metė Leandras. - Jūs abu galit sulaukti nemenko ne- 
tikėtumo. 

Jis pasikėlė eiti, paskiau atsisuko. 

- Ir sau užsirašyk: laikau tave cinišku mėšlagalviu be jokios vaiz- 
duotės. 

Atsisveikinimui tėškęs šiuos žodžius, Džonis Leandras apsisuko ant 
kulnų ir išdidžiai išžirgliojo laukan. Braitas pakėlė bokalą ir linktelėjo 
barmenui. 

- Išgerkim už visus pasaulio ciniškus mėšlagalvius, - tarė jis. - Mes 
neturime vaizduotės, bet esame stebėtinai atsparūs kirminizmui. 

- Kaip įsakysite, - atsiliepė barmenas. Jam atrodė, kad visa tai jau 
buvo matęs anksčiau... Nors jis niekad neaptarnavo baro Heivene. 

Antradienis, rugpjūčio 2-oji. 

Jų buvo šešetas - tų, kurie susitiko tą vėlyvą popietę Njuto Berindže- 
rio kontoroje. Artinosi penkta valanda, bet bokšto laikrodis, - bokšto, 
kuris atrodė tikras, bet pro kurį kiaurai galėjo praskristi paukštis, jeigu 
bent vienas iš jų dar buvo likęs Heiven Vilidže, - vis teberodė penkias 
po trijų. Visi šeši praleido kurį laiką Bobės stoginėje; Edis Makynas bu- 
vo papildęs jų skaičių visai neseniai. Kiti - tai Njutas, Dikas Elisonas, 
Kailas, Heizelė ir Frenkas Spriusas. 

Balsu nekalbėdami, jie aptarė keletą dalykų, kurie buvo susikaupę. 

Frenkas Spriusas pasiteiravo, kaip Bobė. 

Vis dar gyva, atsakė Njutas; niekas nieko daugiau nežinojo. Ji gal 
vėl išeis iš stoginės. Bet panašiau, kad taip neatsitiks. Kaip ten būtų, jie 
sužinos, kai šitai atsitiks. 

Trumpam pokalbis pakrypo į vakarykščią Henko Bako poelgį ir į 
tai, ką sakėsi Henkas girdėjęs atsklindant iš to kito pasaulio. Niekas per 
daug nesisielojo dėl velionio ir ne tokio jau žavaus Pitso Barfildo. Gal- 
būt bausmė atitiko kaltę, o gal ir buvo kiek per žiauri. Nesvarbu. Jau 
baigta. Nieko Henkui neatsitiko dėl to, ką padarė; įteikė Rendžiui Kro- 
geriui asmeninį čekį už išdužusį vitrinos stiklą ir prekes, kurios buvo 
įsiurbtos pro kiaurymę, kurią Henkas pramušė realybėje. Krogeris pas- 

kambino į Bengoro “Šiaurės nacionalinį banką“ ir pasitikrino čekį. Su- 
žinojo, kad tasai galiojantis, ir šitai jam buvo svarbiausia. 

Beje, jeigu ir būtų norėję, jie nebūtų galėję nieko Henkui padaryti; 
miesto vienintelė kalėjimo kamera, perdirbta iš sandėlio, buvo rotušės 
rūsyje, kur Rūta kai kada įkišdavo keletą savaitgalio girtuoklių, ir Hėn- 
ką Baką ten sulaikytų daugių daugiausia dešimčiai minučių. Stipresnis 
keturiolikmetis būtų iš ten išsilaužęs. Ir jie negalėjo taip lengvai pasiųsti 
Henko į apygardos kalėjimą. Kaltinimas būtų atrodęs gana keistas. Pa- 
sirinkimas buvo paprastas: palikti jį ramybėje arba išdanginti į Altayrą- 
4. Laimė, jie galėjo iš arčiau pažvelgti į Henko mintis bei motyvaciją. 
Pamatė, kad jo pyktis ir sumaištis slūgsta kaip ir visų mieste. Mažai ti- 
kėtina, kad jis vėl galėtų iškrėstidgą nors rimta, tad jie atėmė iš jo per- 
dirbtąjį radijo imtuvą, paprašė nesusimeistrauti kito ir perėjo prie to, kas 
jiems rūpėjo šiek tiek labiau... Prie balso, kurį jis tvirtino girdėjęs. 

Taip, tikrai, tai Deividas Braunas, dabar pasakė Frenkas Spriusas. 
Kas nors dėl to abejoja? 

Niekas. 

Deividas Braunas Altayre-4. 

Nei vienas tiksliai nežinojo, kur Altayras-4 yra ar kas jis yra, bet ne- 
labai jiems ir rūpėjo. Pats pavadinimas tartum išplaukė atmintin iš ko- 
kio nors seno filmo ir reiškė ne daugiau kaip tominokeriai, atėję iš kaž- 
kokio seno eilėraštuko. Teturėjo reikšmės (ir tai nelabai), kad Altayras- 
4 - kažkas panašaus į kosminį sandėlį, vietą, kur sandėliuojami įvairūs 
daiktai. Henkas išsiuntė Pitsą tenai, bet prieš tai praleido tą susmirdusį 
šunsnukį pro kažkokią savotišką dezintegracijos procedūrą. 

Matyt, su Deividu Braunu buvo kitaip. 

Ilga mąsli tyla. 

(taip tikriausiai taip) 

Tie pastarieji žodžiai nepriskirtini kuriam nors konkrečiam asme- 
niui; čia buvo grupinis mąstymas kaip bičių avily ir savaime išbaigtas. 

(bet ko jaudintis) 

Jie be jausmo susižvalgė. Galėjo patirti jausmus, bet ne dėl tokio 
menko nieko kaip šis. 

Sugrąžinkim jį atgal, abejingai pasiūlė Heizelė. Brajantas ir Merė 
apsidžiaugtų. Ir Rūta. Ji būtų to norėjusi. O mes visi ją mylėjome, juk 
žinote. Jos mintys priminė toną moters, siūlančios savo draugui nupirkti 
jos sūnui gaivinamojo gėrimo už tai, kad buvo geras. 

Ne, pasakė Edlis, ir visi sužiuro į jį. Pirmąsyk jis įsiterpė į jų pokal- 
bį. Atrodo, varžėsi, tačiau kalbėjo toliau. Visi valstijos laikraščiai ir te- 

levizijos stotys prisistatys čia nušviesti “stebuklingą sugrįžimą“. Visi 
galvoja, kad jis miręs - vos ketverių metukų ir jau dvi savaitės kaip din- 
gęs. Jeigu dabar atsiras, tatai sukels pernelyg daug triukšmo. 

Visi sulinksėjo. 

Ir ką jis pasakys? įsiterpė Njutas. Kai jo paklaus, kur buvo, ką jis pa- 
sakys? 

Mes galėtume ištrinti jo atmintį, pasakė Heizelė. Tai būtų visai ne- 
sunku, ir laikraštininkai pažiūrėtų į amneziją kaip į visiškai natūralų da- 
lyką. Esamomis aplinkybėmis. 

(taip bet ne čia problema) 

Vėl daugelis balsų - visų kaip vieno. Jie susiliejo į keistus žodžių ir 
vaizdinių derinius. Problema ta, kad dalykai jau nuėję per toli, kad ga- 
lima būtų ką nors įleisti į miestą, išskyrus pačius laikiniausius prava- 
žiuojančiuosius... Ir net daugelį jų galima nuo to atgrasinti pastačius ne- 
tikrus kelio remonto ir apylankos ženklus. Mažiausia, ko jiems reikia 
Heivene - tai gaujos reporterių ir televizijos operatorių. Ir laikrodžio 
bokšto kino juostoje nesimatys - jis nelyginant minčių sukurta skaidrė, 
ne daugiau kaip haliucinacija. Ne, atsižvelgiant į viską, bus geriaušia 
Deividą Brauną palikti ramybėje. Kol kas nieko jam neatsitiks. Jie ma- 
žai žinojo apie Altayrą-4, bet viena tikrai žinojo - laikas ten bėga kito- 
kiu greičiu: Altayre-4 praėjo mažiau nei metai nuo to laiko, kai Žemė 
atsiskyrė nuo Saulės. Tad Deividas Braunas iš tiesų tenai vos tik pate- 
kęs. Žinoma, jis vis dėlto gali numirti: nežinomi mikrobai gali įsisk- 
verbti į jo organizmą, kokios nors nežinomos Altayro-4 sandėlio Žiur- 
kės gali jį suryti, arba paprasčiausiai jis gali numirti nuo sukrėtimo. Bet 
jis tikriausiai nenumirs, 0 jeigu ir numirtų, nėra tatai taip svarbu. 

Jaučiu, kad berniukas galėtų mums praversti, pasakė Kailas. 

(kaip) 

sakysim, nukreipti dėmesiūui. 

(ką turi galvoje) 

Kaulas tiksliai negalėjo paaiškinti, ką turi galvoje, tik jautė, kad jei- 
gu į Heiveną vėl būtų pritrauktas dėmesys, - kaip Rūta bandė pritraukti 
susisprogdindama su savo prakeiktomis lėlėmis, kas suveikė netgi ge- 
riau, nei buvo sumanyta, - galbūt jie galėtų Deividą Brauną sugrąžinti 
ir patalpinti kur nors kitur. Jeigu tai būtų deramai atlikta, galbūt jie dar 
laimėtų šiek tiek laiko. Visados problema su laiku. Laiku “tapti". 

Kailas išsakė šias mintis gana nerišliai, bet kiti pritariamai linkčiojo 
jo galvosenai. Būtų nebloga palaikyti Deividą Brauną taip šnekantį, lau- 
kiantį užkulisy dar kiek ilgiau. 

(Tiktai kad Merė nesužinotų - ji dar nepakankamai toli pažengusi 
savo “tapsmu"' - privalu kol kas nuo jos tai slėpti) 

Visas šešetas apsidairė išplėstomis akimis. Tas balsas, silpnas, bet 
aiškus, nepriklausė nė vienam iš jų. Atskriejo pas juos nuo Bobės An- 
derson. 

Bobė! sušuko Heizelė, mažne pašokdama nuo kėdės. Bobe, tau vis- 
kas gerai? Kaip tau sekasi? 

Jokio atsako. 

Bobės nebeliko - netgi negalėjai jos justi čia esant. Jie atsargiai su- 
sižvalgė, tyrinėdami vienas kito įspūdžius, ar tai tikrai buvo Bobė. 
Kiekvienas iš jų jautė, kad jeigu būtų buvęs vienas ar viena, be galimo 
patvirtinimo, jis ar ji būtų atmetę tą mintį kaip neįtikėtinai ryškią haliu- 
cinaciją. 

Kaip mes tai paslėpsime nuo Merės? mažne piktai paklausė Dikas 
Elisonas. Juk negalime nieko vienas nuo kito nuslėpti! 

Taip, atšovė Njutas. Mes galime. Dar nepakankamai gerai galbūt, 
bet galime šiek tiek užtamsinti savo mintis. Padaryti jas sunkiai įžvel- 
giamas. Kadangi... 

„(mes pabuvojome) 

(pabuvojome tenai) 

(pabuvojome stoginėje) 

(Bobės stoginėje) 4 

(mes turėjome užsidėję ausines Bobės stoginėje) 

(ir valgėme valgėme kad "taptume "*) 

(imkite valgį kad mane prisimintumėte) 

Per visus nuvilnijo švelnus atodūsis. 

Teks grįžti, pasakė Edlis Makynas. Tiesa? 

- Taip, - tarė Kailas. - Teks. 

Per visą pasitarimą pirmąsyk vienas iš jų prabilo balsu, ir tuo viskas 
baigėsi. 

Trečiadienis, rugpjūčio 3-oji: 

Endis Bouzmenas, dar prieš tris savaites buvęs vienintelis Heivene 
nekilnojamojo turto agentas, kol paprasčiausiai nenutraukė savo verslo, 
nusprendė, kad gebėjimas skaityti mintis - tai dalykas, prie kurio žmo- 
"gus greitai pripranti. Jis nesuvokė, kaip greitai ar kiek jam teks tuo pa- 
sikliauti, kol neišpuolė eilė vykti Bobės sodybon jai padėti ir nenuleisti 
akies nuo girtuoklio. 

Visa jo problema, - o pasikalbėjęs su Endersu ir Tremeinų berniuku 
žinojo, kad tai bus problema, - ta, kad teks laikytis taip arti laivo. Tai tas 
pat, jei stovėtum šalia galingiausio pasaulyje energijos generatoriaus; 
nuolatiniai jo paslaptingosios galios verpetai ir srovės sūkuriavo jo oda 
nelyginant vėjo pustomos smiltelės dykumoje. Kartkartėmis galvon 
snūduringai atplaukdavo didingos mintys, trukdydamos susikaupti į tai, 
ką tuo metu veikė. Kartkartėmis atsitikdavo visai priešingai: mintys vi- 
siškai nutrūkdavo - tartum trumpabangę transliaciją pertrauktų ultravio- 
letinių spindulių proveržis. Bet užvis labiausiai veikė patsai fiziškas lai- 
vo egzistavimo faktas - riogsojo tenai, lyg atkeliavęs iš sapno. Jis kėlė 
dvasią, žadino pagarbą, gąsdino, vertė stebėtis. Bouzmenas pagalvojo, 
jog dabar suprantąs, kaip turėjo jaustis izraelitai, nešdami per dykumą 
Sandoros skrynią. Viename iš savo pamokslų garbusis Gurindžeris sa- 
kė, kad kažkoks bernas išdrįso įkišti jon savo galvą, tik norėdamas pa- 
matyti, dėl ko visas tas bruzdulys, ir krito vietoje negyvas. 

Kadangi viduje buvo Dievas. 

Tame laive taip pat gali slypėti koks nors nelyginant Dievas, samp- 
rotavo Endis. Ir net jeigu tas Dievas iš ten pasišalino, kažkoks Jo liku- 
tis vis tebėra... Kažkas Jo paties... Ir mąstydamas apie tai visiškai nega- 
li susitelkti į savo darbą. 

Paskiau tasai trikdantis Gardnerio neįžvelgiamumas. Atsimušdavai į 
jį tartum į uždaras duris, kurias turėjai rasti atviras. Sušukdavai, kad ką 
nors paduotų, o jis ir toliau dirbdavo savo darbą kaip niekur nieko. 

Paprasčiausiai... Jokio atsako. Ir neįmanoma prisijungti prie jo min- 
čių tėkmės, kad sužinotum, ką galvoja. Taip būna, kai per pobūvį pakeli 
suporinto telefono ragelį, norėdamas pasiklausyti, kas kalba, ir neišgirsti 
jokio garso. Visiškai jokio. Tiesiog negyva linija. 

Suzvimbė vidaus ryšio telefonas, prikaltas pašiūrėje prie sienos. Jo 
laidas bėgo purvina suplakta žeme ir leidosi tranšėjon, iš kurios pūpso- 
jo laivas. 

Bouzmenas perstūmė svirtelę į padėtį “Kalbėt": 

- Aš čia. 

- Užtaisas padėtas, - pasakė Gardneris. - Kelk mane viršun, - jo bal- 
sas atrodė labai pavargęs. Sprendžiant iš vėmulio garsų, kuriuos girdė- 
jo užpakaliniame priebutyje apie vidurnaktį, vakar jis bus gerai įmetęs, 
pagalvojo Bouzmenas. Ir kai šįryt įkišo galvą Gardnerio kambarin, pas- 
tebėjo ant jo pagalvės kraują. 

- Tuoj pat. 

Epizodas su Endersu visus juos pamokė, kad kai Gardneris prašo 
kelti, delsti nevalia. 

Jis nuėjo prie gervės ir ėmė sukti rankeną. Daryti šitai rankomis pa- 
šėlusiai sunku, bet laikinai vėl pritrūkta baterijų. Dar savaitėlė, ir visa 
eisis kaip sviestu patepta... Tačiau Bouzmenas abejojo ar bus dar čia, 
kad tai pamatytų. Sukinėtis netoliese laivo sekina jėgas. Sukinėtis neto- 
liese Gardnerio irgi savaip sekino - lyg būtum netoliese užtaisyto šau- 
tuvo, kurio gaidukas laikosi ant plauko. Tik pamanyt, kaip jisai sumalė 
vargšui Džonui Endersui snukį - ir vien todėl, kad Džonas nežinojo, 
kad taip gali atsitikti, nes Gardneris buvo toksai siutinančiai neįžvelgia- 
mas. Retsykiais jo smegenų paviršiun išburbuliuodavo kokia mintelė, - 
dalinė ar pilna, - išskaitoma kaip laikraščio antraštė, bet ne daugiau. 
Galbūt Endersas to ir nusipelnė - Bouzmenas žinojo, kad jis pats nebū- 
tų itin laimingas įstrigęs tranšėjos dugne su vienu iš tų sprogstančiųjų 
imtuvų. Tačiau ne čia esmė. Esmė ta, kad Džonis nesugebėjo numaty- 
ti, jog šitai gali jį ištikti. Gardneris bet kuriuo metu gali bet ką iškrėsti, 
ir niekas nepajėgs jo sustabdyti, nes niekas nepajėgia tai permatyti. 

Endis Bouzmenas bemaž troško, kad Bobė numirtų - tada jie galėtų 
juo nusikratyti. Teisybė, būtų sunkiau, jeigu prie šio projekto dirbtų 
vien heiveniečiai, viskas eitųs lėčiau, bet šitai beveik atsipirktų. 

Taip velniškai bjauru, kai jis nei iš šio, nei iš to tave užklumpa. 

Pavyzdžiui, šįryt. Per kavos pertraukėlę. Bouzmenas sėdėjo ant kel- 
mo ir krimto tuosius sumuštinukus iš riešutinio sviesto ir krekerių, už- 
sigerdamas atšaldyta kava iš jo termoso. Šiaip jis visados labiau mėgo 
karštą kavą nei šaltą, netgi šiltą dieną, bet kadangi buvo praradęs dan- 
tis, gerti karštėsius darėsi nesmagu. 

Gardneris sėdėjo sukryžiuotomis kojomis kaip koks jogas ant purvi- 
nos brezento atraižos, krimto obuolį ir gėrė alų. Bouzmenui buvo ne- 
suprantama, kaip galima krimsti obuolį ir tuo pat metu gerti alų, ypač 
iš ryto, bet Gardneris kaip tik tą darė. Iš savo vietos Bouzmenas matė 
virš Gardnerio kairiojo antakio kokio colio ilgio randą. Metalinė plokš- 
telė tikriausiai po tuo randu. Ji... | 

Gardneris pasuko galvą ir pagavo Baužiieko žvilgsnį. Bouzmenas 
nuraudo, išsigandęs, kad Gardneris pradės šūkauti ir putoti. O gal dargi 
prišoks ir trenks jam į snukį kaip Džoniui Endersui. Jeigu tik jis paban- 
dys, pagalvojo Bouzmenas, sugniauždamas kumščius, pamatys, kad aš 
ne koks žinduklis. 

Tačiau visai netikėtai Gardneris prašneko aiškiu skambiu balsu - ir 
tuo pat metu jo lūpose šmėsčiojo vos pastebima ciniška šypsenėlė. Net- 
rukus Bouzmenas sumojo, kad jis ne šiaip sau kalba, o deklamuoja. 
Žmogus sėdėjo čia vidur miško sukryžiuotomis kojomis ant purvino 

brezento, pagiringas iki beprotystės, atspindžiai nuo laivo korpuso rai- 
buliuoja jam ant skruosto, ir deklamuoja kaip mokinukas - neįtikėtinai 
šaltų nervų Žmogus, pasakytų visiems Bouzmenas. Nuoširdžiai troško, 
kad Gardneris būtų negyvas. 

- “Tomas labai nenoriai padavė jam teptuką, nors širdyje džiūgavo, 
- pusiau užmerktomis akimis ištarė Gardneris, atgręžęs veidą į šiltą ryt- 
mečio saulę. Toji šypsenėlė vis nepaliko jo lūpų. - Ir kol buvęs garlai- 
vis “Didysis Misuris" dirbo ir prakaitavo saulėje, menininkas, pasitrau- 
kęs į pavėsį, sėdėjo ant statinaitės tabaluodamas kojomis, krimto obuo- 
lį ir suko galvą, kaip paspęsti spąstus dar kitiems neišmanėliams"'*. 

- “Tokių netrūko: berniukai ėjo ir ėjo prie tvoros - prieidavo tik pa- 
sišaipyti, o paskui pasilikdavo baltinti. Kai Benas visai nusidirbo, To- 
mas užleido eilę Biliui Fišeriui už popierinį aitvarą, kuris buvo dar vi- 
sai geras; pailsusį Fišerį pakeitė Džonis Mileris, užmokėjęs negyvą 
žiurkę, parištą už virvelės, kad būtų galima maskatuoti...?' 

Gardneris išbaigė alų, atsirūgo ir pasirąžė. 

- Tu niekad man neužmokėjai negyva žiurke, parišta už virvelės, 
kad galima būtų maskatuoti, bet aš turiu telefoninį ryšį, Bouzi, ir spėju, 
Jog tai tik pradžia, ką? 

- Nežinau, apie ką čia šneki, - pamažu pasakė Bouzmenas. Už savo 
pečių teturėjo dvejus metus koledžo - verslo administravimo, paskiau 
gavo mesti ir pradėti dirbti. Mat jo tėvas turėjo nesveiką širdį ir pasto- 
viai aukštą kraujospūdį. Tokie aukštai besinešantys tipeliai kaip šis jį er- 
zino ir pykdė. Prieš eilinius žmonelius dedasi dideliais ponais, tarytum 
nuo to, kad gali pacituoti ką nors iš parašyto kieno nors seniai numiru- 
sio, jų mėšlas kvepės geriau nei kitų. 

Gardneris jį nuramino: 

- Tai nieko dalykėlis. Iš “Tomo Sojerio'' antro skyriaus. Kai Bobė 
Jutikoje dar buvo vaikas, ėjo į septintą klasę, šitai buvo vadinama Jau- 
nųjų Pasirodymų. Meninio skaitymo konkursas. Jinai nenorėjo jame da- 
lyvauti, bet jos sesuo Ana nusprendė, jog privalanti, jog tai bus jai nau- 
dinga ir taip toliau, o kai sesytė Ana ką nors nuspręsdavo, brolyti, tai 
būdavo nuspręsta. Ana tada buvo tikra furija, Bouzi, ir dabar ji tokia. 
Bent spėju, kad tokia. Jau seniai jos nemačiau, ir dėl to, oho, nė kiek ne- 
sigailiu. Tokie žmonės kaip ji retai kada keičiasi. 

- Nevadink manęs Bouziu, - pasakė Endis, vildamasis, jog jo žodžiai 
nuskambėjo grėsmingiau nei pačiam atrodė. - Man šitai nepatinka. 


* Čia ir toliau - ištrauka iš Marko Tveno “Tomo Sojerio nuotykių" (V., 
1983, V. Churginaitės vert.). 

- Kai Bobei dėsčiau pirmaisiais metais, kursiniame darbe sykį ji pa- 
rašė apie tai, kaip varžėsi bandydama atmintinai skaityti “Tomą Soje- 
rį“. Mane tai sukrėtė kone iki širdies gelmių, - Gardneris atsistojo ir 
žingtelėjo Endžio linkui, tuo sukeldamas nerimą buvusiam nekilnoja- 
mojo turto agentui, kuris su neslepiamu išgąsčiu pažvelgė į jį. - Kitą 
dieną po užsiėmimų pasimačiau su ja ir paklausiau, ar vis dar prisime- 
na apie “Tvoros baltinimą". Prisiminė. Aš nenustebau. Yra dalykų, ku- 
rie niekad nepasimiršta, pavyzdžiui, kai motina ar sesuo priverčia tave 
dalyvauti kokiame nors siaubo spektaklyje kaip Jaunųjų Skaitovų kon- 
kursas. Stovėdamas ten prieš visus tuos žmones, gali pamiršti ištrauką, 
bet, antra vertus, galėtum ją pacituoti mirties patale. 

- Klausyk, - tarė Endis, - reikėtų grįžti prie darbo. 

- Leidau jai paskaityti kokius keturis sakinius, paskiau prisijungiau 
prie jos. Išsižiojo, mažne mane prarydama. Paskiau pradėjo šypsotis, ir 
mes perskaitėme visą ištrauką drauge, žodis žodin. Nieko čia keista. 
Mes abu vaikystėje buvome nedrąsūs, ir Bobė, ir aš. Ją tironizavo jos 
sesuo, mane - motina. Tokie žmonės dažnai įsikala sau į galvą nežmo- 
nišką mintį, kad vienintelis būdas išgydyti vaiką nuo nedrąsos - pasta- 
tyti jį į padėtį, kurios baiminasi labiausiai, sakysim, priversti dalyvauti 
Jaunųjų Skaitovų konkurse. Ne toks jau didelis sutapimas, kad mes abu 
mokėjome šitą “Tvoros baltinimą" mintinai. Dar vienas populiarus da- 
lykėlis meniniam skaitymui - “Išdavikė širdis“. 

Gardneris įtraukė oro ir sukliko: 

- Liaukitės, niekšai! Užteks apsimetinėti! Plėškite grindlentes! Čia! 
Čia! Tai trankos bjauri jo širdis! 

Endis aiktelėjo. Apvertė termosą, ir pusė puodelio šaltos kavos su- 
liejo jam šakumą. 

- Oho, Bouzi, - lengvu tonu pastebėjo Gardneris. - Niekad neišimsi 
dėmės 1š tų sintetinių kelnių. 

- Skirtumas tarp mūsų tik tas, kad aš nė kiek nesivaržau, - tęsė Gard- 
neris. - Dar daugiau, laimėjau antrąjį prizą. Bet šitai neišgydė mano bai- 
mės kalbėti prieš daugybę Žmonių... Tik dar ją sustiprino. Visados, kai 
stoju prieš auditoriją skaityti poeziją, žvelgiu į visas tas godžias akis... 
Ir prisimenu “Tvoros baltinimą“. Prisimenu Bobę. Kartais to pakakda- 
vo, kad ištverčiau. Šiaip ar taip, per tai mudu susidraugavom. 

- Nematau, ką tai turi bendra su šiuo darbu, kurį turime nuveikti! - 
sušuko Endis priekabiu balsu, sau visai nebūdingu. Jautė, kaip smarkiai 
daužos širdis. Kažkurį mirksnį, kai Gardneris sukliko, Jis iš tiesų pama- 
nė, kad Žmogus išprotėjo. 4 

- Nematai, ką tai turi bendra su tvoros baltinimu? - paklausė Gard- 
neris ir nusijuokė. - Tuomet tu tikriausiai aklas, Bouzi. 

Jis parodė į laivą, kyšantį iš plačios tranšėjos tiksliai keturiasdešimt 
penkių laipsnių kampu. 

- Mes jį atkasame, o ne baltiname, tačiau principas lieka tas pats. 
Nuvariau nuo koto Bobį Tremeiną ir Džoną Endersą, ir jeigu rytoj su- 
grįžtum, iščiulpčiau tavo paskutines jėgas. Tik reikalas tas, jog aš, regis, 
dar niekad negavau už tai jokio atlygio. Tad štai, pasakysi tam, kuris ry- 
toj čia ateis, kad man reikia negyvos žiurkės, parištos už virvelės, kad 
būtų galima maskatuoti, Bouzi... Ar mažų mažiausia marmurinių rutu- 
liukų, - Gardneris stabtelėjo pusiaukelėj iki tranšėjos ir atsigręžė į En- 
dį. Tai, kad negalėjo išskaityti šio stambaus Žmogaus su nuožulniais pe- 
čiais ir neraiškiu, keistai palaužtu veidu, niekad dar neprivertė Bouzme- 
no taip nesmagiai pasijausti kaip dabar. 

- O dar geriau, Bouzi, - pasakė Gardneris taip tyliai, jog Endis vos 
pajėgė jį išgirsti, - rytoj pristatyk čia Bobę. Norėčiau sužinoti, ar Nau- 
joji ir Pagerintoji Bobė prisimena, kaip deklamuoti “Tvoros baltinim4"' 
iš “Tomo Sojerio". 

Paskiau, daugiau nieko nepridūręs, nuėjo prie lyno ir ėmė laukti, kad 
Endis jį nuleistų žemyn. 

Jeigu visas tas dalykas - nei į tvorą, nei į mietą, tuomet Endis neži- 
nojo, ką dar galvoti. Ir, pridūrė jisai sau, pasukdamas prie gervės, čia 
dar tik pirmasis Gardnerio alus šiandien. Per priešpiečius įmes dar pen- 
kias ar šešias skardines ir tada tai tikrai padūks, nesusišnekėsi su juo. 

Dabar Gardneris vėl pamažu, siūbuodamas kilo tranšėjos viršun. 
Endžiui niežėjo rankos paleisti suktuvą. Tai išspręstų visas problemas. 

Tačiau negalima - Gardneris priklausė Bobei Anderson, ir kol Bobė 
nenumirs arba neišeis iš stoginės, visa turi likti po senovei. 

- Eime, Bouzi, kartais tos uolienos toli skrieja, - jis pasuko pašiūrės 
link. Endis nuskubėjo paskui jį, stengdamasis neatsilikti. 

- Sakiau tau, kad man nepatinka, kai vadini mane Bouziu, - pykte- 
lėjo jis. * 

Gardneris nuvėrė jį keistai negyvu žvilgsniu. 

- Žinau, - tarė. 

Jie užėjo už pašiūrės. Maždaug po trijų minučių vėl tranšėjoje nu- 
griaudėjo trenksmas, sudrebindamas žemę. Akmenų fontanas pakilo 
dangun 1r krisdami kai kurie iš jų dusliai trinksėjo į laivo korpusą. 

- Ką gi, eime... - buvo beišsižiojąs Bouzmenas, bet Gardneris sugrie- 
bė jį už alkūnės. Pakreipė galvą, jo veidas įsitempė, akys patamsėjo ir 
pagyvėjo. 

- Šš5/ 

Endis išplėšė iš jo savo ranką. 

- Kas per velnias? 

- Negirdi? 

- Neg... 

Paskiau išgirdo. Iš tranšėjos sklido šnypštesys, nelyginant virtų mil- 
žiniškas arbatinis. Šnypštesys stiprėjo. Endį pagavo pašėlęs susijaudini- 
mas, kažkas daugiau nei paprastas išgąstis. 

- Tai jie! - sušnabždėjo jis ir pasisuko į Gardą. Jo akys buvo didelės 
kaip kukuliai. Lūpos, blizgančios nuo netelpančių burnoje seilių, dre- 
bėjo. 

- Jie nemirę, mes juos pažadinome... Jie išeina! 

- Jėzus išeina nusišlapinęs, - pastebėjo Gardneris, kuriam Endžio iš- 
gąstis nepadarė jokio įspūdžio. 

Šnypštesys stiprėjo. Pasigirdo dar vienas duslus, pleišėjantis trenks- 
mas - ne sprogimas, o lyg būtų suzmekęs kažkas sunkus. Po mirksnio 
suzmeko ir Endis. Kojos jo nebeišlaikė, ir jis parpuolė ant kelių. 

- Tai jie, tai jie, tai jie! - sumikčiojo. 

Gardneris užkabino ranka vyrioką po pažastim, šiek tiek susiraukda- 
mas nuo karštos tropiškos jos drėgmės, ir pastatė jį ant kojų. 

- Tai ne tominokeriai, - pasakė jis, - o vanduo. 

- A? - Bouzmenas apdujęs sprogino į jį akis, nesuprasdamas žodžių 
prasmės. 

- Vanduo! - šūktelėjo Gardneris, energingai supurtydamas žmogelį. 
- Mes ką tik įsigijome nuosavą baseiną, Bouzi. 

- Kas... 

Šnypštesys staiga pratrūko į tylų, pastovų gausmą. Vanduo vis 
platėjančiu ruožu ėmė švirkšti iš tranšėjos dangun - atrodė, lyg koks 
milžiniškas vaikas būtų prispaudęs pirštu gigantišką čiaupą, norėda- 
mas pasidžiaugti į visas puses pasklidusiomis čiurkšlėmis. Tranšėjos 
dugne vanduo pro sprogimo padarytą gausybę plyšių veržėsi kaip tik ši- 
taip. 

- Vanduo? - pralemeno Endis. Jis vis dar nepajėgė suvokti. 

Gardnenis nieko neatsakė. Vaivorykštės tviskėjo vandens čiurkšlėse; 
jos sruvo upeliukais žemyn glotniu laivo korpusu, palikdamos už savęs 
lašelius... Ir jam bežiūrint, tie lašeliai pradėdavo šokčioti, kaip šokčioja 
ir blaškosi užpiltas ant karštų taukų keptuvėje vanduo. Tačiau jie judė- 
jo ne kaip papuola. Lašeliai klusniai atkartojo jėgos linijas, bėgančias 
laivo korpusu kaip gaublio meridianai. 

“Aš matau, - pagalvojo Gardneris. - Aš matau pagal tuos lašelius iš 
laivo apvalkalo spinduliuojančią jėgą... Dieve mano..." 

Vėl sugrumėjo. Gardneris tartum pajuto po kojomis žemę kiek nu- 
sėdant. Tranšėjos dugne vandens slėgis buvo bebaigiąs darbą, pradėtą 
sprogdinimų - plėtė plyšius ir skyles, plėšė korėtą uolieną. Vanduo ėmė 
veržtis gausiau ir lengviau. Čiurkšlių ruožai suslūgo. Paskutinė plati 
vaivorykštės juosta sumirgėjo ore ir išnyko. 

Gardneris pamatė, kaip laivas, pasidavus taip ilgai laikiusiai jį ne- 
laisvėje uolienai, slinktelėjo. Jisai sujudėjo taip nežymiai, kad galėjai 
pagalvoti, jog tai tik pasirodė, tačiau anaiptol nepasirodė. Per tą trumpą 
krustelėjimą įsivaizdavo matąs, kaip laivas pasikelia iš tranšėjos - įsi- 
vaizdavo matąs, kaip kylant vis aukščiau jo šešėlis nuraibuliuoja žemės 
paviršium, įsivaizdavo girdįs, kaip nežmoniškai žviegia korpusas, brū- 
žuodamasis į uolienos kyšulius, įsivaizdavo jausmus kiekvieno heive- 
niečio, žvelgiančio šion pusėn, kol laivas - įkaitęs ir spindintis - kyla 
dangun, toji milžiniška sidabrinė moneta, pirmąsyk po tūkstantmečių 
pasivertusi horizontaliai ir be garso plaukianti padange, plaukianti 
laisva... 

Jis to norėjo. Dieve! Teisus jis ar ne, tačiau kaip šito norėjo! 

Gardneris energingai krestelėjo galvą, tartum stengdamasis ją pras- 
kaidrinti. 

- Eime, - tarė jis, - ir užmeskim akį. 

Nelaukdamas savo kompaniono, Gardneris nuėjo prie tranšėjos ir 
pažvelgė žemyn. Girdėjo šniokščiant vandenį, bet buvo sunku ką nors 
įžiūrėti. Pririšo vieną iš didžiųjų prožektorių, kuriuos jie pasitelkdavo 
naktiniams darbams, prie virvės kilpos ir nuleido apie dešimtį pėdų. To 
pakako; jeigu būtų nuleidęs dar dešimtį, prožektorius būtų atsidūręs po 
vandeniu. Jie bus įsilaužę į ežerą, ne kitaip, be juokų. Tranšėja greitai 
pilnėjo. | 

Netrukus prie jo prisijungė Endis. 

- Visas darbas perniek! - sušuko jis nelaimingu veidu. 

- Ar atsinešei lentą, nuo kurios šokinėsi, Bouzi? Kada nemokamai 
plaukiosim - ketvirtadieniais ar penkta... 

- Užsičiaupk! - įniršo Endis Bouzmenas. - Užsičiaupk, aš nekenčiu 
tavęs! 

Gardnerį pagavo pašėlusi isterija. Nusvirduliavo prie kelmo ir atsi- 
sėdo, klausdamas savęs, ar visus tuos metus šis prakeiktas daiktas išli- 
ko nepralaidus vandeniui, klausdamas savęs, kokia būtų rinkos kaina 
vandens pažeistai skraidančiajai lėkštei. Pratrūko kvatotis. Netgi kai 

Endis Bouzmenas priėjęs žiebė jam į veidą ir partrenkė ant žemės, Dži- 
mas Gardneris nesiliovė kvatojęs. 

Ketvirtadienis, rugpjūčio 4-oji. 

Buvo jau be penkiolikos devynios, bet niekas nesirodė. Gardneris 
pradėjo galvoti, kad galbūt jie metė savo sumanymą. Svarstė tą mintį 
sėdėdamas priebutyje ant Bobės supamosios kėdės ir čiupinėdamasis 
pirštais didžiulę patinusią mėlynę veide, kur jam trinktelėjo Bouzmenas. 

Po vidurnakčio keletas jų vėl buvo atvažiavę Arčinburgo “Kadila- 
ku“. Pagrindiniai tie patys. Dar vienas Vidurnakčio Pobūvis Stoginėje. 
Pasirėmęs ant alkūnės, stebėjo juos pro svečių kambario langą, svarsty- 
damas, kas šiems vakarėliams parūpina užkrimst ir užgert. Atrodė tik- 
tai kaip šešėliai, susispietę apie ilgą prabangaus automobilio priekį. 
Kiek pastovėję, nuėjo prie stoginės. Kai atidarė duris, pro jas plačiu 
pluoštu išsiveržė toji baisi, spindinti šviesa, nutvieksdama visą kiemą ir 
netgi svetainę liguistu, fosforescuojančiu gaisu. Jie suėjo vidun. Gaisas 
sumažėjo iki plataus stataus ruožo, bet visai neišnyko. Mat jie paliko 
duris praviras. Žmonės šitame atkampiame Meino miesteliūkštyje dabar 
patys gudriausi žemėje, bet, matyt, netgi jie nesugebėjo išrasti, kaip bū- 
nant viduje užrakinti iš lauko pakabinamą spyną, o viduje tokios nesu- 
galvojo įrengti. 

Dabar, sėdėdamas priebutyje ir žvelgdamas miestuko link, Gardne- 
ris mąstė: “Galbūt suėję vidun jie jaučia tokį pakilimą, jog nė negalvo- 
ja apie panašius žemiškus dalykus kaip pakabinamosios spynos". 

Jis prisidengė delnu akis. 

Artinosi sunkvežimis. Didelis senas medienos masės sunkvežimis 
atrodė kažkur matytas. Jo gale ant kažko buvo užmestas brezentas, ku- 
ris kartkartėmis pasiplaikstydavo nuo vėjo. Gardneris žinojo, kad sunk- 
vežimis įsuks kieman. Žinoma, jie nepasidavė. 

Kambary svečių aš naktį pabudau, tominokerių stoginėn žmones 
žengiant pamačiau. Vidun pažvelgt smalsu, kas ten yra, tačiau drąsos 
pristigo man, deja. 

Vis dėlto jis abejojo, ar Jeilio jaunųjų poetų konkurso Žiuri tai gerai 
įvertintų. “Bet, - pagalvojo Gardneris, - kaip tik Čia Dabar Yra Džimas 
Gardneris. Galbūt vėliau tai bus pavadinta mano Tominokeriškuoju 
Laikotarpiu arba Stoginės Periodu. Arba..." 

Sunkvežimis perėjo į žemesnę pavarą ir stenėdamas įsuko į Bobės 
kiemą. Sučiaudėjęs variklis užgeso. Išlipęs iš mašinos Žmogus su dry- 

žuotais trumparankoviais marškinėliais buvo tas pats, kuris liepos 4-ąją 
pavežėjo Gardnerį iki Heiveno ribos. Jis iškart atpažino tą žmogų. “Ka- 
va, - pagalvojo jis. - Pavaišinai mane kava, labai saldžia. Buvo skani". 
Atrodė kaip personažas iš Džeimso Dikio* romano apie tuos miesto 
vaikinus ir jų savaitgalio iškylą kanoja Kahulavasės upe. Tačiau Gard- 
neriui dingojos, kad jis ne iš Heiveno - ar tik nebus minėjęs Albioną? 

“Užkratas plinta, - pagalvojo jis. - Ką gi, juk iškrenta nuosėdos, tie- 
sa? O Albionas gi pavėjui". | 

- Žiū, - tarė sunkvežimio vairuotojas. - Turbūt manęs neprisimeni. - 
O jo tonas ragino suprasti: “Neapsimetinėk prieš mane, berneli"'. 

- Regis, prisimenu, - atsakė Gardneris ir jam atmintyje stebuklingai 
išplaukė pavardė, netgi po viso to - po mėnesio, kuris atrodė ilgesnis už 
dešimtį metų, tiek buvo kupinas įvykių. - Frimenas Mosas. Mane pave- 
žėjai. Važiavau pažiūrėti, kas pas Bobę. Bet, matyt, tu tai Žinai. 

- Aha, - Mosas sugrįžo prie sunkvežimio ir ėmė atrišinėti mazgus 
bei traukyti virves. - Ar man nepadėtumei? 

Gardneris jau pajudėjo nulipti priebučio laiptukais, bet paskui susto- 
jo, kiek šyptelėdamas. Iš pradžių Tremeinas, po jo Endersas, paskiau 
Bouzmenas savo gan pasigailėtinomis sintetinėmis šviesiai geltonomis 
kelnėmis. 

- Žinoma, - tarė jis. - Tik pasakyk man vieną dalyką. 

- Na? - Mosas liovėsi traukinėjęs virves. Atvertė brezentą, ir Gard- 
neris išvydo maždaug tą, ką ir tikėjosi pamatyti: savotišką visokių įren- 
ginių konglomeratą - bakus, žarnas, tris pritvirtintas prie panelio auto- 
mobilines baterijas. Naujas, Patobulintas Siurblys. - Pasistengsiu, jei 
pajėgsiu. 

Gardneris ne itin linksmai išsišiepė: 

- Ar atvežei man negyvą žiurkę, parištą už virvelės, kad būtų galima 
maskatuoti'? 


9 


Penktadienis, rugpjūčio 5-oji. 

Joks reguliarus oro transportas neskraidė virš Heiveno nuo to laiko, 
kai į 1960-ųjų pabaigą užsidarė Karinių oro pajėgų bazė Bengore. Jei- 
gu kas nors tomis dienomis būtų aptikęs laivą žemėje, butų galėję iškilti 


* James Dickey - šiuolaikinis amerikiečių prozininkas ir poetas, populiarus 
tarp studentijos. 

keblumų; KOP naikintuvai praūždavo virš galvos keturis ar penkis kar- 
tus per dieną, sudrebindami langus, o kartais ir juos sutrupindami savo 
viršgarsiniu griausmu. Be ypatingo reikalo pilotams nebuvo leidžiama 
griaudėti virš žemyninės Jungtinių Valstijų teritorijos dalies, bet karšta- 
galviai, kurie skraidė F-4, daugelis jų vis dar su tebenykstančiais nuo 
skruostų ir kaktos paaugliškais spuogais, kartkartėmis šiek tiek perženg- 
davo ribas. Prieš reaktyvinius “Mustangai" ir “Čardžeriai"', kuriuos tie 
peraugę berneliai dar vos prieš metus valdė, atrodė labai raminančiai. 
Kai bazė buvo uždaryta, vis dar pasitaikydavo pavienių Nacionalinės 
gvardijos lėktuvų skrydžių, bet trasos buvo pakreiptos šiauriau, Lorin- 
go Laimstoune link. 

Po šiokios tokios sumaišties bazė buvo paversta komerciniu aerod- 
romu, pavadintu Bengoro tarptautiniu oro uostu. Kai kas laikė, kad pa- 
vadinimas šiek tiek pretenzingas aerouostui, aptarnaujančiam po keletą 
didingų “Northeast Airlines" reisų į Bostoną kasdien ir saujelę tokių 
žiogelių kaip “Paiperiai"", skraidančių į Ogastą ir Portlendą. Bet oro 
transportas intensyvėjo ir jau 1983-aisiais Bengoro oro uostas buvo ta- 
pęs klestinčiu oro terminalu. Aptarnavo ne tik dvi komercines avialini- 
jas, bet ir buvo degalų papildymo punktas daugeliui tarptautinių krovi- 
nių gabentojų, taigi taip galiausiai pateisindamas savo skambų pavadi- 
nimą. 

Kurį laiką kai kurie komerciniai oro laineriai praskrisdavo virš Hei- 
veno - tai buvo aštuntojo dešimtmečio pradžioje. Bet pilotai ir šturma- 
nai nuolatos pranešdavo apie problemas su radarais zonoje, koduojamo- 
je kaip “Kvadratas G-3' ir apimančioje didžiąją dalį Heiveno, visą Al- 
bioną ir Čaina Leiks sritį. Ši drumsta interferencija, žinoma kaip “kuku- 
rūzų traškučiai“' arba “echo-ūkanos" ar netgi dar spalvingiau - kaip 
“šmėklų atmatos“, nuolat registruojama ir virš Bermudų trikampio. 
Kompasai pasiusdavo. Kartais prietaisuose atsirasdavo savaiminių 
elektros blyksnių. 

1973-aisiais “ Deltos" laineris, skrendantis pietų kryptimi iš Bengo- 
ro tarptautinio oro uosto į Bostoną, mažne susidūrė su TWA* lėktuvu, 
skrendančiu iš Londono į Čikagą. Abiejuose lėktuvuose pasiliejo gėri- 
mai, TWA stiuardesė nusiplikė karšta kava, niekas, išskyrus ekipažą, 
nežinojo, kaip netoli būta nuo katastrofos. Antrasis pilotas “Deltos" lėk- 
tuve prisišlapino sau į kelnes, iki pat Bostono isteriškai juokėsi ir po 
dviejų dienų visai metė skraidęs. 


* Trans-world American - aviakompanija. 

1974-aisiais “Big Sky" čarteriniam reaktyviniam, pilnam laimingų 
lošėjų, vykstančių iš Bengoro ir Kanados jūrinių provincijų į Las Vegą, 
virš Heiveno sugedo vienas variklis, ir jis turėjo sugrįžti į Bengorą. Kai 
ant žemės variklis vėl buvo užvestas, jis veikė kuo puikiausiai. 

Dar vienas incidentas, tik per plauką nesibaigęs katastrofa, užregist- 
ruotas 1975-aisiais. Nuo 1979-ųjų visas komercinis oro transportas bu- 
vo nukreiptas aplenkiant šią sritį. Jeigu apie tai būtumėt paklausę Fede- 
ralinės aviacijos valdybos dispečerio, jis tik būtų truktelėjęs pečiais ir 
pavadinęs tai velnio pokštu. Tokius Žodžius jie vartoja šitam nusakyti. 
Šen bei ten pasitaiko tokių vietų, ir niekas nežino, kokia priežastis. 
Lengviau nukreipti lėktuvus į šalį ir pamiršti tą reikalą. 

Nuo 1982-ųjų Ogastos, Votervilio ir Bengoro oro dispečeriai ruti- 
niškai nukreipdavo nuo zonos G-3 ir privatų transportą, taigi joks pilo- 
tas nematė didelio blizgančio objekto blykčiojant tiksliai iš kvadrato G- 
3 centro pagal Federalinės aviacijos valdybos Jungtinių Valstijų rytų. 
pakrantės žemėlapį ECUS-2. 

Nematė, kol jo nepastebėjo rugpjūčio 5-osios popietę Piteris Beilis. 

Piteris Beilis buvo privatus pilotas, praleidęs ore du šimtus valandų. 
Jisai skraidė “Sesna-Vanagu XP“ ir pirmas būtų jums pasakęs, kad jis 
atsiėjo jam nemaža banano žievelių. Taip Piteris Beilis vadino pinigus. 
Jam tai atrodė juokinga. “Vanagas" išspausdavo šimtą penkiasdešimt 
mylių per valandą ir gerai laikydavosi ore, be jokio dusulio pasiekdavo 
17 000 pėdų aukštį. “Sesnos" navigaciniai prietaisai buvo tokie geri, jog 
vargiai galėtum pasiklysti (nors papildoma navigacinė antena irgi atsi- 
ėjo nemažai banano žievelių). Kitaip tariant, tai buvo geras lėktuvas, 
toks, jog mažne galėjo skristi pats vienas - tik, žinoma, to nereikėjo, kai 
turėjo tokį gerą pilotą kaip jis. 

Jeigu ir griežė Piteris Beilis ant ko nors dantį, tai tik ant prakeiktojo 
draudimo. Grynas plėšikavimas viešajame kelyje. Įkyrėdavo iki ašarų 
savo golfo partneriams su skriaudomis, kokias buvo patyręs nuo drau- 
dimo kompanijų. 

Tvirtino jiems turįs nemaža draugų tarp pilotų. Ir daugelis jų, su kur 
kas menkesne skraidymo praktika nei jo, atseikėdavo draudimo bedie- 
viams mažiau bananų žievelių negu jis. O ne vienas iš jų, tvirtino jis, 
buvo tipai, su kuriais nė už ką nebūtų skridęs, nors jie turėtų vienintelį 
pasaulyje lėktuvą, o j0 žmona merdėtų nuo kraujo išsiliejimo į smege- 
nis Denveryje. Tačiau labiausiai žemino ne suma. Labiausiai žemino 
tai, kad jis, Piteris Beilis, jis, visų gerbiamas neurochirurgas, užkalantis 
per metus gerokai daugiau nei tris šimtus tūkstančių bananų žievelių, 

turi susitaikyti su žeminančiais draudimo formalumais, jeigu nori skrai- 
dyti. Ką gi, sakydavo jisai savo kantriems klausytojams (kurie dažnai 
aistringai trokšdavo, kad būtų tebežaidę golfą arba, dar geriau, likę ba- 
re ir išmetę keletą “Kruvinųjų Merių“), šitie formalumai taikytini tik iš 
anksto žinomos rizikos atveju, pavyzdžiui, draudimo mokestis už auto- 
mobilius paaugliams ir beviltiškiems girtuokliams. Šūdas! Jeigu tai ne 
diskriminacija, tuomet jis nežino, kur teisybė. Jeigu nebūtų toksai užsi- 
ėmęs, jisai su jais pasibylinėtų ir, žinoma, laimėtų. 

Daugelis iš Beilio golfo kompanionų buvo teisininkai ir žinojo, kad 
jam neišdegtų. Rizikos laipsnis apskaičiuojamas pagal statistikos lente- 
les, ir faktas lieka faktu, kad Piteris Beilis buvo ne tik neurochirurgas, 
jis buvo ir gydytojas, o gydytojai tarp visų profesinių grupių turi blo- 
giausią reputaciją kaip privatūs pilotai. 

Kartą, ištrūkęs iš tų golfiškų ketvertukų, vienas iš žaidėjų pastebėjo 
tuo metu, kai Beilis, vis dar putodamas, žingsniavo klubo pastato 
linkui: 

- Su tuo įkyriu šunskumpiu aš netgi nevažiuočiau į Denverį, nors ir 
mano žmona merdėtų nuo kraujo išsiliejimo į smegenis. 

Piteris Beilis buvo kaip tik iš tokių lakūnų, dėl kurių išrastos statis- 
tinės lentelės. Žinoma, visoje Amerikoje buvo gydytojų - pavyzdingų 
pilotų. Tačiau tik ne Beilis. Greitas ir ryžtingas operacinėje, kai prieš jį 
gulėdavo pacientas su prakaltu kiaušu ir pro angą ryškėjančiu rausvai 
pilku smegenų audiniu, nelyginant žokėjas virtuoziškas su skalpeliu ir 
lazeriniu peiliu, kaip pilotas jis buvo negrabaila ir nuolatos pažeidinėda- 
vo paskirtuosius aukščius, Federalinės aviacijos valdybos saugumo tai- 
sykles ir skrydžių maršrutus. Buvo drąsus, tačiau turėdamas tik du šim- 
tus valandų ore, atžymėtas savo licenzijoje, niekaip negalėjo būti pava- 
dintas senu pilotu. Jo padidintos rizikos statusas tik patvirtino seną prie- 
žodį: pilotas gali būti vienoks ar kitoks, bet joks pilotas negali būti 
abiem iškart. 

Tądien jis skrido vienas iš Peterboro Niujorko pakraštyje į Bengo- 
rą. Bengore ketino išsinuomoti automobilį ir važiuoti į Deri Houmo li- 
goninę. Buvo pakviestas pakonsultuoti jaunojo Hilmano Brauno atvejį. 
Atvejis buvo įdomus, o kaina tinkama (be to, buvo girdėjęs daug gera 
apie golfo aikšteles Orane), tad jisai sutiko. 

Visą kelią dangus buvo giedras, oras be duobių. Beilas neapsakomai 
mėgavosi kelione. Kaip paprastai, jo borto žurnalas buvo nerūpestingai 
užpildytas, jis visiškai praleido vieną radijo švyturį ir nusprendė, kad ki- 
tas bus, matyt, sugėdęs (alkūne buvo užkliudęs dažnių skalę), nuklysda- 

vo nuo sau paskirto 11 000 pėdų aukščio, pakildamas iki 15 000 ir 
smuktelėdamas iki 6 000, taigi jam vėl pasisekė, kad nieko neužmušė... 
Bet jis buvo pernelyg kvailas, kad tai įvertintų. 

Taip pat jis gerokai nuklydo nuo kurso ir gavo praskristi virš Heive- 
no. Staiga į akis jam tvykstelėjo stiprus šviesos blyksnis: tartum kas 
nors būtų pasiuntęs į jį didžiausiu pasaulyje veidrodžiu saulės zuikutį. 

- Kas per velniava... 

Pažvelgė žemyn ir pamatė kankinamą tosios šviesybės mirgesį. Bū- 
tų galėjęs nekreipti į tai dėmesio, toliau skristi savo keliu ir likti gyvas 
grumtynėms su dar viena diena (o gal susidūrimui su pilnai pakrautu 
oro laineriu), bet dar turėjo laiko ir buvo sudomintas. Apsuko “Sesną" 
ir sugrįžo atgal. 

- Na, kurgi... 

Vėl tvykstelėjo - taip ryškiai, jog akyse jam liko melsvas liktinio 
vaizdo pusmėnulis. Kabinos lubomis nuraibuliavo šviesos ruožai. 

- Dievuliau! 

Ten, apačioje po juo, pilkšvai žalių miškų progymėje kėpsojo di- 
džiulis sidabrinis objektas. Maža ką tesuspėjo pamatyti, kai tas vėl pa- 
sislėpė po kairiuoju sparnu. 

Antrąsyk per šią dieną 6 000 pėdų aukštyje Beilis vėl apsisuko. Įsis- 
kaudo galvą - jis tai pastebėjo ir priskyrė jauduliui. Iš pradžių pagalvo- 
j0, jog ten kažkoks vandens bokštas, bet juk nieks nestatys tokio didžiu- 
lio bokšto vidur miškų. 

Jis vėl praskrido virš objekto, šį kartą jau 4 000 pėdų aukštyje. Su- 
mažino kuro padavimą tiek, kiek drįso (kur kas daugiau, nei labiau pri- 
tyręs pilotas būtų drįsęs, bet “Vanagas" buvo geras lėktuvas ir jam at- 
leido). 

“Archeologinė struktūra", - šįsyk pagalvojo jis, leisgyvis iš jaudulio. 
Didžiulė lėkštės pavidalo struktūra žemėje... O gal koks vyriausybinis 
objektas? Bet jeigu vyriausybinis, tai kodėl neuždengtas maskuojamuo- 
ju tinklu? Ir žemė aplinkui jį iškasta - čia, iš viršaus, į gruntą įsikirtusi 
tranšėja visai aiškiai matoma. 

Beilis nusprendė darsyk apskristi tą daiktą, - velniai rautų, vis tiek 
išsiaiškins, kas tai, - bet čia jo akys užkliuvo už prietaisų parodymų ir 
širdis jam persivertė. Kompaso adatėlė lakstė aplinkui didžiuliais bep- 
rasmiškais sūkiais, kuro indikatoriai blyksėjo raudonai. Aukščiamačio 
rodyklė šoktelėjo iki 22 000 pėdų, stabtelėjo ir nukrito iki negyvo nulio. 

Galingas “Vanago" 195 AJ variklis bauginančiai užspringo. Lėktu- 
vo nosis nėrė žemyn. Taip pat ir Beilio širdis. Galvoje tvinkčiojo. Prieš 

išsprogusias jo akis adatėlės sukosi, švieselės mirksėjo iš žalios į raudo- 
ną lyg pigmėjiški eismo signalai, o pyptukas, numatytas perspėti užsis- 
vajojusį pilotą dėl aukščio pokyčių (Pabusk, žioply, arba tu tuoj trenk- 
sies į didžiulį nejudamą objektą, vadinamą Motinėle Žeme), pradėjo 
pypsėti, nors neturėjo suveikti lėktuvui neatsidūrus žemiau nei penki 
šimtai pėdų, o Beilis savo akimis matė, kad “Vanagas" vis dar keturių 
tūkstančių pėdų ar netgi šiek tiek didesniame aukštyje. Pažvelgė į ter- 
moimnetrą, rodantį temperatūrą lauke. Rodyklė šoktelėjo nuo 8 iki 14, 
paskiau nukrito iki minus 15, kuriam laikui čia stabtelėjo, paskiau pa- 
rodė plius 537. Raudoni skaitmenys laikėsi, tai neritmingai pašviesėda- 
mi, tai pritemdami ir paskiau termometras visiškai sugedo. 

- Dieve mano, kas čia vyksta? - klyktelėjo Beilis ir kvailai apstulbęs 
išvydo, kaip vienas iš jo priešakinių dantų išlėkė jam iš burnos, atsimu- 
šė į oro greičio indikatorių ir nukrito ant grindų. 

Variklis vėl užspringo. 

- Velnias! - sukuždėjo. Jis dabar buvo vos gyvas iš baimės. Kraujas 
iš duobutės, kur buvo jo dantis, nuvarvėjo smakru ir užtiško ant drobi- 
nių marškinių. 

Spindintis daiktas žemėje vėl praslinko jam po sparnais. 

“Vanago" variklis užsikirto ir sustojo, aukštis ėmė mažėti. Užmiršęs 
visus savo pilotavimo įgūdžius, Beilis iš paskutiniųjų įsikibo į šturvalą, 
bet nutilęs lėktuvas nepakluso, negalėjo paklusti. Beilio galva dunksėjo 
ir tvinkčiojo. “Sesna" nusmuko iki 4 000 pėdų... 3 500... 3 000. Beilis 
pagrabinėjo viena ranka nelyginant neregys. Užčiuopė ir nuspaudė 
mygtuką AVARINIS STARTERIS. Aukštos kokybės aviacinis benzi- 
nas dusliai sučiaudėjo karbiuratoriuose. Propeleris šoktelėjo ir vėl sus- 
tojo. “Sesna" nuslydo iki 2 500 pėdų. Praskriejo virš Senojo Derio ke- 
lio taip arti, jog Beilis galėjo įžiūrėti prikaltą prie metodistų bažnyčios 
durų pamaldų tvarkaraštį. 

- O jergutėliau! - sukuždėjo jis. - Aš užsimušiu. 

„Jis iki galo atitraukė droselį ir vėl nuspaudė starterio mygtuką. Va- 
riklis sukosėjo, kurį laiką padirbo ir ėmė mikčioti. 

- Ne! - sucypė Beilis. Vienoje akyje trūko gysla, kraujas iš jos plo- 
na srovele nuriedėjo skruostu. Pagautas panikos, siaubo, jis to nė nepas- 
tebėjo. Vėl truktelėjo į save droselį. - Na, nesiožiuok, sušiktas lėktu- 
vėke! 

Variklis užriaumojo; propelerio sūkiai susiliejo į vientisą ratą, pers- 
keltą saulės atšvaitų. Beilis patraukė viršun šturvalą. Perkrautas “Vana- 
gas“ vėl pradėjo traukti. 

- Sušiktas lėktuvėkas! Sušiktas lėktuvėkas! Sušiktas lėktuvėkas! - 
sukliko jis. Kairioji akis dabar buvo pilna kraujo, ir jis iš dalies suvokė, 
kad pasaulis tartum keistai parausvėjo, bet jeigu būtų turėjęs laiko ar 
noro apskritai apie tai pagalvoti, nebūtų sumąstęs nieko geresnio, kaip 
įniršti dėl šios idiotiškos makalienės. 

Jis paleido šturvalą; “Vanagas", gavęs kilti kampu, kuris buvo be- 
maž normalus, vėl pradėjo prisitaikyti prie darbo režimo. Apačioj pras- 
linko Heiven Vilidžas, ir Beilis suvokė, kad žmonės žiūri į jį. Skrido 
pakankamai žemai, kad galima būtų užsirašyti jo numerius, jeigu kas 
nors būtų pagalvojęs apie tai. “Prašom! - niūriai pagalvojo jis. - Prašom, 
užsirašykit, nes kai aš užbaigsiu su “Sesnos"? korporacija, visi jų akci- 
ninkai liks vien su apatiniais. Bylinėsiuos su tais aplaidžiais šunsnukiais 
dėl kiekvienos banano žievelės, kurią turi!" 

“Vanagas" dabar tolydžio kilo, variklis dirbo ritmingai ir tyliai. Bei- 
liui galva ant pečių kone pleišėjo į dalis, bet staiga jon šovė mintis - 
mintis tokia stulbinančiai paprasta ir kartu svaiginančiai besišakojanti 
įvairiomis kryptimis, jog išstūmė iš ten visa kita. Suprato nei mažiau, 
nei daugiau kaip tik fiziologinius žmogaus smegenų bikamerališkumo 
pagrindus. Tai iškart vedė į rūšinės atminties supratimą - ne kaip į mig- 
lotą Jungo koncepciją, o kaip į DNR persigrupavimo ir biologinio įsi- 
rašymo funkciją. O su tuo atėjo ir supratimas, ką iš tikrųjų reiškia mi- 
liergais padidėjanti generuojančioji corpus callosum* galia suintensyvė- 
jusio vidaus sekrecijos liaukų aktyvumo periodais, nors tai trisdešimt 
metų buvo galvosūkis žmogaus smegenų tyrinėtojams. 

Piteris Beilis staiga suprato, kad kelionė laike - tikra kelionė laike - 
jam ranka pasiekiama. 

Tą pat mirksnį susprogo didelė jo paties smegenų dalis. 

Baltas blyksnis sušvito jam galvoje - toks pats blyksnis kaip atspin- 
dys, žybčiojęs nuo to objekto miškuose. 

Jeigu jis būtų sukniubęs į priekį, užguldamas šturvalą, Heiveno gy- 
ventojus būtų užgriuvus dar viena makalienė. Tačiau jis atvirto atgal - 
tabaluojančia ant negyvo, suglebusio kaklo galva, iš ausų varvančiu 
krauju. Iš veido, kuriame sustingo begalinės nuostabos išraiška, pastiru- 
sios akys žvelgė į piloto kabinos lubas. 

Jeigu būtų buvęs įjungtas “Sesnos" autopilotas, lėktuvėlis būtų ra- 
miai skridęs toliau, kol būtų pasibaigęs kuras. Meteorologinės sąlygos 
buvo optimalios, ir tokių dalykų pasitaikydavę anksčiau. Kaip ten būtų, 


* Didžioji (smegenų) jungtis (lot). 

dabar jis dar penkias minutes paskrido tame pačiame 5 500 pėdų aukš- 
tyje. Iš radijo negyvam neurochirurgui sukvaksėjo, kad tučtuojau dan- 
gintųsi į sau priskirtąjį aukštį. 

Virš Derio oro srovė lėktuvėlį kiek pakreipė. Ilgu lanku rašydamas 
mirties kilpą, jis skriejo Niuporto link. Pokrypis statėjo, perėjo į spira- 
lę, o ši - į suktuką. Meškeriojantis šalia tilto 7-ajame plente vaikėzas 
pakėlė galvą ir išvydo iš dangaus krentantį, besisukantį spirale lėktuvą. 
Plačiai išsižiojęs, išpūtęs akis, žiūrėjo, kaip jis trenkėsi į Ezros Doke- 
rio šiaurinį lauką ir susprogo liepsnos stulpu. 

- Jėzau šveeentas! - sušuko vaikėzas. Metė meškerę ir nuskuodė į 
Niuporto degalinę palei kelią skambinti gaisrininkams. Vos tik jis nubė- 
go, ešerys užkibo ant slieko ir įtraukė jo meškerę vandenin. Vaikėzas 
nebesurado savo meškerės, bet per jaudulį, kurį patyrė kovodamas su 
degančia žole Dokerio lauke ir traukdamas apanglijusį pilotą iš “Ses- 
nos“ likučių, ją ir pamiršo. 

Šeštadienis, rugpjūčio 6-oji: 

Njutas ir Dikas sėdėjo “Heiveno užkandinėje“. Tarp jų gulėjo laik- 
raštis. Svarbiausias žinias tądien sudarė naujas ginkluotų susirėmimų 
protrūkis Artimuosiuose Rytuose; Žinutė, kuri tą rytą rūpėjo jiems, bu- 
vo žemiau perlenkimo. “LENGVOJO LĖKTUVO KATASTROFOJE 
ŽUVO NEUROCHIRURGAS"', - skelbė antraštė. Buvo įdėta lėktuvo 
fotografija. Iš kadais gražuolio “Sesnos-Vanago" neliko nieko atpažįs- 
tamo, išskyrus uodegą. 

Pusryčius, beveik nepaliestus, buvo nustūmę į vieną pusę. Dabar, 
Bičui mirus, valgį gamino Molė Fenderson, jo dukterėčia. Molė buvo 
velniškai miela mergina, bet jos kepta kiaušinienė atrodė kaip skrudin- 
tas mėšlas. Dikas pagalvojo, kad ir jos skonis toks, nors, tiesą sakant, 
niekad nebuvo valgęs mėšlo, skrudinto ar kitokio. 

O gal ir valgei, pasakė Njutas. 

Kilstelėjęs antakius, Dikas pažvelgė į jį. 

Į dešreles dabar deda, po šimts, bemaž viską. Bent aš taip sykį skai- 
čiau. 

Dikui persivertė skrandis. Paliepė Njutui užčiaupti savo neraliuotus 
žabtus. 

Njutas kiek patylėjo, paskiau tarė: Kokie dvidešimt trisdešimt žmo- 
nių matė tą lėktuviūkštį praskrendant žemai virš gyvenvietės. 

Visi iš miesto? paklausė Dikas. 

Taip. 

Tada neturime problemų, tiesa? 

Ne, nemanau, kad turėtume, atsakė Njutas, siurbčiodamas kavą. 
Bent kol vėl tai atsitiks. 

Dikas papurtė galvą. 

Neturėtų. Laikraštyje rašoma, kad jis nukrypo nuo kurso. 

Aha. Taip rašoma. Tu pasirengęs? 

Aišku. 

Jie išėjo nesusimokėję. Pinigai liovėsi dominę Heiveno gyventojus. 
Diko Elisono rūsyje stovėjo nerūpestingai įgrūstų į seną anglies aptva- 
rą keletas kartoninių dėžių su pinigais - daugiausiai kupiūros po dvide- 
"šimt, dešimt ir vieną. Heivenas buvo mažas miestas. Kai žmonėms dėl 
ko nors prireikdavo pinigų, jie ateidavo ir gaudavo. Namai buvo neuž- 
rakinti. Be telepatinių rašomųjų mašinėlių ir vandens šildytuvų, vei-. 
kiančių iš bliūkštančių molekulių energijos, Heivenas išrado bemaž to- 
bulą kolektyvizmo formą. 

Nuo šaligatvio priešais “Užkandinę" juodu žvelgė rotušės pusėn. 
Plytinis laikrodžio bokštas neramiai mirguliavo, vieną mirksnį stūksojo 
savo vietoje, tvirtas kaip Tadž Mahalis, jeigu ir ne toks pat gražus, kitą 
- virš dantytų pamato griuvėsių plytėjo vien dangaus mėlynė. Ir paskiau 
vėl pasirodydavo. Ilgas rytmetinis jo šešėlis virpėjo nelyginant permai- 
ningo vėjelio plazdenamos užuolaidos šešėlis. Njutą labai trikdė tai, kad 
kartais bokšto šešėlis likdavo savo vietoje, kai jis pats - išnykdavo. 
tų kliuksėti, pasakė Dikas. 

Njutas paklausė, ar kas nors pasirūpino susidėvėjimu. 

Tomis Džaklinas ir Hestera Bruklin turėjo nuvažiuoti į Derį, pasakė 
Dikas. Jiems pasakyta apeiti penkias skirtingas automobilių aptarnavi- 
mo stotis ir abi autodalių parduotuves. Įdaviau jiems beveik septynis 
šimtus baksų ir pasakiau, kad grįžtų su nemažiau kaip dvidešimčia au- 
tomobilinių akumuliatorių, jeigu pasiseks. Bet pirkti turėtų kuo plačiau. 
Kai kuriuose aplinkiniuose miestuose esama Žmonių, manančių, kad 
heiveniečiai pamišę dėl baterijų. 

Tomis Džaklinas ir Hestra Bruklin? dvejodamas paklausė Njutas. 
Dievuliau, jie dar vaikai! Ar Tomis turi vairuotojo teises, Dikai? 

Ne, nenoriai atsakė Dikas. Bet jam penkiolika metų, turi leidimą 
vairuoti ir važinėja iš tiesų saugiai. Be to, jisai stambus. Atrodo vyres- 
nis nei savo metų. Jiems nieko neatsitiks. 


112 


Dievuliau, juk tai velniškai rizikinga. 

Taip, bet... 

Jie bendravo mintimis, kurios buvo labiau vaizdiniai nei žodžiai; 
Heivene tatai dėdavosi dažniau ir dažniau, nes miestelėnai tolydžio vis 
geriau savinosi šią keistą naująją minčių kalbą. Nors ir kamuojamas ne- 
gerų nuojautų, Njutas suprato pagrindinę problemą, privertusią Diką pa- 
siųsti į Derį porą nesubrendėlių vaikų Feninų pikapu. Jiems reikėjo aku- 
muliatorių, reikėjo jų, bet žmonėms, kurie gyveno Heivene, darėsi vis 
sunkiau jį palikti. Jeigu koks trenktas pendėsis kaip Deivis Ratledžas ar 
senas avigalvis kaip Džonas Harlis pabandytų tai padaryti, būtų negy- 
vas ir tikriausiai pūtų, dar nepasiekęs Derio miesto ribos. Jaunesni žmo- 
nės kaip Njutas ir Dikas pratrauktų ilgėliau, bet irgi užsibaigtų... ir tik- 
riausiai kančiose - dėl tų savo fizinių permainų, kurios prasidėjo Bobės 
stoginėje. Nei vieno iš juodviejų nestebino, kad Hilis Braunas guli ko- 
moje, o juk jis išvyko, kai šie reikalai buvo vos prasidėję kaip reikiant 
rutuliotis. Tomiui Džaklinui - penkiolika. Hestera Bruklin - gerai išsi- 
vysčiusi trylikametė. Turėjo savo pusėje nors jaunystę ir galėjo tikėtis 
palikę Heiveną sugrįžti gyvi be tolygios NASA kosminiams skafand- 
rams aprangos, kuri apsaugotų nuo to, kas dabar buvo svetima ir prie- 
šiška atmosfera. Apie tokią ekipuotę nebūtų buvę nė kalbos, netgi jei- 
gu jie ją ir turėtų. Tikriausiai būtų galėję drauge ką nors panašaus šiaip 
ne taip sumeistruoti, bet jeigu porelė jauniklių, vilkinčių mėnulio ska- 
fandrais, pasirodytų Derio autodalių parduotuvėje, galėtų kilti klausimų. 
Ir nemažai. 

Man tai nepatinka, galiausiai pasakė Njutas. 

Velniava, nei man, pritarė Dikas. Neturėsiu nė minutės ramybės, kol 
jie sugrįš, ir aš nusiųsiu senąjį daktarą Vorviką, kad lauktų automobily- 
je prie Heiveno - Trojos ribos ir jais pasirūpintų, kai tik sugrįš... 

Jeigu jie sugrįš. 

Aha... jeigu. Manau, kad sugrįš, bet jiems skaudės. 

Kokių tikiesi problemų? 

Dikas papurtė galvą. Nežinojo nieko tikra, o daktaras Vorvikas atsi- 
sakė netgi spėlioti... Tik griežtai mintimis Diką paklausė, kaip manąs, 
kas atsitiktų su lašiša, jeigu į nerštavietę aukštupy, užuot plaukus prieš 
srovę, sumanytų važiuoti dviračiu. 

Na... dvejodamas pasakė Njutas. 

Na, nieko, atsakė Dikas. Negalima palikti to daikto - jis linktelėjo 
siūbuojančio laikrodžio bokšto pusėn - taip, kaip yra. 

Njutas atrėmė: 

Mes beveik jau prisikasę iki liuko. Manau, galėtume jį palikti. 

Gal taip, gal ne. Bet mums reikia baterijų ir kitiems dalykams, tu juk 
žinai. Ir mums reikia toliau būti atsargiems. Irgi tą Žinai. 

Nemokyk senelės, kaip vaikai daromi, Dikai. 

(Eik) 

Eik po velnių, šikniau, štai ką Nikas buvo besakąs, bet prikando lie- 
žuvį, nors su kiekviena nauja diena vis labiau ėmė nekęsti Diko Eliso- 
no. Po teisybei, Heivenas dabar veikė iš baterijų - kaip žaislinis automo- 
biliukas. Ir jiems reikėjo jų vis daugiau ir didesnių, o užsisakius paštu 
labai ilgai užtruktų, kol jas gautum, be to, kam nors kur nors tai galėtų 
būti perspėjantis ženklas. Niekad negali žinoti. 

Apskritai Njutas Berindžeris buvo labai susirūpinęs. Jie išgyveno 
lėktuvo katastrofą; bet jeigu kas nors nutiktų Tomiui ir Hesterai, ar pa- 
Jėgtų jie 1r tai atlaikyti? 

Nežinojo. Tik žinojo, kad neturės ramybės, kol vaikai sugrįš į Hei- 
veną, kur ir buvo jų vieta. 

Sekmadienis, rugpjūčio 7-oji: 

Gardneris buvo prie laivo, žvelgė į jį, bandydamas nuspręsti - vėl - 
ar išeis kas nors dora iš šio jovalo... O jeigu ne, ar yra kokia kita gali- 
mybė. Prieš dvi dienas išgirdo lėktuviuką, nors buvo viduj namuose ir 
išbėgo į priebutį mirksnį per vėlai, kad suspėtų pamatyti jį trečiusyk ap- 
sukant ratą. Trys ratai - tai jau dviem per daug; Gardas beveik neabejo- 
j0, kad pilotas pastebėjo laivą ir iškasą. Toji mintis sukėlė keistą, kartų 
palengvėjimą. Paskiau, vakar, jis perskaitė laikraštyje Žinutę. Nereikia 
baigti koledžo, kad įžvelgtum ryšį. Vargšelis daktaras Beilis nuklydo 
nuo kurso, ir toji Negailestingojo Mingo kosminės armados liekana jį 
nuginklavo. | 

Ar tai daro jį, Džimą Gardnerį, žmogžudystės bendrininku? Galbūt, 
ir kas, kad kadais šovė į žmoną, tokia mintis Gardneriui buvo nemiela. 

Frimenas Mosas, niūrusis medienos paruošėjas iš Albiono, šįryt ne- 
pasirodė - Gardas spėjo, kad laivas išeikvojo visą jo paraką kaip ir ki- 
tiems, buvusiems prieš jį. Pirmąsyk nuo to laiko, kai dingo Bobė, Gar- 
das liko vienas. Iš paviršiaus atrodė, kad tai atveria naujas galimybes. 
Bet pažvelgus giliau, lieka tie patys seni galvosūkiai. 

Žinia apie žuvusį neurochirurgą ir lėktuvo katastrofą buvo bloga, 
bet, Gardnerio galva, žinia virš perlenkimo, - kurią Njutas ir Dikas nu- 
leido nemačiom, - dar blogesnė. Artimuosiuose Rytuose vėl brendo 

sprogimas, ir jeigu ims šaudytis, gali prieiti ir prie branduolinių ginklų. 
Susirūpinusių Mokslininkų Sąjunga, tie laimingieji, laikantys savo ran- 
kose Juodąjį Laikrodį, vakar stumtelėjo rodykles ties dviem minutėm 
iki branduolinio vidurnakčio, skelbė laikraštis. Taip, laimingosios die- 
nos vėl sugrįžo. Laivas galbūt galėtų padaryti visam tam galą... Bet ar 
to norėjo Frimenas Mosas, Kailas Arčinburgas, Bouzis ir visi kiti? Kar- 
tais Gardas jautė šleikštulį keliantį tikrumą, kad atšaldyti parako statinę, 
ant kurios sėdi planeta - paskutinis dalykas, kuris rūpėjo Naujajam, Pa- 
tobulintajam Heivenui. Taigi, kas toliau? 

Jis nežinojo. Kai kada būti telepatiniu nieku - tas pat, kas šiknos- 
kauda. 

Jo žvilgsnis nukrypo į siurbiamuosius įrenginius, įsispaudusius į 
purvą tranšėjos pakraštyje. Darbas prie laivo anksčiau siejosi su dulkė- 
mis, žemėmis, uolomis ir kelmais, kurie nepasiduoda išraunami, nors tu 
pasiusk. Dabar tai buvo šlapias darbas - iš tiesų labai šlapias darbas. 
Pastaruosius du vakarus jie parėjo namo su šlapiu moliu plaukuose, ko- 
jų tarpupirščiuose ir šiknaskylėj. Purvas blogai, bet molis dar blogiau. 
Molis prilimpa. 

Siurbiamoji įranga vis dėlto buvo keisčiausia, bjauriausia griozdynė, 
tačiau veikė. Be to, svėrė tonas, bet daugiausia tylintis Frimenas Mosas 
pertransportavo ją iš Bobės kiemo pats vienas... Tas darbas jam kaina- 
vo didžiumą ketvirtadienio ir apie penkis šimtus baterijų, bet jis jį pa- 
darė, nors paprastai statybininkų brigadai tam būtų prireikę savaitės ar 
daugiau. 

Tam, kad nugabentų kiekvieną bloką į galutinę paskirties vietą, - iš 
pradžių nuo sunkvežimio, paskiau per daržą, toliau smarkiai išvažinėtu 
keliu iki kasinėjimų aikštelės, - Mosas pasinaudojo prietaisu, panašiu į 
metalų detektorių. Blokai lėtai plaukė šiltu vasaros oru, o jų šešėliai 
slinko po jais žeme. Mosas vienoje rankoje nešžsi daiktą, kuris kadaise 
buvo metalo detektorius, o kitoje - kažką panašų į portatyvinį radijo po- 
kalbių aparačiuką. Kai jis ištraukdavo lenktą nerūdijančio plieno ante- 
ną aparačiuko gale ir pasukdavo diską detektoriuje, nuo žemės pakilda- 
vo motoras arba siurblys. Kai pasukdavo juos kairėn, įrangos detalė ke- 
liaudavo kairėn. Gardas, stebėdamas visa tai su užkietėjusio girtuoklio 
kvaituliu (ir tikrai niekas nemato tiek keistenybių kaip jie), pagalvojo, 
kad Mosas atrodo kaip prityręs Žvėrių dresuotojas - veda savo mechani- 
nius dramblius per mišką kokio nors nepaprasto cirko arenon. 

Gardneris buvo regėjęs, kaip nelengva transportuoti ganėtinai sun- 
kią įrangą, tad suprato, kad šis prietaisas galėtų padaryti perversmą sta- 

tybų technikoje. Tokie dalykai pranoko jo praktines Žinias, tačiau spė- 
jo, kad vienut vienas daikčiukas kaip tas, kuriuo ketvirtadienį taip atsai- 
niai ir lengvai naudojosi Mosas, galėtų sumažinti kainą tokio projekto 
kaip Asuano užtvanka dvidešimt penkiais procentais ar netgi daugiau. 

Tačiau vienu atžvilgiu tai buvo kaip ir su rotušės iliuzijos palaiky- 
mas - reikalavo labai daug elektros energijos. 

- Štai, - tada pasakė Mosas, paduodamas sunkią kuprinę. - Užsidėk. 

Gardneris užnėrė diržus ant pečių ir susiraukė. Tai pastebėjęs, Mo- 
sas šyptelėjo. 

- Į dienos pabaigą ji palengvės. Dėl to nesirūpink. 

Jis įkišo tranzistorinio imtuvo laidą į radijo distancinio valdymo 
prietaisą ir užsidėjo ausines. 

- Kas kuprinėje? - paklausė Gardneris. 

- Baterijos. Eime. 

Mosas įjungė prietaisą, tartum klausėsi, paskiau linktelėjo, nukreipė 
lenktą anteną į pirmą motorą. Jis pakilo nuo žemės ir pakibo ore. Lai- 
kydamas distancinio valdymo prietaisą vienoje rankoje ir racionalizuo- 
tą metalų detektorių - kitoje, Mosas pasuko motoro linkui. Su kiekvie- 
nu jo žingsniu motoras tokį pat atstumą traukėsi atgal. Gardas baigė ei- 
tynes. 

Pravedęs motorą tarp namo ir stoginės, Mosas pavarė jį aplink 
“"Tomketą"' ir paskiau pirma savęs per Bobės daržą. Juo driekėsi išmin- 
tas platus takas, bet abipus augalai tebevešėjo savo pašėlusia puikybe. 
Kai kurios saulėgrąžos dabar siekė dylika pėdų aukščio. Jos priminė 
Gardneriui “Trifidų dienas"*. Maždaug prieš savaitę vieną naktį jis at- 
sibudo nuo baisaus košmaro. Susapnavo, kad saulėgrąžos darže išsiro- 
vė iš žemės ir ėmė vaikščioti, o iš jų Žiedų vidurio driekėsi kraupios 
šviesos pluoštai, tartum siunčiami prožektorių, kurių stiklai žali. 

Vasariniai moliūgai kėpsojo darže didžiuliai kaip povandeninio lai- 
vo torpedos. Pomidorai - krepšinio kamuolių dydžio. Kai kurie bemaž 
tokie pat aukšti kaip saulėgrąžos. Susidomėjęs Gardneris nusilaužė vie- 
ną kukurūzo burbuolę; ilgio lengvai jai duotum dvi pėdas. Viena vie- 
nintele burbuole, jeigu būtų gera, galėtum pamaitinti du alkanus žmo- 
nes. Bet atkandęs pilną burną pieniškų cukringų grūdų, Gardas susirau- 
kė, išspjovė juos ir nusišluostė burną. Šlykštus mėsiškas skonis, Bobė 
augino pilną daržą milžiniškų augalų, bet daržovės buvo nevalgomos... 
Galbūt netgi nuodingos. 


* Populiarus Džono Vindemo (John Wyndham) fantastinis romanas (liet. 
k. 1978). 

Motoras tykiai plaukė priekyje jų viršum tako, sušlamindamas ir su- 
lenkdamas kukurūzų stiebus, pasitaikančius abipus pakeliui. Ant kai kų- 
rių agresyviai žalių, aštrių kaip kardai lapų Gardneris matė riebalų ir 
mašininio tepalo dryžius bei dėmes. Kitame daržo gale motoras pradė- 
j0 sėsti žemyn. Mosas nuleido anteną, ir motoras švelniai bumptelėjo 
ant žemės. 

- Kas yra? 

Mosas tik krenkštelėjo ir išsitraukė iš kišenės dvidešimtcentį. Įstatė 
jį 1 savo valdymo aparato apačią, pasuko ir išėmė iš baterijoms skirtos 
sekcijos šešis dvigubus kietuosius A-elementus. Abejingai numetė juos 
ant Žemės. 

- Paduok man dar, - pasakė. 

Gardneris nusiėmė nuo pečių kuprinę, atsisagstė diržus, atidarė at- 
vartą ir išvydo tiesiog neįsivaizduojamą galybę dvigubų A-elementų, 
tartum kas nors Atlantik Sityje būtų išlošęs Aukso Puodą ir automatas 
jam būtų išmokėjęs ne baksais, o baterijomis. 

- Dievuliau! 

- Kur man iki Jo, - numojo Mosas. - Paduok pustuzinį tų daikčiukų. 

Nors sykį Gardneris, regis, nesurado tinkamo sąmojaus. Tylomis pa- 
davė šešias baterijas ir stebėjo, kaip Mosas deda jas į sekciją. Paskiau 
šis uždarė dangtelį, prisuko jį, vėl įsikišo ausinę ir tarė: 

- Eime. 

Nužengus keturiasdešimt jardų miškan, vėl teko keisti baterijas; po 
šešiasdešimties jardų - darsyk. Motorą plukdant pažeme nuokalniui, 
elektros srovės išsieikvodavo mažiau, bet kol galiausiai Mosas pastatė 
masyvų motoro bloką tranšėjos pakraštyje, sunaudojo keturiasdešimt 
dvi baterijas. 

Ten ir atgal, ten ir atgal; vieną po kito jie sugabeno siurbiamuosius 
mechanizmus nuo Frimeno Moso sunkvežimio iki tranšėjos pakraščio. 
Kuprinė ant Gardnerio pečių tolydžio lengvėjo. | 

Ketvirtą reisą Gardas paprašė Moso, kad duotų jam pabandyti. Di- 
džiulis pramoninis siurblys, kurio raison d'etre* iki šiosios keistos ke- 
lionės į šoną tikriausiai buvo pumpuoti kanalizacinius vandenis iš užsi- 
kimšusių pūdymo rezervuarų, pakrypęs riogsojo apie šimtą jardų nuo 
tranšėjos. Mosas ir vėl keitė baterijas. Nusėdę dvigubi A-elementai da- 
bar mėtėsi palei visą kelią, kažkaip keistu aitrumu primindami Gardne- 
riui tą vaikėzą Arkadija Byče. Vaikėzą su pliaukštėmis. Vaikėzą, kurio 


* Paskirtis (pranc.). 

motina atsižadėjo girtuoklystės... Ir viso kito. Vaikėzą, kuris žinojo apie 
tominokerius. 

- Ką gi, pabandyk, - Mosas padavė jam prietaisą. - Truputėlis pagal- 
bos man ne pro šalį, nebijau to prisipažinti. Vis dėlto žmogus išsenki, 
šitiek kilnodamas. - Išvydęs Gardnerio žvilgsnį, pridūrė: - O, taip, dalį 
darbo aš atlieku pats; štai dėl ko tas kištukas. Gali pamėginti, bet nema- 
nau, kad tau pasisektų. Nesi toks kaip mes. 

- Aš pastebėjau tai. Ir kai visa tai baigsis, man neprireiks pirktis 
dirbtinių dantų pas “Siersą ir Rabaką". 

Mosas rūgščiai pažvelgė į jį, bet nieko nepasakė. 

Gardneris savo nosine nušluostė rudą sieros kamštį, kurį Mosas bu- 
vo palikęs ausinėje, paskiau įsistatė ją ausin. Išgirdo tolimą ošimą - pa- 
našų, kokį girdi pridėjęs sau prie ausies kriauklę. Nukreipė anteną į 
siurblį, kaip buvo matęs darant Mosą, paskiau atsargiai kilstelėjo ją 
aukštyn. Garsas ausinėje pakito. Siurblys vos vos krustelėjo - tiek ma- 
žai, kad pamanė, jog jam tik taip pasirodė. Bet tuoj pat nutiko dvejetas 
kitų dalykų. Karštas kraujas pliūptelėjo jam iš nosies, užliedamas lūpas 
ir smakrą, o galva prisipildė blerbiančių balsų. “KILIMAS JŪSŲ 
KAMBARIUI ARBA VISAM NAMUI - PUSVELČIUI!"* - plyšavo 
per radiją kažkoks pranešėjas, staiga atsidūręs Gardnerio galvoje ir, ma- 
tyt, triūbijantis į elektrinį ragą. “O TAIP, MES TURIME NAUJĄ 
SIUNTĄ KILIMINIŲ TAKŲ! PASKUTINIOJI BUVO GREITAI 
PARDUOTA, TAD PASIRŪPINKIT...?* 

- O, Dieve, - liaukitės! - sušuko Gardneris. Paleido iš rankos apara- 
tą ir griebėsi už galvos. Ausinė išsiplėšė jam iš ausies, ir pranešėjo stū- 
gavimas nutrūko. Liko bestovįs kraujuojančia nosimi ir skambančia it 
varpas galva. 

Frimenas Mosas, išjudintas iš savojo nekalbumo, plačiomis akimis 
pažvelgė į Gardnerį. 

- Dėl Dievo, kas tai buvo? - paklausė jis. 

- Tai, - silpnai atsiliepė Gardneris, - nelyginant kokios atrūgos nuo 
rokenrolo. Tu ne prieš, Mosai, jei aš minutėlę pasėdėsiu? Man regis, aš 
vos neprivariau į kelnes. 

- Ir tavo nosis kraujuoja. 

- Niekis, Šerloke Holmsai. 

- Manau, kad po viso to verčiau dabar man leistum naudotis kėlėju. 

Gardas mielai sutiko. Jiems užėmė likusią dienos dalį sutempti visą 
įrangą prie tranšėjos, ir Mosas buvo toks pavargęs, kai pristatė į vietą 
paskutinį daiktą, jog Gardneris gavo jį kone nešte nunešti atgal prie 
sunkvežimio. 

- Jaučiuosi, lyg prikapojęs keletą kubų malkų ir vos trūkio negavęs, 
- stenėjo senyvas žmogelis. 

Po šito Gardas, tiesą sakant, nesitikėjo, kad jisai sugrįš. Bet kitą die- 
ną Mosas pasirodė lygiai septintą. Tačiau vairavo ne savo sunkvežimį, 
o aplamdytą, sulūžusiomis grotelėmis “Pontiaką". Išlipo iš automobilio 
su krepšiu maisto. 

- Eime. Laikas prie darbo. 

Gardneris Mosą gerbė labiau nei kitus tris draugėn sudėtus “padėjė- 
jus"... Iš tiesų, jam jis patiko. 

Kai abu tą penktadienio rytą žengė per rasą, susišlapindami klešnių 
galus, Mosas žvilgtelėjo į jį. 

- Pasigriebiau ėdalo, - krenkštelėjo jis. - Užteks ir tau, regis. 

Tik tiek tądien Mosas turėjo jam ką pasakyti. 

Jie nuleido rezginį žarnų į tranšėją ir įrengė papildomas žarnas - šį- 
syk ištekamąsias - nukreipti išpumpuojamajam vandeniui pakalnėn, į 
šlaitą, besileidžiantį kiek į pietryčius nuo Bobės sodybos. Šitos “nuve- 
damosios žarnos“, anot Moso, buvo stambūs plataus diametro brezento 
ritiniai, surekvizuoti, kaip Gardas spėjo, iš ugniagesių komandos. 

- Aha, kelis gavau ten, kelis kitur, - pasakė Mosas ir daugiau ta te- 
ma nekalbėjo. 

Prieš pradedant pumpuoti, jis liepė Gardneriui nuvedamąsias žarnas 
pritvirtinti prie žemės “U"' formos laikikliais. 

- Antraip jie susirangys ir į visas puses ims švirkšti vandenį. Jeigu 
esi matęs gaisrinę žarną tampant nevaldomą, tai žinai, kad ji gali sužeis- 
ti. O mes neturime pakankamai žmonių, kurie kiaurą dieną laikytųsi ša- 
limais ir stengtųsi užkimšti švirkščiojančias žarnas. 

- Žinoma, savanoriai į eilutę nesirikiuos, tiesa? 

Frimenas Mosas tylomis į jį pažiūrėjo ir kurį laiką nieko nepasakė. 
Paskiau sumurmėjo: 

- Tvirtai įkalk tuos laikiklius. Ir taip mums teks dažnokai daryti pert- 
raukas, kad juos vėl sutvirtintumėm. Mat išsiklibina. 

- Ar negalima taip reguliuoti nutekėjimo, kad nereiktų sau sukt gal- 
vą dėl tų sumautų laikiklių? - paklausė Gardneris. 

Mosas užvertė aukštyn akis dėl jo neišmanumo. 

- Žinoma, - atsakė, bet toje velnio skylėje pernelyg daug vandens, ir 
Jeigu tau tas pat, tai aš noriu, nelaukdamas Paskutiniojo Teismo dienos, 
jį 1šsiurbti. 

Gardneris pusiau juokais ištiesė priekin rankas. 

- Ei, aš tik paklausiau, - tarė jis. - Taika. 

Žmogėnas tik atsikrenkštė savuoju nepamėgdžiojamuoju Frimeno 
Moso stiliumi. 

Pusę devynių vanduo sparčiai liejosi pakalnėn ir tolyn nuo laivo. Jis 
buvo šaltas, skaidrus ir saldus, kiek gali būti saldus vanduo - kuris iš 
tiesų yra saldus, kaip paliudys kiekvienas, turįs gerą šulinį. Iki pietų jie 
suformavo visai naują upelį - šešių pėdų pločio, seklų, tačiau veržliai 
šniokščiantį, nešantį pušų spyglius, viršutinįjį dirvos sluoksnį ir mažus 
krūmokšnius. Vyrams nebuvo daug kas veikti, turėjo tik sėdėti ir stebė- 
ti, kad nė viena išpampusi, įsitempusi nuvedamoji žarna neatsilaisvintų 
ir nepradėtų skraidyti į šalis, švirkšdama vandenį kaip susprogę gaisri- 
ninkų hidrantai. Mosas reguliariai išjungdavo siurblius, vieną po kito, 
kad juodu galėtų vėl įkalti išsiklibinusius laikiklius ar perkelti į kitą vie- 
tą, jeigu, kur buvo, žemė išsipurendavo. | 

Apie trečią valandą upokšnis ėmė rauti ir nešti pasroviui didesnius 
krūmus, o netrukus prieš penkias Gardneris išgirdo su baisiu trioškesiu 
nuvirstant didelį medį. Atsistojo ir ištempė ton pusėn kaklą, bet tai nu- 
tiko per toli pasroviui, ir jis nieko nepamatė. 

- Garsas lyg kaip pušies, - tarstelėjo Mosas. 

Dabar Gardneris savo ruožtu pažvelgė į Mosą ir nieko nepasakė. 

- O gal ir eglės, - vėl tarstelėjo Mosas, ir nors jo veidas liko visiškai 
rimtas, Gardneris spėjo, kad žmogus galbūt ką tik pajuokavo. Labai ne- 
žymiai, bet vis dėlto pajuokavo. 

- Kaip manai, ar vanduo pasieks kelią? 

- O, aha, manyčiau. 

- Ar jo nenuplaus? 

- Ne. Miesto brigada jau tiesia po juo naują drenažo vamzdį. Spėju, 
turės porai dienų nukreipti aplinkui eismą, kai nuplėš dangą, bet dabar 
eismas čia nebe toks didelis kaip anksčiau. 

- Aš pastebėjau, - sutiko Gardneris. 

- Jeigu manęs atsiklaustum, tatai velniškai gerai. Su vasaros poil- 
siautojais - visad vien šiknoskauda. Klausyk, Gardneri, - aš gerokai su- 
mažinsiu tų siurblių galingumą, bet jie vis tiek visą naktį pumpuos pen- 
kiolika, galbūt septyniolika galonų per minutę. Dirbant keturiems siurb- 
liams, tai sudarys tris tūkstančius aštuonis šimtus galonų per valandą - 
kiaurą naktį. Neblogai kaip automatiniam režimui. Na, eime. Tau laivas 
mielas, o man nuo jo kyla kraujospūdis. Kol dar važiuosiu namo pas sa- 
vo ponią, išgerčiau kokią skardinę tavo alaus, jeigu tu sutinki. 

Mosas vėl pasirodė vakar, šeštadienį, savo senuoju “Pontiaku" ir 
greitai paleido siurblius veikti pilnu pajėgumu: po trisdešimt penkis ga- 

lonus per minutę kiekvieną, po aštuonis tūkstančius keturis šimtus ga- 
lonų per valandą. 

O šįryt Frimeno Moso - nė ženklo. Galiausiai ir jis išsisėmė kaip ki- 
ti, palikdamas Gardnerį svarstyti tas pačias dvi senas alternatyvas. 

Pirmoji: Dirbti toliau kaip dirbus. 

Antroji: Sprukti, kiek kojos neša. Jis jau buvo priėjęs išvadą, kad 
jeigu Bobė numirtų, netrukus po to jis patirtų kokį nors nelaimingą nu- 
tikimą. O jeigu nuspręstų bėgti, ar jie sužinotų apie tai iš anksto? Gard- 
neris taip nemanė. Jis ir likusysis He1venas vis dar lošė savotišką poke- 
rį: su visomis užverstomis kortomis. O, beje, vyruti, kiek toli reikėtų 
bėgti, kad jie ir jų pražūtingųjų žaisliukų poveikis nebegalėtų pasiekti? 

Tiesą sakant, Gardas nemanė, kad reikėtų labai toli. Deris, Bengo- 
ras, netgi Ogasta... Visa tai galėtų būti per arti. Portlendas? Galbūt. Tik- 
riausiai. Mat jam atėjo į galvą analogija su rūkymu. 

Kai vaikėzas pradeda rūkyti, jam pasiseka, jeigu po pusės cigaretės 
neišvemia savo vidurių ar nenualpsta. Po šešių mėnesių praktikos jis gal 
būtų pajėgus atlaikyti penkias ar šešias cigaretes per dieną. Duok vaikė- 
zui trejus metus ir turėsi kandidatą susirgti plaučių vėžiu, surūkantį po 
du su puse pakelio per dieną. 

Dabar gi apsuksiu kitaip. Pasakyk vaikėzui, ką tik baigusiam savo 
pirmąją cigaretę ir šlitinėjančiam pažaliavusiu veidu bei žiaukčiojan- 
čiam pakampiais, kad jis privalo mesti rūkyti, ir šis tikriausiai puls bu- 
čiuoti tau kojas. Nutverk jį, jau sudūmyjantį po penkias ar dešimt ciga- 
rečių per dieną, ir jam bus tik nusispjaut... Nors šitiek įpratęs vaikėzas 
gali būti įsitikinęs, jog valgo per daug saldumynų ir jog jaučia poreikį 
užsitraukti iš nuobodulio ar nervų. 

Ak, pagalvojo Gardneris, bet paimk užkietėjusį rūkorių. Pasakyk 
jam, kad liautųsi kalęs vinis į savo karstą, ir šis tik susigriebs už krūti- 
nės lyg ištiktas širdies priepuolio... Bet tik todėl, kad tu neištrauktum ci- 
garečių pakelio iš viršutiniosios jo marškinių kišenėlės. Rūkymas, kaip 
Gardneris žinojo iš savo paties dažniausia sėkmingų pastangų arba mes- 
ti tą įprotį, ar bent padaryti ne tokia mirtina yda, yra fizinis pripratimas. 
Pirmą savaitę be cigarečių rūkorius kankina irzulys, galvos skausmai, 
raumenų spazmai. Kad nuslopintų sunkiausius simptomus, daktarai ga- 
li prirašyti vitaminą B12. Tačiau jie žino, kad nėra jokių tablečių, kurio- 
mis galėtum įveikti buvusiojo rūkoriaus netekties ir depresijos jausmą 
per tuos šešis mėnesius, prasidedančius tuoj, kai tik rūkorius užspaudžia 
savo paskutiniąją cigaretę ir pradeda savo vienišą kelionę iš pripratimo 
būvio. 

“O Heivenas, - dabar mąstė Gardneris, paleisdamas siurblius visu 
pajėgumu, - tai nelyginant dūmų pripildytas kambarys. Iš pradžių čia 
juos pykino... Jie buvo tartum berniokų šutvė, besimokanti už daržinės 
rūkyti kukurūzų išaižas. Bet dabar jiems patinka oras kambaryje, ir ko- 
dėl gi ne? Dabar jie užkietėję rūkoriai. Tatai yra ore, kuriuo jie kvėpuo- 
ja, ir Dievas žino, kokie fiziologiniai pokyčiai vyksta jų smegenyse ir 
organizmuose. Aptinkama smulkių navikiškų ląstelių preparatuose iš 
plaučių žmonių, rūkiusių vos pusantrų metų. Juk aprašomas didelis ser- 
gamumas smegenų navikais miestuose, kur didelė pramoninė tarša, ar 
kur veikia, Dieve sergėk, branduoliniai reaktoriai. Tad ką gi šitai daro 
jiems?" 

Jis nežinojo - nebuvo pastebėjęs jokių paviršinių, krintančių į akis 
pakitimų, išskyrus iškritusius dantis ir didėjantį nekantrumą. Bet jis ne- 
manė, kad jie toli vytųsi, jeigu jis viską metęs paspruktų. Iš pradžių gal 
jie karštai šoktų būriu jo gaudyti kaip kokiame vesterne, bet jam kaž- 
kodėl atrodė, kad jie labai greit prarastų interesą... Vos tik prasidėtų 
nutraukto poveikio simptomai. 

Jis paleido visus keturis siurblius veikti maksimaliu greičiu, bemaž 
iškart paversdamas mažą upokšnį plačiu srautu. Paskiau pradėjo kasdie- 
nį darbą, tikrindamas laikiklius, neleidžiančius žarnoms judėti. 

Jeigu jis paspruktų, turėtų du pasirinkimus: arba laikyti liežuvį už 
dantų, arba sukelti triukšmą. Žinojo, kad dėl daugelio priežasčių jis tik- 
riausiai tylėtų kaip pelė po šluota. O tai reikštų, kad jis nusišalina - nu- 
rašo paskutinį mėnesį alinančio darbo, nurašo bet kurią galimybę vienu 
ypu pakeisti savižudišką pasaulinės politikos kursą, o labiausiai - nura- 
šo savo gerą bičiulę Bobę Anderson, kuri dabar jau in absentia* geras 
dvi savaites. 

Trečia alternatyva: Atsikratyti tuo. Susprogdinti. Sunaikinti. Padary- 
ti ne daugiau kaip dar vienu gandu, kaip spėjamuosius ateivius Angare 
Nr. 18. 

Nepaisant viso prislopinto įsiūčio, kurį jam kėlė branduolinė bepro- 
tystė ir kiaulės, godūs energijos technokratai, kurie ją sukūrė, įtvirtino 
ir atsisako matyti jos pavojus netgi po Černobylio, nepaisant savo dep- 
resijos dėl AP fototelegrafu platinamų nuotraukų su mokslininkais, pa- 
varančiais priekin Juodąjį laikrodį taip, kad liktų dvi minutės iki vidur- 
nakčio, jis visiškai suvokė, kad galbūt geriausia, ką galėtų padaryti - tai 
sunaikinti laivą. Oksidavimasis to, kuo buvo impregnuotas jo korpusas 


* Nesanti čia (lot.). 

(be jokios abejonės, tamtyč), apsprendė tokią gausybę čia sugalvojamų 
iš koto verčiančių daikčiukų. Vienas Dievas težino, kiek nuostabių da- 
lykų dar gali laukti viduj. Bet esama ir kitokių faktų, tiesa? Neurochi- 
rurgas, žuvęs aviakatastrofoje, tasai senis ir stambuolis valstijos kopas, 
galbūt toji konsteblė misis Makoslend, galbūt dar dvejetas kitų valstijos 
kopų, kurie dingo, galgi net Braunų mažylis... kiek visų tų dalykų gali- 
ma suguldyti prie durų to daikto, į kurį jis dabar stebeilija, kuris kyšo iš 
žemės nelyginant prasimušęs iš vandens didžiausio, kokį tik galima įsi- 
vaizduoti, baltojo banginio snukis? Kai kuriuos iš jų? Visus? O gal nė 
vieno iš suminėtųjų? 

Dėl vieno Gardneris buvo tikras - tai dar ne pabaiga. 

Nenuneigsi, kad laivas žemėje - tai tobulumo viršūnė viso, kas bu- 
vo sutverta... Bet jis taip pat - sudužęs dirbinys nežinomos giminės, gy- 
venančios kažkur toli toli juodumoje; sutvėrimų, kurių protas gali skir- 
tis nuo žmogiškųjų būtybių, kaip žmonių protas - nuo vorų proto. Nuos- 
tabus, neįtikėtinas archeologijos radinys spindėjo padūmavusioje šio 
sekmadienio ryto šviesoje... Bet kartu galbūt tai ir namai, kuriuose vai- 
denasi, kur demonai vis dar vaikšto tarpusieniais ir tuštumomis. Būda- 
vo, Gardas žvelgdavo į jį ir pajusdavo gerklę keistai susigniaužiant, tar- 
tum išvydus išsprogintas iš žemės kažkieno akis. 

Tačiau kaip juo atsikratyti? Kaip jį susprogdinti? Tarkim, jeigu ir 
norėtų, kaip tatai padarytų? Užtaisų paketai, kuriais jie naudojosi sus- 
kaldyti uolienai, tvirtai veržiančiai laivą, buvo galingesni už dinamitą, 
bet ir jie nė neįdrėskė jo korpuso. Nejaugi jam nurisnoti į Laimstouno 
karinių oro pajėgų bazę, pavogti atominę bombą, veikiant labai atsar- 
giai, neįtikėtinai apsukriai kaip Derkas Pitas Klaivo Kaslerio* romane? 
Ir ar nebūtų tai paskutinis pokštas, jeigu iš tiesų pavyktų nugvelbti bom- 
bikę ir ją susprogdinti vien tam, kad išvystų, jog viena, ką jisai sugebė- 
jo padaryti - tai vienu ypu išlaisvinti laivą, vis dar nesuvokiamai nesu- 
žalotą ir neįdrėkstą? 

Tokios buvo jo alternatyvos, trečioji - suvis ne alternatyva... O tuo 
tarpu jo rankos, matyt, išmintingesnės už smegenis, kol jis kažkelintą 
kartą laužė sau galvą, ramiai dirbo įprastą rytmetinį darbą - paleido 
siurblius visu pajėgumu ir patikrino, kad nuvedamosios žarnos būtų pa- 
tikimai sutvirtintos. Dabar jis stovėjo prie tranšėjos, tikrindamas siur- 


* Clive Cussler - žymus šiuolaikinis amerikiečių rašytojas, kuriantis 
įtempto siužeto nuotykių istorijas. Vieno 1š jo kūrinių herojus - Derkas 
Pitas. 

biamąsias žarnas ir vandens lygį. Apsidžiaugė aptikęs, kad vandenį pa- 
Jėgė matyti tik su stipriu prožektoriumi - jis greitai seko. Spėjo, kad iki 
trečiadienio, vėliausiai iki ketvirtadienio, bus galima atnaujinti sprogdi- 
nimus ir kasimą... Ir kai jie vėl pradės, darbas eisis greitai. Vandeningo- 
ji uoliena buvo korėta, su stambiomis poromis. Jiems nereikės rausti 
skylių sprogmenims, nes bus pakankamai natūralių ertmių sprogdinti ne 
tik radijais, bet ir maišais su užtaisais. Tolimesnis etapas bus nelyginant 
perėjimas nuo kieto, sulipusio plūktinio prie šviežios, ką tik iškilusios 
tešlos. 

Kurį laiką Gardas delsė pasilenkęs prie iškasos, šviesdamas stipriu 
rinti laikiklius. Štai, dar tik pusė devynių ryto, o jam jau noris išgerti. 

Jis apsisuko. 

Tenai priešais jį stovėjo Bobė. 

Gardneris išsižiojo. Kaukštelėdamas dantimis užsičiaupė ir žengė 
jos link, visai tikėdamasis, kad ši haliucinacija taps perregima ir galop 
išnyks. Bet Bobė liko patvari, ir Gardas pamatė, kad ji buvo netekus 
daug plaukų - jos kakta, blyški, spindinčio baltumo, tęsėsi atgalios maž- 
ne iki pusės kiaušo, su didžiausiu pasaulyje “našlės snapu" per vidurį. 
Tačiau šie nauji apsinuoginę kiaušo lopiniai buvo vienintelė jos baltu- 
ma; jinai atrodė kaip žmogus, ką tik persirgęs sunkia, sekinančia liga. 
Dešinioji jos ranka buvo parišta. Ir... 

Ir ji su makijažu. Storu tartum tinkas. Beveik neabejoju, kas tai yra 
- Ji persistengė kaip moteris, norinti užmaskuoti sumišimą. Bet čia ji... 
Bobė... Ne sapnas. 

Jo akys staiga priplūdo ašarų. Bobė sudvigubėjo, paskiau sutrigubė- 
jo. Tik dabar - šį mirksnį - jisai suprato, koks buvo išsigandęs. Ir koks 
vienišas. 

- Bobe? - kimiai paklausė jis. - Čia tikrai tu? 

Bobė šypsojosi - ta senąja miela šypsena, kurią jis taip mėgo, kuri 
taip dažnai jį išgelbėdavo nuo idiotiškojo savęs. Tai buvo Bobė, tikrai 
Bobė, ir jis ją mylėjo. 

Priėjo prie jos, apsikabino, įsikniaubė suvargusiu veidu jai į kaklą. 
Jis 1r anksčiau taip darydavo. 

- Sveikas, Gardai, - tarė ji ir pravirko. 

Jis irgi verkė. Bučiavo ją. Bučiavo ir bučiavo. 

Jo rankos ūmai ėmė slankioti visa ja; jos laisvoji irgi buvo ant jo. 

Ne, pasakė jis, vis bučiuodamas ją. Ne, tu negali... 

Ššš. Aš privalau. Tai mano paskutinis šansas, Gardai. Mūsų pasku- 
tinis šansas. 

Bučiavosi. Jie bučiavosi. O, jie bučiavosi, dabar jos marškiniai bu- 
vo atsagstyti. Nepavadintum šio kūno sekso dievybe - jis buvo baltas ir 
nesveikas, raumenys glebūs, krūtys nukarusios, bet jis mylėjo tą kūną ir 
bučiavo ją, vis bučiavo, abiejų ašaros susimaišė ant veidų. 

Gardai, brangusis mano, brangusis mano, visados mano 

ŠŠšŠ 

O prašau aš myliu tave 

Bobe aš myliu 

myliu 

bučiuok mane 

bučiuok 

taip 

Pušų spygliai po jais. Saldus svaigulys. Jos ašaros. Ir jo ašaros. Jie 
bučiavosi, bučiavosi, bučiavosi. Kai į ją įėjo, Gardas suvokė du dalykus 
iškart: kaip jos ilgėjosi ir kad negieda nė vienas paukštukas. Miškas ne- 
gyvas. 

Juodu bučiavosi. 

Gardas marškiniais, šiaip ar taip, vis tiek nešvariais, nusišluostė nuo 
savo nuogo kūno jos makijažo dėmes. Ar ji čia atėjo, tikėdamasi su juo 
pasimylėti? Verčiau ir apie tai negalvoti. Bent dabar. 

Nors jie abu, apsipylę prakaitu taip beplušėdami, turėjo būti uodams 
ir muselėms tikra puota, jam niekas neįkando. Matyt, ir Bobei taip pat. 
“Tai ne tik intelektualinio koeficiento skatintuvas, - pagalvojo jis, 
žvelgdamas į laivą, - bet ir, po šimts, geriausias vabzdžių repelentas, 
kokį tik gali rasti rinkoje". 

Numetė į šalį marškinius ir palietė Bobės veidą, perbraukė pirštu jai 
skruostą, dar pasiimdamas šiek tiek makijažo. Tačiau didžioji jo dalis 
buvo nuplauta jos prakaito... ar ašarų. 

- Aš tave skaudinau, - pasakė jis. 

Tu mane mylėjai, atsakė ji. 

- Ką? 

Tu mane girdi, Gardai. Žinau, kad girdi. 

- Tu pyksti - paklausė jis, suvokdamas kad užtvaros vėl iškyla tarp 
jų, suvokdamas, kad jis vėl vaidina, suvokdamas, kad tai baigta, kad vi- 
sa, ką juodu turėjo drauge, galop baigta. Apgailėtina šitai suvokti. - Ar 
todėl nenori su manimi kalbėti? - jis kiek patylėjo. - Nesmerkčiau tavęs. 
Daug mėšlo iš manęs susilaukei per visus tuos metus, moterie. 

- Aš kalbėjau su tavimi, - atsiliepė ji, ir nors jam buvo gaila, kad 
meluoja po to, kai su ja mylėjosi, apsidžiaugė išgirdęs jos dvejonę. - Sa- 
vo mintimis. 

- Aš negirdėjau. 

- Anksčiau girdėdavai. Tu girdėdavai... Ir atsakinėdavai. Mudu kal- 
bėdavomės, Gardai. 

- Buvome arčiau... šito, - jis mostelėjo ranka į laivą. 

Ji blankiai jam nusišypsojo ir prisiglaudė skruostu jam prie peties. 
Dabar, kai didžiuma makijažo buvo nusitrynusi, jos oda atrodė trikdan- 
čiai permatoma. 

- Ar tave skaudinau, a? 

- Ne. Taip. Truputėlį, - ji nusišypsojo. Tai buvo toji pati Bobės An- 
derson šauni “eik velniop“ šypsena, bet vis dėlto galiausiai jos skruos- 
tu nuriedėjo ašara. 

- Tai buvo verta. Geriausia mes pasilikom pabaigai, Gardai. 

Jis švelniai ją pabučiavo, bet dabar jos lūpos buvo kitokios. Naujos 
ir Patobulintos Robertos Anderson lūpos. 

- Šiaip ar taip, man nederėjo būti čia. Žinau, aš atrodau pavargusi, - 
prisipažino Bobė, - ir esu užsitepusi nemaža glaisto, kaip tu jau aptikai. 
Tu buvai teisus - leidau sau pervargti ir dabar jaučiuosi, tartum būčiau 
visiškai fiziškai palūžusi. 

“Niekai", - pagalvojo Gardneris, tačiau pridengė šią mintį pašaliniu 
garsu, kad Bobė nepajėgtų jos perskaityti. Darė šitai veik nesąmoningai. 
Taip slėptis dabar jam buvo tapę antrąja prigimtimi. 

- Gydymas buvo... radikalus. Sukėlė tam tikrų paviršinių odos prob- 
lemų ir plaukų slinkti. Bet jie visi ataugs. 

- O, - tarstelėjo Gardneris ir pagalvojo: “Tu vis dar nė velnio nemo- 
ki meluoti, Bobe". - Ką gi, džiaugiuosi, kad tau jau gerai. Bet gal turė- 
tum padaryti poros dienų pertrauką, apsiprasti... 

“ - Ne, - ramiai pasakė Bobė. - Laikas galutiniam šuoliui, Gardai. Esa- 
me jau beveik prie tikslo. Mes visa tai pradėjome, tu ir aš... 

- Ne, - savo ruožtu atsakė Gardneris. - Tu tai pradėjai, Bobe. Tikra 
tų žodžių prasme užkliuvai už jo. Dar tada, kai buvo gyvas Piteris. Pa- 
meni? 

Užsiminęs apie Piterį, Gardneris pastebėjo Bobės akyse skausmą. 
Paskiau jis dingo. Į tokį Gardo įvertinimą ji tik truktelėjo pečiais. 

- Tu gan greitai prisistatei. Išgelbėjai man gyvybę. Jei ne tu, manęs 
nebūtų čia. Tad padarykime tai drauge, Gardai. Kertu lažybų, kad iki to 
liuko teliko gilyn dar kokios dvidešimt penkios pėdos. 

Stipri nuojauta Gardneriui kuždėjo, kad ji teisi, bet su tuo sutikti 
staiga jam tapo nelabai smagu. Tartum koks iešmas gręžiojosi ir gręžio- 
j0si jam širdyje, ir skausmas buvo dar blogesnis nei kada nors nuo pa- 
girių galvoje. 

- Jeigu taip manai, pasikliauju tavo žodžiu. 

- Tai ką pasakysi, Gardai? Dar mylią. Tu ir aš. 

Jisai sėdėjo, mąsliai žvelgdamas į Bobę, ir vėl jam toptelėjo, koksai 
sustingęs, mažne grėsmingas atrodo miškas, kai nesigirdi jame paukš- 
čių. 

Stai kaip tai atrodytų, - kaip atrodys, - jeigu kuri viena iš jų prakeik- 
tų jėgainių imtų ir susilydytų. Žmonės turės pakankamai nuovokos išsi- 
nešdinti, - tai yra, jeigu bus laiku perspėti ir jeigu kalbamajai jėgainei 
bei Nacionalinei radiacijos kontrolei užteks drąsos jiems pasakyti, - bet 
juk nepasakysi pelėdai ar geniui, kad apleistų rajoną. Nepasakysi rau- 
donajam tulžiui, kad nežiūrėtų į ugnies kamuolį. Tad jų akys susilydys, 
ir jie plevėsinės aplinkui, akli kaip šikšnosparniai, atsimušinėdami į me- 
džius ir pastatus, kol nudvės iš bado ar nusilauš sprandus. Ar čia erd- 
vėlaivis, Bobe? O gal didžiulis radioaktyviųjų atliekų sandėliavimo 
konteineris, kuris jau prakiuręs? Juk jau prakiuręs, tiesa? Štai kodėl tas 
miškas toksai tylus, ir štai kodėl paukštelis neurologas su sintetinėmis 
plunksnomis penktadienį nukrenta iš dangaus, ar ne? 

- Tai ką pasakysi, Gardai? Dar mylią? 

Tad kurgi teisingas sprendimas? Kur garbinga taika? Tu bėgsi? Pa- 
liksi visa tai Amerikos Dalaso policijai, kad ši galėtų panaudoti prieš 
Sovietų Dalaso policiją? Ką? Ką? Tai ką nauja siūlai, Gardai? 

Ir staiga jam iš tiesų toptelėjo kai kas nauja... gal tik problyksnis. 

Bet verčiau tebūnie problyksnis nei visai nieko. 

Apsimestinai meilia šypsena ranka priglaudė prie savęs Bobę. 

- Gerai. Dar mylią. 

Bobės šypsena praplatėjo... Ir paskiau perėjo į smalsią nuostabą. 

- Kiek tau ji jų paliko, Gardai? 

- Kas ko man paliko? 

- Dantų fėja, - paaiškino Bobė. - Galop tu vieno netekai. Štai čia, 
tiesiai iš priekio. 

Nustebęs ir kiek išsigandęs, Gardas siekė ranka sau prie burnos. 
Taip, tikrai, švarplė, kur vakar dar buvo vienas iš jo kandžių. 

Vadinasi, tai prasidėjo. Mėnesį išdirbęs šio daikto paunksmėje, jis, 
kvailys, tikėjosi įsigijęs šiokį tokį atsparumą, bet, deja, ne. Šitai prasi- 
dėjo; ir jis buvo pakeliui į tai, kad taptų Nauju ir Patobulintu. 

Pakeliui į “tapsmą"". 

Prisivertė nusišypsoti. 

- Aš nepastebėjau, - atsakė jis. 

- Ar jauties nors kiek kitaip? 

- Ne, - atvirai prisipažino Gardas. - Bent kol kas ne. Na kaip, nori 
padirbėti? 

- Pabandysiu, kiek galėsiu, - tarė Bobė. - Su šita ranka... 

- Gali prižiūrėti žarnas ir man pranešinėti, jeigu kuri nors ims atsi- 
laisvinti. Ir kalbėtis su manimi, - jis varžydamasisi nusišypsojo Bobei. 
- Nei vienas iš tų kitų Žmogėnų nemokėjo kalbėtis taigi. Noriu pasaky- 
ti, jie buvo nuoširdūs, bet... - Gardas gūžtelėjo pečiais. - Supranti? 

Bobė vėl nusišypsojo, ir Gardneris išvydo dar vieną spindintį, be 
priemaišų, senosios Bobės blyksnį - moters, kurią jis mylėjo. Prisiminė 
saugų, tamsų jos kaklo prieglobstį ir vėl jam smilktelėjo širdį. 

- Manau, aš susidorosiu, - pasakė ji, - ir jeigu taip nori, išūšiu tau au- 
sis. Aš irgi buvau vieniša. 

Juodu stovėjo drauge, šypsojosi vienas kitam ir visa buvo beveik 
taip pat, bet miškas aplinkui tylėjo, nesigirdėjo jokios paukščių giesmės. 

“Meilė baigėsi", - pagalvojo jis. - Dabar vėl tas pats senas pokeris, 
išskyrus tai, kad praeitą naktį atsilankė dantų fėja, ir, spėju, vagilė vėl 
šiąnakt sugrįš. Galbūt netgi su savo giminietėmis. Ir kai jos pamatys 
mano kortas, aptikdamos tą minties problyksnį švytintį nelyginant tūzą, 
visa bus baigta. Vis dėlto keista. Mes visados manydavome, kad ateiviai 
iš svetur bent turi būti gyvi, kad įsiveržtų. Net H. Dž. Velsas nesitikė- 
jo, kad įsiverš šmėklos. 

- Noriu pažvelgti tranšėjon, - pasakė Bobė. 

- Gerai. Manau, tau patiks, kaip senka vanduo. 

Abu drauge jie nuėjo laivo šešėlin. 

Pirmadienis, rugpjūčio 8-oji. 

Karštis vėl sugrįžo. 

Termometras lauke už Njuto Berindžerio virtuvės lango tą pirmadie- 
nio rytą, ketvirtis po septynių, rodė dvidešimt šešis laipsnius, bet Njuto 
virtuvėje nebuvo, kad į jį pažiūrėtų; jisai stovėjo vien su pižamos kel- 
nėmis vonios kambaryje ir tepė sau ant veido velionės žmonos makija- 
žą, keikdamasis, kad prakaitas velia glaistą. Jis visados laikė makijažą 
niekam nekenksminga moteriška kvailione, bet dabar bandydamas jį 
vartoti pagal pirminę paskirtį, - ne akcentuoti, kas gera, bet paslėpti, kas 
bloga (ar bent krinta į akis), - jis įsitikino, kad dažytis - tas pat, kaip ką 

nors kirpti. Šis darbas, po šimts, kur kas sunkesnis nei iš pažiūros at- 
rodo. 

Jis bandė užmaskuoti faktą, kad per pastarąją savaitę ar panašiai jo 
skruostų ir kaktos oda ėmė blukti. Suprantama, jis žinojo, kad tai turė- 
j0 kažką bendra su kelionėmis, kurias jis ir kiti atlikdavo į Bobės stogi- 
nę - su kelionėmis, kurių paskiau jis nepajėgdavo prisiminti, bet dar 1a- 
biau linksmino ir tai, kad jis visus tris kartus iš ten išėjo jausdamasis de- 
šimties pėdų augumo ir pasirengęs užsiiminėti seksu purve su visu bū- 
riu imtynininkių. Jis pakankamai žinojo, kad susietų tai, kas vyksta, su 
stogine, bet iš pradžių pamanė, kad paprasčiausiai praranda savo įpras- 
tą vasaros įdegį. Kol vieną ledinę žiemos popietę paslydus duonvežė 
nenusinešė jos gyvybės, jo žmona Elinora mėgo juokauti, kad tereikia 
Njutui po gegužės pirmosios gauti vieną vienintelį saulės spindulį ir jis 
paruduoja kaip indėnas. 

Tačiau pastarojo penktadienio pavakare jis nebegalėjo savęs apgau- 
dinėti dėl to, kas dedasi. Matė savo skruostuose prasišviečiant venas, ar- 
terijas ir kapiliarus - lygiai taip pat, kaip galėjai juos matyti tame mode- 
lyje, kurį padovanojo savo sūnėnui Maiklui prieš dvejus metus Kalė- 
doms - Nuostabus Permatomas Žmogus, vadinosi jis. Tai velniškai trik- 
dė. Ir ne vien todėl, kad galėjai pažvelgti savo vidun; kai prispausdavo 
pirštu sau žandus, aiškiai pajusdavo, kad skruostikauliai minkšti. Tary- 
tum jie... Na... tirpo. 

“Juk negaliu toksai niekur eiti, - pagalvojo jis. - Dievaži, ne“. 

Bet šeštadienį, kai pažvelgė į veidrodį, kiek pagalvojęs bei ilgai ste- 
beilijęs, suvokė, jog pilkas šešėlis, kurį mato pro savo veido šoną - tai 
j0 paties liežuvis, jis mažne lėkte nulėkė pas Diką Elisoną. 

Dikas atidarė duris ir pasirodė toks normalus, jog keletą baisių aki- 
mirkų Njutas pamanė, jog visa tai dedasi jam ir tik jam vienam. Paskiau 
Diko tvirta, aiški mintis įsiskverbė jo galvon, ir jis lengviau atsiduso, 
kartu vos išsilaikydamas ant kojų: Dievuliau, tu negali su tokia išvaiz- 
da visur sukinėtis, Njutai. Išgąsdinsi žmones. Eikš čia. Aš paskambin- 
sių Heizelei. 

(Žinoma, telefonas, po teisybei, buvo nebūtinas, bet senų įpročių 
sunkiai atsikratoma). 

Diko virtuvėje, po fluorescencinės lempos žiedu lubose, Njutas gan 
aiškiai pamatė, kad Dikas pasidažęs - Heizelė, pasakė Dikas, jam paro- 
dė, kaip naudotis makijažu. Taip, tai atsitiko ir visiems kitiems, išsky- 
rus Edlį, kuris pirmąsyk užėjo stoginėn tik prieš dvi savaites. 

Kuo visa tai baigsis, Dikai? neramiai paklausė Njutas. Veidrodis Di- 
ko koridoriuje traukė jį nelyginant magnetas ir jisai stebeilijo į save, 

kiaurai matydamas už lūpų savo liežuvį, matydamas tankų smulkių, 
pulsuojančių kapiliarų rezginį savo kaktoje. Paspaudė pirštais kaulo 
briauną virš antakių, ir kai juos atitraukė, pamatė nežymias duobutes - 
tartum pirštų atspaudus standžiame vaške, netgi galėjai išskirti melsvon 
odon įsispaudusius vingius ir linijas. Tai regint, darėsi silpna. 

Nežinau, atsakė Dikas. Tuo pat metu jis telefonu kalbėjosi su Hei- 
zele. Bet, tiesą sakant, nesvarbu. Anksčiau ar vėliau tai atsitiks kiekvie- 
nam. Kaip ir visa kita. Tu Žinai, ką aš turiu galvoje. 

Taip, jis žinojo. Pirmieji pokyčiai, pagalvojo Njutas, žvelgdamas šį 
karštą pirmadienio rytą į veidrodį, daugeliu atžvilgių buvo netgi bloges- 
ni, labiau sukrečiantys, nes pasireiškė tokiose... na, intymiose vietose. 

Laikui bėgant, jis ėmė prie to priprasti, kas tik parodo, mąstė jis, kad 
žmogus gali prie visko priprasti, tik duok jam vietos ir laiko. 

Dabar jisai stovėjo priešais veidrodį, neaiškiai girdėdamas, kaip di- 
džėjus per radiją informuoja savo klausytojus, kad plūstantis į sritį karš- 
tas pietų oras reiškė, jog galima tikėtis mažiausia trijų dienų, o galgi net 
visą savaitę darganos ir tarp dvidešimt šešių ir trisdešimt dviejų laipsnių 
šilumos. Njutas keikė beatslenkančius drėgnus orus - per juos jam ims 
perštėti ir deginti hemorojų, visad taip būdavo - ir toliau bandė padeng- 
ti savo vis labiau skaidrėjančius skruostus, kaktą, nosį ir kaklą Elinoros 
kosmetiniu glaistu. Liovėsi keikęs orus ir sklandžiai, nė kiek nepert- 
raukdamas monologo, perėjo prie prakeiksmų makijažui - jam nė nea- 
tėjo į galvą, kad dažai per ilgą laiką sensta ir tirštėja (o šie buvo nukišti 
vonios kambario stalčiaus galan dar gerokai prieš Elinoros mirtį 1984- 
ųjų vasarį). 

Bet jis tikėjosi, kad pripras tepliotis šiuo mėšlu... Bent iki tada, kai 
tai taps nebereikalinga. Žmogus, po šimts, gali priprasti bemaž prie vis- 
ko. Pro jo pižamos kelnių čvyklį iškrito čiuptuvėlis - blyškus viršūnėlė- 
je, toliau rausvėjantis ir galiausiai, storėdamas linkui savo nematomo 
pagrindo, tamsiai raudonos kraujo spalvos. Tartum įrodydamas savo 
teiginį, Njutas Berindžeris išsiblaškęs tik susigrūdo jį atgalios 1r toliau 
mėgino tolygiai paskleisti po savo nykstantį veidą velionės žmonos da- 
žus. 

Antradienis, rugpjūčio 9-oji. 
Senasis daktaras Vorvikas pamažu užtraukė virš Tomio Džaklino 
paklodę ir paleido nukristi. Kiek suvilnijusi, ji nusėdo. Pro medžiagą 

aiškiai ryškėjo Tomio nosies forma. Jis buvo gražus berniukas, tačiau 
turėjo didelę nosį, visai kaip jo tėtis. 

“Jo tėtis, - pagalvojo Bobė ir jai pasidarė silpna. - Kažkas turės pra- 
nešti jo tėčiui, ir spėk, kas bus išrinktas?“ Žinojo - tokie dalykai nebe- 
turėtų jai rūpėti, tokie dalykai kaip Džaklinų berniuko mirtis, kaip suvo- 
kimas, jog ji turės atsikratyti Gardu, kai bus pasiektas liukas, bet vis 
dėlto kai kada jie rūpėjo. 

Spėjo, kad laikui bėgant šitai išblės. 

Dar keletas kelionių stoginėn. Tik šitiek dar trūksta. 

Ji 1išsiblaškiusi perbraukė rankas į marškinius ir nusičiaudėjo. 

Neskaitant šio čiaudulio ir pridususio Hesteros Bruklin alsavimo, 
ant gretimos lovos improvizuotoje mažutėje klinikoje, kurią daktaras 
įrengė savo priimamajame, kurį laiką čia tvyrojo prislėgta tyla. 

Kailas: Jis tikrai miręs? 

Ne, aš tik mėgstu kartais juos taip uždengti, kad pajuokaučiau, 
šiurkščiai atrėžė Vorvikas. Šūdas, vyruti. Žinojau, kad jis numirs ketvir- 
tą. Štai kodėl visus jus čia sukviečiau. Kas be ko, juk jūs dabar miesto 
tėvai, tiesa? 

Jo akys mirksniui įsmigo į Heizelę ir Bobę. 

Atleiskit. Ir dvi miesto motinos. 

Bobė nelinksmai nusišypsojo. Greitai Heivene. liks tik viena lytis. 
Nei motinų, nei tėvų. Tik, gali sakyti, dar vienas plikagalvio ženklas Di- 
džiajame “Tapsmo'"' kelyje. 

Ji pakėlė akis nuo Kailo į Diką, paskiau į Njutą, Heizelę ir pamatė, 
kad visi kiti tokie pat sukrėsti kaip ir ji. Tomis ir Hestera iš tiesų sugrį- 
žo - dargi anksčiau numatyto laiko, nes vos tik Tomis ne juokais pasi- 
juto blogai, tepraėjus trims valandoms po to, kai jie išvažiavo iš Heive- 
no-Trojos apylinkių, jis pradėjo skubintis, veikė taip sparčiai, kaip tik 
galėjo. 
riausia, ką galime padaryti - tai palaidoti jį gimtojoje žemėje. Bet jis vis 
tiek didvyris". 

Pažvelgė tenai, kur gulėjo Hestera, blyški kaip kamėja iš vaško. 
Kvėpavo su švilpesiu, akis turėjo užmerktas. Jie būtų galėję, - netgi gal 
privalėję, - sugrįžti, kai pajuto prasidedant galvos skausmus, kai jų dan- 
tenos ėmė kraujuoti, bet abu šito net nesvarstė. Ir kraujavo ne tik jų 
dantenos. Hestera, kuri per visą “tapsmą" tik lengvai menstruavo (ne 
taip kaip vyresnės moterys, o paauglės, regėjos, niekad nesiliaus... Ar 
bent kol kas dar nesiliovė), privertė Tomį sustoti prie Trojos universa- 
linės parduotuvės, kad ji galėtų nusipirkti storesnių sanitarinių įklotėlių. 

Ji buvo pradėjus gausiai plūsti krauju. Kol jie nusipirko tris automobi- 
linius akumuliatorius ir dar gerą naudotą sunkvežimio akumuliatorių 
Niuporto-Derio autodalių salone prie 7-ojo plento, ji permerkė keturis 
maksi tamponus. 

Jiems įsiskaudo galvas, Tomiui labiau nei Hesterai. Kai jau buvo 
įsigiję pustuzinį “Allstate? baterijų “Sears"" parduotuvėje ir per šimtą C, 
D ir dvigubų bei trigubų A-elementų Derio Namų apyvokos prekių par- 
duotuvėje (ten kaip tik buvo gavę naują jų siuntą), abu suprato, kad lai- 
kas grįžti... ir greit. Tomiui prasidėjo haliucinacijos, važiuojant Vent- 
vorto gatve, jam vaidenosi šypsantis iš atviros nutekamojo latako angos 
klounas - su spindinčiais sidabriniais doleriais vietoje akių, gniaužian- 
tis balta pirštinėta ranka balionus. 

Aštuonias mylias arba apie tiek išvažiavus iš Derio, grįžtant į Hei- 
veną 9-uoju plentu, pradėjo kraujuoti Tomio išangė. 

Jisai sustojo prie kelkraščio ir nuraudęs, varžydamasis pasiteiravo 
Hesterą, ar jam nepaskolintų savųjų įklotų. Sugebėjo paaiškinti, kam jų 
reikia, bet nedrįso pažvelgti jai į akis. Jinai padavė saujas įklotų, ir jis 
minutėlei pasišalino į krūmus. Sugrįžo prie automobilio svyrinėdamas 
kaip girtas, ištiesta priešais save ranka. 

- Tu turėsi vairuoti, Hestera, - pasakė jis. - Ne per geriausiai matau. 

Kol jie sugrįžo iki miesto ribos, priekinė automobilio sėdynė buvo 
sumirkus kruvina tyre, o Tomis - be sąmonės. Ir pati Hestera matė ne- 
lyginant pro juodą užuolaidą; žinojo, kad dar tik ketvirta valanda, švie- 
si vasaros popietė, bet daktaras Vorvikas išniro prie jos tartum iš 
grumzdžios purpurinės prieblandos. Suvokė, kad jis atidaro dureles, lie- 
čia jos rankas, sako: “Viskas gerai, brangioji, tu sugrįžai, dabar gali pa- 
leisti vairą, tu vėl Heivene". Gulėdama saugiame Heizelės Makridi ran- 
kų glėbyje, ji įstengė pateikti daugiau ar mažiau rišlią savo popietės ata- 
skaitą, bet dar gerokai prieš patekdama į daktaro namus kaip ir Tomis 
prarado sąmonę, nors daktaras, vėjo plaikstomais žilais plaukais, kaip 
šešiasdešimtpenkiametis laikėsi nepaprastai šauniai. 

Edlis Makynas sušnabždėjo: Kaip reikalai dėl mergaitės? 

Na, jos kraujospūdis krinta, pasakė Vorvikas. Liovėsi kraujavus. Ji 
jauna, stipri. Gera kaimiška padermė. Pažinojau jos tėvus ir senelius. Ji 
ištemps. Apžvelgė juos niūriai, ir jo pavandenijusių senų mėlynų akių 
neapgavo jų makijažas, kuris šioje šviesoje darė juos panašius į pustu- 
zinį pamėkliškų, saulės nurausvintų klounų. 

Bet nemanau, kad ji kada nors vėl atgautų regėjimą. 

Stingdanti tyla. Ją nutraukė Bobė. 

Ne visai taip. 

Daktaras Vorvikas pasigręžė į ją. 

Ji vėl matys, pasakė Bobė. Kai “tapsmas" baigsis, ji matys. Tada 
mes visi matysime viena akimi. 

Vorvikas mirksnį atlaikė jos žvilgsnį, paskiau nuleido akis. Taip, ta- 
rė jis. Turbūt. Bet vis tiek labai apmaudu. 

Bobė vangiai sutiko. Mergaitei blogai. Bet Tomiui dar blogiau. Ne 
rožėmis klotas jo tėvų gyvenimas. Turiu su jais pasimatyti. Visai nep- 
rošal pabendrauti. 

Ji pažvelgė į juos, bet šie gręžė akis į šalį ir užslopino savo mintis iki 
vientiso dūzgesio. 

Gerai, tarė Bobė. Manau, susidorosiu. 

Gal aš eisiu su tavimi, jeigu nori, Bobe. Palaikysiu tau kompaniją, 
nedrąsiai pasisiūlė Edlis Makynas. 

Bobė apdovanojo jį pavargusia, tačiau kažkokia spindinčia šypsena 
1r spustelėjo jam petį. 

Ačiū tau, Edai. Antrąsyk ačiū tau. 

Abu jie išėjo. Kiti palydėjo juos akimis, ir kai išgirdo Bobę užve- 
dant savo sunkvežimaitį, pasisuko į Hesterą Bruklin, gulinčią be sąmo- 
nės, prijungtą prie sudėtingos, gyvybę palaikančios mašinos, kuriai da- 
lys buvo paimtos iš dviejų radijo imtuvų, gramofono, naujojo daktaro 
“Sony" televizoriaus autotiunerio... 

..1r, žinoma, ten buvo daugybė baterijų. 

Penktadienis, rugpjūčio 10-oji. 

Nepaisant savo nuovargio, sumaišties, nepajėgumo atsikratyti Ham- 
leto vaidmens ir - tai visų blogiausia - atkakliai nepaliekančio jausmo, 
kad reikalai Heivene eina vis blogyn 1r blogyn, Džimas Gardneris nuo 
tada, kai sugrįžo Bobė ir juodu pergulėjo kartu ant kvapnaus pušų spyg- 
lių kilimo, gana gerai vertėsi be kaušalo. Iš dalies grynai dėl savo paties 
labo. Pernelyg jau daug kraujoplūdžių iš nosies, pernelyg daug galvos 
skausmų. Dalis to, jam atrodė, neabejotinai susiję su laivo poveikiu: juk 
dar nebuvo pamiršęs, kaip tą patyrė, kai Bobė pakartotinai jį mygo pa- 
liesti jos radinį. Ir kaip sugriebęs viršutinįjį laivo kraštą pajuto tą tankią, 
nusmelkiančią vibraciją, - bet jis turėjo pakankamai proto, kad supras- 
tų, jog savo darbą atlieka ir nuolatinė girtuoklystė. Nebuvo visiškų są- 
monės užtemimų per se*, bet pasitaikydavo dienų, kai nosis jam krau- 


* Kaip tokių (/ot.). 

juodavo po tris ar keturis kartus. Jis visados turėjo polinkį hipertenzijai, 
ir jam ne kartą buvo sakyta, kad nuolatinis gėrimas gali pabloginti kol 
kas ribinę būklę. 

Taigi jis vertėsi visai neblogai, kol neišgirdo Bobės sučiaudint. 

Tas garsas, toks baisiai pažįstamas, pažadino virtinę prisiminimų, ir. 
staiga baisi mintis tvykstelėjo jo smegenyse it bomba. 

Jis nuėjo virtuvėn, atidarė pintinę su skalbiniais ir pažvelgė į sukne- 
lę - tą, kurią Bobė vilkėjo vakar vakare. Jinai nematė šios apžiūros, nes 
miegojo. Ir per miegą sučiaudėjo. 

Praeitą vakarą nieko nepaaiškinusi Bobė kažkur išvyko - Gardneriui 
ji pasirodė nervinga ir sunerimusi, ir nors abu jie visą dieną sunkiai dir- 
bo, Bobė beveik nepalietė vakarienės. Paskiau, prieš saulėlydį, ji išsi- 
maudė, pasikeitė drabužius į suknelę ir išvažiavo į karštą, ramią, tvan- 
kią vakaro tamsą. Apie vidurnaktį Gardneris girdėjo, kaip ji sugrįžo, 
matė sužioruojant skaisčią šviesą, kai Bobė įžengė į stoginę. Jam atro- 
dė, kad ji sugrįžo vos pradėjus aušti, bet nebuvo tuo tikras. 

Šiandien ji ištisai buvo paniurus, kalbėjo tik užšnekinama ir tai tik 
vienskiemeniais žodelyčiais. Nerangios Gardnerio pastangos ją pra- 
linksminti nesusilaukė sėkmės. Bobė vėl atsisakė vakarienės ir tik pa- 
purtė galvą, kai Gardneris pasiūlė kiek pakortuoti priebutyje kaip senais 
gerais laikais. 

Bobės akys, žvelgiančios iš po to keisto kūno spalvos makijažo 
sluoksnio, atrodė tamsios ir drėgnos. Dargi kai Gardneris tai pastebėjo, 
ji pasigriebė nuo stalo už savęs saują servetėlių ir greitai du ar tris kar- 
tus nusičiaudėjo į jas. | 

- Turbūt šienslogė. Einu, nuvirsiu į migį, Gardai. Atleisk, kad suga- 
dinau tau vakarą, bet esu nusibaigus. 

- Nieko, - numojo Gardas. 

Kažkas - kažko pažįstamo prisiminimas - nedavė jam ramybės, ir 
dabar štai jis stovėjo čia, laikydamas jos suknelę - lengvą, vasarišką be- 
rankovę perkelinę suknelę. Ankstesniosiomis dienomis šįryt ji būtų bu- 
vus išskalbta, padžiauta ir ilgai prieš einant miegoti pakabinta spinton. 
Bet dabar buvo ne ankstesniosios dienos, o Naujosios, Patobulintosios 
Dienos, ir dabar jie skalbdavo drabužius tik prispyrus paskutinei būtiny- 
bei; galų gale juk jie turėjo veikti kai ką svarbiau, ar ne? 

Tartum patvirtindama šią jo mintį, Bobė per miegą dusyk sučiau- 
dėjo. | 

- Ne, - sušnabždėjo Gardas. - Nereikia, - jis vėl įmetė suknelę į pin- 
tinę, nebenorėdamas jos liesti. Užtrenkė pintinės dangtį ir paskiau sto- 
vėjo sustingęs, laukdamas, ar garsas nepažadino Bobės. 

Ji pasiėmė sunkvežimaitį. Nuvažiavo daryti kažką, ko nenorėjo da- 
ryti. Kažką, kas ją trikdė. Kažką ganėtinai oficialaus, dėl ko būtina suk- 
nelė. Sugrįžo vėlai ir nuėjo į stoginę. Neužsuko į namus persirengti. 
Nuėjo tiesiai ten, lyg jai būtų reikėję ten eiti. Tuoj pat. Kodėl? 

Bet atsakymas, sudėjus draugėn jos čiaudulius ir tai, ką jis aptiko 
ant suknelės, atrodė neišvengiamas. 

Paguodos. 

Ir kai Bobė, gyvenanti viena, būdavo reikalinga paguodos, kas visa- 
dos būdavo šalia, kad ją suteiktų? Gardas? Nejuokaukit, žmonės. Gar- 
das tik pasirodydavo gauti paguodos, ne teikti ją. 

Norėjo nusigerti. Norėjo to labiau nei bet kada anksčiau, kai prasi- 
dėjo visa ta beprotybė. 

Pamiršk tai. Kai jis pasisuko palikti virtuvę, kur Bobė laikė gėrimų 
atsargas, taip pat kaip ir skalbinių pintinę, kažkas canktelėjo į grind- 
lentes. 

Jis pasilenkė, pakėlė tai, susimąstęs pašokdino rankoje. Žinoma, tai 
dantis. Jau Didysis Numeris Du. Įkišo pirštą burnon, apčiuopė naują 
duobutę, pažvelgė į kraujo suteptą piršto galiuką. Nuėjo prie virtuvės 
durų ir pasiklausė. Bobė garsiai knarkė savo miegamajame. Garsas 
toks, lyg jos sinusai užsikimšę kaip dūmtraukiai. 

“Šienslogė, - pasakė ji. - Gal ir taip. Galbūt". 

Bet jis prisiminė, kaip Piteris kartkartėmis užšokdavo jai ant kelių, 
kai Bobė ilsėdavosi prie lango savo senojoj supamojoje kėdėje ir skai- 
tydavo arba kai ji sėdėdavo priebutyje. Bobė sakydavo, kad Piteris daž- 
niausiai darydavo tokius šuolius, atsidauždamas jai į krūtis, kai orai bū- 
davo nepastovūs ir dažniausiai sukeldavo jai alergijos priepuolius, kai 
orai būdavo karšti ir neramūs. “Tartum jis Žino, - kartą ji pasakė, ir pa- 
kedeno skaliko ausis. - Ar tu Žinai, Pitai? Ar žinai? Nejau tau PATIN- 
KA sukelti man čiaudulį? Nelaimėje reikia draugo, tiesa?'' Ir atrodyda- 
vo, kad Piteris savaip juokdavosi į tuos jos žodžius. 

Gardneris prisiminė, kaip praėjusią naktį grįžusi Bobė trumpam jį 
pažadino (ji ir tasai žalsvas švytėjimas), ir jis girdėjo tolimą, bereikšmį, 
karščio sukeltą griausmą. 

Dabar jis prisiminė, kad kai kada ir Pitas būdavo reikalingas šiek 
tiek paguodos. 

Ypač kai grumėdavo. Pitas mirtinai bijodavo to garso. Perkūnijos 
garso. 

Dieve brangiausias, ar ji laiko Piterį toje stoginėje? Ir jeigu laiko, 
tai, Dievuliau, KODĖL? 

Bobės suknelė buvo sutepta kažkokias keistais žaliais glitėsiais. 

Ir plaukais. 

Labai pažįstamais trumpais rudais ir žilais plaukais. Piteris stoginė- 
je, ir visą tą laiką tenai buvo. Bobė melavo, kad Piteris nudvėsė. Vienas 
Dievas težino, kiek dar ji melavo... bet kodėl šitai? 

Kodėl? 

Gardneris nežinojo. 

Jis pakeitė kryptį, nuėjo prie spintelės dešinėje po kriaukle, išsitrau- 
kė iš jos naują butelį škotiškojo ir nusuko kamštį. Iškėlė butelį viršun ir 
tarė: 

- Už geriausią žmogaus draugą. 

Nugėrė tiesiai iš kaklelio, įnirtingai pagargaliavo ir galop nurijo. 

Pirmas gurkšnis. 

Piteris. Kokį velnią tu padarei Piteriui, Bobe? 

Jis norėjo nusigerti. 

Smarkiai nusigerti. 

Greitai. 


III bars 
TOMINOKERIAI 


Susipazinkit, naujasis bosas. Toks bat kaip senasis. 
THE WHO 
“Nesileiskit vėl mulkinami" 


Ten aukštai ant kalno 
Griausmai iv magiška puta, 
Tegul sužino žmonės, kas mana tiesa, 
Paskiau lai dūmai žemę gaubs. 
Bėki per džiungles... 
Neatsiyręžk šiukštu. 
CREEDENCE CLEARWATER REVIVAL 
“Bėki per džiungles" 


Aš miegojau 17 sapnavau sapną. Šįsyk nekaip negalėjau apsi- 
metinėti. Buvau tūžminga vyviška-moteviška nykštukinė fįgūva, 
veikianti džiaugsmo naikinimo principu; 0 Solas buvo mano ats- 
vara, vyvas-moteris, mano brolis iv sesuo, tv mudu šokome kažko- 
kioje atviroje vietoje, po didžiuliais baltais pastatais, kuvie buvo 
pilni bjaurių, grėsmingų, juodų mašinų, kupinų gviaunamosios 
galios. Bet sapne jis tv aš, av ji tv aš, buvome draugiški, ne priesis- 
ki vienas kitam, mes buvome kartu bagiežingoje tūžmastyje. Sap- 
nas buvo britvinkęs baisaus nostalgiško troškimo - mirties ilgesio. 
Mudu suėjome tr bučiavomės mylėdamies. Tatai buvo baisu, tv 
netgi bev sapną tą suvokiau. Kadangi per sapną atpazžinau tąsias 
kitas svajones, kurias mes visi turime, kai meslės, svelnumo esmių 
esmė susikoncentvuoja į bučinį av glamonę, bet dabav tai buvo 
glamonės dviejų pusžmogiškų tvarinių, svenčiančių pražūtį. 

DORISĖ LESING 
“Auksinis bloknotas" 


SESYTE 

- Tikiuosi, maloniai skridote, - pasakė stiuardesė prie trapo kokiai 
keturiasdešimtmetei moteriai, paliekančiai 230-ojo reiso lėktuvą “Del- 
tą“ su vorele kitų keleivių, kurie prakėpsojo jame visą kelią iki Bengoro 
- 230-ojo reiso galutinio punkto. 

Bobės Anderson sesuo Ana, kuriai buvo keturiasdešimt metų, bet 
kuri mąstė kaip penkiasdešimties ir lygiai tokia atrodė (Bobė pasakytų, 
- tais nedažnais kartais, kai būdavo pagėrus, - kad sesuo Ana mąstė kaip 
penkiasdešimtmetė nuo trylikos metų amžiaus ar panašiai), sustojo ir 
nuvėrė stiuardesę žvilgsniu, nuo kurio būtų sustojęs ir laikrodis. 

- Ką gi, pasakysiu tau, mažyte, - tarė ji. - Aš sukaitau. Mano pažas- 
tys dvokia, nes lėktuvas vėlavo pakilti iš La Garbidžo, o dar vėliau - iš 
Logano. Visą laiką buvo pilna oro duobių, ir aš nemėgstu skristi lėktu- 
vu. Praktikantė, kurią jie pasiuntė į trečią klasę, užliejo ant manęs .kaž- 
kieno “atsuktuvą", ir apelsinų sulčių glajus pridžiūvo ir suskeldėjo man 
ant rankos. Kelnaitės man prilipusios prie subinės plyšio, ir šis mies- 
teliūkštis atrodo nelyginant spuogas ant Naujosios Anglijos pimpalo. 
Yra dar klausimų? 

- Ne, - šiaip taip pralemeno stiuardesė. Jos akys sustiklėjo, ir ji pa- 
sijuto taip, lyg būtų atlaikiusi tris trumpus raundus su tuo “Mušeika" 
Mančiniu*, kai tasai buvo įniršęs ant viso pasaulio. Štai kaip Ana An- 
derson dažnai veikdavo žmones. 

- Viso labo, mieloji. - Ana pražygiavo pro palydovę prie išėjimo, 
mosikuodama rėksmingai raudonu kelionkrepšiu. Palydovė nė nesuspė- 
jo jai palinkėti geros kloties Bengore. Nusprendė, kad, šiaip ar taip, tik 
tuščiai būtų aušinus burną. Dama, regis, iš tokių, kurioms niekur gerai 
nesiklosto. Ji žingsniavo tiesi, bet atrodė kaip moteris, nebojanti ją kaž- 
kur kankinančio skausmo - kaip mažoji undinėlė, kuri atkakliai ėjo, 
nors kiekvienas žingsnis it peiliu raižė jai pėdas. 

Tiktai, pagalvojo palydovė, jeigu toji mažytė turi kažkur užslėptą sa- 
vo Tikrąją Meilę, tai, dievaži, tikiuosi, kad jis išmano apie vorų pasalū- 
nų poravimosi įpročius. 


* Mancini - tuo metu gan žinomas boksininkas-profesionalas. 

“Avis" tarnautoja pasakė Anai neturinti išnuomotinų automobilių; 
jeigu Ana neužsisakiusi iš anksto, tuomet jai nepasisekė, labai gaila. 
Dabar Meine vasaros metas ir išsinuomoti automobilį nepaprastai 
sunkų. 

Tarnautoja padarė klaidą. Ir labai didžiulę. 

Ana niūriai nusišypsojo, mintyse pasispjaudė delnus ir ėmėsi darbo. 
Tokios situacijos buvo duona kasdieninė sesytei Anai, kuri slaugė savo 
tėvą, iki jis numirė vargana mirtimi rugpjūčio 1-ąją, prieš aštuonias die- 
nas. Atsisakė jį perkelti į intensyvios slaugos kliniką ir verčiau pati su- 
tiko jį plauti, gydyti pragulas, keisti prasmirdusius nuo inkontinencijos 
baltinius ir girdyti jam vidur nakties tabletes. Žinoma, jinai įvarė jam 
paskutinį apopleksijos priepuolį, nuolat įkyrėdama kalbomis apie namo 
Leitono gatvėje pardavimą (jis nenorėjo parduoti, ji užsispyrė jį privers- 
ti; galutinė baisi apopleksija, sekusi po trijų silpnesniųjų su dvejų metų 
pertraukomis, įvyko trečią dieną po to, kai buvo paskelbta, kad namas 
parduodamas), bet ji nenorėjo sau šitai pripažinti kaip ir to fakto, kad 
nors nuo ankstyviausios jaunystės lankė Jutikoje Šv. Barto bažnyčią ir 
na nesąmone. Sulaukusi aštuoniolikos metų, Ana palenkė savo valiai 
motiną, o dabar sunaikino tėvą ir ramiai žiūrėjo, kaip žeriama ant jo 
karsto žemė. Tad jokie “Avis"" tarnautojos išsisukinėjimai negalėjo at- 
silaikyti prieš Sesytę. Teprireikė maždaug dešimties minučių tarnauto- 
jai palaužti, tačiau ji atsainiai numojo į kompaktišką automobilį, kurį 
“Avis" laikė rezervuotą atsitiktinai - labai atsitiktinai - užklystančioms 
į Bengorą įžymenybėms, ir mygo toliau, užuosdama vis didėjančią jau- 
nos tarnautojos baimę taip aiškiai, kaip išalkęs plėšrūnas užuodžia krau- 
ją. Po dvidešimties minučių Ana oriai išriedėjo iš Bengoro Tarptautinio 
sėdėdama už vairo prašmatnaus “Katlaso Saprim"', rezervuoto verslinin- 
kui, turinčiam atskristi 6:15. Tuo metu tarnautoja bus baigusi darbą, - o 
be to, ją taip įnervino nesiliaujanti Anos mostagonė, jog jai būtų buvę 
tas pat, jeigu “Katlasas" būtų buvęs numatytas Jungtinių Valstijų Prezi- 
dentui. Visa drebanti ji nuėjo į kontoros vidines patalpas, uždarė duris, 
užsirakino, sutvirtino rankeną kėde ir atsisėdusi surūkė marichuanos 
suktinę, kurią jai buvo palikęs vienas iš mechanikų. Paskiau apsipylė 
ašaromis. 

Ana Anderson panašiai veikė daugelį Žmonių. 

Kai tarnautoja buvo suryta, ėjo jau trečia valanda. Ana galėjo va- 
žiuoti tiesiai į Heiveną - žemėlapyje, kurį pasiėmė nuo “ Avis" prekys- 
talio, atstumas buvo nurodytas mažiau nei penkiasdešimt mylių, - bet 
savo susidūrimui su Roberta ji norėjo būti visiškai šviežia. 

Hemondo ir Juniono gatvių sankryžą reguliavo kopas, - šviesoforas 
nedegė, o tai, jos nuomone, tipinga tokiam pašvinkusiam miesteliūkš- 
čiui, - ir ji sustojo perpus jon įvažiavusi pasiteirauti kelio į geriausią 
mieste viešbutį ar motelį. Kopas buvo beketinąs jai iškalbėti už tai, kad 
sustojusi pasiteirauti kelio trukdo eismui, bet pažvelgęs į jos akis, - šil- 
tas jų žvilgsnis išdavė smegenyse rusenantį laužą, bet kuriuo momentu 
galintį vėl plykstelti, - nusprendė, kad ramiau bus pasakyti kelią ir ja 
nusikratyti. Toji dama žvelgė kaip šuo, kurį kopas vaikystėje pažinojo 
ir kuriam atrodė linksma išdaiga įsikabinti į pro šalį einančių mokinu- 
kų kelnių sėdynę. Kurių galų veltis į kivirčą tokią dieną, kai nuo karš- 
čio aplinkui bei jo opoje ir taip nėra kur dėtis. Nurodė jai tolėliau palei 
7-ąjį plentą “Cityscape" viešbutį ir apsidžiaugė išvydęs nutolstantį jos 
mašinos galą. 

“Cityscape"' viešbutis buvo pilnas. 

Sesytei Anai tai nekėlė nė kiek rūpesčio. 

Ji gavo dvigubą numerį, paskiau tol neatstojo nuo administratoriaus, 
kol neprivertė šį duoti jai kitą, nes oro kondicionierius pirmajame barš- 
kėjo, o televizoriaus spalvos tokios prastos, jog, anot jos, visi aktoriai 
atrodė tartum apsiėdę mėšlu ir tuoj tuoj numirsiantys. 

Ji išsipakavo daiktus, pasimasturbavo iki nuožmaus, bedžiaugsmio 
orgazmo su vibratoriumi maždaug tokio dydžio kaip viena iš tų mutan- 
tiškųjų morkų Bobės darže (orgazmus ji visad patirdavo tik nuožmius ir 
bedžiaugsmius; niekados negulėjo lovoje su vyru ir nesirengė gulėti), 
nusiprausė po dušu, nusnūdo, paskiau nuėjo papietauti. Vis tamsėjančiu 
žvilgsniu permetė meniu, paskiau sausa šypsena apnuogino dantis į pa- 
davėją, priėjusį priimti užsakymo. 

- Atneškite man ryšelį daržovių. Žalių, lapingų daržovių. 

- Madam pageidauja salo... 

- Madam pageidauja ryšelio žalių, lapingų daržovių. Man nusispjaut 
į tai, kaip jūs jas vadinat. Tik pirma nuplaukit, kad pašalintumėt ama- 
rus. Ir tuoj pat atneškite man sombrerą. 

- Taip, madam, - pasakė padavėjas, apsilaižydamas lūpas. Žmonės 
sužiuro į juos. Keletas nusišypsojo... tačiau tie, kurie gavo pamatyti 
Anos Anderson akis, greitai surimtėjo. Padavėjas jau buvo benueinąs, 
bet ji garsiu, lygiu, valdingu balsu susigrąžino jį atgal. 

- Sombreras, - pasakė ji, - sutaisomas iš ananasų sirupo ir grietinė- 
lės. Grietinėlės. Jeigu atneši man sombrerą su pienu, drauguži, galėsi su 
tuo pašvinkusiu šlamštu išsitrinkti sau galvą. 

Padavėjo Adomo obuolys slankiojo aukštyn žemyn tarsi beždžionė 
kartim. Jis pabandė pasitelkti pagalbon aristokratišką, užjaučiamą šyp- 
seną - pagrindinį gerų padavėjų ginklą prieš vulgarius lankytojus. Jo 
garbei dera pasakyti, kad iš pradžių jam sekėsi neblogai, bet paskiau 
Anos lūpos išsilenkė į šypsnį, kuris sustingdė jo šypseną negyvai. Ta- 
sai vypsnys nežadėjo nieko gera. Atrodė kažkoks žmogžudiškas. 

- Neabejok mano žodžiais, drauguži, - tyliai pasakė sesytė Ana. 

Padavėjas neabejojo. 


Pusę aštuonių ji sugrįžo į savo kambarį. Nusirengė, apsivilko chala- 
tu ir sėdėjo žvelgdama pro ketvirtojo aukšto langą. Nepaisant savo pa- 
vadinimo “Cityscape"'* viešbutis iš tikrųjų stovėjo pačiame Bengoro 
pakraštyje. Vaizdą, į kurį žvelgė Ana, išskyrus švieseles mažoje maši- 
nų stovėjimo aikštelėje, sudarė beveik gryna tamsa. Kaip tik tokį vaizdą 
jinai ir mėgo. 

Rankinuke turėjo amfetamino kapsulių. Ana išsiėmė vieną iš jų; ati- 
darė, išpylė baltus miltelius ant savo pudrinės veidrodėlio, savuoju iš- 
mintingai trumpu nagu nubrėžė per juos liniją ir pusę jų įkvėpė pro no- 
sį. Širdis siauroje jos krūtinėje ėmė daužytis it kiškio. Blyškiu veidu 
išplito raudonis. Likutį atidėjo rytui. Pradėjo šitokiu būdu vartoti gelto- 
nąsias kapsulėles netrukus po pirmojo tėvą ištikusio apopleksijos smū- 
gio. Dabar ji patyrė, kad negali užmigti nepauosčius tų miltelių, kurie 
veikė diametraliai priešingai nei raminamieji. Kai ji dar buvo maža 
mergytė, - labai maža mergytė, - kartą motina, visai išvesta iš kantry- 
bės, užriko ant jos: “Tu tokia užsispyrus, jog vemt verčia!" 

Tada Anai atrodė, jog tai tiesa, ir tiesa buvo dabar... tik dabar, žino- 
ma, motina niekad neišdrįstų jai to pasakyti. 

Ana pažvelgė į telefoną ir nusuko akis į šalį. Vien jo vaizdas vertė 
galvoti apie Bobę, apie tai, kad ši atsisakė atvažiuoti į tėvo laidotuves 


* “Vidumiesčio reginys“ (angl). 

- ne žodžiais, bet bailiai, kas jai taip būdinga, neatsiliepdama į atkaklias 
Anos pastangas susisiekti su ja. Po senojo pendėsio priepuolio, kai ta- 
po aišku, jog jis padės šaukštą, ji per dvidešimt keturias valandas skam- 
bino dusyk. Nė karto telefonas neatsakė. 

Kai tėvas numirė, ji paskambino vėl - šįsyk 1:04 rugpjūčio 2-osi0s 
naktį. Per telefoną atsiliepė kažkoks girtuoklis. 

- Norėčiau paprašyti Robertos Anderson, - manieringai pasakė Ana, 
stovėdama prie telefono automato Jutikos Karo ligoninės vestibiulyje. 
Jos motina sėdėjo šalia plastikinėje kėdėje, supama begalės brolių ir se- 
serų su be galo airiškais bulviniais veidais, ašarojančių, ašarojančių ir 
ašarojančių. - Tuojau pat. 

- Bobės? - girtas balsas kitame linijos gale tarė. - Jūs norite senosios 
šeimininkės ar Naujosios, Patobulintosios Šeimininkės? 

- Gana tavo mėšlinos sapalionės, Gardneri. Jos tėvas... 

- Dabar su Bobe negalima kalbėti, - nukirto girtuoklis. Taip, tai iš 
tiesų buvo Gardneris, dabar ji atpažino balsą. Ana užsimerkė. Iš visų te- 
lefoninio netakto atmainų, neskaitant vienos, Ana labiausiai nemėgo 
būti pertraukiama. - Jinai stoginėje su Dalaso policija. Jie visi tampa vis 
Naujesni ir dar Tobulesni. 

- Pasakyk jai, kad jos sesuo Ana... 

Klik! 

Nuo sauso įsiūčio jai užkaito gerklėje. Atitolino nuo savęs telefono 
ragelį ir žvelgė į jį, kaip žvelgtų moteris, įkąsta gyvatės. Jos nagai iš 
blyškių pamažu darėsi tamsiai raudoni. 

Iš visų telefoninio netakto atmainų ji labiausiai nemėgo, kai kas 
nors, jos neišklausęs, padėdavo ragelį. 

Ji iškart vėl susuko numerį, bet šįsyk, po ilgos pauzės, telefonas pra- 
dėjo keistai kaukti jai į ausį. 

- Susisiekei su ja, Sesyte? - paklausė ją motina. 

- Taip. 

- Ką ji pasakė? - jos akys melste meldė Aną gerų naujienų. - Ar pa- 
sakė, kad parvažiuos namo laidotuvėms? 

- Nieko konkretaus man nepasisekė sužinoti, - atsakė Ana, ir visas 
josios įsiūtis ant Robertos, - Robertos, kuriai užteko įžūlybės pabėgti, - 
staiga prasiveržė jai iš širdies, bet ne spygsmu. Ana niekad netylės, ta- 
čiau ir nespiegs. Jos veide pasirodė toji rykliška šypsena. Tarp savęs 
murmėję giminaičiai nutilo ir neramiai sužiuro į Aną. Dvejetas pagyve- 

nusių damų griebėsi rožančių. - Ji pasakė, kad džiaugiasi, jog senasis 
pendėsis numirė. Paskiau nusijuokė ir padėjo ragelį. 

Mirksnį pakibo stulbesio tyla. Paskiau Pola Anderson prispaudė ran- 
kas prie ausų ir pratrūko klykti. 

Ana nė kiek neabejojo, - bent iš pradžių, - kad Bobė atvyks į laido- 
tuves. Ana sprendė už ją, kad atvyks, ir taip turėjo būti. Ana visados pa- 
siekdavo, ką norėdavo; šitaip pasaulis jai būdavo puikus ir šitaip turėjo 
būti. Kai Roberta atvažiuos, susidurs su Anos pasakytuoju melu - pap- 
riekaištaus galbūt ne motina, kuri pernelyg patetiškai apsidžiaugs, kad 
užsimintų apie tai (ar gal net prisimintų), bet kuris nors iš tų įkyrių ai- 
rių kilmės dėdulių. Bobė neigs taip sakiusi, tad dėdulė veikiausiai tą 
taip ir paliks, - nebent dėdulė kaip reikiant nusitašytų, kas visad įmano- 
ma su mamos broliais, - bet jie visi prisimins, ką pasakė Ana, o ne ką 
paneigė Bobė. 

Tai gerai. Tiesą sakant, puiku. Bet ne visai. Pats laikas, - jau seniai 
po laiko, - kad Roberta sugrįžtų namo. Ne tik laidotuvėms, bet suvis. 

Ji tuo pasirūpins. Palikite tai Sesytei. 


Tąnakt viešbutyje Anai ne taip lengvai ėjosi užmigti. Iš dalies kalta 
nepriprasta lova; iš dalies - neaiškus televizoriaus marmėjimas kituose 
kambariuose ir pojūtis, kad esi supama Žmonių - tiesiog dar viena bitė, 
besistengianti užmigti dar viename šio avilio kambarėlyje, tik šie kam- 
barėliai keturkampiai, o ne šešiakampiai; iš dalies - rūpestis, kad rytoj 
bus labai užimta diena; tačiau labiausiai - nesiliaujantis, slopinamas 
įniršis, kad taip jos nebota. Šito ji labiausiai už viską negalėjo pakęsti - 
visi kiti nemalonumai blanko prieš šį. Bobė jos nebojo. Iki šiol jos ne- 
bojo taip absoliučiai, be išlygų, jog privertė ją leistis ton kvailon kelio- 
nėn, nors meteorologinės suvestinės pranašavo stipriausią karščio ban- 
gą, kada nors smogusią Naujajai Anglijai nuo 1974-ųjų. 

Valandą po savojo melo motinai ir airiams dėdėms bei tetoms dėl 
Bobės, ji pabandė darsyk jai prisiskambinti, dabar iš laidojimo biuro 
(jos motina jau senokai prieš tai iškėblino namo, kur, kaip spėjo Ana, 
sėdi su šepše savo seserim Bete, abi maukia tą jų mėgstamą sušiktą kla- 
retą ir prisilakusios rypuoja dėl numirėlio). 

Vėl teišgirdo ragelyje kaukesį. Tuomet paskambino į telefono stotį 
ir pranešė apie gedimą linijoje. 

- Noriu, kad patikrintumėte, surastumėte gedimą ir pasirūpintumėte, 
kad jis būtų pašalintas, - pasakė Ana. - Šeimoje mirtis, ir man reikia kuo 
greičiau susisiekti sų seserim. 

- Taip, ponia. Jeigu jūs man pasakytumėt savo numerį, iš kur skam- 
binate... 

- Skambinu iš laidojimo biuro, - pasakė Ana. - Išrinksiu savo tėvui 
karstą ir paskiau eisiu miegoti. Paskambinsiu rytoj iš ryto. Tik pasirū- 
pinkite, kad tada galėčiau susisiekti, mieloji. 

Ji padėjo ragelį ir pasigręžė į karstadirbį. 

- Pušinį, - metė ji. - Patį pigiausią, kokį turite. 

- Bet, misis Anderson, neabejoju, jums reikėtų pagalvoti apie... 

- Man nereikia apie nieką galvoti, - viauktelėjo Ana. Tvinkčiojimas 
galvoje ją perspėjo apie besiartinantį vieną iš josios dažnų migrenos 
priepuolių. - Tik parduokite man pigiausią pušinį karstą, kokį turite, kad 
galėčiau, po šimts, greičiau dangintis. Čia trenkia negyvėliais. 

- Bet... - karstadirbys atrodė priblokštas. - Bet argi nenorite pažiū- 
rėti... k 

- Pažiūrėsiu, kai jis jame gulės, - nukirto Ana, išsitraukdama iš ran- 

kinuko čekių knygelę. - Kiek? 

Kitą rytą Bobės telefonas veikė, bet niekas neatsiliepė. Visą dieną 
nebuvo jokio atsako. Ana vis labiau niršo. Apie ketvirtą popiet, per pa- 
tį budynių prie numirėlio įkarštį, ji paskambino į Meino telefonų tinklų 
informaciją ir pasiteiravo Heiveno policijos skyriaus numerio. 

- Na... tenai nėra policijos skyriaus kaipo tokio, bet aš turiu Heive- 
no konsteblio numerį. Ar tai... 

- Aha. Sakykit. 

Informatorė pasakė numerį. Ana paskambino. Šaukiamasis signalas 
pypsėjo... pypsėjo... vis pypsėjo. Jo garsas buvo lygiai toks pat, kokį ji 
išgirdo, surinkusi numerį namų, kur jos silpnavalė sesuo slapstėsi pas- 
taruosius trylika metų ar panašiai. Dargi pamanytum, kad skambini tam 
pačiam abonentui. 

Tiesą sakant, ji kurį laiką net svarstė tokią galimybę, bet paskiau at- 
metė. Įsileisti į galvą nors minutėlei tokią mintį buvo visai nepanašu į 
ją, todėl ji tik dar labiau įpyko. Signalai skambėjo panašiai, nes, matyt, 
ta pati sušikta užgirių kompanijūkštė miestui teikė visą telefoninę įran- 
gą ir ją aptarnavo, štai ir viskas. 

- Prisiskambinai jai? - nedrąsiai paklausė Pola, priėjus prie durų. 

- Ne, ji neatsako, miesto konsteblis neatsako, turbūt visas tasai suk- 
nistas miestas išsidangino į Bermudus. Dievuliau! - ji nupūtė sau nuo 
suprakaitavusios kaktos plaukų sruogą. 

- Gal jeigu paskambintum kuriam nors iš jos draugų... 

- Kokių draugų? Tam puspročiui, su kuriuo ji duodasi? 

- Sesyte! Tu nežinai... 

- Aš žinau, kas atsiliepė tą vieną sykį, kai man pasisekė prisiskam- 
binti, - nuožmiai atkirto ji. - Gyvendama šioje šeimoje išmokau iš bal- 
so atpažinti, kada vyras girtas. 

Motina nieko neatsakė; buvo priversta nutilti; stovėjo ašarodama, 
drebančia ranka glamžydama savo juodos suknelės apykaklę, ir Ana 
buvo tuo patenkinta. 

- Ne, jis ten, ir jie abu žino, kad aš bandau prisiskambinti, žino, ko- 
dėl, ir jie taip mane bjauriai apšiko. 

- Sesyte, iš tikrųjų norėčiau, kad nevartotum tokių žo... 

- Užsičiaupk! - klyktelėjo jai Ana, ir motina, žinoma, taip ir padarė. 

Ana vėl nukėlė telefono ragelį. Šįsyk, paskambinusi į informaciją, 
paprašė Heiveno mero numerio. Ir tokio jie tenai neturėjo. Buvo tik 
miesto administratorius, kad ir kokį galą tai reiškė. 

Prislopinti caksėjimai, nelyginant Žiurkių letenėlių į stiklą - telefo- 
nistė tikrinosi duomenis kompiuterio ekrane. Motina skubiai pasitraukė. 
Iš gretimo kambario sklido teatrališkai pervaidinami airiškojo sielvarto 
gokčiojimai ir aimanos. Ana pagalvojo: airiškos budynės kaip ir rake- 
tos “V2", varomos skystu kuru, ir abiem atvejais skystis tas pats. Ji už- 
simerkė. Galvą tvinkčiojo. Sugriežė dantimis, ir burnoje pasijuto aitrus 
metalinis skonis. Užsimerkusi ji įsivaizdavo, kaip būtų nuostabu savo 
nagais padaryti Bobės veidui operacijėlę. 

- Jūs dar čia, mieloji, - paklausė ji neatsitraukdama, - ar nudūmus į 
tualetą? 

- Taip, aš turiu... 

- Sakykit. 

Telefonistė atsijungė. Numer padiktavo robotas keistu užsikertančiu 
ritmu. Ana surinko jį. Nė kiek nesitikėjo atsako, bet ragelį aname lini- 
jos gale iškart pakėlė. 

- Miesto valdyba. Čia Njutas Berindžeris. 

- Na, malonu girdėti, kad kas nors yra. Vadinuosi Ana Anderson. 
Skambinu iš Jutikos, Niujorko valstijos. Bandžiau prisiskambinti jūsų 
konstebliui, bet, matyt, jis išėjęs meškertoti. 

Berindžerio balsas nepakito: 

- Jis tai ji, mis Anderson. Praeitą mėnesį ji netikėtai pasimirė. Kon- 
toroje jos dar niekas nepakeitė. Ir, matyt, be ateinančio miesto valdybos 
posėdžio nepakeis. 

Tai mirksnį pristabdė Aną ir nukreipė jos dėmesį į ką kita, ją labiau 
sudominusį. 

- Mis Anderson? Iš kur jūs žinote, kad aš mis, Berindžeri? 

Be jokios pauzės Berindžeris atsakė: 

- Argi jūs ne Bobės sesuo? Jeigu taip, tai jeigu būtumėt ištekėjusi, 
nebebūtumėt Anderson, tiesa? 

- Taigi jūs pažįstate Bobę? 

- Visi Heivene pažįsta Bobę, mis Anderson. Ji mūsų vietinė įžyme- 
nybė. Mes iš tiesų ja didžiuojamės. 

Nelyginant stiklo šukė perrėžė Anos smegenis. Mūsų vietinė įžyme- 
nybė. O, Viešpatie šventas! 

- Šaunu, Šerlokai. Bandžiau iš čia susisiekti su ja visais Mūzpou 
apygardos telefonais ir pranešti, kad vakar mirė jos tėvas ir kad rytoj 
laidotuvės. 

Ji tikėjosi išgirsti iš šio beveidžio pareigūno, - šiaip ar taip, juk jis 
pažinojo Bobę, - kokią nors užuojautos frazę, kaip priimta tokiais atve- 
jais, bet nieko tokio neįvyko. 

- Jos pusėje buvo šiokių tokių nesklandumų su telefonais, - tepasa- 
kė Berindžeris. | 

Ana vėl mirksniui buvo išmušta iš vėžių (tik labai trumpam mirks- 
niui; Anos niekas ilgam neišmušdavo iš vėžių). Pokalbis nesiklostė 
taip, kaip ji tikėjosi. To žmogaus atsakymai buvo keistoki, pernelyg 
santūrūs netgi kaip jankiui. Pabandė jį įsivaizduoti ir nepajėgė. Kažkas 
jo balse buvo labai keista. 

- Ar negalėtumėt perduoti jai, kad man paskambintų? Jos motina 1š- 
verkė visas akis čia gretimame kambaryje, nedaug jai trūksta, kad visai 
palūžtų, ir jeigu Roberta laiku neatvyks laidotuvėms, manau, ji tikrai 
palūš. 

- Ką gi, aš negaliu jos priversti, kad jums paskambintų, mis Ander- 
son, tiesa? - siutinančiai pamažu tęsdamas žodžius, atrėmė Berindžeris. 
- Juk suaugusi moteris. Bet aš jai perduosiu Žinutę. 

- Gal aš jums pasakysiu numerį, - pro sukąstus dantis iškošė Ana. - 
Tai yra, mes tebegyvename ten pat, bet pastaruoju metu ji taip retai 
skambina, kad galbūt pamiršo jį. Rašyktt... 

- Nėra reikalo, - pertraukė Berindžeris. - Jeigu ji neprisimena jo, ar 
yra kur užmetus, visad galima paskambinti informacijai, tiesa? Spėju, 
kad jūs šitaip sužinojote manąjį. 

Ana nekentė telefonų, nes jie sugebėdavo perteikti tik dalelytę viso 
nepalenkiamo jos individualybės įtaigumo. Pagalvojo, kad niekad dar jų 
nebuvo taip nekentus kaip šį momentą. 

- Klausykit! - sušuko ji. - Man regis, jūs nesuprantat... 

- Manau, suprantu, - atšovė Berindžeris. Antrąsyk ją pertraukė, o po- 
kalbis tesitęsė vos tris minutes. - Prieš pietus aš nueisiu ir perduosiu jai. 
Dėkui, kad paskambinot, mis Anderson. 

- Klausyktt... 

Nespėjus jai užbaigti, jis padarė tai, ko ji labiausiai nemėgo. 

Ana padėjo ragelį ir pagalvojo, kad galėtų džiugiai stovėti ir žiūrėti, 
kaip tą tipą, su kuriuo ką tik kalbėjo, gyvą drasko laukiniai šunys. 

Ji beprotiškai griežė dantimis. 

Bobė neatsiliepė 17 nepaskambino jai popiet. Nei anksti tą vakarą, 
kai budynių “V2"' pasiekė kaušosferą. Nei vėlai tą vakarą, kai raketa 
išėjo į orbitą. Nei antrą po vidurnakčio, kai paskutinieji budėtojai aps- 
pangę nukepėstavo prie savo automobilių, kuriais pakeliui į namus 
statys pavojun kitus vairuotojus. 

Ana be miego ir pastirus it strypas didžią nakties dalį prasivartė lo- 
voje, prisukta spyruokle sprogimui it bomba lagaminėlyje, pakaitomis 
tai grieždama dantimis, tai suleisdama nagus į delnus, kurdama keršto 
planus. 

Tu sugrįši, Bobe, o taip, tu sugrįši. Ir tada... 

Kai ir kitą dieną ji nepaskambino, Ana atidėjo laidotuves, nepaisy- 
dama motinos silpnų rypavimų, jog šitaip nedera. Galiausiai Ana piktai 
pasisuko į ją 1r suurzgė: 

- Aš pasakysiu, kas dera, o kas ne. Dera, kad toji šliundrelė atsiras- 
tų čia, 0 ji net nesiteikė paskambinti. Na, palik mane vieną! 

Jos motina išsliūkino. 

Tą vakarą ji išbandė pirma Bobės numerį, paskiau miesto valdybos. 
Į antrą atsiliepė automatinis atsakiklis. Ji kantriai palaukė, kol ausinėje 
pyptelėjo, ir tada pasakė: | 

- Čia vėl Bobės sesuo, misteri Berindžeri, nuoširdžiai besivilianti, 
kad susirgsite sifiliu, kuris liks nediagnozuotas, kol jūsų nosis nukris, o 
kiaušiai pajuoduos. 

Ji vėl paskambino į informaciją ir pasiteiravo trijų Heiveno numerių 
- Njuto Berindžerio, Smitų (“Anės Smit, brangioji. Heivene jie visi su- 
sigiminiavę“) ir Brauno (į šį pastarąjį prašymą ji alfabetine tvarka gavo 

Brajanto). Į kiekvieną iš tų surinktų numerių ji susilaukė tokio paties į 
sireną panašaus kauksmo. 

- Šūdas! - suriko Ana ir sviedė ragelį į sieną. 

Viršuj kambary motina susigūžė, vildamasi, kad Bobė neparvažiuos 
namo... bent kol Anos nuotaika nepagerės. 

Ji atidėjo laidotuves ir karsto nuleidimą žemėn dar vienai dienai. 

Giminaičiai pradėjo niurnėti, bet Anai į juos buvo nusispjaut. Laido- 
tuvių ceremonmeisteris pažvelgė ir nusprendė, kad senis airis tesupūva 
savo karste, bet jis nesikiš. Ana, visą dieną prakybojus prie telefono, bū- 
tų jį pasveikinus dėl tokio išmintingo sprendimo. Jos įtūžis dar labiau 
sustiprėjo, pranoko visas ankstesniąsias ribas. Dabar, atrodo, neveikė 
visi Heiveno telefonai. 

Negalima dar vieną dieną užtęsti laidotuves, ir ji tai žinojo. Bobė 
laimėjo šią kovą; gerai, tebūnie taip, bet ji nelaimėjo karo. O, ne. Jeigu 
toji kalė taip mano, tai susilauks kai ko daugiau - ir ne itin malonaus. 

Ana nusipirko bilietus pikta, tačiau pasitikinti savimi - vieną iš Niu- 
jorko valstijos į Bengorą... ir du atgalinius. 

Ji būtų išskridus į Bengorą vakar, - tai dienai buvo nupirktas bilie- 
tas, - bet jos idiotė motina nukrito atbulom laiptais ir susilaužė šlauni- 
kaulį. Šonas O'Keisis kažkada yra pasakęs, kad gyvendamas su airiu, 
žygiuoji Kvailių parade, ir, o, koks jis buvo teisus! Motinos klyksmai 
prišaukė Aną iš užpakalinio kiemo, kur ji gulėjo ant šezlongo, gerdama 
į save saulės spindulius ir apmąstydama strategiją, kaip sulaikys Bobę 
Jutikoje, kai jau ją čion pristatys. Motina gulėjo išdrykusi apačioje siau- 
rų laiptų, sulenkta pasibaisėtinu kampu, ir pirmiausia, ką pagalvojo Ana 
- tai, kad mielai paliktų kvailą senę gulėti tenai, kol išgaruos anestezi- 
nis klareto poveikis. Nuo naujosios našlės trenkė nelyginant iš vyno 
rūsio. 

Tą pykčio ir išgąsčio akimirką Ana suprato, kad turės pakeisti visus 
planus, ir ji pagalvojo, jog jų motina galbūt šitai padarė tyčia - nusigė- 
rė, kad save padrąsintų, o paskiau nenukrito, o tiesiog nušoko nuo laip- 
tų. Kodėl? Žinoma, kad sulaikytų ją nuo Bobės. 

“Tačiau tau tai nepavyks, - pagalvojo ji, eidama prie telefono. - Tau 
nepavyks; jeigu aš ko nors užsinoriu, jeigu tikrai šito siekiu, tai taip ir 

bus; aš vykstu į Heiveną ir užduosiu ten garo. Parsivešiu Bobę, ir jie il- 
gai mane ten prisimins. Ypač tas kaimo pimpelis, kuris padėjo kalbėda- 
mas su manimi ragelį". 

Ji nuėjo prie telefono ir surinko greitosios pagalbos numerį, - jis bu- 
vo priklijuotas prie-aparato nuo tada, kai jos tėvą ištiko pirmasis apop- 
leksijos smūgis, - greitais, piktais smiliaus dūriais. Sugriežė dantimis. 


13 

Taigi tik rugpjūčio 9-ąją jai pasisekė ištrūkti. Per tą laiką iš Bobės 
nebuvo jokio skambučio, ir Ana nebandė vėl susisiekti su ja ar su tuo 
užkampės miestuko administratoriumi, ar su Bobės girtuokliu krušeiva 
iš Trojos. Matyt, jis atsikėlė pas ją, kad galėtų barškinti pilnu krūviu. 
Gerai. Tegul abiejų budrumas prisnūsta. Bus labai puiku. 

O dabar ji čia, Bengoro “Cityscape" viešbutyje, prastai miega... ir 
griežia dantimis. 

Ji visados grieždavo dantimis. Kartais taip garsiai, jog naktį pažadin- 
davo motiną... o kelis kartus netgi tėvą, kuris miegodavo kaip negyvas. 
Kai Anai buvo treji metukai, motina užsiminė apie tai šeimos daktarui. 
Tasai vyriokas, gerbiamas šiaurinių Niujorko valstijos pakraščių bend- 
rosios praktikos gydytojas, su kuriuo daktaras Vorvikas būtų labai jau- 
kiai jautęsis, atrodė nustebęs. Minutėlę pagalvojęs pasakė: 

- Manau, kad jūs šitai įsivaizduojat, misis Anderson. 

- Jeigu taip, tai šitai užkrečiama, - atšovė Pola. - Mano vyras irgi 
girdėjo. 

Jie pažvelgė į Aną, kuri iš kaladėlių, dėliodama jas vieną ant kitos, 
statė netvirtą bokštą. Dirbo nuožmiai, be šypsenos, susikaupus. Kai už- 
dėjo šeštą kaladėlę, bokštas sugriuvo... ir jai vėl pradėjus jį atstatinėti, 
abu išgirdo kraupų, skeletišką Anos priekinių dantų gurgždesį vienas į 
kitą. 

- Ji taip daro ir per miegą? - paklausė daktaras. 

Pola Anderson linktelėjo. 

- Ką gi, veikiausiai tatai praeis, - nuramino daktaras. - Tai nežalinga. 

Bet, Žinoma, tatai nepraėjo, ir nebuvo nežalinga; tai buvo bruksiz- 
mas, liga, kuria podraug su širdies infarktais, apopleksija ir skrandžio 
opomis dažnai ištinka nuolat skubančius, besistengiančius įsitvirtinti 
žmones. Pirmasis iškritęs Anos pieninis dantis buvo ryškiai apgraužtas. 
Tėvai pakomentavo tai... ir paskiau pamiršo. Tuo tarpu Anos asmeny- 
bė ėmė įsitvirtinti įmantresnėmis ir labiau stebinančiomis formomis. Še- 
šerių su puse metų ji jau valdė Andersonų šeimą ir niekaip negalėjai 

suprasti, kur čia šuo pakastas. Ir visi jie priprato prie šaižaus, šiek tiek 
kraupaus Anos dantų gurgždesio naktimis. 

Kai Anai buvo devyneri, šeimos dantistas pastebėjo, kad problema 
neišnyksta, o tik darosi rimtesnė, bet ją pradėta gydyti tik penkiolikos, 
kai jai iš tiesų ėmė skaudėti. Ji jau buvo nusigremžusi dantis iki gyvų 
nervų. Dantistas parūpino jai guminį įdėklą burnon, pagamintą pagal at- 
lietą jos dantų formą, paskiau pakeitė jį akriliniu. Ji užsidėdavo šituos 
įtaisus, vadinamus “nakties apsauga“ kas vakarą eidama miegoti. Aš- 
tuoniolikos metų.ant daugumos jos viršutinių ir apatinių dantų buvo už- 
dėtos ištisinio metalo karūnėlės. Andersonai negalėjo sau šito leisti, bet 
Ana užsispyrė. Jie pasistengė problemą nustumti tolyn, bet Ana neketi- 
no laukti, kol tėvas, kai jai sukaks dvidešimt vieneri, nusisuks ir pasa- 
kys: “Dabar tu suaugusi, Ana; tai tavo problema. Jeigu nori karūnėlių, 
pati apsimokėk sąskaitą“. 

Per kelerius po to sekusius metus nedažnos Anos šypsenos įgijo 
žybčiojantį, mechaninį pobūdį, kuris itin kėlė baugulį. Iš tiesų žmonės 
dažnai atšlydavo nuo šios šypsenos. Tokios reakcijos jai teikė niūrų 
pasitenkinimą, ir kai viename iš vėlyvesniųjų filmų apie Džeimsą Bon- 
dą jinai išvydo tuos bjauriuosius Nasrus, ji juokėsi tiek, jog manė, kad 
šonai pliš - nuo šio neįprasto linksmumo proveržio ji liko apsvaigus ir 
pasiligojus. Tačiau suprato, kodėl būtent, kai tasai milžinas pirmąsyk 
apnuogino rykliška šypsena savo nerūdyjančio plieno dantis, žmonės 
atšlijo, ir ji bemaž nebenorėjo, kad galiausiai jos metaliniai dantys būtų 
padengti porcelianu. Vis dėlto, pagalvojo ji, galbūt yra geriau savęs taip 
aiškiai neparodyti - gali būti neišmintinga viešai demonstruoti savo in- 
dividualybę kaip ir širdį. Galbūt verčiau ir neparodyti, kad siekdama 
tikslo gali sau pragraužti kelią pro ąžuolinės duris, jeigu Žinai, kad tu 
tikrai tą gali. 

Neskaitant bruksizmo, kaip vaikystėje, taip ir suaugusi Ana turėjo 
daug ėduonies pažeistų dantų, nors Jutikoje vanduo buvo floruojamas, 
O ji pati griežtai laikydavosi burnos higienos režimo (dažnai šveisdavo 
dantis, iki dantenos imdavo kraujuoti). Tai labiau buvo susiję su jos in- 
dividualybe nei fiziologija. Veržlumas ir poreikis dominuoti atsiliepia ir 
minkščiausioms organizmo dalims - skrandžiui bei kitiems gyvybiškai 
svarbiems vidaus organams, - ir kiečiausiems - dantims. Anai nuolat 
džiūdavo burna, liežuvis buvo veik baltas, o dantys - sausi kyšulėliai. 
Be nuolatinės seilės tėkmės, kuri nuplautų maisto liekanas, ėduonis 
greitai progresavo. Iki šios nakties, kai neramiai miegojo Bengore, Ana 
turėjo burnoje daugiau nei dvylika uncijų sidabro amalgamos plombų - 
tad nedažnai jai pasisekdavo, kad einant pro šalį nesureaguotų oro uos- 
tuose metalo detektoriai. 

Per pastaruosius dvejus metus ji ėmė netekti dantų, kad ir kaip fana- 
tiškai stengėsi juos išsaugoti: du viršutinius iš dešinės, tris apatinius iš 
kairės. Abiem atvejais ji išsirinko brangiausią, kokį tik buvo įmanoma, 
dantų tiltelį - kad jį įstatytų, turėjo nuvažiuoti į Niujorką. Chirurgas sto- 
matologas pašalino išgędusias šaknis, atkalė dantenas iki matinės žan- 
dikaulio baltumos ir implantavo titano varžtus. Dantenos buvo susiūtos 
ir gražiai sugijo, - kai kurių žmonių organizmas atmeta metalo implan- 
tatus į kaulą, bet Ana Anderson dėl jų neturėjo jokio vargo, - su styran- 
čiais iš jų dviem titano strypeliais. Kai audiniai visai sugijo, ant metali- 
nių inkarėlių buvo užkabinti tilteliai. 

Ji neturėjo galvoje tiek daug metalo kaip Gardas (į Gardo plokštelę 
oro uostų metalo detektoriai visada sureaguodavo), bet vis dėlto turėjo 
nemažai. 

Tad ji miegojo ir nežinojo, kad priklauso itin ypatingam klubui: 
žmonių, kurie galėjo įžengti į dabartinį Heiveną, turėdami menkutį šan- 
są išlikti gyvi. | 

Kitą rytą, aštuntą valandą, ji išvažiavo išsinuomotu automobiliu į 
Heiveną. Sykį pasuko neteisinga kryptimi, tačiau vis tiek pusę dešimtos 
pasiekė Trojos-Heiveno miestų ribą. 

Prabudo jausdamasi nervinga ir pakiliai sudirginta it grynaveislė ku- 
melė, risnojanti prie starto vartukų. Bet per paskutiniąsias penkiolika ar 
dvidešimt mylių iki Heiveno miesto ribos laukai aplinkui tapo bemaž 
tušti, mieguistai nokstantys vasaros karštyje be mažiausio vėjelio 
dvelksmo, ir tasai puikus laukimo ir įsitempusios nervinės parengties 
jausmas atslūgo. Jai įsiskaudėjo galvą. Iš pradžių tik vos tvinkčiojo, bet 
paskiau skausmas greitai sustiprėjo iki jai pažįstamų mažne migreniškų 
dūžių. 

Ji perkirto miesto ribą ir įvažiavo į Heiveną. 

Kai atsidūrė Heiven Vilidže, laikėsi tik savo valios jėga ir niekuo 
daugiau. Skausmas užplūsdavo galvą šleikštulį varančiomis bangomis. 
Sykį tartum išgirdo sau iš burnos pratrūkstant bjauriai iškreiptą muziką, 
bet, matyt, šitai buvo pagimdyta vaizduotės - dėl kažkokio neaiškaus 
galvos skausmo poveikio. Šiaip taip suvokė žmones, vaikštinėjančius 
miestuko gatvėmis, bet ne tai, kaip jie visi pasisukdavo pažiūrėti į ją... 
į ją ir paskiau vienas į kitą. 

Kažkur miškuose girdėjo dudenant mašinas - garsas buvo tolimas, 
atsklindantis lyg per sapną. 

“Katlasas"' pradėjo vinguriuoti tuščiame kelyje iš vienos pusės į ki- 
tą. Vaizdas jai dvejinosi, trejinosi, vangiai vėl susieidavo į vieną, pas- 
kiau vėl imdavo dvejintis ir trejintis. 

Nepastebimai jai iš lūpų kampučių nuvarvėjo kraujas. 

Ji laikėsi tvirtai įsikibus vienos minties: Tai šitame kelyje, palei 9-ąjį 
plentą, ir jos pavardė bus ant pašto dėžutės. Tai šitame kelyje... 

Laimė, kelias buvo tuščias. Heivenas miegojo rytmečio saulėje. De- 
vyniasdešimt procentų užmiestinio transporto dabar buvo nukreipta ap- 
linkiniais keliais, ir tatai Anai buvo gerai, nes jos automobilį pašėlusiai 
mėtė ir sukiojo, čia kairieji, čia dešinieji ratai vis pakeldavo nuo kelk- 
raščio dulkių kamuolius. Pati nepajuto, kaip numušė posūkio rodyklę. 

Jaunasis Ešlis Ruvolas pamatė ją artinantis ir su savo dviračiu išmin- 
tingu atstumu pasitraukė nuo kelio, stovėdamas jį apžergęs Džastino 
Hardo šiaurinėje ganykloje, kol ji pravažiavo. 

(moteris čia moteris ir aš negaliu jos girdėti išskyrus tą skausmą) 

Šimtas balsų atsakė jam guosdami. 

(mes žinome Ešli viskas gerai... ššš... ŠŠŠ) 

Jai supykino skrandį. 

Kažkokiu būdu ji sugebėjo sustoti prie kelkraščio ir užgesinti varik- 
Iį pirm nei jos pusryčiai išsiliejo lauk, vos tik vargais negalais jai pasi- 
sekė atlapoti dureles. Mirksnį kniūbsojo alkūnėmis atsirėmusi į pravirų 
automobilio durelių nuleistą langą, nepatogiai išsilenkusi laukan, josios 
sąmonė ruseno nelyginant kibirkštėlė, kuriai savo ryžtu neleido užges- 
ti. Galop ji įstengė atsitiesti ir užtrenkti dureles. 

Apdujusi ir sutrikusi pagalvojo, kad veikiausiai tai pusryčiai - prie 
galvos skausmų buvo pripratusi, bet jų metu beveik niekad nevemdavo. 
Pusryčiai toje blakynėje su pretenzijomis į geriausią Bengoro viešbutį. 
Tie išperos ją apnuodijo. 

Galbūt aš mirštu... o, Dieve, taip, tikrai toks jausmas, lyg aš mirštu. 
Bet jeigu ne, ai aš su jais bylinėsiuos nuo čia iki Aukščiausiojo Teismo. 
Jeigu aš išgyvensiu, jie dar pasigailės, kad jų motinos susipažino su jų 
tėvais. 

Galbūt toji mintis tiek suteikė Anai stiprybės, jog ji vėl pasijuto pa- 
jėgi užvesti mašiną. Slinko trisdešimt penkių mylių per valandą greičiu, 
dairydamasi pašto dėžutės su užrašu ANDERSON. Jai toptelėjo siau- 
binga mintis. O kas, jeigu Bobė uždažė savo pavardę ant pašto dėžutės? 

Kai kaip reikiant pamąstai, tatai atrodo ne taip jau beprotiška. Juk ji ga- 
lėjo įtarti, kad Sesytė pasirodys, o toji bevalė šepšelė jos bijojo. Dėl sa- 
vo būklės negalėjo sustojinėti prie kiekvienos sodybos pakeliui, teirau- 
damasi Bobės (ne kažin kiek ir susilauktų pagalbos iš tų kaimiečių Bo- 
bės kaimynų, jeigu jau spręsti pagal tą asilą, su kuriuo ji kalbėjosi tele- 
fonu), ir... 

Bet štai pagaliau: R. ANDERSON. O toliau gilumoje - sodyba, ku- 
rią ji buvo mačius tik fotografijose. Dėdės Frenko sodyba. Senojo Ga- 
riko ferma. Įvažiuojamajame keliuke stovėjo mėlynas sunkvežimis. 
Taip, vieta ta pati, bet šviesa kažkokia ne tokia. Artindamasi prie sody- 
bos vidun vedančio keliuko, pirmąsyk šitai suvokė. Užuot jautusi trium- 
fą, kurio tikėjosi šį momentą - triumfą plėšrūno, sugebėjusio pasivyti ir 
prispausti prie žemės savo grobį, - ji jautė sumaištį, netikrumą ir (nors 
netgi iš tikrųjų nesuvokė, kas tai per dalykas, nes tiek buvo jai nepažįs- 
tamas) lengvą baimės smilksnį. 

Šviesa. 

Šviesa kažkokia ne tokia. 

Kai suvokė šitai, iškart vienas po kito iškilo daug kitų dalykų. Sp- 
rando sąstingis. Tamsūs prakaito ratilai jos suknelės pažastyse. Ir... 

Ranka siekė tarpkojin. Užčiuopė nedidelę drėgmę, jau džiūstančią, ir 
automobilyje suuodė silpną amoniako kvapelį. Jau kurį laiką jis tvyro- 
j0, bet tik dabar atsirito iki jos sąmonės. 

Aš privariau, privariau į kelnes ir sėdėdama tame suknistame auto- 
mobilyje jau spėjau pradžiūti... 

(o šviesa, Ana) 

Šviesa kažkokia ne tokia. Saulėlydžio šviesa. 

O ne - dabar tik pusė dešimtos ry... 

Bet šviesa tikrai saulėlydžio. To nenuneigsi. Nusivėmusi ji pasijau- 
tė geriau, taip... ir staiga suprato kodėl. Žinojimas visąlaik buvo čia pat, 
tikrai, tik reikėjo jį pastebėti - kaip prakaito dėmes suknelės pažastyse 
ar tą silpną džiūstančio šlapimo kvapelį. Ji pasijautė geriau, nes laikas, 
praėjęs nuo tada, kai ji užtrenkė dureles, iki to momento, kai ji vėl už- 
vedė mašiną, truko ne sekundes ar minutes, bet valandas - ji praleido 
visą tą žiauriai karštą vasaros dieną savo automobilio orkaitėje. Pragu- 
lėjo mirtiname stupore ir jeigu tuomet, kai sustojo, būtų įjungtas “Kat- 
laso" oro kondicionierius su visais uždarytais langais, ji būtų iškepusi 
nelyginant kalakutas per Padėkos dieną. Bet josios ančiai buvo bemaž 
tokie pat prasti kaip ir dantys, ir konservuotas oras, išskiriamas automo- 
bilių oro kondicionierių, juos dirgindavo. Žvelgdama į senąją fermą 
kraujo pritvinkusiomis akimis, ūmai ji suvokė, kad ši fizinė problema, 

ko gero, išgelbėjo jai gyvybę. Ji važiavo atsidariusi visus keturis langus. 
Antraip... 

Tai pagimdė antrą mintį. Ji prasėdėjo kiaurą dieną mirtiname stupo- 
re automobilyje, pastatytame kelkraštyje, ir niekas nesustojo pasižiūrė- 
ti, kas jai yra. Kad niekas per visas tas valandas nuo pusės dešimtos 
nepravažiavo tokiu svarbiu keliu kaip 9-asis plentas, ji tiesiog negalėjo 
patikėti. Nors čia ir toks užkampis. Jeigu Užkampiamiestyje tave pama- 
to ištiktą bėdos, žmonės paprasčiausiai nenuspaudžia akceleratoriaus 
pedalo iki grindų ir nepralekia pro šalį, kaip niujorkiečiai, peržengian- 
tys gulintį ant žemės nusilakėlį. 

Vis dėlto, kas čia per miestas? 

Vėl tasai neįprastas smilksmas - tartum aitri rūgštis nudegino sk- 
randį. 

Šįsyk ji atpažino tą pojūtį kaip baimę, sugriebė ją, nusuko jai spran- 
dą... pribaigė. Vėliau, jeigu pasirodys tos baimės brolis, pribaigs ir jį, ir 
visus kitus giminiečius, tegul tik ateina. 

Ji įvairavo mašiną kieman. 

Ana anksčiau buvo susitikusi Gardnerį tik du kartus, bet jo veido 
niekad nepamiršo. Kad ir taip, bet ji vos atpažino Didįjį Poetą, nors bu- 
vo įsitikinusi, kad galėtų užuosti jį už keturiasdešimt jardų pavėjui tegul 
ir nelabai vėjingą dieną. Jisai sėdėjo priebutyje su dryžuotais trumparan- 
koviais marškinėliais ir mėlynais džinsais, laikydamas rankoje atkimš- 
tą butelį škotiškojo. Jo veidą dengė trijų ar keturių dienų senumo šeriai, 
daugiausia žili. Akys buvo pasruvusios krauju. Nors Ana to nežinojo, - 
ir jai nė kiek nebūtų buvę svarbu, - Gardneris daugmaž tokios būklės 
buvo pastarąsias dvi dienas. Visi jo garbingi pasiryžimai nuėjo velniop, 
kai jis aptiko ant Bobės švarkelio šuns plaukus. 

Su apdujusio girtuoklio abejingumu stebėjo, kaip automobilis įriedė- 
jo į kiemą (tik per kelis colius neužkliudydamas pašto dėžutės). Stebė- 
j0, kaip moteris išlipo, susvirduliavo ir minutę įsitvėrė į atviras dureles. 

“Oho, - pagalvojo Gardneris. - Tai paukštis, tai lėktuvas, tai Super- 
kalė, greitesnė už blogą naujieną, nuo kurios iškart susigūžia šeimy- 
nykščiai". 

Ana užtrenkė automobilio dureles. Mirksnį pastovėjo, driekdama il- 
gą šešėlį, ir Gardnerį užplūdo keistai pažįstamas jausmas. Ji atrodė kaip 
Ronas Kamingsas, kai šis būdavo apsinešęs ir mėgindavo nuspręsti, ar 
pajėgs pereiti per kambarį. 

Ranka prisilaikydama Bobės sunkvežimio šono, Ana sunkiai žengė 
per priekinį kiemą. Praėjusi sunkvežimį, iškart siekė priebučio turėklų. 
Ji pakėlė galvą, ir Gardneris pagalvojo, kad įkypoje septintos valandos 
vakaro šviesoje moteris atrodė podraug sena ir nenusakomo amžiaus. 
Be to, ji atrodė bloga, dar pagalvojo jis - tulžinga ir gelsvai juosva nuo 
sunkios blogio naštos, vienu metu slegiančios ją iš išorės ir graužiančios 
iš vidaus. 

Jis pakėlė škotiškąjį, nugėrė, užspringo deginančiu aitrėsiu. Paskiau 
palenkė butelio kaklelį jos linkui. 

- Eigi, Sesytė! Sveika atvykus į Heiveną. O dabar, kai jau tiek pasa- 
kiau, patariu tau nešdintis iš čia kuo greičiau. 

Ji užlipo du laiptelius, paskiau užkliuvo ir suklupo ant vieno kelio. 
Gardneris ištiesė jai ranką. Ji dėjosi jos nepamačius. 

- Kur Bobė? 

- Ne per geriausiai atrodai, - pastebėjo Gardneris. - Šitaip šiomis 
dienomis Heivenas veikia žmones. 

- Viskas gerai, - atsakė ji, pagaliau pasiekdama priebutį. Sustojo ties 
juo, sunkiai alsuodama. - Kur jinai? 

Gardneris palenkė galvą namo link. Pro vieną iš atdarų langų girdė- 
jo0si pastovus vandens šniokštesys. 

- Po dušu. Mes abu kiaurą dieną dirbome miške ir buvo šiau... Žiau- 
riai karšta. Bobė mano, kad po dušu galima nuplauti purvą, - Gardneris 
vėl pakėlė butelį. - O aš manau, kad paprasčiausiai pakanka dezinfek- 
cijos. Greičiau ir maloniau. 

- Tu smirdi it padvėsus kiaulė, - pastebėjo Ana ir pajudėjo pro jį na- 
mo vidun. 

- O mano uoslė, be abejo, ne tokia jautri kaip tavo, širdele, tu irgi tu- 
ri savo nuosavą nors ir delikatų, bet visai pastebimą aromatą, - atkirto 
Gardneris. - Kaip prancūzai vadina šiuos nuostabius kvepalus? Eau de 
Piss*? 

Ji piktai pasigręžė į jį ir supurškė. Žmonės - žmonės bent Jutikoje - 
šitaip su ja nekalbėdavo. Niekada. Bet, žinoma, jie pažinojo ją. Didysis 
Poetas, be abejo, sprendė apie ją pagal tą savąją sėklos talpyklę - vieti- 
nę Heiveno įžymenybę. Ir be to, jis buvo girtas. 


* Šlapimo vanduo (pranc.). 

- Na, - pasakė Gardneris, pralinksmintas bet podraug ir šiek tiek su- 
nerimęs nuo jos žaižaruojančio žvilgsnio, - juk tai tu prašnekai apie aro- 
matus. 

- Taip, aš, - pamažu prakošė ji. 

- Galbūt mums reikėtų pradėti iš naujo, - su apgirtusiu mandagumu 
pasiūlė jis. 

- Ką pradėti iš naujo? Tu - Didysis Poetas. Tu - tas girtuoklis, kuris 
pašovė savo žmoną. Neturiu ką tau pasakyti. Atvykau dėl Bobės. 

Taiklus šūvis ta užuomina apie žmoną. Pamatė, kaip jo veidas sus- 
tingo, ranka sugniaužė butelio kaklelį. Jisai stovėjo tartum laikinai pa- 
miršęs, kur esąs. Ji apdovanojo jį saldžia šypsena. Tas šmaikštus sąmo- 
jis apie Eau de Piss įgėlė, bet kad ir nesveikuojanti, ji save laikė taškais 
pirmaujančia. 

Viduje dušo šnaresys nutilo. Ir - o gal jam tik taip pasirodė - Gard- 
neriui kilo toks jausmas, jog Bobė klausosi. 

- Tu visad mėgai operuoti bė nuskausminamųjų. Man regis, iki šiol 
aš patirdavau tik bandomąsias chirurgines intervencijas, tiesa? 

- Galbūt. 

- Kodėl dabar? Po tiekos metų, kodėl ėmei ir pasirinkai atvykti 
dabar? 

- Ne tavo reikalas. 

- Bobė - mano reikalas. 

Jie įsispitrijo vienas į kitą. Jinai gręžė jį savo žvilgsniu, laukė, kol jis 
nuleis akis. To neįvyko. Staiga jai toptelėjo, kad jeigu nieko daugiau ne- 
pasakius pasuktų vidun į namus, ko gero, jis pabandytų pastoti jai ke- 
lią. Nieko jam iš to neišeitų, bet gal bus paprasčiau atsakyti į jo klausi- 
mą. Pagaliau, koks skirtumas? 

- Atvykau parsivežti ją namo. 

Vėlei tyla. 

Negirdėti žiogų. 

- Leisk man kai ką tau patarti, Sesyte Ana. 

- Palik mane ramybėje. Jokių saldainių iš nepažįstamųjų, jokių pa- 
tarimų iš girtuoklių. 

- Padaryk būtent tai, ką aš tau pasakiau, kai tik išlipai iš automobi- 
lio. Nešdinkis. Dabar. Paprasčiausiai išvažiuok. Šiuo metu čia ne per 
geriausia vieta būti. 

Jo akyse buvo kažkas, - kažkas be galo garbinga, - ir tai vėl sugrą- 
žino ankstesnį jos šiurpulį ir tą neįprastą sąmyšį. Visą dieną buvo palik- 
ta gulėti nualpusi savo automobilyje kelio pakraštyje. Kas per žmonės 
galėjo taip pasielgti? | 

Paskiau prabudę tikrieji charakterio bruožai Anai pradėjo nuslopinti 
šias mažytes abejones. Jeigu ji norėjo, kad kas įvyktų, buvo tą užsibrė- 
žus, tas ir privalėjo įvykti; taip visados buvo, yra ir bus, aleliuja, amen. 

- Gerai, drauguži, - pasakė ji. - Tu man davei patarimą ir aš atsily- 
ginsiu tuo pačiu. Aš įeisiu į tą lūšną, ir už dviejų minučių kils toks su- 
judimas, jog mėšlas lakstys į visas puses. Patariu tau išeiti ir pasivaikš- 
čioti, jeigu nenori būti aptaškytas. Atsisėsk kur nors ant uolos ir stebėk 
saulėlydį ar nusispaudinėk save, ar kurk rimus, ar daryk tai, ką daro Di- 
dieji Poetai, stebėdami saulėlydį. Bet privalai laikytis atokiai nuo to, kas 
vyksta šiuose namuose, nesvarbu kas. Tai tarp Bobės ir manęs. Jeigu 
pasimaišysi mano kelyje, suplėšysiu tave į skutelius. 

- Heivene veikiau tu būsi plėšoma nei plėšytoja. 

- Na, aš dar turiu pati tai pamatyti, nors ir nesu nuo Misūrio, - pasa- 
kė Ana ir pasuko į duris. | | 

Gardneris pamėgino darsyk. 

- Ana... Sesyt... Bobė nebe tokia pati. Ji... 

- Eik, pasivaikštinėk, žmogeli, - metė Ana ir įžengė vidun. 

Langai buvo atdari, bet kažkodėl užuolaidos nuleistos. Kartkartėmis 
lengvas vėjelis sujudindavo jas ir šiek tiek įtraukdavo į langų angas. Kai 
taip atsitikdavo, jos panėšėjo į laivo bures, tai išsipučiančias, tai vėl 
subliūkštančias. Ana pauostė ir suraukė nosį. Fui! Vieta dvokė nelygi- 
nant narkomanų lindynė. Iš Didžiojo Poeto ji šito būtų galėjus tikėtis, 
betgi jos sesuo buvo geriau išauklėta. Čia tikra kiaulidė. 

- Sveika, Sesyt! 

Ji pasisuko. Mirksnį Bobė atrodė tik šešėlis, ir Anai širdis pašoko 
gerklėn, nes kažkas keista buvo tame pavidale, kažkas visai ne taip... 

Paskiau ji išvydo neryškų baltą sesers chalato kontūrą, išgirdo lašant 
vandenį ir suprato, kad Bobė ką tik iš dušo. Buvo bemaž visai nuoga. 
Gerai. Bet pasitenkinimą Ana jautė ne tokį didelį, kaip tikėjosi. Neri- 
mas liko - jos jausmas, kad tas pavidalas tarpdury kažkoks ne toks. 

Šiuo metu čia ne per geriausia vieta būti. 

- Tėtis mirė, - pasakė ji, stengdamasi įtempti žvilgsnį, kad geriau 
matytų. Bet kad ir kaip stengėsi, Bobė liko tik neaiški figūra duryse, ku- 
rios jungė svetainę su - kaip ji spėjo - vonia. 

- Žinau. Njutas Berindžeris paskambino ir pasakė man. 

Kažkas jos balse. Kažkas netgi dar esmingiau pasikeitę nei neryš- 
kaus jos pavidalo įtaigume. Paskiau Anai paaiškėjo. Ir tai sukėlė nema- 

lonų sukrėtimą bei dar didesnį išgąstį. Bobės balse nesigirdėjo baimės. 
Pirmąsyk gyvenime sesuo, atrodo, jos nesibijojo. 

- Palaidojome jį be tavęs. Tavo motina mažne numirė, kai tu nepar- 
važiavai namo, Bobe. 

Tikėjosi, kad Bobė ims gintis. Tačiau sulaukė tik tylos. 

Dėl Dievo, išeik ten, kur galėčiau tave matyti, bailele! 

Ana... Bobė nebe tokia pati... 

- Prieš keturias dienas ji nukrito nuo laiptų ir susilaužė šlaunikaulį. 

- Nejaugi? - abejingai paklausė Bobė. 

- Tu vyksi su manimi namo, Bobe, - norėjo savo balsui suteikti jė- 
gą, tačiau pati išsigando išgirdus jo šaižų silpnumą. 

- Tai tavo dantys padėjo tau čia patekti, - pratarė Bobė. - Žinoma! 
Turėjau apie tai pagalvoti! 

- Bobe, prieik arčiau, kad galėčiau tave matyti! 

- Nejaugi to nori? - jos balse suskambo keista pašaipos gaidelė. - 
Nežinau, ar tikrai taip. 

- Liaukis krušus man smegenis, Bobe! - trūkčiojamai pakėlė ji balsą. 

- O, tik paklausyk! - atsiliepė Bobė. - Niekad nemaniau, kad kažką 
panašaus išgirsiu iš tavęs, Ana. Po visų tų metų, kai kamavai mane... 
mus visus. Betgi gerai. Jeigu tu taip reikalauji. Jeigu tu reikalauji, pui- 
ku. Tiesiog puiku. 

Nebenorėjo jos pamatyti. Staiga Ana nebenorėjo nieko, tik bėgti - 
bėgti, kol atsidurs toli nuo šios šešėlių karalystės ir nuo šio miesto, kur 
tave palieka kiaurą dieną gulėti nualpusią pakelėj. Bet buvo jau per vė- 
lu. Išvydo neaiškų savo jaunesniosios sesers rankos judesį, ir tą pačią 
akimirką, kai tyliai sušnarėdamas nuslydo chalatas, užsidegė šviesa. 

Dušas buvo nuplovęs visą makijažą. Bobės galva ir kaklas buvo per- 
matomi nelyginant drebučiai. Išpampusios krūtys kūpsojo išorėn, tar- 
tum susiliedamos į vieną bespenę kūno atodangą. Bobės pilve Ana ma- 
tė neaiškius organų kontūrus, visai nepanašius į žmogiškuosius - jais te- 
kėjo skystis, bet jis atrodė žalias. 

Už Bobės kaktos išvydo virpčiojantį smegenų maišelį. 

Bobė išsišiepė bedante šypsena. 

- Sveika atvykus į Heiveną, Ana, - tarė. 

Sesytė Žingtelėjo atgal tarytum kokiame neryškiame sapne. Paban- 
dė sušukti, bet jai stigo kvapo. 

Bobės tarpukojyje tartum jūros žolės lingavo groteskiška čiuptuvė- 
lių raizgalynė, prasikišanti iš jos makšties... bent iš tos vietos, kur ka- 
dais būta makšties. Ana nežinojo, ar toji dar ten tebėra, bet jai ir nerū- 
pėjo. Pakako tos gilios įdubos, pakeitusios sesers šakumą. To...ir kaip 
tie čiuptuvėliai stiebėsi į ją... siekė jos.. 

Nuoga Bobė pradėjo eiti artyn. Ana mėgino trauktis ir užkliuvo už 
pakojos. 

- Ne, - sukuždėjo ji, bandydama nuropoti šalin. - Ne... Bobe.. ne. 

- Gerai, kad tu čia, - pasakė Bobė vis šypsodamasi. - Nesitikėjau ta- 
vęs sulaukti... anaiptol... bet, manau, surasim tau darbo. Vietų, kaip sa- 
koma, tebėra. 

- Bobe... - pasibaisėjusi šiaip taip dar įstengė ji pralementi, it pajuto 
savo kūnu lengvai slankiojant čiuptuvėlius. Atšoko atgal, pabandė pa- 
sitraukti toliau... ir jie apsivijo jai apie riešus. Panašiais į nepadorią ko- 
puliacijos parodiją judesiais Bobės šlaunys stumčiojosi į priekį. 


GARDNERIS EINA 
PASIVAIKŠČIOTI 

Gardneris pasinaudojo Anos patarimu ir išėjo pasivaikščioti. Tiesą 
sakant, sukorė visą kelią iki pat laivo miške. Pirmą sykį atsidūrė čia 
pats vienas, pagalvojo jis, ir greitai visai sutems. Jautė neaiškią baimę, 
nelyginant vaikas, einantis pro namus, kuriuose vaidenasi. Ar yra tenai 
šmėklų? Tominokerių praeities šmėklų? O gal ten viduje ir patys tikri 
tominokeriai, pristabdyto gyvybingumo būtybės tarsi užšaldyta ir iš- 
džiovinta kava, tik ir laukiančios, kad būtų atitirpintos? Bet kas gi jie, 
vis dėlto? 

Atsisėdęs ant žemės šalia pašiūrės, žvelgė į laivą. Po kurio laiko pa- 
tekėjo mėnulis ir nušvietė jo paviršių dar labiau vaiduokliškai sidabri- 
niu spindesiu. Atrodė keistai ir kartu labai gražiai. 

Kas gi dedas vis čionai? 

Manęs nedomina. 

Nors kas būtų, nežinai. 

Manęs nedomina. 

Ei tyliau, garsus girdžiu, pažiūrėt visiem smalsu... 

Gardneris užsivertė hutelį ir godžiai nugėrė. Padėjo jį į šalį, persi- 
vertė kniūbsčias, paguldydamas tvinksinčią galvą ant rankų. Šitaip ir 
užmigo - miške, netoliese dailiai išsišovusios laivo apvalumos. 

Išmiegojo tenai visą naktį. 

Iš ryto ant žemės baltavo du dantys. 

“Štai kas man už tai, kad miegojau taip arti jo", - pagalvojo niūriai, 
bet susilaukė bent vienos kompensacijos - visai neskaudėjo galvos, nors 
ištuštino penktadalį butelio škotiškojo. Jau anksčiau buvo pastebėjęs, 
kad be visų kitų savybių laivas - ar jo generuojamas atmosferos poky- 
tis - iš labai artimo nuotolio, atrodo, gebėjo apsaugoti nuo pagirių. 

Nenorėjo palikti savo dantų čia taip gulėti. Pasidavęs kažkokiai 
neaiškiai paskatai, koja užkapstė juos žemėn. Šitai darydamas, jis vėl 
pagalvojo: “Vaidinti Hamletą - tai prabanga, kurios tu nebegali sau leis- 
ti, Gardai. Jeigu tu labai greitai - man regis, per ateinančią dieną ar pa- 
našiai - nepasiryši vienon ar kiton pusėn, tai tau nebeliks nieko kita, 
kaip Žygiuoti kartu su jais visais". 

Jis pažvelgė į laivą, pagalvojo apie gilią lomą, besitęsiančią pagal jo 
lygų, nesubraižytą šoną ir vėl pagalvojo: “Greitai pasieksime liuką, jei- 
gu toksai yra... Ir kas tada?" 

Užuot ieškojęs atsako, pasuko namų link. 


“Katlasas" buvo dingęs. 

- Kur tu buvai praeitą naktį? - paklausė Bobė Gardnerį. 

- Miegojau miške. 

- Tu kaip reikiant nusigėrei? - paklausė Bobė stebėtinai švelniai. Jos 
veidas vėl buvo tamsus nuo makijažo. Ir Bobė vilkėjo marškiniais, ku- 
rie atrodė keistai laisvi ir kabantys it maišas; šįryt jam, regis, paaiškėjo 
kodėl. Jos krūtinė stambėjo. Krūtys pradėjo atrodyti ne kaip du atskiri 
dalykai, o kaip vientisas junginys. Tai priminė Gardneriui vyrukus kul- 
tūristus, pumpuojančius savo raumenis. 

- Nelabai. Vieną ar du gurkšnelius ir atsijungiau. Šįryt jokių pagirių. 
Ir jokių vabzdžių įkandimų, - jis pakėlė rankas, tamsiai įdegusias iš vir- 
šaus, baltas ir keistai pažeidžiamas iš apačios. - Bet kurią kitą vasarą, 
ryte prabustum toks vabzdžių sukandžiotas, jog nebegalėtum atsimerk- 
ti. Bet dabar jie dingę. Kaip ir paukščiai. Ir žvėrys. Faktiškai, Roberta, 
tas daiktas, regis, atstumia visa, išskyrus tokius kvailius kaip mes. 

- Tu persigalvojai, Gardai? 

- Vis klausi ir klausi mane to, nepastebėjai? 

Bobė nieko neatsakė. 

- Girdėjai vakar per radiją naujienas? - jis žinojo, kad ji negirdėjo. 
Bobė nematė, negirdėjo, neturėjo galvoje nieko kita, tik laivą. Tad vi- 
sai nenuostabu, kad papurtė galvą. - Kariuomenė telkiama Libijoje. Vėl 
susirėmimai Libane. Amerikos dalinių perdislokavimas. Rusai vis gar- 

siau ir garsiau rėkia dėl informacijos apdorojimo sistemų. Visi mes te- 
besėdime ant parako statinės. Nuo 1945-ųjų ničniekas nepasikeitė. Pas- 
kiau tu savo užkampyje atrandi deus ex machina ir dabar tu vis nori su- 
žinoti, ar aš dėl to persigalvojau. 

- Nepersigalvojai? 

- Ne, - papurtė galvą Gardneris, pats nežinodamas, meluoja jis ar sa- 
ko tiesą, bet labai džiaugėsi, kad Bobė negali skaityti jo minčių. 

O, nejau negali? Manau, gali. Ne itin daug, bet daugiau nei praeitą 
mėnesį... su kiekviena diena vis daugiau. Nes dabar tu irgi "tampi". 
Persigalvojai? Juokai, po šimts, tu netgi negali nieko sugalvoti! 

Bobė nuleido tai negirdom ar bent atrodė, kad nuleido. Pasisuko į 
krūvą rankinių padargų, suverstą priebučio kampe. Gardneris pastebė- 
jo, kad per neapsižiūrėjimą ji nenusidažė plotelio tuoj po dešiniąja au- 
simi - tai buvo ta pati vieta, kurią palieka ir vyrai skusdamiesi. Su li- 
guista nuostabos stoka jisai sumojo, kad gali įžvelgti Bobės vidų - jos 
oda pasikeitė, tapo pusiau permatoma lyg drebučiai. Per pastarąsias ke- 
lias dienas Bobė sustorėjo, pažemėjo - ir tie pokyčiai ėjo spartyn. 

“Dieve, - pagalvojo jis, pasibaisėjęs, su apkartusiu linksmumu, - va- 
dinasi, šitai atsitinka, kai tampi tominokeriu? Pradedi atrodyti kaip kas 
nors, patekęs į šlykštaus didžiulio atominio išlydžio zoną?" 

Bobė, kuri buvo pasilenkusi prie padargų ir rinko juos glėbin, grei- 
tai atsisuko ir įtariu veidu pažvelgė į Gardnerį. 

- Ką? 

Aš pasakiau judam, tinginėle, aiškiai pasiuntė mintį Gardneris, ir toji 
įtari, sutrikusi jos veido išraiška virto vangia šypsenėle. 

- Gerai. Tad padėk man juos paimti. 

Ne, žinoma, stipraus gama spinduliavimo aukos netampa permato- 
mos kaip Klodas Reinsas “Nematomame žmoguje“"*. Jie nepradeda co- 
liais trumpėti, kūnui deformuojantis ir storėjant. Tačiau taip, jie linkę 
netekti dantų, plaukai jiems linkę slinkti - kitaip tariant, abiem atvejais 
pasifeiškia tam tikras fizinis “tapsmas"". 

Jis vėl pagalvojo: “Susipažinkit, naujasis bosas. Toks pat kaip senasis". 

Bobė vėl įdėmiai žvelgė į jį. 

Taip, nebetenku manevravimo erdvės. Ir sparčiai. 

- Ką tu pasakei, Gardai? 

- Pasakiau: “Eime, bose". 

Po ilgos pauzės Bobė linktelėjo: 

- Taip, - tarė, - diena bėga. 


* Amer. rež. Dž. Veilo klasikinis mokslinės fantastikos filmas, pastatytas 
pagal H. Velso apsakymą (1933). 

Juodu išvažiavo kasti “Tomketu". Jis neskrido - kaip to berniuko 
dviratis filme E. T.; Bobės traktorius niekad kinematografiškai nesklan- 
dys mėnulio fone, šimtus pėdų viršum stogų. Bet jis tyliai ir patogiai sk- 
riejo pakilęs aštuoniolika colių virš žemės, o jo dideli ratai sukosi pa- 
mažu kaip besustojantys propeleriai. Tai darė kelionę velniškai patogią. 
Gardas vairavo, Bobė stovėjo už jo ir mynė sankabą. 

- Tavo sesuo išvažiavo? - paklausė Gardneris. Nebuvo reikalo šauk- 
ti. “Tomketo" variklis dirbo su vos girdimu tolimu murkesiu. 

- Teisingai, - linktelėjo Bobė, - ji išvažiavo. 

Vis dar nė velnio nemoki meluoti, Bobe. Ir, man regis, - tikrai man 
regis, - kad girdėjau jos klyksmą. Kaip tik prieš tai, kai įsukau į keliu- 
ką, vedantį gilyn į mišką. Kiek reikia, kad tokia pasipūtusi, grynakrau- 
jė, į kiaušus kimbanti kalė kaip Sesytė šitaip sustūgtų? Kaip blogai jai 
turėjo būti? 

Atsakyti lengva. Labai blogai. 

- Ji niekad nebuvo iš tokių, kad grakščiai pasišalintų, - pasakė Bo- 
bė, - arba leistų kam kitam būti grakščiam, jeigu tik tai nuo jos priklau- 
sė. Žinai, ji atvyko mane parsivežti namo... Atsargiai, Gardai. Kelmas, 
jis aukštas. 

Gardneris nustūmė pavarų perjungimo svirtį iki pat viršaus."Tomke- 
tas" pakilo dar tris colius, peršokdamas per aukštą kelmą. Kliūčiai likus 
užpakalyje, jis atleido ranką, ir “Tomketas" vėl nusmuko iki ankstes- 
niojo lygio - aštuoniolikos colių virš Žemės. 

- Taip, tiesiog ji atvyko su savo brizgilu ir apynasriu, - pasakė Bo- 
bė, ir jos balse nuskambėjo šiokia tokia nuostaba. Taip, buvo laikas, kai 
ji būtų mane išsivežusi. O dabar, esant tokiai dalykų padėčiai, ji netu- 
rėjo jokių šansų. 

Gardneriu perbėgo šaltis. Juk visaip galima suprasti tokią pastabą, 
tiesa? 

- Vis tiek aš nustebęs, kad tau teprireikė vieno vakaro ją įtikinti, - 
pasakė Gardneris. - Laikiau Patriciją Makardl bloga, bet prieš tavo se- 
serį senutė Patė atrodo kaip Anetė Funičelo*. 

- Aš tiktai nusišluosčiau dalį šio makijažo. Kai ji pamatė, kas po juo, 
sukliko ir pabėgo taip greitai, jog pamanytum, kad kulnuose turėjo ra- 
ketas. Iš tiesų buvo gana linksma. 


* Anette Funicello - buvusi populiarių TV vaikiškų laidų vedėja, vėliau 
kino aktorė; susirgusi išsėtine skleroze, tapo visų ja sergančiųjų atstove, 
kovojant dėl savo socialinės padėties pagerinimo. 

Panašu į tiesą. Taip panašu į tiesą, jog pagunda ja patikėti buvo be- 
veik nenugalima. Jeigu tik išleisi iš akių tą paprastą faktą, jog kalbamoji 
ledi negalėjo niekur skubiai pasišalinti niekieno nepadedama. Ledi vos 
įstengė vaikščioti nepadedama. 

“Ne, - pagalvojo Gardneris. - Niekur ji neišvyko. Vienintelis klausi- 
mas - ar tu ją nužudei, ar ji tenai toje prakeiktoje stoginėje su Piteriu". 

- Kiek dar tęsis fiziniai pokyčiai, Bobe? - paklausė Gardneris. 

- Ne kažin kiek ilgai, - atsakė Bobė, ir Gardneris vėl pagalvojo, kad 
Bobė niekad nemokėjo kaip reikiant meluoti. - Štai ir atvažiavom. Pas- 
tatyk jį prie pašiūrės. 

Kitą vakarą jie baigė darbą anksti - karštis vis laikėsi, ir nė vienas jų 
nesijautė pajėgus ištverti, kolei išblės paskutinė dienos šviesa. Juodu su- 
grįžo namo, pastumdė šakutėmis lėkštėse maistą ir dargi kiek pavalgė. 
Suplovęs lėkštes, Gardneris pasakė ketinąs pasivaikščioti. 

- O? - pratarė Bobė, nužvelgdama jį ta įtaria išraiška, kuri dabar jai 
buvo įprasta. - Manyčiau, kad šiai dienai jau pakankamai prisimankšti- 
nai. 

- Saulė nusileidus, - lengvu tonu pasakė Gardas, - dabar vėsiau. Nė- 
ra vabzdžių. Ir... - jis nekaltai pažvelgė į Bobę, - jeigu aš išeisiu į prie- 
butį, vėl pasiimsiu butelį. O jeigu pasiimsiu butelį, nusigersiu. Jeigu 11- 
gai pasivaikščiosiu ir grįšiu namo pavargęs, gal vieną naktį nuvirsiu 10- 
von blaivas. 

Visa tai buvo tam tikru mastu tiesa... bet jos viduje slypėjo kita tie- 
sa - kaip viena kiniška dėželė viduj kitos. Gardneris pažvelgė į Bobę 
laukdamas, ar ši puls ieškoti tos vidinės dėželės. 

Nepuolė. 

- Gerai, - pasakė, - bet juk Žinai, kad man visai nesvarbu, kiek tu ge- 
ri, Gardai. Aš tavo draugė, ne žmona. 

Ne, tau nesvarbu, kiek aš geriu - juk padarei taip, kad man būtų 
lengva gerti, kiek lenda. Nes tai mane neutralizuoja. 

Jis nuėjo palei 9-ąjį plentą pro Džastino Hardo sodybą, ir kai pasie- 
kė Nistos kelią, pasuko kairėn ir smagiu žingsniu judėjo pirmyn, leng- 
vai mosikuodamas rankomis. Darbas pastarąjį mėnesį jį sustiprino 1a- 
biau nei būtų galėjęs patikėti - ne taip seniai netgi toksai kaip šis dviejų 
mylių žygis būtų palikęs jį vatinėmis kojomis ir uždususį. 

Vis dėlto keista. Jokie lėliai nesveikino nusileidžiančių sutemų; joks 
šuo nesulojo ant jo. Daugelis namų stūksojo tamsūs. Joks televizorius 
nemirgėjo už tų kelių apšviestų langų, pro kuriuos jis praėjo. 

“Kam reikia Barnio Milerio* pakartojimų, kai, užuot tai Žiūrėjęs, ga- 
li “tapti"*? - pagalvojo Gardneris. 

Kai pasiekė ženklą, skelbiantį KELIO PABAIGA UŽ 200 JARDŲ, 
jau buvo bemaž visai sutemę, bet kilo mėnulis, ir naktis žadėjo būti 1a- 
bai šviesi. Kelio gale jis atsidūrė į sunkią grandinę, ištemptą tarp dvie- 
jų stulpų. Ant jos kabojo surūdijęs, kulkų išvarpytas ženklas NEITI. 
Gardneris peržengė grandinę, patraukė toliau ir netrukus stovėjo prie 
apleisto žvyro karjero. Mėnulio šviesa ant jo piktžolėmis apžėlusių šlai- 
tų bolavo it kaulas. Tyla tvyrojo tokia, jog Gardneriui net ėmė dilgčioti 
pakaušį. | 

Kas jį čia atvedė? Jo paties “tapsmas"', taip jisai spėjo, kažkas, ką 
perėmė iš Bobės proto, pats visai to nesuvokdamas. Matyt, tai, kadan- 
gi, kad ir kas jį čia atvedė, buvo gerokai stipresnis už paprastą nuojautą. 

Kairėje, nepaliestos žvyro baltumos fone ryškėjo storas trikampis 
randas. Šioje vietoje žvyras buvo judintas. Gardneris priėjo arčiau, po 
batais gurgždėjo akmenėliai. Suleido rankas į šviežesnį žvyrą, nieko 
neaptiko, pakasė greta, pasislinko toliau, išrausė trečią duobelę - irgi 
nieko... 

O, ei, minutėlę! | 

Jo pirštai praslydo kažkuo pernelyg lygiu, kad tai galėtų būti akmuo. 
Širdis greitai sustuksėjo, jis pasilenkė, bet nieko nesisekė įžiūrėti. Gai- 
lėjosi, kad nepasiėmė žibintuvėlio, bet šitai veikiausiai būtų sukėlę Bo- 
bei dar daugiau įtarimų. Pakasė plačiau, leisdamas žemėms riedėti ir 
brazdėti šlaito nuolydžiu. 

Išvydo, kad atkasė automobilio priekinį žibintą. 

Gardneris žvelgė į jį, apimtas kažkokio niūraus, juodo linksmumo. 
“ŠTAI kaip surandi ką nors tokio žemėje, - pagalvojo jis. - Surandi kaž- 
kokią keistą iškaseną. Tik man neprireikė už jos užkliūti, tiesa? Aš Ži- 
nojau, kur ieškoti". 

Jisai suskato kasti greičiau, ropšdamasis įkalnėn ir svaidydamas že- 
mes sau pro tarpkojį 1t šunytis, besistengiantis išrausti kaulą; nekreipė 
dėmesio į tvinkčiojančią galvą, nekreipė dėmesio į rankas, kurios iš pra- 
džių nusibrozdino, paskiau ėmė perštėti ir kraujuoti. 

Jam pasisekė nuvalyti lygų “Katlaso"" kapoto plotelį tuoj virš deši- 
niųjų priekinių žibintų, kur galėjo patogiau atsistoti, 1 tada darbas pa- 
judėjo sparčiau. Bobė ir jos draugužiai kuo puikiausiai atliko eilinę lai- 
dojimo procedūrą. Gardneris grybšniais sėmė purų žvyrą, paskiau kojo- 
mis stūmė jį žemyn nuo automobilio. Akmenukai brazdinosi ir brūžino- 


* Barney Miller - personažas (detektyvų kapitonas) iš populiaraus televi- 
zijos serialo “Niujorko policijos nuovada". 

kant, nežinojo, kas geriau - pamatyti ką nors ar nieko nepamatyti. 

Jo pirštai vėl perbraukė lygų paviršių. Neleisdamas sau sustoti ir pa- 
galvoti, - kad jo vėl neprislėgtų kraupi šios vietos tyla, nes tada papras- 
čiausiai apsisuktų ir pabėgtų, - jis nuvalė priekinio stiklo plotelį ir paž- 
velgė vidun, delnais padaręs stogelį virš stiklo, kad nekliudytų mėnesie- 
nos spindesys. 

Nieko. 

Anos Anderson išsinuomotasis “Katlasas"" buvo tuščias. 

Gal jie bus įkiše ją bagažinėn. Faktiškai tu dar nieko tikro nežinai. 

Tačiau jis pagalvojo, kad žino. Logika jam kuždėjo, kad Anos kūno 
bagažinėje nėra. Kodėl jiems būtų reikėję taip vargintis? Bet kas, atra- 
dęs šiame apleistame žvyro karjere užkastą naujutėlaitį automobilį, ga- 
lėjo palaikyti tai ganėtinai įtartina, kad apžiūrėtų bagažinę... ar paskam- 
bintų policijai, kuri pati tai padarytų. 

Šiaip ar taip, niekas Heivene dėl to nepakels triukšmo. Dabar jie tu- 
ri svarbesnių rūpesčių nei žvyro karjeruose užkasti automobiliai. Ir jei- 
gu kas nors iš miestiečių jį aptiktų, mažiausiai tikėtina, kad skambintų 
policijai. Tai reikštų, kad atvyktų pašaliečiai, o šią vasarą Heivene 
mums nereikia jokių pašaliečių, tiesa? Išmesk iš galvos tą mintį. 

Taigi jos nėra bagažinėje. Paprasta logika. OED. 

O gal žmonės, kurie tai padarė, neturėjo tokios tvirtos logikos kaip 
tu, Gardai? 

Tai irgi mėšlina nesąmonė. Jeigu jisai sugeba daiktus matyti trim as- 
pektais, tai išdykę Heiveno Vaikučiai - dvidešimt trim. Jie nesužlugdė 
pokšto. 

Gardneris keliais nuslinko iki kapoto krašto ir nušoko žemyn. Dabar 
juto savo nubrozdintas, degančias rankas. Grįžęs namo, turės išgerti po- 
rą aspirino tablečių ir rytą nuslėpti nuo Bobės žaizdas - privalės dieną 
mūvėti pirštinėm. Visą dieną. 

Anos automobilyje nebuvo. 

Tad kur Ana? Žinoma, stoginėje. Gardneris ūmai sumojo, kodėl čia 
atėjo - ne vien tam, kad patvirtintų mintį, perimtą iš Bobės galvos (jei- 
gu iš tikrųjų ją perėmė; o gal tik jo pasąmonė paprasčiausiai užfiksavo 
tą vietą kaip parankiausią greitai nusikratyti automobiliu), bet ir tam, 
kad jam reikėjo įsitikinti, jog tikrai tai buvo stoginė. Reikėjo. Kadangi 
jis privalėjo apsispręsti ir dabar žinojo, kad netgi matydamas Bobę 
keičiantis į kažkokį nežmogišką padarą negalės prisiversti tą padaryti - taip, 
jis vis dar norėjo iškasti laivą, iškasti ir juo pasinaudoti, taip labai norėjo. 

Kol galės galutinai apsispręsti, turi pasižiūrėti, kas yra Bobės stogi- 
nėje. 

Pusiaukelėje atgalios jisai šaltoje, apgaulingoje mėnesienoje staiga 
sustojo, priblokštas klausimo - kodėl jie varginos slėpdami automobilį? 
Tam, kad Žmonės iš nuomos punkto praneštų jį dingus ir Heivenan su- 
gužėtų dar daugiau policijos? Ne. Žmonės iš “Hertz" ar “Avis'* gali 
daug dienų netgi nežinoti, kad jis dingo, o dar ilgiau užtruktų, kol ko- 
pai atsektų čionai Anos šeimyninius ryšius. Mažų mažiausia savaitę, o 
panašiau - dvi. O iki to laiko, pagalvojo Gardneris, Heivenas visai bus 
atsikratęs rūpesčio dėl pašaliečių įsikišimo. 

Tad nuo ko paslėptas automobilis? 

Nuo tavęs, Gardai. Jie paslėpė jį nuo tavęs. Jie vis dar nenori, kad 
tu žinotum, kam yra pasiryžę, kai iškyla reikalas gintis. Jie paslėpė jį, o 
Bobė pasakė tau, kad Ana išvažiavo. 

Jisai sugrįžo, vartydamas mintyse tą pavojingą paslaptį nelyginant 
kokią brangenybę. 


LIUKAS 


1 


Tai atsitiko dviem dienomis vėliau, kai Heivenas, išdrikęs ir alpėjan- 
tis, plytėjo po karšta rugpjūčio saule. Atėjo šuniškos dienos, tik, žino- 
ma, Heivene nebuvo likę šunų - nebent vienas Bobės Anderson stogi- 
nėje. 

Gardas ir Bobė darbavosi iškasos dugne, kuri dabar buvo šimto sep- 
tyniasdešimties pėdų gylyje - vieną šios ekskavacijos šoną sudarė laivo 
korpusas, o kitame, pridengtas sidabraspalvio tinklelio kryžmių, buvo 
atsivėręs skerspjūvis plono dirvos sluoksnio, molio, skalūno, granito ir 
akyto vandeningojo klodo. Geologui tai būtų patikę. Abu vilkėjo džin- 
sais ir jūreiviškais marškinėliais. Žemės paviršiuje tvyrojo tvankus karš- 
tis, bet čia apačioje buvo- vėsu - Gardneris jautėsi nelyginant vabalas, 
ropojantis vandens aušintuvo šonu. Ant galvos jis turėjo šalmą su žibin- 
tuvėliu, kuris buvo pritvirtintas sidabrine lipnia juosta. Bobė perspėjo jį 
naudotis šviesa kuo taupiau - baterijas vis sunkiau gauti. Abi ausis bu- 
vo užsikimšęs vata, mat dideliems uolienos gabalams atkirsti jis naudo- 
josi pneumatiniu gręžtuvu. Bobė kitame iškasos gale darė tą patį. 


166 


Tą rytą Gardneris ją paklausė, kodėl jiems reikia gręžti. 

- Man geriau patiko dirbti su radijo sprogdintuvu, Bobe, vaikuti ma- 
no, - pasakė jis. - Mažiau skausmo, įtampos amerikiečio makaulei - 
supranti, ką noriu pasakyti? 

Bobė nenusišypsojo. Regis, podraug su plaukais ji ėmė pamesti ir 
humoro jausmą. 

- Mes dabar per arti, - pasakė Bobė. - Vartodami sprogmenis, galė- 
tume pažeisti ką nors, ko mums nesinorėtų. 

- Liuką? 

- Liuką. 

Gardneriui gėlė pečius, taip pat ir plokštelę galvoje, - tai tikriausiai 
buvo susiję su smegenimis, plieną juk negali gelti, bet visad šitaip atro- 
dydavo, kai jis būdavo čia apačioje, - todėl tikėjosi, kad Bobė netrukus 
duos signalą, jog jau laikas priešpiečių pertraukėlei. 

Gardas leido gręžtuvui kalenti ir skverbtis arčiau laivo, pernelyg 
neimdamas į galvą, kad įbrėš dulsvai sidabrinį paviršių. Kaip jis paty- 
rė, reikia būti atidžiam, kad grąžto galas pernelyg stipriai neatsidaužtų 
į korpusą, nes tada būdavo linkęs atšokti, ir jei tik neapsižiūrėsi - tuoj 
nuplėš tau koją. Patsai laivas buvo toks pat nepažeidžiamas šiurkščiam 
grąžto pabučiavimui kaip ir sprogmenims, kuriuos Gardas ir procesija 
jo pagalbininkų naudojo. Taigi bent nebuvo pavojaus pažeisti krovinį. 

Gręžtuvas palietė laivo paviršių - ir staiga jo kulkosvaidiškas griaus- 
mas perėjo į šaižų žvygesį. Jam pasirodė, kad pamatė nuo pulsuojančio, 
neryškaus gręžtuvo galo parūkstant dūmelį. Pasigirdo trakštelėjimas. 
Kažkas praskriejo jam pro galvą. Visa tai atsitiko greičiau nei per se- 
kundę. Jis išjungė gręžtuvą ir pamatė, kad beveik visas grąžto galas din- 
gęs. Jo rankose liko tik dantytas strypas. 

Apsisukęs Gardneris pamatė, kad toji dalis, kuri praskriejo jam pro 
veidą, įstrigo į iškasos molinę sieną. Dailiai į dvi dalis buvo perkirtęs 
tinklelio valą. Gardą ištiko pavėluotas šokas - keliai jam sulinko, vos 
neparversdami ant žemės. 

Nekliudė manęs per plaukelį. Nei daugiau, nei mažiau. Mama! 

Pabandė ištraukti lūžgalį iš uolos, ir iš pradžių pamanė, kad jis ne- 
pasiduos. Paskiau pradėjo jį klibinti į visas puses. “Tartum trauktum iš 
žandikaulio dantį", - pagalvojo jis ir isteriškai sukikeno. 

Grąžto nuolauža pasidavė. Buvo nelyginant 45-o kalibro kulka, gal 
kiek didesnė. 

Staiga pasijuto ties nuoalpio riba. Įsitvėrė ranka į tinkleliu padengtą 
iškasos sieną ir padėjo ant jos galvą. Užsimerkęs laukė pasaulį aplinkui 
nutolstant arba sugrįžtant. Neaiškiai suvokė, kad Bobės gręžtuvas irgi 
nutilo. 

Pasaulis ėmė grįžti atgalios... 1 Bobė purtė jį. 

- Gardai? Gardai? Kas tau negera? 

Jos balsas skambėjo nuoširdžiu rūpesčiu. Nuo jo Gardneriui užėjo 
absurdiškas noras pravirkti. Žinoma, jis buvo labai pavargęs. 

- Mažne buvau peršautas į galvą 45-o kalibro grąžto nuolauža, - pa- 
sakė Gardneris. - Geriau pagalvojus, tai “Magnum 357". 

- Apie ką tu kalbi? 

Gardneris jai padavė išluptą iš sienos skeveldrą. Bobė pažvelgė į ją 
ir Švilptelėjo. 

- Jėzau! 

- Manau, Jis ir aš praradome ryšį. Tai jau antras sykis, kai mane 
mažne užmušė šitoj šikduobėj. Pirmas sykis buvo tada, kai tavo drau- 
gelis Endersas veik pamiršo nuleisti žemyn virvę po to, kai aš užtaisiau 
vieną iš tų radijo sprogdintuvų. 

- Jis joks mano draugelis, - išsiblaškiusi atsakė Bobė. - Manau, jis 
menkysta... Gardai, į ką tu atsidaužei? Dėl ko tatai įvyko? 

- Ką nori pasakyti? Į uolą! Į ką dar čia galima atsidaužti? 

- Ar buvai arti laivo? - staiga Bobė ėmė atrodyti susijaudinus. Ne, 
dar daugiau - kone karštligiška. 

- Taip, bet aš ir anksčiau užkliudydavau gręžtuvu laivą. Jis tik atšok- 
davo ir... 

Bet Bobė nebesiklausė. Prišokus prie laivo parpuolė ir pirštais sus- 
kato kapstyti žvirgždą. 

“Atrodo, lyg jis būtų garavęs, - pagalvojo Gardneris. - Jis..." 

Jis čia, Gardai! Pagaliau čia! 

Gardneris atsidūrė prie jos pirm nei sumojo, kad ji balsu neišsakė 
mintyse prieitos išvados; jis išgirdo ją savo galvoje. 


Tikrai kažkas yra, pagalvojo Gardneris. 

Nustūmusi į šalį uolienos gabalą, kurį Gardnerio gręžtuvas atskėlė 
prieš nulūždamas, Bobė galiausiai aptiko laivo paviršiuje liniją - vieną 
vienintelę liniją visoje toje milžiniškoje, niekuo nepasižyminčioje pla- 
tybėje. Žvelgdamas į tą brūkšnį, Gardneris suprato Bobės jaudulį. Sie- 
kė ranka paliesti radinį. | 

- Verčiau nereikia, - griežtai sudraudė ji. - Prisimink, kas atsitiko 
anksčiau. 

- Netrukdyk, - pasakė Gardneris. Nustūmė Bobės ranką ir palietė tą 
griovelį. Jo galvoje suskambo muzika, bet buvo prislopinta ir greitai nu- 

tilo. Jam pasirodė, kad jaučia kaip savo lizduose vibruoja dantys, ir 
Gardneris spėjo, kad šiąnakt pames jų daugiau. Nesvarbu. Jis norėjo tai 
prisiliesti; ir prisilies. Čia įeiga vidun; jie buvo arčiau tominokerių ir jų 
paslapčių negu kada nors anksčiau, čia pirmas tikras jų ženklas, kad ta- 
sai absurdiškas daiktas nėra perdėm monolitiškas (tokia mintis iš tiesų 
jam buvo atėjus į galvą; koks tai būtų buvęs kosminis pokštas). 

Liesti šitai - tas pat, kas liesti sukietėjusią Žvaigždžių šviesą. 

- Tai liukas, - linktelėjo Bobė. - Žinojau, kad jis čia! 

Gardneris išsišiepė jai. 

- Mes savo pasiekėme, Bobe. 

- Aha, pasiekėme. Ačiū Dievui, kad tu parvažiavai, Gardai! 

Bobė apkabino jį... ir kai Gardneris pajuto jos krūtis ir liemenį dre- 
butiškai sukrutant, jam kilo šleikštulingas pasibjaurėjimas. Žvaigždžių 
šviesa? Galbūt žvaigždės liečia jį - dabar, šiuo momentu. 

Pasistengė kuo greičiau paslėpti šią mintį, ir jam pasirodė, kad tik- 
rai paslėpė ją, kad Bobė jos neperėmė. 

“Taškas mano naudai", - pagalvojo jis. 

- Kaip manai, koks jis didelis? 

- Nesu tikra. Manau, galbūt šiandien išsiaiškinsime. Būtų geriausia 
taip ir padaryti. Laiko liko mažai, Gardai. 

- Tu apie ką? 

- Oras viršum Heiveno pasikeitė. Ir tai nuo jo, - Bobė pabarškino 
krumpliais į laivo korpusą, sukeldama silpną, tartum varpo garsą. 

- Aš Žinau. 

- Ir žmonės, kurie čia patenka, suserga. Matei, kokia buvo Ana. 

- Taip. 

- Iš dalies ją saugojo metalinės dantų karūnėlės. Žinau, kad tai keis- 
tai skamba, tačiau taip yra. Ir vis dėlto ji velniškai paskubom išvyko. 

O? Nejaugi? 

- Jeigu tai būtų viskas - tas oras, nuodijantis atvykstančius į miestą 
žmones, - irgi būtų ganėtinai blogai. Bet mes nebegalime iš čia išvykti, 
Gardai. 

- Nebegalime? 

- Ne. Manau, tu galėtum. Keletą dienų blogai jaustumeis, tačiau tu 
galėtum išvykti. O mane tatai nužudytų, netgi labai greitai. Ir dar kai 
kas: mes ilgai buvome supami pastovaus tykaus karščio. Jeigu orai pa- 
sikeis, - jeigu pakils pakankamai stiprus vėjas, - mūsų biosfera bus nub- 
lokšta viršum Atlanto vandenyno. Mes būsime nelyginant pulkelis tro- 
pinių žuvų akvariume, kuriame kažkas išjungė deguonies sodrintuvą. 
Mes visi numirsime. 

Gardas papurtė galvą. | 

- Orai pasikeitė tą dieną, kai tu nuvykai į tos moters laidotuves, Bo- 
be. Aš prisimenu. Buvo giedra ir vėjuota. Štai kas pasirodė taip nepa- 
prasta, kad po visų tų karščių ir tvankumos tave tada ištiko saulės smū- 
gis. 

- Visa pasikeitė. “Tapsmas" pagreitėjo. 

“Nejau visi jie numirs? - svarstė Gardneris. - VISI jie? Ar tik tu ir ta- 
vo ypatingieji draugužiai, Bobe? Tie, kurie dabar turi vaikščioti su ma- 
kijažu?“ 

- Girdžiu tavo galvoje abejonę, Gardai, - pasakė Bobė. Jos žodžiai 
nuskambėjo perpus nekantriai, perpus linksmai. 

- O abejoju aš tuo, kad visa šitai apskritai gali dėtis, - pasakė Gard- 
neris. - Na, velniop! Pirmyn. Kaskime, mažyte. 

Juodu paeiliui darbavosi kirtikliu. Vienas iš jų pakapodavo kokias 
penkiolika minučių, paskiau abu nustumdavo skaldą. Apie trečią popiet 
Gardneris išvydo apvalų griovelį, maždaug šešių pėdų skersmens. Tar- 
tum landos žmogui dangtis. Ir čia pagaliau buvo kažkoks simbolis. Su 
nuostaba jis įsistebeilijo į ženklą ir galiausiai neišlaikęs palietė jį. Šįsyk 
muzika jo galvoje užtrenkė garsiau, tartum vangus protestas ar vangus 
perspėjimas - perspėjimas pasitraukti tolyn nuo šio daikto, iki jo apsau- 
ga visai nenutrūko. Bet jam reikėjo jį paliesti, įsitikinti realumu. 

Braukdamas pirštais per šį bemaž kinišką simbolį, jis pagalvojo: 
“Padaras, gyvenęs po kitos saulės šviesa, sumanė šį ženklą. Ką jis reiš- 
kia? NEITI? MES ATĖJOME SU TAIKA? O gal tai tik pražūties sim- 
bolis, kito pasaulio versija ČIONAI ĮŽENGES VILTĮ MESK Į ŠA- 
L]*]“ 

Buvo įspaustas į laivo metalą tartum bareljefas. Vien jo prisilietus, 
Gardnerį apėmė savotiška prietaringa baimė, kokios niekad anksčiau jis 
nebuvo patyręs; būtų nusijuokęs, jeigu kas prieš šešias savaites jam bū- 
tų pasakęs, kad gali taip pasijausti - kaip urvinis Žmogus, stebintis sau- 
lės užtemimą ar viduramžių kaimietis, stebintis pasirodymą to, kas vė- 
liau taps žinoma kaip Halio kometa. 

Padaras, gyvenęs po kitos saulės šviesa, sumanė šį ženklą. -Aš, 
Džeimsas Erikas Gardneris, gimęs Portlende, Meino valstijoje, Jungti- 


* Eilutė iš Dantės “Dieviškosios komedijos" III giesmės (A. Churgino 
vert.). 

nėse Amerikos Valstijose, Pasaulio Vakarų Pusrutulyje, aš liečiu sim- 
bolį, sukurtą ir iškirstą vienas Dievas težino kokio padaro už juodos 
šviesmečių tolybės. Dieve mano, Dieve mano, aš liečiu skirtingą protą! 

Žinoma, jis jau kurį laiką lietėsi skirtingų protų, tačiau tai buvo ne 
tas pat... visiškai ne tas pat. 

Ar mes iš tiesų įeisim vidun? Pajuto, kad jo nosis vėl ėmė kraujuoti, 
bet netgi tai neprivertė jo atitraukti rankos nuo to simbolio; jo pirštų ga- 
lai neramiai vis slankiojo tuo lygiu, nesuvokiamu paviršiumi. 

Tiksliau, ar tu ketini pamėginti įeiti vidun? Netgi žinodamas, kad ta- 
tai gali - ir veikiausiai taip atsitiks - tave nužudyti? Tave sukrečia kiek- 
vienąsyk, kai tu palieti tą daiktą, o kas įvyks, jeigu būsi pakankamai 
kvailas įlįsti vidun? Tikriausiai sukels tolygią tos tavo prakeiktos plie- 
no plokštelės vibraciją, ir tavo galva susprogs tartum supuvusi ropė nuo 
dinamito lazdelės. 

“Ar ne pernelyg daug rūpesčio savo gerove žmogui, kuris ne per se- 
niausiai buvo bebandąs nusižudyti, ką, drauguži?" - pagalvojo jis ir ne- 
jučia nusišypsojo. Atitraukė pirštus nuo simbolio ir išsiblaškęs pakra- 
tė juos, stengdamasis atsikratyti dilgčiojimo - kaip žmogus, bandantis 
nusipurtyti stambų snarglį. Pirmyn, ryžkis. Kas per velnias, jeigu jau vis 
tiek nusprendei pasitraukti iš gyvenimo, tuomet nėra nieko egzotiškiau, 
kaip išeiti nuo mirtinos tavo smegenų vibracijos skraidančiosios lėkštės 
viduje. 

Gardas garsiai nusikvatojo. Tokio gilaus žemės plyšio dugne tai 
nuskambėjo keistai. 

- Kas čia juokinga? - ramiai paklausė Bobė. - Kas čia juokinga, Gar- 
dai? 

Dar stipriau kvatodamas, Gardneris atsakė: 

- Viskas. Tai... ir kažkas kita. Manau, dėl to reikia arba juoktis, arba 
išprotėti. Pagavai? 

Bobė žvelgė į jį, aiškiai nesuprasdama minties, ir Gardneris pagal- 
vojo: “Žinoma, ji nepagauna. Bobė įstrigus tame antrame kelyje. Negali 
juoktis, nes yra išprotėjus"“. 

Gardneris kvatojosi ligi ašarų, ir dalis jų buvo kruvinos, bet jis to ne- 
pastebėjo. O Bobė pastebėjo, bet nesivargino jam pasakyti. 

Juodviems užtruko dar dvi valandas, kol visiškai nuvalė liuką. Kai 
jie baigė, Bobė ištiesė į Gardnerį purviną, kosmetika išteptą ranką. 
- Kas? - paklausė Gardneris, paspausdamas ją. 

- Viskas, - tarė Bobė. - Jau nebekasime. Mes baigėme, Gardai. 

- Taip? | | 

- Taip. Rytoj įeisim vidun, Gardai. 

- Taip, - linktelėjo Bobė, tartum Gardas būtų tuo abejojęs. - Rytoj 
mudu įeisime vidun. Kartais man atrodo, jog pradėjau šitai prieš kokį 
milijoną metų. O kartais - lyg vakar. Aš užkliuvau už jo, pamačiau ky- 
šantį, perbraukiau pirštais ir nuvaliau žemes. Tai buvo pradžia. Vienas 
pirštas perbrauktas žeme. O čia pabaiga. 

- Iš pradžių buvo kita Bobė, - pasakė Gardneris. 

- Taip, - susimąsčiusi pratarė ji. Pakėlė akis, ir jose plykstelėjo giliai 
užslėptos humoro kibirkštėlės. - Taip pat ir kitas Gardas. 

- Taip. Taip, manau, žinai, kad jeigu aš įeisiu ten, galbūt mane tai 
nužudys... bet pabandysiu. 

- Tavęs nenužudys, - pasakė Bobė. 

- Ne? 

- Ne. O dabar eime iš čia. Man reikia daug ką padaryti. Šiąnakt aš 
būsiu stoginėje. 

Gardneris skvarbiai pažvelgė į Bobę, bet ši žiūrėjo aukštyn į pama- 
žu besileidžiančią motorizuoto keltuvo lyno kilpą. 

- Aš ten kai ką rengiu, - pasakė Bobė. Jos balsas nuskambėjo svajin- 
gai. - Aš ir keli kiti. Rytojui bus baigta. 

- Jie šiąnakt prie tavęs prisijungs, - pasakė Gardneris. Tai nebuvo 
klausimas. 

- Taip. Bet pirma aš turiu juos atsivesti čia, kad pamatytų liuką. Jie... 
jie irgi laukė šios dienos, Gardai. 

- Kurgi ne, - atsakė Gardneris. 

Lynas nusileido. Bobė atsisuko ir įdėmiai pažvelgė į Gardnerį. 

- Ką tuo nori pasakyti, Gardai? 

- Nieko. Visiškai nieko. 

Jų akys susidūrė. Gardneris dabar aiškiai jautė, kaip ji stengiasi 
įsiskverbti į jo mintis, prisikasti gilyn, ir jam vėl kilo pojūtis, kad tas 
slaptas Žinojimas ir slapta dvejonė vartosi ir vartosi jo galvoje nelygi- 
nant kokia pavojinga brangenybė. 

Jisai sąmoningai pagalvojo: 

(šalin iš mano galvos Bobe tavęs čia niekas nekvietė) 

Bobė atšlijo 1t gavus antausį, bet jos veide taip pat atsispindėjo vos 
pastebima gėda, lyg Gardneris būtų pagavęs ją vogčiomis žvilgčiojant, 
kur jai nederėjo žvilgčioti. Vadinasi, ji dar išlaikė šiek tiek žmogišku- 
mo. Tai ramino. 

- Būtinai juos atsivesk, - pasakė Gardas. - Bet atidaryt, tai mudu ati- 
darysime jį vieni, Bobe, tik aš ir tu. Mes atkasėme tą griozdą, mes pir- 
mi į jį ir įžengsime. Sutinki? 

- Taip, - linktelėjo Bobė. - Mes pirmi įžengsime. Tik mudu. Be or- 
kestrų, be paradų. 

 - Ir be Dalaso policijos. 

Bobė nežymiai šyptelėjo. 

- Juo labiau be jų, - ji ištiesė jam lyno kilpą. - Nori keltis pirmas? 

- Ne, kelkis tu. Toks jausmas, kad turi sudariusi tvarkaraštį ir pusė 
j0 vis dar tau prieš akis. 

- Kaip tik taip, - Bobė apsirezgė kilpą, paspaudė mygtuką ir pajudė- 
jo aukštyn. - Dar kartą dėkui, Gardai. 

- Nėra už ką, - atsakė Gardneris, atkraginęs galvą stebėti, kaip Bobė 
kyla viršun. 

- Ir tu į visą tai palankiau Žiūrėsi... 

(kai tu “tapsi" kai baigsi savo paties “tapsmą ") 

Bobė vis kilo ir kilo aukštyn ir galiausiai dingo iš akių. 


STOGINĖ 

Buvo rugpjūčio 14-oji. Greitai paskaičiavęs, Gardneris sumetė, kad 
praleido su Bobe keturiasdešimt vieną dieną - bemaž kaip biblinį su- 
maišties laikotarpį ar nežinios metą, kaip pasakyta: “Jis klajojo dykuma 
keturiasdešimt dienų ir keturiasdešimt naktų". Atrodė ilgiau. Atrodė tar- 
tum visą savo gyvenimą. 

Jis ir Bobė tik paknebinėjo užšaldytą picą, kurią Gardneris pašildė 
jiems vakarienei. 

- Man regis, išgerčiau alaus, - pasakė Bobė, nueidama prie šaldytu- 
vo. - O kaip tu? Nori, Gardai? 

- Pasuoju, dėkui. 

Bobė kilstelėjo antakius, tačiau nieko nepasakė. Pasiėmė alų, nuėjo 
į priebutį ir Gardneris išgirdo, kaip sugirgždėjo jai sėdantis senoji supa- 
moji kėdė. Kiek palūkėjęs, jis prisileido iš čiaupo šalto vandens stikli- 
nę, išėjo laukan ir atsisėdo greta Bobės. Taip sėdėjo juodu, atrodo, ga- 
na ilgai, nesikalbėdami, tik žvelgdami į padūmavusią ankstyvo vakaro 
ramybę. 

- Mudu jau ilgai drauge, Bobe, tu ir aš, - pratarė jis. 

- Taip. Ilgai. Ir keista pabaiga. 

- Tu taip manai? - paklausė Gardnenis, pasilenkdamas ant kėdės, kad 
pažvelgtų į Bobę. - Pabaiga? 

Bobė lengvai truktelėjo pečiais. Jos akys nuslydo nuo Gardnerio į 
šalį. 

- Na, Žinai, tam tikros fazės pabaiga. Kaip šitai? Geriau? 

- Jeigu tai /e mot juste*, tuomet ne tik geriau, netgi ne geriausia - tai 
vienintelis tinkamas mot. Ar ne to aš tave mokinau? 

Bobė nusijuokė. 

- Taip, tai buvo. Prakeiktame pirmame kurse. Pasiutę šunys, ang- 
lai... 1 anglų kalbos dėstytojai. 

- Aha. 

- Aha. 

Bobė nugėrė alaus ir vėl pažvelgė į senąjį Derio kelią. Nekantrauja 
nesulaukdama jų atvykstant, spėjo Gardneris. Jeigu jie abu iš tiesų pa- 
sakė visa, kas buvo likę pasakyti po visų tų metų, jis bemaž panoro, kad 
išvis nebūtų pasidavęs impulsui sugrįžti, nesvarbu kokios būtų buvę 
priežastys ar galima baigtis. Tokia nevykusi pabaiga ryšio, kuris savo 
laiku jungė meilę, seksą, draugystę, įtemptos dėtente** laikotarpį, rū- 
pesčio ir netgi baimės, tartum buvo pasišaipymas iš viso to - širdgėlų, 
nuoskaudų, pastangų. 

- Aš visada tave mylėjau, Gardai, - švelniai, susimąsčiusi pasakė 
Bobė, nežiūrėdama į jį. - Ir nesvarbu, kaip visa pakryps, prisimink, kad 
aš vis dar tave tebemyliu, - dabar ji pažvelgė į Gardnerį veidu, kuris po 
storu makijažo sluoksniu atrodė kaip keista veido parodija - lyg kokio 
beviltiško klouno, atsitiktinai panašaus į Bobę. - Ir, tikiuosi, tu prisimin- 
Si, jog aš visai nenorėjau užkliūti už to prakeikto daikto. Laisva valia 
čia nepasireiškė kaip faktorius, tikriausiai pasakytų koks nors mokslin- 
gas asilas. 

- Bet tu nusprendei jį iškasti, - pastebėjo Gardneris. Jo balsas nus- 
kambėjo švelniai kaip Bobės, bet jis pats pajuto vėl į širdį įsėlinant bai- 
mę. Ar tasai sąmojis apie laisvą valią buvo užmaskuotas atsiprašymas 
už tai, kad netrukus jis bus nužudytas? 

Liaukis, Gardai. Liaukis baidęsis šešėlių. 

“Argi Nistos kelio gale užkastas automobilis - tai šešėlis?"? - išsyk 
atrėmė jo protas. 

Bobė tyliai nusijuokė: 


* Teisingas, tikslus Žodis (pranc.). 
** Atvangos (pranc.). 

- Žmogau, mintį, kad pasirinkimas iškasti ką nors panašaus į tai ga- 
li priklausyti nuo laisvos valios... galėtum prakišti geltonsnapiui moki- 
nukui per klasės diskusiją, bet mes esame čia priebutyje, Gardai. Juk tu 
18 tikrųjų nemanai, kad žmogus gali pasirinkti ką nors tokio laisva va- 
lia? Nejau manai, kad Žmonės gali pasirinkti nustumti į šalį bet kokias 
žinias, jeigu jau buvo pamatę jų kraštelį? 

- Taip, pagal šią prielaidą aš piketavau branduolines jėgaines, - pa- 
mažu sutiko Gardneris. 

Bobė numojo ranka. 

- Visuomenės gali pasirinkti neįgyvendinti idėjų, - tiesą sakant, aš 
abejoju netgi tuo, nors ginčo dėlei tebus taip, - bet eiliniai žmonės? Ne, 
Gardai, atleisk. Kai eiliniai žmonės mato ką nors kyšant iš žemės, jie 
užsispiria tai iškasti. Užsispiria iškasti, nes tai gali būti lobis. 

- Ir tau nekilo nė menkiausio įtarimo, kad gali būti... - “Radioakty- 
vių nuosėdų“, - atėjo jam į galvą žodžiai, bet nemanė, kad Bobei jie pa- 
tiktų... - pasekmių? 

Bobė atvirai nusišypsojo. 

- Nė kiek. 

- Bet Piteriui tai nepatiko. 

- Ne. Piteriui nepatiko. Tačiau tai jo nenužudė, Gardai. 

Esu tuo visai tikras, nenužudė. 

- Piteris nugaišo dėl natūralių priežasčių. Jis buvo senas. Tas daik- 
tas miške - tai laivas iš kito pasaulio. Ne Pandoros skrynia, ne dieviškoji 
obelis. Negirdėjau giedant jokio balso iš dangaus: “Iš to laivo nepriva- 
lai valgyti, nes numirsi"'. 

Gardas kiek šyptelėjo: 

- Bet juk tai yra žinojimo laivas, tiesa? 

- Taip. Turbūt. 

Bobė vėl pažvelgė į kelią, matyt, nenorėdama toliau tęsti šios temos. 

- Kada tu jų lauki? - paklausė Gardnens. 

Užuot atsakiusi, Bobė linktelėjo kelio pusėn. Artinosi Kailo Arčin- 
burgo “Kadis", lydimas Edlio Makyno senučiuko “Fordo". 

- Na, gal aš eisiu vidun ir kiek numigsiu, - tarė Gardneris stoda- 
masis. 

- Jeigu nori eiti prie laivo su mumis, labai prašom. 

- Su tavimi - galbūt. Bet su jais? - atbulu nykščiu jis parodė į besiar- 
tinančius automobilius. - Jie laiko mane trenktu. Ir manęs nekenčia, nes 
negali skaityti mano minčių. 

- Jeigu sakau einam, tai einam. 

- Ne, manau, aš pasuoju, - pasakė Gardneris išsitiesdamas ir ražyda- 
masis. - Aš jų irgi nemėgstu. Jie man veikia nervus. 

- Gaila. 

- Nesigailėk. Tik... rytoj. Mes abu, Bobe. Gerai? 

- Gerai. 

- Perduok jiems mano linkėjimus. Ir primink, kad aš padėjau, nes- 
varbu, kad su plienine plokštele galvoje. 

- Perduosiu. Būtinai perduosiu. 

Bobės akys vėl nuslydo į šalį, ir Gardneriui tai nepatiko. Visiškai 
nepatiko. 

Jis pamanė, kad pirmiausia, ko gero, jie pasuks į stogis/“, bet jie ne- 
pasuko. Kurį laiką stoviniavo lauke ir šnekėjosi - Bobėj 'venkas, Nju- 
tas, Dikas Elisonas, Heizelė bei kiti - ir paskiau pajudėjo linkui miško 
kompaktiška grupe. Šviesa dabar ėmė įgyti purpurinį atspalvį, ir dauge- 
lis jų nešėsi Žibintuvėlius. 

Stebint juos, Gardneriui kilo toks jausmas, kad atėjo ir pasibaigė jo 
paskutinė akimirka su Bobe. Dabar nebeliko nieko kita, kaip tik įsmukti 
stoginėn ir pasižiūrėti, kas ten yra. Apsispręsti kartą ir visiems IAIkAnSS 

Zalios durys virst, ir štai tau - pro dūmus žvelgiant akį pamatau... 

Jis atsistojo ir perėjo per namą į virtuvę kaip tik laiku, kad suspėtų 
pamatyti juos įžengiant į vešlųjį Bobės daržą. Greitai suskaičiavo gal- 
vas, įsitikindamas, kad jie ten visi, paskiau pasuko į rūsį. Bobė ten lai- 
kė atsarginį raktų vėrinį. 

Atidarė rūsio duris ir paskutinįsyk stabtelėjo. 

Ar tu iš tikrųjų to nori? 

Ne, ne, jis to nenorėjo. Bet vis tiek ketino padaryti. Ir aptiko, kad la- 
biau nei baimę jis jaučia didelį vienišumą. Nebuvo nieko, į ką jis galė- 
tų kreiptis pagalbos. Keturiasdešimt dienų ir keturiasdešimt naktų buvo 
dykumoje su Bobe Anderson, o dabar liko vienas. Dieve, padėk jam. 

Velniop viską, pagalvojo jis. Kaip neva pasakęs per Pirmąjį pasau- 
linį karą senas būrio seržantas: “Pirmyn, vaikinai, nejau norite gyventi 
amžinai?“ 

Gardneris nulipo laiptais pasiimti Bobės raktų vėrinio. 

Jis buvo čia, kabojo ant vinies, kiekvienas raktas tvarkingai su kor- 
tike, vienintelis kebelis - stoginės raktas buvo dingęs. Jis tikrai anksčiau 
buvo čia - nė kiek tuo neabejojo. Kada paskutinįsyk jį matė? Gardas 

pabandė prisiminti, bet jam nesisekė. Bobė ėmėsi atsargos priemonių? 
Galbūt. 

Jisai stovėjo Naujoje, Patobulintoje Dirbtuvėlėje išprakaitavusia 
kakta ir kiaušiais. Rakto nėra. Puiku. Tad ką daryti? Sugriebti Bobės 
kirvį ir pasielgti kaip Džekui Nikolsonui “Švytėjime"'? Įsivaizdavo tai. 
Trinkt, brinkt, buldinkt. Aureeeee GARDNERI! Tiktai gali būti sunko- 
ka viską nuslėpti, iki piligrimai sugrįš iš Šventojo Liuko Apžiūros. 

Stovėjo Bobės dirbtuvėlėje jausdamas, kaip slenka laikas, jausda- 
mas, koks jisai Senas ir Nepatobulintas. Vis dėlto, kiek jie ten užtruks? 
Negali pasakyti, tiesa? Niekaip. 

Gerai, kur žmonės deda raktus? Tarkim, ji tik griebiasi atsargos 
priemonių, '+m1e paprasčiausiai slepia jį nuo tavęs. 

Staiga ja. toptelėjo mintis, tokia netikėta, jog jis pliaukštelėjo sau 
per kaktą. Bobė nepasiėmė rakto. Nei kas nors stengėsi jį paslėpti. Rak- 
tas dingo, kai Bobė neva buvo Deri Houmo ligoninėje, gydoma nuo 
saulės smūgio. Buvo bemaž tuo tikras, ir ko nenorėjo ar negalėjo pasuf- 
leruoti atmintis, tą padarė logika. 

Bobė nebuvo Deri Houmo ligoninėje, ji buvo stoginėje. Ar kuris 
nors iš kitų buvo paėmęs atsarginį raktą, kad galėtų Bobę slaugyti, kai 
„4 buvo reikalinga slaugos? Gal jie visi pasidarę jo kopijas? Kam vargin- 
tis? Šiomis dienomis Heivene niekas nė nemėgino vogti, jie buvo užsi- 
ėmę “tapsmu". Vienintelė priežastis laikyti stoginę užrakintą - kad jon 
nepatektų jis. Tad jie paprasčiausiai galėjo... 

Gardneris prisiminė, kaip juos kartą stebėjo atvykstant po to, kai 
“kažkas" Bobei nutiko... “kažkas", kas buvo gerokai rimčiau nei nusil- 
pimas nuo saulės. 

Jis užsimerkė ir vėl išvydo “Kadį". KAIL-1. Jie išlipa ir... 

„ir Arčinburgas atsiskiria nuo grupės mirksniui ar dviem. Tu, pasi- 
rėmęs ant alkūnės, stebi juos pro langą, ir jeigu apskritai ką nors tada 
galvojai, tai pamanei, kad jis nuėjo už kampo pasilengvinti inkstų. Bet 
jis nuėjo ne to. Nuėjo paimti rakto. Žinoma, štai ką jis padarė. Nuėjo už 
kampo paimti rakto. 

Tai nedaug, bet pakankama, kad jis pradėtų veikti. Užbėgo atgalios 
rūsio laiptais, puolė prie durų, paskiau sugrįžo atgal. Vonios kambary- 
je ant vaistinėlės gulėjo senoviški “Foster Grant" akiniai nuo saulės - 
ten jie surado galutinę ramybę, kaip tatai atsitinka paprasčiausiems 
daiktams tik viengungiškame vyro ar moters bute (kaip kosmetikai, 
priklausiusiai Njuto Berindžerio žmonai). Gardneris paėmė akinius, nu- 
pūtė nuo stiklų storą dulkių sluoksnį, rūpestingai juos nuvalė, paskiau 
sulenkė ieneles ir įsikišo juos į krūtinės kišenėlę. 

Paskiau nuėjo prie stoginės. 

Jis šiek tiek pastovėjo prie lentinių durų, užrakintų pakabinamąja 
spyna, žvelgdamas į taką, vedantį kasinėjimų link. Prieblanda dabar tiek 
sutirštėjo, kad miškas už daržo tapo pilkšvai melsva ištisine siena, ku- 
rioje negalėjai išskirti detalių. Gardneris nematė šokinėjančios grįžtan- 
čiųjų Žibintuvėlių švieselių linijos. 

Bet jie gali atsirasti. Bet kuriuo metu jie gali atsirasti ir nutverti ta- 
vo ranką uogienės puodynėj. 

Manau, jie gerokai tenai užtruks, paskendę svajose apie jį. Turi ga- 
lingų prožektorių. 

Bet ką gali žinoti. 

Taip. Ką gali žinoti. 

Gardneris vėl pakėlė žvilgsnį į lentines duris. Tarp lentų matė tą ža- 
lią šviesą ir girdėjo prislopintą nemalonų garsą, lyg senamadiškos skal- 
biamosios mašinos, kupinos drabužių ir tirštų pamuilių. 

Ne - ne vienos skalbiamosios mašinos; panašiau, kad ten jų visa ei- 
lė ir dirba ne visai sinchroniškai. 

Toji šviesa pulsavo į taktą tam senam, šliurpiančiam garsui. 

Aš nenoriu eiti vidun. 

Užuodė kvapą. Netgi ir tas, pamanė Gardneris, šiek tiek muiliškas, 
silpnas ir podraug šiek tiek aitrus. Seno sužiedėjusio muilo. 

Bet jokios ten skalbiamosios mašinos. Tas garsas gyvas. Tenai ne 
telepatinės rašomosios mašinėlės, ne Nauji, Patobulinti vandens šildy- 
tuvai, o kažkas gyva, ir aš nenoriu eiti vidun. 

Bet jis vis dėlto rengėsi įeiti. Galų gale, argi jis ne vien dėl to sugrį- 
žo iš mirties, kad galėtų pažvelgti Bobės stoginėn ir pagauti tominoke- 
rius ant jų keistų mažų suolelių? Veikiausia taip. 

Gardas nuėjo už kampo prie tolimojo stoginės sienos galo. Tenai, 
ant surūdijusios vinies po stogo nuosvyra kybojo raktas. Siekė dreban- 
čia ranka ir nukabino jį. Pabandė nuryti seilę. Iš pradžių nepajėgė. 
Gerklė buvo tartum išklota sausa, karšta flanele. 

Išgerti. Tik trupučiuką. Įeisiu į namą. Truktelsiu tik vieną gurkšnelį. 
Tada būsiu pasirengęs. 

Puiku, skamba nuostabiai. Tik jis nesirengė to daryti ir tai žinojo. 
Gėrimo periodas baigtas. Taip pat ir delsos periodas. Tvirtai laikydamas 
raktą savo sudrėkusiame delne, Gardneris sugrįžo prie durų. Pagalvojo: 
Eit į vidų nedrįstu. Tominokerius man rast baugu... 

Stok. Baik ir tai. Savąjį Tominokeriškąjį periodą. 

Jis vėl apsidairė aplink, bemaž vildamasis pamatyti virtinę žibintu- 
vėlių, išnyrančių iš miško, ar išgirsti sugrįžtančiųjų balsus. 

Tačiau tu neišgirsi, nes jie kalbasi mintimis. 

Nei žibintuvėlių. Nei judėjimo. Nei žiogų. Nei paukščių giesmių. 
Vienintelis garsas - tai garsas skalbimo mašinos, garsas sustiprintų, ne- 
sandarių širdies tvinksnių: slisššš-slisššš-slisššš... 

Gardneris pažvelgė į pulsuojančią žalią šviesą, kuri skverbėsi pro 
lentų plyšius. Siekė kišenėn, išsiėmė senuosius akinius nuo saulės ir už- 
sidėjo juos. 

Jis labai seniai paskutinįsyk buvo meldęsis, tačiau dabar meldėsi. 
Malda buvo trumpa, bet, šiaip ar taip, malda. 

- Dieve, padėk, - pratarė Džimas Gardneris į blausias vakaro sute- 
mas ir įkišo raktą spynon. 


Tikėjosi, kad galvoje vėl pratrūks plyšoti radijas, bet nieko panašaus 
neatsitiko. O kol kas jis nejuto, kad jo pilvas įsitempęs ir įtrauktas lyg 
žmogaus, besitikinčio gauti elektros smūgį. 

Apsilaižė lūpas ir pasuko raktą. 

Tylus trakštelėjimas, vos girdimas per žemus šliurpsinčius garsus, 
sklindančius iš stoginės - klik!.. 

Lankelis atšoko nuo spynos korpuso. Siekė jo sunkia lyg švinas ran- 
ka. Nukabino spyną, vėl nuspaudė lankelį ir neištraukęs rakto įsidėjo. 
kairėn kišenėn. Jautėsi tartum sapne. Ir tai buvo negeras sapnas. 

Oras ten viduje turėtų būti normalus - na, gal ne visai normalus; gal- 
būt niekur Heivene oras nebebuvo visiškai normalus. Bet jis maždaug 
toks pats kaip lauke, pagalvojo Gardneris, nes stoginė buvo skylėta it 
rėtis. Jeigu egzistuoja toks dalykas kaip gryna tominokeriška biosfera, 
tai čia tokios negalėjo būti. Bent jis taip nemanė. 

Vis dėlto kaip įmanoma mažiau rizikuosiąs. Giliai įkvėpė oro, sulai- 
kė kvapą ir prisakė sau skaičiuoti žingsnius: Tris. Įeisi vidun ne daugiau 
kaip tris žingsnius. Dėl visa ko. Gerai apsidairysi aplinkui ir paskiau at- 
galios. Ir labai greitai. 

Tu tikiesi. 

Taip, aš tikiuosi. 

Paskutinįsyk jis metė žvilgsnį į taką, nieko nepamatė, vėl pasisuko į 
stoginę ir atidarė duris. 

Žalias švytėjimas, skaisčiai ryškus netgi pro tamsius akinius, užlie- 
j0 jį tartum iškreipta saulės šviesa. 

Iš pradžių jis neįstengė nieko įžiūrėti. Šviesa buvo pernelyg ryški. 
Žinojo, kad kitais kartais ji būdavo dar skaistesnė, bet jis niekad iki šiol 
nestovėjo taip arti jos. Arti? Dieve, jis buvo joje. Jeigu kas nors dabar 
stovėtų lauke priešais atviras duris, vargu ar galėtų jį pamatyti. | 

Primerkė akis prieš tą žilpinantį žalumą ir pasislinko Žingsnį prie- 
kin... paskiau dar žingsnį... ir dar. Laikė prieš save ištiesęs rankas nely- 
ginant neregys, žengiantis apgraibom. Toks jis ir buvo; velnias, turėjo 
netgi tamsius akinius, tai įrodančius. 

Garsas sustiprėjo. Slisš-slisš-slisš... ten, kairėje. Pasisuko ton pusėn, 
tačiau toliau nėjo. Bijojo eiti toliau, bijojo to, ką galėtų paliesti. 

Jo akys ėmė priprasti. Žalumoje pamatė tamsius siluetus. Suolelis... 
bet ant jo nėra jokių tominokerių; paprasčiausiai jis buvo pristumtas 
prie sienos, kad nesimaišytų po kojom. Ir... 

Dieve mano, skalbiamoji mašina! Iš tiesų tai ji! 

Taip, tikrai, tai viena iš tų seno modelio, su gręžtuvu viršuje, bet ne 
ji kėlė tą keistą garsą. Ji irgi buvo pristumta prie sienos, ir, matyt, dar 
kažkaip tobulinama; kažkas darbavosi prie jos pagal geriausią tomino- 
keriškąją tradiciją, bet dabar jinai neveikė. 

Šalia jos stovėjo “Electrolux"* dulkių siurblys... vienas iš tų senų 
pailgųjų, ant ratukų, neaukštai nuo žemės, kaip žaislinis mechaninis 
taksas. Grandininis pjūklas ant ratukų. Krūvos dūmų detektorių iš radi- 
jo parduotuvės, dauguma vis dar dėžėse. Keletas žibalo bakų, taip pat 
ant ratų, su pritvirtintomis žarmomis ir dar su kažkuo, panašiu į rankas... 

Žinoma, tai rankos, jie - robotai, sukrušti robotai, dar tik kuriami, ir 
nė vienas iš jų nepanašus į baltą taikos balandį, tiesa, Gardai? Ir... 

Slisš-slisš-slisš. 

Toliau į kairę. Švytėjimo šaltinis tenai. 

Gardas išgirdo iš savęs ištrūkstant keistą, skausmingą garsą. Sulai- 
kytas kvapas pamažu veržėsi lauk nelyginant oras iš pradurto baliono. 
Panašiai ir tvirtumas buvo beapleidžiąs jo kojas. Apgraibom ištiesė ran- 
kas, užčiuopė suolelį ir ne atsisėdo, o tiesiog klestelėjo ant jo. Nepajė- 
gė atitraukti akių nuo kairiojo galinio stoginės kampo, kur Ivas Hilma- 
nas, Ana Anderson ir Bobės mielasis senas skalikas Piteris kažkaip bu- 
vo pakabinti ant baslių dviejose senose cinkuoto metalo dušo kabinose 
be durų. Jie kybojo tenai it jautienos gabalai ant mėsinės kablių. Bet jie 
buvo gyvi, Gardas matė... kažkaip, kažkokiu būdu vis dar gyvi. 

Stora juoda viela, kuri atrodė kaip aukštos įtampos laidas ar labai 
galingas koaksialinis kabelis ėjo nuo Anos Anderson kaktos vidurio. 

Panašus kabelis ėjo nuo senioko dešiniosios akies. O šuns buvo atkel- 
tas visas kiaušo viršus; tuzinai siauresnių laidų driekėsi nuo Piterio ap- 
nuogintų ir pulsuojančių smegenų. 

Piterio akys, netemdomos kataraktų, pasisuko į Gardą. Šuo inkštė. 

Jėzau... 0, Jėzau brangus... o Jėzau Kristau. 

Jis pabandė atsikelti nuo suolo. Nepajėgė. 

Matė, kad taip pat pašalinta senioko ir Anos kiaušo dalis. Durys nuo 
dušo kabinų buvo nuplėštos, bet vis tiek kabinos buvo kupinos kažko- 
kio skaidraus skysčio - matyt, jis ten laikėsi taip pat, kaip toji mažutė 
saulė Bobės vandens kolonėlėje. Jeigu pabandytų įžengti į vieną iš tų 
kabinų, atsidurtų į spyruoklišką tvirtumą. Gausi pasiūla... bet paimti nė- 
ra kaip. 

Nori įeiti vidun? Aš tik noriu išeiti laukan! 

Paskiau jo mintys sugrįžo prie ankstesnės litanijos: 

Jėzau... Jėzau brangus... o Jėzau, tik pažvelk į juos. 

Aš nenoriu į juos pažvelgti. 

Ne. Bet jis negalėjo atplėšti nuo jų akių. 

Skystis buvo skaidrus, bet smaragdinio žalsvumo. Jis judėjo, kelda- 
mas tą žemą, tirštą, šliurpsintį garsą. Kad ir koks skaidrus, pamanė 
Gardneris, tasai skystis iš tikrųjų turi būti labai klijingas, galbūt indų 
ploviklio konsistencijos. 

Kaip jie ten gali kvėpuoti? Kaip gali būti gyvi? Galbūt jie negyvi; 
galbūt tik judantis skystis kelia tokį įspūdį, jog jie gyvi. Galbūt tai tik 
iliuzija, Jėzau, tebūnie tai iliuzija. 

Piteris... juk girdėjai jį inkščiant... 

Niekai. Tai tik iliuzijos dalis. Šit ir viskas. Jis kybo ant kablio dušo 
kabinoje, pripildytoje tarpžvaigždiniu "Joy" indų ploviklio analogu, jis 
tenai negalėjo inkšti, būtų kilę muilo burbulai, tiesiog esi persigandęs. 
Štai kas tai - Baubų Karaliaus apsilankymėlis. 

Tačiau jis ne vien buvo persigandęs, ir tai suvokė. Kaip ir suvokė, 
j0g ne savo ausimis girdėjo Piterį inkščiant. 

Tasai skausmingas, bejėgis inkštimas atėjo iš ten pat, kur ir radijo 
muzika: iš jo smegenų gelmės. 

Ana Anderson pravėrė akis. 

Išvaduok mane iš čia! sukliko ji. Išvaduok mane iš čia, aš ją palik- 
siu ramybėj, aš nieko nejaučiu, išskyrus tada, kai jie kelia man skaus- 
mą kelia skausmą kelia skausmągąą... 

Gardneris vėl pabandė atsistoti. Neaiškiai suvokė, kad iš jo sklinda 
kažkoks garsas. Vis tas pats garsas. “Garsas, gerokai panašus į tą, kurį 
išspaustų iš savęs pervažiuotas ant kelio švilpikas“', - pamanė jis. 


Žalsvas judantis skystis teikė Sesytės veidui dujišką, kraupiai lavo- 
nišką pobūdį. Jos akių mėlis buvo išblukęs. Liežuvis lingavo nelyginant 
koks nors mėsingas jūros dugno augalas. Susiraukšlėję, rausvai violeti- 
niai pirštai lėtai plūduriavo skystyje. 

Aš nieko nejaučiu, išskyrus tada, kai jie kelia man skausmągą! rypa- 
vo Ana, ir jis negalėjo jos nutildyti, negalėjo užsikimšti ausų, kad negir- 
dėtų, nes tas balsas ėjo iš jo galvos vidaus. 

Slisššš-slisššš-slisššš 

Variniai vamzdžiai, iš viršaus prijungti prie dušo kabinų, darė jas 
panašias į linksmą derinį iš Bako Rodžerso sulėtintos gyvybinės veik- 
los kameros ir Mažojo Abnerio aparato naminukei varyti. 

Piterio kailis buvo lopais išplikęs. Jo pasturgalis - tartum pritrauktas 
prie kūno, o užpakalinės kojos judėjo skystyje ilgais tingiais grybšniais, 
lyg per sapną jisai stengtųsi pabėgti. 

Kai jie kelia man skausmągą! 

Seniokas pramerkė vieną akį. 

Berniukas. 

Ši mintis buvo visai aiški, nė kiek neleidžianti abejoti. Gardneris su- 
sivokė atsiliepiąs į ją. 

Koks berniukas? 

Atsakymas sekė išsyk, mirksnį stulbinantis, paskiau - visai aiškus. 

Deividas. Deividas Braunas. 

Toji viena akis žvelgė į jį - ištisinis safyras su smaragdiniais atšvai- 
tais. 

Išgelbėk berniuką. 

Berniuką. Deividą. Deividą Brauną. Ar jis buvo kaip nors susijęs su 
visu tuo - berniukas, kurio jie ieškojo tiek daug karštų, sekinančių die- 
nų? Žinoma, buvo. Galbūt netiesiogiai, bet susijęs. 

Kur jis? nusiuntė Gardneris savo mintį seniokui, plūduruojančiam 
blyškiai žalsvame tirpale. 

Slisššš-slisššš-slisššš. 

- Altayre-4, galiausiai atsakė seniokas. Deividas yra Altayre-4. Išgel- 
bėk jį... ir paskiau užmušk mus. Tai... tai baisu. Išties baisu. Negaliu nu- 
mirti. Aš bandžiau. Mes visi bandėme. Netgi 

(kalėkalė) 

ji. Tai pragaras. Pasinaudok transformeriu, kad išgelbėtum Deivi- 
dą. Paskiau ištrauk kamščius. Perpjauk laidus. Padek šią vietą. Girdi? 

Trečiąsyk Gardneris pabandė atsistoti ir vėl bejėgiškai susmuko ant 
suolo. Sumojo, kad stori elektros laidai išvedžioti po visas grindis, ir tai 
jam neryškiai prikėlė atmintyje orkestrėlį, kuris jį paėmė pavėžėti ma- 

gistralėje, kai jis grįžinėjo iš Niū Hampšyro. Iš pradžių sutriko, paskiau 
pagavo sąsają. Grindys atrodė kaip salės scena, prieš pat prasidedant ro- 
ko grupės koncertui. Į tai arba į kokią nors didmiesčio televizijos studi- 
ją. Kabeliai vinguriavo į didžiulę grotelinę dėžę, pilną skydelių su elekt- 
ros schemomis ir krūvą kasetinių vaizdo magnetofonų. Jie buvo tarp sa- 
vęs sujungti laidais. Gardneris akimis paieškojo nuolatinės srovės trans- 
formatoriaus, tačiau tokio neišvydo ir tada pagalvojo: Žinoma, nėra, 
idiote. Baterijos aprūpina nuolatine srove. 

Kasetiniai vaizdo magnetofonai buvo prijungti prie įvairiausių na- 
minių kompiuterių - “Ataris", “Apple IT", “Apple III“, “TRS-80", 
“Commodore". Viename iš švytinčių ekranų mirksėjo tai įsižiebdamas, 
tai vėl užgesdamas žodis: 


PROGRAMA? 


Už modifikuotų kompiuterių buvo daugiau skydelių su schemomis 
- šimtai jų. Visa ta konstrukcija skleidė žemą mieguistą ūžesį - garsą, 
kuris jam priminė 

(pasinaudok transformeriu) 

didelę elektrinę įrangą. 

Šviesa žaliu srautu liejosi iš grotelių dėžės ir kompiuterių, išdėliotų 
kaip papuola greta jos - tačiau šviesa buvo ne pastovi. Ji cikliškai ban- 
gavo. Šviesos pulsavimas ir jo ryšys su šliurpsinčiais garsais, sklindan- 
čiais iš dušo kabinų, buvo labai ryškūs. 

“Tai centras, - pagalvojo jis su silpnu neįgalinčio jauduliu. - Tai 
priedas prie laivo. Jie ateina stoginėn naudotis šituo. Tai transformers, 
ir jie semiasi galios 1š čia". 

Pasinaudok transformeriu, kad išgelbėtum Deividą. 

Lygiai taip pat galėtų paprašyti mane skraidinti KOP-1*. Paprašyk 
manęs ko nors lengvesnio, tėtuši. Jeigu galėčiau sugrąžinti jį iš tenai, 
kad ir kur jis būtų, deklamuodamas ištraukas iš Marko Tveno, netgi Po, 
aš pamėginčiau. Tačiau tokio dalyko? Čia visa atrodo kaip po sprogi- 
mo elektronikos sandėly. 

Bet - berniukas. 

Kiek metų? Ketverių? Penkerių? 

"Ir kur, vardan Dievo, jį jie nukišo? Tikra to žodžio prasme, dangus 
- tai riba. 
Išgelbėk berniuką... pasinaudok transformeriu. 


* Tokį numerį turi JAV Prezidento lėktuvas. 

Žinoma, nėra netgi laiko iš arčiau pasižiūrėti į tą prakeiktą jovalynę. 
Bet kurią minutę gali sugrįžti tie kiti. Vis dėlto jis su hipnotiška atida 
žvelgė į vieną švytintį videoterminalą. 


PROGRAMA? 


“Kas, jeigu aš klaviatūroje surinkčiau Altayras-47'' - užklausė save 
ir pamatė, kad jokios klaviatūros nėra. Tą pačią sekundę raidės ekrane 
pasikeitė: | 

. 


ALTAYRAS-4 


susidėstė jos. 
Ne! mintyse šūktelėjo, kupinas įsibrovėlio kaltės. Ne, Jėzau, ne! 
Suvilnijo raidės 


NE JĖZAU NE 
Išpiltas prakaito Gardneris pagalvojo: Anuliuoti! Anuliuoti! 
ANULIUOTI ANULIUOTI 


Raidės mirksėjo, tai užsižiebdamos, tai išnykdamos... tai užsižiebda- 
mos, tai išnykdamos. Gardneris su pasibaisėjimu stebeilijo į jas. Pas- 
kiau: 


PROGRAMA? 


Jis pasistengė pridengti savo mintis ir vėl pabandė atsistoti. Šįsyk 
jam pavyko. Iš transformerio ėjo dar kiti laidai. Plonesni. Jų buvo... Ji- 


(VE VR) 


*ww- . 


Kaiščiai ausims. Frimenas Mosas. Žvėrių dresuotojas, vedantis me- 
chaninius dramblius. Štai dar daugiau kaiščių ausims. Kažkaip keistai 
tai jam priminė vidurinės mokyklos užsienio kalbos laboratoriją. 

Ar jie čia mokosi kokios kitos kalbos? 

Taip. Ne. Jie mokosi “tapsmo ". Mašina juos moko. Bet kurgi bate- 
rijos? Nematau jų. Prie to daikto turėtų būti pajungta dešimt ar dvyli- 
ka senųjų "Delcos"'. Kad palaikytų įtampą. Turėtų būti... 

Apstulbęs jis vėl pakėlė akis į dušo kabinas. 

Pažvelgė į koaksialinį kabelį, išeinantį iš moters kaktos, senioko 
akies. Stebėjo judančias tais dideliais mieguistais žingsniais Piterio ko- 

jas ir klausė savęs, kaip Bobei ant suknelės atsirado šuns plaukai - ne- 
jau ji keitė Piteriui tą tarpžvaigždinio tepalo analogą? O gal buvo pa- 
gauta paprasto žmogiško jausmo? Meilės? Sąžinės graužaties? Kaltės? 
Gal mylavo šunį, prieš vėl pripildydama tą kabiną skysčio? 

Štai tos baterijos. Organinės “Delco" ir “Eveready", gali sakyti. 
Jie čiulpia jas sausai. Čiulpia kaip vampyrai. 

Naujas jausmas prisidėjo prie jo baimės, pasibaisėjimo, koktumo. 
Tai buvo įsiūtis, ir Gardneris jį sveikino. 

Jie kelia man skausmągą... kelia man skausmągą... kelia man 
skaus... T 

Jos balsas staiga nutrūko. Silpnas transformerio ūžesys pakito - dar 
labiau pežemėjo. Šviesa, sklindanti iš grotinės dėžės, kiek prigeso. Jis 
pagalvojo, kad ji prarado sąmonę, tuo sumažindama bendrą mašinos 
galingumą tam tikru skaičiumi... ko? Voltų? Dinų? Omų? Kipšas žino 
ko? 

Baik tai, sūneli. Išgelbėk mano anūkėlį ir tada baik. 

Mirksnį senioko balsas, visiškai aiškus ir suprantamas, užpildė jo 
galvą. Paskiau dingo. Senioko akis užsimerkė. 

Žalioji šviesa iš mašinos dar labiau nublanko. 

“Jie pabudo, kai aš įėjau, - karštligiškai mąstė jis. Pyktis vis dar 
trankė ir gręžė jo galvą. Išspjovė dantį ir bemaž nepajuto, kad jam taip 
atsitiko. - Net Piteris kiek prabudo. Dabar jie sugrįžo į tą būseną, kokios 
buvo... anksčiau. Miego? Ne. Ne miego. Į kažkokią kitokią. Šalčiu už- 
konservuotų organizmų". 

“Ar baterijos sapnuoja elektrines aveles?"" - pagalvojo jis ir šaižiai 
sugageno. 

Pasitraukė atgal, toliau nuo transformerio, 

(ką vis dėlto jis transformuoja kaip kodėl) 

toliau nuo dušo kabinų, kabelių. Jo akys nukrypo į išrikiuotus palei 
tolimąją sieną prietaisus. Virš skalbiamosios mašinos gręžtuvo buvo 
kažkas primontuota, kažkas panašus į bumerango pavidalo televizijos 
antenas, kokias kartais gali pamatyti didelių limuzinų užpakalyje. Už 
skalbiamosios į kairę stovėjo senamadiška siuvamoji su pedalu, kuri į 
šoninį ratą turėjo įmontuotą stiklinį piltuvėlį. Žibalo bakai su žarmomis 
ir plieninėmis rankomis... jis pamatė prie vienos iš tų rankų galo privi- 
rintą mėsininko peilį. 

Dievuliau, kas čia visa tai. Kam yra skirta? 

Kažkoks balsas pakuždėjo: Gal tai apsauga, Gardai. Tam atvejui, 
jei per anksti pasirodytų Dalaso policija. Tai tominokerių sendaikčių 
mugės arsenalas - senos skalbiamosios, "Electrolux" siurbliai, gran- 
dininiai pjūklai ant ratų. Ką paprašysi, tą įsigysi, vaikuti. 

Ėmė jausti savo sveiką protą pašlyjant. Jo akis atkakliai traukė prie 
Piterio - prie Piterio su pašalinta didžia dalimi kiaušo, prie Piterio su 
pluoštu laidų, prijungtų prie to, kas buvo likę iš jo galvos. Jo smegenys 
atrodė kaip blyškus veršienos kepsnys su įstatytu kuokštu temperatūros 
matuoklių. 

Prie Piterio, kurio kojos mieguistai judėjo tuo skysčiu, tartum jisai 
stengtųsi pabėgti. | 

“Bobe, - pagalvojo jis, pagautas nevilties ir įniršio, - kaip tu galėjai 
tai padaryti Piteriui? Dieve! Žmonėms - blogai, siaubinga, bet Piteriui - 
kažkaip dar blogiau. Nešvankybė, peržengianti visas ciniškumo ribas. 
Piteris, kadaruojantis ir kadaruojantis kojomis, lyg sapne stengtųsi pa- 
bėgti". 

Baterijos. Gyvos baterijos. 

Traukdamasis jis į kažką atsirėmė nugara. Pasigirdo duslus metali- 
nis dunksnis. Atsigręžęs išvydo dar vieną dušo kabiną, šonuose aprūdi- 
jusią, be durų priekyje. Užpakalinėje sienoje buvo pramuštos skylės, o 
pro jas - prakišti laidai; dabar jie laisvai karojo su stambaus diametro 
kaištukais galuose. 

Tai dėl tavęs, Gardai! suvaitojo jo smegenys. Tie kaištukai skirti 
jums, kaip skelbia reklamos! Jie atidarys tau pakaušį. Galbūt pirma 
užtrumpins tavo motorikos centrus, kad negalėtum judėti, o paskiau 
gręš - gręš iki tos vietos, iš kurios ima sau srovę. Kad ir ką darytum, ši- 
tie kaištukai tau... parengti ir laukia! Oho! Svariai, gudriai! 

Jis prigriebė savo mintis, kurios sukosi į isterišką spiralę, ir suvaldė 
jas. Ne dėl jo; bent pradžioje ne dėl jo sumanyta. Šitai jau naudota. Sk- 
leidė lengvą kvapą, švelnų, atsiduodantį muilu. Ant vidinių sienų dry- 
žiai pridžiūvusių gliaumių - paskutiniai pėdsakai to žalio skysčio. “At- 
rodo kaip Dausų Burtininko sėkla“, - pagalvojo jis. 

Nejau nori pasakyti, kad Bobė plukdo savo seserį didžiuliame sper- 
mos banke? 

Nejučia jis vėl taip pat keistai sugageno. Prispaudė atbulą plaštaką 
sau prie burnos, prispaudė stipriai, kad save nutildytų. 

Pažvelgė žemyn ir pamatė porą rusvų batelių, numestų šalia dušo 
kabinos. Jis pakėlė vieną ir pamatė ant jo išdžiūvusio kraujo dėmes. 

Bobės. Jos vieninteliai gerieji. “Išeiginiai bateliai". Avėjo jais tą 
dieną, kai išvažiavo į laidotuves. 

Kitas batas irgi buvo kruvinas. 

Gardas žvilgtelėjo už dušo kabinos ir pamatė likusius drabužius, ku- 
riais tą dieną Bobė vilkėjo. 

Kraujas, perdėm kraujas. 

Nenorėjo prisiliesti palaidinukės, bet daikto forma po ja buvo perne- 
lyg aiški. Suėmė palaidinukę dviem pirštais už mažiausio kraštelio, ko- 
kio tik galėjo, ir atskyrė nuo Bobės gerojo juodo sijono. 

Po marškiniais gulėjo revolveris. Didžiausias, iš pažiūros seniausio 
modelio, kokį tik Gardneris kada nors buvo regėjęs, neskaitant paveiks- 
lėlių knygose. Kiek padelsęs, jis paėmė ginklą ir prasuko būgnelį. Jame 
dar buvo keturi šoviniai. Du iššauti. Gardneris mielai būtų kirtęs lažy- 
bų, kad vienas iš tų šovinių buvo paleistas į Bobę. 

Jis atstatė būgnelį į vietą ir užsikišo sau už diržo. Iškart mintyse jam 
sukuždėjo balsas: Nušovei savo žmoną... ganėtinai suknistas reikalas. 

Nesvarbu. Revolveris galėjo praversti. 

Kai jie pamatys jį dingus, tai tavęs puls ieškoti, Gardai. Maniau, 
kad tu jau priėjai tokią išvadą. 

Ne, tai buvo vienas dalykas, dėl kurio, jo manymu, nevertėjo rūpin- 
tis. Jie būtų pastebėję pasikeitusius žodžius kompiuterio ekrane, bet šie 
drabužiai nebuvo liesti nuo tada, kai Bobė juos nusivilko (ar nuo tada, 
kai jie juos nuo jos nuvilko, kas labiau tikėtina). 

“Tikriausiai jie būna pernelyg egzaltuoti, kai čion sueina, kad rūpin- 
tųsi namų ruoša, - pagalvojo jis. - Velniškai gerai, kad čia nėra musių". 

Jis vėl palietė ginklą. Šįsyk balsas jo galvoje tylėjo. Matyt, nuspren- 
dė, kad čia nėra žmonių, dėl kurių reiktų nerimauti. 

Jeigu prireiks nušauti Bobę, ar pajėgsi tai padaryti? 

Į šį klausimą jis negalėjo atsakyti. 

Slisššš-slisššš-slisŠŠ$. 

Kiek ilgai Bobė ir jos kompanija buvo pasišalinę? Jis nežinojo, vi- 
siškai nenutuokė. Laikas čia neturėjo jokios reikšmės; seniokas teisus. 
Tai pragaras. Kažin, ar Piteris atsiliepia į savo keistosios šeimininkės 
glamones, kai jinai čion ateina? 

Gardo skrandis buvo ties maišto riba. “ 

Jis privalėjo išeiti - išeiti tuojau pat. Jautėsi kaip koks pasakų per- 
sonažas - Mėlynbarzdžio žmona slaptame kambarėlyje. Džeku, se- 
miančiu auksą iš milžino krūvos. Buvo pasirengęs atradimui. Tačiau 
jis laikė prieš save sustandėjusius kruvinus drabužius tartum sustingęs 
iš šalčio. Ne tartum - iš tiesų sustingęs. 

Kur Bobė? 

Ją ištiko saulės smūgis. 

Velniškai keistas saulės smūgis, jeigu permerkė jos palaidinukę 
krauju. Gardneris išsaugojo nesveiką, liguistą domesį ginklais ir sužalo- 
jimais, kuriuos jie gali padaryti žmogaus kūnui. Jeigu ji buvo pašauta 
didžiuoju senu revolveriu, kurį dabar turėjo užsikišęs už savo paties dir- 

žo, tai, jo nuomone, Bobė neprivalėjo likti gyva - net jeigu ji būtų bu- 
vus skubiai nuvežta į ligoninę, specialiai teikiančią greitąją pagalbą šau- 
tinių sužalojimų atvejais, vis tiek ji tikrų tikriausiai būtų numirus. 

Atgabeno mane jie čionai, kai buvau sužeista, tominokeriai pagydė 
- ir dabar tvarka. 

Tai ne jam. Senoji dušo kabina buvo skirta ne jam. Nuojauta Gard- 
neriui kuždėjo, kad jis bus pašalintas iš kelio kur kas išbaigčiau. Dušo 
kabina buvo skirta Bobei. 

Jie atgabeno ją čionai ir... ką? 

Kaipgi, žinoma, prijungė prie savo baterijų. Ne prie Anos, tada jos 
čia dar nebuvo. Bet prie Piterio... ir Hilmano. 

Jis numetė palaidinukę... paskiau prisivertė vėl ją pakelti ir padėti 
viršum sijono. Nežinojo, kiek jie suvokia realaus pasaulio čia patekę 
(spėjo, jog nedaug), bet jis nenorėjo papildomai rizikuoti. 

Žalioji šviesa vėl supulsavo skaisčiau ir tankiau. Jis apsigręžė. Anos 
akys vėl buvo atmerktos. Trumpi jos plaukai plūduriavo apie galvą. Jis 
vis dar matė jos akyse tą begalinę neapykantą, dabar sumišusią su siau- 
bu ir vis didėjančiu tolsmu. 

Ir pasirodė burbuliukai. 

Jie plaukė aukštyn jai iš burnos trumpu, plačiu srautu. 

Mintis/garsas sprogo jam galvoje. 

Ji klykė. 

Gardneris pabėgo. 

Tikra baimė - labiausiai sukelianti fizinę negalią iš visų jausmų. Iš- 
sekina endokrinines liaukas, išmeta į kraują organinius vaistus, sutrau- 
kiančius raumenis, pagreitina širdies darbą. Palieka be minčių smege- 
nis. Džimas Gardneris nusvirduliavo nuo Bobės Anderson stoginės 
linkstančiomis kojomis, išsprogusiomis akimis, kvailai atkarusiu Žandi- 
kauliu (liežuvis kabaldavo viename burnos kampe it negyvas), deginan- 
čiais, perpildytais viduriais, sutrauktu skrandžiu. 

Buvo sunku mąstyti - šiurkštūs, pritrenkiantys vaizdai vis plykčiojo 
j0 galvoje nelyginant neoninės baro šviesos: tie kūnai, pamauti ant kab- 
lių kaip vabalai, perverti smeigtukais žiaurių, nuobodžiaujančių vaikų; 
Piterio be atvangos judančios kojos; kruvina palaidinukė su kulkos sky- 
le joje; kaištukai; senamadiška skalbiamoji mašina su bumerangine an- 
tena viršuje. O visų ryškiausias - tai vaizdas burbuliukų, trumpa, plačia 
srove kylančių Anai Anderson iš burnos, kai ji klykė jo galvoje. 

Puolė vidun į namą, nuskuodė į vonios kambarį, klūpomis užsik- 
niaubė klozeto puodą ir aptiko, jog nepajėgia vemti. O norėjo vemti. Pa- 
galvojo apie kirminuotus dešrainius, supelijusią picą, rausvą limonadą 
su plaukiojančiais jame susiraičiusiais plaukais; galiausiai sugrūdo du 
pirštus sau gerklėn. Jam pavyko tik sužiaukčioti, bet nieko daugiau. Ne- 
įstengė savęs supykinti. Paprasčiausiai nepajėgė. 

Jeigu negalėsiu išvemti, aš išprotėsiu. 

Gerai, išprotėk, jeigu taip nori. Bet pirma padaryk tai, ką privalai 
padaryti. O iki to laiko laikykis. Ir, beje, Gardai, ar dar turi kokių klau- 
simų dėl to, ką privalai padaryti? 

Ne, jis neturėjo. Piterio be atvangos judančios kojos jį įtikino. Įtiki- 
no toji burbuliukų srovė. Stebėjosi, kaip jis galėjo taip ilgai dvejoti aki- 
vaizdoje jėgos, kuri buvo tokia aiškiai nešanti pagedimą, tokia aiškiai 
tamsi. 

“Kadangi tu buvai beprotis“, - atsakė jisai sau. Gardas linktelėjo. 
Kaip tik taip. Daugiau jokio paaiškinimo nereikia. Jis buvo beprotis - ir 
ne tik pastarąjį mėnesį ar panašiai. Vėlu buvo prabusti, o taip, labai 
vėlu, bet geriau vėliau nei niekada. 

Tas garsas. Slisššš-slisššš-slisššš. 

Tas kvapas. Švelnus, tačiau mėsiškas. Kvapas, kurį jo protas atkak- 
liai siejo su žalia veršiena, pamažu švinkstančia piene. 

Jo skrandis susitraukė. Aitrus, rūgštus riaugulys nudegino gerklę. 
Gardneris suvaitojo. 

Mintis - silpnas Žiburėlis - sugrįžo jam, ir jis įsitvėrė jos. Galbūt 
įmanoma arba sužlugdyti visa tai... arba bent ilgam ilgam pristabdyti. 
Galbūt. 

Jis vėl prisiminė Tedą Energetiką, prisiminė beprotiškas karines or- 
ganizacijas, prekiaujančias viena su kita vis įmantresniais ginklais, ir to- 
ji pikta, nesuprantama, maniakiška jo proto dalis paskutinįsyk pamėgi- 
no perrėkti sveiką nuovoką. 

“Užsičiaupk", - paliepė jai Gardners. 

"Nuėjo į svečių miegamąjį ir nusivilko marškinius. Pažvelgė pro 
langą ir dabar pamatė iš miško išnyrančius žiburėlius. Visai sutemo. 
Jie grįžta. Sueis stoginėn ir galbūt surengs nediduką seansą. 

Minčių susirinkimas apie dušo kabinas. Brolija jaukiame žvalsvame 
išprievartautų protų gaise. 

“Mėgaukitės, - pagalvojo Gardneris. Pakišo 45-iakalibrį po čiužiniu, 
paskiau atsisegė diržą. - Galbūt tai paskutinis kartas, tad..." 

Jis pažvelgė į marškinius. Iš jų kišenėlės kyšojo metalinis lankas. 
Žinoma, spyna. Spyna, kuri turėjo kyboti ant stoginės durų. 

Minutėlę, kuri atrodė kur kas ilgesnė nei iš tikrųjų truko, Gardneris 
apskritai nepajėgė pajudėti. To nerealaus lyg iš pasakų siaubo suvoki- 
mas vėl įsismelkė į jo nuvargusią širdį. Paprasčiausiai jis pavirto pasi- 
baisėjusiu žiūrovu, stebinčiu nenumaldomai artėjančias švieseles. Grei- 
tai jie pasieks pernelyg vešliai želiantį daržą, perkirs jį, pereis kiemelį 
priešais namą ir atsidurs prie stoginės. Pamatys, pamatys, kad nėra spy- 
nos. Tuomet jie sueis į namą ir užmuš Gardnerį arba pasiųs jo išskaidy- 
tus atomus į Altayrą-4, kad ir kur tai būtų. 

Pirma rišli jo mintis buvo paprasčiausia panika, visu balsu šaukian- 
ti: Bėk! Nešdinkis iš čia! 

Su antrąja mintimi netvirtai sugrįžo protas. Saugok savo mintis. Jei- 
gu kada nors jas saugojai, tai dabar juolab saugok. 

Stovėjo be marškinių, atsegtu diržu ir nuleistu užtrauktuku džinsais, 
nusmukusiais jam ant šlaunų, žvelgdamas į spyną marškinių kišenėlėje. 

Pulk iš čia tuoj pat ir pakabink ją į vietą. Tuoj PAT! 

Ne... nėra laiko... O Dieve, nėra laiko. Jie jau prie daržo. 

Gali dar jo pakakti. Gali pakakti, jei liausies čia žaidęs kišeninį bi- 
liardą ir paskubėsi! 

Paskutinėmis energingomis valios pastangomis įveikė paralyžių, pa- 
silenkė, sugriebė spyną su vis dar kyšančiu iš jos apačios raktu ir išbė- 
go, pakeliui sagstydamasis kelnes. 

Išsmuko pro užpakalines duris, minutėlei stabtelėjo, paskutiniems 
dviems žiburėliams įnyrant į daržą ir išnykstant, paskiau nuskuodė prie 
stoginės. 

Silpnai, neaiškiai girdėjo mintyse jų balsus - kupinus pagarbos, 
nuostabos, džiūgavimo. 

Nuslopino juos. 

Žalia šviesa sklido pro stoginės duris, kurios žiojėjo atlapos. 

Dievuliau, Gardai, kaip galėjai būti toks kvailas? šėlo jo užspeistas 
kampan protas, bet jis žinojo kaip. Labai lengva pamiršti tokius Žemiš- 
kus dalykus, kaip vėl užrakinti duris, kai gavai pamatyti porą žmonių, 
pakabintų ant baslių, su einančiais iš jų galvų koaksialiniais kabeliais. 

Dabar jis girdėjo juos darže - girdėjo šnarant milžiniškų beverčių 
kukurūzų stiebus. 

Su spyna rankoje siekė skląsčio ir prisiminė, kad prieš įsidėdamas 
kišenėn ją užrakino. Nuo tos minties ranka jam sudrebėjo, ir toji pra- 
keiktoji spyna nukrito ant žemės, dusliai bumptelėdama. Puolė jos 1ieš- 
koti, ir iš pradžių nieko nepajėgė įžiūrėti. 

Ne... štai ji, tuoj už to siauro pulsuojančios žalios šviesos dryžio. 
Taip, spyna, bet rakto joje nebebuvo. Raktas iškrito, kai spyna bumpte- 
lėjo ant žemės. 

“Dieve mano“, - Dieve mano, mintyse sukūkčiojo jis. Visą kūną iš- 
pylė prakaitas. Plaukai užkrito jam ant akių. Pamanė, kad turbūt smirdi 
kaip pašvinkus beždžionė. 

Kukurūzų stiebai ir lapai sušnarėjo garsiau. Kažkas tyliai nusijuokė 
- balsas nuskambėjo pasibaisėtinai arti. Dar kelios sekundės, ir jie išnirs 
iš daržo; jis jautė, kaip tos sekundės skuba pro šalį - nelyginant pasipū- 
tę verslininkai atsikišusiais pilvukais ir su portfeliais rankose. Parpuolė 
ant kelių įsitvėręs spynos ir suskato viena ranka braukyti po žemę, ban- 
dydamas surasti raktą. 

Ak, nevidone, kur tu? Ak, nevidone, kur tu? Ak, nevidone, kur tu? 

Net ir toks apimtas panikos, turėjo nuovokos ekranizuoti savo min- 
tis. Ar tai suveikė? Jis nežinojo. Ir jeigu jam nepavyks surasti rakto, ta- 
tai nebeturės reikšmės, tiesa? 

Ak, nevidone, kur tu? 

Pastebėjo blankų sidabrinį blizgesį toliau nei braukinėjo ranka - rak- 
tas nuskriejo kur kas labiau į šalį, negu jis būtų pamanęs. 

Gardneris sugriebė jį 17 pašoko ant kojų. Dar mirksnį jis bus paslėp- 
tas nuo jų namo kampo, bet tai visa, kas jam likę. Tik vienas kliuvinys, 
netgi mažiausias.- ir jam galas, laiko gali nebeužtekti, nors jis ir tobulai 
atliktų visus tuos menkus žemiškuosius spynos pakabinimo ant durų 
veiksmus. 

“Pasaulio likimas dabar gali priklausyti nuo to, ar žmogus sugebės 
iš pirmo karto užrakinti stoginės duris, - apdujęs pagalvojo jis. - Šiuo- 
laikinis gyvenimas TOKSAI reiklus"'. 

Dar mirksnį jam rodėsi, kad nesugebės įstatyti į spyną rakto. Nepak- 
lusnus jo drebančioje rankoje, tasai vis brazdenosi apie skylutę, niekaip 
nepatekdamas vidun. Paskiau, kai jis pamanė, kad viskas baigta, raktas 
įsmuko vieton. Pasuko jį. Lankelis atšoko. Uždarė duris, prakišo lanke- 
lį ąselėn ir nulenkęs spragtelėjo. Ištraukė raktą ir sugniaužė prakaituo- 
tame delne. Slystelėjo už stoginės it per alyvą. Tuo pat metu vyrai ir 
moterys, kurie buvo nuėję prie laivo, pasirodė priekiniame kiemelyje, 
žengdami vorele vienas paskui kitą. 

Gardneris siekė ranka pakabinti raktą ant vinies, kur buvo jį radęs. 
Vieną košmarišką mirksnį pamanė, kad vėl jį išleis iš rankos ir paskiau 
gaus ieškoti po aukštą piktžolių sąvašyną stoginės pusėje. Kai raktas pa- 
kibo ant vinies, iškvėpė trūkčiojantį atodūsį. 

Kažkuri jo dalis norėjo nesijudinti iš vietos, tiesiog sustingti čia. 
Paskiau jis nusprendė, kad verčiau nerizikuoti. Galų gale jis nežinojo, ar 
Bobė turi savo raktą. 

Ėmė slinkti toliau palei stoginės sieną. Čiurna užkliuvo už senų, pa- 
liktų rūdyti piktžolėse, akėčių rėmo, ir jis turėjo sukąsti dantis, kad ne- 
suriktų iš skausmo. Peržengė jas ir slystelėjo už kito kampo. Dabar bu- 
vo atsidūręs už stoginės. 

Čia tasai šliurpsintis garsas buvo klaikiai stiprus. 

“Aš kaip tik už tų prakeiktų dušų, - pagalvojo jis. - Jie plūduriuoja 
už kelių colių nuo manęs... tiesiog už kelių colių“. 

Sušnarėjo žolės. Tyliai džergžtelėjo metalas. Gardnerį pagavo noras 
ir juoktis, ir rėkti. Jie neturėjo Bobės rakto. Kažkas ką tik užėjo už sto- 
ginės sienos ir pasiėmė raktą, kurį vos prieš kelias sekundes Gardneris 
buvo pakabinęs - galbūt pati Bobė. 

Vis dar šiltas nuo mano rankos, Bobe, nepajutai? 

Stovėjo už stoginės galo, prisiglaudęs prie šiurkštaus medžio, kiek 
išskėtęs rankas, prispaustais prie lentų delnais. 

Nepajutai? Ir neišgirdai manęs? Jūs visi neišgirdote? O gal kas 
nors - Elisonas, Arčinburgas ar Berindžeris - staiga kyštels čia galvą ir 
sušuks: “Gardai, kukū, matau, kur tu"? Kažin, ar priedanga tebevei- 
kia? 

Jisai stovėjo ir laukė, kada jie ateis jo paimti. 

Neatėjo. Eilinę vasaros naktį jis tikriausiai nebūtų gebėjęs išgirsti, 
kaip sukrebždėjo atrakinamų durų geležys - garsas būtų nustelbtas gar- 
saus žiogų svir-svir-svir. Bet dabar nebuvo žiogų. Išgirdo, kaip atraki- 
no spyną, kaip dusyk sugirgždėjo atidaromų ir uždaromų durų vyriai. 
Jie suėjo vidun. 

Veik iškart besiskverbiančios pro plyšius šviesos impulsai padažnė- 
jo, tapo skaistesni, ir jo smegenys suskilo nuo agonijos klyksmo: 

Skauda! Man skauuu... 

Jis pasitraukė nuo stoginės ir sugrįžo prie namo. 

Ilgai gulėjo atsimerkęs, laukdamas, kol jie vėl išeis, laukdamas, kad 
įsitikintų, ar nebuvo išaiškintas. 

Puiku, aš galiu pamėginti sustabdyti “tapsmą", pagalvojo jis. Bet 
nieko neišeis, jeigu man nepasiseks patekti laivo vidun. Ar pajėgsiu tai 
padaryti? | 

Nežinojo. Bobė, atrodo, dėl nieko nesirūpino, bet Bobė ir kiti dabar 
buvo pasikeitę. O, ir jis pats pamažu “tampa"'; apie tai byloja iškritę 

dantys, taip pat ir gebėjimas girdėti mintis. Jis pakeitė žodžius kompiu- 
terio ekrane, vien apie juos pagalvojęs. Bet nereikia savęs apgaudinėti: 
jam dar toli iki jų. Jeigu Bobė išgyvens įžengus į laivą, o jos senas bi- 
čiulis Gardas kris negyvas, argi kuris nors iš jų, netgi Bobė, išlies aša- 
rą? Jis taip nemanė. 

Galbūt kaip tik to jie ir siekia. Taip pat ir Bobė. Kad įeitum į laivą 
ir kristum susprogusiom smegenimis nuo galingos muzikinės radijo 
transliacijos. Pirmiausia tai apsaugotų Bobę nuo moralinės kančios pa- 
sirūpinti tavimi pačiai. Žmogžudystė be ašarų. 

Kad jie ketino juo atsikratyti, abejonių jau nebeliko. Bet jis vylėsi, 
jog Bobė - senoji Bobė - leis jam gyventi pakankamai, kad galėtų pa- 
matyti vidų to keisto daikto, kurį atkasdami taip ilgai dirbo drauge. Tai 
nors būtų teisinga. Ir, šiaip ar taip, nesvarbu. Jeigu žmogžudystė - kaip 
tik tai, ką Bobė planuoja, tikros gynybos nėra, ar ne? Jis privalo patekti 
į laivą. Jeigu to nepadarys, jo sumanymas, kad ir koks, be abejonės, 
beprotiškas, neturėjo jokių šansų pasisekti. 

Privalai pabandyti, Gardai. 

Jis ketino pabandyti, kai tik juodu atsidurs viduje, ir tai veikiausia 
atsitiks rytoj rytą. Dabar jis pagalvojo, kad gal reikėtų išbandyti savo 
laimę dar toliau. Jeigu veiktų griežtai pagal savo “pirminį planą“, nie- 
kaip negalėtų ką nors padaryti dėl to mažo berniuko. Vaikutis juk svar- 
biausia. 

Gardai, tikriausiai jis jau vis tiek miręs. 

Galbūt. Bet seniokas taip nemanė; seniokas laikė, kad vis dar reikia 
išgelbėti mažąjį berniuką. 

Vienas vaikas nieko nereiškia - ničnieko prieš visa tai. Tu taip pat 
žinai - Heivenas panašus į didelį branduolinį reaktorių ties kritine riba. 
Konteineris lydosi. Įsidėmėk posakį. 

Tai logiška, tačiau tai krupjė logika. Galų gale žudiko logika. Tedo 
Energetiko logika. Jeigu jis nori lošti šitaip, tai kam tada dar vargintis? 

Vaikas viską reiškia arba niekas nieko nereiškia. 

Ir galbūt tokiu būdu jis net išgelbėtų Bobę. Tačiau tikriausiai ne. Bo- 
bė jau per toli nužengusi, kad ją būtų įmanoma išgelbėti. Bet pamėginti 
galima. 

Šansai maži, Gardai, seni. 

Žinoma. Laikrodis rodo be minutės vidurnaktį... mes pradedam 
skaičiuoti sekundes. 

Šitaip mąstydamas, jis nugrimzdo į miego nebūtį. Paskiau sekė koš- 
marai, kuriuose jis plūduriavo skaidrioje žalioje vonioje, pririštas storais 
koaksialiniais kabeliais. Bandė rėkti, bet negalėjo, nes kabeliai ėjo jam 
iš burnos. 

1 


Užsislėpęs tarp pernelyg išdekoruotų “Baunčio tavernos“ sienų, - 
siurbčiodamas “Heineken"' alų (po dolerį už butelį) ir išjuokiamas Dei- 
vido Braito, kuris nusmuko iki pat vulgaraus humoro gelmių ir kuris 
netgi baigė tuo, kad palygino Džoną Leandrą su Supermeno draugeliu 
Džimiu Olsenu, - Leandras susvyravo. Neverta kitaip sau aiškinti. Jis iš 
tiesų susvyravo. Tačiau aiškiaregiški žmonės visad turi kęsti pajuokų 
dyglius, ir nemažai jų buvo sudeginti, nukryžiuoti ar pailginti penkiais 
šešiais coliais ant Inkvizicijos kankinimų suolo už savo aiškiaregystę. 
Klausytis kaip Deividas Braitas “Bauntyje" prie alaus jį klausinėja, ar 
gerai veikia jo Slaptasis Laikrodis, vargiai buvo blogiausia, kas galėjo 
jį ištikti. 

Bet, po šimts, vis tiek buvo skaudu, 

Džonas Leandras nusprendė, kad Deividas Braunas ir bet kuris ki- 
tas, kuriam Braitas papasakojo Jonelio kvailelio įsitikinimą, kad Heive- 
ne dedasi kažkas nepaprasta, galų gale gaus savo šypseną paslėpti. Nes 
tenai iš tikrųjų dėjosi kažkas nepaprasta. Jautė tai kiekvienu savo kūno 
nareliu. Kai kuriomis dienomis, kai vėjas pūsdavo iš pietryčių, jam be- 
maž rodydavosi, kad gali šitai užuosti. 

Jo atostogos prasidėjo praeitą penktadienį. Tą pačią dieną tikėjosi 
nuvykti į Heiveną. Bet jis gyveno su našlaujančia motina, ir ji taip vy- 
lėsi, kad jis nuveš ją į Naująją Škotiją pasimatyti su savo seserim, sakė 
Ji, bet jeigu Džonas turįs įsipareigojimų, ką gi, ji supras; galų gale juk 
ji jau sena ir nelabai įdomi, tiesiog ta, kuri gamina jam valgį ir skalbia 
baltinius, ir puiku, keliauk, Džoni, keliauk ir medžiok savąją sensaciją, 
aš tik paskambinsiu Meganai telefonu, galbūt po savaitės ar dviejų ta- 
vo pusbrolis Alfis atveš ją čia aplankyti mane, Alfis toks geras savo 
motinai 1r t. t. 1r t. t. 1r pan. ir pan. iki begalybės. 

Penktadienį Leandras nuvežė motiną į Naująją Škotiją. Žinoma, jie 
užsibuvo, kai abu sugrįžo į Bengorą, šeštadienis jau buvo dingęs. Sek- 
madienis - bloga diena bet ką pradėti, atsižvelgiant į jo sekmadieninės 
mokyklos pamokas pirmaklasiams ir antraklasiams nuo devynių, pa- 
maldas nuo dešimtos ir Jaunųjų krikščionių sąjungos susirinkimą meto- 
distų klebonijoje penktą. Šiame susirinkime specialiai pakviestas kalbė- 
tojas jiems demonstruos skaidres apie Armagedoną. Jam beaiškinant 
apie tai, kaip neatgailaujantys nusidėjėliai bus nubausti pūliniais, šla- 

piuojančiomis opomis ir žarnyno negalavimais, Džordžina Leandro ir 
kitos Moterų Labdaros narės dalins popierinius puodelius su gaiva ir 
avižiniais sausainiais. O vakarais bažnyčios pusrūsyje visada vyksta 
giedonės Kristaus garbei. 

Sekmadieniai visados jį palikdavo pakylėtą. Ir išsekusį. 


Taigi tik pirmadienį, rugpjūčio penkioliktąją, Leandras galiausiai su- 
simetė ant savo padėvėto “ Dodžo" priekinės sėdynės geltonus blokno- 
tus, “Sony" magnetofoną ir krepšį, pilną filmų bei įvairiausių objekty- 
vų, ir pasirengė išvykti į Heiveną... kur tikėjosi pelnyti žurnalistišką šlo- 
vę. Nebūtų išsigandęs, jeigu ir būtų žinojęs, kad artinasi prie epicentro 
to, kas netrukus turėjo tapti nepaprasčiausia istorija nuo pat Jėzaus Kris- 
taus nukryžiavimo laikų. 

Diena pasitaikė rami, žydra ir maloni, labai šilta, tačiau be to pašė- 
lusio karščio ir tvankumos kaip pastarąsias kelias dienas. Tai buvo die- 
na, kurią kiekvienas žmogus žemėje įsimins amžinai. Džonas Leandras 
troško kokios nors istorijos, bet jis niekad nebuvo girdėjęs arba pamir- 
šo seną priežodį: “Dievas leidžia žmogui viską turėt... bet verčia mo- 
kėt". 

Jis tik žinojo, kad užkliuvo už kažkokio kraštelio, ir kai pabandė iš- 
kapstyti, jis nepasidavė... o tai reiškė, kad galbūt yra didesnis, nei iš pra- 
džių būtum galėjęs pamanyti. Jis nė už ką šito nepraeis, kas giliau. Visi 
pasaulio deividai braitai su savo kandžiais juokeliais apie Džimo Olse- 
no laikrodžius ir Fu Mančą neįstengs jo sustabdyti. 

Užvedė “Dodžą" ir pajudėjo nuo šaligatvio. 

- Nepamiršk savo priešpiečių, Džoni! - sušuko jo motina. Pūkšdama 
ji prisivijo šaligatviu, laikydama vyniojamojo popieriaus maišelį ranko- 
je. Ant jo jau plito didžiulės riebalų dėmės; nuo mokyklos laikų Leand- 
ro mėgstamas sumuštinis buvo su boloniška dešra, bermudiškų svogū- 
nų griežinėliais ir vesonišku aliejumi. 

- Dėkui, mam, - pasakė jis, pasilenkdamas pro langutį paimti maiše- 
lį, kurį paskiau padėjo ant grindų. - Nors nereikėjo tau vargti. Būčiau 
galėjęs nusipirkti hamburgerį... 

- Sykį ir tūkstantį kartų tau sakiau, - pasipiktino ji, - kad tau nedera 
lankyti tas pakelės užkandines, Džoni. Niekad nežinai, švari jų virtuvė 
ar purvina. 

- Mikrobai, - pridūrė ji grėsmingai, palinkdama į priekį. 

- Ma, man reikia važ... 

- Mikrobai nematomi, - nesiliovė misis Leandro. Ne taip lengvai 
nukreipsi ją nuo temos, kol visko neišsakys. 

- Taip, mam, - pasiduodamas tarė Leandras. 

- Kai kurios iš tų vietų - tiesiog rojus mikrobams, - varė ji toliau. - 
Žinai, juk virėjai gali būti nešvarūs. Gali nesiplauti rankų, išėję iš tua- 
leto. Po panagėmis gali turėti purvo ar netgi išmatų. Nesmagu apie tai 
diskutuoti, supranti, bet kartais motina privalo apšviesti savo sūnų. 
Maistas tokiose vietose žmogų gali labai labai susargdinti. 

- Mamu... 

Ji susijuokė daug iškentėjusio žmogaus juoku ir lengvai prisilietė 
prikyšte savo akių kampučių. 

- O, žinau, tavo motina kvaila, paprasčiausiai kvaila senė su gausy- 
be senų juokingų minčių, ir tikriausiai ji turėtų išmokti prikąsti liežuvį. 

Leandras nuo seno buvo pripratęs prie šio gudraus triuko, kuris vis 
tiek visados, nuo aštuonerių metų amžiaus priversdavo jį pasijusti nepa- 
togiai, prasikaltusiu. 

- Ne, mam, aš visai taip nemanau. 

- Noriu pasakyti, tu didis laikraštininkas, o aš tik sėdžiu namie, klo- 
ju tau lovą, skalbiu drabužius ir vėdinu tavo miegamąjį, kai prismardini 
padauginęs alaus. 

Leandras nulenkė galvą, nieko neatsakė ir tik laukė, kol pagaliau bus 
paleistas. 

- Bet paklausyk manęs. Laikykis atokiau nuo tų pakelės užkandinių, 
Džoni, nes gali susirgti. Nuo mikrobų. 

- Pažadu, mam. 

Patenkinta, kad išpešė iš jo pasižadėjimą, jinai jau rengėsi paleisti 
sūnų. 

- Grįši namo vakarienei? 

- Taip, - pasakė Leandras, ne visai būdamas tuo tikras. 

- Šeštą? - spaudė ji. 

- Taip! Taip! 

- Žinau, žinau, aš tik sena kvailė... 

- Iki, mam! - skubiai šūktelėjo jis ir truktelėjo mašiną nuo bordiūro. 

Pažvelgė į užpakalinio vaizdo veidrodėlį ir išvydo ją stovinčią ant 
šaligatvio, mojančią ranka. Jis irgi pamojavo, vildamasis, kad ji sugrįš 
į namus... nors žinojo, kad liks stovėti. Kai už dviejų namų jis pasuko 
dešinėn, motina jau buvo išnykus ir Leandras pajuto širdyje šiokį tokį, 
tačiau neabejotiną, palengvėjimą. 

Gerai tai ar blogai, bet jis visados taip jausdavosi, kai jo mamelė ga- 
liausiai dingdavo iš akių. 

Heivene Bobė Anderson rodė Džimiui Gardneriui keletą modifikuo- 
tų kvėpavimo aparatų. Ivas Hilmanas būtų juos atpažinęs: respiratoriai 
atrodė labai panašūs į tą, kurį buvo paėmęs kopui Batčui Daganui. Bet 
anas turėjo saugoti Daganą nuo heiveniško oro; o respiratoriai, kuriuos 
demonstravo Bobė, turėjo sutelkę atsargas kaip tik šio - heiveniško - 
oro, prie kurio jie buvo pripratę ir kaip tik heiveniškuoju oru juodu kvė- 
puos, jeigu įsiskverbs į tominokerių laivą. Buvo pusė dešimtos. 

Tuo pat metu Deryje Džonas Leandras sustojo šalikelėje netoli tos 
vietos, kur buvo aptikti išdarinėtas elnias ir policijos mašina, priklausiu- 
si pareigūnams Roudsui ir Gebonsui. Atsidaręs pirštinių skyrelį prieki- 
niame prietaisų panelyje, patikrino 38-0 kalibro “Smitą ir Vesoną“, kurį 
prieš savaitę pirko Bengore. Minutėlei jį išėmė, stengdamasis neprisi- 
liesti smiliumi niekur arčiau gaiduko, nors žinojo, kad ginklas neužtai- 
sytas. Jam patiko, kaip patogiai revolveris telpa į delną, jo svoris, pa- 
prasčiausios galios pojūtis, kurį kažkaip teikė. Tačiau taip pat jis jautė- 
si ir truputėlį baugščiai, lyg būtų atsilaužęs gabalą kažko pernelyg stam- 
baus tokiems kaip jis sukramtyti. 

Gabalą ko? 

Tiksliai nežinojo. Kažkokios keistos mėsos. 

Mikrobai, mintyse skambėjo motinos balsas. Maistas tokiose vieto- 
se žmogų gali labai labai susargdinti. 

Įsitikino, kad dėželė su šoviniais irgi pirštinių skyrelyje, paskiau pa- 
dėjo ginklą į vietą. Spėjo, kad gabentis šaunamąjį ginklą motorizuotoje 
transporto priemonėje veikiausiai yra nusižengimas įstatymui (jis vėl 
pagalvojo apie motiną, šįsyk dargi nė nesuvokdamas to). Įsivaizdavo, 
kad, tarkim, policininkas sustabdys jį dėl kokio nors eilinio patikrinimo, 
paprašys parodyti registracijos dokumentą ir tada, Leandrui atidarius 
pirštinių skyrelį, pamatys 38-0 kalibro revolverį. Taip visados įkliūva 
žudikai laidoje “Alfredas Hičkokas pristato", kurią kiekvieną šeštadie- 
nio vakarą jisai su savo motina žiūrėdavo per kabelinę televiziją. Taip 
pat šitai bus kitokio pobūdžio sensacija: BENGORO “DAILY NEWS“ 
REPORTERIS AREŠTUOTAS DĖL NELEGALAUS GINKLO LAI- 
KYMO. 

Ką gi, tad išsiimk registracijos kortelę iš pirštinių skyrelio ir įsidėk 
piniginėn, jeigu jau taip nerimauji. 

Bet jis taip nepadarys. Pati mintis visai protinga, bet kartu lyg ir 
šauktumeis bėdą... ir tas proto balsas skambėjo visai panašiai kaip jo 
motinos balsas, perspėjantis apie mikrobus ar pamokantis jį (kai jis dar 

buvo vaikas), kaip baisu sėstis ant viešojo klozeto, pirma nepasiklojus 
ant jo tualetinio popieriaus. 

Tad užuot taip pasielgęs, Leandras vėl pajudėjo iš vietos, suvokda- 
mas, kad jo širdis plaka mažumėlę per tankiai ir kad prakaituoja kiek la- 
biau, nei tą būtų galima paaiškinti dienos karščiu. | 

Kažkas nepaprasta... kai kuriomis dienomis bemaž galiu tai užuosti. 

Taip. Iš tiesų kažkas tenai dedasi. Tos moters Makoslend mirtis (kad 
liepą susprogtų krosnis? O, nejaugi?); tiriančių reikalą policijos patrulių 
dingimas; savižudybė kopo, kuris, jei tikėt gandais, buvo ją įsimylėjęs. 
Ir prieš visus tuos dalykus - pradingęs tas berniukas. Deividas Braitas 
sakė, kad Deivido Brauno senelis malė kažkokias keistas nesąmones 
apie telepatijos ir magijos fokusus, kurie iš tiesų suveikdavo. 

“Gaila, kad kreipėtės ne į mane, o į Braitą, misteri Hilmanai", - be- 
ne penkioliktą kartą pagalvojo Leandras. 

Tačiau dabar ir Hilmanas dingo. Dvi savaites nesirodė savo išsinuo- 
motame kambaryje. Nebeateidavo lankyti savo vaikaičio Deri Houmo 
ligoninėje, nors anksčiau naktimis sesutės turėdavo jį varu išvaryti. Ofi- 
ciali valstijos policijos versija buvo, kad Ivas Hilmanas nedingo, bet tai 
buvo grynas akių dūmimas, nes teisnus suaugusysis pagal įstatymo rai- 
dę negali būti laikomas dingusiu, jeigu kitas teisnus suaugusysis apie tai 
nepraneša, užpildydamas atitinkamus formuliarus. Taigi teisingumo 
akimis čia tvarka. Tačiau visai anaiptol ne tvarka Džono Leandro aki- 
mis. Hilmano nuomojamo kambario savininkė jam pasakė, kad senio- 
kas įsiskolinęs jai šešiasdešimt dolerių - kaip Leandrui pasisekė sužino- 
ti, tai buvo pirma sąskaita, kurią per.visą savo gyvenimą senolis paliko 
neapmokėtą. 

Kažkas nepaprasta... keistas patiekalas. 

Bet tai buvo toli gražu ne viskas toje keistoje atmosferoje, pastaro- 
siomis dienomis gaubiančioje Heiveną. Gaisras, kilęs prie Nistos kelio, 
nusinešė dviejų sutuoktinių gyvybes irgi liepos mėnesį. Šį mėnesį paty- 
rė avariją ir sudegė kažkoks daktaras, pilotavęs nedidelį lėktuvėlį. Tei- 
sybė, tai atsitiko šalia Niuporto, bet Federalinės aviacijos valdybos oro 
kontrolierius Bengoro tarptautiniame oro uoste patvirtino, kad nelaimin- 
gasis daktaras praskrido virš Heiveno - ir dargi neleistinai žemai, nusi- 
žengdamas taisyklėms. Telefono ryšys su Heivenu pradėjo keistai šlu- 
buoti. Kartais žmonės pajėgdavo prisiskambinti, kartais - ne. Jis užpra- 
šė iš Ogastos mokesčių inspekcijos Heiveno rinkėjų sąrašą (sumokėda- 
mas sumą už devynis kompiuterinius lapus) ir atliekamu laiku sugebė- 
jo atsekti bent šešiasdešimties tų heiveniečių giminaičius, gyvenančius 
Bengore, Deryje ir aplinkinėse vietovėse. 

Jam nepasisekė tarp jų aptikti nė vieno, - bent vieno, - kuris ar kuri 
būtų matę savo giminiečius Heivene nuo liepos 10-osios ar panašiai... 
daugiau kaip mėnesį. Nė vieno. 

Žinoma, daugelis jo apklaustųjų visai neįžvelgė tame nieko keista. 
Kai kurie iš jų nepalaikė gerų santykių su savo giminaičiais Heivene ir 
jiems buvo nė motais, jeigu neišgirstų ar nepamatytų jų ateinančius še- 
šis mėnesius... ar šešerius metus. Kiti iš pradžių nustebdavo, paskiau su- 
simąstydavo, Leandrui nurodžius tą laiko tarpsnį, apie kurį buvo kalba- 
ma. Žinoma, daugeliui žmonių vasara - aktyvus metų sezonas. Laikas 
prabėga nepastebimai - ne taip kaip žiemą. Ir, žinoma, jie porąsyk tele- 
fonu kalbėjosi su Tetule Mere ar Broleliu Bilu - kartais negalėdavai 
jiems prisiskambinti, bet dažniausiai vis dėlto pasisekdavo. 

Buvo ir kitų įtartinų panašumų Leandro apklausinėtųjų parodymuo- 
se - panašumų, nuo kurių jo šnervės išsiplėtė uosdamos, kad kažkas čia 
tikrai ne taip: 

Rikis Berindžeris Bengore dirbo dažytoju. Jo vyresnysis brolis Nju- 
tas buvo dailidiškų darbų rangovas 1r, kaip pasirodė, Heiveno miesto 
valdybos narys. “Apie liepos pabaigą mes pakvietėme Njutą pietų, - pa- 
sakė Rikis, - bet jis išsisuko, teisindamasis gripu“. 

Donas Bliu buvo prekybos nekilnojamuoju turtu agentas Deryje. Jo 
teta Silvija, gyvenanti Heivene, paprastai bemaž kiekvieną sekmadienį 
atvykdavo papietauti su Donu ir jo žmona. Pastaruosius tris sekmadie- 
nius ji atsiprašė - sykį dėl gripo (“Atrodo, Heivene siautėja gripas, - pa- 
galvojo Leandras, - suprantate - niekur kitur, tik Heivene"), o kitus kar- 
tus - dėl to, kad karštis jai atima norą keliauti. Smulkiau paklausinėtas, 
Bliu susivokė, kad panašiau į penkis sekmadienius, kai tetulė nepager- 
bė jų savo atsilankymu - ir gal netgi šešis. 

Bilas Spriusas turėjo pieningų karvių bandą Klivs Milse, o jo brolis 
Frenkas - Heivene. Jie paprastai kas savaitę ar kas dvi susieidavo, ke- 
lioms valandoms suliedami draugėn dvi itin dideles šeimas - Spriusų 
klanas suvalgydavo tonas barbikju*, išgerdavo galonus alaus ir pepsi- 
kolos, o Frenkas 1r Bilas sėdėdavo arba prie pikniko stalo Frenko užpa- 
kaliniame kieme, arba Bilo namų priekiniame priebutyje ir lygindavo 
užrašus apie tai, ką jie paprasčiausiai vadino Verslu. Bilas prisipažino, 
kad mėnesį ar daugiau nesimatė su Frenku - iš pradžių buvo iškilę prob- 
lemų dėl pašarų pristatymo, jam paaiškino Frenkas, paskiau dėl pieno 
inspektorių. Tuo tarpu Bilui pačiam iškilo savų problemų. Per pastaruo- 
sius karščius jam nugaišo tuzinas karvių. Ir, tartum kiek pagalvojęs, 


* Ant laužo kepta viso gyvulio mėsa. 

pridūrė jis, jo žmoną ištiko širdies priepuolis. Jis ir jo brolis tiesiog ne- 
turėjo laiko šią vasarą daug vienas kitą vizituoti... Bet vis dėlto žmoge- 
lis nuoširdžiai nusistebėjo, kai Leandras išsitraukė iš savo piniginės ka- 
lendorėlį, ir jie abu paskaičiavo, kaip seniai tatai buvo: abu broliai ne- 
susiėjo nuo birželio 30-osi0s. Briusas švilptelėjo ir nustūmė ant pakau- 
šio kepurę. “Velnias, kaip seniai, - pratarė jis. - Turbūt reiks pavažiuoti 
į Heiveną ir pasimatyti su Frenku - dabar, kai mano Evelina taisosi. 

Leandras nutylėjo, bet kai kurie iš kitų paliudijimų, kuriuos jis per 
pastarąsias porą savaičių surinko, vertė jį manyti, kad Bilis Spriusas gali 
nuspręsti, jog tokia kelionė pasirodys pavojinga jo sveikatai. 

- Jaučiu, neprošal būtų papietauti, - Elvinas Ratledžas pasakė 
Leandrui. Ratledžas buvo tolimųjų reisų vilkikų vairuotojas, šiuo metu 
bedarbis, gyvenantis Bengore. Jo senelis Deivas Ratledžas buvo visą 
amžių pragyvenęs Heivene. 

- Ką tiksliau turit galvoje? - paklausė Leandras. 

Elvinas Ratledžas suktai pažvelgė į jaunąjį reporterį. 

- Dar vienas bokalas alaus dabar nueitų visai sklandžiai, - pasakė jis. 
Juodu sėdėjo Bengoro “Nemo tavernoje". - Kalbėtis labai dulkinas dar- 
bas, bičiuli. 

- Nejaugi, - tarė Leandras ir paprašė padavėjos prileisti dar du boka- 
lus. 

Kai atnešė alų, Ratledžas godžiai nugėrė pirmą gurkšnį, atbula ran- 
ka nusišluostė nuo viršutinės lūpos putą ir tarė: 

- Širdis mušė per greitai. Įsiskaudėjo galvą. Maniau, kad išvemsiu 
visus vidurius. Tiesą sakant, aš ir išvėmiau. Prieš pat pasukant atgal. 
Atidariau langą ir paleidau viską pavėjui, taip. 

- Oho, - pratarė Leandras, nes, regis, reikėjo kažką pasakyti. VaiZ- 
das, kaip Ratledžas “paleidžia viską pavėjui", įstrigo jam galvoje. Nus- 
lopino jį. Bent pasistengė tai padaryti. 

- Ir pažiūrėk čia, - jis atkėlė savo viršutinę lūpą, parodydamas kas li- 
kę iš jo dantų. - Ma-ai ylę ieky? - paklausė Ratledžas. 

Leandras prieky matė gan daug skylių, bet pagalvojo, kad gal nedip- 
lomatiška tai sakyti, tad tik patvirtino. Ratledžas linktelėjo ir leido lūpai 
nukristi į vietą. Leandras pajautė savotišką palengvėjimą. 

- Dantys niekad nebuvo labai geri, - abejingai pasakė Ratledžas. - 
Kai vėl pradėsiu dirbti ir išgalėsiu užsisakyti dirbtinius, liepsiu juos vi- 
sus išrauti velniop. Esmė ta, kad čia viršuje turėjau du priekinius dan- 
tis, kai užpraeitą savaitę nukakau į Heiveną aplankyti senolio. Po per- 
kūnais, jie net neklibėjo. | 

- Jie iškrito, kai ėmei artėti prie Heiveno? 

- Neiškrito, - Ratledžas išbaigė alų. - Aš juos išvėmiau. 

- O, - tepratarė silpnai Leandras. 

- Žinai, dar vienas gėralo kaušas visai gerai nueitų. Kalbėtis... 

- Taip, žinau, troškinantis darbas, - pasiskubino užbaigti Leandras, 
pamodamas padavėjai. Jau viršijo savo išteklių normą, bet nusprendė, 
kad ir jam praverstų dar vienas bokalas. 

Elvinas Ratledžas buvo ne vienintelis asmuo, bandęs per liepą ap- 
lankyti savo draugą ar giminietį, nei vienintelis, pasijutęs blogai ir pa- 
sukęs atgal. Pasinaudodamas rinkėjų sąrašu ir vietine telefonų knyga 
kaip išeities tašku, Leandras aptiko tris žmones, kurie papasakojo pana- 
šias į Ratledžo istorijas. Ketvirtą atvejį išsiaiškino per gryną atsitiktinu- 
mą - ar beveik gryną. Jo motina žinojo, kad jis “renka medžiagą" savo 
“sensacingam straipsniui" ir lyg tarp kitko užsiminė, kad toji jos drau- 
gė Eilina Palsifer turi bičiulę, kuri gyvena Heivene. 

Eilina buvo penkiolika metų vyresnė už Leandro motiną, kuri jai da- 
vė netoli septyniasdešimties. Prie arbatos su lipniais saldžiais imbieri- 
niais pyragaičiais ji papasakojo Leandrui istoriją, panašią į tas, kurias jis 
jau buvo girdėjęs. 

Misis Palsifer bičiulė buvo Merė Džaklin (Tomis Džaklinas - jos 
vaikaitis). Jos lankydavo viena kitą daugiau nei keturiasdešimt metų ir 
dažnai dalyvaudavo vietiniuose bridžo turnyruose. Šią vasarą ji visiškai 
nematė Merės. Nė sykio. Kalbėjosi su ja telefonu, ir atrodė, kad ta jau- 
čiasi puikiai; jos pasiteisinimai visad skambėjo įtikinamai... bet vis tiek 
kažkas ten - itin stiprus galvoskaudis, daugybė namų ruošos, šeima, 
staiga nusprendusi nuvažiuoti į Kanebanką ir aplankyti Troleibusų mu- 
ziejų - buvo ne visai taip. 

- Kiekvienam atskirai nieko neprikiši, bet visi drauge jie kažkokie 
keisti - jeigu suprantat, ką noriu pasakyti, - ji pasiūlė pyragėlių: - Dar 
vieną? 

- Ne, dėkui, - atsisakė Leandras. 

- O, nesivaržyk! Pažįstu jus, berniukus. Motina jus išmokė manda- 
giai elgtis, bet dar negimė toks berniukas, kuris atsisakytų imbierinių 
pyragėlių! Na, rinkis, kuris labiau patinka! 

Nutaisęs deramą šypseną, Leandras paėmė dar vieną pyragėlį. 

Patogiau įsitaisydama krėsle ir sunėrusi rankas ant savo kieto; apva- 
laus pilvo, misis Palsifer tęsė: 

- Aš pradėjau manyti, kad kažkas ten gali būti negerai... po teisybei, 
aš ir dabar manau, kad kažkas ten gali būti negerai. Pirmiausia, kas man 

atėjo į galvą - tai, kad galbūt Merė nebenori būti mano draugė... kad 
galbūt aš ką nors padariau ar pasakiau, kas ją įžeidė. Bet ne, tariau sau, 
jeigu būčiau ką nors padariusi, tikriausiai ji man pasakytų. Po keturias- 
dešimties metų draugystės, manau, tikrai pasakytų. Be to, iš balso iš tie- 
sų neatrodo, kad ji būtų man atšalusi, suprantate... 

- Bet vis tiek jos balsas atrodė kažkoks kitoks. 

Eilina Palsifer ryžtingai linktelėjo. 

- Aha. Ir tai man sukėlė mintį, kad galbūt jinai serga, kad galbūt, 
Dieve sergėk, daktaras jai aptiko vėžį ar dar ką nors viduje, ir jinai ne- 
nori, kad kuris nors iš jos senųjų draugų sužinotų. Tad aš paskambinau 
Verai įr pasakiau: “Mes vykstame į Heiveną aplankyti Merę. Mes nep- 
ranešime jai, kad atvažiuojame, ir tokiu būdu ji negalės atšaukti vizito. 
Pasiruošk, Vera, - sakau jai, - nes užvažiuosiu prie tavo namų apie de- 
šimtą, ir jeigu tu nebūsi pasiruošusi, aš važiuosiu be tavęs". 

- Vera, tai... 

- Vera Anderson, iš Derio. Beveik mano pati geriausia draugė, Džo- 
nai, neskaitant Merės ir tavo motinos. O tavo motina tą savaitę buvo 
Monmaute aplankyti savo sesers. 

Leandras gerai prisiminė: savaitė tokios tylos ir ramybės labai bran- 
gintina. 

- Taigi abi jūs išvažiavote. 

- Aha. 

- Ir susirgote. 

- Susirgome! Maniau, kad jau mirštu. Mano širdis! - ji dramatiškai 
stvėrėsi sau už vienos krūties. - Ji taip greit plakė! Įsiskaudėjo galvą, 
pradėjo kraujuoti iš nosies, ir Vera išsigando. Ji sako: “Suk atgal, Eili- 
na, tuoj pat, tave nedelsiant reikia pristatyti ligoninėn!'' 

- Ką gi, šiaip taip aš apsigręžiau atgal - bemaž neprisimenu kaip, vi- 
sas pasaulis sukosi - ir tuo metu jau kraujavo man burna, iškrito du dan- 
tys. Nei iš šio, nei iš to! Ar girdėjote ką nors panašaus? 

- Ne, - pamelavo jis, galvodamas apie Elviną Ratledžą. - Kur tai at- 
sitiko? 

- Kaip, juk aš sakiau - mes važiavome aplankyti Merę Džaklin... 

- Taip, bet ar jūs jau buvote pačiame Heivene, kai blogai pasijutote? 
Ir kuriuo keliu važiavote? 

- O, aš suprantu! Ne, dar nebuvome privažiavę Heiveno. Artinomės 
prie jo senuoju Derio keliu. Per Troją. 

- Taigi arti Heiveno. 

- O, apie mylią nuo miesto ribos. Aš jau kurį laiką blogai jaučiausi, 
- bet nenorėjau pasakyti Verai. Tikėjausi, kad man praeis. 

Vera Anderson nesusirgo, ir tai trikdė Leandrą. Kažkas nesusieina, 
nekraujavo Veros nosis, jai neiškrito nė vienas dantis. 

- Ne, ji visai nesusirgo, - patvirtino misis Palsifer. - Nebent iš bai- 
mės. Manau, jai buvo baisu. Dėl manęs... Ir dėl savęs, kaip aš spėju. 

- Ką norite pasakyti? 

- Na, tas kelias siaubingai tuščias. Ji manė, kad aš tuoj nualpsiu. 
Mažne taip ir įvyko. Būtų praėję penkiolika, dvidešimt minučių, kol kas 
pravažiuotų. 

- Ji negalėjo jus parvežti? 

- Dieve sergėk, Džonai, Vera jau daugelį metų serga raumenų dist- 
rofija. Ant kojų ji nešioja didžiulius metalinius įtvarus - atrodo jie žiau- 
riai, kaip paimti iš kankinimų kameros. Kai matau ją su jais, kartais 
man norisi verkti. 


Rugpjūčio 15-ąją, be ketvirčio dešimtą ryto, Leandras įvažiavo į 
Troją. Jo skrandis buvo įsitempęs nuo laukimo ir, - būkime atviri, mie- 
lieji, - nuo šiokios tokios baimės. 

Aš galiu susirgti. Galiu susirgti, jeigu taip atsitiks, aš paliksiu apie 
devyniasdešimties pėdų ilgio padangų šliūžes ant plento, kol pasuksiu 
atgalios ir išsinešdinsiu iš šios zonos. Supratai? 

“Supratau, bose, - atsakė jisai sau. - Supratau, supratau". 

Taip pat tu gali netekti kelių dantų, įspėjo jisai save, bet kelių dantų 
netektis atrodė menka kaina už istoriją, kuri galbūt jam pelnys Pulice- 
rio premiją... ir, o tai lygiai tiek pat svarbu, tikrai privers pažaliuoti iš 
pavydo Deividą Braitą. 

Jis pervažiavo per Trojos miestuką, kur visa atrodė tvarkinga... ne- 
bent kiek labiau apsnūdę nei paprastai. Pirmas kibinklas normalioje da- 
lykų tėkmėje iškilo paviršiun apie mylią toliau į pietus, ir iš tos pusės, 
iš kurios jis mažiausiai tikėjosi. Jis klausėsi WZON stoties iš Bengoro. 
Staiga įprastinis stiprus AM diapazono signalas ėmė banguoti ir plau- 
kioti. Leandras išgirdo prie jos signalo prisimaišius dar vieną... ne, dvi... 
ne, tris... kitas stotis. Jisai susiraukė. Tai kartais pasitaikydavo naktimis, 
kai radiacinis atšalimas išplonina atmosferos sluoksnį ir paskatina radi- 
jo signalus sklisti toliau, bet jis niekad negirdėjo to atsitinkant rytą AM 
diapazone, netgi esant optimaliausioms radijo transliacijos sąlygoms, 
kurias trumpabangininkai radijo mėgėjai vadina “peršokiu". 

Pasukinėjo “Dodžo" radijo imtuvo rankenėlę ir nustebo, kai iš gar- 
siakalbių kabiną užpildė gausybė susikertančių transliacijų - rokenrolas, 

kantri ir vesternas, klasikinė muzika griaudėjo, stelbdami vienas kitą. 
Kažkur fone jis girdėjo, kaip Polis Harvis kelia į padanges “Amway". 
Pasuko diapazonų rankenėlę toliau ir tai, ką išgirdo, buvo tiek netikėta, 
jog jisai sustojo prie kelkraščio. Sėdėjo išpūtęs akis į radijo imtuvą. 

Kalbėjo japoniškai. 

Jisai sėdėjo ir laukė neišvengiamo paaiškinimo - “Ši japonų kalbos 
pamoka pradedantiesiems buvo jums pateikta padedant vietinei “Kya- 
nize Paint"? prekybos atstovybei" - ar ko nors panašaus. Diktorius baigė 
kalbėti. Tada pasigirdo “Beach Boys“ daina “Lik ištikimas savo mo- 
kyklai"'. Japoniškai. 

Drebančia ranka Leandras toliau gaudė stotis KHz diapazone. Ir čia 
daugmaž buvo tas pat. Kaip pasitaikydavo naktimis, balsų ir muzikos 
maišalynė vis stiprėjo, jam slenkant prie aukštesnių dažnių. Galiausiai 
maišalynė tapo tokia stipri, jog jį ėmė bauginti - nelyginant girdėjai ran- 
gantis aibę žalčių. Jis išjungė aparatą ir liko sėdėti už vairo išplėstomis 
akimis, kiek vibruojančiu kūnu - lyg žmogus, važiuojantis nedideliu 
greičiu. 

Kas gi tai? 

Kvaila spėlioti, kai atsakymas vos už šešių mylių priekyje... žinoma, 
tariant, kad jisai sugebės jį surasti. 

O, manau, tu jį surasi. Gali jis tau nepatikti, kai tą padarysi, betgi 
taip, manau, tu jį surasi visai nesunkiai. 

Leandras apsidairė aplink. Žolė pievoje iš dešinės buvo aukšta ir 
tanki. Kaip rugpjūčiui per aukšta ir per tanki. Matyt, birželio pradžioje 
pirmąsyk nušienauta. Kažkaip jam neatrodė, kad bus šienaujama ir rug- 
pjūtyje. Jis pažvelgė kairėn 1r išvydo apgriuvusią daržinę, supamą surū- 
dijusių automobilių dalių. 1957-ųjų metų “Studebekerio" palaikai iro 
žiojėjančioje daržinės angoje. Jo langai tartum stebeilijo į Leandrą. Ste- 
beilijančių žmonių nebuvo arba jis bent jų nematė. 

Labai tylus, mandagus balselis jo viduje, balselis vaiko, kuriam per 
kviestinę arbatėlę aiškiai tapo baisu, prašneko: 

Aš noriu namo, prašau. 

Taip. Namo pas mamą. Namo, kad dar suspėtų su ja pažiūrėti mui- 
lo operų. Ji apsidžiaugtų jam sugrįžus su savąja sensacija, o galgi dar 1a- 
biau - be jos. Jie sėdėtų, krimsnotų pyragėlius ir gertų kavą. Kalbėtųsi. 
Veikiau ji kalbėtų, o jis klausytųsi. Taip visados būdavo, ir, tiesą sakant, 
nėra tai blogai. Kartais mama įkyroka, bet su ja... 

Saugu. 

Taip, saugu. Tikrai. Saugu. O kad ir kas dedasi šią apsnūdusią vasa- 
ros popietę į pietus nuo Trojos, tatai anaiptol nėra saugu. 

Aš noriu namo, prašau. 

Teisingai. Tikriausiai būdavo metas, kai Vudvardas ir Bernšteinas* 
taip jausdavosi, kai Niksono vaikinai kaip reikiant juos paspausdavo. 
Tikriausiai taip jautėsi Bernardas Folas**, kai paskutinįsyk išlipo iš lėk- 
tuvo Saigone. Kada tu matai per televizijos naujienas korespondentus, 
dirbančius tokiuose karštuose taškuose kaip Libanas ar Teheranas, jie 
atrodo vien šalti, ramūs ir susikaupę. Televizijos žiūrovai neturi galimy- 
bės patikrinti jų šortų. 

Tenai yra medžiaga mano straipsniui, ir aš ją gausiu, o kai atsiimi- 
nėsiu Pulicerio premiją, galėsiu pasakyti, jog už ją esu dėkingas Deivi- 
dui Braitui... ir savo slaptajam Supermeno laikrodžiui. 

Jis vėl užvedė “Dodžo? variklį ir pajudėjo Heiveno linkui. 

Nenuvažiavo nė mylios, kai pasijuto blogai. Nusprendė, kad tai fizi- 
nės jo baimės apraiškos ir nekreipė dėmesio. Paskiau, kai ėmė darytis 
dar blogiau, jisai pasistengė prisiminti (kaip linkę elgtis žmonės, kai pa- 
tiria, kad pykinimas, įslinkęs skrandin nelyginant juodas debesėlis, ne- 
sirengia iš jo pasitraukti), ką šįryt valgęs. Bet dėl to nebuvo kam suvers- 
ti kaltę. Šiandien rytą atsikėlęs nejautė baimės, bet jį buvo apnikęs lau- 
kimo ir pakilios įtampos jausmas; todėl atsisakė įprastinės kiaušinienės 
su kumpiu ir pasitenkino arbata su sausu duonos skrebučiu. Tai ir vis- 
kas. 

Aš noriu namo! Balsas dabar skambėjo šaižiau. 

Leandras, nuožmiai sukandęs dantis, stūmėsi toliau. Sensacija Hei- 
vene. Jeigu jis nepateks į Heiveną, nebus ir sensacijos. Pats nepamatęs 
ir kitų nepritrenksi. OED. 

Mažiau nei mylią iki miesto ribos - diena išpuolė nejaukiai, mirtinai 
tyki - nuo užpakalinės sėdynės pasigirdo pypsintys, ūkčiojantys, zur- 
ziantys garsai, taip jį išgąsdinę, kad šūktelėjęs jisai vėl sustabdė mašiną 
šalikelėj. 

Atsigręžė atgal ir iš pradžių negalėjo patikėti tuo, ką mato. Turbūt tai 
haliucinacija, pamanė jis, haliucinacija, sukelta vis stiprėjančio pyki- 
nimo. 


* Woodward 1r Bernstein - “Washington Post“ reporteriai, 1971 m. pas- 
kelbę apie prezidento Niksono įsipainiojimą į “Watergate" aferą. 
** Bernard Fall - australų reporteris, sugrįžęs į Vietnamą tuoj prieš jį uži- 
mant komunistams 1975 m. nušviesti amerikiečių pasitraukimą. Netru- 
kus jis Vietkongo karių buvo nukautas. 

Kai praėjusį savaitgalį su savo motina viešėjo Halifakse, pasiėmė 
savo sūnėną Tonį pasivėžinti iki Deri Kvino. Tonis (kurį Leandras šir- 
dyje laikė neišauklėtu snarglium) sėdėjo ant užpakalinės sėdynės, užsi- 
ėmęs plastikiniu žaislu, šiek tiek panašiu į vaikišką telefoną. Tas žais- 
las vadinosi Merlinu ir veikė iš kompiuterinių mikroprocesorių. Buvo 
užprogramuotas keturiems ar penkiems paprastiems žaidimams, terei- 
kalaujantiems nedidelių atminties pastangų ir gebėjimo išskirti elemen- 
tariąsias matematines eilutes. Leandras prisiminė, kad juo dar buvo ga- 
lima žaisti kryžiukais ir nuliukais. 

Kaip ten būtų, Tonis, matyt, jį pamiršo pasiimti, 1 dabar ant užpa- 
kalinės sėdynės žaislas kraustėsi iš proto, jo raudonos švieselės užsižie- 
binėjo ir užgesinėjo kaip pakliuvo (ar tikrai kaip pakliuvo? o gal tik per 
greitai, kad jisai suskubtų pagauti dėsningumą?), vis palydimos nesudė- 
tingos serijos tų garsų. Jis veikė savaime. 

Ne... Ne. Aš krestelėjau į kokią nors duobę ar panašiai. Štai ir vis- 
kas. Jungiklis susijudino, ir žaislas ėmė veikti. 

Bet jam matėsi mažas juodas jungiklis jo šone. Buvo nustumtas į 
padėtį “Išj.". Bet Merlinas vis pypsėjo, ūksėjo ir zurzėjo. Priminė jam 
Las Vego lošimų automatą, išmokantį didelį laimėjimą. 

Daikčiuko plastikinė dėželė ėmė rūkti. Patsai plastikas sėdo... 
minkštėjo... skystėjo kaip vaškas. Švieselės blykčiojo vis greičiau... vis 
greičiau. Staiga visos švieselės iškart sužibo skaisčiai raudonai ir daik- 
čiukas išleido duslų, zurziantį garsą. Dėželė triokštelėjusi suskilo. Paži- 
ro plastikinių skeveldrų lietus. Sėdynės uždangalas po žaislu ėmė 
smilkti. 

Užmiršęs skrandį, Leandras atsiklaupė ant savosios sėdynės ir nub- 
loškė dėželę ant grindų. Kur gulėjo Merlinas, sėdynėje liko išdegus 
dėmė. 

Kas tai? 

Atsakymas visai be ryšio, mažne klyksmas: 

AŠ NORIU NAMO, TUOJAU PAT, PRAŠAU! 

"Gebėjimo išskirti elementariąsias matematines eilutes". Ar aš taip 
manau? Džonas Leandras, susikirtęs vidurinėje mokykloje iš bendro- 
sios matematikos? Tu rimtai? 

Nekreipk dėmesio, tik rūk greičiau IŠ ČIA. 

Ne. 

Vėl įjungė “Dodžo" pavarą ir pajudėjo toliau. Nuvažiavo mažiau nei 
dvidešimt jardų, kai staiga su beprotiška linksmybe pagalvojo: 

Gebėjimas izoliuoti elementariąsias matematines eilutes patvirtina 
egzistuojant bendrą atvejį, ar ne? Pagalvojus šitai būtų galima užrašyti 
taip: 


206 


ax(2)+bxy=cy(2)+dx+ey+7-0. 

Aha. Tai teisinga, jeigu a, b, c, d ir f konstantos. Aš taip manau. 
Aha. Tikrai. Bet negali leisti, kad a, b ar c būtų lygu 0, tai neabejotinai 
viską suknistų! O f tegul patsai savimi pasirūpina! Cha! 

Leandras juto, kad tuoj tuoj susivems, bet vis tiek neišlaikė ir šaižiai, 
pergalingai susijuokė. Tuo pat metu pajuto, kad jo smegenys tartum pa- 
kilo, išsiverždamos pro kaukolės stogą. Nors jis to ir nežinojo (kadangi 
šią nuobodžią matematikos dalį daugiausia prasnausdavo), bet ką tik 
buvo iš naujo atradęs bendrąją kvadratinę lygtį su dviem kintamaisiais, 
o tai iš tiesų gali būti pritaikyta elementariųjų matematinių eilučių kom- 
ponentams išskirti. Štai nuo ko išsipūtė smegenys. 

Po mirksnio kraujas pliūptelėjo jam iš nosies stebėtinai gausiu 
srautu. | 

Tuo baigėsi Džono Leandro pirmasis mėginimas patekti į Heiveną. 
Jis įjungė atbulinę pavarą ir, kol mašina krypuodama į šalis atbulom 
slinko keliu, jis užmetęs ranką ant priekinės sėdynės atkaltės ašarojan- 
čiomis akimis žvelgė pro užpakalinį langą, o kraujas vis pliaupė jam ant 
peties. 

Atbuline eiga nuriedėjo veik mylią, paskiau įsuko į kažkokį įvažiuo- 
jamąjį keliuką. Apžiūrėjo save. Marškiniai buvo permirkę krauju. Bet 
jis jautėsi geriau. Šiek tiek geriau, pasitaisė Leandras. Tačiau ilgiau ne- 
delsė; sugrįžo į Trojos miestuką ir pasistatė automobilį prie universali- 
nės parduotuvės. 

Jis įėjo vidun, tikėdamasis išvysti, kaip įprastinis sambūris senų dy- 
kinėtojų spokso į jo kruvinus marškinius su tylia jankiška nuostaba. Bet 
viduje buvo tik parduotuvės savininkas, ir šis visai neatrodė nustebęs - 
nei dėl kraujo, nei dėl Leandro klausimo, ar galima nusipirkti bent ko- 
kių marškinių. 

- Regis, paties nosis mažumėlę kraujavo, - švelniai pasakė krautuvi- 
ninkas ir pastūmė Leandrui krūvą trumparankovių sportinių marškinė- 
lių. “Nepaprastai platus pasirinkimas kaip tokiai mažai krautuvėlei", - 
pagalvojo Leandras - jis pamažu pradėjo atsigauti, nors galvą vis dar 
skaudėjo, o skrandį maudė ir suko. Kraujoplūdis iš nosies jį labai išgąs- 
dino. 

- Neapsirikote, - atsakė Leandras. Leido seniokui pasirausti po marš- 
kinėlius už jį, nes vis dar rankos buvo lipnios nuo džiūvančio kraujo. 
Marškinėliai buvo įvairaus dydžio, ant vienų puikavosi užrašas KUR, 
PO ŠIMTS, TOJI TROJA MEINO VALSTIJOJ? Ant kitų - omaras ir 
šūkis UODEGĄ VALGIAU GERIAUSIĄ, KOKIĄ TIK TROJOJ, 
MEINE, TU GAUSI. Dar kiti buvo su išpieštu didžiuliu mašalu, atro- 

dančiu kaip kosminė pabaisa. MEINO VALSTIJOS PAUKŠTIS, - ant 
šių skelbė užrašas. 

- Tikrai, turite daug marškinėlių, - pastebėjo Leandras, parodydamas 
į vidutinio dydžio marškinėlius su užrašu KUR, PO ŠIMTS. Pagalvojo, 
kad su omaru būtų įdomiau, bet užrašas tikriausiai savo užuomina įpyk- 
dytų motiną. 

- Aha, - linktelėjo krautuvininkas. - Reikia turėti daug. Parduodame 
daug. 

- Turistai? - Leandro mintys jau šuoliavo į priekį, bandydamos ats- 
pėti, kas toliau dėsis. Manė aptikęs kažką nepaprasta; dabar jis buvo įsi- 
tikinęs, kad tai kur kas nepaprasčiau, nei netgi jis pats manė. 

- Šiek tiek, - sutiko krautuvininkas. - Bet šią vasarą jų nedaug. Daž- 
niausia juos parduodu tokiems kaip tu žmonėms. 

- Kaip aš? 

- Aha. Žmonėms su kruvinomis nosimis. 

Leandras išsižiojęs išpūtė akis į krautuvininką. 

- Kraujuodami iš nosies, išsitepa marškinius, - paaiškino krautuvi- 
ninkas. - Kaip ir tu. Jiems reikia pasikeisti juos, 0 jeigu yra vietiniai, - 
kaip, spėju, tu, - neturi bagažo ir pamainos. Tad sustoja pirmoje pasitai- 
kiusioje vietoje ir perka naujus. Nesmerkiu jų. Jeigu man tektų vairuoti 
tokiais kruvinais marškiniais kaip tavo, susivemčiau. Kaipgi, šią vasarą 
čia pas mane lankėsi damos, - ir padoriai atrodančios damos, apsirengu- 
sios kaip iš vitrinos, - kurios smirdėjo it statinaitė Žarnų. 

Krautuvininkas sugageno, parodydamas visiškai bedantę burną. 

Leandras pamažu pratarė: 

- Padėkit man išsiaiškinti. Ir kiti žmonės sugrįždavo iš Heiveno 
kraujuojančiomis nosimis? Ne tik aš? 

- Tik tu? Po šimts, ne! Po paraliais! Tądien, kai laidojo Rūtą Makos- 
lend, aš pardaviau penkiolika marškinių! Per vieną dieną! Aš jau galvo- 
jau iš procentų pasitraukti poilsin ir persikelti gyventi į Floridą. 

Krautuvininkas vėl sugageno. 

- Visi jie buvo pašaliečiai, - pasakė taip, lyg tai viską turėtų paaiš- 
kinti - ir galbūt mintyse iš tiesų jam buvo aišku. - Porai iš jų vis dar 
pliaupė, kai čia atvažiavo. Nosys it fontanai! Kartais ir ausys taip pat. 
Po paraliais! 

- Ir niekas apie tai nežino? 

Seniokas gudriomis akutėmis nužvelgė jį. 

- Tu, sūneli, - tarė. 

LAIVO VIDUJE 


- Tu pasirengęs, Gardai? 

Gardneris sėdėjo priekiniame priebutyje ir žvelgė į 9-ąjį plentą. Bal- 
sas atskriejo iš už nugaros ir jam buvo lengva - pernelyg lengva - ne- 
leisti atminty šmėstelti bent šimtui prastų kino filmų iš kalėjimų gyve- 
Hi Tokios scenos visad prasideda, žinoma, prižiūrėtojui sumur- 
mant: Tu pasirengęs, Roki? 

Pasirengęs šitam? Tu turbūt juokauji. 

Jis atsistojo, apsisuko ir išvydo Bobės rankose įrangą, o veide - šyp- 
senėlę. Toje šypsenėlėje buvo kažkas supratinga, dėl to jinai jam nepa- 
tiko. 

- Kas nors juokinga? - paklausė jis. 

- Girdėjau tai. Girdėjau tave, Gardai. Galvojai apie senus filmus iš 
kalėjimų gyvenimo, - pasakė Bobė. - Ir paskiau tu pagalvojai: “Pasiren- 
gęs šitam? Tu turbūt juokauji". Pagavau visa tai, kas labai retai pasitai- 
ko... nebent tu sąmoningai stengiesi pasiųsti mintis, štai kodėl aš šypso- 
jaus. 

- Tu šniukštinėjai. 

- Taip. Ir tai darosi vis lengviau, - vis tebesišypsodama linktelėjo 
Bobė. 

Už savo irstančios minčių priedangos Gardneris pagalvojo: “Aš da- 
bar turiu ginklą, Bobe. Jis po mano lova. Gavau jį Pirmoje Reformuo- 
toje Tominokerių Bažnyčioje“. Tai buvo pavojinga... bet būtų dar pavo- 
jingiau nežinoti, kiek giliai dabar siekia Bobės gebėjimas “šniukštinėti"". 

Bobės šypsena kiek sutriko. 

- O čia kas buvo? - paklausė ji. 

- Tu man pasakyk, - atšovė jis, ir kai jos šypsenėlę ėmė keisti įtariai 
įdėmus žvilgsnis, lengvai pridūrė: - Na, na, Bobe, aš tik kiek pakutenau 
tavo nervus. Paprasčiausiai man buvo įdomu, ką tu čia turi. 

Bobė atnešė arčiau įrangą. Čia buvo du guminiai akvalangų antbur- 
niai, prijungti prie balionų, ir savos gamybos oro pralaidos reguliatoriai. 

- Mes užsidėsime juos, - pasakė ji. - Kai įeisim vidun. 

Vidun. | 

Vien tas žodis nutvilkė jo pilvą karščiu ir sukėlė visokių prieštarin- 
gų minčių - pagarbią nuostabą, siaubą, lūkestį, smalsumą, įtampą. Iš da- 

lies jautėsi nelyginant laukinis, pasirengęs įžengti į tabu Žemę; o iš da- 
lies - kaip vaikas Kalėdų rytą. 

- Vadinasi, oras ten viduje vis dėlto kitoks, - pastebėjo Gardneris. 

- Ne toks jau ir kitoks, - Bobė šįryt pasidažė atsainiai, matyt, nusp- 
rendusi, kad nebėra reikalo slėpti nuo Gardnerio spartėjančių fizinių po- 
kyčių. Gardneris aptiko, kad gali matyti, kaip juda liežuvis Bobės gal- 
voje, kai ji kalba... tiktai dabar jis ne visai buvo panašus į liežuvį. Ir Bo- 
bės akių vyzdžiai atrodė didesni, bet kažkokie nelygūs, plaukiantys, lyg 
žvelgtų į jį iš po vandens. Vandens su žalsvoku atspalviu. Pajuto, kaip 
jam persivertė skrandis. 

- Ne toks jau ir kitoks, - pasakė ji. - Tik... sudvisęs. 

- Sudvisęs? 

- Laivas buvo uždaras per dvidešimt penkis tūkstančius šimtmečių, 
- kantriai paaiškino Bobė. - Visiškai uždaras. Kai tik atidarysime liuką, 
mus nužudys plūstelėjęs blogas oras. Todėl eisime su šitais. 

- Kas juose? 

- Nieko kito kaip tik geras senutėlio Heiveno oras. Balionai maži - 
oro užteks keturiasdešimčiai, gal penkiasdešimčiai minučių. Tu prisisek 
jį prie diržo štai taip, matai? 

- Taip. | 

Bobė padavė jam vieną įrangos komplektą. Gardas prisisegė balio- 
ną prie diržo. Šitai darydamas, turėjo atkelti savo trumparankovius 
marškinėlius ir buvo labai patenkintas, kad nusprendė kol kas palikti 
45-o0 kalibro ginklą po lova. 

- Pradėk kvėpuoti užkonservuotu oru prieš pat man atidarant liuką, 
- perspėjo Bobė. - Kone pamiršau. Štai. Tam atvejui, jeigu tu pamirš- 
tum, - ji padavė Gardneriui porą kamštelių nosiai. Gardas susigrūdo 
juos džinsų kišenėn. 

- Gerai! - gyvai pasakė Bobė. - Taigi tu pasirengęs? 

- Mes iš tiesų ten einame? 

- Iš tiesų, - bemaž švelniai atsakė Bobė. 

Gardneris nervingai nusijuokė. Jo rankos delnai ir pėdos buvo šalti. 

- Po šimts, aš gerokai jaudinuosi, - tarė jis. 

- Ir aš, - nusišypsojo Bobė. 

- Taip pat aš bijau. 

Tuo pačiu švelniu balsu Bobė pasakė: 

- Nereikia, Gardai. Visa bus gerai. 

Kažkas tame tone privertė Gardą bijotis labiau negu bet kada anks- 
čiau. 

Jie sėdo į “Tomketą" ir tylomis nuplaukė per mirtinai nuščiuvusį 
mišką, vienintelį garsą kėlė tik baterijų dūzgesys. Abu jie nesikalbėjo. 
 Bobė privažiavo traktoriumi prie pašiūrės, ir juodu minutėlę pasto- 
vėjo, žvelgdami į styrančią iš tranšėjos sidabrinę lėkštę. Rytmečio sau- 
lė metė į ją ryškų, platų šviesos pluoštą. 

“Vidun", - vėl pagalvojo Gardneris. 

- Tu pasirengęs? - pakartojo klausimą Bobė. Eime, Roki - tik vienas 
stiprus iškrūvis, tu nieko nepajusi. 

- Aha, gerai, - kiek užkimusiu balsu atsiliepė Gardneris. 

Bobė slaptingai žvelgė į jį savo besikeičiančiomis akimis - tais plau- 
kiančiais, platėjančiais vyzdžiais. Gardneris tartum juto, kaip protiniai 
pirštai knebinėjasi po jo mintis, bandydami iškelti jas į paviršių. 

- Žinai, tas įėjimas vidun galėtų tave nužudyti, - galiausiai prašneko 
Bobė. - Ne oras - mes šį dalyką įveikėme, - ji nusišypsojo. - Supranti, 
keista. Penkios minutės su tais antburniais kokį nors pašalietį atjungtų, 
o pusė valandos - nužudytų. O mums padės išlikti gyviems. Ar tavęs tai 
nekutena, Gardai? 

- Taip, - sutiko jis, žvelgdamas į laivą ir stebėdamasis tuo, kas visą 
laiką kėlė jam nuostabą: Iš kur tu? Ir kiek ilgai turėjai skrieti naktimis, 
kol čia patekai? - Kutena. 

- Aš manau, tau bus viskas gerai, bet Žinai... - Bobė truktelėjo pe- 
čiais. - Tavo galva... toji plieno plokštelė kažkokiu būdu sąveikauja su... 

- Aš suvokiu riziką. 

- Na, jeigu taip... 

Bobė apsigręžė ir nuėjo prie tranšėjos. Gardneris minutėlę pasiliko 
vietoje, stebėdamas ją nutolstant. 

Aš suvokiu susijusią su plokštele riziką. Kas man mažiau aišku - tai 
rizika, susijusi su tavimi, Bobe. Ar. Heiveno orą gausiu įkvėpti, kai teks 
pasinaudoti ta kauke, ar ką nors panašaus į nervus paralyžiuojančias 
dujas? 

Bet šitai nesvarbu, tiesa? Burtai mesti. Ir niekas jam nesutrukdys pa- 
matyti, kas to laivo viduje, jeigu tik nuo jo tai priklauso - nei Deividas 
Braunas, nei visas pasaulis. 

Bobė pasiekė tranšėją. Atsisuko ir pažvelgė atgalios; pro senas pu- 
šis ir egles, kurios supo šią vietą, įkypai krentantys saulės spinduliai da- 
rė jos išdažytą veidą panašų į neryškią kaukę. 

- Eini? 

- Aha, - atsiliepė Gardneris ir nužingsniavo prie laivo. 

Nusileisti pasirodė netikėtai sudėtinga. Juokinga, bet lengviausia bū- 
davo pasikelti viršun. Tenai apačioje mygtukas buvo čia pat, iš tiesų ne 
toliau kaip “O" žymuo mobiliame telefone. O viršuje mygtuką sudarė 
įprastinis elektros jungiklis, įrengtas ant vieno iš baslių, prilaikančių pa- 
šiūrę, penkiasdešimt pėdų nuo tranšėjos krašto. Tiktai dabar Gardneris 
prisiminė, kaip iš tikrųjų buvo atšaukiama mašina; iki šiol nė vieno iš jų 
nejaudino faktas, kad rankas turėjo šiek tiek trumpesnes nei penkiasde- 
šimt pėdų. 

Kad pasikeltų ir nusileistų žemyn, jie jau ilgą laiką naudojosi lyno 
kilpa, tad laikė ją garantuota priemone. Stovėdami prie tranšėjos krašto 
juodu suvokė, kad niekad nebuvo leidęsi apačion drauge. Abu taip pat 
suvokė, bet nė vienas garsiai to nepasakė, kad galėtų leistis atskirai, pa- 
eiliui; kuriam nors valdant mygtukus iš apačios, visa būtų buvę gerai. 
Nė vienas to nepasakė, nes jiems buvo savaime suprantama, kad šį sy- 
kį, tik šį vienintelį sykį, juodu privalo leistis apačion drauge, kiekvienas 
įstatęs po koją į bendrą kilpą, apsikabinę vienas kitą per liemenį kaip 
įsimylėjėliai sūpuoklėse. Tai buvo kvaila; tiesiog kvaila, tiesiog pakan- 
kamai kvaila, kad būtų vienintelis teisingas sprendimas. 

Juodu pažvelgė vienas į kitą nepratardami nė žodžio - bet dvi min- 
tys išskrido ir susikryžiavo ore. 

(štai mudu pora koledžo absolventų) 

(Bobe kur aš paliksiu savo kairinį veržliaraktį) 

Bobės keista naujoji burna suvirpėjo. Ji nusisuko ir supurškė. Mirks- 
nį Gardnerio širdį užliejo senas šiltas jausmas. Tai buvo paskutinis kar- 
tas, kai jis 1š tiesų dar išvydo Senąją ir Nepatobulintąją Bobę Anderson. 

- Na, ar tu negali įrengti kilnojamąjį prietaisą keltuvui valdyti? 

- Galiu, bet neverta gaišti laiko. Turiu kitą idėją, - jos akys, mąslios 
ir skaičiuojančios, mirksnį slystelėjo Gardnerio veidu. Gardneriui tas 
žvilgsnis buvo ne visai suprantamas. Paskiau Bobė nuėjo prie pašiūrės. 

Gardneris kiek paėjėjo jai iš paskos ir išvydo, kaip Bobė atvertė pri- 
montuotos prie baslio žalios metalinės dėžės dangtį. Pagrabinėjo po 
įrankius ir visokį joje esantį šlamštą ir sugrįžo su tranzistoriniu radijo 
mmtuvu. Buvo mažesnis nei tie, kuriuos jo pagalbininkai pavertė Nau- 
jais ir Patobulintais sprogmenų paketais, kai Bobė sveiko. Šitas radijo 
imtuvas, labai mažas, Gardneriui dar buvo nematytas. 

“Vienas iš jų praeitą naktį jį čia atvežė", - pamanė jis. 

Bobė ištraukė trumpą anteną, įstatė į aparato plastikinę dėželę ša- 
kutę, o sau į ausį - kaištuką. Gardas tučtuojau prisiminė Frimeną Mosą, 

genantį pumpuojamąją įrangą nelyginant dramblių dresuotojas - savo 
didžkius globotinius po cirko areną. 

- Tai ilgai neužtruks, - Bobė nukreipė anteną savo sodybos linkui. 
Gardneriui tartum pasigirdo žemas, galingas zurzesys - sklindantis ne 
per orą, bet kažkaip viduje oro. Mirksnį jo galvoje sugrumėjo muzika, 
o kaktos vidurį nusmelkė skausmas, lyg per greitai atsigėrus pernelyg 
šalto vandens. 

- Kas toliau? 

- Lauksime, - atsakė Bobė ir pakartojo: - Tai 1lgai neužtruks. 

Jos mąslus žvilgsnis vėl nuslydo Gardnerio veidu, ir šįsyk jam pasi- 
rodė, jog suprato tą žvilgsnį. “Ji nori, kad aš kažką pamatyčiau. Ir šit 
pasitaikė proga man tai parodyti". 

Jis atsisėdo netoliese tranšėjos ir aptiko kišenėlėje ant krūtinės labai 
seną cigarečių pakelį. Buvo likę dvi, viena perlūžusi, kita sulinkus, bet 
sveika. Užsidegė ją ir susimąstęs užsirūkė, tiesą sakant, nelabai apgai- 
lestaudamas dėl šios gaišaties. Tai suteikė jam galimybę dar sykį per- 
žiūrėti savo planus. Žinoma, jeigu įžengęs pro tą apvalų liuką kristų 
vietoje negyvas, tatai šiek tiek sutrikdytų šiuos planus. 

- Ak, pagaliau štai! - šūktelėjo Bobė atsistodama. 

Gardas irgi atsistojo. Apsidairė aplink, bet iš pradžių nieko nepa- 
matė. 

- Štai tenai, Gardai. Take, - Bobė kalbėjo su pasididžiavimu mergy- 
tės, besipuikuojančios savo pirmuoju laiveliu iš muilinės. Gardneris ga- 
liausiai išvvdo ir pradėjo juoktis. Po teisybei, visai nenorėjo juoktis, bet 
nepajėgė susiturėti. Jis vis manė, kad yra apsipratęs su naujuoju Heive- 
no tamkartinio supermokslo pasauliu, ir šit paskiau vis kokia nors keis- 
ta nauja kombinacija jį kulvirsčiom sugrąžindavo į triušio urvą. Kaip 
dabar. 

Bobė šypsojosi, bet nežymiai, išsiblaškiusi, tartum Gardnerio juokas 
jai visai nieko nereikštų. 

- Išties, atrodo gana keistai, bet savo jis padarys. Patikėk manimi. 

Tai buvo “Electrolux" dulkių siurblys, kurį jis matė stoginėje. Ne 
riedėjo žeme, bet sklendė kiek viršum jos, besisukančiais savo baltais 
ratukais. Jo šešėlis ramiai skriejo šalimais iš vienos pusės nelyginant 
paleisto nuo pavadžio takso. Iš jo galo, kur normaliame pasaulyje turė- 
tų būti vakuuminė žarna, “V"' raidės pavidalu styrojo dvi plonutėlės vie- 
los. “Tai antena", - pamanė Gardneris. 

Dabar siurblys nutūpė, jeigu galima pavadinti nutūpimu nusileidimą 
ant žemės iš trijų colių aukščio, ir kasinėjimų vietos gruntu nuriedėjo 
prie pašiūrės, palikdamas paskui save siauras vėžes. Sustojo prie jun- 
giklio dėžes, iš kurios buvo valdomas keltuvas. 

- Žiūrėk, - pasakė Bobė tuo pačiu patenkintu mergytės, besipuikuo- 
jančios savo muilinės laiveliu, balsu. 

Kažkas kliktelėjo. Suburzgė. Ir plona juoda virvelė ėmė rangytis iš 
dulkių siurblio šono kaip virvė iš pintinės indiškame fokuse. Tačiau tai 
nebuvo virvė, pastebėjo Gardneris; tai buvo koaksialinio kabelio at- 
karpa. 

Jis kilo oran... aukštyn... aukštyn... aukštyn. Pasiekė jungiklių dėžę 
ir nuslinko prie jos priekio. Gardnerį apėmė pasidygėjimas. Tartum ste- 
bėtų kažką panašų į šikšnosparnį - aklą daiktą su savos rūšies radaru. 
Aklą daiktą, galintį... galintį ieškoti. 

Kabelio galas surado mygtukus - juodą, kuris paleisdavo keltuvą že- 
myn arba aukštyn, raudoną, kuris jį sustabdydavo. Palietė juodąjį ir 
staiga pastiro. Juodasis mygtukas gražiai pokštelėjo gilyn. Motoras už 
pašiūrės suburzgė ir lyno kilpa ėmė slysti žemyn tranšėjon. 

Kabelis atsileido. Dabar pasislinko prie raudono “Stop" mygtuko, 
įsitempė, nuspaudė jį. Kai motoras užgeso, - pasilenkęs Gardneris pa- 
matė lyno kilpą, tabaluojančią į iškasos sieną maždaug dvylika pėdų že- 
miau, - kabelis pasikėlė ir vėl nuspaudė juodąjį mygtuką. Motoras vėl 
suburzgė. Lynas sugrįžo aukštyn. Kai jis pasiekė tranšėjos viršų, moto- 
ras automatiškai išsijungė. 

Bobė pasisuko į jį. Šypsojosi, bet jos akys žvelgė įtariai. 

- Štai, - tarė. - Dirba puikiai. 

- Neįtikėtina, - pasakė Gardneris. Kabeliui spaudinėjant mygtukus, 
jo akys be paliovos lakstė nuo Bobės prie “Electrolux?'o"' ir atgal. Bo- 
bė negestikuliavo su radijo aparatu kaip tą darė Frimanas Mosas su sa- 
vo parankiniu radiju, bet Gardneriui pasisekė pastebėti ją nežymiai su- 
siraukiant nuo susikoncentravimo ir nuleidžiant akis mirksnį prieš 
koaksialiniui kabeliui nuslystant nuo juodojo mygtuko prie raudonojo. 

Atrodo kaip mechaninis taksas viename iš tų baisiai šmaikščių Ke- 
lio Friso mokslinės fantastikos paveikslų. Štai į ką tai panašu, tačiau tai 
ne robotas, anaiptol. Neturi smegenų. Bobė jo smegenys... ir ji nori, 
kad aš tai žinočiau. 

O tenai stoginėje stovėjo surikiuota palei sieną daugybė tokių racio- 
nalizuotų prietaisų. Vienas iš jų, prie kurio jo protas bandė apsistoti - tai 
skalbiamoji mašina su bumerangine antena. 

Stoginė. Tatai užduoda velniškai įdomų klausimą. Gardas prasižio- 
jo paklausti... ir vėl užsičiaupė, podraug visomis išgalėmis stengdama- 
sis sutirštinti priedangą savo mintims. Jautėsi kaip Žmogus, vos nenu- 
žengęs į tūkstančio pėdų pragarmę, bespoksodamas į gražų saulėlydį. 

Namie nieko nėra, - bent kiek aš žinau, - o stoginė užrakinta iš lau- 
ko. Tad kaipgi Ištikimasis Dulkių Siurblys išsmuko laukan? 

Jis vos per mirksnį to nepaklausė Bobės, bet prisiminė, kad ji nemi- 
nėjo, iš kur atsirado “Electrolux". Gardneris staiga užuodė savo paties 
prakaitą - aitrų ir bjaurų. 

Pažvelgė į Bobę ir išvydo, kad ši Žiūri į jį su ta nežymia irzlia šyp- 
senėle, kuri reiškė, kad ji Žino, kad jis galvoja... tik nežino ką. 

- Beje, iš kur tas daikčiukas atsirado? - paklausė Gardnens. 

- O... buvo čia netoliese, - Bobė neapibrėžtai pamosikavo ranka. - 
Svarbiausia, kad jis veikia. Tai tiek dėl tos netikėtos delsos. Na, eisim? 

- Puiku. Aš tik tikiuosi, kad to daikčiuko baterijos nenusės, kai mes 
būsim ten apačioj. 

- Aš.esu jo baterija, - pasakė ji. - Ir kol man viskas gerai, tu galėsi 
vėl pasikelti aukštyn, Gardai. Tvarka? 

Šitaip apsidraudei. Taip, manau, suprantu. 

- Tvarka, - pasakė jis. 

Abu nuėjo prie tranšėjos. Bobė nusileido lynu apačion pirma, o ka- 
belis, kylantis iš “Electrolux'o"? šono, spaudinėjo mygtukus. Kilpa su- 
grįžo aukštyn, ir Gardneris įsistojo į ją, prisilaikydamas lyno, kai šis vėl 
ėmė leistis žemyn. 

Metė paskutinįsyk žvilgsnį į seną, susidėvėjusį “Electrolux?ą"" ir vėl 
pagalvojo: “Kaip, velniai rautų, jis išsmuko laukan?“ 

Ir pagaliau jis ėmė slinkti žemyn į tranšėjos prieblandą su drėgnu 
minerališku įmirkusios uolienos kvapu, o jam iš kairės lygus laivo pa- 
viršius kilo vis aukštyn ir aukštyn nelyginant dangoraižio be langų 
siena. 

Gardas nužengė nuo kilpos. Jis ir Bobė stovėjo petys į petį priešais 
apskritos įrėžos apibrėžtą liuką, kuris atrodė nelyginant didžiulis iliumi- 
natorius. Gardneris pasijuto negalįs atitraukti akių nuo išgraviruoto ant 
jo simbolio. Lyg prisimintų kažką iš ankstyvosios vaikystės. Portlendo 
priemiestyje, kur jis užaugo, tada pasireiškė difterijos protrūkis. Du vai- 
kai numirė, ir sveikatos skyrius paskelbė karantiną. Jis prisiminė, kaip 
ėjo į biblioteką, saugiai už rankos vedamas motinos, ir pakely ant lau- 
kųjų namų durų buvo prikabinti ženklai su riebiomis juodomis raidėmis 
užrašytu vis tuo pačiu žodžiu. Jis paklausė motiną, ką tas žodis reiškia, 
ir ši atsakė, kad jis reiškia namuose esant ligą. Tai geras žodis, paaiški- 
no ji, nes perspėja žmones neiti vidun. Jeigu jie įeitų, toliau sakė ji, ga- 
lėtų užsikrėsti ir išplatinti ligą. 

- Tu pasirengęs? - paklausė Bobė, pertraukdama jo mintis. 

- Ką tai reiškia? - jis parodė į simbolį ant liuko. 

- Birmietišką skustagalvį, - Bobė nusišypsojo. - Pasirengęs? 

- Ne... bet, manau, kada nors labiau nebūsiu. 

Jis pažvelgė į prisegtą prie diržo balioną ir vėl užklausė save, ar tik 
neįkvėps nuodo, kuris iškart suplėšys jo plaučius. Veikiausiai ne. Tai 
numatyta kaip atlygis jam. Vienas apsilankymas Švenčiausiojon Šven- 
tovėn prieš tai, kai kartą jis visiems laikams bus ištrintas iš lygties. 

- Gerai, - tarė Bobė, - aš jį atidarysiu... 

- Tu ketini pagalvoti, kad jis atsidarytų, - pataisė Gardas, žvelgda- 
mas į kaištuką Bobės ausy. 

- Taip, - atsainiai atsakė Bobė, tartum klaustų “Ką gi dar?" - Jis 
prasivers kaip vyzdys. Lyg sprogimo banga išsiverš blogas oras... 1r kai 
aš sakau blogas, aš tikrai turiu galvoje blogą. Kaip tavo rankos? 

- Ką nori tuo pasakyti? 

- Neprakirstos? 

- Kas buvę, dabar jau pasidengę šašais, - jis ištiesė rankas nelyginant 
mažas berniukas, pateikdamas jas priešpietinei motinos apžiūrai. 

- Gerai, - Bobė išsitraukė iš užpakalinės kišenės porą medvilninės 
medžiagos darbinių pirštinių ir užsimovė jas. Į klausiamą Gardo žvilgs- 
nį atsakė: - Ant dviejų pirštų landuonys. Gali to nepakakti - tačiau tik 
gali. Kai išvysi liuką pradedant vertis kaip vyzdį, Gardai, užsimerk. 
Kvėpuok iš baliono. Jeigu nors kiek užsitrauksi to, kas išsiverš iš laivo, 
žūsi taip pat greitai kaip nuo “Dran-O"* mišinio. 

- Aš įtikintas, - pasakė Gardneris. Įsikišo burnon akvalanginį kan- 
diklį, 0 į nosį - kamštukus. Bobė padarė tą pat. Gardneris girdėjo/juto 
smilkiniuose labai greitai tvinkčiojant pulsą, lyg kas tapšnotų vienu 
pirštu priduslintą būgną. 

Štai... Štai pagaliau. 

- Pasirengęs? - paskutinįsyk paklausė Bobė. Iškreiptas kandiklio, žo- 
dis nuskambėjo kaip Elmerio Fado**: Paengęs? 

Gardneris linktelėjo. 

- Prisimeni? Fiimini? 

Gardneris vėl linktelėjo. 

Dėl Dievo meilės, Bobe, eime! 


* Chemikalas, užsikimšusioms virtuvės kriauklėms pravalyti. Susideda iš 
natrio hidroksido ir aliuminio mišinio. | 
** Vaikiškų animacinių filmų personažas - mažas Žmogeliūkštis, visų pa- 
juokos objektas. 

Bobė linktelėjo. 

Tvarka. Būk pasirengęs. 

Nespėjus jam paklausti kam, tasai simbolis staiga išsiskyrė į šalis 
kreivėmis, ir Gardneris su giliu, bemaž liguistu jauduliu susivokė, jog 
liukas veriasi. Pasigirdo aukštas, plonas, cypiantis garsas, lyg kas ilgą 
laiką rūdijęs ramybėj būtų vėl pajudėjęs... bet labai nenorom. 

Jis pamatė Bobę pasukant prie jos diržo pritvirtinto baliono sklendę. 
Gardas padarė tą pat, paskiau užsimerkė. Po mirksnio į veidą jam plūs- 
telėjo švelni vėjo srovė, nublokšdama nuo kaktos išdrikusius plaukus. 
Gardneris pagalvojo: “Mirtis. Tai mirtis. Mirtis pralėkė pro mane, už- 
pildydama šią tranšėją nelyginant chloro dujos. Kiekvienas mikrobas 
ant mano odos jau miršta". 

Jo širdis daužėsi gerokai per greitai, ir jis iš tikrųjų pradėjo svarsty- 
ti, ar dujų srautas (kaip dujų srautas iš karsto, išsigandęs jo protas pa- 
kuždėjo) vis tiek kaip nors jo nežudo, bet čia pat susizgribo, kad yra su- 
laikęs kvapą. 

Įkvėpė pro kandiklį. Laukė, ar šitai jo nenužudys. Nenužudė. Nors 
ir sauso, suplėkusio skonio, bet visai įmanoma kvėpuoti. 

Keturiasdešimt, galbūt penkiasdešimt minučių oro. 

Lėčiau, Gardai. Kvėpuok lėčiau. Kad ilgiau užtektų. Nepūškuok. 

Jis ėmė kvėpuoti lėčiau. 

Bent bandė tai daryti. 

Paskiau tas aukštas, cypiantis garsas liovėsi. Oro srautas, plūdęs į jo 
veidą, susilpnėjo ir galiausiai visai išnyko. Gardneris praleido amžiny- 
bę tamsoje, užmerktomis akimis stovėdamas prieš atvirą liuką. Vienin- 
telis garsas buvo duslus jo širdies bilsmas ir švokščiantis oras pro balio- 
no pralaidos reguliatorių. Burnoje jis jau juto gumos skonį - buvo per- 
nelyg stipriai suleidęs dantis į akvalango kandiklio gumeles. Privertė 
save nusiraminti ir atsipalaiduoti. 

Galop amžinybė baigėsi. Aiški Bobės mintis įsiskverbė jam į są- 
monę: 

Tvarka... turėtų būti tvarka... Gali atverti tas kūdikėlio žydrukes, 
Gardai. 

Kaip vaikas staigmenų vakarėlyje Džimas Gardneris tą ir padarė. 


Jis žvelgė į koridorių. 
Buvo visiškai apvalus, išskyrus trapo iškyšą per pusę sienos aukščio 
viename šone. Tokia padėtis atrodė visai neteisinga. Vieną beprotišką 

mirksnį įsivaizdavo tominokerius kaip bjaurias protingas muses, lipnio- 
mis letenėlėmis rėplinėjančias šiuo trapu. Paskiau logika vėl paėmė vir- 
šų. Trapas buvo pasviręs, visa buvo pasvirę, kadangi laivas buvo pak- 
rypęs kampu. 

Švelnus gaisas švytėjo nuo apvalių, lygių sienų. 

“Jokių nusėdusių baterijų, - pagalvojo Gardneris. - Čia veikia iš tie- 
sų ilgo patvarumo daikčiukai, - jis žvelgė į koridorių už liuko su gilia, 
tikra nuostaba. - Tai gyva. Netgi po visų tiekos metų. Tebegyva''. 

Aš einu vidun, Gardai. Tu eini? 

Pabandysiu, Bobe. 

Ji įžengė vidun, palenkdama galvą, kad neatsitrenktų į viršutinįjį liu- 
ko išlinkį. Gardneris mirksnį padvejojo, kandžiodamas guminius kau- 
kės laikiklius burnoje, paskiau nusekė iš paskos. 

Stojo begalinės kančios minutėlė - jis veikiau pajuto nei išgirdo, 
kaip radijo laidos užpildė jo galvą. Ir ne viena, o tartum visos pasaulio 
radijo stotys mirksnį suklykė jo smegenyse. 

Paskiau tai dingo - paprasčiausiai dingo. Jis pagalvojo, kad lygiai 
taip pat nuščiūva radijo transliacijos, kai įvažiuoji į tunelį. Jis įžengė į 
laivą, ir visos išorinės laidos buvo užslopintos. Bet ne tik išorinės lai- 
dos, tuoj pat susivokė jisai. Bobė žvelgė į jį, aiškiai siųsdama mintį - 
Tau viskas gerai? kaip spėjo Gardneris, tačiau tiktai spėjo. Savo galvo- 
je nebegalėjo girdėti Bobės. 

Pagautas smalsumo, jis pasiuntė atsakymą: Man viskas gerai, pir- 
myn! 

Bobės klausiama išraiška nepakito - šioje srityje ji buvo kur kas stip- 
resnė už Gardnerį, bet irgi nieko nepagavo. Gardneris pamojo jai ženg- 
ti toliau. Kiek palūkėjus, ji linktelėjo ir pajudėjo 1š vietos. 

Juodu nuėjo koridoriumi dvidešimt žingsnių. Bobė žengė nedvejo- 
dama, nedvejojo ir kai jie priėjo apvalų vidinį liuką, įrengtą plokščio 
trapo paviršiuje jiems iš kairės. Šis liukas, apie trijų pėdų skersmens, 
žiojėjo atdaras. Neatsigręždama į Gardnerį, Bobė įlindo į jį. 

Gardneris kiek stabtelėjo, žvelgdamas atgal į švelniai apšviestą ko- 
ridorių. Liukas laukan liko ten užpakalyje - apvalus iliuminatorius, at- 
siveriantis į tranšėjos prietemą. Paskiau nusekė įkandin. 

Prie naujojo koridoriaus, ganėtinai siauro, kad galėtum pavadinti jį 
tuneliu, buvo pritvirtintos kopetėlės. Gardneriui ir Bobei jų neprireikė - 
dėl laivo padėties koridorius driekėsi bemaž horizontaliai. Jie nušliau- 
žė ropomis, kartkartėmis užkliūdami nugara už kopetėlių. 

Kopetėlės sukėlė Gardneriui nerimą. Jų skersiniai buvo atstu vienas 
nuo kito mažne keturias pėdas - tai vienas dalykas. Žmogui - netgi 1a- 
bai ilgakojui - būtų buvę sunku jais lipti. Antras dalykas dėl tų laiptelių 
dar labiau trikdė: kiekvienas iš jų per vidurį turėjo gilų pusmėnulinį iš- 
linkį, mažne įrantą. 

“Taigi tominokeriai turėjo iš tiesų bjauriai įdubusią pėdų keltį, - pa- 
manė jis, klausydamasis savo švokščiančio alsavimo. - Tai bent, Gar- 
dai!" Bet vaizdas, kuris atėjo jam galvon, buvo ne plokščios pėdos ar 
įdubusios kelties; vaizdas, kuris švelniai ir podraug su paprasta, nenu- 
neigiama įtaiga įsismelkė jam galvon, išryškino kažkokį visai neregėtą 
padarą, lipantį tomis kopėčiomis, padarą su vieninteliu storu nagu ant 
kiekvienos pėdos - nagu, tiksliai atitinkančiu tuos išlinkius, jam lipant 
kopėčiomis... 

Staiga apvalios, blausiai apšviestos sienos tartum ėmė iš visų pusių 
glaustis, ir jam teko kovoti su baisiu klaustrafobijos antplūdžiu. Taip, 
tominokeriai čia, ir vis dar gyvi. Bet kurią akimirką gali pajusti, kaip 
stora, nežmogiška ranka apsivynios jam apie kulkšnį... 

Prakaitas graužė akis. 

Nieko. Nieko, Gardai. Valdykis! 

Bet jie buvo čia. Galbūt mirę - bet kažkaip vis tiek gyvi. Pirmiausia 
Bobėje. Bet... 

Bet tu privalai pamatyti, Gardai. Na, EIK! 

Jis.vėl pradėjo ropoti. Matė, kaip palieka ant metalo prakaituotus 
delnų atspaudus. Žmogaus delnų atspaudus to dievažin iš kur atkeliavu- 
sio daikto viduje. 

Bobė pasiekė praėjimo Žiomenis, persivertė ant pilvo ir dingo iš 
akių. Gardas nusekė iš paskos, stabtelėjo prie angos pasižiūrėti. Atsivė- 
rė plati atvira erdvė, šešiakampės formos, kaip didelė ląsta bičių avily- 
je. Dėl katastrofos ji irgi buvo pakrypusi keistu kampu nelyginant ko- 
kiame pramogų atrakcione. Sienos skleidė švelnią bespalvę šviesą. Sto- 
ras kabelis driekėsi iš tarpiklio grindyse, susiskaidydamas į pustuzinį 
plonesnių kabelių, ir kiekvienas iš jų baigėsi komplektu daikčiukų, pa- 
našių į porą ausinių su išsipūtusiu centru. 

Bobė į tai nežiūrėjo. Žvelgė į kampą. Gardneris pasekė jos žvilgsniu 
ir pajuto, kad skrandis jam sunksta. Galva apsvaigus ėmė plaukti, širdis 
sudrebėjo. 

Tuo metu, kai laivas trenkėsi į žemę, jie visi buvo susispietę apie 
vairą ar kokį kitą velnią. Galbūt iki pat galo stengėsi išlyginti savo smy- 
gį, bet nepasisekė. Ir čia liko bent du ar trys jų, nublokšti į tolimąjį kam- 
pą. Sunku nusakyti, kaip jie atrodė - buvo pernelyg susipynę vienas su 
kitu. Laivas trenkėsi, nusviesdamas juos į tą patalpos galą. Ten jie ir te- 
begulėjo. 

“"Tarpžvaigždinio ekipažo katastrofa, - silpdamas pagalvojo Gardne- 
ris. - Ar tai viskas, ateivi iš Alfos?“ 

Bobė nėjo artyn prie tų rudų pavidalų, suvirtusių kupeton žemiausia- 
me tos keistos, tuščios patalpos kampe. Gardneris pabandė suprasti, ką 
ji galvoja ir jaučia, bet jam nepavyko. Jis persivertė ant pilvo ir taip pat 
atsargiai nuslinko per praėjimo briauną žemyn. Baugščiai žengdamas 
pasvirusiomis grindimis, prisijungė prie jos. Bobė pažvelgė į jį savo 
keistomis naujomis akimis, - “Kaip aš jai atrodau pro tąsias naujas 
akis?“ - pagalvojo Gardneris, - ir paskiau vėl į susipynusius palaikus 
kampe. Jos delnai tai tiesėsi, tai gniaužėsi. | 

Gardneris pajudėjo tų padarų linkui. Bobė sugriebė jį už alkūnės. 
Nesąmoningai Gardneris nusipurtė jos gniaužto. Privalo į juos pažiūrė- 
ti. Jautėsi kaip vaikas, traukiamas prie atviro kapo, kupinas baimės, bet 
vis tiek jaučiąs poreikį prieiti artyn. Privalo pažiūrėti. 

Gardneris, užaugęs pietiniame Meine, perkirto tai, ką jis laikė esant 
- nepaisant visiško dykumo - tarpžvaigždinio erdvėlaivio vairine. Grin- 
dys po kojomis jam atrodė lygios it stiklas, bet guminiai sportbačių pa- 
dai gerai su jomis kibo. Negirdėjo nė garso, išskyrus savo paties šiurkš- 
tų alsavimą, uodė tiktai dulkiną Heiveno orą. Pasvirusiomis grindimis 
nuėjo prie kūnų ir pažvelgė į juos. 

“Štai jie, tominokeriai, - pagalvojo jis. - Bobė ir kiti neatrodys visiš- 
kai taip kaip jie, kai užbaigs savo “tapsmą"', galbūt dėl aplinkos povei- 
kio, o galbūt dėl to, kad - kaip tatai pavadinti? kontrolinės grupės? - pir- 
minė fiziologinė sandara lemia šiek tiek skirtingą išvaizdą kaskart, kai 
šitai atsitinka. Bet vis tiek kažkoks giminingas panašumas išlieka. Gal 
tai ir ne originalai... Bet labai arti to. Šlykštūs krušniai"". 

Jį užliejo baimė... siaubas... pasišlykštėjimas iki pat kaulų smegenų. 

Naktį gūdžią, naktį tamsią, netvirtas balsas suskambo jam mintyse, 
tominokeriai ten beldžias trankiai. 

Iš pradžių jam pasirodė, kad jų ten penki, bet iš tikrųjų buvo keturi 
- vienas dviem dalimis. Regis, nė vieno jų - jo, jos ar to - mirtis nebuvo 
lengva ar bent rami. Jų veidai buvo bjaurūs, ilgasnukiai. Akys aptrauk- 
tos kataraktų balčiu. Lūpos prašieptos vienoda pikta grimasa. 

Jų oda buvo žvynuota, bet permatoma - jis galėjo įžiūrėti sustingu- 
sius raumenis, persikryžiuojančius apie žandikaulius, smilkinius ir 
kaklus. 

Jie neturėjo dantų. 


Bobė priėjo prie jo. Gardas matė jos veide baimę - bet ne pasišlykš- 
tėjimą. 

“Tai dabar jos dievai, ir retai kada - jeigu išvis - savi dievai kam 
nors yra šlykštūs, - pagalvojo Gardneris. - Tai dabar jos dievai, ir kodėl 
gi ne? Jie padarė ją tokią, kokia dabar yra“. 

Jis parodė pirštu į kiekvieną iš jų paeiliui, pamažu kaip instrukto- 
rius. Jie buvo nuogi, ir jų žaizdos aiškiai matėsi. Tarpžvaigždinio ekipa- 
žo katastrofa, taip. Bet jam nesitikėjo, kad tai įvyko dėl kokio nors me- 
chaninio gedimo. Tie keisti žvynuoti kūnai buvo sukapoti, išvagoti Žio- 
jėjančių kirčių. Viena šešiapirštė ranka vis tebelaikė sugniaužus kažką 
tokį, kas atrodė lyg peilis su apskrita geležte. 

“Pažvelk į juos, Bobe“, - pagalvojo jis, nors ir žinojo, kad čionai 
Bobė negalėjo skaityti jo minčių, net jeigu jis ir visiškai atsivertų. Ro- 
dė tai čia - į prašieptą burną, įkniubusią kito padaro gerklėn, tai ten - į 
žiojėjančią žaizdą storoje nežmogiškoje krūtinėje, ar ten - į peilį, vis dar 
sugniaužtą vienoje rankoje. 

Pažvelk į juos, Bobe. Nereikia būti Šerloku Holmsu, kad suprastum, 
jog jie kovojo. Čia, šioje senoje vairinėje turėjo smagias smok-ir-išnešk 
peštynes. Tavo dievams nė kiek nerūpėjo tieji "sėskim ir susitarkim" 
šikniekiai. Jie atsakančiai, iš peties čaižė vienas kitą. Galbūt prasidėjo 
tai kaip ginčas - nutūpti čia ar nenutūpti, arba galbūt - ar reikėjo smog- 
ti iš kairės Kentauro Alfai. Šiaip ar taip, rezultatai tie patys. Pameni, 
kaip mes visad spėliodavome, kokia tai bus technologiškai toli pažengu- 
sių būtybių rasė, jeigu kada nors sueis į kontaktą su mumis? Manėme, 
kad bus išradingi kaip misteris Burtininkas ir išmintingi kaip Robertas 
Jangas iš “Tėtukas žino geriausiai". Ką gi. Štai tiesa, Bobe: laivas nuk- 
rito, nes jie kovojo tarp savęs. Ir kur yra blasteriai, feizeriai, transpor- 
tacijos patalpa*? matau tik vieną peilį. Kiti naudojosi veidrodžiais... ar 
savo plikomis rankomis... ar tais ilgais nagais. 


* Terminai iš filmo “Žvaigždžių žygis" (Space Trek). Kosmoso keliauto- 
jai turėjo ginklus, galinčius bet ką susprogdinti (blast), žmogų susting- 
dyti (phase); transportacijos patalpa - vieta erdvėlaivyje, kur žmonės gali 
būti išskaidyti molekulėmis ir pasiųsti bet kurion kiton vieton. 

Bobė nusisuko, rūgščiai susiraukdama, - kaip mokinė, kuri nenori 
klausytis pamokos, kaip mokinė, kuri, po teisybei, nusprendusi jos ne- 
siklausyti. Buvo bepasitraukianti. Gardneris sugriebė ją už rankos ir su- 
sigrąžino atgal. Parodė į kojas. 

Jeigu Briusas Li būtų turėjęs tokią kojelę, per savaitę būtų nužudęs 
tūkstantį žmonių, Bobe. 

Tominokerių kojos buvo groteskiškai ilgos - tuo jie priminė Gardne- 
riui tuos vyrukus, kurie užsidėję kojokus ir Dėdės Semo kostiumus žŽy- 
giuoja per Liepos ketvirtosios paradus. Raumenys po pusiau permato- 
ma oda buvo ilgi, gysloti, pilki. Pėdos siauros ir nepasakytum, kad gau- 
siai pirštuotos. Veikiau kiekviena pėda baigėsi tuo vienu storu, chitini- 
niu sulinkusiu nagu nelyginant paukščių pentinas. Panėšėjo į gigantiš- 
ko maitvanagio pėdą. 

Gardneris pagalvojo apie įdubas kopėčių skersiniuose ir sudrebėjo. 

Pažvelk, Bobe. Matai, kokie tamsūs nagai. Tai kraujas ar dar kas 
nors, ką savo viduje turėjo. Jis ant jų nagų, nes tai jais padaryta dau- 
giausiai žalos. Ta mėšlina vieta tikrai nepanaši į kapitono tiltelį žvaigž- 
dėlaivyje “Enterprise " prieš jam sudūžtant. Iki atsitrenkdama į žemę, ši 
vieta labiau panėšėjo į laisvą gaidžių kovą už kokios nors prasčioko 
daržinės. Ir tai yra progresas, Bobe? Greta šių vaikinų Tedas Energe- 
tikas atrodo kaip Gandis. 

Susiraukusi Bobė išsiplėšė iš jo. Palik mane ramybėj, sakė jos akys. 

Bobe, nejau tu nematai... 

Bobė nusisuko. Ji nebuvo nusiteikus Žiūrėti. 
čiasi deniu nelyginant kokia moteris stačiu lygiu šlaitu. Ji visai neslydo. 
Pasuko prie tolimosios sienos, kur buvo dar viena apvali anga, ir įsisp- 
raudė į ją. Trumpam Gardneriui pasimatė jos kojos su purvinais teniso 
batelių padais, ir paskiau ji dingo. 

Gardas pasikėlė nuožulnuma ir minutėlę pastovėjo beveik pačiame 
patalpos viduryje, žvelgdamas į vienintelį storą kabelį, išeinantį 1š grin- 
dų, nuo jo atsišakojančias radijo ausines. Visiškai aiškus panašumas į 
scenovaizdį Bobės stoginėje. Antraip... 

Jis apsidairė aplink. Šešiakampė patalpa. Dyka. Jokių kėdžių. Jokių 
Niagaros krioklio nuotraukų ar Gulbės Betos* krioklio nuotraukų. Jo- 
kių astronavigacinių žemėlapių, jokios sudėtingos įrangos. Visi popu- 
liarieji mokslinės fantastikos filmų kūrėjai ir ypatingųjų efektų spec1a- 
listai pasibodėtų šia tuštuma, pagalvojo Gardneris. Nieko, tiktai kele- 


* Gulbės žvaigždyno žvaigždė. 

tas ausinių, persipynusių ant grindų, ir kūnai, puikiai išsilaikę, bet dhubar 
lengvi kaip lapai rudenį. Ausinės ir palaikai nelyginant apvalkulni, Nu- 
virtę krūvon tame tolimajame kampe, kur traukos jėga juos nubloškė. 
Nieko labai įdomaus. Nieko labai gudraus. Viskas atsistoja į savo vie- 
tas. Mat heiveniečiai prigalvojo daug visokio šlamšto, bet nieko itin 

Jautė ne tiek nusivylimą, kiek kvailą savo lūkesčių patvirtinimą. Ne 
teisingumą, - Dievas žino, kad tame nėra nieko teisinga, - bet patvirti- 
nimą, tartum kažkuri jo dalis visada būtų žinojus, kada šitaip bus, kai ir 
jeigu jie pateks vidun. Jokio disneilendiško akių dūmimo,; tiktai nyki 
tuštumos atmaina. Susizgribo prikeliąs atmintyje V. H. Odino eiles apie 
pabėgimą: anksčiau ar vėliau tu visad baigi tuo, kad trečią valandą nak- 
ties sėdi kambaryje po plika lempute ir dėlioji pasiansą. Rytdienos Ša- 
lis, regis, baigiasi tuščia vieta, kur žmonės, pakankamai gudrūs užval- 
dyti žvaigždes, išsikrausto iš proto ir nagais sudrasko vienas kitą į sku- 
telius. 

“Taigi kol kas tiek - dėl Roberto Heinleino**, - pagalvojo Gardas ir 
pasekė Bobe. 

Jisai stūmėsi aukštyn, suvokdamas, kad visai prarado orientaciją dėl 
savo padėties išorinio pasaulinio atžvilgiu. Žengdamas retsykiais prisi- 
laikydavo kopetėlių. Pasiekė keturkampę angą ir pažvelgė pro ją vidun 
- ten, kur veikiausiai būta mašinų skyrius, - dideli metaliniai blokai, ke- 
turkampiai viename gale, užapvalinti - kitame, rikiavosi dviem eilėmis. 
Vamzdžiai, stori ir matiškai sidabriniai kyšojo, iš jų keturkampių galų 
ir ėjo tolyn keistai kreivais kampais. 

“Kaip kokio nors vaikiško automobiliūkščio išmetamieji vamz- 
džiai"', - pagalvojo Gardas. Pajuto oda viršum burnos plintant šilumą. 
Išsiskyrusi į dvi dalis, ji nubėgo jam smakru. Nosis vėl pradėjo kraujuo- 
ti... pamažu, bet tartum neketindama kurį laiką liautis. 

Ar čia šviesiau? 

Jisai sustojo ir apsidairė. 

Taip. Ir girdėjosi silpnas dūzgesys, ar tik taip jis įsivaizdavo? 

Atkragino galvą. Ne, neįsivaizdavo. Mašinerija. Kažkas ėmė veikti. 

Ne taip savaime ėmė veikti, ir tu tą žinai. Mes paskatinome tai veik- 
ti. Išjudinome. 


* Robert Heinlein - amer. mokslinės fantastikos rašytojas. 

Jisai stipriai suleido dantis į kandiklį. Panoro iš čia išsidanginti. Pa- 
noro išdanginti ir Bobę. Laivas buvo gyvas; Gardui kilo kraupi mintis, 
kad tai Paskutinysis Tominokeris. Įspūdinga. Ir visų baisiausia. Juti- 
mingas padaras... Ką? Žinoma, pažadintas. Gardneriui norėjosi, kad jis 
miegotų. Staiga pasijautė nelyginant mažylis Džekas, šniukštinėjantis 
po pilį, milžinui miegant. Jiems reikia iš čia dingti. Jis ėmė rėplioti grei- 
čiau. Paskiau jam toptelėjo nauja mintis, nuo kurios nustėręs iškart sus- 
tojo. 

O kas, jeigu jie mūsų nebeišleis? 

Nustūmė šią mintį į šalį ir slinko toliau. 

Koridorius “Y" raidės pavidalu šakojosi į dvi puses, kairioji jo tąsa 
toliau kampu kilo aukštyn, dešinioji - stačiu nuolydžiu smuko žemyn. 
Pasiklausęs išgirdo Bobę pasukus kairėn. Jis nušliaužė ta kryptimi ir at- 
sidūrė į dar vieną liuką. Jinai stovėjo po juo. Plačiomis, baugščiomis 
akimis trumpai žvilgtelėjo į Gardnerį, paskiau darsyk pažiūrėjo. 

Jis perkėlė vieną koją per liuko kraštą ir stabtelėjo. 

Nė už ką tenai neis. 

Patalpa buvo rombo pavidalo, pilna hamakų, pakabintų už metalinių 
rėmų - jų buvo ten šimtai. Visi girtai pakrypę aukštyn ir kairėn; patalpa 
atrodė kaip burlaivio kubriko nuotrauka, padaryta laivui įsmukus lomon 
tarp dviejų bangų. Visi hamakai buvo užimti, gulintieji ant jų prisegti 
diržais. Permatoma oda; šuniški snukiai; pieniškos, negyvos akys. 

Nuo kiekvienos žvynuotos trikampės galvos ėjo kabelis. 

“Ne tik prisegti diržais, - pagalvojo Gardneris. - PRIRAKINTI gran- 
dinėmis. Jie buvo laivo variklis, tiesa, Bobe? Jeigu tokia ateitis, laikas 
griebtis už ginklo. Tai negyvų vergų galera“. 

Jie buvo prasišiepę, bet Gardneris pamatė, kad kai kurios iš tų gri- 
masų perpus išnykusios, nes jų savininkų galvos atrodė susprogusios - 
tartum laivui nukritus pasireiškė milžiniška energijos atatranka, kuri tie- 
siog išsprogdino jų smegenis. 

Visi negyvi. Amžinybei prisegti prie savo hamakų - nukarusiomis 
galvomis, sustingusiomis, visiems laikams prašieptomis lūpomis. Negy- 
vėliai šioje pasvirusioje patalpoje. 

Visai čia pat ėmė veikti dar vienas variklis - iš pradžių su užrūdiju- 
siais pertrūkiais, paskiau išsilygindamas. Po sekundės pradėjo suktis 
ventiliatorių mentės - Gardneris spėjo, kad jas išjudino ką tik įsijungęs 

variklis. Oras papūtė jam į veidą - šviežias ar ne, asmeniškai nė neketi- 
no jis tikrinti. 

Gal todėl, kad buvo atidarytas išorinis liukas, visa šitai ėmė veikti, 
bet aš tuo netikiu. Tai dėl mūsų. Kas įsijungs toliau, Bobe? 

Tarkim, jie dar vėliau išjudins pačius tominokerius? Tarkim, jų 
pilksvai perregimos šešiapirštės rankos ims gniaužinėtis kaip Bobės, kai 
ji žvelgė į kūnus tuščioje vairinėje. Kas, jeigu tos pentinuotos pėdos ims 
lankstytis? Ar, tarkim, tos galvos ims sukinėtis ir tos pieniškos akys 
pažvelgs į juos? 

Aš noriu laukan. Tos šmėklos čionai itin gyvos, aš noriu laukan. 

Jis palietė Bobės petį. Ji krūptelėjo. Gardneris pažvelgė į riešą, bet 
ant jo nebuvo laikrodžio - tiktai nykstanti balta juostelė ant jo šiaip įde- 
gusio riešo. Tai buvo “Taimex", senas tvirtas draugužis, atlaikęs su juo 
daugybę išbandymų ir likęs sveikas. Bet dvi dienos kasinėjimų galiau- 
siai jį pribaigė. “KAIP TIK TOKS, kokio neišbandė Džonas Kamero- 
nas Sveizas* tuose senuose televizijos reklaminiuose klipuose“, - pagal- 
vojo j1S. 

Bobė suprato. Parodė į prisegtą sau prie diržo oro balioną ir pažiū- 
rėjusi į Gardnerį kilstelėjo antakius. Kiek ilgai tai užtruko? 

Gardneris nežinojo ir jam šitai nerūpėjo. Norėjo laukan, kol dar vi- 
sas tas prakeiktas laivas neatsibudo ir nepadarė dievažin ką. 

Jis vėl parodė į koridorių. Pakankamai ilgai. Nešdinamės iš čia. 

Sienoje greta Gardnerio pasigirdo žemas tepalinis kliukenimas. Jis 
atšlijo. Kraujo lašai nuo jo pamažu kraujuojančios nosies užtiško ant 
sienos. Jo širdis pašėlusiai daužėsi. 

Liaukis, tai tik kažkoksai siurblys... 

Tepalinis garsas išsilygino... Ir paskiau kažkas sugedo. Pasigirdo 
kliūvančio metalo žvygesys ir serija greitų duslių sprogimų. Gardneris 
pajuto, kaip siena suvibravo ir sekundėlę šviesa tartum pamirkčiojo ir 
priblėso. 

Ar sugebėsim rasti kelią iš čia patamsy, jeigu šviesos užges? Tavo, 
matyt, juokauti, sefior. 

Siurblys vėl pamėgino dirbti. Ilgas metalinis Žvygesys privertė 
Gardnerį dantimis stipriai sukąsti kandiklio gumeles. Galiausiai garsas 
nutilo. Dar kažkas pratisai sukleketavo, lyg siurbiant šiaudeliu iš tuščios 
stiklinės. | 

“Ne visa ištvėrė laiko nesužalota“, - pagalvojo Gardnenis, ir nuo tos 
minties jam pasidarė lengviau. 


* John Cameron Swayze - amerikiečių kino aktorius. 

Bobė rodė: Eime, Gardai. 

Prieš pajudėdamas, pamatė Bobę sustojant ir darsyk atsigręžiant į 
hamakų eiles su negyvėliais. Vėl į jos veidą buvo sugrįžęs tas išsigan- 
dęs žvilgsnis. 

Paskiau Gardneris nušliaužė atgal tuo pat keliu, kuriuo atėjo, bandy- 
damas išlaikyti tolygų, pastovų tempą, nes klaustrafobija apsupo jį iš vi- 
sų pusių. 

Vairinėje viena iš sienų buvo pavirtusi gigantišku apžvalgos langu 
penkiasdešimties pėdų ilgio ir dvidešimties pėdų aukščio. 

Gardneris sustojo ir išsižiojęs žvelgė į žydrą Meino dangų, pušų, eg- 
lių ir klevų viršūnes aplinkui tranšėją. Apatiniame dešiniajame kampe 
jam matėsi medinis jų įrankių pašiūrės stogas. Žvelgė į tai keletą sekun- 
džių, - pakankamai ilgai, jog suspėjo pamatyti žydru dangumi plaukian- 
čius didelius baltus vasariškus debesis, - kol galiausiai sumojo, kad tai 
negali būti langas. Jie buvo maždaug apie laivo vidurį ir taip pat giliai 
žemėje. Langas šioje sienoje tegalėjo parodyti daugiau laivo. Nors jie 1r 
būtų buvę arti korpuso, - bet jie nebuvo, - langas būtų jiems atvėręs 
tinklu padengtos uolėtos sienos vaizdą, galbūt su lopinėliu dangaus žyd- 
rynės pačiame viršuje. 

Tai kažkoks televizijos ekranas. Bent kas nors panašu į televizijos 
ekraną. 

Bet be jokių linijų. Iliuzija buvo tobula. 

Be galo sužavėtas, pamiršęs savo klaustrafobišką poreikį išsigauti 
laukan, Gardneris pamažu nuėjo prie sienos. Žiūrėjimo kampas jam tei- 
kė iškreiptą skrydžio pojūtį - tartum būtų atsidūręs už pilotų treniruok- 
lio pulto ir nustatęs netikrus valdymo prietaisus į stataus kilimo padėtį. 
Dangus buvo toks šviesus, jog jis turėjo prisimerkti. Jis tebesistengė 
įžiūrėti pro vaizdą sieną, - panašiai kaip tikiesi pro filmo kadrą pama- 
tyti ekraną, kai prieini arčiau, - bet sienos ten tartum nebuvo. Pušys bu- 
vo tikros, šviesiai žalios; vien faktas, kad nejunta vėjelio dvelksmo ar 
neužuodžia miško, neigė šią įtikimą iliuziją. | 

Jis priėjo arčiau, vis dar tikėdamasis pamatyti sieną. 

“Tai kamera, tikrai taip, įrengta ant išorinio laivo apmušalo, galbūt 
netgi toje dalyje, už kurios Bobė tada užkliuvo. Pasvirimo kampas tai 
patvirtina. Bet, Dieve! Kaip velniškai realu! Jeigu žmonės iš “Kodako" 

ar “Polaroido"? šitai pamatytų, jie išsikraustytų iš gal..." 

Jo ranką kažkas sugriebė - stipriai sugriebė - ir jį pagavo siaubas. 
Pasisuko, tikėdamasis išvysti vieną iš jų, išsišiepusį, su šuns galva, lai- 
kantį kabelį su kaištuku vienoje rankoje: Tik pasilenkite trupučiuką, 
misteri Gardneri, šitai visai neskaudės. 

Tai buvo Bobė. Ji rodė į sieną. Ištiesė priekin rankas ir kažkaip mįs- 
lingai jomis greitai sumosikavo. Paskiau vėl parodė į langą. Po mirks- 
nio Gardneris suprato. Tai buvo bemaž juokinga, nors ir kraupu. Bobė 
savo mimika vaizdavo, kaip nutrenkia elektra, norėdama jam pasakyti, 
kad prisiliesti lango būtų tikriausiai visai panašu, kaip prisiliesti trečio 
laido metro tunelyje. 

Gardneris linktelėjo, paskiau parodė į platesnįjį trapą, kuriuo juodu 
atėjo. Bobė linktelėjo ir nuėjo pirma. 

Vos tik Gardneris pasikėlė ant pertvaros, jam lyg pasigirdo tarsi sau- 
sų lapų šiugždesys ir atsigręžė, jausdamas, kaip vaikiškos fantazijos 
baimė nusmelkia jam galvą. Pamanė, kad tai jie, tie negyvėliai kampe; 
jie, pamažu besikeliantys ant savo pentinuotų pėdų kaip zombiai. Bet 
jie tebegulėjo suvirtę į persipynusių keistų rankų ir kojų kirbelynę. Pla- 
tus, ryškus dangaus ir medžių vaizdas ant sienos (ar pro sieną) blėso, 
prarasdamas tikroviškumą ir apybraižas. 

Gardneris apsisuko ir kaip įmanydamas greičiau nuropojo paskui 
Bobę. 


SENSACIJA, 
TESINYS 


Žinai, tu išprotėjai, Džonas Leandras tarė sau įvažiuodamas į tą pa- 
čią parkavimo aikštelę, kuria mažiau kaip prieš tris savaites naudojosi 
Everetas Hilmanas. Aišku, Leandras to nežinojo. Gal tai buvo ir gerai. 

“Tu išprotėjai, - vėl tarė jisai sau. - Kraujavai lyg padurta kiaulė, ta- 
vo burnoje dviem dantimis mažiau, ir vis tiek ketini tenai grįžti. Tu išp- 
rotėjai!" | 

“Teisingai, - pagalvojo jis, išlipdamas iš seno automobilio. - Man 
dvidešimt ketveri, esu nevedęs, per juosmenį apvalėjantis, ir jeigu aš 
išprotėjau, tai tik todėl, jog aptikau šitai, taip, aš tiesiog užmyniau. Tai 

nepaprasta ir priklauso man. Mano istorija. Ne, geriau tiks kitoks žodis. 
Senamadiškas, tačiau, po paraliais, tinkamas žodis. Mano sensacija, ne- 
siduosiu jos užmušamas, bet josiu ja, kol neištrenks manęs iš balno". 

Leandras stovėjo parkavimo aikštelėje ketvirtį po pirmos dienos, 
kuri sparčiai darėsi ilgiausia jo gyvenime (ji taip pat bus ir paskutinė, 
nepaisant visų jo pastangų mintyse įtikinti save atvirkščiai), ir galvojo: 
“Taip tau ir reikia. Josi, kol neištrenks tavęs iš balno. Tikriausiai Rober- 
tas Kapa, Ernis Pailis* kartkartėmis pagalvodavo tą patį". 

Išmintinga. Sarkastiška, bet išmintinga. Tačiau toji gilesnioji jo pro- 
to dalis, regis, siekė toliau tokios išminties. Mano istorija, atkakliai vis 
grįždavo jam į galvą. Mano sensacija. 

Džonas Leandras, dabar vilkintis ttumparankoviais marškinėliais su 
užrašu KUR, PO ŠIMTS, TOJI TROJA MEINO VALSTIJOJ? (Deivi- 
das Braitas iš to būtų kvatojęsis iki smegenų insulto), perkirto nedidelę 
parkavimo aikštelę prie “Meino medicininės įrangos“ (“Nuo 1946-ųjų 
metų mūsų specializacija - kvėpavimo aparatai ir terapija") ir įėjo 
vidun. 


- Trisdešimt baksų - pernelyg didelis užstatas už naudojimąsi oro 
kauke, ar pačiam neatrodo? - paklausė Leandras klerko, rausdamasis po 
savo išteklius. Regis, trisdešimtį sukrapštys, tačiau tokiu atveju pasilik- 
siąs maždaug su pusantro bakso. - Nemanyčiau, kad juodojoje rinkoje 
jų didelė paklausa. 

- Mes niekad jo ir nereikalaudavome, - atsakė klerkas, - suprantama, 
jeigu pažįstame asmenį ar organizaciją. Bet prieš porą ar trejetą savai- 
čių aš vieną tokį praradau. Atėjo senyvas vyriškis ir pareiškė, kad jam 
reikia oro aparato. Žinote, pamaniau, kad turi galvoje nardymui, - jis 
buvo senas, bet atrodė dar gana tvirtas, - tad ėmiau jam aiškinti apie 
“Rytų pakrantės nardymo prietaisus“ Bengore. Bet jis pasakė ne, jį 
domina portatyviniai sausumos aparatai. Tad aš jam išnuomojau. Ir nie- 
kad nebeatgavau. Visiškai naują, kompaktiškąjį “Belą". Du šimtai do- 
lerių vienas komplektas. 

Leandras pažvelgė į klerką mažne silpdamas iš jaudulio. Jautėsi ne- 
lyginant žmogus, sekantis rodyklėlėmis vis giliau ir giliau į grasų, bet 
kartu ir pasakišką bei visiškai neištyrinėtą urvą. 


* Robert Capa, Ernie Pyle - garsūs karo korespondentai Antrojo pasaulinio 
karo metu, nebijodavę eiti į pirmąsias linijas. 

- Jūs išnuomojote kaukę? Pats asmeniškai? 

- Na, iš tiesų, tai buvo kompaktiškasis komplektas, bet taip, čia mes 
dirbame su tėvuku. Jis buvo išvežęs deguonies balionus į Ogastą. Na ir 
užkūrė jis man pirtį. Nežinau, ar jam patiks, jeigu aš išnuomosiu dar 
vieną “Belą", bet jeigu paliekat užstatą, manau, bus tvarka. 

- Galite nupasakoti man tą žmogų? 

- Misteri, ar gerai jaučiatės? Atrodote pabalęs apie... 

- Viskas gerai. Ar galite nupasakoti žmogų, kuris išsinuomojo tą 
komplektą? 

- Senas. Įdegęs saulėje. Beveik plikas. Liesas... gyslotas, manau, pa- 
sakytumei. Kaip minėjau, atrodė tvirtas, - klerkas pagalvojo. - Jis atva- 
žiavo “Valjantu". 

- Galėtumėt prisiminti dieną, kurią jis išsinuomojo komplektą? 

- Jūs kopas? 

- Reporteris. Bengoro “Daily News“, - Leandras pakišo klerkui sa- 
vąjį žurnalisto pažymėjimą. Dabar ir klerkas tartum susijaudino. 

- Jis dar ką nors padarė? Turiu omeny, ne tik nušvilpė mūsų įrangą? 

- Ar negalėtumėte pasižiūrėti dėl manęs jo pavardės ir datos? 

- Žinoma. 

Klerkas pasklaidė nuomos registracijų knygą. Surado įrašą ir apsu- 
ko knygą, kad Leandras galėtų perskaityti. Data - liepos 26-oji. Pavar- 
dė pakeverzota, bet vis dėlto įskaitoma. Everetas Hilmanas. 

- Jūs nepranešėte apie dingusią įrangą policijai, - pasakė Leandras. 
Tai nebuvo klausimas. Jeigu papildomai prie buto savininkės supranta- 
mo sielvarto, kad buvo apgauta dėl dviejų savaičių nuomos mokesčio, 
būtų buvęs paduotas skundas prieš senąjį kvėšą dėl vagystės, policinin- 
kai, ko gero, būtų labiau susidomėję, kaip ar kodėl Hilmanas pradingo... 
arba kur jis pradingo. 

- Ne, tėvukas sakė, neverta vargti. Mūsų draudimo sutartyje nenu- 
matyta kompensuoti nuostolius dėl išnuomotos įrangos vagystės, sup- 
rantate, ir... na, štai kodėl. 

Klerkas truktelėjo pečiais ir nusišypsojo, tačiau tas judesys buvo 
kiek sutrikęs, šypsena šiek tiek nerami, ir draugėn sudėti Leandrui daug 
ką pasakė. Tegul jis buvo ir išbaigtas kirminas, kaip Deividas Braitas 
įtarė, bet anaiptol ne kvailas. Jeigu jie būtų pranešę draudimo kompani- 
jai apie respiratoriaus vagystę arba dingimą, ši nuostolių nekompensuo- 
tų. Bet šio vyrioko tėvas žinojo kokį nors kitą būdą, kaip galima tai pri- 
paišyti draudimo kompanijai. Bet kol kas visa tai tebuvo antraeiliai da- 
lykai. | 
 - Ką gi, dėkui už visą pagalbą, - tarė Leandras, vėl apsukdamas 
registracijos knygą. - Na, jeigu dabar galėtume čia baigti... 

- Taip, žinoma, - klerkas aiškiai apsidžiaugė galįs nusukti nuo drau- 
dimo temos. - Ir jūs nieko to neįdėsite į laikraštį, kol nepasitikrinsite su 
mano tėvu, tiesa? 

- Tikrai ne, - patikino Leandras su šiltu nuoširdumu, kuris būtų su- 
žavėjęs patį F. T. Barnemą. - Na, jeigu tik galėčiau pasirašyti sutartį... 

- Tuojau. Tik pirma turiu pamatyti kokį nors jūsų asmens dokumen- 
tą. To nepaprašiau senioko, ir apie tai iš tėvuko taip pat prisiklausiau, 
galiu jums pasakyti. 

- Aš ką tik jums parodžiau savąjį žurnalisto pažymėjimą. 

- Žinau, bet galbūt aš turėčiau pamatyti kokį nors tikrą asmens liu- 
dijimą. 

Atsidusęs Leandras pastūmė per prekystalį savąsias vairuotojo tei- 
ses. 

- Lėčiau, Džoni, - paprašė Deividas Braitas. Leandras stovėjo prie 
telefono būdelės šalia įvažiuojamojo restorano parkavimo aikštelės. Pa- 
gavo Braito balse jaudulio užuomazgas. Jis manimi tiki, kalės vaikas. 
Manau, kad galų gale jis manimi tiki! 

Nuvažiavus nuo “Meino medicininės įrangos'' ir pasukus atgal į 
Heiveną, Leandrui jaudulys ir įtampa tiek sustiprėjo, jog jis manė sp- 
rogsiąs, jeigu su niekuo nepasišnekės. Ir jis privalėjo tai padaryti; laikė 
savo atsakomybe, pranokstančia jo norą vienam sumedžioti savąją sen- 
saciją. Privalėjo tai padaryti, nes jis grįžta atgal, ir jam nesunkiai gali 
kas nors atsitikti, ir tokiu atveju jis norėjo užsitikrinti, kad nors kas Ži- 
notų, ką yra užčiuopęs. O Braitas, kad ir koks kartais nepakenčiamas, 
bent buvo absoliučiai sąžiningas; neapsuks jo. 

Lėčiau, aha, reikia pasistengti. 

Prisidėjo ragelį prie kitos ausies. Popietės saulė kepino sprandą, bet 
anaiptol nebuvo nemaloni. Pradėjo nuo savo kelionės į Heiveną: neap- 
sakoma visų radijo stočių griūtis imtuve; baisus pykinimas; kraujoplū-. 
dis iš nosies; iškritę dantys. Papasakojo jam apie savo pokalbį su senio- 
ku universalinėje parduotuvėje, kaip visur tuščia, lyg visa vietovė prisi- 
kabinėjo tų reikšmingų lentučių IŠVYKAU ŽVEJOTI. Neužsiminė 
apie savąsias matematines aiškiaregystes, nes vos pajėgė prisiminti jas 
turėjęs. Kažkas atsitiko, bet dabar visa jo smegenyse buvo miglota ir su- 
silieję. 

Užtat tepasakė Braitui, jog jam kilus mintis, kad oras Heivene kaž- 
kaip užnuodytas - kad būta kokių nors cheminių nuotėkų ar kažko pa- 

našaus, ar galbūt proveržio iš žemės kokių nors natūralių, bet mirtinų 
dujų. . 

- Dujų, pagerinančių radijo perdavimą, Džoni? 

Taip, jis žinojo, kad į tai nepanašu, žinojo, kad atskiri fragmentai dar 
neatsistoja savo vieton, bet jis buvo ten ir neabejojo, kad tai oras jį su- 
sargdino. Tad jis nusprendė įsigyti portatyvinį deguonies balioną ir su- 
grįžti atgal. 

Jis papasakojo atsitiktinai sužinojęs, kad Everetas Hilmanas, į kurį 
patsai Braitas numojo kaip į kuoktelėjusį senelioką, buvo tenai prieš jį 
tuo pačiu tikslų. 

- Tad ką tu manai? - galiausiai paklausė Leandras. 

Mirksnį tvyrojo tyla, o paskiau Braitas ištarė žodžius, kurie Leand- 
rui pasirodė mieliausi iš kada nors girdėtų gyvenime: 

- Manau, kad tu visą laiką buvai teisus, Džoni. Kažkas labai keista 
tenai vyksta, ir aš tau labai primygtinai patariu laikytis nuo to atokiai. 

Leandras trumpam užsimerkė ir atrėmė galvą į telefono korpusą. Jis 
šypsojosi. Plačia, palaiminga šypsena. Zeisus. Visą laiką teisus. Ak, ma- 
lonūs žodžiai, puikūs žodžiai; žodžiai, teikiantys paguodą ir palaimą. 
Visą laiką teisus. 

- Džonai? Džoni? Tu vis dar čia? 

Tebeužsimerkęs ir tebesišypsodamas Leandras atsakė: 

- Aš čia. Tiesiog mėgaujuos, Deividai, seni, nes, regis, visą gyveni- 
mą laukiau, kad kas nors man pasakytų, jog visą laiką buvau teisus. Dėl 
ko nors. Dėl bet ko. 

- Laikykis atokiai. Paskambink valstijos policijai. 

- Tu paskambintum? 

- Nors iškrušk, ne! 

Leandras nusijuokė. 

- Na, matai. Man bus viskas gerai. Turiu deguonies... 

- Pasak to vaikino iš “Medicininės įrangos", Hilmanas irgi turėjo. Ir 
vis tiek laikyk, kad jis dingęs. 

- Vykstu, - pakartojo Leandras. - Kad ir kas Heivene dedasi, aš bū- 
siu pirmas, kuris tai pamatys... ir padarys nuotraukas. 

- Man šitai nepatinka. 

- Kiek valandų? - paties Leandro laikrodis buvo sustojęs. Keista; bu- 
vo veik įsitikinęs, jog ryte atsikėlęs jį prisuko. 

- Bemaž dvi. 

- Gerai. Ketvirtą paskambinsiu. Paskiau vėl šeštą. Ir taip toliau, kol 
neparsirasiu namo sveikas gyvas. Jeigu tu ar kas nors tenai kas dvi va- 
landas nesulauks nuo manęs žinios, praneškit kopams. 

- Džoni, kalbi kaip vaikas, žaidžiantis su degtukais ir sakantis tėvui, 
jog jeigu jis padegs, tėtukui bus leidžiama užgesinti. 

- Tu ne mano tėvas, - dygiai atkirto Leandras. 

Braitas atsiduso. 

- Klausyk, Džoni. Jeigu tai ką nors pakeistų, gailiuosi, kad pavadi- 
nau tave sumautu Džimiu Olsenu. Tu buvai teisus, ar to negana? Laiky- 
kis atokiai nuo Heiveno. 

- Dvi valandas. Man reikia dviejų valandų, Deividai. Aš nusipelniau 
dviejų valandų, po šimts, - Leandras padėjo ragelį. 

Pasuko atgal prie savo automobilio... Paskiau apsigręžė ir atsainiai 
nužygiavo prie langelio ir užsisakė du čizburgerius su visais priedais. 
Pirmąsyk gyvenime jis užsisakė maistą vienoje iš tų vietų, kurias jo mo- 
tina vadino pakelės užkandinėmis - bet jos lūpose tie žodžiai skambė- 
j0, lyg tokios vietos būtų juodžiausiomis siaubo bedugnėmis, kaip ko- 
kiame filme Tai atėjo iš pakelės užkandinės arba Žemė prieš mikrobų 
pabaisas. 

Kai čizburgeriai pasirodė, jie buvo karšti ir suvynioti į sviestinį po- 
pierių su riebalų dėmėmis ir perdėm išvien atspausdintais nuostabiais 
žodžiais DERIO BURGERIŲ RANČA. Dar nepasiekęs savojo “Do- 
džo"', prarijo pirmąjį. 

- Puikumėlis, - pasakė jis, ir prislopintas žodis nuskambėjo panašiai 
į uimėlis. - Puikumėlis! Puikumėlis. 

“Mikrobai, imkitės juodojo darbo!'' - pagalvojo jis mažne su apgir- 
tusiu atsainumu, įsukdamas į 9-ąjį plentą. Aišku, nežinojo, kad šiuo me- 
tu Heivene dalykai sparčiai keitėsi, ir tai vyko nuo vidudienio; padėtis 
Heivene, kaip pasakytų atomininkai, buvo kritiška. Heivenas faktiškai 
buvo tapęs atskira šalimi su dabar saugomomis ribomis. 

To nežinodamas, Leandras važiavo pirmyn, suleidęs dantis į antrąjį 
čizburgerį ir tik apgailestaudamas, kad jiems nuplauti neužsisakė vani- 
linio kokteilio. 

Iki pravažiavo Trojos universalinę parduotuvę, jo euforija išsisklai- 
dė ir vėl sugrįžo ankstesnis slogus nervingumas - dangus virš galvos 
tvyrojo žydras, su keliais juo plaukiančiais išdrikais baltais debesėliais, 
bet jo nervai buvo įsitempę, lyg kelyje tykotų audra. Pažvelgė į respi- 
ratoriaus komplektą ant sėdynės šalia savęs: auksaspalvis kaušelis, pa- 
dengtas celofanu su užrašu DĖL JŪSŲ SAUGUMO SANITARIŠKAI 

UŽSANDARINTA. “Kitaip tariant, - pagalvojo Leandras, - mikrobai, 
šalin". 

Kelyje jokių mašinų. Nei traktorių laukuose. Nei berniukų, basomis 
su meškeryte žygiuojančių pakele. Troja tylomis (ir, kaip spėjo Leand- 
ras, bedantė) snūduriavo po rugpjūčio saule. 

Laikė radiją nustatęs į WZON stotį, ir važiuojant pro baptistų baž- 
nyčią jos signalas ėmė nykti stiprėjančiame kitų balsų šurmuly. Netru- 
kus jo čizburgeriai pradėjo neramiai vaikštinėti skrandyje aukštyn ir že- 
myn. Įsivaizdavo, kaip jie trykšta riebalais, šitaip darydami. Jau buvo 
visai netoli tos vietos, kur sustojo per savo pirmąjį bandymą patekti 
Heivenan. Dabar jisai įsuko kelkraštin nedelsdamas - nenorėjo, kad 
simptomai pablogėtų. Tie čizburgeriai buvo velniškai per geri, kad su 
jais išsiskirtum. 


Kai tik užsidėjo deguonies kaukę, šleikštulys iškart pranyko, bet slo- 
gus, griaužiantis nervingumas - ne. Užpakalinio vaizdo veidrodėlyje pa- 
matė save su pūpsančiu ant nosies ir burnos auksiniu kaušeliu ir mirks- 
nį išsigando - ar tai tikrai jis? To žmogaus akys atrodė pernelyg rimtos, 
pernelyg įdėmios... atrodė nelyginant reaktyvinio naikintuvo piloto 
akys. Leandras nenorėjo, kad žmonės kaip Deividas Braitas laikytų jį 
kirminu, bet nebuvo įsitikinęs, kad norėjo atrodyti toks rimtas. 

Jau per vėlu. Tu tame. 

Radijas blerbėjo šimtu, galbūt tūkstančiu balsų. Leandras jį išjungė. 
O tenai, priekyje, Heiveno miesto riba. Leandras, kuris visiškai nieko 
nežinojo apie nematomas nailonines kojines, privažiavo miesto ribos 
ženklą... o paskiau ir patį Heiveną be jokio vargo. 

Nors padėtis su baterijomis Heivene vėl artėjo prie kritinio taško, 
jėgos laukus buvo galima sukurti daugelyje į miestą vedančių kelių. 
Bet baugščioje sumaištyje dėl besivystančių ryte įvykių Dikas Elisonas 
1 Njutas padarė vieną sprendimą, kuris, kaip pasirodė, turėjo tiesiogi- 
nę įtaką Džono Leandro likimui. Jie norėjo uždaryti Heiveną, bet ne- 
norėjo, kad kas nors atsimuštų į nepaaiškinamą barjerą tartum visiškai 
skaidriame ore, apsisuktų ir sugrįžtų papasakoti žmonėms, kuriems ne- 
reikia Žinoti... 

...0 dabar Žemėje tokie buvo visi kiti. 

- Aš netikiu, kad kas nors galėtų tiek prisiartinti, - pasakė Njutas. Jis 
ir Dikas sėdėjo Diko pikape, kuris sudarė dalį procesijos automobilių 1r 
sunkvežimaičių, lekiančių Bobės Anderson sodybos linkui. 

Aš irgi taip manydavau, atsakė Dikas. Bet šitaip buvo prieš Hilma- 
ną... ir Bobės seserį. Ne, kai kas galėtų prasiskverbti. ...bet jeigu jie tai 
padarytų, niekad iš čia nebeištrūktų. 

Gerai, puiku. Tu šios šventės karalienė. Na, ar negali varyti šio barš- 
kalo nors kiek greičiau? 

Abiejų vyrų minčių tėkmė - ir visų minčių aplink juos - buvo išgąs- 
tis ir įsiūtis. Šiuo momentu galimas pašaliečių įsibrovimas į Heiveną at- 
rodė jiems menkiausias iš rūpesčių. 

- Aš žinojau, kad mes privalėjome atsikratyti tuo prakeiktu girtuok- 
liu! - garsiai šūktelėjo Dikas ir trenkė kumščiu į prietaisų skydą. Šian- 
dien jis buvo be makijažo. Jo oda, nors ir vis permatomesnė, pradėjo 
šiurkštėti. Jo veido vidurys - ir Njuto veido bei visų kitų, pabuvojusių 
Bobės stoginėje, - buvo pradėjęs pūstis. Aiškiai ėmė panėšėti į snukį. 

Savaime suprantama, Džonas Leandras nieko apie tai nežinojo, tik 
žinojo, kad oras aplink jį nuodingas - nuodingesnis, nei jis kada nors 
būtų galėjęs patikėti. Jis nusmaukė žemyn auksinį kaušelį tik tolei, kol 
vienąsyk negiliai įkvėpė oro, ir pasaulis tučtuojau jam ėmė nykti ūkuo- 
se. Greitai vėl užsidėjo kaušelį, širdis jam daužėsi, rankos atšalo. 

Kokius porą šimtų jardų toliau miesto riboženklio jo “Dodžas" 
paprasčiausiai užgeso. Daugelis Heiveno lengvųjų automobilių ir sunk- 
vežimių buvo taip patobulinti, jog tapo atsparūs nuolat stiprėjančiam 
elektromagnetiniam laukui per pastaruosius du mėnesius ar panašiai iš- 
skiriamam žemėje tūnančio laivo (didžiuma to darbo atlikta Elto Bar- 
kerio “Shell"" stotyje), bet Leandro mašina nebuvo tokiu būdu apdoro- 
ta. 

Minutėlę jisai sėdėjo už vairo, kvailai spitrėdamas į raudonas pers- 
pėjančias lemputes. Išjungė pavarą ir pasuko raktelį. Variklis nesivedė. 
Velnias, solenoidas nė nespragtelėjo. 

Galbūt nušoko akumuliatoriaus laidas. 

Ne, ne akumuliatoriaus laidas. Jeigu taip būtų, nežibėtų lemputės 
“TEPALAS" ir “AMP". Tačiau tai menkniekis. Svarbiausia, kad jis ži- 
nojo, jog tai ne akumuliatoriaus laidas, paprasčiausiai Žinojo. 

Abipus kelio čia augo medžiai. Pro judančius jų lapus saulė piešė 
margą raštą ant asfalto ir balto minkštų kelkraščių purvo. Leandras stai- 
ga pajuto, kad iš už medžių į jį žvelgia akys. Žinoma, tai kvaila, tačiau, 
šiaip ar taip, ši mintis veikė labai stipriai. 

Gerai, dabar turi iš čia dangintis ir tik žiūrėk, kad tau pakaktų oro, 
iki paliksi užnuodytą zoną. Šansai kiekvieną sekundę mažėja, kol tu čia 
sėdi ir save šiurpini. 

Darsyk pabandė pasukti degimo raktelį. Vėl nieko. 

Pasiėmė fotoaparatą, pasikabino už dirželio ant peties ir išlipo iš ma- 
šinos. Stovėjo neramiai žvelgdamas į mišką dešinėje kelio pusėje. Jam 
pasirodė, kad kažką išgirdo už savęs - lyg kas vilktų kojas, tad greitai 

Nieko... nieko nepamatė. 

Miškas gražus, tamsus ir gilus... 

Na, judėk. Tu čia tik stovi ir eikvoji orą. 

Jis vėl atidarė dureles, pasilenkė vidun ir iš pirštinių skyriaus pasi- 
ėmė revolverį. Užtaisė jį ir pamėgino įsidėti dešiniojon priekinėn kiše- 
nėn. Buvo per didelis. Išsigando, kad jeigu paliks ten, iškris ir dar savai- 
me iššaus. Pasikėlė savo naujuosius marškinėlius, užsikišo ginklą už 
diržo ir pridengė jais. 

Vėl pažvelgė į mišką, paskiau su kartėliu į mašiną. Pamanė, kad ga- 
lėtų padaryti nuotraukų, bet kas jose matysis? Nieko, tik tuščias kaimo 
kelias. Tokius matai visoje valstijoje, netgi per patį vasaros turistinio se- 
zono įkarštį. Nuotraukos neperteiks miško garsų stygiaus, neparodys, 
kad oras užnuodytas. 

Štai tau ir sensacija, Džoni. O, tu prirašysi daugybę istorijų apie tai, 
jaučiu, kad nemaža papasakosi televizijos naujienų filmavimo briga- 
doms, kurios bus tau palankios, bet kaip dėl tavo nuotraukos “Newswe- 
ek" viršelyje? Dėl Pulicerio premijos? Užmiršk tai. 

Kažkuri jo dalis - labiau suaugusioji dalis - tvirtino, jog tatai kvaila, 
jog pusė kepalėlio geriau negu nieko, jog dauguma pasaulio reporterių 
"užsimuštų, kad tik gautų atsiriekti nors kąsnelį nuo šio kepalėlio, nors 
ir koks jis būtų. 

Bet Džonas Leandras buvo Žmogus jaunesnis savųjų dvidešimt ket- 
verių metų. Deividas Braitas, laikydamas, jog įžvelgia Leandre nema- 
žą porciją kirmino, neklydo. Žinoma, buvo tam priežasčių, bet priežas- 
tys fakto nekeitė. Jis jautėsi nelyginant beisbolo naujokas, gavęs puikų 
padavimą, atėjus jo eilei smūgiuoti per profesionalų lygos rungtynes ir 
pasiuntęs kamuoliuką tiesiai į priešininko trečiąją bazę. Neblogai... bet 
jo širdyje balsas sušuko: Ei, Dieve, jeigu pasiuntei man puikų padavi- 
mą, kodėl neleidai laimėt iš karto vienu smūgiu? 

Heiven Vilidžas plytėjo mažiau nei už mylios. Galėjo pėsčias pa- 
siekti jį per penkiolika minučių... Bet tuomet niekaip nespės palikti 

užnuodytąją zoną prieš pasibaigiant suspaustam orui jo balione, ir jis tai 
žinojo. 

Kad būčiau išsinuomojęs bent du tuos prakeiktus daikčiukus. 

Jeigu ir būtum apie tai pagalvojęs, nebūtum užtekęs pinigų įmokėti 
tą sukruštą užstatą už du balionus. Klausimas toks, Džoni: sutinki ar 
nesutinki mirti dėl savo sensacijos? 

Nesutiko. Jeigu jo nuotrauka pasirodys “Newsweek" viršelyje, tai 
visiškai nenori, kad ji būtų apvesta juodais krašteliais. 

Nudūlino atgalios Trojos miesto ribos linkui. Sukorė kokius šešias- 
dešimt žingsnių, kol sumojo, jog girdi variklių gausmą - daug jų, tačiau 
labai silpną. 

Kažkas vyksta kitoje miesto pusėje. 

Lygiai taip pat kažkas gali vykti ir tamsiojoje Mėnulio pusėje. 
Pamiršk tai. 

Darsyk neramiai žvilgtelėjęs į mišką, jis vėl suskato pėdinti. Dar po 
tuzino žingsnių sumojo girdįs kitą garsą: žemą, besiartinantį ūžesį užpa- 
kalyje savęs. 

Jis atsigręžė. Ir išsižiojo. Didžiuma liepos Heivene buvo Municipa- 
linis Technikos Naujovių Mėnuo. “Tapsmui" progresuojant, daugelis 
miestiečių liovėsi domėjęsi tokiais dalykais... Bet naujovės išliko - keis- 
ti gramėzdai, kokius Gardneris matė Bobės stoginėje. Daugelis jų buvo 
perdirbti į sienos sargybinius. Heizelė Makridi sėdėjo savojoj rotušės 
kontoroj priešais pultą ausinių, kiekvienų iš eilės trumpai pasiklausyda- 
ma. Niršo, kad ją paliko eiti šias pareigas, kai visa ko ateitis sprendėsi 
Bobės fermoje. Bet dabar... Vis dėlto kažkas įžengė į miestą. 

Apsidžiaugusi permaina, Heizelė perdavė nurodymą pasirūpinti 
įsibrovėliu. 

Tai buvo kokos automatas, anksčiau stovėjęs priešais Kuderio mais- 
to produktų parduotuvę: Leandras nustėro iš nuostabos, stebėdamas jį 
artinantis: linksmutis raudonai baltas stačiakampis, šešių su puse pėdų 
aukščio ir keturių - pločio. Sparčiai slydo oru link jo, savo dugnu apie 
aštuoniolika colių virš kelio dangos. | 

“Užsidūriau ant kokios nors reklamos, - pamanė Leandras. - Kažko- 
kios keistos reklamos. Po sekundės ar dviejų to keisto daikto durelės at- 
sidarys 1r iš jo išlėks O. Dž. Simpsonas*. 


* O. J. Simpson - profesionalus amerikietiško futbolo žaidėjas ir aktorius, 
pagarsėjęs byla dėl brutalaus savo žmonos nužudymo. 

Linksma mintis. Leandras susijuokė. Tačiau kad ir besijuokdamas, 
jisai sumojo, kad išeitų nebloga nuotrauka... O, Dieve, tai bent nuotrau- 
ka - kokos automatas, skriejantis virš dviejų provincijos juostų kelio as- 
falto! 

Sugriebė “Nikoną". Kokos automatas, tyliai sau burgzdamas, pasvi- 
ro ties užgesusia Leandro mašina ir vėl pajudėjo į priekį. Tai atrodė 
kaip bepročio haliucinacija, bet užrašas automato priekyje skelbė, nors 
galėtum pamanyti ir atvirkščiai, kad tai TIKRAS DALYKAS. 

Vis kikendamas, Leandras sumojo, kad automatas nesustojo, o dar- 
gi, tiesą sakant, padidino greitį. O kas yra gaivinančių gėrimų automa- 
tas? Šaldytuvas su reklaminiais užrašais. O šaldytuvai sunkūs. Kokos 
automatas, raudonai balta valdoma raketa, slydo per orą Leandro link. 
Vėjas negarsiai stūgčiojo monetų grąžiklio plyšyje. 

Leandras užmiršo apie nuotraukas. Atšoko kairėn. Kokos automatas 
užkliudė jo dešinįjį blauzdikaulį ir sulaužė jį. Mirksnį koja pavirto tie- 
siog iki baltumo įkaitusiu skausmo strypu. Sukliko į auksinį kaušelį, 
parkrisdamas ant pilvo šalikelėn ir susiplėšydamas marškinius. “Niko- 
nas“, nulėkęs iki dirželio galo, su džeržgesiu atsimušė į sankasos 
žvirgždą. | 

O kalės vaike, tas aparatas kainavo keturis šimtus dolerių! 

Jis pasikėlė ant kelių ir atsigręžė - suplėšytais marškiniais, kruvina 
krūtine, koja tiesiog rėkte rėkiančia. 

Kokos automatas pasviro atgal. Mirksnį kybojo ore, linguodamas 
priekiu pirmyn ir atgal mažais lankiniais judesiais, kurie Leandrui pri- 
minė radaro lėkštės svyresius. Saulė tviskėjo nuo jo stiklinių durelių. 
Pro jas Leandras pamatė kokos ir fantos butelius. 

Staiga automatas pasviro priekin ir metėsi į jį. 

Surado mane, Dieve... 

Jis atsistojo ir pamėgino šokčiodamas ant kairės kojos nusigauti prie 
savo automobilio. Gėrimų automatas pasileido į jį, baugiai kaukdamas 
monetų grąžikliu. 

Klyktelėjęs Leandras metėsi priekin ir nusirito žeme. Kokos auto- 
matas praskriejo viršum jo, galbūt vos keliais coliais neužkliudydamas. 
Jis nukrito ant kelio. Skausmas staugė jo sulaužytoje kojoje. Leandras 
suriko. 

Automatas apsisuko, stabtelėjo, aptiko jį ir vėl pasinešė pirmyn. 

Leandras pasigrabinėjo už diržo pistoleto ir išsitraukė jį. Atsiklaupęs 
iššovė keturissyk. Visos kulkos pataikė. Trečioji sutrupino automato 
stiklines. 

„ Paskutinis dalykas, kurį pamatė Leandras prieš automatui, sverian- 
čiam per šešis šimtus svarų, trenkiantis į jį - tai įvairūs gaivinantys gė- 
rimai, putojantys ir varvantys per jo kulkų sudaužytų butelių kakliukus. 

Sudužę butelių kakliukai skriejo į jį keturiasdešimties mylių per va- 
landą greičiu. 

“Mama!"' - mintyse sukliko Leandras ir kryžmiškai užsidengė vei- 
dą rankomis. 

Jam neteko rūpintis dantytais butelių kakliukais arba juolab mikro- 
bais, galėjusiais būti čizburgeriuose iš “Burgerių rančos“. Viena iš di- 
džiųjų gyvenimo tiesų tokia: žmogui, kuris tuoj bus partrenktas skrie- 
jančio šešių šimtų svarų kokos automato, nėra reikalo rūpintis niekuo 
kitu. 

Pasigirdo duslus, gurgždantis garsas. Leandro kiaušo priekis sutru- 
pėjo nelyginant numesta ant grindų kiniška vaza. Po sekundės dalelės 
lūžo jo stuburas. Kurį laiką automatas nešėsi jį, prilipusį tartum vabalą 
prie greitai skriejančio automobilio priekinio lango. Išklypusios jo ko- 
jos vilkosi keliu, besidriekiančia tarp jų balta linija. Jo odinių pusbačių 
kulnai trindamiesi į asfaltą tapo rūkstančiais gumos kauburėliais. Vie- 
nas nukrito. 

Galiausiai jis nuslydo nuo automato priekio ir šleptelėjo ant kelio. 

Kokos automatas pasuko atgal į Heiven Vilidžą. Jam atsitrenkus į 
Leandrą, krestelėjo monetų talpyklą, ir dabar, kai sparčiai burzgdamas 
skriejo oru, iš grąžiklio plyšio pastovia srove byrėjo ant kelio dolerio 
ketvirtinės, dešimtcenčiai ir penkiacenčiai. 


GARDAS IR BOBE 


1 


Gardneris žinojo, kad netrukus Bobė padarys savąjį ėjimą - senoji 
Bobė išpildė tai, ką Naujoji ir Patobulintoji Bobė matė kaip savo pasku- 
tinį įsipareigojimą gerajam senutėliui Džimiui Gardneriui, kuris atvyko 
gelbėti savo bičiulę ir kuris pasiliko baltinti su ja vieną velniškai keistą 
tvorą. 

Tiesą sakant, jis manė, kad tai bus kilpinė - Bobė pasikels viršun 
pirmoji ir atsidūrusi ten paprasčiausiai nebeatsiųs jos atgal apačion. Jis 

pasiliks čia, apačioje prie liuko, čia ir numirs, šalia to keistojo simbolio. 
Bobei netgi neteks turėti reikalą su nemalonia žmogžudystės realybe. 
Taip pat nereikės galvoti apie gerąjį senutėlį Gardą, pamažu ir kankina- 
mai mirštantį iš bado. Gerasis senutėlis Gardas labai greitai numirs nuo 
daugybinių kraujavimų. 

Bet Bobė užsispyrė, kad pirmas pasikeltų Gardas, ir sardoniškai pri- 
merktos jos akys Gardui pasakė, kad Bobė tiksliai žinojo, ką jis galvo- 
ja - dėl šito jai nė nereikėjo skaityti jo minčių. 

Kilpinė slinko aukštyn, ir Gardneris laikėsi tvirtai įsikabinęs lyno, 
kovodamas su pykinimu - to pykinimo, pamanė jis, greitai taps nebeį- 
manoma nugalėti, bet Bobė, kai tik išsirangė pro liuką laukan, buvo pa- 
siuntus jam mintį, garsią ir aiškią: Nenusiimk kaukės, kol nepasieksi vir- 
šaus. Bobės mintys nuskambėjo aiškiau, ar jam tik taip pasirodė? Ne. 
Nepasirodė. Juodu abu laivo viduje buvo gavę papildomų impulsų. Jo 
nosis vis dar kraujavo, marškiniai buvo tiesiog įmirkę krauju, pildėsi 
juo ir oro kaukė. Tai buvo stipriausias kraujoplūdis iš nosies, kokį jis 
patyrė nuo tada, kai Bobė pirmąsyk jį čia atsivedė. 

Kodėl nenusiimti? pasiuntė jis jai atgalios klausimą, stengdamasis 
būti labai atsargus ir pasiųsti tik tą paviršinę mintį - nieko iš giliau. 

Daugelis mašinų, kurias mes girdėjome - tai oro keitikliai. Įkvėpęs 
esančio tranšėjoje, nusibaigtum taip pat greitai, kaip ir įkvėpęs buvusio 
laive, kai mes iš pradžių jį atidarėme. Ir ten, ir čia oras nesusilygins su 
aplinkos per likusią dienos dalį, gal net ilgiau. 

Mintys ne iš tokių, kokiomis paprastai galėtum įtarti moterį, besiren- 
giančią tave nužudyti - tačiau tasai žvilgsnis vis tebebuvo Bobės akyse, 
1r to suvokimas spalvino visas Bobės mintis. 

Įsikibęs iš paskutiniųjų į lyną, kramtydamas guminius laikiklius, 
Gardneris stengėsi sutramdyti savo skrandį. 

Kilpinė pasiekė viršų. Jis numoklino šalin nuo jos kojomis tartum iš 
gumos atraižėlių, susegtų popieriaus sąvaržėlėmis, vos matydamas 
“Electrolux'ą" ir mygtukus spaudinėjančią kabelio atkarpą. “Suskai- 
čiuok iki dešimties, - pagalvojo jis. - Suskaičiuok iki dešimties, atsito- 
link nuo tranšėjos, kiek pajėgi, tada nusiimk kaukę ir kas bus, tas bus, 
šiaip ar taip, turbūt geriau numirti, nei jaustis kaip dabar“. 

Bet ištvėrė tik iki penkių, ilgiau nebepajėgė susiturėti. Keisti pa- 
veikslai šokinėjo jam prieš akis: kaip supila gėrimą Patricijai Makardl 

"po suknele, kaip Bobė nusvirduliuoja nuo priebučio pasisveikinti, jam 
galiausiai atvykus, kaip stambus vyriškis su auksiniu kaušu virš burnos 
ir nosies atsisuka į jį pažiūrėti pro keleivio langelį iš visureigio su ketu- 
riais varomaisiais ratais, kai Gardneris girtas drybsojo priebutyje. 

“Jeigu būčiau pakasinėjęs dar keliose tos žvyrduobės vietose, ką gi, 
gal būčiau aptikęs ir tą gremėzdą!' - toptelėjo jam, ir tada jo skrandis 
galiausiai sukilo. 

Išplėšė sau iš burnos kandiklį ir išvėmė, laukymės pakraštyje grai- 
bydamasis pušies ir įsitverdamas į ją atsiremti. 

Jis darsyk išvėmė ir suprato, kad niekad per visą savo gyvenimą ne- 
buvo patyręs tokio vėmulio. Tačiau buvo apie tai skaitęs. Jis švirkštė iš 
savęs turinį - daugiausiai kraujingą - gumulais, kurie skriejo it kulkos. 
Ir mažne tai buvo kulkos. Jį ištiko pliūpsninio vėmulio priepuolis. Me- 
dicinos sferose tatai nebuvo laikoma geros sveikatos ženklu. 

Pliki ūkai užtraukė jam akis. Keliai sulinko. 

“O, jergutėliau, aš mirštu“, - pagalvojo jis, bet ši mintis neturėjo 
emocinio atspalvio. Niūri naujiena - tik tiek, nei daugiau, nei mažiau. 
Pajuto ranką nuslystant šiurkščia pušies žieve, nutraukiant smalingus 
sakus. Kažkaip neaiškiai suvokė, kad ore tvyro blogas kvapas, geltonas, 
sieringas - toks kvapas sklinda nuo popieriaus fabriko po ramaus, ap- 
niukusio oro savaitės. Jam buvo nesvarbu. Ar tai būtų Eliziejaus laukai, 
ar tik didelis juodas niekas, šitaip nedvoktų. Taigi, galbūt jis vis dėlto 
dar išeis nugalėtoju. Geriausia tiesiog viską palikti savieigai. Papras- 
čiausiai... 

Ne! Ne, negali palikti savieigai! Sugrįžai, kad išgelbėtum Bobę, ta- 
čiau Bobės galbūt jau nebegalima išgelbėti, bet dėl to vaikelio dar ne- 
žinia. Prašau tave, Gardai, bent pabandyk! 

- Lai nebūna tai perniek, - pasakė jis suskilusiu, netvirtu balsu. - 
Dieve mano, lai nebūna tai perniek! 

Plaukiantys pilki ūkai kiek išsisklaidė. Vėmulys liovėsi. Jis pakėlė 
ranką prie veido ir kartu su ja nutraukė kraujo sluoksnį. 

Tuo metu jo sprandą iš užpakalio palietė ranka, ir Gardnerio oda pa- 
šiurpo. Ranka... Bobės ranka... bet ne žmogiška ranka, jau nebe. 

Gardai, tau viskas gerai? 

- Viskas gerai, - atsakė jis balsu ir šiaip taip atsistojo. 

Pasaulis išskydo, paskiau vėl kontūrai išryškėjo. Pirmiausia, ką 
Gardneris pamatė - tai Bobę. Jos veide atsispindėjo šaltas, niūrus išskai- 
čiavimas. Nematė jame meilės, netgi apsimestinės atjautos. Bobei tokie 
dalykai tapo svetimi. 

- Eime, - kimiai pasakė Gardneris. - Tu vairuok. Aš jaučiuos... - jis 
kluptelėjo ir, kad neparkristų, gavo įsikibti Bobės pakumpusio, keisto 
peties, - ...šiek tiek išsikvėpęs. 

Kai sugrįžo fermon, Gardneris pasijautė geriau. Kraujoplūdis iš no- 
sies sumažėjo iki silpnos srovelės. Būdamas su kandikliu, jis nurijo ne- 
mažai kraujo, ir didžiuma jo vėmaluose veikiausia buvo iš čia. Bent jis 
taip vylėsi. 

Buvo netekęs iš viso devynių dantų. 

- Noriu pasikeisti marškinius, - pasakė jis Bobei. 

Ši be didesnio domesio linktelėjo. 

- Po to ateik į virtuvę, - pasakė ji. - Turime pasišnekėti. 

- Taip. Turbūt. 

Svečių kambaryje Gardneris išsinėrė iš trumparankovių marškinėlių, 
kuriais vilkėjo, ir pakeitė juos švariais, palikdamas kadaroti virš diržo. 
Nuėjo prie lovos kojūgalio, atkėlė čiužinį ir išsitraukė revolverį. Įsikišo 
jį už kelnių. Marškinėliai buvo per dideli, jis neteko nemažai svorio. 
Jeigu įtrauks pilvą, ginklo rankenos beveik nesimatys. Jis dar kiek pas- 
tovėjo svarstydamas, ar tam pasirengęs. Matyt, iš anksto tokio dalyko 
negali pasakyti. Bukas skausmas gniaužė jam smilkinius, ir pasaulis tai 
priartėdavo, tai nutoldavo pamažu, su vangiu cikliškumu. Burną skau- 
dėjo, o nosis buvo užkimšta džiūstančio kraujo. 

Taip, štai ji, ne prastesnė atomazga, nei Bobės kada nors aprašyto- 
sios savo vesternuose. Patį vidudienį centriniame Meine. Trauk ginklą, 
drauguži. 

Nežymi šypsenėlė šmėkštelėjo jo lūpomis. Visi tie nė cento neverti 
filosofai studenčiokai sakydavo, kad gyvenimas - keistas reikalas, bet iš 
tikrųjų tai buvo per stipriai pasakyta. 

Jis nuėjo virtuvėn. 

Bobė sėdėjo prie stalo, stebėdama jį. Keistas, vos pastebimas žalias 
skystis cirkuliavo po jos permatomo veido paviršiumi. Jos akys - dides- 
nės, savotiškai deformuotais vyzdžiais, - niūriai žvelgė į Gardner. 

Ant stalo stovėjo galingas portatyvinis radijo imtuvas. Bobės papra- 
šytas, prieš tris dienas jį atnešė Dikas Elisonas. Tai buvo tas pats, kuriuo 
pasinaudojo Henkas Bakas, pasiųsdamas Pitsą Barfildą į dangiškąjį ka- 
rantiną. Bobei teprireikė mažiau nei dvidešimties minučių, kad jį pri- 
jungtų prie žaislinio fotoninio pistoleto, kurį laikė nukreipusi į Gard- 
nerį. 

Ant stalo stovėjo dvi alaus skardinėlės ir butelis su tabletėmis. Gard- 
neris atpažino butelį. Matyt, jam besikeičiant marškinius, Bobė nuėjo į 
vonios kambarį ir atsinešė jį. Tai buvo jo valiumas. 

- Sėskis, Gardai, - pasakė Bobė. 

Vos tik išlipęs iš laivo, Gardneris vėl pastatė savo mintims priedan- 
gą. Tiktai klausimas, kiek dar jos buvo likę. 

Pamažu perėjo per virtuvę ir atsisėdo prie stalo. Juto savo 45-kalib- 
rį spaudžiant jam pilvą ir kirkšnį; juto jį spaudžiant ir jo mintis, slogiai 
tūnančias po tuo, kas buvo likę iš jų priedangos. 

- Ar jos man? - paklausė parodydamas į tabletes. 

- Maniau, mudu išmesim skardinę kitą alučio, - lygiu balsu pasakė 
Bobė. - Kaip draugai, ką? Ir kol kalbėsimės, tu galėsi paimti keletą ši- 
tų. Man regis, tai būtų pats švelniausias būdas. 

- Švelniausias, - balsu mąstė Gardneris. Pajuto pirmą silpną pykčio 
dūrį. Nesileiskit vėl mulkinami, sakoma dainoje, bet įprotį ne taip leng- 
va sulaužyti. Jis pats daug sykių buvo apmulkintas. “Betgi, - pagalvojo 
jis, - galbūt tu išimtis iš taisyklės, Gardai, senukai Gardai". 

- Aš gaunu tabletes, o Piteris gavo tą baisųjį jūros akvariumą stogi- 
nėje. Bobe, tavasis švelnumo apibrėžimas patyrė sukruštai radikalius 
pokyčius nuo tada, kai tu ašarodavai, jeigu Piteris parnešdavo negyvą 
paukščiuką. Pameni tas dienas? Mes čia gyvenome drauge, atsilaikyda- 
vome prieš tavo seserį, kai ji atvykdavo, ir niekad šitai darant mums 
neprireikdavo jos kišti daržinėn. Paprasčiausiai įspirdavome jai į užpa- 
kalį ir pasiųsdavome velniop, - jis niūriai pažvelgė į ją. - Pameni, Bo- 
be? Tada mes buvome meilužiai ir draugai. Maniau, galbūt tu pamiršai. 
"Būčiau numiręs dėl tavęs, vaikuti. Ir būčiau numiręs be tavęs. Pameni? 
Pameni mus? | | 

Bobė pažvelgė žemyn į savo rankas. Nejau jis pamatė ašaras tose 
keistose akyse? Tikriausiai jam tik taip pasivaideno, nes tą norėjo pa- 
matyti. 

- Kada tu buvai stoginėje? 

- Praeitą naktį. 

- Ką tu lietei? 

- Paprastai aš liesdavau /ave, - samprotavo Gardneris. - O tu mane. 
Ir nė vienas iš mūsų tam neprieštaravo. Pameni? 

- Ką tu lietei? - šaižiai suriko ji, ir kai ji vėl pakėlė akis, jis išvydo 
ne Bobę, o tik įtūžusią pabaisą. 

- Nieko, - atsakė Gardneris. - Aš nieko neliečiau. 

Panieka jo veide turbūt buvo įtaigesnė nei bet koks neigimas, nes 
Bobė pritilo. Truputėlį nugėrė savo alaus. 

- Nesvarbu. Vis tiek nieko nebūtum galėjęs padaryti. 

- Kaip tu tai galėjai padaryti Piteriui? Vis užduodu ir užduodu sau tą 
klausimą. To senio aš nepažįstu, o Ana kišosi, kur nereikia. Bet aš pa- 

žinojau Piterį. Jis dėl tavęs irgi būtų numiręs. Kaip tu tą galėjai padary- 
ti? Dėl Dievo meilės! 

- Jis palaikė man gyvybę, kol tavės nebuvo čia, - tarė Bobė. Jos bal- 
se pasigirdo silpnutėlė, nerami gynybos gaidelė. - Kai dirbau be atvan- 
gos. Jis - tai vienintelė priežastis, kad tau buvo likę kas gelbėti, kai čia 
atsiradai. 

- Tu, sukrušta vampyre! 

Ji pažvelgė į jį, paskiau nusuko akis į šalį. 

- Dievuliau, tu darei tokius dalykus, ir aš taiksčiaus su tuo. Ar žinai, 
kaip tatai skaudu? Aš taiksčiaus! Mačiau, kas dedasi su tavimi... Mažiau 
mačiau, kas dedasi su kitais, bet aš vis tiek taiksčiaus su tuo. Todėl, kad 
aš buvau beprotis. Bet, be abejonės, tu tai žinojai, tiesa? Tu išnaudojai 
mane taip pat, kaip išnaudojai Piterį, bet aš nebuvau netgi toksai suma- 
nus kaip senas skalikas, nes tau tam neprireikė manęs patalpinti stogi- 
nėn ir įbesti galvon vieną iš tų bjaurių, pašvinkusių, supuvusių kabelių. 
Tu tik mane muilinai. Padavei man kastuvą ir pasakei: “Štai, Gardai, iš- 
kaskime tą mažylį ir sustabdykime Dalaso policiją. Tačiau tai tu esi 
Dalaso policija. Ir aš su tuo taiksčiaus. 

- Išgerk savo alų, - tarė Bobė. Jos veidas vėl tapo šaltas. 

- O jeigu aš to nepadarysiu? 

- Tuomet aš įjungsiu šį radiją, - pagrasino Bobė, - ir atversiu skylę 
realybėje, ir pasiųsiu tave... kur nors. 

- Į Altayrą-4? - paklausė Gardneris. Nutaisė nerūpestingą balsą ir 
mintyse tvirčiau suveržė 

(priedanga-priedanga-priedanga) 

tą barjerą savo smegenyse. Vėl nežymios raukšlės išvagojo Bobės 
kaktą, ir Gardneris darsyk pajuto tuos protinius pirštus naršant, rausian- 
tis, bandant surasti, ką jis žino... Kiek daug... Ir kaip. 

Išblaškyk ją. Įsiutink ir išblaškyk ją. Kaip? 

- Tu daug šniukštinėjai, tiesa? - paklausė Bobė. 

- Ne, kol nesupratau, kiek daug man melavai. Ir staiga paaiškėjo. 
Pats to nesuvokdamas, sužinojau stoginėje. 

- Daugiausia melavai patsai sau, Gardai. 

- O? Kaip dėl to vaikiuko, kuris mirė? Ar tos, kuri apako? 

- Iš kur tu ži... 

- Stoginė. Štai kur tu eini pasistiprinti. 

Ji nieko neatsakė. 

- Tu pasiuntei juos parvežti baterijų. Kad gautum baterijų, vieną nu- 
žudei, kitą apakinai. Dievaži, Bobe, kaip galima būti tokiai kvailai. 

- Mes esame protingesni, negu tu galėtumei manyti... 

- Kas kalba apie protą? - įsiutęs sušuko jis. - Aš kalbu apie sumanu- 
mą! Sumautą sveiką nuovoką! Aukštos įtampos laidai eina čia pat už ta- 
vo namų! Kodėl tu neprisijungei prie jų? | 

- Žinoma, - Bobė nusišypsojo savo keista burna. - Labai protinga - 
atleisk, sumani - mintis. Vos tiktai koks nors technikas Ogastos pasto- 
tėje pastebėtų savo skalėse elektros nuosrūvį... 

* - Pas tave viskas veikia iš C, D ir dvigubų A-baterijų, - atrėmė Gar- 
das. - O tai tik srovelė. Koks nors vyriokas, įsijungęs namie didelį elekt- 
rinį pjūklą, sukeltų ryškesnį tų rodyklių nuokrypį. 

Mirksnį ji tartum sutriko. Atrodė, lyg klausytųsi - ne kieno nors ki- 
to, tik savo pačios vidinio balso. 

- Baterijos teikia pastovią srovę, Gardai. Iš kintamosios srovės lini- 
jų mums jokios nau... 

Trenkęs kumščiais sau į smilkinius, jis sušuko: 

- Nejau tu niekad nesi regėjusi prakeikto pastoviosios srovės lygin- 
tuvo? Po tris baksus gali jų gauti radijo detalių parduotuvėje! Ar tu rim- 
tai mėgini man pasakyti, kad nebūtum sugebėjusi pasigaminti paprastą 
pastoviosios srovės lygintuvą, kai gali padaryti savo traktorių skraidan- 
tį, o rašomąją mašinėlę - veikiančią telepatiškai? Ar tu... 

- Niekas apie tai nepagalvojo! - staiga šūktelėjo ji. 

Mirksnį stojo tyla. Ji atrodė apstulbinta tartum savo pačios balso. 

- Niekas apie tai nepagalvojo, - pasakė jis. - Teisybė. Tad tu pasiun- 
tei tuos du vaikelius, pasirengusius viską padaryti arba numirti dėl ge- 
ručio senojo Heiveno, ir dabar vienas iš jų miręs, o kita - apakus. Mėš- 
las, Bobe. Man nesvarbu, koks gyvas ar negyvas daiktas tave užvaldė - 
dalis tavęs turi kame nors būti. Dalis tavęs turi suprasti, kad jūs, žmo- 
nės, ničniekaip nepasireiškėte čia kūrybiškai. Visiškai priešingai. Jūs 
mulkinote vienas kitą ir džiaugėtės, kaip visa tai nuostabu. Tik aš vie- 
nas buvau toks beprotis. Vis kartojau sau, kad viskas bus gerai, netgi po 
to, kai ėmiau aiškiau suprasti. Tačiau tai tas pats senas mėšlas, koks vi- 
sados buvo. Tu gali suardyti žmones, gali juos teleportuoti kur nors sau- 
gojimui ar palaidojimui, ar dar kuriam galui, bet esi kvaila kaip kūdikis 
su užtaisytu pistoletu. 

- Manau, verčiau dabar tu nutiltum, Gardai. 

- Tu apie tai nepagalvojai, - švelniai pasakė jis. - Dieve, Bobe! Kaip- 
gi jūs galite pažvelgti į save veidrodyje? Bet kuris iš jūsų? 

- Pasakiau, man regis... 

- Idiotas mokslininkas, sykį tu pasakei. Šitai dar blogiau. Lyg stebė- 
tum, kaip kuopelė vaikėzų rengiasi išsprogdinti pasaulį pagal “Derbio 
Muilinės“ planą. Jūs žmoneliai netgi nesate blogi. Kvaili, bet ne blogi. 

- Gardai... 

- Jūs tik kuopelė pusgalvių su atsuktuvais rankose, - jis nusijuokė. 

- Užsičiaupk! - suspigo ji. 

- Dieve, - tarė Gardas. - Nejau aš iš tiesų maniau, kad Sesytė negy- 
va? Nejau? - jis linktelėjo į fotoninį pistoletą. - Tad jeigu aš negersiu 
alaus ir tablečių, tu mane išdanginsi į Altayrą-4, taip? Gausiu rūpintis 
Deividu Braunu, kol mes abu žūsim nuo uždusimo ar bado, arba nuo 
kosminių spindulių poveikio. 

Dabar ji buvo įnirtus ir šalta, ir tatai skaudino labiau nei jis kada 
nors būtų tikėjęsis, - bet ji bent nebandė perskaityti jo minčių. Pagauta 
pykčio, užmiršo. 

Lygiai taip pat jie užmiršo, kaip paprasta įjungti baterinį magnetofo- 
ną į sienos rozetę, tarp instrumento ir srovės šaltinio įterpus pastovio- 
sios srovės lygintuvą. 

- Iš tikrųjų tai nėra Altayro-4, kaip nėra ir tominokerių. Kai kuriems 
dalykams nėra daiktavardžių - tiesiog jie egzistuoja, ir tiek. Kas nors 
vienoje vietoje priklijuoja tiems dalykams vienokį pavadinimą, kas nors 
kitoje - kitokį. Tas pavadinimas niekad nebūna labai geras, bet nesvar- 
bu. Tu sugrįžai iš Niū Hampšyro kalbėdamas ir galvodamas apie tomi- 
nokerius, tad štai mes čia ir tokie. Kitose vietose būtume vadinami ki- 
taip. Taip pat ir Altayras-4. Tai tiesiog vieta, kur sandėliuojami daiktai. 
Dažniausiai negyvi daiktai. Palėpės gali būti šaltos ir tamsios. 

- Ar tai jūs iš ten? Tavo Žmonės? 

Bobė - arba kad ir kas tai buvo šiek tiek panašus į ją - nusijuokė be- 
maž švelniai. 

- Mes nesame “žmonės", Gardai. Ne “giminė". Ne “rūšis". Klaatu 
nepasirodys ir nepasakys: “Nuvesk mus pas savo vadą". Ne, mes nesa- 
me iš Altayro-4. 

Ji pažvelgė į jį, vis dar kiek šypsodamasi. Beveik visai atgavo pu- 
siausvyrą... Ir tartum kuriam laikui pamiršo tabletes. 

- Jeigu tu Žinai apie Altayrą-4, įdomu, ar tau nepasirodė, kad laivo 
egzistavimas šiek tiek keistas? 

Gardneris nieko neatsakė, tik dėbsojo į ją. 

- Nemanau, kad turėjai pakankamai laiko nusistebėti, kodėl rasė, ku- 
riai prieinama teleportavimo technologija... - Bobė kiek pajudino plas- 
tikinį pistoletą - ...kodėl netgi turėtų galvoti apie zvimbeliones materia- 
liu laivu? 

Gardneris pakėlė antakius. 

Ne, jis apie tai nesvarstė, bet dabar, po Bobės žodžių, jis prisiminė, 
kaip vienas koledžo pažįstamas sykį garsiai stebėjosi, kodėl Kerkas, 

Spokas ir kompanija varginosi žvaigždėlaiviu “Enterprise", kai būtų bu- 
vę kur kas paprasčiau tiesiog šviesos spinduliu apskristi visatą. 

- Ir vėl mulkinimas, - metė jis. 

- Visiškai ne. Tatai nelyginant radijas. Yra bangų ilgiai. Bet toliau 
mes nelabai gerai tai suprantame. Ir tą galima pasakyti apie mus dėl 
daugelio dalykų. Mes kūrėjai, bet ne perpratėjai. Šiaip ar taip, mes išs- 
kyrėme apie devyniasdešimt tūkstančių "švarių" bangų ilgių - tai yra 
ikilinijinį foną, kuris daro du dalykus: padeda išvengti binominio para- 
dokso, apsaugančio nuo gyvų audinių ir nefiksuotos materijos reintegra- 
cijos ir, iš tikrųjų, atrodo, kažkur nueina. Bet bemaž visais atvejais ne 
ten, kur kas norėtų pakliūti. 

- Tai tartum laimėti nemokamą kelionę Jutikon, a? 

- Kur kas blogiau. Yra vieta, kuri, regis, labai panaši į Jupiterio pa- 
viršių. Jeigu atidarai duris į /ą vietą, slėgių skirtumas esti toks didžiulis, 
jog tarpduryje prasideda tornadas, kuris greitai įgyja ypač didelį elekt- 
ros krūvį, išsprogdinantį duris vis plačiau ir plačiau... Lyg būtų plėšia- 
ma žaizda. Gravitacinė jėga tiek didesnė, jog ji pradeda siurbti į save 
įsibrovusio pasaulio materiją, kaip kamščiatraukis ištraukia kamštį. Pa- 
likus ties ta konkrečia “stotimi"' ilgėliau, tai sukeltų planetos orbitos 
gravitacinį defektą, jeigu, tarkim, tos planetos masė maždaug tokia pati 
kaip Žemės. Arba, priklausomai nuo planetos sudėties, tai galėtų tiesiog 
suplėšyti ją į gabalus. 

- Ir kas nors panašaus mažne atsitiko čia? - Gardneriui aptirpo 1ū- 
pos. Palyginus su tokia galimybe, Černobylis - tiek pat reikšmingas 
kaip pirdalas telefono būdelėje. “Ir tu su tuo taikstais, Gardai! - minty- 
se sušuko sau. - Padėjai šitai iškasti!“ 

- Ne, nors kai kuriuos žmones teko įkalbinėti, kad per daug nesik- 
rapštinėtų prie radijo/materijos siųstuvų, - ji nusišypsojo. - Tačiau tai at- 
sitiko kai kur kitur, kur mes lankėmės. 

- Kas atsitiko? 

- Jie suspėjo užtrenkti duris anksčiau tos dienos, kai turėjo suskilti į 
gabalėlius, bet orbitai pakitus, daugelis žmonių suspirgėjo, - atrodė, kad 
jai nuobodu apie tai kalbėti. 

- Visi jie? - sukuždėjo Gardneris. 

- Ne. Yra jų likę gyvų devyni ar dešimt tūkstančių viename iš ašiga- 
lių, - pasakė Bobė. - Man taip regis. 

- Dieve! O Dieve mano, Bobe. 

- Yra ir kitų kanalų, kurie atsiveria į uolieną. Vien uolieną. Kažin 
kokios vietos viduje. Daugelis atsiveria giliai kosmose. Mes niekados 
nesugebėjome nustatyti nė vienos iš tų lokalizacijų, naudodamiesi savo 

žvaigždėlapiais. Pagalvok apie tai, Gardai! Kiekviena vieta mums buvo 
svetima... Netgi mums, o mes gi - dideli dangaus keliauninkai. 

Ji pasilenkė priekin ir nugėrė dar kiek alaus. Žaislinis pistoletas, ku- 
ris nebuvo žaislas, nenukrypo nuo Gardnerio krūtinės. 

- Taigi tai teleportavimas. Kažkas nepaprasta, ką? Keletas uolų, 
daug skylių, kosminė palėpė. Galbūt kurią nors dieną kas nors atidarys 
bangos ilgį į saulės vidurį ir akies mirksniu iškeps visą planetą. 

Bobė nusijuokė, tartum tai būtų buvęs ypač vykęs sąmojis. Bet gink- 
las nuo Gardnerio krūtinės nenukrypo. 

Vėl surimtėjusi Bobė prašneko: 

- Tačiau tai dar ne viskas, Gardai. Kai tu įjungi radiją, manai, nus- 
tatai kokią nors stotį. Bet diapazonai - megahercinis, kilohercinis, trum- 
pujų bangų, bet koks - nėra tik stotys. Taip pat ir visa tuščia erdvė tarp 
jų. Tiesą sakant, štai kas daugiausiai sudaro diapazonus, klausaisi? 

- Taip. 

- Tai mano aplinkinis kelias bandant tave įtikinti išgerti tabletes. Aš 
tavęs nepasiųsiu į vietą, kurią vadini Altayru-4, Gardai - žinau, kad tu 
tenai numirtum pamažu ir nemaloniai. 

- Taip, kaip miršta Deividas Braunas? 

- Aš su tuo neturiu nieko bendra, - skubiai pasakė ji. - Tai grynai jo 
brolio darbas. 

- Kaip Niurnberge, tiesa? Niekas iš tikrųjų nebuvo kieno nors kaltė. 

- Tu idiotas, - pasakė Bobė. - Nejau nesupranti, kad kartais tai tiesa? 
Ar tu toksai skystablauzdis, jog negali sutikti su atsitiktinumo sąvoka? 

- Galiu sutikti. Bet aš taip pat tikiu individo sugebėjimu atmesti ira- 
cionalų elgesį, - atsakė jis. 

- Iš tiesų? Tu niekad nesugebėjai. 

Nušovėi savo žmoną, išgirdo nosį krapštančio šerifo padėjėjo balsą. 
Nieko sau suknistas reikalas, a? 

“Galbūt kartais žmonės užtraukia senąją Atgailos giesmelę kiek per 
vėlai“, - pagalvojo jis, žvelgdamas į savo rankas. 

Bobė skvarbiai žybtelėjo akimis į jo veidą. Kažką pagavo iš tų min- 
čių. Jis pabandė sustiprinti priedangą - persipynusia virtine beryšių min- 
čių nelyginant per radiją girdimu fonu. 

- Apie ką tu mąstai, Gardai? 

- Nieko, ką tau reiktų žinoti, - atkirto jis ir blankiai šyptelėjo. - Ma- 
nyk, jog tai... na, sakykim, apie kabančią ant stoginės durų spyną. 

Jos lūpos prasišiepė, apnuogindamos dantenas... Paskiau atlyžo į tą 
keistą, švelnią šypseną kaip anksčiau. 

- Nesvarbu, - tarė ji. - Vis tiek aš, ko gero, nesuprasčiau. Kaip sa- 
kiau, mes niekad nebuvome itin geri perpratėjai. Mes nesame supe- 

reinšteinų rasė. Kosmoso Tomas Edisonas, manau, būtų arčiau mūsų. 
Tiek to. Aš nepasiųsiu tavęs į vietą, kur nusibaigtum lėta, sunkia mirti- 
mi. Aš vis dar savaip tave myliu, Gardai, ir jeigu man teks pasiųsti tave 
kur nors, tai aš pasiųsiu tave... niekur. 

Ji truktelėjo pečiais. 

- Tikriausiai tai lyg įkvėptum eterio... bet gali būti skausminga. Net- 
gi agonija. Kaip ten būtų, pažįstamas velnias visad geriau už nepažįs- 
tamą. 

Gardneriui staiga ištryško ašaros. 

- Bobe, būtum galėjusi patausoti mane nuo savo graužaties, jeigu 
būtum priminusi man tai anksčiau. 

- Išgerk tabletes, Gardai. Turėk reikalą su pažįstamu velniu. Tokios 
būklės, kokios dabar esi, du šimtai miligramų valiumo labai greitai ta- 
ve pašalins, neversk manęs tave išsiųsti kaip laišką, adresuotą niekur. 

- Papasakok man ką nors daugiau apie tominokerius, - paprašė 
Gardneris, - rankomis šluostydamasis veidą. 

Bobė nusišypsojo. 

- Tabletes, Gardai. Jeigu pradėsi gerti tabletes, papasakosiu tau visa, 
ką nori žinoti. Jeigu ne... - ji pakėlė fotoninį pistoletą. 

Gardneris atsuko valiumo butelio kamštį, iškratė pustuzinį mėlynų 
tablečių su širdele viduryje (“Sveikinimai Šv. Valentino dienos proga iš 
Sąstingio slėnio“, - pagalvojo jis), susižėrė jas burnon, atidarė alaus 
skardinę ir užgėrė iš jos. Šešiasdešimt miligramų nuslinko senuoju pil-- 
tuvu. Galėjo vieną paslėpti po liežuviu, bet šešias? Na, žmonės, pažvel- 
kim tiesai į akis. Nebe tiek daug laiko. Vemdamas ištuštinau skrandį, 
netekau nemažai kraujo, ilgai nevartojau to mėšlo, tad neturiu jam to- 
lerancijos, esu trisdešimčia svarų lengvesnis nei tada, kai jos pirmąkart 
man buvo prirašytos iš reikalo. Jeigu greitai neatsikratysiu tuo mėšlu, 
jos trenks man it pusė stiklinės viskio. 

- Papasakok man apie tominokerius, - vėl paprašė jis. Vieną ranką 
nuleido po stalu prie pilvo ir palietė revolverio 

(priedanga-priedanga-priedanga-priedanga) 

rankeną. Kiek užtruks, kol vaistai ims veikti? Dvidešimt minučių. 
Negalėjo prisiminti. Ir niekas niekad jam nebuvo pasakojęs apie opti- 
malias valiumo dozes. 

Bobė pamojo savo pistoletu į tabletes. 

- Išgerk daugiau, Gardai. Kaip Žaklina Siuzan*, regis, kažkada pa- 
sakė, šešių nepakanka. 


* Jacgueline Susann - šiuolaikinė amerikiečių rašytoja, populiarių romanų 
apie piktnaudžiavimą trankviliantais autorė (“Lėlių slėnis", “Meilės ma- 
šina"' ir kt.) 

Jis iškratė 1š butelio dar keturias, bet paliko jas ant staltiesės. 

- Kone apsidergei ten iš baimės, ką? - paklausė Gardneris. - Mačiau, 
kaip atrodei, Bobe. Tarsi manytum, kad jie visi prisikels ir ims vaikš- 
čioti. Mirusiųjų Diena. 

Naujosios ir Patobulintosios Bobės akys žybtelėjo... Bet jos balsas 
išliko švelnus. 

- Bet mes gi iš tiesų vaikščiojame ir kalbame, Gardai. Mes iš tiesų 
sugrįžome. | 

Gardas pakėlė keturias valiumo tabletes, pašokdino jas delne. 

- Noriu, jog tu pasakytumei man tik vieną dalyką, ir tada aš jas nu- 
rysiu. 

Taip. Tik tas vienas dalykas tam tikra prasme atsakytų į visus kitus 
klausimus - tuos, kurių jis niekad nebeturės progos paklausti. Galbūt 
štai kodėl jis dar neišmėgino ginklo ant Bobės. Kadangi tai jam iš tiesų 
reikėjo sužinoti. Tą vieną dalyką. 

- Aš noriu sužinoti, kas tu esi, - pratarė Gardneris. - Pasakyk man, 
kas tu esi? 

- Aš atsakysiu į tavo klausimus ar bent pamėginsiu tai padaryti, - pa- 
žadėjo Bobė, - jeigu nurysi tas tabletes, kurias dabar šokdini rankoje. 
Antraip, lik sveikas, Gardai. Kažkas tavo galvoje kirba. Negaliu visai 
aiškiai perskaityti - lyg matyčiau kontūrus pro ūką. Bet mane tai ypač 
nervina. 

Gardneris įsimetė burnon tabletes ir nurijo. 

- Dar. 

Gardneris iškratė vėl keturias ir gurktelėjo jas. Viso labo dabar 140 
miligramų. Tuoj skrajos padebesiais. Bobė, regis, atlyžo. 

- Aš jau minėjau, kad Tomas Edisonas mums artimesnis negu Al- 
bertas Einšteinas, ir geriau pasakyti negalima, - tarė Bobė. - Yra čia 
Heivene dalykų, kurie, manau, priverstų Albertą išpūsti akis, bet Einš- 
teinas žinojo, ką E=mc* reiškia. Jisai suprato reliatyvumą. Jis išmanė 
dalykus. Mes gi... Mes darome dalykus. Patvarkome juos. Mes ne teo- 
rizuojame, tik kuriame. Mes visų galų meistrai. 

„ Jūs tobulinate dalykus, - patikslino Gardneris. Nurijo seilę. Valiu- 
mui pradėjus veikti, gerklė imdavo džiūti. Šitiek jis prisiminė. Kai tai 
pajus, turės nebedelsti. Pamanė, kad galbūt jau išgėrė mirtiną dozę - bu- 
telyje buvo likę mažų mažiausia dvylika tablečių. 

Bobė šiek tiek pralinksmėjo. 

- Tobuliname! Teisingai! Kaip tik šitai darome. Tokiu būdu jų - mū- 
sų - patobulintas Heivenas. Pamatei galimybes, kai tik sugrįžai. Nebėra 
reikalo čiulpti iš bendro spenio! Faktiškai įmanoma visiškai pereiti... 
prie... maitinimo šaltinių iš organinių akumuliatorinių baterijų. Jos yra 
atsinaujinančios ir labai patvarios. 

- Tu kalbi apie žmones. 

- Ne tik apie Žmones, nors aukštesniųjų rūšių individai iš tiesų, atro- 
do, teikia ilgiau veikiančią energiją negu žemesniųjų - galbūt šitai grei- 
čiau priklauso nuo dvasingumo nei intelekto. Lotyniškas žodis esse* 
tam apibūdinti turbūt čia tiktų geriausiai. Bet netgi Piteris ištvėrė stebė- 
tinai ilgą laiką, pagamino labai daug energijos, o jis viso labo tik šuo. 

- Galbūt dėl savo dvasingumo, - pasakė Gardneris. - Galbūt dėl to, 
kad jis tave mylėjo. - Išsitraukė iš už diržo pistoletą. Laikė jį 

(priedanga-priedanga-priedanga-priedanga) 

prispaudęs prie savo kairiosios šlaunies vidinės pusės. 

- Tai visai neturi su tuo nieko bendra, - atkirto Bobė, nusukdama 
kalbą nuo Piterio meilės ar dvasingumo. - Dėl kažin kokių priežasčių tu 
nusprendei, jog tai, ką mes darome, morališkai nepriimtina - tačiau to- 
kiu atveju spektras to, ką tu laikai morališkai priimtinu elgesiu, labai 
siauras. Bet nesvarbu, tu tuojau užmigsi. 

„- Mes neturime istorijos - nei rašytinės, nei pasakotinės, - kalbėjo ji 
toliau. - Kai tu sakai, kad laivas čia nukrito todėl, kad tie, kurie jam va- 
dovavo, susipešė dėl šturvalo, jaučiu, kad tame yra dalelė tiesos... Ta- 
čiau taip pat jaučiu, kad taip turėjo, buvo lemta atsitikti. Telepatai iš da- 
lies ir aiškiaregiai, Gardai, o aiškiaregiai labiau linkę būti įtakojami sro- 
vių, tiek stiprių, tiek silpnų, kurios kursuoja visata. “Dievas" - tai var- 
das, kurį kai kurie žmonės suteikia toms srovėms, bet “Dievas" yra vien 
žodis kaip tominokeriai ar Altayras-4. . 

- Noriu pasakyti, kad mes bemaž tikrai jau seniai būtume išnykę, 
jeigu nebūtume pasikliovę tomis srovėmis, kadangi mes visada buvome 
karštakošiai, kad kas - pasirengę peštis. Bet “peštis" pernelyg neapib- 
rėžtas žodis. Mes... mes... - Bobės akys staiga žybtelėjo tamsia baisia 
žaluma. Lūpos prasišiepė bedante šypsena. Gardneris prakaituotame 
delne laikė suspaudęs revolverį. 

- Mes kivirčijamės! - sušuko Bobė. - Le mot juste, Gardai! 

- Šaunu, - tarė Gardneris ir nurijo seilę. Gerklėje sutreškėjo. Tasai 
sausumas nepasakytum; kad prisėlino nejučia - tiesiog atsirado iškart. 

- Taip, mes kivirčijamės, mes visad kivirčijamės. Tartum vaikai, - 
Bobė nusišypsojo. - Mes labai panašūs į vaikus. Tai mūsų geroji pusė. 


* būti, buvimas. 

- Nejaugi ir dabar? - staiga pasibaisėtinas vaizdas iškilo Gardneriui 
galvoje: mokinukai traukia mokyklon, nešini knygomis, “Uziais" 1r 
smerfų priešpiečių dėkliukais, “M-16**; obuoliais tiems mokytojams, 
kuriuos mėgo, ir skeveldrinėmis granatomis - tiems, kurių nemėgo. Ir, 
Dieve, kiekviena mergaitė atrodė kaip Patricija Makardl, o kiekvienas 
berniukas - kaip Tedas Energetikas. Tedas Energetikas su žaliai žėrin- 
čiomis akimis, kas paaiškino visą apgailėtiną sukruštą bjaurastį, prade- 
dant Kryžiaus žygiais bei arbaletais ir baigiant Reigano priešraketiniais 
palydovais. | 

Mes kivirčijamės. Kartkartėmis mes netgi kiek susistumdome. Esa- 
me suaugę, - man taip regis, - bet vis tiek aikštijamės kaip vaikai ir taip 
pat mėgstame išdykauti kaip vaikai, tad patenkiname abu šiuos porei- 
kius, kurdami visas tas įmantrias branduolines laidykles ir vis kartkar- 
tėmis paliekame jų keletą besimėtančių, kad žmonės pakeltų, ir žinai 
ką? Jie visad pakelia. Tokie žmonės kaip Tedas, kurie mielai sutinka žu- 
dyti, kad bet kuri moteris, einanti apsipirkti, nepristigtų elektros savo 
plaukų fenui. Tokie žmonės kaip tu, Gardai, kurie įžvelgia tik minima- 
lias kliūtis žudyti vardan taikos. 

Juk pasaulis būtų toksai nuobodus be ginklų ir kivirčų, ar ne? 

Gardneris pajuto, kad jį apima mieguistumas. 

- Kaip vaikai, - pakartojo ji. - Mes pešamės... Tačiau taip pat galime 
būti labai didžiadvasiški. Kaip čia. 

- Taip, jūs buvote labai didžiadvasiški Heivenui, - pritarė Gardneris, 
ir jo žandikauliai staiga sutreškėjo nuo plataus, sausgysles plėšiančio 
žiovulio. 

Bobė nusišypsojo. 

- Šiaip ar taip, mes galbūt nukritome todėl, kad buvo atėjęs /aikas 
nukristi pagal tas sroves, kurias aš paminėjau. Žinoma, laivui jokios ža- 
los neatsitiko. Ir kai aš pradėjau jį atkasinėti, mes... sugrįžome. 

- Ar yra jūsų ten daugiau? 

Bobė truktelėjo pečiais: 

- Nežinau. - /r man nerūpi, tas trūktelėjimas sakė. Mes čia. Turi bū- 
ti padaryta patobulinimų. To pakanka. 

- Tai iš tiesų visa, kas jūs esate? - jis norėjo įsitikinti; įsitikinti, kad 
nėra nieko daugiau. Baisiai bijojo, kad per ilgai delsia... gerokai per 1l- 
gai... bet jis privalėjo žinoti. Visa? 

- Ką turi omeny, visa? Ar tai taip mažai, kas mes esame? 


* “Uzi" - Izraelio automatinis ginklas, “M-16" - amerikiečių automatinis 
ginklas. 

- Atvirai kalbant, taip, - pasakė Gardas. - Supranti, visą gyvenimą 
ieškojau velnio išorėj, nes tą, kuris viduje manęs, po galais, taip sunku 
pagauti. Taip sunku praleisti tiek laiko įsivaizduojant, jog esi... Home- 
- 1r pamatyti, kad buvai... vien kapitonas Ahabas*. 

Ir galiausiai, paskutinįsyk, su kažkokia kraštutine neviltimi pak- 
lausė: 

- Ar tai visa, kas jūs esate? Paprasčiausiai žmonės, patvarkantys da- 
lykus? 

- Turbūt taip, - tarė ji. - Atleisk, jeigu tave taip nuvyl... 

Gardneris pakėlė po stalu pistoletą ir tą pat mirksnį pajuto, kad vais- 
tas galiausiai jį išdavė: priedanga nuslydo. 

Bobės akys sužibo - ne, šįkart jos degte degė. Jos balsas, minčių 
balsas, smogė Gardnerio galvon nelyginant mėsininko kirvis, 

(GINKLAS JIS TURI GINKLĄ JIS TURI GIN) 

prarėždamas apsupančią miglą. 

Ji pabandė sujudėti. Tuo pat metu pabandė nutaikyti į jį savo foto- 
ninį pistoletą. Gardneris iš po stalo nutaikė į Bobę savąjį 45-kalibrį ir 
nuspaudė gaiduką. Pasigirdo tik sausas spragtelėjimas. Senas šovinys 
neiššovė. 


SENSACIJA, 
PABAIGA 


1 


Džonas Leandras numirė. Sensacija - ne. 

Deividas Braitas pažadėjo Leandrui palaukti iki keturių ir pažadą ke- 
tino tęsėti - žinoma, todėl, kad tai buvo garbinga, bet taipgi ir todėl, kad 
nebuvo įsitikinęs, ar nori į tą dalyką kišti pirštus. Gali pasirodyti, kad tai 
kuliamoji mašina, o ne laikraštinė istorija. Vis dėlto jis nė kiek neabe- 
jojo, kad Džonis Leandras kalbėjo tiesą ar bent kaip jis ją suvokė, nors 
ir kokia beprotiška atrodė toji jo istorija. Džonis buvo kirminas, Džonis 


* Personažas iš H. Melvilio “Mobio Diko“. 

kai kada ne tik darydavo skubotas išvadas, bet ir visiškai su jomis pers- 
kubėdavo, tačiau jis nebuvo melagis (net jeigu ir būtų buvęs, Braitas ne- 
manė jį esant pakankamai išradingą sugalvoti ką nors tokio painaus). 

Apie pusę trečios tos popietės Braitas ūmai prisiminė kitą Džonį - 
vargšą, Dievo pamirštą Džonį Smitą, kuris kartais lytėdavo daiktus ir 
imdavo juos “jausti"?. Tai irgi buvo beprotiška, bet Braitas tikėjo Džo- 
niu Smitu, tikėjo tuo, ką Smitas sakėsi galįs padaryti. Buvo neįmanoma 
pažvelgti į to Žmogaus degančias teisumu akis ir netikėti. Braitas nely- 
tėjo nieko, kas priklausė Džonui Leandrui, bet per salę jam buvo maty- 
ti šio rašomasis stalas, tvarkingai apvalkalu užtrauktas kompiuterio 
printeris, ir jį pradėjo apimti jausmas... itin slogus jausmas. Jautė, kad 
Džonis Leandras, ko gero, žuvęs. 

Išvadino save nukvėšusia sene, bet šis jausmas jo neapleido. Prisi- 
minė Leandro balsą, desperatišką ir lūžtantį iš susijaudinimo. Tai mano 
istorija, ir aš taip lengvai jos neatsižadėsiu. Prisiminė Džonio Smito 
tamsias akis, jo įprotį nuolatos pasitrinti kairiąją savo kaktos pusę. Brai- 
to akis vis kažkas traukė ir traukė į Leandro printerį po apvalkalu. 

Jis ištvėrė iki trečios valandos. Per tą laiką tasai slogus jausmas pe- 
raugo į kojas pakertantį tikrumą. Leandras negyvas. Paprasčiausiai jo- 
kių galbūt. Tegul jis gyvenime nebepatirs kitos tikros nuojautos, bet 
kaip tik dabar tokia jo neapleido. Ne išprotėjęs, ne sužeistas, ne dingęs 
be žinios. Negyvas. 

Braitas nukėlė telefono ragelį, ir nors numeris, kurį jisai susuko, 
priklausė Klivs Milso centrinei, tiek Bobė, tiek Gardas būtų susiprotė- 
ję, kad tai iš tiesų tolimas tarpmiestinis pokalbis: penkiasdešimt penkios 
dienos po to, kai Bobė Anderson suklupo miške, kažkas galiausiai 
skambino Dalaso policijai. 


Žmogus, su kuriuo Braitas kalbėjosi Klivs Milso valstijos policijos 
būstinėje, vadinosi Endis Torgesonas. Braitas pažinojo jį nuo koledžo 
laikų ir galėjo su juo kalbėtis be jausmo, kad turi sau ant kaktos skais- 
čiai raudonomis raidėmis ištatuiruotus žodžius ŽINIŲ ŠNIUKŠTINĖ- 
TOJAS. Torgesonas kantriai klausėsi, mažai įsiterpdamas, kol Braitas 
jam viską papasakojo, pradedant Leandro užduotimis dėl dviejų dingu- 
sių kopų. 

- Jam pradėjo kraujuoti nosis, iškrito dantys, jis ėmė vemti ir buvo 
įsitikinęs, kad visa šitai nuo oro? 

- Taip, - patvirtino Braitas. 

- Be to, kad ir kas būtų tame ore, tatai pagerino jo sušikto imtuvo 
girdimumą. 

- Teisybė. 

- Ir tu manai, kad jis gali būti įsivėlęs į didelę bėdą. 

- Vėlgi teisybė. 

- Aš irgi manau, kad jis gali būti įsivėlęs į didelę bėdą, Deivai - 
skamba taip, lyg jam būtų ne visi namie. 

- Aš pats žinau, kaip tatai skamba. Tik nemanau, kad taip yra. 

- Deividai, - labai kantriu tonu prašneko Torgesonas, - įmanoma - 
bent kine - užimti nedidelį miestuką ir kažkaip jį apnuodyti. Bet per tą 
miestuką eina magistralė. Tame miestukyje gyvena žmonės. Ir yra tele- 
fonai. Nejau manai, kad kas nors galėtų apnuodyti visą miestą ar užda- 
ryti nuo išorinio pasaulio taip, kad nė šuo nesulotų? 

- Senasis Derio kelias iš tiesų nėra magistralė, - nurodė Braitas. - 
Nuo tada, kai prieš trisdešimtį metų buvo užbaigta I-95 atkarpa tarp 
Bengoro ir Niuporto. Nuo tada senasis Derio kelias daugiau panašus į 
didžiulę tuščią nutūpimo juostą su per vidurį bėgančia geltona linija. 

- Tu nemėgini man pasakyti, kad pastaruoju metu niekas nebandė 
juo pasinaudoti, ką? 

- Ne. Nemėginu tau ką nors daug pasakyti... bet Džonis sakėsi atra- 
dęs žmonių, kurie nesimatė su giminaičiais Heivene porą mėnesių. O 
tie, kurie bandė nuvažiuoti ir pasižiūrėti, kas jiems yra, susirgdavo ir tu- 
rėdavo skubiai sugrįžti. Daugelis jų priskyrė tai apsinuodijimui maistu 
ar dar kam nors. Jis taip pat minėjo apie krautuvę Trojoje, kurios kar- 
šena šeimininkas varo klestinčią prekybą marškinėliais, nes žmonės 
grįžta iš Heiveno kraujuojančiomis nosimis... Ir šitai dedasi jau savaitė- 
mis. 

- Apdujėlio klejonės, - metė Torgesonas. Žvelgdamas per būstinės 
parengties salę, jis pamatė, kaip dispečeris staiga tiesiau atsisėdo kėdė- 
je ir permetė telefono ragelį į kairiąją ranką, kad galėtų rašyti. Kažkas 
kažkur atsitiko, ir iš pasibaisėjusio dispečerio veido buvo matyti, jog tai 
ne menkas eismo įvykis ar piniginės vagystė. Žinoma, žmonės yra žmo- 
nės, tad visad kas nors atsitinka. Visas reikalas atrodė toks pat beprotiš- 
kas kaip arbatėlė “Alisoje", bet Deividas jam niekad nebuvo sukėlęs įs- 
pūdžio, kad priklausytų trenktųjų komandai. Bent ne su asmens korte- 
le, pataisė jisai save. 

- Galbūt, - sutiko Braitas, - bet tas klejones iš esmės galima patvir- 
tinti ar nuneigti greitai pasiuntus pasižvalgyti į Heiveną vieną iš tavo 
vyrukų, - jisai stabtelėjo. - Prašau tave kaip draugo. Nors nesu vienas 
didžiausių Džonio gerbėjų, tačiau man jis kelia rūpestį. 


254 


Torgesonas vis dar žvelgė į dispečerio kabiną, kur Smokis Douso- 
nas dabar tratėjo į telefoną mylios per minutę greičiu. Smokis pakėlė 
akis, išvydo 'Torgesoną žiūrint ir ištiesė aukštyn ranką su išskėstais vi- 
sais pirštais. “Palauk, - bylojo gestas. - Kai kas rimta". 

- Pasirūpinsiu, kad iki vakaro kas nors tenai nuvažiuotų, - pažadėjo 
Torgesonas. - Jei galėsiu, padarysiu tai pats, bet... 

- Jeigu aš atvažiuočiau į Derį, tu pasiimtum mane? 

- Aš dar tau paskambinsiu, - pasakė Torgesonas. - Kažin kas čia de- 
dasi. Dousonas atrodo lyg ištiktas širdies priepuolio. 

- Aš būsiu čia, - pasakė Braitas. - Esu ne juokais susirūpinęs, Endi. 

- Suprantu, - atsakė Torgesonas - kai paminėjo, kad, matyt, pasitai- 
kė kažin kas rimta, Braitas nė truputėlio nesusidomėjo, o tai jam buvo 
visiškai nebūdinga. - Aš tau paskambinsiu. 

Dousonas išėjo iš dispečerio kabinos. Buvo pati vasara, ir be Torge- 
sono, kuris čia budėjo, visi policininkų ekipažai patruliavo keliuose. 
Būstinėje jie buvo vienu du. : 

- Dieve mano, Endi, - tarė Dousonas, - nežinau, ką su šituo daryti. 

- Su kuo? - Torgesonas pajuto krūtinę sugniaužiant seną jaudulį - 
kartkartėmis jam suveikdavo savotiška intuicija, kuri pasitvirtindavo 
siaurose jo pasirinktosios profesijos ribose. Iš tiesų kažin kas rimta. 
Dousonas atrodė lyg pritrenktas plyta. Tasai senas, gniaužiantis jaudu- 
lys - didžiąja savo dalimi nekentė jo, bet kažkuria dalimi svaiginosi it 
narkotiku. Ir dabar ši pastaroji jo dalis staiga džiugiai aptiko sąsają - 
iracionalią, bet nenuneigiamą; tai turi kažin ką bendra su tuo, dėl ko 
Braitas ką tik skambino. “Kažkas pasikviečia Pelę Snaudalę ir Skrybė- 
lių, įgrūda Pelę Snaudalę į arbatinuką, - pagalvojo jis. - Manau, arbatė- 
lė prasideda". 

- Heivene girios gaisras, - pasakė Dousonas. - Veikiausiai girios 
gaisras. Pranešime teigiama, kad turbūt Didžiojo Indėno miške. 

- Turbūt? Kodėl tas sušiktas turbūt? 

- Pranešimas atėjo iš priešgaisrinio stebėjimo stoties Čaina Leikse, - 
atsakė Dousonas. - Daugiau nei prieš valandą jie pastebėjo dūmus. Apie 
antrą valandą. Paskambino Derio gaisrinės budėtojui ir Trečiajai eigu- 
vai Niuporte. Mašinos pasiųstos iš Niuporto, Jūničio, Čainos, Vulvičo... 

- O Troja? Albionas? Kaip dėl jy? Dievaži, juk jie ribojasi su tuo 
miestuku! 

- Troja 17 Albionas neatsiuntė pranešimų. 

- O pats Heivenas? | 

- Telefonai tyli. 

- Na, Smoki, nesuk man kiaušių. Kurie telefonai? 

- Visi, - jis pažvelgė į Torgesoną ir nurijo seilę. - Žinoma, aš pats 
patikrinau. Bet ne tai trenkčiausia dalis. Noriu pasakyti, tai gana keisto- 
ka, bet... 

- Na, klok. 
burna. 

Trečioji eiguva buvo atsakinga už gaisrų kontrolę Penobskoto apy- 
gardoje, bent iki tol, kol miško gaisras neišplinta iš tiesų plačiu frontu. 
Pirmasis uždavinys - stebėjimas; antrasis - vietos nustatymas, trečiasis 
- gaisro lokalizavimas. Skamba visai lengvai. Tačiau toli gražu ne taip. 
Šiuo atveju padėtis buvo netgi blogesnė negu paprastai, kadangi gaisras 
praneštas už dvidešimties mylių. Trečioji eiguva iškvietė įprastąsias 
priešgaisrines mašinas, nes vis dar buvo techniškų galimybių, kad jos 
padės susidoroti su židiniu, tačiau jiems nepasisekė prisiskambinti kam 
nors į Heiveną, kas galėtų nurodyti kelią. Kiek Trečiosios eiguvos gais- 
rų stebėtojai suprato, gaisras galėjo siautėti Frenko Spriuso rytinėje ga- 
nykloje ar mylią giliau į mišką. Taip pat jie pasiuntė tris komandas po 
du Žmones su visais keturiais ratais varomomis mašinomis bei aprūpin- 
tas topografiniais žemėlapiais ir lėktuvą stebėtoją. Dousonas pavadino 
tą vietą Didžiojo Indėno mišku, bet vadas Vavaivoka seniai buvo mi- 
ręs ir dabar žemėlapiuose laikytas labiau deramu naujas, be rasistinio 
atspalvio pavadinimas: Degantysis miškas. 

Jūničio gaisrinės komandos atvyko pirmosios... savo nelaimei. Trys 
ar keturios mylios iki Heiveno miesto ribos, nuo kur iki kylančios dū- 
mų uždangos dar buvo likę aštuonetas mylių, siurblinės vyrai pasijuto 
blogai. Ne vienas ar du, visa septynių žmonių komanda. Vairuotojas 
spaudė toliau... kol staiga už vairo prarado sąmonę. Siurblinė nulėkė 
nuo Jūničio Senojo Mokyklos kelio ir trenkėsi į miško medžius, dar 
neprivažiavus pusantros mylios iki Heiveno. Trejetas vyrų žuvo vieto- 
je, dvejetas mirtinai nukraujavo. Dvejetas išlikusių gyvų tiesiog ropote 
išropojo keturiomis iš to rajono, pakeliui vis vemdami. 

- Jie pasakojo, lyg kas būtų užleidę dujų, - baigė Dousonas. 

- Tai jie skambino? 

- Dievulėliau, ne. Tuodu išlikusius gyvus greitąja gabena į Deri 
Houmą. O skambino 1š Trečiosios eiguvos. Jie bando kaip nors susit- 
varkyti, bet atrodo, kad šiuo metu Heivene, po šimts, dedasi kur kas 
daugiau nei miško gaisras. Bet ir tasai slysta iš kontrolės, meteorologi- 
nė tarnyba praneša, kad į vakarą pakils rytų vėjas, ir nepanašu, jog kam 
nors pavyks ten prasiskverbti ir užgesinti ugnį! 

- Ką dar jie žino? 

- Žmogau plaukuotas! - sušuko Smokis Dousonas tartum asmeniškai 
įžeistas. - Žmonės, kurie prisiartina prie Heiveno, suserga. Kuo arčiau, 
tuo labiau. Ir tai visa, kas yra žinoma, išskyrus faktą, kad kažkas dega. 

Nė viena ugniagesių komanda neprasiskverbė į Heiveną. Labiausiai 
buvo priartėję tos, kurios skubėjo iš Čainos ir Vulvičo. Torgesonas nuė- 
jo prie kabančio ant sienos anemometro ir pagalvojo, jog jam aišku, ko- 
dėl taip atsitiko. Jos važiavo pavėjui. Jeigu oras apie Heiveną užnuody- 
tas, vėjas jį nunešė kiton pusėn. 

Dieve brangus, o jeigu tai kas nors radioaktyvaus? 

Jeigu ir taip, tai nepanašu į radiaciją, apie kokią kada nors Torgeso- 
nas yra girdėjęs - Vulvičo komandos pranešė, kad artinantis prie Heive- 
no ribos visų mašinų varikliai išeina iš rikiuotės. Čaina pasiuntė siurb- 
linę ir vandens cisterną. Siurblinė sugedo, bet cisterna teberiedėjo, ir 
vairuotojui kažkaip pavyko sugrąžinti ją iš pavojingos zonos - vemian- 
tys vyrai sėdėjo susigrūdę jos kabinoje, kybojo ant buferių, gulėjo pas- 
liki ant viršaus. Daugeliui kraujavo iš nosies, keliems - iš ausų, vienam 
plyšo akies kraujagyslės. 

Visiems iškrito dantys. 

Kas čia per TOKIA radiacija, po šimts? 

Dousonas pažvelgė dispečerio kabinon ir pamatė, kad šviečia visų 
priėmimo linijų signalinės lemputės. 

- Endi, situacija rutuliojasi toliau. Aš turiu... 

- Žinau, - nutraukė jį Torgesonas, - tu turi pakalbėti su trenktais 
žmonėmis. O aš turiu skambinti į generalinę prokuratūrą Ogastoje ir pa- 
kalbėti su kitais trenktais žmonėmis. Nuo tada, kai aš užsivilkau šią uni- 
formą, Džimis Tirnis - geriausias generalinis prokuroras, kokį tik turė- 
jome Meine, ir žinai, kur jis šią smagią dieną, Smoki? 

- Ne. | 

- Atostogauja, - metė Torgesonas ir piktokai nusijuokė. - Pirmąsyk 
nuo tada, kai užėmė šį postą. Vienintelis žmogus administracijoje, ku- 
ris sugebėtų perprasti šią beprotybę, stovyklauja su savo šeima Jutoje. 
Sukruštoje Jutoje! Gražu, ką? 

- Gražu. 

- Kas per velniava dedasi? 

- Nežinau. 

- Ar yra kitų aukų? 

- Mirė eigulys iš Niuporto, - nenorom atsakė Dousonas. 

- Kas? 

- Henris Ambersonas. 

- Ką? Henris? Dievuliau! 

Torgesonas pasijuto tarsi gavęs smūgį į paširdžius. Pažinojo Henrį 
Ambersoną dvidešimtį metų - nebuvo patys geriausi bičiuliai, anaiptol, 
bet kai viskas būdavo ramu, kartais persimesdavo kortomis ar drauge 
pameškeriodavo. O jų šeimos kartu pietaudavo. 

Dievuliau, Henris, Henris Ambersonas. O Tinis toje sukruštoje Ju- 
toje. 

- Ar jis buvo tame džipe, kurį tenai nusiuntė? 

- Taip. Supranti, jis turėjo įstatytą širdies stimuliatorių ir... 

- Ką? Ką? - Torgesonas žingtelėjo Smokio link, lyg ketindamas jį 
papurtyti. - Ką? 

- Vaikinas, kuris vairavo džipą, pranešė per radiją Trečiajai eiguvai, 
kad tasai susprogo Ambersono krūtinėje. 

- O Dieve! 

- Tai dar nėra tikra, - pasiskubino pasakyti Dousonas. - Nieko nėra 
tikra. Situacija tebesirutulioja. 

- Kaip stimuliatorius galėjo susprogti? - tyliai paklausė Torgesonas. 

- Nežinau. 

- Tai pokštas, - tiesiai šviesiai pareiškė Torgesonas. - Arba koks ne- 
vykęs pokštas arba kas nors panašu ; tą radijo laidą anuomet. “Pasaulių 
karas"*. 

Smokis nedrąsiai pastebėjo: 

- Nemanau, kad tai pokštas... ar apgaulė. 

- Aš irgi, - sutiko Torgesonas. 

Pasuko prie telefono savo kabinete. 

- Sukrušta Juta, - tyliai metė jis ir paliko Smokį Dousoną priiminėti 
vis labiau neįtikėtiną informaciją, ateinančią iš rajono, kurio centras bu- 
vo Bobės Anderson ferma. 

Jeigu Džimas Tirnis nebūtų buvęs toje sukruštoje Jutoje, Torgeso- 
nas būtų pirmiausia paskambinęs į generalinę prokuratūrą. O dabar jis 
atidėjo tą kuriam laikui ir greitai surinko Deivido Braito numerį Ben- 
goro “Daily News“ redakcijoje. 

- Deividas? Čia Endis. Klausyk, aš... 

- Mes. gavome pranešimų, kad Heivene gaisras, Endi. Galbūt dide- 
lis. Ar jūs tą žinote? 


* 1938m. kino režisierius Orsonas Velsas (Orson Wells) pastatė radijo vai- 
dinimą “Pasaulių karas" pagal H. Welso (Herbert Wells) apysaką, sukė- 
lusį paniką Amerikoje. 

- Taip, žinome, Deividai, bet negaliu tavęs tenai nuvežti. Tačiau in- 
formacija, kurią man pateikė, tikrinama. Ugniagesių komandos ir žval- 
gai negali patekti į miestą. Jie suserga. Mes netekome eigulio. Vyrioko, 
kurį aš pažinojau. Aš girdėjau... - jis papurtė galvą. - Pamiršk, ką aš gir- 
dėjau. Tai, po šimts, pernelyg keista, kad būtų tiesa. 

- Kas taip? - Braito balsas buvo sujaudintas. 

- Pamiršk. 

- Bet tu sakai, kad ugniagesių ir gelbėjimo komandos suserga? 

- Žvalgybos komandos. Mes dar nežinome, ar ką nors reikia gelbėti. 
Be to, dar ta mėšlina istorija su gaisrinėmis ir džipais. Atrodo, mašinos 
sustoja, kai priartėja prie Heiveno ar įvažiuoja į jį... 

- Ką? 

- Tu girdėjai. 

- Nori pasakyti, kad tai tartum impulsas? 

- Impulsas? Koks impulsas? - jam toptelėjo beprotiška mintis, kad 
Braitas kalba apie Henrio stimuliatorių, kad jis visą laiką apie tai žinojo. 

- Tai fenomenas, kuris spėjamai lydi stiprius branduolinius bumpte- 
lėjimus. Automobiliai užgęsta. 

- Dieve. O radijo imtuvai? 

- Taip pat ir jie. 

- Bet tavo draugelis sakė... 

- Taip, pilnas diapazonas. Šimtai stočių. Ar bent galiu pacituoti tave 
dėl susirgusių ugniagesių ir gelbėjimo komandų? Kad mašinos sustoja? 

- Aha. Kaip šaltinį. Kaip informuotą šaltinį. 

- Kada tu pirmąsyk išgirdai?.. 

- Aš neturiu laiko duoti “Playboy"' tipo interviu, Deividai. Tavasis 
Leandras kreipėsi į “Meino medicinos įrangą'' dėl suspausto oro. 

- Taip. 

- Jis manė, kad kaltas oras, - tarė Torgesonas daugiau sau nei Brai- 
tui. - Štai ką jis manė. 

- Endi... ar žinai, kas dar gali užgesinti automobilius, jei tikėt prane- 
šimais, kuriuos kartkartėmis girdime? 

- Kas? 

- NSO. Nesijuok, tai tiesa. Žmonės, kurie iš arti yra stebėję skrai- 
dančiąsias lėkštes iš savo automobilių ar lėktuvų, bemaž visados teigia, 
kad jų varikliai užgęsta, kol šios nenutolsta, - jis stabtelėjo. - Prisimeni 
daktarą, kuris prieš savaitę ar dvi Niuporte užsimušė lėktuvu? 

“Pasaulių karas“, - vėl pagalvojo Torgesonas. - Kokia nesąmonė". 

Bet Henrio Ambersono stimuliatorius... ką? Susprogo? Ar tai gali 
būti tiesa? 

Jis pasistengs tai sužinoti; galite tuo neabejoti. 

- Aš tau dar paskambinsiu, Deivi, - pažadėjo Torgesonas ir padėjo 
ragelį. Buvo 3:15. Heivene gaisras, kuris prasidėjo senojo Frenko Ga- 
riko fermoje, jau siautėjo daugiau nei valandą ir vis platėjančiu puslan- 
kiu plito laivo linkui. 

Torgesonas 3:17 popiet paskambino į Ogastą. Tuo metu dvejetas se- 
danų su šešiais tardytojais jau lėkė šiaurėn I-95 magistrale. 2:26 popiet 
Trečioji priešgaisrinė stotis paskambino prokuratūrai ir 2:49 - Derio 
valstijos policijos būstinei. Į Derį pasiųstas pranešimas jau apėmė pas- 
kirų detalių nuotrupas - Jūničio siurblinės avariją, žuvusį eigulį, kuris, 
atrodo, buvo užmuštas savo nuosavo širdies stimuliatoriaus. 1:30 popiet 
kalnų laiku Jutos policijos mašina sustojo prie kempingo, kur ilsėjosi 
Džimas Tirnis su šeima. Policininkas jį informavo, kad jo valstijoje su- 
sidariusi ypatinga padėtis. Kas per ypatinga padėtis? Tai, kaip buvo pa- 
sakyta policininkui, informacija, būtina jam pačiam išsiaiškinti. Tirnis 
būtų galėjęs paskambinti į Derį, tačiau Torgesonas iš Klivs Milso buvo 
tasai žmogus, kurį jis gerai pažinojo ir kuriuo pasitikėjo. Dabar labiau- 
siai už viską jam norėjosi pasišnekėti su kuo nors, kuo galėtų tikėti. Pa- 
mažu paširdžiuose ėmė smelkti baimė, nuojauta, kad tai tikrai “Meino 
Janki"', kad tai susiję su valstijos vienintele branduoline jėgaine, ne ki- 
taip - tiktai dėl ko nors rimta galėjai gauti tokį nepaprastą atsakymą be- 
maž kitame šalies pakraštyje. Policininkas jį sujungė su Torgesosu. Šis, 
išgirdęs Tirnio balsą, apsidžiaugė ir lengviau atsikvėpė. 

1:37 popiet kalnų laiku Tirnis įsirangė policijos ekipažo priekinėn 
sėdynėn ir paklausė: 

- Ir kaip greitai juo galima važiuoti? 

- Sere! Ši mašina skries šimtą trisdešimt mylių per valandą, ir ka- 
dangi, sere, aš esu mormonas, nebijau lėkti tokiu greičiu, sere, nes tikiu, 
kad nepateksiu į pragarą! Sere! 

- Įrodyk tai, - pasakė Tirnis. 

2:03 popiet kalnų laiku Tirnis sėdėjo “Lirdžete"' be jokių skiriamųjų 
ženklų, tik su Jungtinių Valstijų vėliava ant uodegos. Jo laukta mažame 
privačiame aerodrome netoliese Kotonvudso... miesto, kurį Zeinas Grė- 
jus aprašė “Uolinių kalnų raiteliuose", Bobės Anderson mėgstamiausio- 
je vaikystės knygoje, kuri galbūt ją pačią pastūmėjo rašyti vesternus. 

Pilotas vilkėjo civiliniais drabužiais. 

- Jūs iš Gynybos departamento? - paklausė Tirnis. 

Pilotas pažvelgė į jį pro savo neraiškius tamsius akinius: 

- Iš Įstaigos. 

Tik tiek jis pasakė prieš pakylant į orą, skrydžio metu ir po to. 
Štai kaip į žaidimą įsijungė Dalaso policija. 


Heivenas tebuvo niekuo neįstabus pakelės miestukas, nuo Meino 
svarbesniųjų turistinių maršrutų patogiai stumiantis gyvenimą nuošaly. 
Dabar jis buvo pastebėtas. Dabar žmonės plūdo čia tuntais. Kadangi jie 
nieko nežinojo apie anomalijas, kurių vis daugiau buvo pranešama, iš 
pradžių traukė privilioti besiplečiančios dūmų skraistės nelyginant nak- 
ties drugiai - į liepsną. Bus jau veik septinta valanda to vakaro, kai vals- 
tijos policija, talkinama Nacionalinės gvardijos dalinio, sugebės užblo- 
kuoti visus - tiek mažus, tiek didelius - kelius, vedančius į šią sritį. Iki 
ryto gaisras taps didžiausiu miško gaisru per visą Meino valstijos isto- 
riją. Rytų vėjas sustiprėjo tiksliai pagal prognozę, ir jam ėmus pūsti nie- 
kaip neįmanoma buvo sustabdyti pradėjusią plisti ugnį. Šitai buvo su- 
vokta ne iškart, bet vis dėlto buvo suvokta: gaisras būtų siautėjęs ne- 
kontroliuojamas netgi ir tuo atveju, jeigu diena būtų buvus visiškai ra- 
mi. Nelabai ką gali padaryti su gaisru, prie kurio neįmanoma nusigauti, 
O pastangos prasiskverbti prie šio arčiau baigėsi nemaloniomis pasek- 
mėmis. 

Sudužo žvalgybos lėktuvas. 

Pilnas autobusas Nacionalinių gvardiečių iš Bengoro nuvažiavo nuo 
kelio, trenkėsi į medį ir susprogo, kai vairuotojo smegenys paprasčiau- 
siai ištiško nelyginant pomidoras, užtaisytas Žaisline pliaukšte. Visi sep- 
tyniasdešimt savaitgalio kareivų žuvo, bet galbūt tik pusė per avariją; li- 
kusieji - nesėkmingai bandydami iššliaužti iš užnuodytos zonos. 

Deja, vėjas pūtė ne ton pusėn... būtų jiems pasakęs Torgesonas. 

Girios gaisras, prasidėjęs Degančiajame miške, supleškino pusę 
Niuporto, kol kovotojai su ugnimi suspėjo kaip reikiant imtis darbo... 
tačiau tada jų gretos buvo pernelyg retos, kad ką nors dora galėtų nu- 
veikti, nes gaisro linija siekė bemaž šešias mylias. 

Iki to vakaro septintos šimtai žmonių, - kai kurie patys save pasisky- 
rę kovoti su gaisru, bet dauguma priklausančių jūsų kiemo kaimynystės 
rūšiai žfomo žiopsotus, - plūstelėjo į įvykio rajoną. Daugelis jų tuoj pat 
plūstelėjo atgal - blyškiais veidais, išsprogusiomis akimis, trykštančiu iš 
nosių ir ausų krauju. Kai kurie sugrįžo gniauždami savo delnuose iškri- 
tusius dantis nelyginant rupius perlus. Ir ne vienas iš jų numirė... jau ne- 

kalbant apie šimtą ar apie tiek tų nelaimingųjų, kuriems likimas lėmė 
gyventi rytiniame Niuporto pakraštyje ir kurie staiga, vėjui sustiprėjus, 
gavo Heiveno dozę. Daugelis iš tokių pasimirė savo namuose. Tie, ku- 
rie atvyko paspoksoti ir užsibuvo pakankamai ilgai, kad uždustų nuo 
sugedusio oro, buvo rasti ant ar šalia įvairių kelių, susirietę embriono 
poza, prispaustomis prie pilvų rankomis. Anot vieno kariškio, davusio 
interviu “Washington Post“? (su griežta sąlyga, kad jo pavardė nebus 
paskelbta), dauguma jų panėšėjo į kruvinus kablelius iš žmonių kūnų. 

Bet ne toksai likimas laukė Lesterio Morano, vadovėlių pardavėjo, 
kuris gyveno Bostono priemiestyje ir dažniausiai savo dienas leisdavo 
Naujosios Anglijos šiaurinės dalies magistralėse. 

Lesteris kaip tik važiavo atgalios iš savo kasmetinės komercinės ke- 
lionės vasarai baigiantis po Arustuko apygardos mokyklas, kai horizon- 
te išvydo dūmus - daug dūmų. Tai įvyko apie 4:15 popiet. 

Lesteris tučtuojau išsuko iš kelio. Jis neskubėjo sugrįžti namo, nes 
buvo viengungis ir neturėjo konkretesnių planų ateinančioms porai sa- 
vaičių, bet jis būtų išsukęs iš kelio netgi tada, jeigu nacionalinė komi- 
vojažierių konferencija su juo, kaip pagrindiniu pranešėju, turėtų prasi- 
dėti rytoj, o jo kalba dar nebūtų parašyta. Būtų nepajėgęs nugalėti savęs. 
Mat Lesteris Moranas buvo pamišęs dėl gaisrų. Toks buvo nuo anksty- 
viausios jaunystės. Nors ir praleido pastarąsias dienas kelyje, nors po 
nuolatinio kratymosi išklerusia mašina šlykščiais keliais miesčiukų to- 
kių mažų, jog daugiausia savo pavadinimais jie turėjo žemėlapio koor- 
dinates, juto užpakalį tarytum sumedėjusį, o inkstus - lyg iš plytų, Les- 
teris dusyk negalvojo. Nuovargis kaipmat išnyko; jo akys užsiliepsnojo 
ta nenatūralia šviesa, kurią taip gerai pažįsta ir kurios bijosi ugniagesių 
šefai nuo Manheteno iki Maskvos: pragariškti gaisrų entuziasto jau- 
duliu. | 

Tačiau tokio tipo Žmonėmis ugniagesių šefai pasinaudotų... jeigu 
būtų priremti prie sienos. Prieš penkias minutes Lesteris Moranas, ku- 
ris dvidešimt vienerių metų amžiaus norėjo įsirašyti į Bostono ugniage- 
sių komandą ir buvo nepriimtas dėl metalinės plokštelės savo galvoje, 
jautėsi nelyginant primuštas šuo. O dabar jis pasijautė kaip Žmogus, 
“gaudantis kaifą" amfetaminais. Dabar jis mielai būtų užsivertęs ant nu- 
garos gaisrinę pompą, sveriančią perpus tiek, kiek jis pats, vilkęs visą 
naktį, kvėpdamas į save dūmus kaip kiti vyrai - kvepalus nuo gražios 
moters sprando, kovodamas su liepsnomis, iki suskirstų ir nueitų pūslė- 
mis jo skruostų oda, o antakiai nudegtų plikai. 

Jis prie Niuporto paliko magistralę ir nurūko keliu, vedančiu Heive- 
no linkui. 

Plokštelė jo galvoje atsirado kaip pasekmė baisaus nelaimingo atsi- 
tikimo, kai Moranas turėjo dvylika metų ir priklausė mokyklos skautų 
būriui. Jį partrenkė mašina, nusviesdama trisdešimt pėdų tolyn, kur jo 
skrydį nutraukė tvirta plytinė baldų sandėlio siena; už jį buvo sukalbė- 
tos paskutinės: maldos: raudantiems tėvams jį operavęs chirurgas 
pasakė, kad jų sūnus veikiausiai po šešių valandų numirs arba kelias 
dienas, o gal ir savaites liks komoje, kol galiausiai vis tiek neištemps. 
Tačiau dar dienai nesibaigus berniukas atsibudo ir paprašė ledų. 

- Laikau tai stebuklu, - sukūkčiojo jo motina. - Dievo stebuklu! 

- Aš irgi, - pasakė chirurgas, kuris operavo Lesterį Moraną ir pro 
žiojėjančią skylę vargšo vaikelio kiauše žvelgė į berniuko smegenis. 

Dabar, artindamasis prie tų žavingų dūmų, Lesteris pradėjo justi ne- 
žymų skrandžio pykinimą, bet priskyrė jį jauduliui ir paskiau visai pa- 
miršo apie tai. Plokštelė jo galvoje buvo dukart didesnė nei Džimo 
Gardnerio. Tai, kad vis tirštėjančioje dūmų prieblandoje nesimatė poli- 
cijos, ugniagesių ar Miškų departamento mašinų, jam pasirodė nepa- 
prasta ir podraug keistai pakėlė nuotaiką. Paskiau už staigaus posūkio 
jis išvydo apvirtusį kairiajame griovyje bronzinį “Plimutą" su vis dar 
blyksinčiu priekiniu raudonu žiburėliu. Ant mašinos šono perskaitė: 
DERIO UGN. K. 

Lesteris sustabdė savo senąjį “Fordo"' furgoną, išlipo iš mašinos ir 
nubidzeno prie apsivertusio automobilio. Vairas, sėdynė ir vairuotojo 
pusės grindų kilimėlis buvo kruvini. Kraujo lašeliai matėsi ir ant prie- 
kinio stiklo. 

Apskritai nemaža kraujo. Lesteris pasibaisėjęs stebeilijo į jį, paskiau 
pažiūrėjo Heiveno pusėn. Dūmų keteros pagrindas dabar blausiai rau- 
donavo, ir jam pasirodė, kad girdi traškant degančius medžius. Tartum 
stovėtų netoliese didžiausios pasaulyje aukštakrosnės... Arba tartum di- 
džiausia pasaulyje aukštakrosnė išsiaugino kojas ir pamažu artinosi prie 
j0. 

Šalia to garso, šalia tos blausios, tačiau gigantiškos raudonos žaros 
apverstas Derio ugniagesių komandos šefo automobilis ir kraujas vidu- 
je ėmė atrodyti nebe tokie reikšmingi. Lesteris sugrįžo prie savojo au- 
tomobilio, atlaikė trumpą kovą su sąžine ir ją laimėjo, pasižadėdamas 
sau, kad sustos prie pirmojo telefono automato ir paskambins valstijos 
policijai Klivs Milse... Ne, Deryje. Kaip daugelis gerų komivojažierių, 
Lesteris Moranas nešiojosi galvoje savo teritorijos planą ir jį patyrinėjęs 
nusprendė, jog Deris arčiau. 

„Jis turėjo nustelbti maudžiantį norą paspausti savo furgoną maksi- 
maliu greičiu... kuris pastaruoju metu buvo apie šešiasdešimt mylių per 

valandą. Už kiekvieno kelio vingio jis tikėjosi išvysti blokuojančias eis- 
mą užtvaras, bet kaip sustatytų mašinų sangrūdas, šaižius civilinio dia- 
pazono radijo siųstuvu perdavinėjamų pranešimų garsus, šūkaujančius 
vyrus su saugos kepurėmis, šalmais ir guminiais apsiaustais. 

Nieko panašaus neišvydo. Vietoje užtvarų ir verdančios veiklos ka- 
muolio jis atsidūrė į apvirtusią Jūničio siurblinę su atitrūkusia nuo kor- 
puso kabina, o iš pačios cisternos vis dar švirkštė paskutiniai jos turinio 
lašai. Lesteris, kuris dabar kvėpė į save dūmus ir orą, kurie tikriausiai 
būtų nužudę bet kurį kitą, stovėjo šalikelėje, užhipnotizuotas kraupaus 
vaizdo: iš atkirstos siurblinės kabinos lango kadarojo balta, glebni ran- 
ka. Džiūstančio kraujo upeliukai netvarkingomis kryptimis sruvo Že- 
myn rankos balta gležna apačia. 

Kažkas čia negerai. Kur kas blogiau nei paprastas miško gaisras. 
Reikia tau nešdintis, Lesai. 

Bet užuot tai padaręs, jis vėl pasisuko į gaisrą ir pražuvo. 

Dūmų tvaikas ore tvyrojo stipresnis. Degantis miškas dabar jau ne 
treškėjo, o perkūniškai gaudė. Staiga it cemento kibiras jį užgriuvo tie- 
sa: Niekas su šiuo gaisru nekovoja. Visiškai niekas. Dėl kažin kokių 
priežasčių, kurių jis nepajėgė suprasti, arba nesugebėta prasiskverbti į 
ugnies zoną, arba buvo tam sukliudyta. Todėl gaisras plito nekontro- 
liuojamas ir padedamas stiprėjančio vėjo augo nelyginant siaubo filme 
radioaktyvumo paveiktas monstras. 

Šis palyginimas jam pakirto kojas iš baimės... jaudulio... ir nesvei- 
ko, niūraus džiaugsmo. Bloga jausti, kad toks dalykas tęsiasi, bet tatai 
buvo čia, ir šito nenuneigsi. Tą niūrų džiaugsmą, regis, patirdavo kiek- 
vienas kovotojas su ugnimi, kurį jis pavaišindavo taurele (o tai buvo 
mažne kiekvienas kovotojas su ugnimi, kurį jis yra sutikęs nuo tada, kai 
pats suklupo per Bostono ugniagesių komandos sveikatos patikrinimą). 

Apgraibomis, besipinančiomis kojomis sugrįžo prie savo automobi- 
lio, gana sunkiai jį užvedė (spėdamas, kad per savo susijaudinimą, ma- 
tyt, mažne bus užsiurbęs savąjį dinozaurą), visu pajėgumu įjungė oro 
kondicionierių ir vėl pajudėjo Heiveno linkui. Suvokė, kad tatai gry- 
niausias idiotizmas - šiaip ar taip, jis juk ne Supermenas, o keturiasde- 
šimtpenkiametis vadovėlių komivojažierius, jau plinkantis ir vis dar 
viengungis, nes buvo pernelyg nedrąsus pakviesti moteris į pasimaty- 
mus. Ir be to, elgėsi ne tik idiotiškai. Nors ir griežtas toks įvertinimas, 
bet vis tiek dar per švelnus. Po teisybei, jis elgėsi kaip beprotis. Ir tačiau 
jis nevaliojo sustoti, kaip nevalioja sustoti narkomanas, regėdamas sa- 
vo žolelę, verdančią šaukšte. 

Jis negali kovoti su ugnimi... 

„„„bet vis dėlto gali į ją pažiūrėti. 

“Ir iš tiesų būtų ką pažiūrėti, tiesa?? - pagalvojo Lesteris. Prakaitas 
jau sruvo jo veidu, lyg užbėgdamas už akių priekyje laukiančiam karš- 
čiui. Ir bus ką pažiūrėti, o taip. Girios gaisrą, kuriam dėl kažin kokios 
priežasties buvo leista nekontroliuojamai įsisiautėti, kaip šitai atsitikda- 
vo prieš milijonus metų, kai žmonės buvo ne daugiau kaip maža bep- 
laukių beždžionių gentis, besigūžianti Nilo ir Eufrato dvigubame lopšy- 
je, ir didieji gaisrai įsižiebdavo dėl savaiminio užsidegimo, trenkus žai- 
bui ar nukritus meteoritui, o ne dėl girtų medžiotojų, kuriems buvo nu- 
sispjaut į tai, ką jie pridarydavo su savo cigarečių nuorūkomis. Tai bus 
skaisčiai oranžinė aukštakrosnė, devyniasdešimt pėdų aukščio ugnies 
siena miške; per proskynas, sodus ir pievas ji skries kaip Kanzaso pre- 
rijų gaisras 1840-aisiais, rys namus taip greitai, jog tie suzmeks, staiga 
pasikeitus oro slėgiui, kaip namai ir fabrikai per Antrojo pasaulinio ka- 
ro bombardavimus padegamosiomis bombomis. Jis galės pamatyti, kaip 
kelias, kuriuo dabar važiuoja, šisai pats kelias išnyks toje krosnyje ne- 
lyginant autostrada į pragarą. 

Dargi gudronas, pagalvojo jis, iš pradžių ims tirpti ir tekėti lipniais 
upeliūkščiais... o paskui užsidegs. 

Jisai stipriau nuspaudė akceleratoriaus pedalą ir pagalvojo: “Kaipgi 
tu galėtum nevažiuoti? Kai tau pasitaikė šansas - vienintelis gyvenimo 
šansas - pamatyti kai ką panašaus, kaipgi tu galėtum nevažiuoti?" 

- Tiesiog nežinau, kaip tą viską paaiškinsiu savo tėtušiui, - gynėsi 
“Meino medicinos įrangos'' klerkas. Kaip troško, kad prieš ketverius 
metus nebūtų įtikinėjęs savo tėvą praplėsti jų verslą pirmiausia nuomos 
pajamų sąskaita. Šitai tėvas jam prikišo po to, kai tasai seniokas išsi- 
nuomojo kvėpuojamąjį aparatą ir jo negrąžino, o dabar Heivene ištrūko 
visi pragaro velniai, - per radiją pranešė, kad įsiplieskė girios gaisras ir 
paskiau užsiminė, kad ten gali dėtis netgi keistesni dalykai, - ir galėjo 
lažintis, kad niekad nebeišvys ir to kvėpuojamojo aparato, kurį šįryt iš- 
nuomojo reporteriui su storastikliais akiniais. O dabar prieš jį stovėjo 
dar dvejetas vaikinų, ne kitaip kaip valstijos policininkų, abu stambūs 
ir, kas nemaloniausia, vienas toks juodas, koks tik apskritai gali būti 
žmogus, prašantys ne tik po kvėpuojamąjį aparatą kiekvienam, bet še- 
šetą jų. 

- Galite savo tėtušiui pasakyti, kad mes juos rekvizavome, - pasakė 
Torgesonas. - Turiu omeny, juk jūs tiekiate respiratorius ugniagesiams, 
tiesa? 

- Taip, bet... 

- Ir Heivene siautėja girios gaisras, ar ne? 

- Taip, bet... 

- Tad nešk juos čionai. Neturiu laiko užsiimti šūdniekiais. 

- Tėvas mane užmuš! - sudejavo vaikinukas. - Tai visi, kiek jų tu- 
rime! 

Torgesonas susitiko Klodelą Vimzą, įvažiuojantį į būstinės parkavi- 
mo aikštelę tuo metu, kai jis pats iš jos buvo beišvažiuojąs. Klodelas 
Vimzas, vienintelis juodaodis Meino valstijos policininkas, buvo aukš- 
tas - ne toks aukštas kaip velionis Monstras Daganas, bet vis dėlto 1a- 
bai įspūdingo šešių pėdų ir keturių colių ūgio. Klodelas Vimzas turėjo 
vieną auksinį priekinį dantį, ir kai prisilenkdavo labai arti prie žmonių 
- pavyzdžiui, įtariamųjų ar nesukalbamų klerkų - bei nusišypsodavo, 
apnuogindamas tą blizgantį auksinį kandį, tie imdavo didžiai nervintis. 
Sykį Torgesonas Klodelą Vimzą paklausė, kodėl taip yra, ir šis jam at- 
sakė manąs, jog tai veikia senoji juodųjų magija. Ir taip skaniai nusik- 
vatojo, jog, atrodė, sudrebėjo būstinės langų stiklai. 

Dabar Vimzas prisilenkė prie pat klerko ir pasinaudojo ta senąja 
juodųjų magija, kurią taip gerai buvo įvaldęs. 

Kai juodu su kvėpuojamaisiais aparatais paliko “Meino medicinos 
įrangą“, klerkas, tiesą sakant, ne visai suvokė, kas nutiko... nebent tik 
tai, kad juodasis vyriokas turėjo didžiausią auksinį dantį, kokį kada nors 
jis buvo matęs. 

Bedantis senis, kuris pardavė Leandrui trtumparankovius marškinė- 
lius, stovėjo savo priebutyje ir abejingai palydėjo prašvilpiantį pro šalį 
Torgesono kreiserį. Kai tasai nutolo, jis nuėjo vidun ir paskambino nu- 
meriu, su kuriuo dauguma žmonių būtų nepajėgę susisiekti - jie būtų iš- 
girdę kaukiantį garsą, kuris taip įsiutino Aną Anderson. Bet krautuvi- 
ninko telefono nugarėlėje buvo įtaisas, ir netrukus jis kalbėjosi su vis 
labiau sunerimusia Heizele Makridi. 


- Taigi! - džiugiai pratarė Klodelas Vimzas, pakreipęs galvą paž- 
velgti į spidometrą. - Matau, mes varome devyniasdešimt mylių per va- 
landą! Ir kadangi sutariama, kad tu tikriausiai esi prakeikčiausias vai- 
ruotojas visoje Meino valstijos policijoje... 

- Kieno, po galais, sutariama? 

- Mano, po galais, - atšovė Klodelas Vimzas. - Ir tai veda prie de- 
dukcijos. O dedukcija tokia, kad aš labai greitai numirsiu. Nežinau, ar 
tu tiki tais niekniekiais apie pasmerktojo paskutinio prašymo patenkini- 
mą, bet jeigu tiki, galbūt man pasakysi, kas čia per reikalas? Jeigu sus- 
pėsi, kol mes dar nepertempėme variklio. 

Endis pravėrė burną, paskiau vėl užsičiaupė. 

- Ne, - galiausiai pasakė. - Negaliu. Tai pernelyg trenkta. Tik tiek 
kol kas. Tu gali blogai pasijusti. Jeigu taip atsitiks, tuoj pat užsidėk tą 
suspausto oro balioną. 

- O Dieve, - nustebo Vimzas. - Vadinasi, oras Heivene užnuodytas? 

- Nežinau. Tik aš taip manau. 

- O Dieve, - vėl pratarė Vimzas. - Ir kas atskleidė tokią paslaptį? 

Endis tik papurtė galvą. 

- Štai kodėl niekas nekovoja su ugnimi, - horizonte dūmai vertėsi 
kamuoliais vis platėjančiu ruožu - dėkui Dievui, kol kas dar baltu. 

- Nežinau. Aš taip manau. Pasukinėk radijuje vieną iš diapazonų. 

Vimzas sumirksėjo, tartum jam būtų pasirodę, kad Torgesonas išp- 
rotėjo. 

- Kurį diapazoną? 

- Bet kurį. 

Tad Vimzas pradėjo sukinėti policijos diapazoną, iš pradžių nepa- 
gaudamas nieko, tik beišsigądtančių kopų ir besistengiančių patekti į 
gaisro židinį ir kažkaip negalinčių to padaryti ugniagesių sujauktą vapa- 
lionę. Paskiau, pasukus toliau, jie išgirdo prašymą atsiųsti pastiprinimą 
į nusikaltimo vietą - apiplėšta gėrimų parduotuvė. Ir duotas adresas: 
Medfordas, Mistinė aveniu 117. 

Vimzas pažvelgė į Endį. 

- Rupūs miltai, Endi, aš nežinojau, kad Medtorde yra Mistinė Ave- 
niu - tiesą sakant, nemanau, kad išvis Medforde yra kokių nors aveniu. 
Pora išmaltų gatvikių - galbūt. 

- Man regis, - tarė Endis ir nuosavas balsas jam pačiam pasirodė 
atsklindąs iš kažkur labai toli, - tasai Žvygesys ateina iš Medfordo Ma- 
sačūsetse. 


9 
Nuvažiavus du šimtus jardų už Heiveno miesto ribos, Lesterio Mo- 
rano mašinos variklis užgeso. Jis nečiaudėjo, netrūkčiojo, nešaudė. Tie- 
siog užgeso - tyliai ir be fanfarų. Lesteris išlipo laukan, netgi nepasivar- 
ginęs išjungti degimą. 

Pastovus gaisro treškesys tartum pildė viską aplinkui. Oro tempera- 
tūra pakilo mažiausia dvidešimčia laipsnių. Vėjas nešė tirštus dūmus 
link jo, tačiau aukštai, tad kvėpuoti buvo įmanoma. Bet galėjai justi 
karštą, aitrų kvapą. 

Čionai iš kairės ir iš dešinės driekėsi platūs laukai: Klarendono že- 
mė - dešinėje, Ruvolo - kairėje. Ilgu, banguojančiu šlaitu ji kilo miško 
linkui. Tame miške Lesteriui buvo matyti pastoviai ryškėjantys raudo- 
nos ir oranžinės liepsnos žybsniai; vis tamsėjančia uždanga nuo jų kilo 
dūmai. Jis girdėjo duslius sproginėjimus - tai subliūkšdavo išpuvę me- 
džiai, kai ugnis išsiurbdavo iš jų deguonį nelyginant čiulpus iš senų 
kaulų. Vėjas pūtė ne tiesiai jam į veidą, bet gana arti pro šalį; už kelių 
minučių... galbūt sekundžių ugnis turėjo išsiveržti iš miško į laukus. At- 
siristi iki tos vietos, kur jisai įraudusiu ir prakaitu varvančiu veidu sto- 
vėjo, galėjo mirtinai greit. Jis panoro pulti savo mašinon, kol dar taip 
neatsitiko, - ji užsives, žinoma, užsives, senutė niekados dar jo neapvy- 
lė, - ir kuo toliau pasitraukti nuo to besiartinančio raudono žvėries. 

Tad spruk! Spruk, dėl Dievo meilės! Jau pamatei, o dabar SPRUK! 

Visa esmė, kad jis iš tikrųjų dar nematė gaisro. Juto jo karštį, regė- 
jo, kaip mirksi jam savo ugninėmis akimis ir švirkščia dūmus iš savo 
drakoniškų šnervių... Bet iš tikrųjų tai jis nematė gaisro. 

Ir staiga išvydo jį. 

Vienu šuoliu iššoko iš Liuterio Ruvolo vakarinio lauko. Pagrindinis 
gaisro frontas driekėsi Didžiojo Indėno miške, bet šioje pusėje jis pra- 
siveržė 1š girios. Guotas medžių galulaukėje buvo ne kliūtis raudonajam 
žvėriui. Trumpam jie tartum patamsėjo, kai liepsna už jų pakeitė spal- 
vą iš geltonos į oranžinę, o iš šios - į ryškiai raudoną. Paskiau jie pa- 
prasčiausiai užsiliepsnojo. Tatai įvyko akies mirksniu. Kurį laiką Leste- 
riui dar matėsi jų viršūnės, o paskiau ir tos pranyko. Viskas įvyko tar- 
tum pamojus stebuklingąja burtų lazdele magui, kokiu kadais visa šir- 
dimi ir siela troško tapti Hilis Braunas. 

Aštuonių pėdų aukščio medžius ryjančio gaisro linija išdygo prieš jį, 
o Lesteris Moranas stovėjo nustėręs, atvipusia burna. Liepsnos ėmė 
leistis lauko šlaitu. Dūmai pradėjo suktis aplink jį, vis tirštesni, dusinan- 
tys. Jis užsikosėjo. 

Spruk! Dėl Dievo meilės, spruk! 

Taip; dabar jis taip ir padarys; galėjo padaryti. Pamatė gaisrą, ir tasai 
buvo visai toks pat vaizdingas kaip jis tikėjosi. Bet buvo žvėris. O ką 
daro protingai mąstantys žmonės, susidūrę su žvėrimi? Jie bėga. Tad 
bėgti, kuo greičiau ir kuo toliau, kiek tik kojos išneša. Visa, kas gyva, 
taip elgiasi. Visos gyvos būtybės... 

Lesteris jau perpus pasitraukė prie automobilio, tačiau sustojo. 

Visos gyvos būtybės. 

Taip. Visos gyvos būtybės bėga nuo girios gaisro. Seni įpročiai liau- 
davosi galioję. Kojotas bėgdavo šalia triušio. Bet šiuo lauku žemyn ne- 
bėgo nei triušiai, nei kojotai; metalo spalvos danguje nesimatė paukščių. 

Nebuvo čia nieko, išskyrus jį patį. 

Tai, kad nuo gaisro nebėgo nei paukščiai, nei žvėrys, reiškė, jog jų 
nebuvo miške. 

Apvirtusi ugniagesių mašina, visur kraujas. 

Sudužusi siurblinė miške. Kruvina ranka. 

“Kas čia dedasi?" - sušuko jis mintyse. 

Jis nežinojo... bet žinojo, kad tučtuojau apsiaus tais pasakiškais sep- 
tynmyliais batais. Atidarė dureles - ir paskiau atsigręžė paskutinįsyk. 

Tai, ką išvydo kylant iš to aukšto dūmų stulpo, išplėšė iš jo krūtinės 
klyksmą. Įkvėpė dūmų, užsikosėjo ir vėl sukliko. 

Kažkas - kažkoks didžiulis kažkas - kilo iš dūmų nelyginant didžiau- 
sias banginis, koks tik sutvertas, pamažu išnyrantis iš gelmės. 

Dūmų užtraukta saulės šviesa silpnai atsispindėjo nuo jo šonų - o jis 
vis kilo ir kilo, ir kilo, nesigirdėjo jokio garso, išskyrus perkūnišką, per- 
galingai žengiantį ugnies gausmą. 

Aukščiau... vis aukščiau... ir aukščiau. 

Atkragino sprandą, kad galėtų stebėti tą lėtą, neįtikimą kilsmą, ir to- 
dėl visai nepamatė mažo keisto daikto, išnirusio iš dūmų ir smagiai ati- 
dundančio keliu jo linkui. Tai buvo raudonas vaikiškas vežimėlis, vasa- 
ros pradžioje priklausęs mažajam Biliui Faninui. Per vidurį vežimėlio 
buvo įrengta platforma, o ant jos stovėjo Bensono krūmų genėtuvas - 
šis tas daugiau nei elektrinės ašmenys ilgos karties gale. Genėtuvo aš- 
menys buvo valdomos pistoletiniu paleidžiamuoju mechanizmu. Nuo 
karties galo dargi kadarojo prekybinė etiketė SU SAVUOJU BENSO- 
NU SIAUSITE KAIP AUDRA! Visas įrenginys laikėsi ant paslankios 
šarnyrinės pakabos ir šiek tiek panėšėjo į išsišovusį absurdiško laivo 
priekį. 

Lesteris susigūžęs prie automobilio išsprogusiomis akimis spitrėjo į 
dangų, kai įrenginio elektroencefalografinis sensorius - kuris savo kar- 
jerą pradėjo kaip mėsos kokybės kontrolierius - suveikė, paleisdamas 
genėtuvo elektroninį starterį (apie tokią modifikaciją Bensono projek- 
tuotojai niekad nepagalvojo). Pjūklas sužviegė, benzininis jo motorėlis 
užstaugė it užgauta katė. 

Lesteris pasisuko ir išvydo kažką panašų į meškerykotį su dantimis 
skriejant tiesiai į jį. Sušukęs metėsi už mašinos galo. 


269 


“Kas čia vyksta? - mintyse šaukė jis. - Kas čia vyksta, kas čia vyks- 
ta, kas čia vyksta, kas..." 

Pjūklas pasisuko ant šarnyro, ieškodamas Lesterio pagal jo smege- 
nų bangas, kurias juto kaip mažyčius impulsus, nedaug ką tesiskirian- 
čius nuo radaro blyksnių. Genėtuvas nebuvo labai protingas (jo smege- 
nys paėjo iš užprogramuoto žaisliuko, pavadinimu Baisusis Tankas 
Pėdsekys), tačiau pakankamai, kad liktų nusitaikęs į Lesterio Morano 
silpnus smegenų iškrūvius. Galėtum pasakyti - į jo bateriją. 

- Šalin! - sukliko Lesteris, matydamas Bilio Fanino vežimėlį atidun- 
dant į jį. - Pasitrauk! Pasitraaauk! 

Užuot tai padaręs, vežimėlis tarytum šoko ant jo. Lesteris Moranas 
pašėlusiai krūtinėje besidaužančia širdimi išsilenkė į šalį. Genėtuvas 1r- 
gi pasisuko. Lesteris Moranas pabandė atšokti kiton pusėn - ir tada di- 
džiulis, pamažu slenkantis šešėlis krito ant jo, ir nejučia jis pažvelgė 
aukštyn... Tiesiog negalėjo to nepadaryti. Jo kojos susipynė viena už ki- 
tos, ir dantytasis pjūklas šoktelėjo priekin. Besisukantys ašmenys įsikir- 
to į Lesterio galvą. Vis dar dorojo jį, kai ugnis apgaubė abu - ir egze- 
kutorių, ir auką. 

Torgesonas ir Vimzas vienu metu pamatė ant kelio kūną. Abu dabar 
kvėpavo suspaustu oru - juos ėmė pykinti staiga ir bauginančiai stipriai, 
bet užsidėjus kaukes, tai visiškai praėjo. Leandras buvo teisus. Oras. 
Kažko esama ore. 

Klodelas Vimzas liovėsi klausinėjęs, kai juodu išgirdo policijos dia- 
pazonu pagalbos šauksmą iš Masačūsetso. Po to jis tik sėdėjo pasidėjęs 
rankas ant kelių, be paliovos ir įtariai gręžiodamas į šalis akis. Toliau 
pasukiojus rankenėlę, jie išgirdo, ką veikia policija tokiose įdomiose 
vietose kaip Fraidėjus Šiaurės Dakotoje ir Arnetas Teksase. 

Torgesonas sustojo, ir abu vyrai išlipo iš mašinos. Vimzas kiek už- 
delsė, paskiau pasiėmė po prietaisų lenta pritvirtintą atsarginį pistoletą. 
Torgesonas linktelėjo. Dalykai pradėjo aiškėti. Ne normalizuotis, bet 
aiškėti. Gebonsas ir Roudsas dingo grįždami iš šio miesto. Ir Monstras 
lankėsi čia dieną prieš tai, kai nusižudė. Kokia ten toji Filo Kolinso dai- 
na, ta, kur kraupiai dunda būgnai? Šiąnakt kažkas tvyro ore... 

Iš tiesų kažkas tvyrojo ore. į 

Atsargiai Torgesonas apvertė žmogų, kuris, jam regėjos, buvo tasai, 
galiausiai sukėlęs triukšmą dėl šios beprotybės. 

Jam buvo tekę matyti daug bjaurasties keliuose, bet vis tiek neištvė- 
rė - kimiai aiktelėjo ir nusuko veidą. 

- Dievuliau, kas jį kliudė? - paklausė Vimzas. Kaukė prislopino jo 
žodžius, bet išgąstis nuskambėjo garsiai ir aiškiai. 

Torgesonas nežinojo. Sykį jam buvo tekę matyti žmogų, partrenktą 
sniego valymo mašinos. Tasai vargšas šiek tiek panėšėjo į šį. Tai arti- 
miausias palyginimas. 

Žmogelis buvo kruvinas nuo pat viršaus to, kas anksčiau būta jo gal- 
vos, žemyn iki liemens. Jo diržo sagtis buvo susmigusi giliai į kūną. 

- Dievuliau, žmogau, atleisk, - sumurmėjo jis ir vėl atsargiai pagul- 
dė kūną ant kelio. Galėjo paieškoti piniginės, tačiau jam nesinorėjo dau- 
giau liesti šių suniokotų palaikų. Pasuko prie automobilio. Vimzas pri- 
sigretino žengti kartu su juo, laikydamas prie krūtinės nuleistą pistole- 
tą. Tolumoje, vakarų pusėje, dūmai vis tirštėjo, bet iki čia atsklido tik 
degančios medienos aitris. 

- Kažkokia mėšlina velniava, - pasakė Vimzas pro savo kaukę. 

- Taip. 

- Ir man čia labai nepatinka. 

- Taip. 

- Manau, mums reikia kuo greičiau iš čia neš... 

Už jų pasigirdo treškesys, ir minutėlę Torgesonas pamanė, kad tik- 
riausiai jį sukėlė gaisras - nors reliatyviai buvo dar toli, bet galėjo atsi- 
rasti ir čia. Visiškai tikėtina! Kai dalyvauji Bepročio Skrybėliaus arba- 
tėlėje, bet kas yra tikėtina. Atsigręžęs jis pamatė, kad garsą sukėlė ne 
degančios šakos, bet lūžtančios. 

- Viešpatie aukštielninkas! - sušuko Klodelas Vimzas. 

Torgesonui atkaro žandikaulis. 

Tvirtos konstrukcijos, tačiau šiomis sąlygomis visai absurdiškas ko- 
kos automatas vėl pajudėjo. Šįsyk jis išniro iš šalikelės krūmų. Prieki- 
nis jo langelis buvo išdaužtas, didžiulio stačiakampio korpuso šonai 
nubrozdinti. O ant automato priekinės metalinės sienelės Torgesonas iš- 
vydo siaubingai įtaigią formą, įspaustą taip giliai, jog atrodė bemaž kaip 
bareljefas. 

Atrodo, tai buvo pusė galvos. 

Kokos automatas išslinko ant kelio ir mirksnį kybojo virš jo nelygi- 
nant karstas, išdažytas nederamai linksmomis spalvomis. Bent jos atro- 
dė linksmos iki tol, kol jie nepamatė kapnojančio ir varvančio, beprade- 
dančio džiūti rausvomis dėmėmis kraujo. 

Torgesonas išgirdo silpną dūzgesį, ir paskiau kažkas lyg spragtelė- 
10. “Kaip relės, - pagalvojo jis. - Galbūt sugedęs. Galbūt, bet vis tiek..." 

Kokos automatas staiga strėle pasinešė į juos. 

- Kad tu UŽSIKRUŠTUM! - šūktelėjo Vimzas - jo balse nuskam- 
bėjo ne tik išgąstis ir siaubas, bet ir kažkoks beprotiškas juokas. 

- Sauk į jį, šauk! - sušuko Torgesonas ir atšoko dešinėn. 

Vimzas žingtelėjo atgal ir tuoj pat nuvirto, užkliuvęs už Leandro kū- 
no. Tai buvo itin kvaila, bet kartu ir labai laiminga. Kokos automatas 
nekliudė jo per kelis colius. Kai sukosi naujam antpuoliui, Vimzas at- 
sisėdo ir suvarė į jį greitai vienas po kito tris šūvius. Skarda įsprogo vi- 
dun dailiomis metalo angelėmis su juodu viduriu. Automatas pradėjo 
dūgzti. Sustojo, svyrinėdamas ore pirmyn ir atgal it žmogus, sergantis 
Hentingtono chorėja. 

Torgesonas išsitraukė tarnybinį pistoletą ir keturissyk iššovė. Kokos 
automatas pasigręžė į jį, bet dabar atrodė apsnūdęs, nepajėgus įgyti 
greičio. Užsikirtęs stabtelėjo, trūktelėjo pirmyn, sustojo, vėl trūktelėjo 
pirmyn. Svirduliavo į šonus it girtas. Dūzgesys sustiprėjo. Lipniais upe- 
liukais nuo pakrovimo durelių tekėjo sodos vanduo. 

Torgesonas lengvai išsisuko nuo puolančio automato. 

- Gulkis, Endi! - sušuko Vimzas. 

Torgesonas parkrito ant žemės. Klodelas Vimzas paleido į kokos 
automatą dar tris šūvius, kaip įmanydamas greičiau nuspaudinėdamas 
gaiduką. Po trečio šūvio kažkas automato viduje sprogo. Juodi dūmai ir 
trumpas ugnies liežuvis lyžtelėjo vieną jo šoną. 

Žalia ugnis, pastebėjo Torgesonas. Žalia. 

Kokos automatas brinktelėjo ant kelio maždaug dvidešimt penkias 
pėdas nuo Leandro kūno. Susvyravo ir su dusliu trenksmu nuvirto prie- 
kin. Sužvangėjo dūžtantis stiklas. Tris sekundes tvyrojo tyla, paskiau 
pasigirdo ilgas metalinis gergždesys. Galiausiai jis liovėsi. Kokakolos 
automatas be gyvybės ženklų riogsojo ant baltos linijos per vidurį 9-ojo 
plento. Jo raudonai baltas apvalkalas buvo išvarpytas kulkų. Iš skylių 
smilko dūmai. 

- Aš ką tik išsitraukiau ginklą 17 nukoviau kokos automatą, sere, - 
dusliai po savo kauke pasakė Klodelas Vimzas. 

Endis Torgesonas pasigręžė į jį. 

- Ir tu nė sykio nepaliepei jam sustoti, nei paleidai įspėjamąjį šūvį. 
Veikiausiai būsi nušalintas nuo pareigų, tu, subingalvi. 

Abu pažvelgė iš po kaukių vienas į kitą ir pratrūko kvatotis. Klode- 
las Vimzas kvatojosi mažne susirietęs dvilinkas. 

“Žalia, - pagalvojo Torgesonas ir, nors vis dar kvatojosi, sieloje jam 
buvo anaiptol nejuokinga. - Ugnis, kuri plykstelėjo iš to krušniaus, bu- 
vo žalia". 

- Nepaleidai įspėjamojo šūvio, - gageno Vimzas uždusęs. - Ne, nė 
nemėginau. Visai nemėginau. 

- Ir pažeidei jo sumautas pilietines teises, - pridūrė Torgesonas. 

- Turės būti atliktas tyrimas! - juokėsi Vimzas. - Ei, vaikuti! Norė- 
jau pasakyti... pasakyti... - jisai susvirduliavo, ir Klodelo Vimzo atveju 
buvo daug kam svirduliuoti. Torgesonas staiga ir pats pajuto svaigulį. 
Juk jie kvėpavo grynu deguonimi... hiperventiliavo save. 

- Liaukis juokęsis! - šūktelėjo jis, ir jo balsas tartum ėjo iš kažkur to- 
li. - Klodelai, liaukis! 

Kažkokiu būdu jis įveikė nuotolį iki apdujusio, siūbuojančio ant ko- 
jų Vimzo. Atstumas pasirodė labai didelis. Jau beveik pasiekęs tikslą, 
jis kluptelėjo. Vimzas šiaip taip jį sugavo ir minutėlę jie stovėjo susika- 
binę, apgirtusiai siūbuodami kaip Rokis Balboa ir Apolas Kridas*, bai- 
gę savo pirmąją kovą. 

- Šikniau, tu mane tempi žemyn, - sumurmėjo Vimzas. 

- Nė velnio, tu pats pradėjai, - pasaulis aplinkui susifokusavo, sumir- 
guliavo, vėl nusistovėjo. “Lėčiau kvėpuok, - paliepė sau Torgesonas. - 
Ilgai, giliai įkvėpk, pamažu iškvėpk. Nurimk, nesidaužyk širdie!“ Pas- 
tarieji žodžiai vėl jam sukėlė juokelį, kurį tuoj pat sutvardė. 

Abu nusvirduliavo prie mašinos, apsikabinę vienas kitą per liemenį. 

- O kūnas? - paklausė Vimzas. 

- Kol kas jį paliekam. Jis vis tiek miręs. O mes - ne. Dar. 

- Žiūrėk, - pasakė Vimzas, jiems einant pro Leandro palaikus. - Pa- 
pai! Jie neveikia! 

Mėlyni švyturėliai, patrulinių ekipažų vadinami papokais ar papais, 
buvo užgesę, visai negyvi. Taip neturėjo būti - palikti įjungtus švyturė- 
lius įvykio vietoje buvo jiems įaugę į kraują. 

- Ar tu... - pradėjo Torgesonas ir nutilo. 

Kažkas kraštovaizdyje buvo pasikeitę. Diena patamsėjo, kaip tatai 
atsitinka dideliam debesiui užslinkus ant saulės arba prasidedant jos už- 
temimui. Susižvalgę juodu atsigręžė. Torgesonas pamatė tai pirmas - di- 
džiulį sidabrinį darinį išnyrant iš dūmų kamuolių. Milžiniškas viršutinis 
jo kraštas protarpiais švysčiojo. 

- Dieve šventas! - kone sukliko Vimzas. Stambia ruda plaštaka įs1- 
kibo į Torgesono petį ir nepaleido jo. Tasai beveik to nejautė, nors kitą 
dieną liks mėlynės nuo Vimzo pirštų. 

O šitai kilo... 1r kilo... ir kilo. Saulė pro dūmų šydą blizgėjo ant me- 
tališkai sidabrinio paviršiaus. Tas daiktas pasikėlė maždaug keturias- 


* Rocky Bilboa ir Apollo Creed - personažai iš filmo “Rokis" su Silvestru 
Stalone. 

dešimties laipsnių kampu. Atrodė, lyg lėtai svyruotų, bet tokia iliuzija 
galėjo susidaryti nuo įkaitusio oro mirguliavimo. 

Be abejo, visas tas daiktas buvo iliuzija - turėjo būti. Neįmanoma, 
kad tai būtų realu, pagalvojo Torgesonas; matyt, juodu apsvaiginti de- 
guonies. | 

Bet kaipgi mes abu galime regėti tą pačią haliucinaciją? 

- O Dieve mano, - suvaitojo Vimzas, - juk tai skraidančioji lėkštė, 
Endi, sumauta skraidančioji lėkštė! 

Bet Torgesonui tai nepanėšėjo į lėkštę. Veikiau atrodė kaip apvers- 
tas kareiviškas katiliukas - didžiausias, kokį, po šimts, jis yra matęs. Tas 
daiktas vis kilo ir kilo, pamanytum, kad kažkada turėtų liautis, kad tarp 
j0 ir dūmų uždangos turėtų pasirodyti ūkanoto dangaus kraštelis, bet jis 
vis kilo ir kilo, savo didumu medžius ir visą kraštovaizdį paversdamas 
nykštukiniais. Prieš jį girios gaisro dūmai atrodė nelyginant smilkstan- 
tys iš poros cigarečių nuorūkų, paliktų peleninėje. Užpildė savimi vis 
daugiau ir daugiau dangaus skliauto, užstodamas horizontą, ir tas kaž- 
kas kilo iš Didžiojo Indėno miško, ir aplinkui tvyrojo mirtina tyla - ne- 
sigirdėjo nė garso, visiškai jokio garso. 

Juodu stebeilijo išpūtę akis, ir tada Vimzas įsitvėrė į Torgesoną, o 
Torgesonas - į Vimzą, abu stovėjo apsikabinę kaip vaikai, ir Torgeso- 
nas pagalvojo: “O jeigu jis užvirs ant mūsų..." 

Jis vis kilo iš dūmų ir ugnies, aukštyn ir aukštyn, ir atrodė, kad nie- 
kad nebus tam galo. 


11 


Iki saulėlydžio Nacionalinė gvardija atkirto Heiveną nuo išorinio pa- 
saulio. Gvardiečiai apsupo jį - tie, kurie buvo pavėjui, su deguonies 
aparatais. 

Torgesonui ir Vimzui pasisekė išsigelbėti - bet ne su savo mašina. 
Toji buvo apmirus kaip “John Wilkes“ kioskas. Juodu parsigavo pėsčio- 
mis. Tuo metu, kai išeikvojo kaitaliodamiesi paskutinį deguonies balio- 
ną, jie jau buvo gan giliai Trojos ribose ir galėjo kvėptelti aplinkinio oro 
- laimei, vėjas buvo jiems palankus, vėliau pasakė Klodelas Vimzas. Jie 
prasiveržė iš to, kas netrukus itin slaptuose vyriausybiniuose praneši- 
muose bus pavadinta “Užterštumo zona", ir kaip tik iš jų gauti pirmieji 
oficialūs duomenys apie tai, kas vyksta Heivene, bet iki tol būta šimtų 
pranešimų apie mirtinas oro savybes tame rajone ir tūkstančių praneši- 
mų apie milžinišką NSO, stebėtą kylant iš dūmų Didžiojo Indėno 
miške. 

Vimzas išsigelbėjo su kraujuojančia nosimi. Torgesonas neteko tu- 
zino dantų. Abu laikė, kad jiems pasisekė. 

Pradinis užtvaros perimetras, sukomplektuotas iš Bengoro ir Ogas- 
tos nacionalinių gvardiečių, buvo retas. Iki devintos valandos vakaro jį 
sustiprino gvardiečiai iš Laimstouno, Preske Ailio, Brunsviko ir Port- 
lendo. Auštant dar tūkstančiai gvardiečių su kovos ekipuote buvo atsk- 
raidinti iš Rytinio koridoriaus miestų. 

Tarp 7:00 vakaro ir 1:00 nakties priešlėktuvinės gynybos sistema 
laukė 2-oje kovos parengtyje. Prezidentas suko ratus savuoju lėktuvu 
virš Vidurio Vakarų šešiasdešimties tūkstančių pėdų aukštyje, kišdama- 
sis burnon iškart po penkias ar šešias tabletes nuo padidėjusio rūgštin- 
gumo. 

FTB įsijungė 6:00, o CŽV - 7:15 vakaro. 8:00 jie jau ginčijosi, kie- 
no jurisdikcijai priklauso tas reikalas. 9:15 vakaro persigandęs, įsiutęs 
CŽV agentas, pavarde Spaklinas, nušovė FTB agentą, pavarde Ričard- 
sonas. Incidentą užgniaužė, tačiau tiek Gardneris, tiek Bobė Anderson 
būtų puikiai supratę - Dalaso policija išėjo į sceną ir visiškai kontrolia- 
vo padėtį. 


TOMINOKERIAI 
TEN BELDZIAS TRANKIAI 


1 

Po to, kai neiššovė Ivo Hilmano senasis 45--0 kalibro koltas, mirks- 
nį Bobės virtuvėje stojo stingdanti tyla - tyla, kuri buvo tiek mintinė, 
tiek fizinė. Išplėstos mėlynos Gardo akys įsmigo į žalias Bobės akis. 

- Tu mėginai... - pradėjo Bobė ir jos mintis 

(aš mėginau!) 

atsiliepė aidu Gardnerio galvoje. Tas mirksnis, atrodė, tęsėsi labai il- 
gai. Ir kai tyla suskilo, ji suskilo iškart tartum stiklas. 

Iš nuostabos Bobė buvo nuleidus fotoninį pistoletą sau prie šono. 
Dabar jį vėl pakėlė. Antro šanso neturi būti. Per jaudulį jos protas visiš- 
kai atsivėrė Gardneriui, ir jisai suvokė, kokia ji sukrėsta, kad suteikė 
jam tą šansą. Ji nusprendė, jog antro šanso neturi būti. 

Jis nieko negalėjo padaryti savo dešiniąja ranka: ji buvo po stalu. 
Nespėjus Bobei nutaikyti į jį savo fotoninio pistoleto vamzdžio, Gardas 
kairiąja ranka negalvodamas iš visų jėgų pastūmė virtuvės stalo kraštą. 
Pajudėjęs stalas šaižiai sužviegė kojomis per grindis. Trenkėsi į Bobės 
išvien suaugusią, deformuotą krūtinę. Tą pačią akimirką skaisčiai žalios 
šviesos spindulys tvykstelėjo iš žaislinio ginklo, kuris buvo prijungtas 
prie Henko Bako magnetolos, vamzdžio. Užuot pataikęs Gardui į krū- 
tinę, jis šoktelėjo aukštyn ir praėjo šiam virš peties - faktiškai daugiau 
nei pėdą aukščiau, bet vis tiek Gardas pajuto nemaloniai po marškiniais 
sudilgčiojant odą - tartum jos paviršinės molekulės šokinėjo it vandens 
lašeliai ant karštos keptuvės. 

Išsilenkė dešinėn ir kniūbtelėjo žemyn, stengdamasis išvengti to 
spindulio, kuris atrodė kaip šviesa. Jo šonkauliai atsimušė į stalą, atsi- 
mušė stipriai, ir stalas vėl trenkėsi į Bobę, šį sykį netgi stipriau. Bobės 
kėdės užpakalinės kojelės pasviro atgal, pasiūbavo, ir paskiau abi kartu 
- kėdė ir Bobė - su bildesiu nuvirto ant grindų. Žalios šviesos spindulys 
šovė aukštyn, ir Gardneriui iškart prisiminė tie vaikinai, stovintys naktį 
oro uostuose ant asfaltuotų nutūpimo-pakilimo takų ir galingais prožek- 
toriais nurodinėjantys lėktuvams vietą, kur sustoti. 

Išgirdo žemą trūkinėjantį traškesį, lyg pleišėtų virš galvos lentos, 
pažvelgė aukštyn ir išvydo, kad fotoninis pistoletas prarėžė virtuvės lu- 
bose plyšį. Gardneris apkvaitęs pašoko ant kojų. Neįtikėtina, bet jo žan- 
dikauliai trekštelėjo ir prasiskyrė nuo dar vieno Žiovulio. Galvoje sus- 
kambėjo ir atsimušė aidu perspėjantis Bobės minčių signalas 

(jis turi ginklą mėgino mane nušauti išpera ginklą turi) 

ir pabandė prisidengti nuo jų, kol neišprotėjo, bet negalėjo. Bobė rė- 
kė jo galvoje ir tebegulėdama ant grindų, įstrigusi tarp stalo ir apvirtu- 
sios kėdės, stengėsi nukreipti į jį pistoletą dar vienam šūviui. 

Gardneris pakėlė koją ir vėl stumtelėjo stalą susiraukdamas. Tas ap- 
virto, alaus skardinės, butelis su tabletėmis, portatyvinis radijas nusly- 
do žemyn ir dauguma tų daiktų užkrito ant Bobės. Alus išsiliejo jai ant 
veido ir nutekėjo, šnypšdamas ir putodamas josios Naująja ir Patobulin- 
tąja oda. Radijas atsitrenkė jai į kaklą, paskiau į grindis ir atšoko į sek- 
lią alaus balutę. 

Užsidek, smirdžiau! mktelėjo Gardneris ant jo. Susprok! Susinaikink! 
Susprok, velniai rautų, su... 

Radijas padarė kai ką daugiau. Tartum išsipūtė ir paskiau su garsu, 
lyg plyštų per siūlę sutrūnijusi medžiaga, išsilakstė gabalėliais į visas 
puses, išmesdamas žalios ugnies dryžius, tarytum ištrūkusius iš butelio 
žaibus. Bobė suriko. Tai, ką jis išgirdo savo ausimis, buvo blogai, bet 
garsas jo galvoje buvo nepalyginamai blogiau. 

Gardneris suriko kartu su ja, negirdėdamas savo balso. Išvydo, kad 
Bobės marškiniai dega. Jis puolė prie jos nesusimąstydamas, kas jo lau- 
kia. Nė nepagalvojęs, numetė į šalį koltą. Šįsyk jis iššovė, pasiųsdamas 
kulką Gardneriui į kulkšnį. Skausmas karštu vėju ūžtelėjo jam galvon. 
Jis vėl suriko. Vilkdamas koją, žingtelėjo priekin, o galvoje jam skam- 
bėjo baisus jos minčių klyksmas. Dar mirksnis, ir jis išprotės. Ši mintis, 
po teisybei, teikė paguodą. Kai galiausiai jis išprotės, visas tas mėšlas 
nebeturės jokios reikšmės. 

Paskiau vieną sekundę Gardas pamatė savąją Bobę paskutinįsyk. 

Jam pasirodė, kad Bobė lyg bando nusišypsoti. 

Klyksmas vėl atsinaujino. Ji klykė, bandydama užplakti liepsnas, 
kuriose jos liemuo tirpo kaip lapas, ir to klyksmo buvo per daug, tikrai 
per daug: jis buvo per garsus, gerokai per garsus, nepakenčiamas. Jiems 
abiems, pagalvojo jis. Pasilenkė, susirado ant grindų trissyk prakeiktą 
pistoletą ir pakėlė jį. Kad atlaužtų jo gaiduką, gavo spausti abiem nykš- 
čiais. Skausmas kulkšnyje buvo stiprus, - suvokė tai, - bet. kol kas jis 
pasimiršo, užgožtas Bobės kančios klyksmo. Nukreipė jai į galvą Hil- 
mano pistoletą. 

Na, suveik gi, prakeiktas daikte, o, prašau tave, prašau suveik... 

Bet jeigu ginklas suveiks, o jis nepataikys? Dėtuvėje gali nebebūti 
dar vieno šovinio. 

Prakeiktos rankos nesiliovė drebėjusios. 

Jis parpuolė ant kelių kaip žmogus, prispirtas netikėto stipraus po- 
reikio pasimelsti. Nušliaužė prie Bobės, kuri klykė, raičiojosi ir degė ant 
grindų. Užuodė kvapą nuo jos; matė, kaip juodos plastikinės radijo im- 
tuvo korpuso šukės burbuliuodamos skverbiasi į jos kūną. Praradęs pu- 
siausvyrą, jis kone užkrito ant jos. Pridėjo kolto vamzdį jai prie kaklo 
ir nuspaudė gaiduką. 

Vėl tik spragtelėjo. 

O) Bobė vis klykė ir klykė. Klykė jo galvoje. 

Pabandė vėl atitraukti spyną. Beveik pasisekė. Paskiau ji vėl nusly- 
do atgal. Klip! 

Dieve, prašau tave, leisk man pabūti jos draugu paskutinįsyk! 

Dabar jam pavyko atitraukti spyną iki galo. Pabandė spustelėti gai- 
duką. Šįkart ginklas iššovė. 

Klyksmas Gardnerio galvoje perėjo į stiprų dūzgesį. Suprato, kad 
girdi mirtinai atsijungiančių minčių garsą. Pasuko galvą aukštyn. Ryš- 
kus saulės spindulys pro perskrostą stogą nukrito jam ant veido, pers- 
kirdamas jį į dvi dalis. Gardneris šūktelėjo. 

Staiga dūzgesys liovėsi, ir stojo tyla. 

Bobė Anderson - ar kas iš jos tapo - buvo tokia pat mirusi kaip ru- 
dens lapų pavidalo lavonų krūva laivo vairinėje, tokia pat mirusi kaip 
tie galeros vergai, kurie atstojo laivo variklį. 

Ji buvo mirusi, ir Gardneris mielai būtų numiręs irgi... bėt dar nebu- 
vo pabaiga. 

Dar ne. 


Kailas Arčinburgas gėrė pepsi pas Kuderį, kai galvoje jam suskam- 
bo klyksmai. Jis griebėsi už smilkinių - butelis iškrito jam iš rankų ir su- 
dužo ant grindų. Deivas Ratledžas snaudė lauke prie Kuderio parduotu- 
vės savo paties nupintoje kėdėje, atsilošęs į pastatą ir sapnuodamas 
keistus sapnus nesuvokiamomis spalvomis. Jisai staiga atsimerkė ir iš- 
sitiesė kėdėje, lyg kas būtų prisilietęs elektros laidu, virš jo gerklės iš- 
ryškėjo gumbuotos sausgyslės. Kėdė išslydo jam iš po sėdynės, ir kai 
jis galva atsitrenkė į medinę parduotuvės sieną, jo kaklas sutrupėjo it 
stiklas. Jis numirė anksčiau, nei nukrito ant asfalto. Heizelė Makridi tai- 
sė sau puodelį arbatos. Kai nuskardėjo klyksmai, rankos jai sudrebėjo. 
Taja, kuria laikė arbatinuką, užpylė verdančio vandens ant tos, kuria lai- 
kė puodelį, stipriai ją nuplikydama. Sušukusi iš skausmo ir baimės, nus- 
viedė puodelį skersai kambario. Ešlis Ruvolas, kuris važiavo dviračiu 
pro rotušę, nuvirto ant gatvės ir liko tenai tysoti prisitrenkęs. Dikas Eli- 
sonas ir Njutas Berindžeris lošė kortomis pas Njutą namuose - gerokai 
kvailas užsiėmimas, kai žinai, kas kito galvoje, bet Njutas neturėjo pa- 
čizi* lentos, o be to, jie tik stūmė laiką, laukdami, kol suskambės tele- 
fonas, laukdami, kol Bobė jiems pasakys, kad girtuoklis negyvas ir kad 
galima pradėti tolesnę darbų fazę. Njutas dalijo kortas, ir jos jam paži- 
ro per visą stalą ir ant grindų. Dikas pašoko ant kojų paklaikusiomis 
akimis, pasišiaušusiais plaukais ir puolė į duris. Tačiau atsitrenkė į sie- 
ną tris pėdas dešiniau jų ir išsitiesė kaip ilgas ant grindų. Daktaras Vor- 
vikas sėdėjo savo kabinete, vartinėdamas senus dienoraščius. Klyksmas 
apkurtino jį nelyginant greitai bėgiais velkamo šlakbetonio bloko žvy- 
gesys. Organizmas išmetė į kraują mirtiną kiekį adrenalino, ir jo širdis 
plyšo it padanga. Edas Makynas važiavo savo pikapu pas Njutą. Jis 
nuslydo nuo kelio ir įsirėžė į apleistą Pučo Beilio dešraininę. Jo veidas 
atsitrenkė į vairą. Mirksnį jis apsvaigo, bet ne daugiau. Mat važiavo lė- 
tai. Apstulbęs ir pasibaisėjęs, jis apsidairė aplink. Vendė Fanin lipo iš 


* Indiškas azartinis lošimas, žaidžiamas su kriauklelėmis. 

rūsio su dviem stiklainiais konservuotų persikų. Kai prasidėjo jos “taps- 
mas“, ji mažai ką kita valgė. Per pastarąsias keturias savaites pati viena 
sudorojo per devyniasdešimt stiklainių konservuotų persikų. Ji aiktelė- 
j0, ir tuodu stiklainiai kaip nevykusiam žongliruotojui šoktelėjo jai iš 
rankų į orą. Jie nukrito, atsimušė į laiptus ir ištiško. Persikai ir lipnus 
skystis nuteškėjo laiptais. “Bobė, - pagalvojo ji nustėrus, - Bobė Ander- 
son dega!“ Nensė Vos tartum ūkuose stovėjo prie užpakalinio lango ir 
mąstė apie Džo. Jai stigo Džo, stigo jo labai. Tikėjosi, kad “tapsmas" 
galiausiai ištrins tą ilgesį, - sulig kiekviena diena tai vis labiau ir labiau 
tolo, - bet nors ir buvo skaudu jausti Džo stygių, ji nenorėjo, kad tasai 
skausmas liautųsi. Nors tai ir beprasmiška, bet nieko nepadarysi. Pas- 
kiau jos galvoje nuaidėjo riksmai. Ji pasidavė priekin taip staigiai, jog 
kakta išdaužė tris lango stiklus. 

Bobės klyksmas nustelbė Heivene viską kaip oro pavojaus sirena. 
Visa, kas gyva ir negyva visiškai sustojo... ir paskiau pasikeitę heive- 
niečiai išsipylė į miestelio gatves. Visi atrodė kaip vienas: iš pradžių iš- 
sigandę, įskaudinti, pasibaisėję... galop įpykę. 

Jie žinojo, kas buvo tų agonijos šūksmų priežastis. 

Kol jie tęsėsi, buvo neįmanoma girdėti jokių kitų minčių, ir viena, 
ką visi galėjo daryti - tai klausytis tų šūksmų. 

Paskiau sekė dūzgiantis mirties barškesys, ir stojo tokia absoliuti ty- 
la, jog tai galėjo būti tik mirtis. 

Po kelių akimirkų Diko Elisono mintys tyliai sutvinkčiojo. Emociš- 
kai sukrėstos, bet pakankamai gebančios tvardytis. 

Jos fermon. Sustabdykite jį, kol dar ko nors nepadarė. 

Heizelės balsas pagavo šią mintį, ją sustiprindama - | antras bal- 
sas prisijungiantis prie pirmojo duete. 

Bobės fermon. Skubėkite tenai. Visi. 

Prisijungęs Kailo minčių balsas duetą pavertė trio. Vis stiprėjančio 
balso spindulys ėmė plėstis. 

Visi. Sustabdykite jį... 

Edlio balsas. Njuto Berindžerio balsas. 

„kol dar ko nors nepadarė. 

Tie, kuriuos Gardneris laikė Stoginės Žmonėmis, suliejo savo balsus 
į vieną įsakmų balsą, aiškų ir nenuneigiamą... bet niekas Heivene ir nė 
nemanė jo nuneigti. 

 Sustabdykite jį, kol dar ko nors nepadarė laivui. Sustabdykite, kol 
dar ko nors nepadarė laivui. 

Rozalija Skehan paliko savo virtuvės kriauklę, nė nepasivarginusi 
užsukti vandenį virš menkės, kurią valė vakarienei. Prisijungė prie sa- 
vo vyro, kuris užpakaliniame kieme skaldė malkas ir kuris mažne sau 
amputavo kelis kojos pirštus, kai prasidėjo Bobės klyksmai. Netarę nė 
žodžio, jie nuėjo prie savo automobilio, įsėdo vidun ir patraukė Bobės 
fermon už keturių mylių. Išsukę iš savo įvažiuojamojo keliuko, jie maž- 
ne atsimušė į Eltą Barkerį, kuris paliko savo degalinę senuoju “Harlė- 
jum". Frimenas Mosas vairavo savąjį medienos masės sunkvežimį. Jau- 
tė neaiškų gailesį - Gardneris jam savotiškai patiko. Jis turėjo to, ką Fri- 
meno tėvukas vadino “paraku"' - bet šitai nesutrukdys jam išleisti tam 
mergvaikiui žarnas. Endis Bouzmenas važiavo savo senuoju “Oldsmo- 
biliu Delta 88“ su žmona greta, tvarkingai pasidėjusia rankas ant ranki- 
nuko. Jame buvo molekulių sužadintuvas, kuris galėjo per penkiolika 
sekundžių bet kame išdeginti maždaug tūkstančio laipsnių karščiu dvie- 
jų colių skersmens skylę. Ji tikėjosi išvirti Gardnerį kaip omarą. Tik 
leiskite man prieiti prie jo iki penkių pėdų, vis galvojo ji. Tik iki penkių 
pėdų, tiek teprašau. Toliau šio atstumo daikčiukas darėsi nebepatiki- 
mas. Ji žinojo, kad galėjo pagerinti jo efektyvumą iki pusės mylios nuo- 
tolio ir dabar gailėjosi, kad to nepadarė, bet jeigu Endis neturėtų drabu- 
žių spintoje bent šešių švarių marškinių, jis pašėltų. Paties Bouzmeno 
veide buvo sustingusi įsiutusi patyčia, lūpos prašieptos virš kelių dar iš- 
likusių dantų, siauros, perdžiūvusios. Aš išbaltinsiu tavo tvorą, kai pa- 
teksi man į rankas, šunsnuki, pagalvojo jis, ir paspaudė “Oldsmobilį" 
iki devyniasdešimties mylių per valandą, aplenkdamas virtinę lėčiau ju- 
dančių automobilių, visų traukiančių į Bobės sodybą. Visi jie išgirdo 
Įsakmų Balsą, kuris dabar dudeno kaip litaniją: SUSTABDYKITE JĮ, 
KOL KO NORS NEPADARĖ LAIVUI, SUSTABDYKITE JĮ, KOL 
JIS KO NORS NEPADARĖ LAIVUI, SUSTABDYKITE JĮ, SU- 
STABDYKITE JĮ, SUSTABDYKITE JĮ! 

Gardas stovėjo ties Bobės lavonu, pusiau išprotėjęs iš skausmo, siel- 
varto ir sukrėtimo... ir staiga jo žandikaulius vėl ištempė platus Žiovu- 
lys, subraškindamas sausgysles. Jis pasuko prie kriauklės, bandydamas 
šokčioti ant vienos kojos, bet jam nelabai sekėsi, nes išgerti vaistai jau 
pradėjo veikti. 

Kaskart, kai jis nusileisdavo ant sužeistos kulkšnies, pajusdavo lyg 
metalinis nagas, įsmigęs į jo kūną, skverbtųsi vis giliau ir giliau..Gerk- 

kios; jos tartum... skydo nelyginant sukulto kiaušinio trynys. Pasiekęs 
kriauklę, jis vėl nusižiovavo ir sąmoningai primynė sužeistąją kulkšnį. 
Skausmas perskrodė ūkus kaip aštriai išgaląstas mėsininko kirvis. 

Jis truputėlį atsuko čiaupą, pažymėtą K, ir prisileido į stiklinę šilto - 
bemaž karšto vandens. Pasinaršė čia pat virš galvos kabančioje spinte- 
lėje, numesdamas ant grindų dėželę avižinių dribsnių ir butelį klevo si- 
rupo. Jo ranka sugriebė kartoninę dėželę su druska, ant jos priekio bu- 
vo paveikslėlis su mergyte. “Viena bėda - ne bėda, - mieguistai pagal- 
vojo jis. - Tai labai teisinga“. Ilgai, rodės, metus, apgraibomis atplėšinė- 
jo dėželės kamputį ir pylė stiklinėn druskos tiek, kad vanduo padrums- 
tėtų. Pamaišė jį pirštu ir vienu ypu išgėrė. Skonis toks, lyg skęstumei. 

Jis goktelėjo ir išvėmė mėlynai nusidažiusį vandenį su druska. Pa- 
matė vėmaluose ir neištirpusių tablečių gabalėlius. Kai kurios iš jų at- 
rodė daugiau ar mažiau sveikos. Kiek ji privertė mane jų išgerti? 

Paskiau jis išvėmė vėl... ir vėl... ir vėl. Vis dar tai buvo pliūpsninis 
vėmulys kaip miške - kažkokia pertempta jo smegenų jungtis atkakliai 
vis skatino springimo refleksą, žvėrišką žiauksulį, nuo kurio galėjai nu- 
mirti. 

Galiausiai vėmulys sulėtėjo ir paskiau visai liovėsi. 

Tabletės kriauklėje. Melsvas vanduo kriauklėje. 

Kraujas kriauklėje. Daug kraujo. 

Jisai susvirduliavo atatupstas, primynė sužeistą kulkšnį, suriko ir 
parkrito ant grindų. Pasijuto žvelgiąs per gumbuotą linoleumo paviršių 
į sustiklėjusias Bobės akis ir pats užsimerkė. Tučtuojau jo sąmonė ėmė 
plaukti tolyn... tačiau toje juodumoje girdėjosi balsai. Ne - daug balsų, 
susiliejusių į vieną. Atpažino juos. Tai Stoginės Žmonių balsas. 

Jie atvyksta jo, kaip jisai tikėjosi, visad žinojo, kad jie atvyks jo... 
savo laiku. 

Sustabdykite jį... Sustabdykite jį... Sustabdykite jį! 

Judinkis, arba jiems neprireiks tavęs sustabdyti. Jie tave nušaus ar 
išskaidys į daleles, arba padarys tau, ką tik panorės, kol čia tu snūdu- 
riuosi ant grindų. 

Jis pasikėlė ant kelių, paskiau vargais negalais, pasiremdamas į 
spintelę, atsistojo. Pamanė, kad gal vonios kambario vaistinėlėje ras ko- 
kių nors tablečių nuo mieguistumo, bet suabejojo, ar jo skrandis jas pri- 
1ms po tos paskutinės prievartos, kurią patyrė. Kitomis aplinkybėmis 
būtų buvę galima pabandyti, bet Gardneris bijojo, kad jeigu pliūpsninis 
vėmulys vėl prasidės, tai gali ir nebesustoti. 

Tik vis judėk. Jeigu tikrai taps blogai, žingtelėk kelis žingsnius, pri- 
mindamas kulkšnį. Tai tuojau pat tave prabudins. 

Ar tikrai? Jis nežinojo. Tik žinojo, kad dabar privalo judėti greitai, 
nes nebuvo tikras, ar dar ilgai išvis sugebės judėti. 

Nušokčiojo prie virtuvės durų ir paskutinįsyk atsigręžė. Iš Bobės, 
kuri kartkartėmis gelbėdavo Gardnerį nuo jo demonų, dabar teliko be- 
formė kupeta. Jos marškiniai vis dar smilko. Galų gale jis nesugebėjo 
jos išgelbėti nuo savo pačios demonų. 

Nušovei savo geriausią draugę. Ganėtinai suknistas reikalas, a? 

Atbula plaštaka prisidengė burną. Skrandis suurzgė. Jis užsimerkė ir 
nuslopino šleikštulį, kol dar nepradėjo vemti. 

Apsisuko, vėl atsimerkė ir pajudėjo svetainėn. Ketino sau pasiieško- 
ti kokį nors tvirtesnį baldą, nušokčioti prie jo ir įsikibti. Jo protas vis 
troško būti tuoju sidabriniu pripučiamu balionu, kuriuo buvo tapęs prieš 
dideliam juodam sūkuriui nusinešant jį. Kovojo su juo kaip įimanyda- 
E jis maloningas, galbūt jie visi išlaikys jo On ir jis įveiks atstu- 
mą per tą begalinį kambarį, kaip Mozė ir jo žmonės įveikė dykumą. 

Žinojo, kad netrukus atyyks Stoginės Žmonės. Žinojo, kad jeigu jis 
vis dar bus čia, kai jie prisistatys, tai ne tik savo kailį nusvils, bet visai 
j0 neteks. Jie bijojo, kad jis ko nors nepadarytų laivui. Ką gi, taip. Jei- 
gu jau užsiminėt apie tai, tuomet kaip tik tą jis ir turėjo omenyje, ir Ži- 
nojo, kad tenai jam būsią saugiausia. 

Taip pat žinojo, kad negali tenai eiti. Kol kas ne. 

Pirmiau jis dar turi reikalų stoginėje. 

Jis išsigavo į priebutį, kur tiek daug vasaros vakarų iki vėlumos pra- 
sėdėdavo su Bobe, o Piteris miegodavo ant lentų šalia jų. Tik sėdėdavo 
ir gerdavo alų, o “Red Sox? žaisdavo savo rungtynes Fenvėjuje ar Ko- 
miski Parke ar dar galai žino kur, bet dažniausia Bobės radijuje; mažu- 
čiai beisbolininkai, nardantys tarp elektroninių lempų ir schemų. Sėdė- 
davo čia su alaus skardinėlėmis, pamerktomis į kibirą šalto šulinio van- 
dens. Kalbėdavosi apie gyvenimą, mirtį, Dievą, politiką, meilę, literatū- 
rą. Galbūt sykį ar du netgi apie gyvybės galimumą kitose planetose. 
Gardneriui regėjos, kad prisimena tokį pokalbį ar du, bet galbūt tai tik 
jo pavargęs protas vedžioja jį už nosies. Juodu buvo čia laimingi. Atro- 
do, tai dėjosi labai labai seniai. 

Jo pavargęs protas susikoncentravo į Piterį. Iš tikrųjų, Piteris - tai jo 
pirmučiausias tikslas, pirmasis baldas, prie kurio turi prišokčioti. Tai 
buvo ne visai tiesa - pirma reikia pabandyti išgelbėti Deividą Brauną 
nei padaryti galą Piterio kančioms, bet Deividas Braunas jam nežadino 
emocinių paskatų, kurių buvo reikalingas, nes niekad nepažinojo Deivi- 
do Brauno. Piteris - visai kas kita. 

- Senutis Piteris, - pastebėjo jis į vis dar karštą popietės tylą (nejau 
dar popietė? Dievaži, taip). Gardneris pasiekė priebučio laiptukus ir ta- 
da trenkė nelaimė. Staiga jis prarado pusiausvyrą. Visu svoriu primynė 
sužeistą kulkšnį. Šįsyk mažne išvydo suaižėjusius kaulų galus įsismei- 
giant vienas į kitą. Gardneris šaižiai, miaukiančiai riktelėjo - netgi ne 
kaip moteris, o kaip jaunutė mergytė, patekusi beviltiškon bėdon. Griū- 
damas į šoną, įsitvėrė priebučio turėklo. 

Per savo padūkusias dienas birželio pradžioje Bobė pataisė turėklą 
tarp virtuvės ir rūsio, bet anaiptol nesivargino su tuo, kuris buvo tarp 
priebučio ir kiemo. Jau daug metų jis klibėjo, ir kai Gardneris užgulė 
savo svoriu, abu sutręšę stulpeliai nulūžo. Medžio trūnėsių debesėlis pa- 
kibo vasaros saulėje... podraug kyštelėjo kelios išgąsdintų termitų gal- 
vos. Gailiai sušukęs, Gardneris prasmego nuo priebučio į šoną, stipriai, 
it mėsos gabalas, dunktelėdamas į kiemo gruntą. Pamėgino atsistoti, 
paskiau nusistebėjo, kodėl taip stengiasi: Visa susiūbavo jam prieš akis. 
Iš pradžių išvydo dvi pašto dėžutes, paskiau - tris. Nusprendė pamiršti 
tą visą reikalą ir numigti. Jis užsimerkė. 


Tame savo ilgame, keistame ir skausmingame sapne Ivas Hilmanas 
pajuto/pamatė, kaip Gardneris krito ir išgirdo Gardnerio mintis 

(pamiršk visą tą reikalą numik) 

visai aiškiai. Paskiau sapnas pradėjo trūkinėti, ir tatai atrodė gera, 
sapnuoti buvo sunku. Tai jį visą skaudino, kėlė sopulį. Ir skaudėjo ko- 
voti su žalia šviesa. Jeigu saulės šviesa per ryški 

(jis dar šiek tiek prisiminė saulės šviesą) 

galėjai užsimerkti, bet žalioji šviesa buvo viduje, visąlaik viduje - 
trečioji akis, kuri regėjo, ir žalioji šviesa, kuri degino. Čia buvo ir kitų 
protų. Vienas priklausė MOTERIAI, kitas - MAŽAPROČIUI, kuris ka- 
dais buvo Piteris. Dabar MAŽAPROTIS galėjo tik kaukti. Jis kartais 
kaukdavo, kad BOBEĖ ateitų ir išvaduotų jį nuo žaliosios šviesos... bet 
daugiausia jis tiktai kaukdavo, kai toji degdavo, kankinamai sunkdama 
jėgas. MOTERIS irgi klykė, kad ją išlaisvintų, bet kartais jos mintys vis 
susitelkdavo į bauginančios neapykantos vaizdus, kuriuose Ivas vos pa- 
jėgė ištverti. Taigi: taip. Verčiau 

(verčiau) 

užmigti 

(lengviau) 

ir tebūnie, kas bus... 

„betgi yra Deividas. 

Deividas miršta. Jau jo mintys - kurias iš pradžių Ivas priimdavo 
aiškiai - sukosi vis gilėjančia spirale, užsibaigsiančia pirmiausia sąmo- 
nės praradimu ir paskiau, labai greitai, mirtimi. 

Tad Ivas kovojo su tamsa. 

Kovojo su ja ir pradėjo šaukti: 

- Kelkis! Kelkis! Ei tu ten, saulės šviesoje! Aš prisimenu saulės 
šviesą! Deividas Braunas nusipelno savo saulės šviesos laiko! Tad kel- 
kis! Kelkis! Kelkis! KEL 

KIS KELKIS KELKIS! 

Toji mintis pastoviu ritmu mušė Gardnerio galvoje. Ne, ne ritmu. 
Tai buvo panašu į automobilį, tik ratai jo buvo stikliniai - rėžėsi jam į 
smegenis, kai automobilis lėtai slinko jomis. 

Deividas Braunas nusipelno savo saulės šviesos laiko KELKIS Dei- 
vidas KEL Deividas KIS Deividas Braunas! KELKIS! DEIVIDAS 
BRAUNAS! KELKIS! KELKIS, VELNIAI RAUTŲ! 

- Gerai! - sumurmėjo Gardneris burna, pilna kraujo. - Gerai, aš gir- 
džiu tave, atstok! 

Šiaip taip jis atsiklaupė. Pabandė atsistoti. Pasaulis nupilko. Nieko 
nebuvo. Nors tiek gerai, kad švogždžiantis, įsikertantis balsas jo galvo- 
je šiek tiek atlėgo... juto, kad jo savininkas kažkokiu būdu žiūri pro jo 
akis, naudodamasis jomis it purvinais langais, 

(sapnuodamas pro juos) 

matydamas kažką to, ką mato jis. 

Pabandė vėl atsistoti ir vėl neįstengė. 

- Mano suknistas kvailumo koeficientas vis dar labai aukštas, - suš- 
vokštė Gardneris. Išspjovė du dantis ir ėmė šliaužti dulkėtu kiemu sto- 
ginės linkui. 

Heivenas važiavo pas Džimą Gardnerį. 

Jie važiavo automobiliais. Važiavo pikapais, traktoriais, motocik- 
lais. Misis Eilina Krenšou, “Eivono" katalogo dama, kuriai taip atsibo- 
do per Hilio Brauno ANTRĄJĮ DIDĮ MAGIJOS SEANSĄ, važiavo už 
savo sūnaus Galeno smėleigio bagio vairo. Garbusis Gurindžeris sėdė- 
jo užjos su išlinkusiomis Žilstančių plaukų sruogomis, besiplaikstančio- 

mis ant jo saulėje įdegusios plikės. Vernas Džernigenas važiavo katafal- 
ku, kurį jis bandė perdirbti į turistinį namelį ant ratų prieš tai, kai įsibė- 
gėjo "tapsmas". Jie užpildė kelius. Ešlis Ruvolas nardė tarp pėsčiųjų, 
mindamas it pamišėlis dviračio pedalus. Sugrįžo namo ir sugaišo tik 
tiek, kad pasiimtų tai, ką jis vadino Užtikrintu ginklu. Šį pavasarį tai te- 
buvo išaugtas žaisliukas, dulkėjantis palėpėje. Dabar, aprūpintas devy- 
nių voltų baterija ir elektros schema iš savo mažojo broliuko raidžių au- 
tomato, buvo ginklas, kuriuo susidomėtų ir Pentagonas. Visame kame 
pramušdavo skyles. Dideles skyles. Buvo pririštas ant dviračio bagaži- 
nės, likusios iš tų laikų, kai jis išvežiodavo laikraščius po namus. Jie lė- 
kė baisiai skubėdami, ir pasitaikė nelaimingų įvykių. Du žmonės žuvo, 
kai Erlio Hatčinsono “Folskvagenas" susidūrė su Faninų daugiaviečiu 
furgonu, tačiau tokie mažmožiai nieko nesustabdė. Jų minčių choras už- 
pildė tuštumas ore pastoviu, ritmišku šauksmu: Kol jis ko nors nepa- 
darė laivui! kol jis ko nors nepadarė laivui! Buvo puiki vasaros diena, 
puiki diena žudymui, ir jeigu ką reikėjo nužudyti - tai Džeimsą Eriką 
Gardnerį, ir taigi jie važiavo, iš viso per penki šimtai gerų provincijos 
žmonelių. Šiek tiek pramokusių naujų fokusų. Jie važiavo. Ir kartu ga- 
benosi naujus ginklus. 


Įveikęs pusę kelio iki stoginės, Gardneris pasijuto geriau - galbūt 
jam atėjo antrasis kvėpavimas. O panašesnė tikimybė, kad iš tiesų atsik- 
ratė veik visomis valiumo tabletėmis ir buvo bepradedąs pergalėti liku- 
siąsias. 

Ar galbūt senukas kažkokiu būdu maitino jį jėga. 

Kaip ten būtų, to pakako, kad jis pajėgtų vėl atsistoti ir nušokčioti 
prie stoginės. Sekundėlę įsitvėrė į duris, širdis krūtinėje pašėlusiai stuk- 
seno. Atsitiktinai žvilgtelėjo žemyn ir pamatė duryse skylę. Apvalią. 
Jos kraštus rėmino išorėn atsikišę balti aiženų dantys. Toji skylė atrodė 
lyg pragraužta. 

Dulkių siurblys, kuris spaudinėjo mygtukus. Štai kaip jis išsigavo 
laukan. Turėjo Naują ir Patobulintą rėžiuvą. Dievulėliau, tie žmonės iš 
tiesų bepročiai. | 

Jis nuklibinkščiavo aplink pastatėlį, ir staiga nuvėrė šaltas tikrumas: 
raktas bus dingęs. 

O Dievuliau, Gardai, duok ramybę! Kodėl jis turėtų būti... 

Bet buvo. Jis buvo dingęs. Vinis, ant kurios jis kabojo, buvo tuščia. 
Gardneris atsirėmė į stoginės sieną, išsekęs ir drebantis, jo oda spindė- 

jo nuo prakaito. Pažvelgė žemyn, ir kažkas suspindo nuo saulės ant že- 
mės - raktas. Vinis šiek tiek buvo nulinkus. Jis kabino raktą vieton sku- 
bėdamas ir, matyt, pats kiek nulenkė vinį minkštame medyje. Pap- 
rasčiausiai raktas nuslydo. 

Gardneris skausmingai pasilenkė, pakėlė jį ir vėl leidosi klibinkš- 
čiuoti prie stoginės priekio. Labai ryškiai suvokė, kaip greitai bėga lai- 
kas. Jie netrukus atvyks; kaip jisai suspės atlikti savo darbą čia ir tada 
nukakti prie laivo anksčiau už juos? Kadangi tai neįmanoma, tikriausiai 
bus geriausia nesukti dėl to sau galvos. 

Kai pasiekė stoginės duris, išgirdo silpną variklių burzgesį. Įkišo 
raktą į spyną ir nepataikė pasukti. Saulė plieskė skaisčiai, jo šešėlis dė- 
mele driekėsi nuo kulnų. Darsyk. Šį kartą raktas įsistatė vieton. Pasuko 
ji, pastūmė duris ir įgriuvo vidun. 

Jį apgaubė žalia šviesa. 

Tvieskė stipriai - stipriau nei aną sykį, kai jis čia buvo. Ta didelė 
krūva kaip papuola draugėn sukabintų įrenginių 

(transformeris) 

skaisčiai žėrėjo. Šviesa cikliškai mainėsi, bet šie ciklai dabar buvo 
greitesni. Siaura žalia švieselė bėgiojo paneliais elektros schemų raizga- 
lyne. 

Jis apsidairė aplink. Seniokas, plūduriuojantis savoje žalioje vonio- 
je, žvelgė į Gardnerį viena sveika akimi. Tasai žvilgsnis buvo pritvin- 
kęs kančios... tačiau normalus. 

Pasinaudok transformeriu, kad išgelbėtum Deividą. 

- Senuk, jie atvyksta manęs, - sužvogždė Gardneris. - Aš neturiu 
laiko. 

Kampas, tolimasis kampas. 

Jis pažvelgė ten ir pamatė kažką truputėlį panašų į televizijos ante- 
ną, truputėlį - į didelę judomąją kabyklę drabužiams ir truputėlį - į tuos 
užpakalinių kiemų įtaisus, ant kurių moterys džiausto drabužius, pasuk- 
damos juos, kad galėtų tai padaryti. 

- Tai? 

Išnešk tai į kiemą 

Gardneris neklausinėjo. Nebuvo laiko. Tas daikčiukas stovėjo ant 
mažos ketvirtainės platformos. Gardneris spėjo, kad visos schemos ir 
baterijos buvo joje. Iš arčiau jis pamatė, kad tai, kas atrodė kaip su- 
lenktos televizijos antenos mentės, iš tikrųjų buvo siauri plieniniai 
vamzdeliai. Jisai sugriebė už viduriniojo strypo. Daiktas nebuvo sun- 
kus, tačiau nepatogus nešti. Patinka jam ar nepatinka, bet gaus šiek tiek 
perkelti svorio ant savo sutrupintosios kulkšnies. 

Pažvelgė vėl į baką, kuriame plūduriavo Ivas Hilmanas. 

Tu tikrai žinai, senoli? 
kaip į laumių katilą “Makbete". Minutėlę Gardas užmiršo visą savo 
skausmą, nuovargį ir negalią. Buvo pakerėtas to užnuodyto žvilgsnio. 
Šią akimirką jisai suprato visą esmę ir visą galią tos baisios moters, ku- 
rią Bobė vadino Sesyte ir kodėl Bobė pabėgo nuo jos nelyginant nuo 
velnio. Ji ir buvo velnias. Ji buvo ragana. Ir netgi dabar, siaubingai jai 
kenčiant, neapykanta išliko. 

Paimk tai kvaily! Aš įjungsiu! 

Gardneris nuleido ant žemės savo sužeistą pėdą ir riktelėjo - tartum 
laukinė ranka siekė nuo kulkšnies aukštyn ir sugriebė dvigubą minkštą 
jo kiaušelių kapšelį. 

Seniokas: 

palūkėk palūkėk | 

Tas daiktas pakilo savaime. Neaukštai - tik colį ar du. Žalia pelkių 
šviesa dar labiau sužibo. 

Tau reikės ją nukreipti, sūneli 

Šitai jis pajėgė padaryti. Tas daiktas nulingavo per žalią stoginę it 
suplyšusio pliažinio skėčio griaučiai, knapsėdamas ir pažemėdamas, 
mesdamas keistus pailgus šešėlius ant sienų ir grindų. Gardneris nevik- 
riai šokčiojo iš paskos, nenorėdamas, nedrįsdamas atsigręžti į tos nenor- 
malios moters akis. Vis jo sąmonėje sukosi viena ta pati mintis: Bobės 
Anderson sesuo ragana... ragana... ragana... 

Jis išvairavo strakinėjantį skėtį saulėn. 

Pirmasis atvyko Frimenas Mosas. Įlėkė į Bobės kiemą medienos 
sunkvežimiu, kuriuo kartą pavėžėjo Gardą, ir iššoko iš kabinos, dar 
nespėjus užgesti stenančiam, pukšinčiam varikliui. Ir - prisiekiu Dievu, 
bičiuli - tasai vištgaidis stovėjo čia, vidur kiemo, įsitvėręs už kažko pa- 
našaus į moteriškų drabužių sukamąją kabyklę. Žmogėnas atrodė uždu- 
sęs it bėgikas. Vieną savo pėdą, kairiąją, laikė pakėlęs - kaip šuo, kurio 
letenoje rakštis. Jo teniso batelis buvo skaisčiai raudonas, varvantis 
krauju. 

Regis, Bobė bent vieną tau įsodino kaip reikiant, gyvate. 

Josios įkyrusis draugužis, matyt, išgirdo mintį. Pakėlė galvą ir pa- 
vargusiai nusišypsojo. Jis vis dar laikėsi už sukynės su platformine pas- 
parėle apačioje, remdamasis į ją. 

Frimenas nuėjo prie jo, palikęs senojo sunkvežimio dureles atviras. 
To Žmogaus šypsenėlėje buvo kažkas vaikiška ir nuginkluojama, ir po 
akimirkos Frimenas suprato kas: be dantų ji panėšėjo į Visų šventųjų 
dienos moliūgo berniokišką vypsnį. 

Dievuliau, tu man netgi kažkuo patikai - kodėl dabar turi būti toks 
šmikis? 

- Ką tu čia veiki, Frimenai? - paklausė Gardneris. - Būtumei sau tu- 
pėjęs namuose, žiūrėjęs “Red Sox" rungtynes. Tvora jau vis tiek išbal- 
tinta. 

Ak, tu, kekšės vaike! 

Mosas vilkėjo kimštine liemene be marškinių; liemenė paprasčiau- 
siai buvo pirmas po ranka pasipainiojęs drabužis, kai jis puolė iš namų. 
Dabar jis praskleidė ją, parodydamas ne kokį nors įmantrų daikčiuką ar 
prietaisą, bet “Vudsmeno" koltą. Išsitraukė jį. Gardneris, įsitvėręs suky- 
nės ramsčio, pakelta pėda, žvelgė į Frimeną. 

Užsimerk. Ilgai neužtruks. Bent šitai galiu padaryti. 

(GULKIS ŠIKNIAU GULKIS ARBA NETEKSI GALVOS KAI JIS 
NETEKS SAVOSIOS AŠ NEJUOKAUJU TAD GULKIS JEIGU NORI 
LIKTI GYVAS). 

Bake Anos Anderson akys degė begaline neapykanta ir įtūžiu; nors 
ir bedantės, jos dantenos grumšėjo ir grumšėjo ir grumšėjo vienos į ki- 
tas, ir jai iš burnos kilo srovelė burbuliukų. 

Šviesa pulsavo vis tankiau ir tankiau kaip greitėjanti karuselė. Tapo 
panaši į stroboskopinę. Dūzgesys sustiprėjo iki žemo elektriško gaus- 
mo, ir stoginėje stipriai pakvipo ozonu. 

Vieno iš displėjų švytinčiame ekrane žodį 


PROGRAMA? 
pakeitė kitas - 
SUNAIKINTI 


Jis pradėjo vėl tankiai žybsėti. 
(GULKIS ŠIKNIAU ARBA STOVĖK MAN TAS PAT) 

Gardneris pritūpė. Sužeista pėda palietė žemę. Skausmas vėl šokte- 
lėjo aukštyn koja. Jis parpuolė keturpėsčias į dulkes. 

Viršum jo galvos kabyklė pradėjo suktis, iš pradžių lėtai. Mosas iš- 
pūtė į ją akis, revolveris jo rankoje trumpam kiek nusviro. Paskutinę 
akimirką, kurią dar turėjo, jo veide atsispindėjo suvokimas to, kas de- 
dasi. Paskiau iš plonų vamzdelių kieman plykstelėjo žalia liepsna. 
Mirksnį pliažinio skėčio iliuzija buvo tobula ir visiška. Tai iš tiesų atro- 
dė kaip didelis žalias pliažinis skėtis, iš dalies nuleistas taip, kad savo 
apvaliu kraštu lietė žemę. Bet šisai skėtis buvo ugninis, ir Gardneris gū- 
žėsi po juo, primerkęs akis, viena ranka pridengęs ranką tartum nuo 
stipraus karščio... Bet karščio nebuvo, bent ne čia, po Sesytės nuodin- 
guoju šungrybiu. 

Frimenas Mosas stovėjo skėčio pakraštyje. Jo kelnės, paskiau kimš- 
tinė liemenė užsidegė. Mirksnį ugnis buvo žalia, paskiau ji tapo geltona. 

Jis sustūgo ir susvirduliavo atatupstas, paleisdamas iš rankų ginklą. 
Viršum Gardnerio galvos kabyklė sukosi vis greičiau. Metalinės karka- 
so ienos, kurios pirma juokingai karojo, nuo išcentrinės jėgos vis labiau 
statėjo. Ugninis skėčio kraštas išsipūtė priekin, ir besitraukiančio Moso 
pečiai bei galva pateko į ugnies ruožą. Gardo galvoje vėl prasidėjo toji 
bjauri minčių dejonė. Pabandė ją nuslopinti, bet nepajėgė - paprasčiau- 
siai nepajėgė. Probėgšmom pastebėjo veidą, varvantį nelyginant ištirpęs 
šokoladas, paskiau užsidengė rankomis akis kaip vaikas per siaubo 
filmą. 

Ugnis sukosi po Bobės kiemą vis platėjančiu ratu, palikdama juodą 
spiralinį pėdsaką ten, kur dulkės susilydė tartum į kokį rupų stiklą. Mo- 
so sunkvežimis ir Bobės mėlynasis pikapas - abu pateko į galutinio po- 
veikio žiedą; stoginė liko kiek tolėliau, nors jos siluetas šokčiojo nely- 
ginant velnias karščio ūke. Žiedo pakraštyje buvo /abai karšta, tačiau ne 
toje vietoje, kur gūžėsi Gardas, savaime suprantama. 

Dažai ant Moso sunkvežimio kapoto ir ant pikapo šonų iš pradžių 
supūsliavo, paskiau pajuodavo ir galiausiai užsiplieskė, nudegdami iki 
gryno balto plieno. Medžio žievių, pjuvenų ir skiedrų šiukšlynas Moso 
sunkvežimyje užsiliepsnojo nelyginant sausi šipuliukai viryklės pakuro- 
je. Dvi didelės presuoto gipso statinės su šiukšlėmis Bobės pikape irgi 
įsidegė ir suliepsnojo it žvakidės. Ugninio skėčio veikimo zonos pak- 
raštyje juodas ratas tapo lėkštės pavidalo liepsnojančiu deglu. Kareiviš- 
kas apklotas, dengiantis suplyšusią Moso sunkvežimio kabinos sėdynę, 
tvykstelėjo ugnimi, paskiau po juo - sėdynės dangalai, paskiau - degus 

kamšalas; dabar jau visa kabina virto Žioruojančia oranžine krosnimi, 
su spyruoklių griaučiais, prasikišančiais pro liepsnas. 

Frimenas Mosas svirduliavo atatupstom, raitydamasis ir sukinėda- 
masis, atrodydamas kaip filmų kaskadininkas, pamiršęs užsivilkti ug- 
niai atsparią aprangą. Jis parkrito. 

Netgi mirštančio Moso klyksmus nustelbė Anos Anderson minčių 
šauksmas: 

Ėsk mėšlą ir dvėsk! Ėsk mėšlą ir dvė... 

Paskiau staiga kažkas tame, kas buvo likę iš jos, nutrūko - tvykste- 
lėjo paskutinis žalios šviesos žybsnis, plykstelėjimas užsilaikė maždaug 
dvi sekundes. Žemas transformerio dūzgesys kiek sustiprėjo, ir kiekvie- 
na stoginės lenta pagavo jį, suvibruodama pritariančiu braškesiu. 

Paskiau dūzgesys vėl pritilo iki ankstesnio mieguisto Zzirzenimo; 
Anos galva skystyje nusviro į priekį, plaukai plaikstėsi nelyginant sken- 
duolės. Kompiuterio ekrane 


SUNAIKINTI 
sumirksėjo kaip užpučiama žvakė ir vėl sušvito 


PROGRAMA? 

Ugninis skėtis sumirksėjo ir užgeso. Kabyklė, kuri sukosi pašėlusiu 
tempu, ėmė lėtėti, ritmiškai girgždėdama kaip neužkabinti vartukai pu- 
čiant lengvam vėjeliui. Vamzdukai nusileido ankstesniuoju kampu. Dar 
sykį girgžtelėjusi, ji galiausiai sustojo. 

Bobės pikapo benzino bakas staiga susprogo. Dar daugiau geltonų 
liepsnų plykstelėjo dangun. Gardas pajuto, kaip pro jį prašvilpė metalo 
gabalas. 

Jis pakėlė galvą ir bukai įsistebeilijo į liepsnojantį sunkvežimaitį 
mąstydamas: Bobė ir aš kartais mėgdavome nuvažiuoti tuo sunkveži- 
maičiu į "Starlite"" kino teatrą Deryje. Regis, mes sykį tenai netgi suk- 
ritome per kažkokį kvailą Rajano O 'Nilo* filmą. Kas atsitiko? Viešpa- 
tie, kas atsitiko? 


* Ryan O'Neal - populiarus amerikiečių kino aktorius, ypač išgarsėjęs fil- 
mu “Meilės istorija". 

Jo mintyse suskambo senioko balsas, bemaž išsekęs, tačiau įsak- 
mus: 

Greičiau! Aš galiu paleisti transformerį, kai atvyks kiti, bet tu turi 
paskubėti. Berniukas! Deividas! Greičiau, žmogau! 

“Nedaug laiko, - nuvargusiai pagalvojo Gardneris. - Dieve, jo nie- 
kad nėra daug". 

Jis pasuko atgal prie atdarų stoginės durų, apsipylęs prakaitu, išblyš- 
kusiais, vaškiniais skruostais. Sustojo prie to tamsaus išdegusio žiedo 
dulkėse, paskiau nevikriai peržengė jį. Kažkodėl nenorėjo jo prisiliesti. 
Vos nepraradęs pusiausvyros, susvirduliavo, bet paskiau jam pavyko at- 
sitiesti. Kai jau ėjo stoginėn, dvejetas Moso sunkvežimio benzino bakų 
su pašėlusiu trenksmu išlėkė oran. Kabina atplyšo nuo kėbulo. Sunkve- 
žimis apvirto ant šono kaip vaikiškas žaisliukas. Degantys sėdynės ap- 
dangalo ir kamšalo gabalai pradėjo skraidyti pro atvirą keleivio pusės 
langelį ir pleventi ore kaip liepsnojančios plunksnos. Daugelis vėl nuk- 
rito į kiemą ir užgeso. Tačiau keletas nuskriejo iki pat priebučio, o trys 
ar keturi su pirmuoju netrukus pakilsiančio rytų vėjo dvelksmu įlėkė 
pro atdaras duris. Vienas iš tų degančių medvilninių kuokštų nusileido 
ant knygos minkštais viršeliais, kurią Gardneris prieš savaitę buvo pa- 
likęs ant stalo tuoj už durų. 

Svetainėje kitas degantis sėdynės kamšalo gabalas uždegė skuduri- 
nį kilimą, kurį misis Anderson slaptai pasiuvo savo miegamajame ir at- 
siuntė Bobei, kai Anos nebuvo namie. 

„Kai Gardneris vėl išėjo iš stoginės, visas namas liepsnojo. 

Šviesa stoginėje spingsėjo silpnai kaip niekada - blausi, išskydusi it 
stovinčio tvenkinio vandens žaluma. 

Gardnenis atsargiai pažvelgė į Aną, baimindamasis tų degančių akių. 
Bet bijoti nebuvo ko. Ji tik plūduriavo, nulinkusia priekin galva, tartum 
giliai susimąsčiusi, viršun nusidriekusiais plaukais. 

Jinai negyva, sūneli. Jeigu tu rengiesi pasiekti berniuką, tą reikia da- 
ryti dabar. Aš nežinau, kiek laiko pajėgsiu aprūpinti energija. Ir aš ne- 
galiu pasidalinti, viena savo puse sekdamas juos, o kita - teikdamas sro- 
vę transformeriui. 

Jis pažvelgė į Hilmaną, ir Gardą užliejo gilus gailestis... Taip pat su- 
sižavėjimas senioko žvėriška drąsa. Ar jis būtų galėjęs bent pusę tiek 
padaryti, bent pusę tiek toli nueiti, jeigu jie būtų pasimainę vietomis? 
Abejojo tuo. 

Tau gerokai skauda, tiesa? 

Nepasakyčiau, kad jaučiuos puikiai, sūneli, jeigu tai turi omeny. Bet 
aš iškentėsiu... tai yra, jeigu tu veiksi. 

Veiksi. Taip. Jis per ilgai bimbinėjo, tikrai per ilgai. 

Jo burną ištempė dar vienas galingas Žiovulys, ir paskiau Gardas 
žingtelėjo įrenginio link - oranžinio rėmo viduje ir aplinkui jį - senioko 
vadinamo transformeriu. 


PROGRAMA? 


kvietė beklavišio kompiuterio ekranas. 

Hilmanas būtų galėjęs pasakyti Gardneriui, ką daryti, bet šiam to ne- 
reikėjo. Pats žinojo. Taip pat jis prisiminė kraujuojančią nosį ir garso 
protrūkį, kurį patyrė po savo vienintelio eksperimento su Moso levita- 
ciniu prietaisėliu. Prieš šį daiktą anas atrodė nelyginant cigarų dėželė. 
Vis dėlto nuo tada jis nužengė gana toli savojo tapsmo keliu, patinka 
jam tai ar nepatinka. Telieka tikėtis, kad to pak... 

O, velnias, sūneli, palūkėk, pas mus draugija. 

Paskiau garsesnis balsas nustelbė Hilmano žodžius, balsas, kurį Gar- 
das neaiškiai atpažino, tačiau nepajėgė nustatyti jo savininko 

(SUSTOT SUSTOT VISIEMS LAUKT) 

Tik  ašmanau tikvienas ar galbūt du 

Tai vėl senioko išsekęs minčių balsas. Gardneris jautė susikoncent- 
ruojąs išeiti laukan prie likusios kieme sukamosios kabyklės. Stoginėje 
šviesa vėl sustiprėjo, ir Žudančioji pulsacija atsinaujino. 

Dikas Elisonas ir Njutas Berindžeris buvo dar už dviejų mylių iki 
Bobės sodybos, kai prasidėjo Frimeno Moso minčių klyksmai. Ką tik 
abu buvo aplenkę Eltą Barkerį. Dabar Dikas pažvelgė į užpakalinio 
vaizdo veidrodėlį ir išvydo Elto “Harlėjų" pasukant skersai kelio ir 
nuskriejant oru. Mirksnį Eltas atrodė kaip Ivelas Nivelas*, nesvarbu, 
kad žilas. Paskiau jis atsiskyrė nuo motociklo ir nusileido krūme. 

Njutas abiem kojom užgulė stabdžius, ir jo sunkvežimis Žžviegdamas 
sustojo viduryje kelio. Pažvelgė į Diką išplėstomis akimis, išgąstingo- 
mis ir podraug įtūžusiomis. 

Šunsnukis, jo rankose prietaisas! 


* Evel Knievel - 1970-ųjų metų nutrūktgalvis kaskadininkas, atlikinėdavęs 
neįmanomus triukus su motociklais ir automobiliais. Buvo baltaplaukis, 
labai jaunos išvaizdos. 

Aha. Ugnis. Kažkokia. 

Staiga Dikas pakėlė savo minčių balsą iki šauksmo. Njutas jį perė- 
mė ir sustiprino. Prie jo prisijungė Kailas ir Heizelė Makridi Kailo Ar- 
činburgo “Kadilake". 

(SUSTOT SUSTOT VISIEMS LAUKT) 

Jie sustojo, išsaugodami savo pozicijas. Paprastai jie ne itin klausy- 
davo įsakymų, tie tominokeriai, bet baisūs Moso klyksmai, dabar jau 
silpstantys, buvo daugiau nei įtikinami. Visi sustojo, tai yra išskyrus 
mėlyną “Oldsmobilį Delta 88“ su priklijuotu ant užpakalinio buferio 
lipduku, skelbiančiu: NEKILNOJAMOJO TURTO AGENTAI PAR- 
DAVINĖJA AKRAIS. 

Kai atskriejo komanda sustoti ir laukti, Endžiui Bouzmenui jau ma- 
tėsi Anderson sodyba. Jo neapykanta atitinkamai sustiprėjo - apie nie- 
ką kitą daugiau negalvojo, kaip apie Gardnerį, gulintį kraujuose ir ne- 
gyvą. Pašėlusiu slystamuoju posūkiu jis įlėkė į Bobės įvažiuojamąjį ke- 
liuką. Kai Bouzmenas numynė stabdžius, “Oldsmobilio"" užpakalis pa- 
kilo oran; didžiulė mašina mažne apsivertė. 

Aš išbaltinsiu tavo tvorą, sukruštas šikniau. Duosiu tau nudvėsusią 
žiurkę ir virvelę jai supti, o išpera. 

Jo žmona išsitraukė iš rankinuko molekulių sužadintuvą. Jis atrodė 
it Bako Rodžerso* muškieta, sukonstruota gana sumanaus pamišėlio. 
Rėmui buvo panaudota dalis daržinio padargo, rinkoje žinomo kaip 
“Piktžolių ryjiklis"“. Ji išsilenkė pro automobilio langą ir nesitaikydama 
paspaudė gaiduką. Rytinis Bobės namo galas susprogo ugnies stulpu. 
Ida Bouzmen išsišiepė džiugia ropliška šypsena. 

Bouzmenams lipant iš “Oldsmobilio", kabyklė vėl ėmė suktis. Net- 
rukus pradėjo formuotis žalias ugnies skėtis. Ida Bouzmen pabandė į jį 
nukreipti tai, ką pati vadino “molekulių diskoteka", bet jau buvo per vė- 
lu. Jeigu jos pirmas šūvis būtų pataikęs į kabyklę, o ne į namą, visa bū- 
tų galėję būti kitaip... tačiau to neatsitiko. 

Dvejetas jų užsiplieskė it eglutės. Po mirksnio susprogo “Oldsmobi- 
lis“, už kurį dar buvo likę trys įmokos skolos. 

Vos tik Frimeno Moso klyksmai jų smegenyse ėmė tilti, jas užpildė 
Endžio ir Idos Bouzmenų klyksmai. Raukydamiesi Njutas su Diku juos 
pralaukė. 


* Buck (William) Rogers - populiarus kaubojiškų filmų aktorius (1879- 
1935). 

Galiausiai ir šie nutilo. 

Priekyje Dikas Elisonas matė kitas mašinas, sustojusias abipus ir vi- 
dury 9-ojo plento. Frenkas Spriusas, išsilenkęs pro savo didžiulės auto- 
cisternos kabinos langelį, nekantraudamas žvelgė Njuto ir Diko pusėn. 
Jis/jie jautė kitus - visus kitus - šiame kelyje, kituose keliuose; kai ku- 
rie buvo sustoję laukuose, kuriuos kirto, kad būtų greičiau. Visi jie kaž- 
ko laukė - kažkokio sprendimo. 

Dikas pasisuko į Njutą. 

Ugnis. 

Taip. Ugnis. 

Ar galime ją užgesinti? 

Stojo trumpa minčių tyla, kol Njutas apie tai galvojo; Dikas jautė, 
kaip šis trokšta paprasčiausiai nustumti tai į šalį ir važiuoti ten, kur yra 
Gardneris. O ko troško Dikas, buvo nesudėtinga: troško išplėšti Gard- 
neriui gerklę. Tačiau čia atsakymas, ir abu tai žinojo - visi Stoginės 
Žmonės, netgi Edlis tai žinojo. Dabar lošimas stambesnis. Ir Dikas nea- 
bejojo, kad Džimas Gardneris vis tiek neteks gerklės, vienaip ar kitaip. 

Atsistoti tominokeriams skersai kelio - prastas sumanymas. Tai juos 
siutina. Šią tiesą daugelis rasių kituose pasauliuose patyrė seniai prieš 
šios dienos linksmybes Heivene. | 

Abu, jis ir Njutas, žvelgė į medžių supamą lauką, kur trenkėsi Eltas 
Barkeris. Žolė ir medžių viršūnės lingavo - ne stipriai, bet aiškiai linga- 
vo vėjyje, kuris pūtė iš rytų. Dvelksmas ne itin stiprus, kad jį jau pava- 
dintum tikru vėju... bet Dikas pamanė, kad esama požymių jį sustiprė- 
siant. 

Taip, galime užgesinti ugnį, galiausiai atsakė Njutas. 

Sustabdyti ugnį ir tą girtuoklį taip pat? Ar tikrai? 

Dar viena ilga pauzė pagalvojimui, ir tada Njutas atsakė taip, kaip ir 
tikėjosi Dikas. 

Nežinau ar galime padaryti ir tą ir tą. Arba viena arba kita bet neži- 
nau ar galima padaryti abu dalykus išsyk. 

Tad tegul ugnis kol kas dega o mes 

taip tegul dega gerai 

Laivui nieko neatsitiks laivas 

nenukentės ir vėjas kaip dabar pučia 

Juodu pažvelgė vienas į kitą ir nusišypsojo, kai jų mintys šiuo metu 
visiškai, melodingai sutapo - vienas balsas, vienas protas. 

Ugnis liepsnos tarp jo ir laivo. Jis negalės nusigauti iki laivo! 

Keliuose ir laukuose Žmonės, klausęsi šio vadų pokalbio, šiek tiek 
lengviau atsikvėpė. Jis negalės nusigauti iki laivo. 

Ar jis vis dar stoginėje? 

Taip. 

Njutas pasisuko sutrikusiu, susirūpinusiu veidu į Diką. 

Kokį velnią jis ten veikia? Ar ką nors turi, kad dėl jo ką nors dary- 
tų? Ką nors, kas pakenktų laivui? 

Stojo pauzė; paskiau Diko balsas, besikreipiantis ne tik į Njutą Be- 
rindžerį, bet į visus Stoginės Žmones, aiškus ir įsakmus: 

SUJUNKITE SAVO MINTIS. SUJUNKITE SAVO MINTIS SU 
MUSŲ. VISI, KURIE GALITE, SUJUNKITE SAVO MINTIS SU 
MŪSŲ IR KLAUSYKITĖS. KLAUSYKITĖS GARDNERIO. KLAU- 
SYKITĖS. 

Jie klausėsi. Karštos vasaros dienos tyloje jie klausėsi. Už dviejų ar 
trijų kalvų keterų dangun pakilo pirmosios dūmų druožės. 

Gardneris juto, kad jie klausosi. Baisus pojūtis - tartum jo smegenų 
paviršium kažkas šliaužiotų. Juokinga, tačiau taip dėjosi. Jis pagalvojo: 
“Dabar žinau, kaip turi jaustis gatvės žibintas, kai apie jį skraidžioja 
daugybė nakties drugių". 

Seniokas sujudėjo savo bake, stengdamasis pagauti Gardnerio 
žvilgsnį. Nepagavo žvilgsnio, bet nutvėrė jo mintis. Gardneris pakėlė 
galvą. 

Nieko, sūneli, jie nori sužinoti, ką tu rengies daryti, bet pamiršk 
juos. Kas, jeigu jie ir sužinos. Gal tai net padėtų. Juos sulėtintų. Nura-- 
mintų jų mintis. Jiems rūpi ne Deividas, o tik jų prakeiktas laivas. Ju- 
dinkis, sūneli, judinkis! 

Gardneris stovėjo prie transformerio ir laikė rankoje vieną iš ausi- 
nių. Jis nenorėjo jos įsikišti į ausį. Jautėsi kaip Žmogus, gavęs stiprų 
smūgį nuo tam tikros skirstomosios lentos ir priverstas vėl jos prisi- 
liesti. | 

Ar man tikrai reikia įsikišti tą daikčiuką? Pirma, vien tik pagalvojęs, 
pakeičiau žodžius ekrane. 

Taip, ir tai visa, ką tu gali padaryti. Turi jį įsikišti. Atleisk. 

Neįtikėtina, Gardnerio vokai vėl pasunkėjo. Turėjo dėti pastangas, 
kad jie nenusileistų. 

Bijau kad tai manęs neužmuštų, pagalvojo jisai seniokui ir laukė, 
kad tasai jam paprieštarautų. Tačiau nieko - tik iškankinta akis žvelgė į 
jį ir tylus įrangos slisš-slisš-slisš. 

Taip, tai gali mane užmušti, jis irgi tą žino. Plazdesys apie jo sme- 
genų paviršių liovėsi. Drugeliai nuskrido. 

Nenorom Gardneris įsistatė ausin kaištį. 

Kailas ir Heizelė atlyžo. Pažvelgė vienas į kitą. Abiejų akyse atsis- 
pindėjo vienoda - ir labai žmogiška - išraiška. 

Deividas Braunas? Netikėdamas Kailas mintyse paklausė Heizelę. 
Ar tu tai 

išgirdau taip jis bando išgelbėti berniuką 

sugrąžinti jį atgal 

atgal iš Altayro-4 

Ir tada, nustelbdamas minčių tinklą, įsijungė Diko Elisono balsas, 
sujaudintas ir kupinas pagiežingo triumfo: 

VELNIAI RAUTŲ! AŠ ŽINOJAU, kad tasai vaikiūkštis dar pra- 
vers! 

Mirksnį Gardneris visai nieko nejuto. Pradėjo atlyžti, kone vėl užs- 
nūsdamas. Ir čia skausmas smogė jam vienu vieninteliu siaubingu treš- 
kesiu, niokojamai taranavo, mažne suplėšydamas galvą. | 

- Ne! - suriko jis. Stvėrėsi rankomis už smilkinių, ėmė juos daužyti. 
- Ne, Dieve, ne, labai skauda. Dievuliau, ne! 

Kentėk, sūneli, pabandyk iškentėti! | 

- Aš negaliu aš negaliu O DIEVE SUSTABDYK TAI! 

Sužeista kulkšnis dabar atrodė lyg įkąsta uodo. Jis menkai tesuvokė, 
kad iš nosies kraujuoja ir kad burna pilna kraujo. 

KENTĖK, SŪNELI! 

Skausmas kiek atsitraukė. Jį pakeitė kitas pojūtis. Ir tai, ką dabar 
juto, buvo baisu - baisu ir kėlė siaubą. 

Sykį, mokydamasis koledže, jis dalyvavo varžybose, pavadintose 
“Didžioji Makdonaldų Valgynė". Penkios studentų brolijos išstatė savo 
“Valgymo čempionus". Gardas buvo “Delta Tau Delta" čempionas. Jau 
dorojo savo šeštą Didįjį Maką, - nė iš tolo nepriartėjęs prie laimėtojo 
galutinio skaičiaus, - kai staiga pasijuto esąs labai arti visiškos fizinės 
perkrovos. Gyvenime niekad panašaus pojūčio nebuvo patyręs. Apskri- 
tai tai buvo beveik įdomu. Jo vidurinioji dalis gurgėjo maistu. Vemti 
noro nebuvo; pykinimas - ne tas žodis, kuriuo tai būtų galima nusakyti. 
Regėjo savo skrandį kaip milžinišką, išpampusį dirižablį, sustingusį ra- 
miame ore vidur jo kūno. Tarėsi juntąs, kaip kokiame nors smegenų 
Užduočių Valdymo centre blykčioja raudonos lempikės, įvairioms sis- 
temoms bandant susidoroti su šituo beprotiškų mėsos, duonos ir pada- 
žo krūviu. Jis nevėmė. Jis šitai išvaikščiojo. Labai pamažu, bet išvaikš- 

čiojo. Valandų valandas jis jautėsi esąs nelyginant Dudučio ir Tutučio* 
piešinėlis - pilvas buvo ištemptas, lygus, atrodė, tuoj tuoj pliš. 

Dabar toks pojūtis buvo smegenyse, 1 Džimas Gardneris suprato, - 
tiek pat šaltai ir sąmoningai kaip cirko artistas, dirbantis ant trapecijos 
be apsauginio tinklo, - esąs per plauką nuo mirties. Bet jis juto ir ką ki- 
ta, tai, ko negalėjai susieti su niekuo, ir pirmąsyk jisai suprato, ko sie- 
kia tominokeriai - kas jų varomoji jėga, kas juos stumia priekin. 

Nepaisant skausmo, kuris tik atsitraukė, bet nepaliko jo, nepaisant to 
siaubingai glotnaus prikimštumo pojūčio, - kaip pitono, ką tik prariju- 
sio vaiką, - dabar jis tuo mėgavosi. Tai veikė kaip narkotikas - nepa- 
prastai galingas narkotikas. Smegenys atrodė tartum variklis pačiame 
didžiausiame kada nors sukonstruotame sukruštame “Kraisleryje"', dir- 
bantis laisva eiga prisodrintu benzinu ir belaukiantis įjungiant pavarą, 
kad galėtų atsiplėšti iš vietos. 

Atsiplėšti kur? 

Bet kur. 

Į žvaigždes, jeigu nori. 

Sūneli aš tave prarandu 

Tai seniokas, jo balsas išsekęs labiau nei bet kada anksčiau, ir Gard- 
neris save sugrąžino prie čia po ranka laukiančio darbo - prie kito bal- 
do, kur turėjo nušokčioti. O tasai jausmas svaiginančiai nuostabus, ta- 
čiau yra pavogtas. Prisivertė vėl pagalvoti apie anuos rudus kaip sausi 
lapai pavidalus, prirakintus visuose tuose hamakuose. Galerų vergai. 
Seniokas teikė jam energiją; jisai siurbė senąjį žmogų kaip vampyras 
kraują. Po kiek laiko jis pats taps vampyru? Kaip jie? 

Jis pagalvojo Hilmanui: aš su tavimi, senas kuine. 

Ivas Hilmanas užmerkė sveikąją akį su nebyliu palengvėjimu. Gar- 
das pasigręžė į monitoriaus ekraną, išsiblaškiusiai prilaikydamas ausy- 
je kaišųų - nelyginant žinių pranešėjas tiesioginėje laidoje iš televizijos 
studijos, klausydamasis užduodamo iš užkulisių klausimo. 

Uždaroje Bobės stoginės erdvėje šviesa vėl pradėjo pulsuoti. 


klausykitės 

Jie visi klausėsi: buvo prisijungę prie bendro laido, kuris apėmė vi- 
są Heiveną, atsišakodamas nuo centro aplinkui apie dvi mylias nuo vis 
dar silpnos dūmų dėmelės. Jie visi buvo prisijungę prie to tinklo ir klau- 


* Personažai iš L. Kerolo knygos “Alisa veidrodžių karalystėje“. 

sėsi. Nepripažino jokios absoliučios bendrumos; tominokeriai jiems bu- 
vo vardas, priimtinas kaip ir bet kuris kitas, bet iš tikrųjų tai jie buvo 
tarpžvaigždiniai čigonai be savo karaliaus. Tačiau šiuo kritiškų momen- 
tu, savo atsigaminimo periodu - periodu, kada jie tokie pažeidžiami - jie 
sutiko prisiimti balsus tų, kuriuos Gardneris vadino Stoginės Žmonė- 
mis. Galų gale tai buvo švariausias visų jų distiliacijos produktas 

atėjo laikas uždaryti ribas 

Sekė visuotinis pritarimo atodūsis - minčių garsas, kurį Rūta Makos- 
lend būtų atpažinusi: garsas, primenantis lapkričio vėjo genamus rudens 
lapus. 

Bent kol kas Stoginės Žmonės prarado bet kokį sąlytį su Gardneriu. 
Jie tik buvo patenkinti, kad jis užsiėmė kuo kitu. Jeigu sumanys eiti prie 
jų laivo, ugnis netrukus pastos jam kelią. 

Suvienytas balsas greitai paaiškino veiksmų tvarką - kai kurie iš tų 
planų neapibrėžtai buvo sudaryti prieš keletą savaičių, tačiau sukonkre- 
tėjo, Stoginės Žmonėms “tapus". 

Prietaisai buvo sukurti tartum chaotiškai. Bet paukščių pasitrauki- 
mas į pietus žiemai artinantis irgi gali atrodyti chaotiškas; ši migracija 
netgi jiems patiems gali tokia atrodyti - paprasčiausiai toks pat geras 
būdas peržiemoti kaip ir bet kuris kitas. Nori keliauti į Šiaurės Karoli- 
ną, brangute? Žinoma, meile mano, kokia puiki mintis. 

Taigi jie kurdavo ir kartais žudydavo vienas kitą savo naujaisiais 
žaislais, o kartais, užbaigę prietaisus, nužvelgdavo juos su dvejone ir 
nukišdavo kur nors toliau nuo akių, kadangi kasdienybėje iš jų nebuvo 
matyti apčiuopiamos naudos. Bet kai kuriuos jie gabendavo prie Heive- 
no ribų, paprastai automobilių bagažinėse ar sunkvežimių kėbuluose po 
brezentu. Vienas iš tokių prietaisų buvo kokakolos automatas, nužudęs 
Džoną Leandrą; jį racionalizavo velionis Deivas Ratledžas, kuris kadais 
užsidirbdavo duonai aptarnaudamas tokius aparatus, vienas iš tokių bu- 
vo Bensono krūmų genėtuvas, kuris sukapojo į skutelius Lesterį Mora- 
ną. Buvo pagerintų televizorių, šaudančių ugnimi; buvo dūmų detekto- 
rių (Gardneris keletą, bet ne visus, matė savo pirmojo atsilankymo į sto- 
ginę metu), kurie skraidė po orą kaip bitutės, leisdami žudančias ultra- 
garsines bangas; keliose vietose buvo įrengti jėgos barjerai. Beveik vi- 
sus tuos dalykus buvo galima mintimis paleisti veikti, padedant papras- 
tiems elektroniniams mechanizmams, atsainiai pavadintiems “Iššaukė- 
jais“, nelabai tesiskiriantiems nuo to, kuriuo pasinaudojo Frimenas Mo- 
sas, kai atplukdė į mišką drenažo mašineriją. 

Niekas kiek daugiau nesusimąstė, kodėl šiuos prietaisus reikia išdės- 
tyti apytikriu perimetru apie miestą, kaip nesusimąsto paukštis, kodėl 

skrenda į pietus, arba vikšras - kodėl rezga sau kokoną. Bet, žinoma, 
toks laikas visados ateidavo - laikas, kai tekdavo užsandarinti ribas. Šį- 
syk jis atėjo anksti... Bet, regis, ne pernelyg anksti. Stoginės Žmonės 
taipogi pasiūlė, kad tam tikras skaičius tominokerių sugrįžtų į miestuką. 
Heizelė Makridi buvo paskirta vykti su jais - ji būsianti toliau pažengu- 
sių tominokerių atstovė. Visa, kas buvo numatyta ribų apsaugai, pakan- 
kamai gerai veiks ir be priežiūros, kol neišseks baterijos. Miestukyje 
buvo daugiau tam tikslui skirtų dalykėlių, kuriuos bus galima pasiųsti į 
mišką ir suformuoti apie laivą apsauginį tinklą, jeigu girtuoklis vis dėl- 
to prasibrautų iki jo. 

Ir buvo dar vienas labai svarbus prietaisas, kurį reikėjo tausoti tam 
atvejui, jeigu kas nors - apskritai bet kas - sugebėtų čia prasibrauti. Tas 
daiktas kėpso užpakaliniame Heizelės Makridi kieme, pridengtas pen- 
kiaviete palapine tarsi miniatiūrinis cirkas. Tai buvo saugos tinklas. Ga- 
lėjo daryti daugelį tų dalykų kaip ir transformeris stoginėje, bet šis daik- 
tas, kadaise buvęs krosnimi, dviem atžvilgiais iš esmės skyrėsi nuo sto- 
ginės transformerio. Cinkuoti aliuminio vamzdžiai, kurie kadaise vedė 
į ventiliatorius įvairiuose Makridžių namų kambariuose, dabar visi bu- 
vo nukreipti į dangų. Prie tosios Naujosios ir Patobulintosios krosnies 
buvo prijungti dvidešimt keturi sunkvežimio akumuliatoriai, stovintys 
ant dviejų fanerinių rampų ir apsaugoti nuo gamtos gaivalų vėlgi tuo si- 
dabriniu tinklu, kuris klojo iš vidaus tranšėją su laivu. Įjungtas šis prie- 
taisas gamindavo orą. 

Tominokerių orą. 

Paleidus šį atmosferos fabrikėlį, nebereikėjo būti vėjų ir orų malonė- 
je - netgi uragano atveju oro keitiklis, kuris buvo supamas jėgos laukų 
priedangos, apsaugodavo daugumą jų, jeigu susitelkdavo miestukyje. 

Pasiūlyta uždaryti ribas tada, kai Gardneris kišosi ausin vieną iš 
transformėrio ausinių. Po penkių minučių Heizelė ir apie keturiasdešimt 
kitų atsiskyrė nuo minčių tinklo ir pasuko atgal į Heiveną - kai kurie į 
rotušę prižiūrėti ribų ir kitais įrengimais saugoti laivą; kai kurie - įsiti- 
kinti, kad atmosferos fabrikėlis saugus nelaimingo atsitikimo atveju... 
arba tuo atveju, jeigu išorinio pasaulio reakcija pasirodytų greitesnė, in- 
formuotesnė ir organizuotesnė nei jų tikėtasi. Visi tie dalykai buvo at- 
sitikę anksčiau, kitais laikais, kituose pasauliuose, ir reikalai paprastai 
būdavo sutvarkomi patenkinamai... tačiau “tapsmas" ne visados baigda- 
vosi laimingai. 

Per dešimtį minučių tarp komandos uždaryti ribas 1 Heizelės būrio 
išvykimo, apimtis ir pobūdis dangun kylančių dūmų žymiau nepakito. 
Vėjas pūtė ne per stipriausiai... bent kol kas. Tai gerai, nes išorinio pa- 

saulio dėmesys lėčiau nukryps į juos. Blogai, nes Gardneris nebus taip 
greit atkirstas nuo laivo. 

Vis dėlto Njutas /Dikas/Edlis/Kailas manė, kad Gardnerio dainelė 
jau beveik sudainuota. Likusius tominokerius jie laikė vietoje penkias 
minutes, laukdami pranešimo mintimis, kad prietaisai palei ribas atgy- 
ja ir rengiasi atlikti savo darbą. 

Tai atskriejo kaip atbundantis ūžesys. 

Njutas pažvelgė į Diką. Šis linktelėjo. Juodu išsijungė iš tinklo ir 
nukreipė savo dėmesį vėl į stoginę. Gardneris, kurio minčių kadais ne- 
pajėgė pagauti netgi Bobė, vis dar tebebuvo kietas riešutėlis. Bet jiems 
neturėtų būti jokio vargo skaityti iš transformerio: jo pastovūs, stiprūs 
energijos impulsai turėtų būti jiems taip lengvai “girdimi? kaip radijo 
dažnių trukdžiai televizoriuje ar radijo imtuve nuo elektrinio mikserio 
motorėlio. 

Bet transformeris girdėjosi tiktai kaip šnaresys - ne daugiau kaip gir- 
di kriauklėje tyliai ošiant vandenyną. 

Išsigandęs Njutas vėl pažvelgė į Diką. 

dieve jis pasitraukė sukruštas šunsnukis 

Dikas nusišypsojo. Jis netikėjo, kad Gardneris, kuris vis dar vos te- 
pajėgė skaityti ar siųsti mintis, būtų galėjęs taip greitai pasiekti savo 
tikslą... jeigu jam išvis buvo įmanoma jį pasiekti. Tasai žmogus čia ir 
Bobės iškrypėliškas jausmas jam - įkyrus kliuvinys... kuris, kaip dabar 
tikėjosi Dikas, artėjo prie pabaigos. 

Jis pamerkė viena iš savo keistųjų akių Njutui. Tasai savotiškas 
žmogiškojo ir nežemiškojo derinys buvo podraug šlykštus ir juokingas. 

Ne pasitraukė Njutai. Šiknius NEGYVAS. 

Njutas minutėlę susimąstęs žvelgė į Diką, paskiau ėmė šypsotis. 

Jie pajudėjo visi kartu Bobės namų link tartum užsiveržianti kilpa. 

Turiu apsunkusią galvą. 

Ši frazė nuolat skambėjo kažkur Gardo smegenų gilumoje, kai jis 
pasigręžė į monitoriaus ekraną - atrodo, jau labai ilgai. Kadais, 17 Dži- 
mui Gardneriui tai nebeegzistavo, apie tokias eilutes susiformuodavo jo 
eilės - nelyginant perliukai apie smėlio grūdelius. 

Turiu apsunkusią galvą, šit, bose. 

Ar tai kartais ne iš kokio gangsteriško filmo, kaip “Lukas - Šaltoji 
Ranka"? Iš dainos? Aha. Iš kažkokios dainos. Kažkas, kas atrodė keis- 
tai sumišę jo sąmonėje, kažkas iš septintojo dešimtmečio vakarų pak- 

rantės, benamio veido psichodeliškas gėlių vaikas su “Pragaro Angelų“ 
striuke ir dviračio grandine, apvyniota apie liesą, baltą smuikininko 
ranką... 

Tavo protas, Gardai, kažkas darosi tavo protui... 

Aha, esi sukruštas narkomanas, didysis tėtuši; aš turiu apsunkusią 
galvą, štai kas, juk gimiau būti laukinis, įstrigau miesto transporte, ir 
jeigu jie sako, kad aš niekad tavęs nemylėjau, žinok, jie meluoja. Turiu 
apsunkusią galvą. Juntu joje brinkstant kiekvieną veną, arteriją ir kapi- 
liarą - išsipučiant, išpampstant kaip venos išpampdavo ant mūsų rankų, 
kai buvome vaikai ir apvyniodavome apie savo riešus tuziną guminių 
juostų ir palikdavome jas ten, norėdami pažiūrėti, kas atsitiks. Turiu 
apsunkusią galvą. Jeigu dabar pat pasižiūrėčiau į veidrodį, žinau, ką aš 
pamatyčiau - žalią šviesą, besiliejančią iš mano vyzdžių tartum siaurą 
spindulių pluoštą iš žiebtuvėlių. Sunki galva - ir jeigu tu ja žongliruosi, 
ji pliš. Taip. Tad būk atsargus, Gardai. Būk 

atsargus, sūneli 

Aha senuk aha. 

Deividas | 

Aha 

Tasai pojūtis, lyg linkčiotum ir svyruotum į šonus prieš nukrisda- 
mas. Jis prisiminė siužetą televizijos naujienose apie Karlą Valendą: tą 
didįjį oro akrobatą, nukritusį nuo lyno Puerto Rike - griebiantį už lyno, 
įsitveriantį jį, minutėlę kabantį - ir paskiau nutrūkstantį. 

Gardneris nuvijo tą mintį. Bandė viską išvyti iš galvos ir rengėsi 
tapti didvyriu. Ar numirti bandant juo tapti. 


22 
PROGRAMA? 
Gardas įsikišo giliai į ausį ausinės kaištuką ir raukdamasis įbedė 
akis į ekraną. Nukreipė į jį sunkų savo minčių taraną. Pajuto plykstelint 


skausmą; pajuto savo išsipūtusias smegenis dar labiau išbrinkstant. 
Skausmas išblėso; išbrinkimo pjūtis pasiliko. Jisai stebeilijo į ekraną. 


ALTAYRAS-4 


Gerai... kas toliau? Klausėsi, kad seniokas jam pasakytų, bet nieko 
nesigirdėjo. Gal jo protinis ryšys su transformeriu atskyrė senioką arba 
tasai nežinojo. 

Jis pažvelgė į ekraną. 
IŠBRAUKT FAILĄ SU... 


Ekranas staiga užsipildė devynetais, nuo viršaus iki apačios ir nuo 
krašto iki krašto. Gardneris susikrimtęs žvelgė į skaičius galvodamas: 
O, Dievuliau šventas, aš sugadinau jį! 

Devynetai išnyko. Mirksnį vaiduokliškai 


O DIEVULIAU ŠVENTAS AŠ SUGADINAU JĮ 
sušvito ekrane. Paskiau pasirodė: 
IŠBRAUKT FAILĄ PARENGTA 


Jam kiek atlėgo. Mašina veikia. Bet jo smegenys buvo ištemptos iki 
maksimumo, ir jis tą žinojo. Jeigu ši mašina, maitinama senioko ir to, 
kas dar likę iš Piterio, sugrąžintų berniuką, jam iš tiesų galima ramiai 
nueiti... arba nušokčioti, atsižvelgiant į kulkšnį. Bet jeigu ji ketina pa- 
bandyti siurbti ir jį, jo smegenys susprogs it pliaukštė per vakarėlį. 

Tačiau dabar iš tikrųjų ne laikas apie tai galvoti, juk taip? 

Nutirpusiu liežuviu apsilaižęs lūpas, jis pažvelgė į ekraną 


IŠBRAUKT FAILĄ SU DEIVIDU BRAUNU 


Per visą ekraną devynetai. 
Devynetai amžinybę. 


FAILAS IŠBRAUKTAS SĖKMINGAI 


Tvarka. Gerai. Kas toliau? Gardneris truktelėjo pečiais. 
Zinojo, ką jis mėgina padaryti; tad ko delsti? 


SUGRĄŽINTI DEIVIDĄ BRAUNĄ IŠ ALTAYRO-4 


Devynetai visame ekrane. Šįsyk dvi amžinybes. Paskiau pasirodė 
žodžiai, tokie paprasti, tokie logiški ir tokie beprotiški, jog Gardneris 
būtų nusikvatojęs, jeigu nebūtų žinojęs, kad tuo sutraukytų visas dar 
veikiančias srovės grandines. 


KUR NORI JĮ PATALPINTI? 

Noras juoktis praėjo. Į klausimą reikia atsakyti. Iš tiesų, kur? Į “Jan- 
kių stadiono" beisbolo aikštę? Į Pikadilio cirką? Ant molo, išsišovusio 
vandenynan priešais “Alhambros" viešbutį? Nė į vieną iš tų vietų; žino- 
ma, ne - bet tik ne čia, į Heiveną. Dievuliau, ne. Netgi jeigu oras jo ne- 
nužudytų, o tatai tikriausiai įvyktų, jo tėvai pamažu virsta pabaisomis. 

Tad kur? 

Jis pažvelgė į senioką, o šis įbedė į jį mygiantį žvilgsnį, ir staiga jam 
atėjo į galvą - iš tiesų tėra viena vieta, kur jį patalpinti, ar ne? 

Jis pasakė mašinai. 

Laukė, kad ši paprašys toliau paaiškinti, arba kad pasakys, jog to ne- 
galima padaryti, ar kad pasiūlys sistemą komandų, kurių jis nesugebės 
įvykdyti. Tačiau to neatsitiko, tik vėl pasirodė devynetai. Šįsyk jie pas- 
toviai liko ekrane. Žalia pulsacija iš transformerio pasidarė tokia šviesi, 
jog beveik į ją buvo neįmanoma žiūrėti. 

Gardas užsimerkė ir žalsvoje jūros gelmės tamsoje už savo vokų 
jam pasirodė, lyg girdi silpną senioko šauksmą. 

Ir paskiau jėga, užpildžiusi jo smegenis, išnyko. Taigi! Išnyko. 
Gardneris susverdėjo atgalios, ausinė iššoko iš ausies ir nukrito ant 
grindų. Nosis jam vis dar kraujavo, ir jis išsitepė naujus marškinius. 
Kiek litrų kraujo yra žmogaus kūne? Ir kas atsitiko? Nepasirodė nei 


PERKELTA SĖKMINGAI 
nei 
PERKELTI NEPAVYKO 
nei netgi 
AUKŠTAS TAMSUS TOMINOKERIS ĮŽENGS Į JŪSŲ GYVENIMĄ 


Dėl ko visa tai buvo? Su skaudama širdimi jisai suprato, kad niekad 
to nesužinos. Jam atėjo į galvą dvi Edvino Arlingtono Robinsono* ei- 
lutės: Tad šitaip mes dirbom ir laukėm šviesos/ Ėjom be maisto ir duo- 
ną vis keikėm... 

Nėra šviesos, bose; nėra šviesos. Jeigu lauksi jos, jie sudegins tave 
vietoje, 0 tvora dar nė perpus neišbaltinta. 

Nėra šviesos, tik neryškus tuščias ekranas. Jis pažvelgė į senioką - 
tas nulinkusia galva, išsekintas, buvo nusviręs į priekį. 


* Edwin Arlington Robinson (1869-1935) - žymus amerikiečių poetas. 

Gardneris mažumėlę verkė. Jo ašaros buvo sumišusios su krauju. 
Bukas skausmas plito nuo plokštelės jo galvoje, tačiau tasai pilnumo, 
artimo sprogimui, pojūtis buvo praėjęs. Taip pat ir galios suvokimas. 
Pastarojo jam stigo, staiga suprato jis. Dalis jo geidė, kad tatai sugrįž- 
tų, kad ir kokios būtų pasekmės. 

Judinkis, Gardai. 

Taip, gerai. Padarė, ką galėjo, dėl Deivido Brauno. Galbūt kas nors 
atsitiko, galbūt - nieko. Galbūt jis nužudė vaikutį; galbūt Deividas Brau- 
nas, kuris veikiausiai žaidė su “Žvaigždžių karų"' personažais ir norėjo, 
kad galėtų susipažinti su E. T. kaip Eliotas tame filme, dabar buvo tik 
išsibarstančių atomų debesėlis kur nors toli kosmose tarp Altayro-4 ir 
čionais. Jam nelemta sužinoti. Bet jis pasiekė šį įrenginį ir laikė savo 
rankose ganėtinai ilgai - galbūt netgi per ilgai. Žinojo, kad laikas ju- 
dintis. 

Seniokas pakėlė galvą. 

Senuk, ar tu žinai? 

Ar jis saugus? Ne. Bet, sūneli, padarei, ką galėjai. Dėkoju tau. Da- 
bar prašau prašau, sūneli, prašau 

Nyko... senioko minčių balsas nyko 

prašau išleisk mane iš čia 

"ilgu koridoriumi ir 

pasižiūrėk ant vienos iš lentynų tenai 

Dabar Gardneris turėjo įtempti klausą, kad girdėtų 

praš o PRA 

Silpnas šnabždesys; senioko galva nusvirus į priekį, retų Žžilų plau- 
kų likučiai plūduriuoja žaliame virale. 

Piterio kojos mieguistai sujudėjo tartum per savo blankų sapną jis 
vaikytųsi triušius... ar ieškotų savo mylimos Bobės. 

Gardas nušokčiojo prie vienos iš lentynų stoginės gale. Jos buvo 
tamsios, dulkinos, tepaluotos. Čia buvo seniai nenaudojami Baso deto- 
natoriai 1 “Maxwell House“ skardinė, pilna varžtų, poveržlių, vyrių ir 
raktų su spynomis, kurių vieta ir paskirtis buvo seniai pamiršti. 

Ant vienos iš tų lentynų gulėjo “Transco" Kosmoso Garsinis Blas- 
teris. Dar vienas vaikiškas žaislas. Jo šone buvo mygtukas. Jisai spėjo, 
kad gimtadienio proga gavęs tą daikčiuką vaikas mygtuku įjungdavo 
ginklą užkaukti įvairiais garso dažniais. 

Įdomu, ką dabar tas daiktas daro? 

“Kam tai nors kiek svarbu? - alsiai pagalvojo Gardneris. - Visa šita 
mėšliava tapo didžiai, kvailai įkyri". 

Tačiau nors ir įkyri, jis vis dėlto įsikišo ginklą už diržo ir nušokčio- 
jo per palėpę atgal. Nuo durų atsigręžė į senioką. 

Dėkui, vyruti. 

Silpnas, silpnesnis, silpniausias - sausų lapų šnaresys: 

iš čia sūneli 

Taip. Tave ir Piterį, abu. Tikrai 

Jis iššokčiojo laukan ir apsidairė aplinkui. Kol kas niekas daugiau 
neatkako. Tai gerai - bet jo sėkmė negali ilgai tęstis. Jie buvo tenai; jo 
mintys lytėjosi su jų mintimis - kaip šokanti valsą porelė stebint paša- 
liečiams. Jis jautė juos susijungusius į 

(tinklą) 

vieningą sąmonę. Jie jo negirdėjo... nejautė jo... ar dar kaip kitaip jie 
darytų. Ar naudodamasis transformeriu, ar vien tik būdamas stoginėje, 
bet jis atkirto savo mintis nuo jų. Tačiau netrukus jie sužinos, kad kaip 
Elvis, nutukęs, svirduliuojantis, bet vis tiek narsiai plyšaujantis, jisai su- 
grįžo. 

Akinančiai tvieskė saulė. Oras tvyrojo karštas, pritvinkęs degėsių 
kvapo. Bobės namas liepsnojo it krūva sausų skiedrų židinyje. Jam bes- 
tebint, įgriuvo pusė stogo. Žiežirbos, bemaž bespalvės skaisčiai dienai 
baigiantis, ištryško dangun. Dikas, Njutas ir kiti nepastebėjo daug dūmų 
todėl, kad ugnis buvo karšta ir bespalvė. Dūmai, kuriuos jie matė, la- 
biausiai kilo iš degančių kieme mašinų. | 

Gardas kiek pastovėjo ant sveikos kojos stoginės tarpduryje ir pas- 
kiau nušokčiojo prie kabyklės. Įveikęs pusę kelio, parpuolė visu ilgiu iš- 
sitiesdamas ant žemės. Krisdamas pagalvojo apie Kosmoso Garsinį 
Blasterį už savo diržo. Vaikiškas žaislas. Negali pasikliauti vaikišku 
žaislų. Nuspaudęs mygtuką, Gardneris toksai, koks buvo, galėtų staiga 
ir labai ryškiai sumažėti. Tominokerių Svorio Netekties Planas. Jis išsit- 
raukė iš už diržo žaislinį ginklą, elgdamasis su juo kaip su užtaisyta mi- 
na. Likusį kelią iki kabyklės nuropojo ant rankų ir kelių, paskiau var- 
gais negalais atsistojo. 

Už keturiasdešimties pėdų antroji Bobės namų stogo dalis susmego. 
Karštos žiežirbos nusūkuriavo daržo ir už jo - miško linkui. Gardas pa- 
sigręžė į stoginę ir vėl pagalvojo kaip įmanydamas stipriau: Dėkui tau, 
drauguži. 

Jam lyg pasigirdo, kad atskriejo atsakymas - kažkoks nuvargęs, silp- 
nas, bet atsakymas. 

Gardneris nukreipė žaislą į stoginę ir nuspaudė gaiduką. Iš vamzdžio 
plykstelėjo žalias spindulys, ne storesnis nei pieštuko šerdelė. Pasigirdo 
garsas, lyg čirškėtų keptuvėje kumpis. Mirksnį nuo stoginės sienos 

nelyginant vanduo iš žarnos, atsimušė žalios šviesos pluoštas, ir tuoj pat 
lentas apėmė liepsna. “Dar vienas karštas darbelis", - pagalvojo Gard- 
neris. Meškinui kopui tai anaiptol nepatiktų. 

Jis leidosi šokčioti namo linkui su Kosmoso Garsiniu Blasteriu. Pra- 
kaitas ir kruvinos ašaros sruvo jo veidu. “Patikčiau Vinstonui Čerči- 
liui"", - pagalvojo jis ir susijuokė. Pastebėjo “Tomketą"... Ir vėl jo žan- 
dikaulius praskyrė dar vienas platus žiovulys. Jam toptelėjo, kad Bobė, 
pati to nenutuokdama, ko gero, išgelbėjo jam gyvybę. Iš tiesų tai labiau 
nei tikėtina - tai panašu. Valiumas veikiausiai apsaugojo jį nuo viso 
neįsivaizduojamos galios krūvio, kurį turėjo savyje transformeris. Tik- 
rai, tai galėjo būti valiumas, kuris... 

Kažkas degančio namo viduje - kuris nors iš Bobės daikčiukų - 
susprogo su artilerijos sviedinio trenksmu. Gardas instinktyviai palenkė 
galvą. Pusė namo staiga tartum pakilo į orą. Gardnerio laimei, atokes- 
nioji jo dalis. Jis pažvelgė į dangų, ir antrasis žiovulys virto kvaila vėp- 
sone. 

Žiū, šit skrenda Bobės “Underwood'as" 

Rašomoji mašinėlė skriejo vis aukštyn ir aukštyn, sukiodamasi ir 
vartaliodamasi. 

Gardas nušokčiojo toliau. Pasiekė “Tomketą". Rakčiukas buvo de- 
gimo spynelėje. Puiku. Jau turėjo dėl raktų pakankamai rūpesčių, kurių 
jam pakaks visam gyvenimui - kad ir kiek jo galėtų būti likę. 

Prisitraukė ant sėdynės. Už jo jau artinosi mašinos ir suko kieman. 
Neatsigręžė pažiūrėti. “Tomketas" stovėjo pernelyg arti namo. Jeigu 
tuoj pat nepajudėsi iš vietos, žmogau, iškepsi kaip obuolys. 

Pasuko rakčiuką. “Tomketo?? variklis neišdavė garso, tačiau tai jam 
nekėlė rūpesčio. Prasidėjo silpna vibracija. Dar kažkas namo viduje 
susprogo. Žiežirbos nupleveno žemyn ir nudegino jam odą. Vis daugiau 
mašinų suko kieman. Atvykstančių tominokerių mintys buvo nukreip- 
tos į stoginę, ir jie galvojo 

iš jo keptas obuolys 

iškepė stoginėje 

negyvas stoginėje tikrai taip 

Gerai. Tegul jie sau taip mano. Naujasis ir Patobulintasis neduos 
jiems susivokti. Yra ne garsesnis už nindžą. Ir jam reikia važiuoti; vi- 
sas daržas jau liepsnose, milžiniškos saulėgrąžos ir didžiuliai kukurūzų. 
stiebai su savo nevalgomomis burbuolėmis apimti ugnies. Bet takutis 
viduriu daržo dar pravažiuojamas. 

Ei! Ei! EI, JIS UŽ NAMO! JIS GYVAS! JIS VIS DAR... 

Gardneris išsigandęs pažvelgė dešinėn ir išvydo Nensę Vos, buūrz- 
giančią per akmenuotą lauką tarp Bobės sodybos ir akmeninės sienos 
Herdo nuosavybės pakraštyje. Toji Vos lėkė turistiniu motociklu “Ja- 
maha". Jos plaukai buvo supinti kasytėmis, kurios plaikstėsi jai iš pas- 
kos. Jos veide žėrėjo raganos Žvilgsnis... nors ji vis dar tebeatrodė kaip 
Rebeka iš “Sanibruko fermos“ - dar viena Sesytė, pagalvojo Gardas. 

EI! ČIONAIS! ČIONAIS! 

0, tu, kale, pagalvojo Gardneris ir pakėlė Kosmoso Garsinį Blasterį. 

Dvidešimt ar trisdešimt jų įvažiavo į kiemą. Čia buvo Edlis ir Kai- 
las, taip pat Frenkas Spriusas, Goldenai, Rozalija Skehan ir tėtušis Ku- 
deris. Njutas ir Dikas atsiliko kelyje prižiūrėti tvarką. 

Visi jie pasisuko 

ČIONAI! ČIONAI! GYVAS! KALĖS VAIKAS VIS DAR 

Nensės Vos šauksmų pusėn. 

Visi jie matė ją skriejančią motociklu per lauką, panašią į žokėjų, jo- 
jantį ant kietai šuoliuojančio žirgo - mat tvirta “Jamahos" pakabos sis- 
tema šokdino ją aukštyn ir žemyn. Visi jie matė, kaip žalias plonas it 
pieštukas šviesos spindulys šovė iš už degančio namo ir apgaubė ją. 

Nė vienas iš jų nematė, kaip vėl pradėjo suktis kabyklė. 

Viena stoginės siena visa buvo apimta ugnies. Dalis stogo įkrito vi- 
dun. Žiežirbos plykstelėjo aukštyn stora spirale. Viena nusileido ant te- 
paluotų skudurų krūvos, ir ta pražydo ugnies rožėmis. 

Išlaisvinimas, pagalvojo Ivas Hilmanas. Pagaliau atėjo. Pagaliau... 

Transformeris paskutinįsyk supulsavo skaisčiai žaliai, minutėlę ar 
dvi varžydamasis su ugnimi. 


Dikas Elisonas išgirdo sugirgždant sukamąją kabyklę. Jo mintis už- 
pildė pašėlę, laukiniai įsiūčio šauksmai, kai suprato, kad Gardneris te- 
begyvas. Visa tai nutiko greitai, labai greitai. Nensė Vos tapo liepsno- 
jančia skudurine lėle lauke dešinėje nuo Bobės namų. Jos “Jamaha" pa- 
važiavo dar dvidešimt jardų, atsitrenkė į akmenį ir persivertė kūlvirs- 
čiais. 

Dikas pamatė sudegusius Bobės pikapo, Moso sunkvežimio, Bouz- 
menų “Oldsmobilio" karkasus - ir paskiau išvydo kabyklę. 

PASITRAUKIT NUO TO DAIKTO! PASITRAUKIT! PA 

Bet nebuvo jokių šansų. Dikas iškrito iš tinklo ir negalėjo prasiveržti 
pro dvi mintis, vis besitrankančias galvoje primityviu rokenrolo ritmu: 

Tebegyvas. Už namo. Tebegyvas. Už namo. 

Važiavo vis daugiau žmonių. Slinko per kiemą nelyginant potvynis, 
nekreipdami dėmesio į liepsnojantį namą, į liepsnojančią stoginę, į sup- 
lėšytas, pajuodavusias mašinas. 

NE! SUKRUŠTI KVAILIAI! NE! GULKITĖS! ATGAL!! 

Lyg užhipnotizuotas Njutas stebeilijo tapusį iš namo pragarą, nema- 
tydamas kabyklės, kuri sukosi vis greičiau ir greičiau, ir šią akimirką 
Dikas su džiaugsmu būtų galėjęs jį užmušti. Bet vis dar buvo jam rei- 
kalingas, tad tik pasitenkino tuo, kad šiurkščiai parvertė Njutą ant že- 
mės ir pats užkrito ant jo. 

Po mirksnio žaliasis skėtis paskleidė per kiemą savo gležną tinklelį. 

Gardas išgirdo klyksmus - šįsyk daugybę jų - ir kaip įmanydamas 
sandariau atsitvėrė nuo tų garsų. Jie neturėjo reikšmės. Niekas neturėjo 
reikšmės, išskyrus paskutinę maršruto stotelę, kurią reikėjo pasiekti. 

Nėra prasmės skraidinti “Tomketo"'. Įjungė pirmąją pavarą ir įvaira- 
vo į Bobės pabaisišką benaudį degantį daržą. 

Buvo akimirka, kai jis pradėjo manyti, kad jam nepasiseks; ugnis 
apėmė piktžoles ir pernokusius javus greičiau, nei jis tikėjosi. Karštis 
buvo spirginantis, baisus. Greit jo plaučiai užvirs. 

Išgirdo duslius trinksnius, lyg sproginėtų židinyje stori pušų gumbai, 
apsidairė ir pamatė, kad moliūgai ir aguročiai pokši kaip tie gumbai Ži- 
dinyje. “Tomketo"' vairas svilino jam delnus. 

Galvą nutvilkė karštis. Gardneris siekė ranka - jo plaukai svilo. 

Visas stoginės vidus dabar skendėjo liepsnose. Jos viduryje transfor- 
meris užsižiebdavo ir užgesdavo, užsižiebdavo ir užgesdavo - žybsinti 
katės akis pragare. | 

Piteris gulėjo ant šono, pagaliau nurimusiomis kojomis. Ivas Hilma- 
nas žvelgė į transformerį su senkančiu dėmesiu. Jį supantis skystis da- 
rėsi labai labai karštas. Tai niekis; skausmo nebuvo - bent fizine pras- 
me. Pagrindinio kabelio, jungiančio jį su transformeriu, izoliacija ėmė 

tirpti ir lydytis. Bet ryšys tebesilaikė. Mirksnį liepsnojančioje stoginėje 
jis vis dar tebesilaikė, ir Ivas Hilmanas pagalvojo: 

Paskutinis dalykas. Suteik jam šansą išsigelbėti. Paskutinis daly- 
kas... 


PASKUTINIS DALYKAS 
sušvito kompiuterio ekranas. 
PASKUTINIS DALYKAS. PASKUTINIS DALYKAS 


ir užsipildė devynetais. 


Bobės Anderson kiemas buvo neapsakomai nuniokotas. 

Dikas ir Njutas žvelgė į tai pakerėti, bemaž negalėdami patikėti. 
Kaip ir aną dieną miške su senioku ir kopu Dikas susizgribo bemąstąs, 
kaipgi dalykai apskritai galėjo pakrypti taip blogai. Abu jie - jie ir visi 
kiti, kurie dar neatvažiavo - buvo gerokai už mirtino skėčio perimetro, 
bet vis tiek Dikas nesikėlė. Nebuvo tikras, ar pajėgs atsikelti. 

Žmonės degė kieme kaip sausos kaliausės. Kai kurie bėgo, daužyda- 
mi save rankomis, karkdami ir klykdami savo balsais ir mintimis. Ke- 
letui - keletui laimingųjų - pavyko laiku pasitraukti. Pro ten, kur gulėjo 
Dikas ir Njutas, pamažu praslinko Frenkas Spriusas - pusė jo veido bu- 
vo nudegus ir jo žandikaulis bolavo tartum būtų pusiau šypsojęs. Girdė- 
josi sproginėjimai - ginklai, kuriuos kai kurie jų nešėsi, užsidegė ir su- 
sinaikino savaime. 

Diko akys susitiko su Njuto žvilgsniu. 

Pasiųsk juos aplinkui! Tegul apeina jį iš šono! Reikia 

Taip aš suprantu bet o Dieve ten kokie dešimt ar dvidešimt mūsiš- 
kių dega | 

LIAUKIS KAD TAVE KUR GALAS INKŠTES! 

Njutas atšlijo, prašiepęs lūpas bedančiu urzgesiu. Dikas nekreipė į jį 
dėmesio. Minčių tinklas sutrūkinėjo. Dabar buvo įmanoma išgirsti ir jį 

Aplinkui! Aplinkui! Sučiupkit jį! Sučiupkite tą girtuoklį! Aplinkui! 

Jie pajudėjo, iš pradžių lėtai, apdujusiais veidais, o paskiau vis grei- 
čiau, supratę tikslą. 

Kompiuterio ekraną suplėšė iš vidaus. Nugriaudėjo kosulingas spro- 
gimas - lyg milžinas atsikrenkštų priskretusia skreplių gerkle, ir tirštas 

žalias skystis išsiliejo iš dušo kabinos, kurioje buvo įkalintas Ivas Hil- 
manas. Jisai susidūrė su ugnimi ir pasikėlė mirtini žali garai. Ivą, ačiū 
Dievui, pagaliau nebegyvą, išplovė kaip žuvį iš suskilusio akvariumo. 
Po mirksnio juo pasekė Piteris. Galiausiai išplaukė Ana Anderson, ne- 
gyvos jos rankos vis dar buvo suriestos it vanago nagai. 

Ugninis skėtis užgeso. Dabar, be mirštančiųjų riksmų ir primygtinio 
balso, nebuvo girdėti jokio garso. Vasaros diena virto pragaru. Bobės 
kiemas tapo panašus į purvo tvenkinį su ugnies salelėmis. Tačiau tomi- 
nokeriai visados galiausiai atnešdavo ugnį, ir jie greitai prie jos pripras- 
davo. | 

Njutas prisijungė savo balsu prie Diko. Kailas buvo negyvas, Edlis 
- sunkiai apdegęs. Vis dėlto Edas prijungė savo mirtinai sužeistą balsą 
prie jų: 

Sučiupkit jį, kol nepasiekė laivo! Jis tebegyvas! Sučiupkit jį, kol ne- 
pasiekė laivo! Kol nepasiekė laivo! 

Tominokeriams buvo aplamdyti šonai. Kad penkiolika jų iškepė pa- 
degti Bobės kieme, ne taip jau svarbu. Bet numirė Bobė; numirė Kai- 
las; netrukus numirs Edlis; transformeris buvo sunaikintas kaip tik tuo 
kritiniu momentu, kai jiems labiausiai jo reikėjo uždarant ribas. Ir Gard- 
neris vis tebegyvas. Neįtikėtina, bet vis tebegyvas. 

O galbūt visų blogiausia, kad stiprėjo vėjas. 

Sučiupkit jį, sučiupkit greičiau. 

Minčių tinklas; tominokeriai įsijungė į jį. 

Jie skubėjo per laukus; skubėjo plintančios ugnies link. 

GREIČIAU! 

Dikas Elisonas pasisuko miesto pusėn ir tinklas pasisuko kartu su 
juo nelyginant radaro lėkštė. Jis pagavo apkvaitusią Heizelės nuostabą 
dėl to, kaip pakrypo įvykiai. 

Jis 

(tinklas) 

Nustūmė tai į šalį. 

Ką tik turi šioje pusėje, Heizele, pasiųsk jam pavymui. 

Dikas pasigręžė į Njutą. 

Neturėjai taip stipriai mane pastumti, niūriai suurzgė Njutas ir nu- 
sišluostė smakru varvantį kraują. 

- Užsikrušk, - sultingai iškošė Dikas. - Turime sučiupti tą kekšės 
vaiką. 

Sukamoji kabyklė, jau nurimusi, pradėjo gaisrą, kuris plito iš Bobės 
namo moteriškos vėduoklės - ugninės vėduoklės - pavidalu. Bobės na- 
mas, dabar tik juodi, mirguliuojantys pro raudoną liepsnų stulpą griau- 
čiai, sugrįžo prie savo pradžios taško. Ugnies liežuviai plito per nepa- 
doriai sužėlusį daržą, ir kai užsidegdavo mutavusieji augalai, liepsna 
sužioruodavo žaliai. | 

Su degančių plaukų karūna pro liepsnas skynėsi kelią Džimas Gard- 
neris. Jo marškiniai ruseno, nuo vienos rankovės nuvinguriavo dūmelis, 
ir paskiau ji užsidegė. Kita ranka jis užplakė ugnį. Norėjo sušukti, ta- 
čiau jautėsi toksai pavargęs, toksai apdujęs. 

“Mane gerokai aplamdė, - pagalvojo Gardneris, - ir čia nieks nekal- 
tas, tik aš pats“. 

Jis pasiekė tolimąjį daržo pakraštį. “Tomketas"? susvyravo ir nukry- 
puliavo nedideliu šlaitu žemyn, įnėrė miškan. Žemi, skurdūs krūmai 
abipus keliuko liepsnojo, ir pažeme ugnies dryžai jau plito į Didžiojo 
Indėno mišką. Gardui mažai jie rūpėjo. Pojūtis, kad jisai spirga mikro- 
bangėje krosnelėje, nyko. Vėl pliaukštelėjo sau per galvą. Plaukai bjau- 
riai dvokė - kaip nuo vaiko kepamo maisto. 

“Tomketui"' beįnyrant į mišką, žalia ugnis sušnypštė jam virš peties. 

Gardas truktelėjo kairėn ir pasilenkė. Atsigręžęs išvydo Henką Ba- 
ką su savuoju Mirtinu Ginklu. Henkas važiavo į fermą motociklu, nu- 
sivertė nuo jo tame pačiame lauke, kur žuvo Nensė Vos, pašoko ir lei- 
dosi bėgti. 

(GGardneris atsisuko, ištiesė dešiniąją ranką su Kosmoso Garsiniu 
Blasteriu ir prilaikė jos riešą kairiąja. Nuspaudė gaiduką. Dryktelėjo 
spindulys, ir veikiau padedamas laimės nei šaudymo įgūdžių Gardas pa- 
taikė Henkui aukštai į kairiąją krūtinės pusę. Pasklido čirškinamo kum- 
pio kvapas. Žalia mirtis pliūptelėjo Henkui į veidą, ir jis parkrito. 

Gardneris vėl pasisuko į priekį ir išvydo, kad “Tomketas" ramiu 
penkių mylių per valandą greičiu juda į didžiulę degančią eglę. Abiem 
nupūsliavusiomis rankomis pasuko vairą, vos vos išvengdamas susidū- 
rimo kaktomušom su medžiu. Viena iš plačių “Tomketo" padangų užk- 
liudė jo kamieną, ir mirksnį Gardneris pasijuto skiriąs į šalį liepsnojan- 
čias, kvapnias eglės šakas kaip žmogus, skiriantis sau kelią pro degan- 
čias užuolaidas. Traktoriukas bauginančiai pakrypo, susvyravo... Pas- 

kiau vėl dunktelėjo ant žemės. Gardneris nustūmė droselio svirtelę iki 
galo ir laikė ją užgulęs, kol “Tomketas" ropštėsi keliuku - gilyn į 
mišką. 

Jie rinkosi. Tominokeriai rinkosi. Rinkosi palei platėjančius ugninės 
vėduoklės sparnus, ir Diką Elisoną pagavo savotiškas depresiškas įtū- 
žis, nes jiems nepasiseks jo sugauti, Gardneris galėjo pasinaudoti keliu- 
ku, ir tai buvo visas skirtumas. Tris minutes vėliau - galbūt netgi vieną 
- ir Gardneris iš tikrųjų būtų iškepęs. Ketvertas tominokerių (tarp jų - 
misis Eilina Krenšou ir garbusis Gurindžeris) pabandė pasekti juo šiuo 
keliu ir gyvi sudegė. Du iš milžiniškų liepsnojančių kukurūzų stiebų 
užkrito ant Krenšou žmonos, kuri suriko ir išleido iš rankų smėlio ba- 
gio vairą. Tasai iškart nevaldomas įvažiavo į liepsnojančio daržo gel- 
mes. Jo padangos susprogo it bombos. Po kelių sekundžių ugnis užtvė- 
rė visą keliuką. 

Diko neviltis siekė giliau kaulų smegenų. “Tapsmas" būdavo ir 
anksčiau sutrukdomas ir nuslopinamas, - ne dažnai, bet pasitaikydavo, 
- tačiau tatai įvykdavo kaip kokio natūralaus įsiterpimo pasekmė... kaip 
visa karta moskitų lervų, bręstančių ramiame, stovinčiame prūde, gali 
būti užmušta trenkus vasaros audros žaibui. Bet čia buvo ne audra, ne 
natūralus vyksmas; čia buvo vienas žmogus, žmogus, į kurį jie visi žvel- 
gė su tam tikra atsargia panieka kaip į kvailą šunį, galintį įkąsti; čia bu- 
vo vienas žmogus, kuris didžiumą laiko su Bobe praleido girtame stu- 
pore, vienas žmogus, kuris kažkokiu būdu apgavo Bobę, nužudė ją ir 
nesutiko numirti, kad ir kažin ką jie darė. 

Mūsų nesustabdys vienas žmogus, siusdamas pagalvojo Dikas. NE- 
SUSTABDYS! Bet juk buvo koks nors įmanomas būdas užbėgti tam 
už akių! Gaisro frontas plėtėsi pernelyg sparčiai, kad jie suskubtų jį su- 
čiupti. Gardneriui pasisekė prašauti alėjos viduriu tarp ugnių, tačiau tik 
jam vienam. Henkas Bakas pabandė... bet kažkaip tasai sukruštas kek- 
šės vaikas sugebėjo negyvai pašauti Henką! 

Dikas buvo ištiktas įsiūčio priepuolio (Njutas tai jautė ir laikėsi ato- 
kiau - Dikas buvo dvidešimčia svarų sunkesnis ir dešimčia metų jaunes- 
nis), bet pačiame centre slypėjo baimė - nelyginant šalta apkartusios 
grietinėlės krekena vidury užnuodyto šokolado. 

Kažkada Bobė pasakė Gardneriui, kad tominokeriai - dideli dangaus 
keliauninkai. Tai buvo tiesą. Bet niekados, niekur jie nebuvo sutikę nie- 
ko panašaus į šį vieną žmogų, kuris vis laikėsi, netgi su savo sutrupinta 

kulkšnimi, netekęs daug kraujo ir išgėręs vaisto, turėjusio jį pargriauti 
be sąmonės jau prieš penkiolika minučių, nepaisant, kad daug jo iš- 
vėmė. 

Neįmanoma - tačiau tai dėjosi. 

Kažkokiu būdu ugnis, kuri turėjo sukliudyti Gardneriui pasiekti lai- 
vą, tapo jo skydu. 

Dabar liko tik automatizuoti monitoriai - jų prietaisai. 

- Jie jį pasieks, - pagalvojo Dikas. Jis ir Njutas stovėjo ant kauburė- 
lio namo dešinėje it du generolai, stebėdami, kaip žmonės srūva į miš- 
ką... bet darė šitai dviem siutinančiai įžambiais kampais. Diko delnai tai 
atsigniauždavo, tai vėl susigniauždavo, tai atsigniauždavo, tai vėl susig- 
niauždavo. Žalias kraujas pulsavo jo kakle. - Jie jį pasieks, sustabdys, 
jis nenusigaus į laivą, ne, ne. 

Njutas Berindžeris išmintingai tylėjo. 

Dūmų detektorius, pats labai panašus į skraidančiąją lėkštę, apačio- 
je padrikai pulsuojančia raudona sensoriaus šviesele, tyliai sklendė miš- 
ku. Heizelė Makridi pati kontroliavo šį mažylį. Pagavusi Diko Elisono 
pykčio, nevilties ir baimės bangą, nusprendė pati pasirūpinti Gardneriu 
- savaime suprantama, distancinio valdymo pagalba. Iš pradžių pasky- 
rė Poliną Gaudž, kuria labiausia pasitikėjo, užsiimti vienu kitu dalyku, 
ir tada Heizelė nulipo žemyn į savo kontorą, uždarė duris ir užsirakino. 

Iš savo dokumentų spintelės apatinio stalčiaus iškėlė portatyvinį ste- 
reoradijo imtuvą, kiek mažesnį nei velionio Henko Bako atsikratomasis 
aparatas. Pastatė jį ant rašomojo stalo, įjungė, išėmė iš čia stovinčios at- 
mintinių dėželės ausinę ir įsistatė jos kištuką sau į ausį. 

Dabar ji sėdėjo užsimerkusi, bet galėjo matyti medžius, skriejančius 
pro šalį abipus dūmų detektoriaus, kai tasai zvimbė apie šešias pėdas 
viršum žemės. Gardneriui teks prisiminti epizodą iš filmo “Džedžio su- 
grįžimas", kur geri vaikinai vejasi blogus vaikinus per, sakytum, nesi- 
baigiantį mišką, svaiginančiu greičiu lėkdami tuo, kas atrodė panašu į 
oro motociklus. 

Tačiau Heizelė metaforoms neturėjo laiko - nei kada nors turės, jei- 
gu tik jie iš to išsikapanos; tominokeriai nelabai buvo linkę į metaforas. 

Dalis jos - dūmų detektoriaus dalis kiborgo jungiančiosios grandies, 
kurią ji sudarė mašininiame gale, - norėjo atlikti savo pirminę funkciją 
ir zvimbti, nes miškas buvo pilnas dūmų. Tai panašu į pojūtį, kurį pa- 
tiri, kai suima čiaudulys - jo nesustabdysi kaip ir liūties. 

Dūmų detektorius lengvai pakrypdavo tai vienon, tai kiton pusėn, 
nardė tarp medžių, peršokdavo per kauburėlius ir paskiau vėl nusileis- 
davo it koks mažiausias pasaulyje pasėlių purkštuvas. 

Heizelė sėdėjo už savo rašomojo stalo palinkus priekin, tvirtai įsta- 
čiusi ausin ausinės kaištuką, nuožmiai susikaupusi. Ji varė mažąjį dūmų 
detektorių per mišką greičiau nei tai buvo saugu; bet jis buvo prie Hei- 
veno-Niuporto ribos, visas penkias mylias atstu nuo laivo. k žūtbūt turi 
sustabdyti Gardnerį, ir laiko nedaug. 

Dūmų detektorius bloškėsi į šoną ir tik coliais išsilenkė mažos pu- 
šaitės. Per plaukelį nekliudyta. Bet... štai jis, o štai ir laivas, siunčiantis 
šviesos atšvaitus, margindamas medžių kamienus šokančiais saulės Zui- 
kučiais. 

Mirksnį pakybojęs virš storo sausų spyglių kilimo, klojančio miško 
gruntą, dūmų detektorius... strėle pasileido į Gardnerį. Heizelė pasiren- 
gė įjungti ultragarsinę sistemą, kuri sutrupins Gardnerio kaulus kone į 
gabalėlius. 

Ei, Gardai! Tavo kairėje! 

Neįtikėtina. Bet apsirikti neįmanoma, Bobės Anderson balsas. Seno- 
sios, nepatobulintosios Bobės. Bet Gardneris neturėjo laiko apie tai pa- 
galvoti. Pažvelgė kairėn ir išvydo kažką iš miško skriejant į jį. Rusvos 
spalvos. Su apačioje žybsinčia raudona šviesele. Tai visa, ką suspėjo 
pamatyti. 

Pakėlė Kosmoso Garsinį Blasterį, klausdamas savęs, kaip jis išvis 
gali tikėtis pataikyti į tą daiktą, ir tuo metu pašėlęs plonas spygesys, 
tartum tobula harmonija išsyk zystų visi pasaulio uodai, pripildė jo au- 
sis... jo galvą... jo kūną. Taip, tai buvo jo viduje; visa jo viduje ėmė vib- 
ruoti. 

Paskiau jis pajuto lyg kažkieno rankos sugriebia jo riešą - pirma su- 
griebia, paskiau pasuka. Jis iššovė. Dienos šviesoje plykstelėjo žalia ug- 
nis. Dūmų detektorius susprogo. Keletas aštrių plastiko gabalų prašvil- 
pė Gardneriui pro galvą, mažne jį kliudydamos. 

Heizelė suriko ir šoktelėjo aukštyn savo senajame sukamajame krės- 
le. Milžiniška energijos atatrankos banga smogė pro ausies kaištuką. Ji 
buvo begriebianti už jo - ir nepataikė. Kaištukas buvo kairiojoje jos au- 
syje. Iš dešiniosios staiga trykštelėjo žalsvas lipnus skystis. Atrodė it 


314 


radioaktyvi avižienė. Mirksnį jos smegenys vis švirkštė pro ausį, pas- 
kiau slėgis tapo per didelis. Dešinioji jos kiaušo dalis prasiskyrė nely- 
ginant kokia keista gėlė, ir smegenys šleptelėjusios ištiško ant jos “Cu- 
rier and Ives“ sieninio kalendoriaus. 

Heizelė suglebus užkrito ant stalo - ištiestomis rankomis, stiklėjan- 
čiomis akimis, su nuostaba žvelgiančiomis į niekur. 

Portatyvinis stereoradijo imtuvas dar kiek paburzgęs nutilo. 

“Bobė?"* - pagalvojo Gardneris, pašėlusiai dairydamasis aplinkui. 

Eik velniop, senas kvaily, - atšovė linksmas balsas. Tai visa pagal- 
ba, kurią tu gavai - šiaip ar taip, juk aš mirusi, prisimeni? 

Prisimenu, Bobe. 

Vienas patarimas: saugokis pasiutusių dulkių siurblių. 

Paskiau ji dingo, lyg niekada ir nebūtų buvus čia. Už savęs išgirdo, 
kaip treškėdamas, braškėdamas nuvirto medis. Miškas iki pat fermos 
pradėjo ūžti nelyginant aukštakrosnės pakura. Dabar jis galėjo girdėti 
už savęs balsus - ir minčių, ir įgarsintus šauksmais. Tominokerių balsus. 

Bet Bobė buvo dingus. 

Tu šitai įsivaizdavai, Gardai. Toji tavo dalis, kuri nori Bobės, - kuri 
REIKALINGA Bobės, - bando ją atgaminti, štai ir viskas. 

Aha, o kaip dėl rankos? Rankos, sugriebusios manąją? Ar ir šitai aš 
išsigalvojau? Pats viens nebūčiau pataikęs į tą daiktą. Nė Ani Oukli* 
nebūtų pataikius niekieno nepadedama. 

Bet balsai - tie ore ir tie jo galvoje - artėjo. Taip pat ir ugnis. Gard- 
neris įkvėpė pilną gerklę dūmų, vėl įjungė “Tomketo" pavarą ir pajudė- 
jo iš vietos. Šiuo metu nėra kada svarstyti. 

Gardas važiavo prie laivo. Po penkių minučių jis atsidūrė lauky- 
mėje. 

- Heizele? - sušuko Njutas, apimtas tartum kokio religinio siaubo. - 
Heizele? Heizele? 

Taip Heizele! riktelėjo jam atgal įsiutęs Dikas Elisonas ir nebepajė- 
gė susitvardyti. Metėsi ant Njuto. Kvailas išsigimėlis! 


* Annie Oakley - legendinė amerikiečių kaubojė - mergina, 1870-aisiais 
metais garsėjusi taikliu šaudymu. Apie ją buvo susuktas TV filmas. 

Kekšės vaikas! atsikirto Njutas, ir abu nuriedėjo žeme, - žioruojan- 
čiomis žaliomis akimis, taikydamiesi įsikibti vienas kitam į gerklę. Esa- 
momis aplinkybėmis tai anaiptol nebuvo logiška, tačiau bet koks pana- 
šumas tarp tominokerių ir tokių kaip misteris Spokas - grynai atsitik- 
tinis. 

Diko rankos susirado pakarūkliškas Njutono gerklės klostes ir ėmė 
gniaužti. Jo pirštai susmigo į kūną, pro juos trykštelėjo žalias kraujas. 
Dikas suskato Njutą atkeldinėti ir vėl trankyti į žemę. Njuto priešinima- 
sis slūgo... slūgo. Dikas smaugė, kol jo galutinai nepribaigė. 

Po šito Dikas sumojo, kad jaučiasi truputėlį geriau. 

Gardas išlipo iš “Tomketo", susvirduliavo, prarado pusiausvyrą, 
parkrito. Tą pat mirksnį ore ties ta vieta, kur ką tik jis stovėjo, birgzda- 
mas, urgzdamas prašvilpė kažkoks sviedinys. Gardneris kvailai įsiste- 
beilijo į dulkių siurblį “Electrolux", kuris mažne nunešė jam galvą. 

Pralėkė laukyme tartum torpeda, apsisuko ir vėl pasinešė į jį. Viena- 
me siurblio gale buvo kažkas, virpinantis orą sidabriniais raibuliais - 
kažkas panašus į propelerį. 

Gardneris pagalvojo apie tą apvalią, iškramtytais kraštais skylę sto- 

Saugokis... 

Jis pikiravo į Gardą, kertamasis įtaisas kaukė ir birzgė it benzinu va- 
romo vaikiško naikintuvėlio motoriukas. Ratukai, kuriems buvo numa- 
tyta palengvinti namų šeimininkės darbą, kai tampysis ištikimąjį dulkių 
siurblį paskui save iš kambario į kambarį, tingiai sukosi ore. Anga, prie 
kurios turėjo būti tvirtinamos įvairios papildomos žarnos, žiojėjo it pra- 
verta burna. | 

Gardneris padarė judesį lyg nertų dešinėn, paskiau mirksnį išlaukė, 
- jeigu per greitai atšoktų, dulkių siurblys susidurtų su juo ir prasikrims- 
tų pro jo vidurius taip pat lengvai, kaip prasikrimto pro stoginės duris, 
kai Bobė jį iškvietė. 

Jis dar palaukė, šįsyk padarė apgaulingą judesį kairėn ir paskutiniu 
momentu metėsi dešinėn, skausmingai dunktelėdamas ant žemės. Sut- 
rupintos kulkšnies kaulai įsigremžė vienas į kitą. Gardneris gailiai su- 
vaitojo. 

“Electrolux'as"? trenkėsi į žemę, propeleriu įsirausdamas purvan. 
Paskiau šoktelėjo aukštyn it lėktuvas, pakylantis į orą po to, kai per kie- 
tai nutūpė ant nutūpimo-pakilimo tako. Nušvilpė tolyn link didžiulės 

pasvirusios laivo lėkštės ir apsisuko, nusitaikydamas vėl atakuoti Gard- 
nerį. Dabar iš žarnos pritvirtinimo angos lindo kabelis, kuriuo jisai 
anksčiau spaudinėjo mygtukus. Kabelis sušvilpė ore - sausu gyvatišku 
garsu, kurį Gardneris per gaisro griausmingą dundesį vos teišgirdo, pas- 
kiau susirangė ir mirksnį Gardneriui prisiminė Laukinių Vakarų rodeo, 
kur sykį motina jį nusivedė (tame šauniajame Portlendo mieste, Meino 
valstijoje, pro kurį ėjo genamų galvijų traktas). Tenai buvo kaubojus su 
aukšta balta skrybėle, kuris virve krėsdavo visokiausius triukus. Viena- 
me iš tokių triukų jis suko ilgą lasą kulkšnies aukštyje, vis iššokdamas 
iš jos rato ir įšokdamas atgalios, tuo pat metu lūpine armonikėle groda- 
mas “Selė, mano mergužėlė". Besirangantis iš tvirtinimo angos kabelis 
atrodė kaip ta virvė. 

Tas pimpelis nukirs tau galvą taip sklandžiai, kaip peilis pereina per 
sviestą, jeigu tu leisies, Gardai, senukai Gardai. 

“Electrolux'as"" su iš paskos skriejančiu žeme šešėliu, švilpė į jį. 

Atsiklaupęs Gardneris nukreipė priekin savo Kosmoso Garsinį Blas- 
terį ir iššovė. Jam taikantis, dulkių siurblys bloškėsi į šoną, bet Gardne- 
ris vis tiek jį kliudė. Chromuotas gabalas viršum užpakalinio rato atski- 
lo. Kabelis nubrėžė per žemes vingiuotą liniją. 

sučiupkit jį 

taip sučiupkit jį kol 

kol nepakenkė laivui 

Arčiau. Balsai skambėjo arčiau. Jis privalo tai baigti. 

Dulkių siurblys išsilenkė medžio ir pasuko atgal. Nosį nukreipė 
aukštyn, pakilo ir paskiau nėrė žemyn kamikadzių pikiruote; jo kapok- 
linė geležtė sukosi vis greičiau ir greičiau. 

Gardneris tvirčiau įsirėmė, prisimindamas Tedą Energetiką. 

“Tik pamatytum šitą mėšlą, Tedi, berniuk, - paklaikusiai pagalvojo 
jis. - Pakvaištum dėl jo! Elektros dėka gyvenimas geresnis! 

Jis nuspaudė vaikiško šautuvėlio gaiduką, išvydo ploną žalią spin- 
dulį atšokant nuo dulkių siurblio nosies ir metėsi į priekį, atsispirdamas 
abiem pėdomis - apie sutrupintą kulkšnį nebuvo kada prisiminti. “Elect- 
rolux'as" atsitrenkė į žemę šalia “Tomketo" ir įsmigo tris pėdas gilyn. 
Iš likusio styroti galo tirštu, kompaktišku debesėliu išsiveržė juodi dū- 
mai. Dulkių siurblys išleido žemą, plerpiantį garsą ir nusibaigė. 

Gardnens atsistojo, prisilaikydamas už “Tomketo", Kosmoso Garsi- 
nis Blasteris kadarojo jo dešinėje rankoje. Plastikinis vamzdis, pamatė 
jis, buvo dalinai ištirpęs. Iš ginklo daugiau jokios naudos. Be abejo, tą 
patį galima pasakyti ir apie jį patį. 

Dulkių siurblys buvo negyvas - negyvas ir kyšantis iš žemės kaip 
nesprogusi bomba. Bet pakeliui judėjo dar daugybė kitų prietaisų - kai 

kurių skrendančių, kai kurių entuziastingai dardančių per mišką savo 
1mprovizuotais ratais. Jam negalima čia jų laukti. 

Apie ką paskiausia galvojo seniokas? Pagaliau... ir Išlaisvinimas. 

- Geras žodis, - kimiai ištarė Gardneris. - Iš-laisvinimas. Puikus 
žodis. 

Taip pat, sumojo jis, romano pavadinimas. Romano, parašyto poeto 
Džeimso Dikio. Romanas apie miestiečius, kurie turėjo būti kuliami, 
niukinami ir visaip engiami, kol suprato, kad jie vis dėlto geri vaikinai. 
Tačiau toje knygoje buvo eilutė... Vienas iš tų vyriokų žvelgia į kitą ir 
sako kitam ramiai: “Mašinos neatlaikys, Luisai''. 

Gardneris tikrai to tikėjosi. 

Jis nušokčiojo prie pašiūrės, nuspaudė mygtuką, paleidžiantį žemyn 
keltuvą. Jam teks nusileisti lynu rankomis. Kvaila, tačiau tokia štai to- 
minokerių technologija. Motoras suūžė. Lynas ėmė leistis. Gardneris 
nušokčiojo prie iškasos ir pažvelgė žemyn. Jeigu jam iš tiesų pavyktų 
nusigauti apačion, būtų saugus. 

Saugus tarp negyvų tominokerių. 

Motoras sustojo. Apačioje vos vos buvo matyti benaudė kilpa. Bal- 
sai artėjo, ugnis irgi, jis jautė visą eskadroną agresyvių prietaisų aplink 
glaudžiant ratą. Nesvarbu. Jisai slydo nuokalnėn, kopė aukštyn ir kaž- 
kaip sugebėjo pasiekti finišo liniją anksčiau už kitus. 

Sveikinu, misteri Gardneri! Laimėjote skraidančiąją lėkštę! Pasi- 
traukiate iš žaidimo ar ketinate praleisti visiškai apmokamas atostogas 
kosmoso tolybėse? 

- Šūdas! - sušvogždė Gardneris, numesdamas pusiau sutirpusį žaislą 
į šalį. - Na, prie darbo. 

Tatai irgi su kažkuo susišaukia. 

Jisai sugriebė lyną ir pakibo virš iškasos. Ir tuo metu prisiminė. Tik- 
rai. Garis Gilmoras*. Kaip tik tuos žodžius pasakė Garis Gilmoras, sto- 
damas prieš turėjusį jį sušaudyti būrį. 

Buvo jau perpus nusileidęs, kai jam paaiškėjo, kad paskutinės jo fi- 
zinės jėgos išseko. Jeigu ko nors greitai nesiims, nukris. 

Pradėjo leistis greičiau, keikdamas jų neapgalvotą sprendimą įreng- 
ti motoro valdymą taip toli nuo tranšėjos. Karštas, aitrus prakaitas sru- 


* Gary Gilmore - žmogžudys iš Jutos. Nuteistas mirtimi pareikalavo, kad 
būtų sušaudytas. Nors tokia egzekucija įstatymu nenumatyta, jo reikala- 
vimas buvo patenkintas. 

vo į akis. Jo raumenys trūkčiojo ir virpėjo. Skrandis vėl ėmė pamažu 
tingiai persivertinėti... Rankos slystelėjo... įsitvėrė... vėl slystelėjo. Pas- 
kiau staiga lynas ėmė bėgti jo rankomis it karštas sviestas. Sugriebė jį, 
surikdamas iš skausmo, trinčiai sustiprėjus. Plieninė vielelė, išsiplėšusi 
iš kažkurio lyno mazgų, įsmigo jam į delną. 

- Dieve! - suriko Gardneris. O Dieve mano! 

Savo sužeistąja pėda įsmuko tiksliai į kilpą. Skausmas šovė aukštyn 
koja, pilvu, sprandu. Rodės, nuplėš pakaušį. Kelis sulinko ir atsimušė į 
laivo šoną. Girnelė pokštelėjo it butelio kamštis. 

Gardneris pasijuto alpstąs, tačiau pergalėjo save. Išvydo liuką. Tebe- 
buvo atviras. Oro keitikliai ūžė kaip anksčiau. 

Jo kairioji koja buvo sustingus iš skausmo. Pažvelgė į ją ir pamatė, 
kad stebuklingai tapus trumpesnė už dešiniąją. Ir atrodė... na, atrodė ap- 
lamdyta kaip senas cigaras, kieno nors per ilgai nešiotas kišenėje. 

- Dievuliau, aš skylu į dalis, - sukuždėjo jis ir paskiau, patsai save 
nustebindamas, susijuokė. Taip ir derėjo: juk velniškai įdomiau tai, nei 
pagiringam paprasčiausiai nužengti nuo bangolaužio jūron. 

Virš galvos pasigirdo švelnus zvimbesys. Kažkas dar atvyko. Gard- 
neris nepalaukė pažiūrėti kas, o įlindo į liuką ir pradėjo šliaužti apvaliu 
koridoriumi. Šviesa nuo sienų neryškiai atsispindėjo ant jo suvargusio 
veido, ir toji šviesa - balta, ne žalia - buvo maloni. Kas nors, pamatęs 
Gardnerį toje šviesoje, beveik būtų patikėjęs, kad jis nemiršta. Beveik. 

Naktį gūdžią, naktį tamsią 

(Už upės tolyn per miškus) 

Tominokeriai ten beldžias trankiai. 

(tenai, kur močiutės namai) 

Jie ramučiai, tačiau dar gyvi, 

(arklys pats žinos, kurlink nešti roges) 

Tominokeriai užkrėtę tavąsias mintis! 

(sušalusiais sniego laukais) | 

Tos nevykusios eilės vis skambėjo galvoje. Gardneris šliaužė kori- 
doriumi, tik vieną sykį sustojęs apsidairyti ir nusivemti. Oras čia buvo 
vis dar bjauriai suplėkęs. Jis pagalvojo, kad šachtininko kanarėlė jau 
gulėtų savo narvelio dugne - gyva, bet vos vos. 

Betgi mašinos, Gardai... ar girdi jas? Ar girdi, kaip jos ėmė garsiau 
gausti, kai tik tu įlindai? 

Taip. Garsiau, užtikrinčiau. Ir ne tik oro keitikliai. Kažkur laivo gel- 
mėse atgijo kitos mašinos ir ėmė ūžti. Šviesos paryškėjo. Laivas maiti- 
nosi tuo, kas dar buvo likę iš jo. Tegul. 

Jis pasiekė pirmą vidinį liuką. Atsisuko pažiūrėti atgal. Primerkė 
akis, įsistebeilydamas į liuką, išeinantį tranšėjon. Jie netrukus atsiras 
laukymėje; galbūt jau atsirado. Ko gero, pabandys atsekti jį iš paskos. 
Sprendžiant iš baikščių jo “pagalbininkų" reakcijų (netgi kietagalvis 
Frimenas Mosas nebuvo visiškai joms atsparus), jis nemanė, kad jie tai 
darys... Bet negalima pamiršti, kokioje jie neviltyje. Jis norėjo būti ga- 
rantuotas, kad pamišėliai pasitraukė iš jo gyvenimo visiems laikams. 
Dievas žino, kad jam nedaug likę gyventi; bet jam visiškai nereikalin- 
ga, kad tie subingalviai suknistų ir tą truputį. 

Naujas skausmas išsikerojo jam galvoje, priversdamas akis ašaroti, 
užkabindamas smegenis it meškerės kabliuku. Blogai, bet niekis, paly- 
ginus su skausmu kulkšnyje.ir kojoje. Jis nenustebo išvydęs, kad pa- 
grindinis liukas uždarė savo diafragminę angą. Ar galės.jį vėl atidaryti, 
jeigu panorės? Kažkaip tuo abejojo. Dabar jis uždarytas... uždarytas su 
negyvais tominokeriais. 

Negyvi? Ar tu tikras, kad jie negyvi? 

Ne, atvirkščiai. Jis buvo tikras, kad jie nėra tokie. Pakankamai gyvi, 
kad paverstų Heiveną į paslaptingą amunicijos fabriką. Negyvi? 

- Užsikrušk, bet nepanašu, - sušvogždė Gardneris ir prisitraukė 
aukštyn į kitą liuką ir koridorių už jo. Mašinos dunksėjo ir ūžė laivo vi- 
duriuose; prisilietęs švytinčios išgaubtos sienos, jis pajuto vibraciją. 

Negyvi? O, ne, tu šliaužinėji po seniausius visatos šmėklų namus, 
Gardai, senukai Gardai. 

Jam pasirodė, kad lyg išgirdo garsą ir greitai apsisuko, širdis jam 
ėmė stipriai daužytis, seilių liaukos užliejo burną karčiu skysčiu. Tenai 
nieko nėra, žinoma. Išskyrus tai, kad tenai yra. Sukėliau šį sąmyšį, ne- 
smerkit manęs; sutikau tominokerius - tai tie patys juk mes. 

- Dieve padėk, - pratarė Gardneris. Virš jo kilo aukštyn plonytės it 
voratinklis kopetėlės su retais skersiniais... Ir kiekvienas su ta nerimą 
keliančia įduba per vidurį. Tos kopetėlės taptų vertikalios, kai... jeigu... 
laivas kada nors pasiverstų į horizontalią, tinkamą skraidyti, padėtį. 

Dabar čia tvyro dvokas. Nesvarbu, kad veikia oro keitikliai, čia tvy- 
ro dvokas, man regis, mirties dvokas. Ilgos mirties. Ir beprotybės. 

- Padėk, Dieve, nors truputėlį padėk, gerai? Tiktai keletą minutėlių 
atvangos dėl vaikučio, tai visa, ko prašau, gerai? 

Vis kalbėdamasis su Dievu, Gardneris stūmėsi priekin. Netrukus pa- 
siekė vairinę ir nusileido jon. 

Tominokeriai stovėjo laukymės pakraštyje, žvelgdami į Diką. Kiek- 
vieną minutę jų atvykdavo vis daugiau. Jie atvykdavo - paskiau papras- 
čiausiai sustodavo kaip nesudėtingi kompiuteriniai aparatai, kurių visos 
užprogramuotos operacijos buvo atliktos. Jie stovėjo, žvelgdami į pak- 
rypusią laivo plokštumą... į Diką... ir vėl į laivą... darsyk į Diką. Atro- 
dė tartum minia bepročių teniso rungtynėse. Dikas jautė, kaip kiti, ku- 
rie sugrįžo į miestuką rūpintis jo ribų gynyba, irgi paprasčiausiai lau- 
kė... žvelgdami akimis tų, kurie dabar stovėjo čia. 

Už jų artindamasis ir tolydžio stiprėdamas siautėjo gaisras. Jau lau- 
kymėn ėmė smelktis dūmų čiuptuvai. Keli sukosėjo... bet niekas nepa- 
judėjo. 

Dikas suglumęs pažiūrėjo į juos - ko gi jie pagaliau 1š jo nori? Pas- 
kiau jisai suprato. Buvo paskutinysis iš Stoginės Žmonių. Likusieji žu- 
vę, ir tiesiogiai ar netiesiogiai dėl kiekvieno jų mirties kaltas Gardneris. 
Tai iš tiesų nepaaiškinama ir daugiau nei tik išgąstinga. Dikas vis labiau 
ir labiau darėsi įsitikinęs, kad nieko panašaus nebuvo atsitikę per visą 
tominokerių ilgą ilgą patirtį. 

Jie žiūri į mane, nes aš esu paskutinis, tikisi, kad aš jiems pasakysiu, 
ką daryti toliau. 

Bet nebuvo nieko, ką jie galėtų padaryti. Vyko lenktynės, ir Gardne- 
ris turėjo pralaimėti, bet kažkokiu būdu to neatsitiko, ir dabar neliko 
nieko, tik laukti. Stebėti ir laukti, ir tikėtis, kad laivas kaip nors jį nužu- 
dys prieš tai, kol jisai sugebės ką nors padaryti. Prieš tai... 

Didžiulė ranka staiga prasiskverbė Diko Elisono galvon ir sugniau- 
žė smegenų minkštimą. Jisai stvėrėsi už smilkinių, pirštai pastirusiai, 
spazmiškai išsirietė it voro kojos. Pabandė sušukti, bet negalėjo. Neaiš- 
kiai suvokė, kad žemiau jo, laukymėje, žmonės eilėmis puolė ant kelių 
tarsi maldininkai, regėdami stebuklą ar dieviškąjį apsilankymą. 

Laivas pradėjo vibruoti - oras prisipildė žemu, bemaž ausiai nesuvo- 
kiamu garsu. 

Dikas šitai dar juto... o paskiau akys jam išsivertė iš galvos nelygi- 
nant pusiau sušalusios, suplėkusios želė gabaliukai, ir jis nieko daugiau 
nebesuvokė. Tada - arba amžinai. 

Truputėlį pagalbos, Dieve, sutariam? 
Jisai sėdėjo pakrypusio šešiakampio viduryje, perkreiptą sutrupintą 
koją atkišęs priešais save (aplamdyta, tas žodis niekaip nesitraukė, jo 

koja buvo aplamdyta), netoli tos vietos, kur storas pagrindinis kabelis 
ėjo iš tarpiklio grindyse. 

Truputėlį pagalbos dėl vaikučio. Žinau, kad aš nelabai koks, pašo- 
viau savo žmoną, tai ganėtinai suknistas reikalas, nušoviau savo ge- 
riausią draugę - tai dar vienas ganėtinai suknistas reikalas, Naujasis ir 
Patobulintasis Ganėtinai Suknistas reikalas, galima pasakyti, bet pra- 
šau tave, Dieve, man reikia, kad talkintum dabar pat. 

Ir tai nė kiek neperdėta. Buvo reikalingas daugiau nei truputėlio pa- 
galbos. Storasis kabelis skaidėsi į aštuonetą plonesnių, ir kiekvienas bai- 
gėsi ne ausies kaištuku, o pora ant galvos dedamų ausinių. Jeigu Bobės 
stoginėje jis žaidė rusiškąją ruletę, tai čia buvo tas pat, kaip įkišti savo 
galvą patrankos vamzdin ir paprašyti, kad kas nors patrauktų už jos me- 
chanizmo virvutės. 

Tačiau tai turėjo būti padaryta. Jis paėmė vieną porą ausinių, vėl 
pastebėdamas, kokie jų centrai išsikišę, ir paskiau pažvelgė į kirbelynę 
rudų, sudžiūvusių kūnų tolimajame patalpos kampe. 

Tominokeriai? Kvailų kvailiausias tai vardas ar ne, bet jis vis tiek 
jiems per geras. Kosmoso urviniai žmonės - štai kas jie buvo. Ilgos le- 
tenos valdė mašinas, kurias jie sukūrė, bet nė nebandė perprasti. Kojų 
pirštai - nelyginant kovos gaidžių pentinai. Tasai dalykas - tai piktybi- 
nis auglys, kurį reikia nedelsiant pašalinti. 

Prašau tave Dieve, tepasirodau aš teisus. 

Ar galėtų jis juos visus pajungti? Tai iš tiesų klausimas, vertas 64 
000 dolerių, tiesa? Jeigu “tapsmas" uždara sistema, - kažkas, ką laivo 
apvalkalas paprasčiausiai biologiškai kenksmina atmosferoje, - tuomet 
atsakymas veikiausiai bus ne. Bet Gardneris pradėjo manyti, - ar gal tik 
tikėtis, - kad tai kažkas daugiau, kad laivas - atvira sistema, maitinanti 
žmones, kad jie “taptų", o žmonės maitino laivą, kad jis galėtų... Ką? 
Vėl veikti, žinoma. Ar galima čia pavartoti žodį “prisikėlimas**? Gaila, 
bet ne. Pernelyg didu. Jeigu jis neapsirinka, tai čia toksai išsigimėlių 
partogenezės spektaklis, kuriam derama vieta - pigiuose balaganuose ir 
bulvariniuose laikraštpalaikiuose, o ne nemirtinguose mituose ar religi- 
niuose tikėjimuose. Atvira sistema... vergoviška sistema... tikra to žo- 
džio prasme eikite ir kruškitės sistema. 

Prašau tave, Dieve. Truputėlį pagalbos dabar pat. 

Gardneris užsidėjo ant galvos ausines. 

Tai įvyko žaibiškai. Šįsyk - jokio skausmo, tik didžiulis baltas švy- 
tėjimas. Šviesos vairinėje užsiplieskė visu galingumu. Viena iš sienų 
vėl virto langu, parodydama padūmavusį dangų ir medžių viršūnes. O 
paskiau tapo permatoma dar viena patalpos siena... paskiau dar viena... 

ir dar viena. Per kelias sekundes Gardneris tartum atsidūrė sėdįs atviro- 
je erdvėje su dangum viršuje ir su sidabriniu tinklu aptrauktomis tran- 
šėjos sienomis iš visų pusių. Laivas tartum išnyko. Jam atsivėrė 360-ies 
laipsnių matomumas. 

Vienas po kito jungėsi motorai, pradėdami veikti visu pajėgumu. 

Kažkur skambėjo varpas. Viena po kitos sutrinksėjo didžiulės relės, 
ir metalinės grindys po juo ėmė vibruoti. 

Jėgos pojūtis buvo neįtikimas; jam atrodė, kad galva plūsta visa Mi- 
sisipė, tuoj išsiliesianti iš krantų. Jautė, kad šitai jį žudo, tačiau vis tiek 
puiku. 

“Aš juos visus pajungiau, - silpdamas pagalvojo Gardneris. - O Die- 
ve, dėkui tau, Dieve, aš juos visus pajungiau! Suveikė!“ 

Laivas pradėjo drebėti. Vibruoti. Vibracija perėjo į spazmiškus trūk- 
čiojimus. Laikas atėjo. 

Apnuoginęs paskutiniuosius iš savo dantų, Gardneris pasirengė lai- 
kytis visomis jėgomis. 

Jis pajungė juos visus, bet kaip tik Dikas Elisonas dėl savo didesnės 
evoliucijos ir keturiasdešimt ar apie tiek Heizelės atsakingųjų už Heive- 
no ribas, patyrė pagrindinį atgyjančios laivo galios poveikį - pastarieji 
visi buvo glaudžiai sujungti draugėn vienu bendru tinklu, ir laivas pa- 
prasčiausiai siekė jo. 

Jie sukniubo, kraujas ištryško jiems iš akių ir nosies, ir visi Žuvo, - 
laivas iščiulpė jų smegenis. 

Laivas ištraukė jas taip pat iš tominokerių, buvusių miške, ir keletas 
senesniųjų pasimirė; tačiau dauguma pajuto tiktai nepakeliamą galvos 
skausmą, klupinėdami ar gulėdami mažne nualpę aplinkui laukymės pe- 
rimetrą. Retas kuris suvokė, kad gaisras jau liepsnojo labai arti. Vėjas 
sustiprėjo, ir toji ugnies vėduoklė plėtėsi... ir plėtėsi. Dūmai bėgo 
laukyme it stori pilkai balti debesys. Gaisras traškėjo ir griaudėjo. 

Dabar, pagalvojo Gardneris. 

Jautė kažką iš savo proto slystant, užsikabinant, slystant... ir tvirtai 
užsikabinant. Tarytum kokį pavarų perjungimo svertą. Skausmas laikė- 
si, tačiau pakenčiamas. 

“Pagrindinį skausmą jaučia JIE", - nusilpęs sumojo jis. 

Tranšėjos sienos lyg pajudėjo. Iš pradžių tik truputį. Paskiau dar šiek 
tiek. Girdėjosi gergždesys, žviegiantis garsas. 

Gardneris sutelkė visą valią, baisingai suraukęs kaktą, iki plyšių pri- 
merktomis akimis. 

Sidabriškas tinklas pradėjo slinkti pro šalį, pamažu, bet pastoviai. 
Žinoma, judėjo visai ne jis; tai judėjo laivas; tasai gergždesys buvo gar- 
sas, kurį kėlė jis, laisvindamasis iš uolienos, kuri taip ilgai laikė jį ne- 
laisvėje. 

"Aukštėliau, - nerišliai pagalvojo jis. - Moteriški baltiniai, trikota- 
žas, galanterija, ir nepamirškite aplankyti mūsų žvėrelių skyrių..." 

Greitis didėjo, tranšėjos sienos iš abiejų pusių slinko vis sparčiau. 
Dangus priekyje prasiplėtė - jo spalva buvo metališkai matinė. Sukinė- 
josi žiežirbos, panašios į pulkelius degančių paukštukų. 

Jį perpildė džiugesys. 

Gardneris prisiminė vaizdą, matomą pro langą, kai metro traukinys 
palieka stotį, iš pradžių pamažu, paskiau vis greitėdamas - kaip plytelė- 
mis klotos sienos tartum vyniojasi atgalios it popieriaus juostelė auto- 
matiniame pianine, kaip galėdavai skaityti bėgančią iš kairės dešinėn 
reklamą: Ani, Kordebaletas; Šiems laikams “ Times", Velveto pojūtis. 
Paskiau - tamsa, kurioje tik judėjimas ir neaiškus suvokimas pro šalį sk- 
riejančių juodų sienų. 

Triskart nuskambėjo klaksonas, mažne jį apkurtindamas, priversda- 
mas riktelėti; šviežias kraujas aptaškė jam kelius. Laivas krūpčiodamas, 
dundėdamas, girgždėdamas veržėsi iš žemės kaprūsio; kilo į tirštėjan- 
čius dūmų ruožus ir apsiblaususią saulę, poliruotas šonas niro 1š tranšė- 
jos vis daugiau ir daugiau, vis aukštyn ir aukštyn - tikra judanti metalo 
siena. Kam nors, stebinčiam iš arti tą beprotišką reginį, kiltų pagunda 
pamanyti, kad žemė gimdo nerūdijančio plieno kalną ar išmeta oran ti- 
tano sieną. 

Laivo keteros išlinkis vis platėjo ir platėjo, pasiekė kraštus tranšėjos, 
kurią Bobė ir Gardneris tolydžio platino - plėšdami Žemę savo suma- 
niais-kvailais įrankiais tartum puspročiai, bandantys padaryti Cezario 
pjūvį. : 

Vis aukščiau iš žemės, vis aukščiau iš žemės. Uolos subraškėjo. Ze- 
mė sudejavo. Dulkės ir dūmai nuo trinties vertėsi iš tranšėjos. Visai iš 
arti išnyrančio kalno ar sienos iliuzija laikėsi, bet netgi iš tokio nedide- 
lio atstumo kaip laukymės pakraštys išryškėjo šio daikto apvali forma - 
milžiniškos lėkštės forma, dabar išnyranti iš žemės kaip didžiulė maši- 
na. Jis kilo be garso, bet laukymę užpildė šiurkštus skylančios uolienos 
grūmesys. Vis aukščiau iš žemės jis kilo, prarėždamas tranšėją vis pla- 

čiau ir plačiau, jo šešėlis pamažu uždengė visą laukymę ir degantį 
mišką. 

Jo viršutinis kraštas - tasai, už kurio tada užkliuvo Bobė - nuplėšė 
aukščiausios miško eglės viršūnę ir nubloškė ją besivartančią su trenks- 
mu ant žemės. Ir laivas vis dar buvo begimstąs iš įsčių, kurios jį laikė 
taip ilgai; tai tęsėsi tol, kol jis uždengė visą dangų ir atgimė iš naujo. 

Paskiau tranšėja liovėsi platėjus; po akimirkos išryškėjo plyšys tarp 
tranšėjos kraštų ir išnyrančio laivo briaunos. Jo centrinė dalis pagaliau 
pasiekė iškasos viršų ir praėjo jį. 

Laivas su dundesiu paliko rūkstančią tranšėją, iškildamas į padūma- 
vusią saulės šviesą, ir galiausiai žvygesys bei dundesys nutilo ir tarp lai- 
vo ir žemės paviršiaus pasirodė šviesus tarpas. 

Jis išsilaisvino. 

Kilo įstrižai, pakrypusiu kampu ir galiausiai perėjo į horizontalią pa- 
dėtį, gniuždydamas medžius savo nežinomu, neįsivaizduojamu svoriu, 
perskeldamas jų kamienus. Jų syvai ištryško oran, savo purslais sufor- 
muodami lengvą gintarinę miglelę. 

Jisai slinko pamažu, su gremėzdiška elegancija, liepsnojančia diena, 
prarėždamas juostą medžių viršūnėmis kaip karpančios gyvatvorę sodi- 
ninko žirklės. Paskiau pakibo ore tartum kažko laukdamas. 

Dabar ir grindys po Gardneriu tapo permatomos; jis tartum sėdėjo 
gryname lauke, žvelgdamas į banguojančias dūmų keteras, kylančias 
nuo miško pakraščio ir užpildančias orą. 

Laivas visiškai atgijo, bet jo paties jėgos greitai seko. 

Jo rankos nuslinko prie ausinių. 

“Skoti, - pagalvojo jis, - duok sukamą greitį... Mes paleidome šią 
plokštelę“. 

Jis sutelkė visas savo mintis, ir šįsyk galvos skausmas tapo tirštas, 
stiprus, keliantis šleikštulį. 

“Tirpstu, - pagalvojo jis blankiai, - štai koks jausmas tirpstant". 

Apėmė baisaus greičio pojūtis. Lyg kažkieno ranka prispaudė jį išd- 
riką prie grindų, nors didelės perkrovos nesijuto; tominokeriai, matyt, 
buvo radę būdą, kaip tatai nugalėti. 

Laivas nepasviro; paprasčiausiai vertikaliai kilo oran. 

Užuot temdęs visą dangų, jis ėmė temdyti tris ketvirčius jo, paskiau 
pusę. Darėsi neberyškus tarp dūmų, jo tvirtų plieninių kraštų tikrovišku- 
mas skydo, įgydamas sapno pobūdį. 

Paskiau jis dingo dūmuose, palikdamas tiktai apstulbusius, išseku- 
sius tominokerius, kad pamėgintų atsikvošėti, kol jų neužklupo ugnis. 
Paliko tominokerius, laukymę, pašiūrę... ir tranšėją - nelyginant tamsų 
duburį, iš kurio buvo išrauta nuodinga iltis. 

Gardas gulėjo vairinėje ant grindų, žvelgdamas aukštyn. Jo akyse 
padūmavęs dangaus gelsvumas nyko. Jis vėl tapo žydras - šviesiausia, 
skaidriausia žydruma, kokią tik jis kada nors buvo regėjęs. 

“Nuostabu", - pabandė jis pasakyti, bet neišspaudė nė žodžio - net- 
gi nesukarkė. Nurijo kraują ir užsikosėjo, neatitraukdamas akių nuo 
spindinčio dangaus. 

Jo žydruma patamsėjo į mėlynumą... paskiau jis tapo purpurinis. 

Prašau tave, neleisk, jog dabar jisai sustotų, prašau... 

Iš purpurinio - juodas. 

Ir dabar toje juodumoje jis pamatė pirmus kietus žvaigždžių trupinė- 
lius. 

Vėl sublerbė klaksonas. Jį iš naujo nusmelkė skausmas - laivas tolo 
nuo jo, juto greitį didėjant, tartum įsijungus aukštesnei pavarai. 

“Kur mes skrendame? - nerišliai pagalvojo Gardneris, ir paskiau jį 
apgaubė juoduma, o laivas skriejo vis aukštyn ir tolyn, išsiveržė iš že- 
mės atmosferos taip pat lengvai, kaip išsiveržė iš jį tiek ilgai laikiusio 
grunto. - Kur mes?.." 

Aukštyn ir aukštyn, tolyn ir tolyn - laivas kilo, 1 Džimas Gardners, 
gimęs Portlende, Meino valstijoje, kilo drauge su juo. 

Jis tolydžio grimzdo į juodas nesąmoningas gelmes ir netrukus prieš 
prasidedant galutiniam vėmuliui, - vėmuliui, kurio jis nė nejuto, - išvy- 
do sapną. Sapną tokį tikrovišką, jog nusišypsojo gulėdamas juodumoje, 
supamas kosmoso, palikęs apačioje žemę it milžinišką pilkšvai mėlyną 
marmurinį niūraus Žiniuonio rutulį. 

Jam pasisekė prasivėržti - kažkokiu būdu prasiveržė. Patricija Ma- 
kardl bandė palaužti jį, bet ji niekad nesugebėjo to padaryti. Ir dabar 
jis vėl Heivene, ir Bobė lipo laiptukais nuo priebučio ir ėjo per kiemą 
jo pasitikti, o Piteris lojo ir vizgino uodegą, ir Gardas sugriebė ir pri- 
glaudė Bobę prie savęs, nes gera būti su savo draugais, gera būti ten, 
kur tu priklausai... gera turėti saugų uostą, kur gali prisiglausti. 

Gulėdamas ant permatomų vairinės grindų, jau daugiau nei septy- 
niasdešimt tūkstančių mylių kosmose, Džimas Gardneris tysojo besip- 
lečiančioje savo kraujo baloje... ir šypsojosi. 

EPILOGAS 


Susiviesk, mazyt! Susiviesk stipriau! 

Susiviesk, mazyt! Tvaukis nuo žmonių akių, sakau! 
Slapčia 

Tvaukis nuo žmonių akių, sakau, 

Ta naktis paslėbs tave tuojau. 


TRE ROLLING STONES 
“Slapčia" 


O kasnakt, taip pat kasdien 

Po dalelę tavęs nebėv... 

Stok vikiuotėn, pakluski visai, 

Lai nejautva gobia mintis, 

Kol tave jie pašaukti ateis 

Juk vien lauki - te dūžiklis nukvis. 


OUEEN 
“Te dūžiklis nukris" 


Dauguma jų Žuvo ugnyje. 

Ne visi: šimtas ar daugiau apskritai nepasiekė laukymės, prieš lai- 
vui išsiveržiant iš žemės ir pradingstant danguje. Kai kurie, kaip Eltas 
Barkeris, kuris gavo galą nuskriedamas nuo savo motociklo, nepasiekė 
jos, nes buvo sužeisti ar užsimušė pakeliui... tai karo negandos. Kiti, 
kaip Ešlis Ruvolas ir senoji mis Tims, kuri antradieniais ir ketvirtadie- 
niais dirbo miesto bibliotekininke, paprasčiausiai pavėlavo arba judėjo 
per lėtai. 

Taip pat ir ne visi tie, kurie pasiekė laukymę, žuvo. Laivas pakilo į 
dangų ir siaubinga, sekinanti jėga, kurios poveikin buvo patekę, visiš- 
kai išnyko, kol gaisras atsirito iki laukymės (nors jau tada žiežirbos sk- 
landė žemyn ir daugelis mažesnių medžių rytiniame pakraštyje liepsno- 
10). Kai kuriems iš jų pavyko klumpant ir šlubčiojant pasitraukti gilyn į 
mišką nuo tos besiplečiančios ugninės vėduoklės. Žinoma, šitiems ne- 
daugeliui pabėgti tiesiai vakarų kryptimi nežadėjo nieko gera (tarp to- 
kių buvo Rozalija Skehan, taip pat Frenkas Spriusas ir Rudis Barfildas, 
velionio ir visai neapraudoto Pitso. brolis), nes galiausiai pristigtų tinka- 
mo kvėpuoti oro, nepaisant vyraujančių vėjų. Todėl reikėjo pirma pasit- 
raukti į vakarus, o paskiau pasukti arba į pietus, arba į šiaurę, stengian- 
tis apeiti gaisro. frontą iš šono... žaidimas žūtbūtinis, kuriame bauda už 
klaidą buvo ne prarastas kamuolys, bet šansas sudegti iki pelenų Di- 
džiojo Indėno miške. Keliems - ne visiems, bet keliems - iš tiesų pavy- 
ko taip padaryti. 

Tačiau dauguma žuvo laukymėje, kurioje Bobė Anderson ir Džimas 
Gardneris taip ilgai ir taip sunkiai dirbo - žuvo pėdą nuo to tuščio du- 
burio, kur kažkas buvo palaidota, o paskiau iškelta. 

Jie tapo šiurkščiai išeikvoti jėgos, kuri buvo kur kas stipresnė nei ga- 
lėjo prie jos prisitaikyti ankstyvasis, bandomasis jų “tapsmo" būvis. 
Laivas siekė į jų minčių tinklą, užvaldė ir panaudojo, paklusdamas silp- 
nai, bet neklaidingai Valdančiojo komandai, kurios išraiška buvo SU- 
KAMASIS GREITIS laivo organinei-kibernetinei grandinei. Žodžių 
SUKAMASIS GREITIS nebuvo laivo žodyne, bet pati prasmė aiški. 

Išlikę gyvi gulėjo ant žemės, daugiausia be sąmonės, kai kurie stip- 
riai apsvaiginti. Keletas atsisėdo, laikydamiesi už galvos ir dejuodami, 
užmiršę aplinkui skraidančias žiežirbas. Kai kurie, suvokę atslenkantį iš 
rytų pavojų, pabandė atsistoti ir vėl parkrito. | 

Vienas iš tų, kurie neparkrito, buvo Čipas Makoslendas, kuris gyve- 
no prie Iškasos kelio su savo neoficialia žmona ir apie dešimčia vaiku- 

čių; prieš du mėnesius ir milijoną metų Bobė Anderson nuvyko pas Či- 
p3 gauti kiaušinių dėklų, kuriuose galėtų laikyti savo besiplečiančią ba- 
terijų kolekciją. Čipas nusvirduliavo it senas girtuoklis pusę laukymės 
ir įkrito tuščion tranšėjon. Nulėkė kūlvirsčiom klykdamas dugnan, kur 
žuvo, nusilaužęs sprandą ir susitrupinęs kaukolę. 

Kiti, kurie suprato gaisro pavojų ir kurie galėjo pasitraukti, nuspren- 
dė to nedaryti. “Tapsmas" pasiekė pabaigą. Jis baigėsi, iškeliavus lai- 
vui. Jų gyvenimo tikslas buvo nubrauktas. Tad jie tik sėdėjo ir laukė, 
kad ugnis pasirūpintų tuo, kas buvo iš jų likę. 


Iki nakties Heivene liko ne daugiau nei du šimtai gyvųjų. Didžioji 
dalis itin miškingos vakarinės miestui priklausančios teritorijos dalies 
sudegė iki pagrindų arba dar tebedegė. Oras ėmė keistis, ir likę tomino- 
keriai, dūstantys ir nupilkusiais veidais, susirinko Heizelės Makridi kie- 
me. Filas Goldenas ir Brajantas Braunas paleido didįjį oro keitiklį. Iš- 
gyvenusieji susirinko aplink jį kaip galbūt kadaise susirinkdavo pirmieji 
persikėlėliai apie krosnelę kaulus geliančioje naktyje. Kankinamas jų 
alsavimas pamažu palengvėjo. 

Brajantas pažvelgė į Filą. 

Kokie rytoj orai? 

Giedra, vėjai rims. 

Merė stovėjo greta, ir Brajantas matė, kaip jos įtampa atlyžo. 

Gerai labai gerai. 

Taip ir buvo... bent kol kas. Bet vėjai nenurims visam jų likusiam 
gyvenimui. O laivui išskridus, tarp jų ir visiško uždusimo liko tik šis 
aparatas ir dvidešimt keturi sunkvežimio akumuliatoriai. 

“Kaip ilgai?" - paklausė Brajantas, bet niekas neatsakė. Tiktai lėkš- 
tai spindėjo išgąsdintos, nežmogiškos jų akys gaisro nušviestoje nak- 
tyje. 

Kitą rytą jų liko dvidešimčia mažiau. Per naktį Džono Leandro isto- 
rija nuskambėjo po visą pasaulį, pritrėkšdama it presas. Valstybės ir 
Gynybos departamentai viską neigė, tačiau tuzinai žmonių turėjo pada- 
rę kylančio laivo fotografijas. Tos fotografijos buvo įtikinančios... ir 
niekas nepajėgė sustabdyti nutekėjimo gausybės gandų iš tokių “gerai 

informuotų šaltinių" kaip išsigandę aplinkinių miestų gyventojai ir pir- 
mieji atvykę Nacionaliniai gvardiečiai. 

Heiveno ribų barjeras laikėsi - bent kol kas. Gaisro frontas pasiekė 
Niuportą, kur galiausiai liepsnos buvo sutramdytos. 

Naktį keletas tominokerių paleido sau kulką į galvą. 

Polė Endrius išgėrė virtuvės kriauklių valiklio. 

Filas Goldenas atsibudęs aptiko, kad Kvinė, jo žmona dvidešimtį 
metų, nušoko į Heizelės Makridi išdžiūvusį šulinį. 

Tą dieną įvyko tiktai keturios savižudybės, bet naktimis... naktimis 
buvo blogiau. 

Tuomet, kai vėliau tą savaitę armija galiausiai prasiveržė į Heiveną 
nelyginant nevykę įsilaužėjai į stiprų seifą, buvo likę mažiau nei aštuo- 
niasdešimt tominokerių. 

Džastinas Herdas vaikišku oriniu šautuvėliu, kuris švirkštė žalia ug- 
nimi, pašovė storulį armijos seržantą. Tasai susprogo. Išsigandęs karei- 
vis kaip tik tuo metu pralekiančiame pro Kuderio parduotuvę šarvuoty- 
je nukreipė savo 50-kalibrį kulkosvaidį, už kurio sėdėjo, į Džastiną Her- 
dą, stovintį priešais geležies dirbinių parduotuvę vien su geltonomis 
apatinėmis kelnėmis ir oranžiniais darbiniais batais. 

- Patvarkiau juos, tuos šeškus! - klykavo Džastinas. - Patvarkiau 
juos visus, sukrušti asilai, jūs... 

Į jį pataikė bent dvidešimt penkiasdešimto kalibro kulkų. Džastinas 
irgi mažne susprogo. 

Kareivis apsivėmė į savo dujokaukę ir bemaž užspringo vėmalais, 
kol kažkas suspėjo uždėti jam naują dujokaukę. 

- Kas nors paimkit tą žaisliuką! - šūktelėjo majoras per elektrinį gar- 
sintuvą. Dujokaukė slopino jo žodžius, bet nevisiškai. - Paimkit jį, bet 
būkit atsargūs! Pakelkit jį už vamzdžio! Kartoju, būkit itin atsargūs! 
Nenukreipkit jo į nieką. 

Tas momentas, kai jis nukreipiamas į ką nors, būtų pasakęs Gardas, 
ateina vėliau. 

Daugiau nei tuzinas buvo nušauta pirmą įsiveržimo dieną išsigandu- 
sių, šaudančių kur papuola kareivių, dažniausia vaikų, kurie vaikėsi to- 
minokerius iš namo į namą. Po kiek laiko kai kurių įsiveržusiųjų baimė 
ėmė blėsti. Į antrą dienos pusę jie kaip reikiant smaginosi - panėšėjo į 
medžiotojus, besivaikančius triušius po kviečių lauką. Dar pora tuzinų 

buvo užmušti anksčiau nei armijos daktarai ir patikimi Pentagono gal- 
vočiai sumojo, kad oras už Heiveno mirtinas tiems išsigimėlių cirko 
mutantams, kurie kadaise buvo Amerikos mokesčių mokėtojai. Tasai 
faktas, kad įsiveržusieji negalėjo kvėpuoti Heiveno oru, regis, turėjo pa- 
daryti atvirkščią prielaidą savaime suprantama, bet per visą šį bruzdulį 
niekas, tiesą sakant, itin gerai negalvojo (Gardas dėl to nebūtų labai ste- 
bėjęsis). 

Dabar jų liko apie keturiasdešimt arba apie tiek. Daugelis buvo išp- 
rotėję; tie, kurie išsaugojo sveiką protą, nenorėjo kalbėti. Plote, kuris 
anksčiau laikytas Heiveno Vilidžo skveru, tuoj pat žemiau ir dešiniau 
bebokštės rotušės, buvo aptverta improvizuota stovykla. Jie čia buvo 
laikomi dar savaitę, ir per tą laiką numirė kiti keturiolika. 

Pakitęs oras ištirtas, jį gaminanti mašina kruopščiai išnagrinėta, 
silpstantys akumuliatoriai pakeisti. Kaip Bobė ir spėjo, galvočiams ilgai 
neužtruko suprasti aparato veikimo principus ir jie jau buvo studijuoja- 
mi Masačūsetso ir Kalifornijos technologijos institutų, Belo laborato- 
Tijos ir Virdžinijos įstaigos mokslininkų, kurie mažne susivėmė iš jau- 
dulio. 

Likusieji dvidešimt šeši tominokeriai, atrodantys kaip išvargę, rau- 
pų paženklinti paskutinės apačų genties likučiai, buvo nuskraidinti kro- 
vininiu “Starlifteriu C-140" su kontroliuojamąja mikroaplinka į vyriau- 
sybinę bazę Virdžinijoje. Ši bazė, kadaise iki pamatų sudeginta vaiko, 
tai ir buvo Įstaiga. Čia jie buvo tiriami... ir čia mirė vienas po kito. 

Paskutinė iš jų buvo Alisa Kimbol, mokytoja lesbietė (faktas, kurį 
karštą birželio dieną Beka Polson sužinojo iš Jėzaus). Ji mirė spalio 31- 
ąją... Visų šventųjų dieną. 


*„v 17 


Heizelės šulinio, rengdamasi šokti į jį, seselė įžengė į Hilio Brauno 
kambarį patikrinti, kaip jaučiasi berniukas, kuris pastarąsias pora dienų 
atrodė beatgaunąs silpnus sąmoningumo požymius. 

Ji pažvelgė į lovą ir susiraukė. Neįmanoma, kad mato tai, ką matė - 
čia buvo kažkokia iliuzija, dvigubas šešėlis, metamas ant sienos šviesos 
iš koridoriaus... 

Nuspaudusi sieninį jungiklį, žingtelėjo arčiau ir išsižiojo. Tai nebu- 
vo iliuzija. Ant sienos du šešėliai todėl, kad lovoje du berniukai. Jie 
miegojo apsikabinę vienas kitą. 

- Kas čia?.. 

Ji žengė dar žingsnį, nesąmoningai ranka siekdama kryželio, kurį 
nešiojo pasikabinus ant kaklo. 

Vienas iš jų, žinoma, buvo Hilis Braunas, sunykusiu, išsekusiu vei- 
du, rankomis, ne storesnėmis už pagaliukus, oda bemaž tokia pat balta 
kaip jo ligoninės marškinėliai. 

Kito berniuko ji nepažinojo, jis buvo dar labai mažas. Vilkėjo mė- 
lynais šortais ir trumparankoviais marškinėliais su užrašu: MANE VA- 
DINA DAKTARU MEILĖ. Jo pėdos buvo juodos nuo purvo... Ir kaž- 
kuo tas purvas pasirodė nenatūralus. 

- Kas čia?.. - ji vėl sukuždėjo, ir mažesnysis berniukas sujudėjo bei 
stipriau apsikabino Hilio kaklą. Jo skruostas ilsėjosi prie Hilio peties, ir 
su kažkokia baime seselė pastebėjo, kad berniukai labai panašūs. 

Ji nusprendė, kad turi apie tai pranešti daktarui Grinlifui. Tuojau pat. 
Apsisuko išeiti. Greitai plakančia širdimi, viena ranka vis laikydamasi 
už kryželio... ir išvydo kai ką visai neįmanoma. 

- Kas čia?.. - sukuždėjo ji trečią ir paskutinį kartą. Akys jai suapva- 
lėjo. 

Vėl tas keistas juodas purvas. Ant grindų. Pėdsakai ant grindų, ve- 
dantys prie lovos. Mažasis berniukas perėjo palatą ir įlipo lovon. Abie- 
jų berniukų veidų panašumas leido spėti, kad tai buvo Hilio dingusysis 
- ir jau seniai laikytas mirusiu - broliukas. 

Pėdsakai nėjo iš koridoriaus. Jie prasidėjo nuo vidurio grindų. 

Tarsi mažasis berniukas būtų atėjęs iš niekur. 

Seselė iššoko iš palatos, šaukdamasi daktaro Grinlifo. 


6 


Hilis Braunas prasimerkė. 

- Deividas? 

- Užsičiaupk, Hili, aš miegu. 

Hilis nusišypsojo, ne visai suvokdamas, kur esąs, ne visai suvokda- 
mas, kiek laiko čia buvo, tik suvokdamas, kad atsitiko daug kas bloga - 
bet, kad ir kas buvo atsitikę, tai nebeturėjo reikšmės, nes dabar viskas 
gerai. Deividas čia, šiltutis ir realus greta jo. 

- Aš irgi, - pasakė Hilis. - Rytoj mainysimės kareivėliais. 

- Kodėl? 

- Nežinau. Bet mainysimės. Aš pažadėjau. 

- Kada? 

- Nežinau. 

- Jeigu tik aš gausiu krištolinį rutuliuką, - pasakė Deividas, tvirčiau 
įsispausdamas į Hilio rankos išlinkį. 

- Ką gi... Gerai. 

Tyla... Toliau koridoriumi seselių poste neaiškiai girdėjosi subruzdi- 
mas, bet čia viešpatavo tyla ir jauki berniukų šiluma. 

- Hili? 

- Ką? - sumurmėjo Hilis. 

- Šalta tenai, kur buvau. 

- Tikrai? 

- Taip. 

- Dabar geriau? 

- Geriau. Aš tave myliu, Hili. 

- Aš irgi tave myliu, Deividai. Atleisk. 

- Už ką? 

- Aš nežinau. 

- O! 

Deividas ranka pagrabinėjo apkloto ir užsitraukė jį. Devyniasdešimt 
tris milijonus mylių nuo saulės ir už šimtų parsekų nuo galaktikos ašies 
Hilis ir Deividas Braunai miegojo vienas kito glėby. 

